Bu kitab, dünyanın hər yerində evlərdə yığışan, xüsusən imanlarına görə təqib edilən imanlılara həsr olunur.

Beləliklə, ey sevimli qardaşlarım, Rəbdə çəkdiyiniz zəhmətin boşa çıxmayacağını bilərək möhkəm durun, sarsılmayın, hər zaman Rəbbin işində səylə çalışın. (1-ci Korinflilər 15:58)

Bu kitabı azerbaycan dilində və digər dillərdə aşağıdakı saytdan pulsuz endirmək olar:
www.learnhisways.com

Başqa qeyd olunmadıqda bütün kəlamlar MÜQƏDDƏS KİTAB-dan gürtürülmüşdür. © MÜQƏDDƏS KİTAB (Əhdi-Ətiq və Əhti-Cədid) Əhti-Ətiq © MKŞ 2004, 2006, 2009 (təkrar yoxlanılmış) Əhti-Cədid © MKŞ 2009 (yeni tərcümə)

1996 qeyd olunursa, İncil-dən gürtürülmüşdür. © Bibliya Tərcümə İnstitutu, Stockholm, 1982, 1991, 1996.

Translated from the English, Following Jesus Together:
A Guide for Christians Who Meet in Homes

© 2020, Life Resources

Mündəricat

1. Qeyd: Bu fəsillər istənilən ardıcıllıqla oxuna bilər, lakin əvvəlcə 1-ci və 2-ci fəsilləri oxumağınız məsləhət görülür.

2. 1. İsa Məsihin izzətli Cəmiyyəti olmaq

3. 2. Ev cəmiyyəti bir Ailədir

4. 3. Məhəbbət, rəhbərin motivasiyası

5. 4. Allahın ecazkar xilas ənamını dərk etmək

6. 5. Ev cəmiyyətində vəftiz

7. 6. Ruhda və həqiqətdə birlikdə ibadət etmək

8. 7. Allahın kəlamı—gündəlik çörəyimiz

9. 8. Müjdəni uşaqlara ötürmək

10. 9. Rəbbin Süfrəsini şükranla qeyd edin

11. 10. Dua vasitəsilə imanda böyümək

12. 11. Vermənin xeyir-duasını kəşf etmək

13. 12. Yetkin şagirdlər olmaq

14. 13. Ev cəmiyyətində bağışlanma

15. 14. Bu dünyada duz və nur olmaq

16. 15. Təqiblərdə möhkəm qalmaq

17. 16. Sadiq ev cəmiyyəti Allahın Padşahlığının böyüməsində iştirak edir

18. Əlavə A: Vəsaitlər

19. Əlavə B: Hekayələr

20. Əlavə C: Üzr istəmə və bağışlama

1. İsa Məsihin izzətli Cəmiyyəti olmaq

Amma siz seçilmiş nəsil, Padşahın kahin dəstəsi, müqəddəs millət, Allaha məxsus olan xalqsınız. Sizi qaranlıqdan Öz heyrətamiz nuruna çağıran Allahın çox gözəl işlərini elan etmək üçün seçilmisiniz.  10Bir zamanlar xalq deyildiniz, amma indi Allahın xalqısınız. Bir zamanlar mərhəmət tapmamışdınız, indi isə mərhəmət almısınız.
(1 Peter 2:9-10)

Bu kitab nə haqqındadır?

Bu kitab, İsa Məsihin Cəmiyyəti haqqındadır. İsa Məsih bu ümumdünya Cəmiyyət uğrunda ölmüşdür. Bu Cəmiyyətə mənsub olmaq üçün “toplantılara getmək” yetərli deyildir, Cəmiyyət OLMAQ lazımdır. Bəs bu nə deməkdir? İsanın Cəmiyyəti OLMAQ necə mümkündür?

Bəzi imanlılar Allahla münasibətlərinin yalnız özlərinə aid olan şəxsi bir məsələ olduğunu zənn edirlər. Bəli, İsa hər birimizi ayrı-ayrılıqda tövbəyə, köhnə həyat tərzimizdən əl çəkib Onun ardınca gəlməyə çağırır. Hər kəs bu qərarı özü verməlidir. Bununla belə, İsa hər imanlı ilə ayrı-ayrılıqda münasibət qurmaqla kifayətlənmir, O həmçinin hamımızla birlikdə münasibət qurur. Müqəddəs Kitabın öyrətdiyinə görə, hamımız bir bədənə ‒ Məsihin Bədəninə vəftiz oluruq (1 Kor. 12:13). Bu bədən, İsanın bütün dünyada hər nəsildən olan imanlılardan ibarət olan ümumdünya Cəmiyyətidir. Biz bu Bədənin üzvləriyik və bir-birimizə bağlıyıq. Məsihdə həyatımız birdir.

Əhdi-Cədiddə bu birlik, başqa önəmli bir obrazla təsvir olunur. İsanın Cəmiyyəti "Məsihin gəlini" olaraq adlandırılır. Kainatın Rəbbi Allah bizimlə sıx münasibətdə olmaq üçün bizi yaratdı və bu münasibət təsəvvür edə biləcəyimizdən qat-qat çox gözəl və həzzvericidir. Allahın ürəyi bizə qarşı tükənməz sevgi ilə doludur! O, Öz xalqı olan Cəmiyyətinə yaxınlaşıb onunla birlikdə olmaqdan nə qədər sevinc və həzz aldığını göstərmək üçün yer üzündə ər-arvad münasibətlərini yaratdı. O bizdən həzz alır, biz də Ondan həzz alırıq.

İsa bizi təmizləmək üçün, Onun izzətli gəlini olaq deyə bizim uğrumuzda öldü. Həvari Paul ərlərə müraciət etdikdə, İsanın gəlini ilə münasibəti barədə bunu söylədi:

Ey ərlər, Məsih imanlılar cəmiyyətini sevib onun uğrunda Özünü fəda etdiyi kimi siz də arvadlarınızı sevin. Məsih bunu ona görə etdi ki, cəmiyyəti su ilə yuyub kəlamla təmizləyərək təqdis etsin və beləcə onda ləkə, qırışıq yaxud başqa qüsur olmadan izzətli şəkildə, müqəddəs və nöqsansız olaraq Öz hüzuruna çıxarsın. (Ef. 5:25-27)

Həvari Yəhyanın Vəhy Kitabındakı valehedici görüntüsünün sonunda İsanın Cəmiyyətinin Allahın izzəti ilə parladığını görürük:

...yeddi mələkdən biri gəlib mənimlə danışaraq dedi: «Gəl, mən sənə Quzunun arvadı olacaq gəlini göstərim». O məni Ruhda böyük və uca bir dağın başına apardı. Oradan mənə göydən, Allahın yanından enən müqəddəs şəhəri, Yerusəlimi göstərdi. Allahın ehtişamı orada idi; oradakı işıq ən qiymətli daş – büllur yəşəm daşı kimi parıldayırdı. (Vəhy 21:9-11)

Vəhy 21-ci fəsildə Yəhya gördüyü ehtişamı təsvir etməyə davam edir. Məsihin gəlini əsrarəngiz bir şəkildə qiymətli daşlardan inşa edilmiş ehtişamlı bir şəhərə bənzəyir. Ancaq hamımızın ağlına bu sual gələ bilər: "Bu necə olacaq? Onun Cəmiyyəti olan bizlər, Yəhyanın Vəhdə təsvir etdiyi o izzətli gəlinə necə çevrilə bilərik?"

Bu, əlbəttə, Allahın işidir. Rəbb Özü, əbədi məskən salacağı bir şəhər olaraq Öz Cəmiyyətini qurur. (Bax: Matt. 16:18 və Vəhy 21:3)

Onun gözəl şəhəri, ləkəsiz gəlini olmaqda bizə yardım edən fəaliyyətlərdən biri, yerli cəmiyyətlərimizdə İsanın ardınca getməyi birgə öyrənməkdir. Bu kitab məhz bu mövzu haqqındadır. İsa dedi ki, biz Onu seviriksə, təlimlərinə riayət edəcəyik (Yəh. 14:23). Bu kitab sizə bu təlimləri öyrənməkdə və Allahın xalqı olaraq onlara birlikdə riayət etməkdə yardım edəcək.

BU KITAB, EV CƏMİYYƏTLƏRİNİN RƏHBƏRLƏRİ VƏ ÜZVLƏRİ ÜÇÜN NƏZƏRDƏ TUTULMUŞDUR

Bu kitabın fəsilləri, ev cəmiyyətlərinə və rəhbərlərinə nə olacaqlarını və nə edəcəklərini öyrətmək üçün yazılmışdır.

Allahın kəlamını hamınız birlikdə daha dərindən öyrənmək istəyirsinizmi? Öz ibadətinizlə Allahı razı salmaq istəyirsinizmi? Bəlkə yeni imanlıları necə və nə vaxt vəftiz etmək ya da Rəbbin Süfrəsini qəbul etməyin mənası haqqında suallarınız vardır. Yaxud ev qrupunuzun ianələri ilə Allahın Padşahlığını necə qura biləcəyini anlamaq istəyirsiniz və yaxud ev cəmiyyətinizdəki insanlar arasında olan münaqişələr sizi narahat edir. Bu kitabda bu və digər mövzulara toxunulur. Hər fəsil İsanın və həvarilərinin şagirdlərinə öyrətdikləri müəyyən şeyləri öyrədir.

FƏSİLLƏRİN TƏŞKİLİ:

1-ci fəsil istisna olmaqla hər fəsil 4 hissədən ibarətdir:

1) Müqəddəs Kitab dərsi

Bu kitabda öyrədilən hər şey, Allahın kəlamına əsaslanır. Bu dərslər bəzən xüsusən ev qrup rəhbərləri üçün nəzərdə tutulsa da, bunları bütün cəmiyyətlə birlikdə öyrənmək faydalı ola bilər. Siz Müqəddəs Yazıdan seçilmiş mətnlər ilə məşğul olduqca, Müqəddəs Ruh Kəlamın o mövzuda öyrətdiyi əsas təlimlərində sizə yol göstərəcək.

2) Məsihçi tarixindən bir hekayə

Əsrlər boyunca imanlıların həyatında baş vermiş hadisələri nəql edən bu ilhamverici hekayələr, mövzuya aid olan misallardır. Ev qrupunuzu ruhlandırmaq üçün bunları mütləq onlarla bölüşün.

3) Mövzu barədə tez-tez verilən suallar

Bu hissədə qrupunuzun hər sualına cavab verilməsə də, verilən cavablar o fəsildə bəhs olunan mövzunun praktiki cəhətlərini daha yaxşı anlamaqda yardım edəcək.

4) Tətbiq və dua

"Bu kəlamın icraçısı olun, yalnız eşidənlər olub özünüzü aldatmayın" (Yaq. 1:22). Burada müzakirə üçün verilmiş sualları buraxmayın. Bu, qrupunuzun birgə dua etməsinə, hərəkət etməsinə və nəticədə böyüməsinə kömək edəcək.

Ölkənizdə bütün ev cəmiyyətləri qüvvətlənərək daha çox özlərini Rəbbə həsr etsələr, bir-birlərini daha çox sevsələr və dünyaya məhəbbət göstərərək daha çox xidmət etsələr nə olacağını təsəvvürünüzə gətirin. Qrupunuz bu kitabdakı təlimləri tətbiq etməyə başlasa, bu, baş verə bilər.

BU KİTABIN FƏSİLLƏRİNİ ARDICIL OLARAQ KEÇMƏLİ DEYİLSİNİZ.

Ancaq bu 1-ci fəsildən sonra 2-ci fəsli oxumağı məsləhət görürük, çünki 2-ci fəsil, kitabın qalan hissəsinin təməlidir. Ondan sonra Mündəricata baxıb qrupunuzun ən böyük ehtiyacı olan bir fəsli seçə bilərsiniz. Birlikdə İsanın ardınca getməyə göstərdiyiniz səylərdə Allahın sizə xeyir-dua və güc versin!

QEYD: BU KITAB, 50 HƏYAT DƏRSİ İLƏ BIRLIKDƏ İSTİFADƏ OLUNMAQ ÜÇÜN NƏZƏRDƏ TUTULMUŞDUR

Siz görəcəksiniz ki, bir çox fəsildə, İsa Məsihin təlimindən 50 Həyat Dərsi kitabından bir və ya bir neçə dərsinə istinad edilir. Bu kitabı telefona pulsuz yükləyib rahat oxuya bilərsiniz. Bu kitabı və digər pulsuz vəsaitləri görmək üçün, bu kitabın arxasında, Əlavə A, “Vəsaitlər”ə, baxın.

2. Ev cəmiyyəti bir Ailədir

Deməli, artıq yad və qərib deyilsiniz, siz müqəddəslərlə birgə vətəndaş və Allah ailəsinin üzvüsünüz.
(Efeslilərə 2:19)

Giriş

İsa din yaratmadı, ailə yaratdı

Hal-hazırda, XXI əsrdə, İsanın ardıcılları bütün dünyada yığışırlar. Bəziləri gözəl kilsə binalarında yığışır. Bir çox imanlılar evlərdə yığışır. Bəzən iki ya da üç imanlı zindanda alçaq səslə İsaya ibadət edir.

Bəzi kilsələrdə şamlarla ibadət edilir və rəhbərlər uzun paltar geyinirlər. Başqaları göy rəngdə cins geyərək və gitar çalaraq ibadət edirlər. Bəzi toplantılar formal keçirilir, yazılmış dualar oxunur. Digərləri isə qeyri-rəsmi olur. İmanlılar evdə birlikdə çay içərkən Allahın kəlamını oxuyur.

"Kilsə" sözü əsrlər boyunca çoxlu mənalarda istifadə olunub: kilsə binası, məzhəb, dini icma və s. Bu ənənəvi sözün səhv mənada anlaşıla bilməsi səbəbindən biz onu işlətmirik, ancaq "cəmiyyət" sözünü işlədirik.

Sizin cəmiyyət haqqında fikriniz nədir? "İmanlılar cəmiyyəti" ifadəsini eşidəndə ağlınıza nə gəlir? Bu fikirlər məsihçilərin bir toplantısında gördüyünüz və eşitdiyiniz şeylərdən qaynaqlanırmı? Bəlkə filmlərdən yaxud Yutubdan qaynaqlanır? Ancaq imanlılar cəmiyyəti haqqında hamımız bu sualı verməliyik: İsa Məsih Öz cəmiyyətində əsasən nə görmək istəyir?

İsanın yer üzündəki həyatından bəri ibadətə dair çoxlu müxtəlif ənənələr meydana gəlib. Bəs "doğru" ibadət hansıdır? Bu kitabın məqsədi müxtəlif kilsələrin və cəmiyyətlərin hal-hazırda nə etdiyini və ya İsa göyə qalxandan sonra başlayan ənənələri izah etmək deyildir. Əksinə, məqsədimiz İsanın Əhdi-Cədiddə nə öyrətdiyini kəşf etməkdir. İsa bizə ibadət toplantılarımız üçün qaydalar verdimi? Əslində, İsa kilsə binalarından, şamlardan ya da musiqi alətlərindən heç danışmadı. Onun məsihçi toplantıları haqda ən sadə fikri bu idi:

Çünki harada iki və ya üç nəfər Mənim adımla yığılarsa, Mən də orada, onların arasındayam. (Mat. 18:20)

Yadda saxlayın ki, İsa dini mərasimlərlə və qayda-qanunlarla bir din qurmağa gəlmədi. O bizim Allahla və başqalarıyla olan münasibətlərimizi bərpa etmək üçün gəldi. İsa əslində din yox, ailə yaratdı! Bu ailə, qaranlıq imansız dünyada Məsihin məhəbbətində imanlı olaraq necə yaşamağı birlikdə öyrənir.

Müqəddəs Kitab Dərsi

Ev cəmiyyətlərimiz nə cür olmalıdır?

Başlanğıc müzakirəsi: Sizcə imanlılar hər həftə toplananda nə etməlidirlər? Ən vacib şeylər hansıdır? (Aşağıdakı dərsə başlamazdan əvvəl bu sualı bir neçə dəqiqə müzakirə edin.)

Həvarilərin İşləri 2-nin hamısını oxuyun.

Həvarilərin İşləri 2-də yəhudilərin Əllinci Gün bayramında imanlılar cəmiyyətinin möhtəşəm doğuluşu haqqında öyrənirik. Müqəddəs Ruh güclü külək və alov kimi gəldi. İsanın şagirdləri qüvvətlə dolub çoxlu müxtəlif dillərdə danışdılar. Çoxlu millətlərin arasından çıxan yəhudilər öz dillərində şagirdlərin Allahı izzətləndirdiklərini eşidib heyrətləndilər. Sonra Peter xalqa vəz etdi, bu yaxında çarmıxa çəkdikləri İsanın Müqəddəs Ruhu onların üzərinə tökdüyünü izah etdi. Allah hər kəsi günahlarının bağışlanması üçün İsa Məsihə iman etməyə çağırır.

Bu dərsdə biz Həvarilərin İşləri 2-ci fəsil, xüsusilə 36-47-ci ayələr üzərində fokuslaşacağıq.

1. Peterin sözünü qəbul edib vəftiz olanlar neçə nəfər idi? (41-ci ayə)

Həvarilərin İşləri 1-ci fəslə qayıdın. Həv. 1:4-8-i oxuyun. 8-ci ayədə İsa nə vəd edir?

İsa çarmıxa çəkilməzdən əvvəl mühakimə olunarkən Peter İsanı tanıdığını inkar etdi. İndi isə qırx gün keçib və Peter Müqəddəs Ruhun gücü vasitəsilə İsanın Rəbb və Məsih olduğunu cəsarətlə təbliğ edir. Müqəddəs Ruhun Peteri necə dəyişdirdiyini müzakirə edin.

2. Həvarilərin İşləri 2:42-ni oxuyun. Yeni imana gələnlər özlərini hansı 4 şeyə həsr etdilər?

XXI əsrdə bu 4 şey cəmiyyətin sağlam ünsiyyəti üçün niyə vacibdir? (QEYD: Əhdi-Cədiddəki Müjdə və məktubları oxuyaraq bu gün həvarilərdən öyrənə bilərik.)

3. 43-cü ayəni oxuyun. Həvarilər nə edirdi? Bu insanlara necə təsir edirdi?

Sizcə biz bu gün Allahdan əlamətlər və xariqələr istəməliyik? Cavabınızı izah edin.

4. 44-45-ci ayələrdə imanlılar öz mülkiyyətləri ilə necə davranırdılar?

Hər zaman hər şeyimizi paylaşmaq yaxşı olmaya bilər. Lakin bir-birinizin praktiki ehtiyaclarını qarşılamaq üçün qrupunuzun düşüncəsi və hərəkətləri necə təkmilləşə bilər?

5. 46-cı ayəyə baxın. Onlar nə qədər tez-tez görüşürdülər? Evlərində nə edirdilər? Sizcə toplantılar onlar üçün yük idi, yoxsa sevinc?

Elə görünür ki, erkən imanlılar cəmiyyətinin üzvləri özlərini bir ailə sayırdı. Onlar ancaq həftədə bir dəfə ibadət etmək üçün yığışmırdı, tez-tez birlikdə vaxt keçirib bir-birlərinin qayğılarına qalırdı. Hal-hazırda imanlıların İsaya iman etdikləri üçün hərdən öz ailələri tərəfindən rədd edildiklərini görürük. Əgər ailəniz sizi İsaya iman etdiyinizə görə rədd etsə, sizin üçün bir ev cəmiyyətinə qəbul olunmaq nə qədər önəmli olar? İzah edin. (Bəlkə qrupunuzdan bəziləri bunu yaşayıblar.)

6. 47-ci ayənin son hissəsində yazılanlara görə Müqəddəs Ruhun tökülməsinin nəticəsi nə idi?

7. Xülasə, 42-47-ci ayələri təkrar nəzərdən keçirin. Günümüzdə cəmiyyətin sağlam ünsiyyəti nələrdən ibarət olmalıdır? Siz bir rəhbər olaraq bunların öz ev cəmiyyətinizdə olması üçün nə etməlisiniz?

Dua ilə bitirin: Ev cəmiyyətinizin erkən imanlılar cəmiyyətinin həyat, sevinc və gücünü yaşaması üçün dua edin.

Bu mövzunun dərininə gedin: Ef. 4:1-16 və 1 Kor. 12, 13 və 14.

Məsihçi tarixindən bir hekayə

Roma və Kiçik Asiya, I əsr

Qul qardaşa çevrilir

Aşağıdakı hekayəni oxumazdan əvvəl Əhdi-Cədiddən Paulun Filimona məktubunu oxuyun. Yalnız bir fəsildir.

*******

Bu məktub qısa olsa da, Müqəddəs Yazıda bir qiymətli daş kimidir. Müjdənin bizim hamımızı Allahın ailəsində necə birləşdirdiyini öyrədir. O həmçinin bizə öyrədir ki, bütün imanlıları cəmiyyətimizdə qardaşlar və bacılar olaraq xoş qəbul edək.

Həvari Paul, Filimona məktubu İsanın ölüb dirilməsindən təqribən 25-30 il sonra, Romada məhbus olduğu vaxt yazdı. Həmin dövrdə Filimon, Efesin yaxınlığındakı qədim bir şəhər olan Kolossedə (indiki Türkiyədə) bir ev toplantısına rəhbərlik edirdi. Bu məktubdan anlayırıq ki, Paul Filimonu tanıyırdı və çox güman ki onun iman gətirməsinə təsir etmişdi (19-cu ayə).

10-cu ayədə Paulun, Onisim adında cavan bir qulu İsanın yoluna gətirdiyini öyrənirik. Bu yeni imanlının, uzaq Kolosse şəhərində sahibindən qaçdığını və həmin sahibin Paulun dostu Filimon olduğunu öyrənən Paulun təəccüblənməsini təsəvvür edin. Allah, Öz ixtiyarı ilə Paulu Müjdəyə ürəyini açmış bu cavan qulla bir yerə gətirib.

Onisimin vəziyyətini anlamaq üçün I əsr Roma imperiyasında köləlik haqqında məlumat almaq faydalıdır. Milyonlarla kölə daxil olmaqla bütün Roma cəmiyyəti köləliyi normal qarşılayırdı. Kölələr hər növ işi görürdü. Bəziləri əkin sahələrində, şaxtalarda və ya tikintilərdə işləyirdi. Bu iş çox vaxt xeyli çətin idi və quldarlar qəddar və rəhmsiz ola bilirdi. Bəzi quldarlar isə qullarına ailə üzvləri kimi davranırdılar; buna baxmayaraq, onların hamısına əşya gözü ilə baxılırdı.

Qaçan bir köləyə sahibi istədiyi cəzanı verə bilərdi. Kölənin alnına qaçaq olduğunu göstərən bir damğa vurula bilərdi; o döyülə ya da başqa cür pis rəftar görə bilərdi. Hətta öldürülə bilərdi. Tutulub geri qaytarılan qulun həyatta qalmağı sahibinin mərhəmətindən asılı idi.

İsa, Öz dövründəki köləliyə qarşı danışmasa da, Onun təlimləri dünyada olan hər kəsi eyni dərəcədə sevdiyini göstərir. O bütün insanlar üçün (həm qul, həm azad olanlar üçün) canını qurban verdi. Və O bizə özümüzü sevdiyimiz kimi hər kəsi sevməyi buyurur. Həvari Paul İsanın bütün ardıcılları haqda bunu deyir:

Artıq Yəhudi ilə Yunan, qulla azad, kişi ilə qadın arasında fərq yoxdur. Çünki hamınız Məsih İsada birsiniz. (Qalatiyalılara 3:28)

Filimonun dövründə bu təlim yeni və inqilabi idi. Gəlin Onisimin qaçdığı günü təsəvvürümüzə gətirək. Filimonun nə qədər hirsləndiyini düşünün. O bu qulu öz pulu ilə almışdı. İndi isə qul qaçıb. Böyük ehtimal var ki, o ağasından pul da oğurlayıb (18-ci ayə). "Onisim" adı "faydalı" mənasına gəlir, amma Filimon bu anda, çox güman ki, qulunun "faydasız" olduğunu düşünür (11-ci ayə). Filimonun, Onisim tutulub qaytarılsa onu necə cəzalandıracağını düşünməsi çox təbii olardı. O təsəvvürünə gətirə bilməzdi ki, onun özünü, ailəsini və dostlarını xilas edən Müjdə bu "faydasız" qulu Onisimi də xilas edəcək. Və o təsəvvürünə gətirə bilməzdi ki, Onisimi ona Həvari Paulun özü qaytaracaq!

Amma Allah əsrarəngiz yollarla hərəkət edir. Paul Onismi geri göndərir və Filimondan onu artıq kölə olaraq deyil, bir qardaş kimi qəbul etməsini rica edir (16-cı ayə). Paul Filimona deyir ki, "...onu da məni qəbul edəcəyin kimi qəbul et" (17-ci ayə). Lütfkar, sülh yaradan Həvari Paul hətta Onisimin Filimona borcu varsa, o borcu özünün ödəyəcəyini deyir (18-19-cu ayə).

2-ci ayədə görürük ki, bu məktub təkcə Filimona yazılmayıb, həmçinin "sənin evindəki toplantıya" da ünvanlanıb. Bu məktub bütün imanlılara oxunmaq üçün nəzərdə tutulmuşdu. Təsəvvürünüzə gətirin: Filimon ailəsi və dostlarıyla ev toplantısında oturub Paulun müraciətini dinləyir, onların "faydasız" qaçaq köləsi Onisim də aralarındadır! (12-ci ayə)

Filimon və ev toplantısı Onisimi bir qardaş olaraq qəbul etdimi? Müqəddəs Yazı bizə bunu bildirmir, amma böyük ehtimalla belə də qarşılayıblar. Bu məktub, çoxlu surətləri çıxardıldıqdan sonra oxunmaq üçün bütün cəmiyyətlərə göndərildi. Filimon Paulun xahişini yerinə yetirməsəydi, çox güman ki, məktubu cırıb atardı.

Paul bu məktubunda Onisimin onun üçün də "faydalı" olduğunu yazır (11-13-cü ayələr). Paul belə yazdı:

Müjdə uğrunda həbsdə olduğum müddətdə sənin əvəzinə mənə xidmət etməsi üçün onu yanımda saxlamaq istəyirdim... (13-cü ayə).

Ehtimal ki, Paulun məktubundan təsirlənən Filimon Onisimi bağışlayıb və qardaşı olaraq qəbul edib. Bəlkə o, Onisimi azad edib Paula geri yollayıb ki, onun səyahət edən müjdəçi komandasına qoşulsun. Məktubun yazıldığı vaxt cavan adam olan Onisimin, Həvari Paul və digər müjdəçilərlə çiyin-çiyinə xidmət etdiyi illər ərzində imanda necə inkişaf etdiyini təsəvvürünüzə gətirin.

Filimonun Paula qoşulsun deyə Onisimi azad buraxıb-buraxmadığını dəqiq bilmirik, lakin bunun ehtimalı vardır. Paulun vəfatından təqribən 40 il sonra yazılmış başqa bir məktub vardır. Onisimin o illərdə hardasa 70 yaşı var idi. Bu məktubu İqnatiy adında bir məsihçi rəhbər Efesin yepiskopuna yazmışdı və həmin yepiskopun adı Onisim idi! Bu adamın o Onisim olub-olmadığı dəqiq bilinməsə də, elə bir ehtimal vardır. Həyatları dəyişdirən İsanın asi bir köləni imanlılar cəmiyyətinin bir rəhbərinə döndərməsi necə də gözəl bir hekayədir! Lakin Filimonun ev cəmiyyəti Onisimi xoş qəbul etməsəydi, bu baş verməyə bilərdi.

Sizin ev cəmiyyətiniz bu I əsr hekayəsindən nə dərs götürə bilər? Filimon və evində toplanan cəmiyyət bütün insanların Məsihdə bərabər olduqlarını öyrənməli və onlar qaçaq bir köləni öz qardaşları olaraq qəbul etməli idi. Onisimin hekayəsi bizim hamımıza aid deyilmi? Günahın köləsi olan bizlər İsa Məsihin lütfü ilə azad edilib Padşahlığına və işinə dəvət edildik. Allah hər birimizə millətindən, mövqeyindən, yaşından, cinsiyyətindən asılı olmayaraq, bir-birimizi sevməyi, qayğı göstərməyi öyrənməkdə kömək olsun.

Tez-tez verilən suallar

1. Biz evdə toplanan kiçik bir qrup isək, həqiqi bir imanlılar cəmiyyəti sayılırıqmı?

Bu tarixi məlumat faydalı ola bilər: İsa göyə qalxandan sonra erkən imanlılar cəmiyyəti 300 il ərzində əksərən evlərdə toplanırdı. İmanlılar cəmiyyəti Orta Şərqdə, Avropada və Şimali Afrikada böyüyürdü. İmanlılar təqiblərə məruz qaldıqlarına və binalar tikməyə pulları olmadığına görə evlərdə yığışırdı. Bu qruplar kiçik olduqlarına və birlikdə əziyyət çəkdiklərinə görə aralarında xoş ünsiyyət və məhəbbət var idi, bu da cəmiyyətin daha çox evlərə yayılmasına kömək edirdi. O əsrlərdə ev cəmiyyətləri hərəkatı Müjdəni hər yerə yaydı. Kilsə binaları yox idi və imanlılar cəmiyyətləri ümumiyyətlə ictimai binalarda yığışmırdı!

Bu kitabın digər fəsillərini keçdikcə görəcəksiniz ki, çox kiçik bir qrup belə, bir cəmiyyət olaraq, Məsihin bütün təlimlərinə riayət edə bilər. Bundan əlavə, ev cəmiyyətində bir-birinizi yaxşı tanımaq imkanınınz olur və beləcə siz Həvari Paulun Qal. 6:2-də buyurduğu kimi "bir-birinizin yüklərini daşıyıb bu yolla Məsihin qanununu icra edə" bilirsiniz.

Yadda saxlayın ki, imanlılar cəmiyyəti sadəcə bir toplantı yaxud yığıncaq deyildir, insanlardır. İsanın bütün dünyadakı ardıcılları Məsihin Bədəni olan imanlılar cəmiyyətini təşkil edirlər.

2. Bir ailəyə bənzəmək üçün həftədə bir dəfə toplanmaqdan başqa nə edə bilərik?

Sağlam bir ailədə hamı bir-birinin qayğısına qalır. Eyni şəkildə, yaxşı rəhbər həftə içində müntəzəm olaraq öz cəmiyyətinin üzvlərinin vəziyyətləri ilə maraqlanır və onları bir-birinin vəziyyətləri ilə maraqlanmağa ruhlandırır. Bəlkə kimsə xəstədir, yaxud işsiz qalıb və nəyəsə ehtiyacı vardır? Bəlkə kiminsə yaxını vəfat edib? Bəlkə kimsə əziyyət çəkir və duaya ehtiyacı var? Bəzən o adama zəng etmək və ya ziyarət edib sadəcə "Səni düşünürəm" demək ona həddən artıq əhəmiyyətli ola bilər. Özümüzdən soruşmalıyıq ki, "Mən həqiqətən cəmiyyətin üzvlərinin qayğısına qalıram? Bəs onlar həqiqətən bir-birlərinin qayğısına qalırlarmı?" Əgər hər kəs başqalarına kömək etsə, heç kəs öz yükünü təkbaşına daşımağa məcbur olmaz.

3. Toplandığımız evin sahibəsinin xidmətçi ürəyi vardır, amma bəzən o hər həftə ev cəmiyyətini qəbul etməkdən yorulur. O həmişə yemək bişirir və əlbəttə, insanlar gəlməmişdən əvvəl və gedəndən sonra evi yığışdırır. Ev cəmiyyəti hər dəfə eyni evdə yığışmalıdırmı?

Həvarilərin İşləri imanlıların "evlərdə" toplandıqlarını bildirir (Həv. 5:42).

Əgər cəmiyyətə qapısını açan başqa evlər də varsa, bir adamın və ya ailənin yükünü azaldıb başqa evlərdə də yığışa bilərsiniz. Həmçinin cəmiyyəti öz evində qəbul edən şəxslərin yükünü cəmiyyətin üzvlərinə izah edin. Bacı-qardaşlardan rica edin, toplantıdan sonra çay verməyə və ya qab yumağa kömək etsinlər. Necə ki İsa "gəlmədi ki, Ona xidmət etsinlər, amma gəldi ki, Özü xidmət etsin" (Mat. 20:28), eləcə də kişili-qadınlı hər kəs praktiki yollarla kömək etməyi öyrənməlidir. Bəziləri yığışdırmağa kömək etmək üçün daha tez gələ ya da geç gedə bilər. Həmçinin hər dəfə birlikdə yemək yeməyə məcbur deyilsiniz. Lakin birlikdə yemək yediyiniz vaxt hər kəsi bir şeylər gətirməyə təşviq edin.

4. Elə imanlılar var ki, artıq bizim cəmiyyətimizin toplantılarına gəlmirlər və başqa cəmiyyətlərin ibadətində də iştirak etmirlər. Onlar özlərinə İsanın ardıcılları deyirlər, amma digər imanlılarla yığışmağı vacib görmürlər. Biz nə edə bilərik?

Bir adamın imanlılar cəmiyyətini tərk edib təkbaşına məsihçi həyatı sürməsinin çoxlu səbəbləri ola bilər. Amma yadda saxlamaq vacibdir ki, sərt sözlər və danlamalar böyük ehtimalla onları geri qaytarmaz. Onlar bilməlidir ki, siz onları sevirsiniz. Onların qayğısına qaldığınızı göstərmənin yollarını axtarın. Onları ziyarət edin, onlara qulaq asın və onlar üçün dua edin. Məsihin bədəni olan imanlılar cəmiyyətinə ehtiyacları olduğunu onlara mehribanlıqla xatırlatmaq lazımdır. (Bax: İbranilərə 10:24-25.) Bizim ev cəmiyyətlərimiz kamil deyildir, amma biz yenə də bir-birimizə lazımıq. Onlar üçün tez-tez dua edin.

Bundan əlavə biz Müqəddəs Yazının yenidən doğulub bir imanlılar cəmiyyətinə daxil olmaq barədə nə öyrətdiyini yeni imanlılara bir rəhbər olaraq başa salmalıyıq. Allahın bizi ayrı-ayrılıqda xilas etməkdən daha böyük planları vardır. Allahın planının mahiyyəti ondan ibarətdir ki, biz həm Onu, həm bacı-qardaşlarımızı sevək, onlarla yaxşı münasibətdə olaq.

5. Bizim ev cəmiyyətimizin ölkəmizdə və bütün dünyada olan Məsihin Bədəninin bir hissəsi kimi hiss edilməsi üçün nə etmək olar?

Hər imanlı özünü nəinki yerli ev toplantısının üzvü, həm də Məsihin ümumdünya Bədəninin hissəsi olaraq dərk etməlidir. Onların özlərini belə dərk etməsinə kömək etmək üçün onlara aşağıdakı ayələri öyrədə bilərsiniz.

Ölkənizdə və hətta digər ölkələrdə olan cəmiyyətlərlə birlikdə dua, bayram, konfrans, düşərgə və s. keçirmənin yollarını axtarmaq da yaxşıdır.

Düşünmək və öyrətmək üçün ayələr:

Yəh. 17:20-21

Kol. 3:9-17

Ef. 4:1-16

1 Kor. 12:12-27

Yəh. 10:14-16

Rom. 12:3-8

Ef. 2:11-22

Sizin qrupunuz Məsihdə necə böyüyə bilər?

Tətbiq və dua

1. Həv. 2:42-47-yə diqqətlə baxın. Hər suala ayrı-ayrı cavab verin:

- Erkən imanlılar cəmiyyətində baş verən hansı şeylər sizin qrupunuzda da baş verir?

- Erkən imanlılar cəmiyyətində baş verən hansı şeyləri öz qrupunuzda görmürsünüz?

- Sizin qrupunuzda sevinc, məhəbbət və Allahın hər həftə aranızda hərəkət etməsindən qaynaqlanan ehtiram var mı? Nəyin dəyişməsini istəyirsiniz?

2. Ev cəmiyyətinizin bütün insanları xoş qəbul edən, onlara qayğı göstərən bir ailəyə bənzəməsi üçün nə dəyişməlidir? (Məsələn: Toplantınıza gələn bəzi insanlara qarşı fikrinizi dəyişdirməlisinizmi?)

3. Ev cəmiyyətiniz üçün dua edin. Dua edərkən Həv. 2:42-47-ni səssizcə oxuyun. Bundan duanızda bir bələdçi olaraq istifadə edin. Rəbdən istəyin ki, I əsr imanlılar cəmiyyətinə verdiyi həyat və güc ilə sizi də doldursun.

3. Məhəbbət, rəhbərin motivasiyası

Onda İsa şagirdləri yanına çağırıb dedi: «Bilirsiniz ki, millətlərin rəhbəri sayılanlar onların üzərində hökmranlıq, əyanları da onlara ağalıq edir. Sizin aranızda isə qoy belə olmasın.

Sizlərdən böyük olmaq istəyən xidmətçiniz olsun. Aranızda birinci olmaq istəyən hamının qulu olsun. Çünki Bəşər Oğlu gəlmədi ki, Ona xidmət etsinlər, gəldi ki, Özü xidmət etsin və çoxlarını satın almaq üçün Öz canını fidyə versin».
(Mark 10:42-45)

Giriş

Məsihçi rəhbərlər İsadan məhəbbəti öyrənirlər

İsa bizi tamamilə fərqli bir həyat tərzinə çağırır. O bizi Öz padşahlığına dəvət edir. Onun padşahlığının bu dünyadan çox fərqlənən bir cəhəti, rəhbərlərin necə idarə etməsidir.

Cəmiyyət rəhbərləri, insanlardan öz məqsədləri üçün istifadə edəndə, bu, İsanın öyrətdiyi yola tamamilə qarşıdır. Belə rəhbərlər xudbindir, öz padşahlıqlarını qurmaq arzusundadır, ya da xidmətləri vasitəsilə maddi qazanc əldə etmək istəyirlər. İmanlılar cəmiyyəti tarixində (çox təəssüf ki) rəhbərlər tərəfindən hətta cinsi istismar halları da olub. İsanın bizi tamamilə başqa bir yola – insanlara səməmi məhəbbət yoluna çağırdığını bilmək vacibdir.

Məhəbbəti öyrənmək üçün hamımıza bir ömür lazımdır. Heç kəs bunu anadangəlmə öyrənmiş deyildir. Bu, İsanın bizi ildən-ilə dəyişməsi ilə əmələ gəlir.

İsa, səmimi məhəbbətin kamil nümunəsidir. İnsanlar görürdü ki, İsa Özünü yüksəltmək üçün onları aşağı itələmirdi. İsa, sevgi dolu bir xidmətçi idi.

Sonrakı dərsdə Həvari Paulun xidmətinə baxacağıq. İsa, Şaulu (məsihçilərin təqibçisi) Paula çevirdi və bundan sonra dünya dəyişdi. Şaul İsa ilə qarşılaşandan sonra məhəbbət ömür boyu onun motivasiyası oldu. Daha sonra o, məhəbbət haqqında məşhur fəsli yazdı (1 Korinflilərə 13).

Həvari Paulun həyatına baxanda, bizdə də dəyişib başqalarını ürəkdən və dərindən sevən rəhbərlər ola biləcəyimizə dair ümid yaranır.

Müqəddəs Kitab Dərsi

Həvari Paulun bütün rəhbərlərə nümunəsi

Başlanğıc müzakirəsi: Bir ev cəmiyyətini rəhbərlik etməkdə böyüdükcə Rəbbin ürəyinizdə hansı xüsusiyyətləri yetişdirməsini istədiyinizi qrupunuza təsvir edin.

Həvari Paul öz müjdəçi səyahətlərində indiki Türkiyədən, Yunanıstanın bölgələrindən və digər ərazilərdən keçdi. İndiki Yunanıstanın ərazisində yaşayan saloniklilərə bir neçə məktub yazdı. Birinci məktubunda o, onlara Müjdəni ilk dəfə gətirdiyi Salonikdəki xidmətindən danışdı. Onun bu insanlara necə münasibət göstərdiyinə baxaq.

1 Saloniklilər 2-ci fəsli oxuyun

1. Paul Salonikə getməmişdən əvvəl Filipidə başına nə gəlmişdi? (2-ci ayə)

Paul saloniklilərə xatırladır ki, o da onlara gələndə, orada münaqişə olmasına baxmayaraq, onlara Müjdəni danışmağa cürət etdi. (Həvarilərin İşləri 16 və 17-də Paulun Filipi və Salonikdə Müjdəni yayması haqqında oxuya bilərsiniz.)

2. 3-5-ci ayələri təkrar nəzərdən keçirin. Paul saloniklilərə Müjdəni gətirməklə kimi razı salmaq istəyirdi?

Paul saloniklilərə xidmət edərkən, nəyi ETMƏDİYİNİ söylədi? (5-6-cı ayələr)

İnsanların bizi tərifləməsi niyə bəzən bizim üçün sınaq olur?

Paul həmçinin deyir ki, o tamahkarlıqla hərəkət etmirdi. Bir rəhbərin gizli tamahkar niyyətləri cəmiyyətini necə məhv edə bilər?

3. 7-10-cu ayələri təkrar oxuyun. Paulun salonikliləri nə qədər sevdiyini və bu məhəbbəti necə göstərdiyini öz sözlərinizlə təsvir edin.

4. 11 və 12-ci ayələrdə Paul özünü onların atası kimi təsvir edir. Onun saloniklilərə qarşı hansı davranışları yaxşı bir atanın davranışına oxşayırdı?

Əgər sevgi dolu valideynlər kimi davranan kişilər və qadınlar ev cəmiyyətlərimizi rəhbər etsələr, bu oraya gələn insanlara necə təsir edəcək?

5. Paulun Salonikdəki zəhmətinin nəticəsi nə idi? (13-cü ayə)

Ev cəmiyyətinizdə insanlar Allahın kəlamını sizin sözləriniz kimi, yoxsa Allahın sözləri kimi qəbul edir?

6. Saloniklilər üçün İsanın ardınca getmək asan idimi? (14-16-cı ayələr)

Biz rəhbərlər olaraq insanları dərindən sevsək, bu onlara təqiblərə dözməkdə necə kömək olacaq?

Dua ilə bitirin: Paul, imanlılara xidmətdə səmimi məhəbbətin və təmiz niyyətin gözəl bir nümunəsidir. İndi ev cəmiyyətiniz üçün dua etməyə vaxt ayırın. Dua edin ki, Paulun məhəbbət dolu ürəyinə siz də malik olasınız.

Bu mövzunun dərininə gedin: Mark 10:35-45 və Filipililər 2:1-11-in üzərində düşünün.

Məsihçi tarixindən bir hekayə

ABŞ, XX əsr

Rəhbərlər cəmiyyətin yolunu azmış bir üzvünə məhəbbət göstərirlər

Gene Getz, amerikalı bir pastor, öz arvadını tərk edib başqa bir qadınla zina edən məsihçi bir adamın hekayəsini danışır. Gene bu adamı yaxşı tanıyır, günahına görə çox narahat olurdu. O, başqa bir ağsaqqalla birlikdə o adamı görməyə getdi. Adamın ofisinə girərək, onun fikrini dəyişdirib arvadına qayıtmasına kömək etmək istədiklərini söylədilər. Adam çox hirslənib onları qovmağa başladı. Gene və ağsaqqal möhkəm dayanıb onunla danışmaqda məhəbbətlə israr etdilər.

Söhbət uzun və çətin idi, haradasa iki saat sürdü. Adam, öz günahlı arzularında davam etməyi qərara almışdı və rəhbərlər onu arvadına qaytarmağa qadir ola biləcəklərinə heç əmin deyil idilər. Gene belə yazır: "Danışdığımız vaxt bir dəfə yanımdakı ağsaqqal – o bir biznesmen idi – əlini adamın qoluna qoydu və göz yaşları ilə ona yalvardı ki, aldığı qərarı yenidən düşünsün".

Gene və ağsaqqal, adamın ürəyinin bir az yumşaldığını gördülər. Axır ki, o onlarla daha uzun danışmağa razı oldu. Gene deyir ki, "O adam qadını buraxıb öz arvadına qayıtmağa hələ hazır olmasa da, arvadı ilə birlikdə məsihçi bir məsləhətçinin yanına getməyə razılaşdı".

O adamla həftələrlə danışdıqdan, problemlərinə qulaq asdıqdan, onunla Allahın kəlamını paylaşdıqdan sonra, bir bazar günü adam onların toplantısına gəldi. Gözlərində yaş, Geneni qucaqlayıb dedi: "Məni buraxmadığına görə Allaha şükür edirəm!" O, öz arvadına qayıtmışdı. Zamanla, çoxlu dualar və pastorların məsləhətləri ilə bu adamın öz arvadı ilə münasibəti tamamən bərpa olundu.

Daha sonra o adam həyatının sonuna qədər Geneyə borclu qalacağını söylədi. Gene belə yazır: "Əlbəttə ki, ruhani “çoban” olaraq belə nailiyyətlər əldə etməkdən ötəri sərf etdiyimiz bütün vaxta, səylərə, hətta əvvəlcə rədd olunmağımıza dəyər".

Gene, bu cür fədakar məhəbbət haqqında belə yazır:

Əsl çoban ürəyinə malik olan bir rəhbərin nə cür xüsusiyyətləri olur? O, öz sürüsündəki məsihçilər uğrunda özünü fəda etməyə razıdır. Nəyin bahasına olur-olsun, onların yanında durur. O, qoyunlarını tanıyır. Onları adları ilə çağırır!"

Gene, İsanın Yəh. 10:14-15-də Özü barədə dediklərini nəzərdə tuturdu. İsa, imanlılar cəmiyyətində qayğıkeş çoban olmaq istəyən hamıya nümunədir.

Biz, öz insanlarımızla birlikdə olmalıyıq, onlardan ayrı deyil. Onları şəxsən tanımalıyıq – ehtiyaclarını, narahatçılıqlarını, problemlərini bilməliyik! Sürüdən ayrılıb məyusluq və günah kolluğuna ilişmiş bir quzunu tapmaqdan ötəri doxsan doqquz qoyunu qoyub qaranlıq yerə getməyə hazır olmalıyıq (Matta 18:12-13).

Pastor Getz sözünə davam edib deyir ki, cəmiyyətimizdəki insanlara təkcə sözlərimizlə deyil, həyatlarımızla deməliyik ki,

Biz sizi sevirik, qayğınızı çəkirik və sizin yanınızdayıq. Hər zaman, hər yerdə istədiyiniz hər şey barədə bizimlə danışa bilərsiniz. Biz sizi mühakimə etməyəcəyik! İsanın bədəninin, cəmiyyətinin yetkin, fəal üzvü, həqiqətən olmaq istədiyiniz bir şəxs olmağınıza kömək edəcəyik.

Məsihdən nümunə götürərək illərlə səbir göstərən rəhbərlər bilirlər ki, hər adamın hekayəsi heç də həmişə bu qədər xoşbəxt qurtarmır. Bəzi insanlar ürəklərini daşa döndərib Rəbdən uzaqlaşırlar. Bəzən onları buraxmaqdan başqa seçimimiz olmur. Həqiqi pastor ürəyi həmişə Məsihin məhəbbəti barədə daha çox şey öyrənir. Bu məhəbbət "hər şeyə qatlaşar, hər şeyə inanar, hər şeyə ümid bəsləyər, hər şeyə dözər" (1 Korinflilərə 13:7). Bu, Xilaskarımız İsa Məsihin məhəbbətidir.

Bu hekayə, Gene A. Getzin yazdığı Ağsaqqallar və Rəhbərlər kitabından götürülmüşdür (Gene A. Getz, Elders and Leaders, copyright 2003, Moody Publishers). İcazə ilə istifadə olunur.

Tez-tez verilən suallar

1. Biz rəhbərlər olaraq öz ev cəmiyyətimizi necə məhəbbət üzərində qura bilərik?

Gene Getzin yuxarıda dediyi kimi, məhəbbət insanlara hər şeydən əvvəl hərəkətlərlə göstərilir. Lakin biz həmçinin məhəbbət barədə öyrətməliyik. Məsih bizə bir-birimizi sevməyi əmr etdi. O öyrətdi ki, Allahı bütün ürəyimizlə, bütün ağlımızla və bütün gücümüzlə sevmək və qonşularımızı özümüz qədər sevmək, əmrlərin ən əsasıdır. Bu ən əsas əmri ev cəmiyyətinizə öyrətmək üçün siz məsuliyyət daşıyırsınız. Bu bizim imanımızın mahiyyətidir.

Buna vaxt sərf etdikdə, insanların ürəyinə toxum əkirik. Allahın bu toxumları böyüdəcəyinə əmin ola bilərik. Bu ölkədəki bütün məsihçilərin məhəbbətlə dolu insanlar olaraq tanındıqlarını təsəvvürünüzə gətirin!

Məhəbbət haqqında olan aşağıdakı mətnləri ev cəmiyyətinizdə birgə öyrənə bilərsiniz:

1) İsa məhəbbətin əslində nədən ibarət olduğunu izah edir:

Yəhya 15:9-17

Yəhya 13:1-17

Yəhya 14:15-24

2) Allahın günahkarlara olan böyük məhəbbəti barədə üç məsəl:

Luka 15:1-7 (itmiş qoyun)

Luka 15:8-10 (itmiş pul)

Luka 15: 11-32 (itmiş oğul)

3) Əməli məhəbbət barəsində məsəl:

Luka 10: 25-37 (Xeyirxah samariyalı)

4) Həvari Paulun məhəbbəti gözəl təsvir etməsi:

1 Korinflilərə 13

5) Allahın Ruhunun həyatımızdakı səmərəsi (günahlı təbiətə görə yaşamağın əksi):

Qalatiyalılara 5:16-26

1 Yəhya 3:11-18 və 4:7-21

2. Ev cəmiyyətində bir rəhbər olaraq qarşı cinsdən olan şəxslərə necə kömək edə bilərəm?

Rəhbərlər də cinsi ehtirasla sınağa çəkilirlər. Siz cəmiyyətinizdəki adamların hamısını sevməli və kömək etməlisiniz, amma qarşı cinsdən olanlarla, dua üçün sizinlə öz problemlərini bölüşmək istəsələr belə, heç vaxt təklikdə görüşməməlisiniz. Şeytan məsihçi rəhbərlərin həyatlarını və xidmət etdikləri cəmiyyətləri məhv etmək üçün belə görüşlərdən dəfələrlə istifadə etmişdir. Həmişə başqa yetkin bir imanlı—həyat yoldaşınız ya da başqa bir bacı və ya qardaş—ilə birlikdə belə görüşlərə gedin. Bağlı qapılı otaqlara girməyin. Əsl məsihçi məhəbbəti, ilan kimi müdrik, amma göyərçin kimi məsumdur.

3. “Pastor” sözünün mənası nədir?

Əhdi-Cədiddə "pastor" olaraq tərcümə etdiyimiz sözün mənası "çoban"dır. İsanın dirilməsindən sonra Peterə dediyi sözlərə baxaraq "pastor" sözünün mənasını anlaya bilərik. İsa ona, «Quzularımı bəslə» dedi (Yəhya 21:15-17). Peterə, Allahın xalqına nəzarət etmək işi verildi. O günlərdə "pastor", bir vəzifə deyil, xidmət idi.

Peter heç bir "Müqəddəs Kitab məktəbi"ndə məzun olmamışdı. O heç vaxt bir kilsə binasında vəz etmədi! O, İsanın məhəbbəti ilə dəyişdiyinə görə Allahın xalqının qayğısına qalmağı öyrənmiş sadə bir balıqçı idi.

Bunu unutmayın: Kim olursunuz-olun, İsanın qoyunlarının qayğısına qalırsınızsa, əsl pastor olaraq hərəkət edirsiniz.

Sizin qrupunuz Məsihdə necə böyüyə bilər?

Tətbiq və dua

1. Hər məsihçi rəhbər, dürüst danışsa, Allahın xalqına rəhbərlik etməyə qabil olmadığını etiraf edəcək. İnsanları səmimi məhəbbətlə sevmək üçün həyatınızın hansı sahələrində dəyişməlisiniz?

2. Özünüzə görə dua edin. Ev cəmiyyətinizin üzvlərindən xahiş edə bilərsiniz ki, sizin üçün dua etsinlər. Məhəbbətlə dolu bir rəhbər olmağı öyrədən əvvəlki səhifələrə nəzər salarkən, Rəbdən istəyin ki, həyatınızın böyüməyə ehtiyacı olan sahələrində sizi dəyişdirsin.

3. Tez-Tez Verilən Suallar hissəsində, 1-ci sualdakı ayələrin siyahısına baxın. Yaxın bir zamanda cəmiyyətinizin üzvləri ilə birlikdə oxuyub öyrənmək üçün bir-iki mətni seçin.

4. Allahın ecazkar xilas ənamını dərk etmək

Hamımız qoyun kimi yolu azmışdıq, hər birimiz öz yolumuzla gedirdik. Rəbb hamımızın şər əməllərinin yükünü onun üzərinə qoydu.
(Yeşaya 53:6)

Çünki Allah dünyanı elə sevdi ki, vahid Oğlunu verdi; bunu ona görə etdi ki, Ona iman edən hər kəs həlak olmasın, amma əbədi həyata malik olsun. Allah dünyanı mühakimə etmək üçün deyil, Oğlunun vasitəsilə xilas etmək üçün Onu dünyaya göndərdi.
(Yəhya 3:16,17)

Həm Yəhudiləri, həm də Yunanları tövbə edib Allaha tərəf dönməyə və Rəbbimiz İsaya iman gətirməyə çağırdım.
(Həvarilərin İşləri 20:21)

Giriş

Dünyanı xilas edən Xoş Xəbər

Müjdə günahkarlar üçün "Xoş Xəbər"dir. Bu Müjdəni yayanların özləri də İsasız həlaka məhkum olduqlarını bilirlər. İsa barədə bu xoş xəbər Onun kəlamına görə düzgün vəz edildikdə, insanların ürəkləri buxovlarından azad olur. Günahın və zülmətin ümidsiz məhbusları qaranlıq, soyuq zindanlarından Allah sevgisinin isti şüalarına çıxırlar. Onların ürəkləri sevinclə doludur və onlar xilas ənamına görə İsaya ürəkdən şükür edirlər. İsanın çarmıxda onlar üçün əbədi qurban gətirdiyinə iman edərək ömür boyunca bu imanı möhkəm tutub Həyat Çörəyi olan İsada qüvvətlənib həyat tapacaqlar.

Bu fəsil imanımızın təməli, hər ev qrupuna xeyir-dua verən həyat bulağı haqqındadır. Əgər biz Məsihin xilasını dərk edib tez-tez ona dalsaq, ev qrupumuzda həyat dolub-daşacaqdır. Toplantılarımız darıxdırıcı olmayacaq. Biz Müqəddəs Kitabı oxuyanda bizə o qədər inanılmaz lütfü göstərən Allah haqqında daha çox öyrənməyə can atacağıq. Bir-birimizə və həlak olan dünyaya qarşı məhəbbətimiz artacaq. O zaman görəcəyik ki, Müqəddəs Ruh bizi bu xoş xəbəri başqalarına çatdırmaq arzusu ilə doldurur. Biz İsanı ürəkdən sevəndə, imanımızdan danışmaqda çətinlik çəkmirik. Müqəddəs Ruh ürəklərimizi qüdrət və cəsarətlə dolduracaq və nail olduğumuz azadlığa başqalarının da nail olmasına kömək etməkdən həzz alacağıq.

Lakin başqalarına İsadan danışmaq heç də həmişə asan olmur. Şeytan imansızların gözlərini kor etdi, buna görə onlar Məsihin çarmıxda verdiyi qurban vasitəsilə Allahın göstərdiyi uca məhəbbətini dərk edə bilmirlər. Ancaq, şükürlər olsun ki, biz təkbaşına işləmirik. Biz imansızlarla söhbət edəndə, Müqəddəs Ruh bizim vasitəmizlə onların ürəklərində işləyir. Onların günahlarını ifşa edir. Onları günahlarını İsanın çarmıxı önündə buraxmağa çağırır. Atanın onlara verdiyi çox dəyərli lütfünü onlara göstərir.

Unutmayaq ki, Müjdə bizə sadiq imanlılar sayəsində gəlib çatmışdır. Onlar Məsihin təlimini təhrifdən qoruyub başqaları ilə bölüşdülər. XXI əsrdə isə Müjdə bizə verildi ki, biz onu başqalarına çatdıraq. Hər ev cəmiyyəti Müjdəni ətrafına yaymağa qadirdir. Əkdiyiniz toxumların nə qədər səmərəli olacağını yalnız Allah bilir.

Müqəddəs Kitab Dərsi

İsa dini bir başcıya əsl xilasın mənasını izah edir

Başlanğıc müzakirəsi: Öz sözlərinizlə ya da ayələrlə xilasın nə olduğunu təsvir edə bilərsiniz?

Yəh. 3:1-21-ni oxuyun.

1. 3-cü ayədə İsa Nikodimə nə dedi?

Nikodim İsanın nədən danışdığını anlayırdımı? (a. 4)

2. 5-7-ci ayələri diqqətlə təkrar oxuyun.

İlahiyyatçılar "sudan doğulmaq" ifadəsinin mənasını müxtəlif cür anlayırlar (a. 5). Bəzilərinin fikrincə, bu ayədə su, vəftizin rəmzidir. Başqaları 5-ci ayəni 6-cı ayə ilə əlaqələndirir, "sudan doğulmaq" deyildikdə ana bətnindəki suyun, yəni fiziki doğumun nəzərdə tutulduğunu deyirlər.

Bunun mənası nə olur-olsun, İsa 6-cı ayədə fiziki doğumdan danışır, "bəşərdən" doğulmanın yetərli olmadığını izah edir. Biz yenidən doğulmalıyıq. Ruhdan doğulmalıyıq (a. 7). İsa bu yəhudi başçısına hər şeydən əvvəl bunu öyrədir ki, o bir yəhudi kimi öz fiziki, cismani doğumuna, soyuna ümid bağlamamalıdır. Nikodim, çox fəxr etdiyi, ümid bağladığı yəhudi irsi ilə Allahın önündə əsla saleh ola bilməzdi; o, daxili varlığını dəyişdirən yeni həyatı qəbul etməli idi.

3. 8-ci ayəni bir neçə dəfə sakitcə oxuyun, sonra öz sözlərinizlə mənasını izah edin.

4. 14-cü və 15-ci ayələri təkrar oxuyun. Sonra aşağıdakı izahı oxuyun.

İsa bu yəhudi müəlliminə Allahın Ruhunda olan bu yeni həyatı başa salmaq üçün yəhudi tarixindən bir misal gətirir. Sizdə Əhdi-Ətiq varsa, Saylar 21:4-9-u oxuyun.

Allaha və həmçinin Allahın Qanununu xalqa öyrədən Musa Peyğəmbərə qarşı itaətsiz olan xalq, zəhərli ilanların çalmasından ölürdü. Allah onların itaətsizliyinə baxmayaraq onları sevdiyini göstərirdi. Allah Musaya zəhərli ilanın bir surətini düzəldib dəyənəyin üzərinə qoymasını əmr etdi. O ilana baxan hər kəs şəfa tapardı. Xalq itaətsizliyinə görə ölməyə layiq idi, amma Allah onlara yeni həyat verdi. Allahın şəfa verən lütfü qədim İsrail xalqına bu cür qəribə bir surətdə göstərilmişdi. Allahın bu surəti İsanın gələcəyi günə işarə olaraq vermişdi.

Üstündən illər keçəndən sonra İsa Nikodimə xilası başa salmaq üçün yəhudi tarixindən bu əhvalatı danışır. Eden bağında ilanın Həvvaya söylədiyi yalan yadınızdadır? Adəm və Həvva Allaha qulaq asmaqdansa, ilana qulaq asmağı seçdilər. Beləcə iblisin zəhəri onların vasitəsilə dünyaya daxil oldu. Günah və ölüm Adəm və Həvva vasitəsilə dünyaya daxil olandan bəri hamı Adəmin lənəti altında doğulur və Allaha qarşı itaətsizlikdə davam edir. Adəm və Həvvanı sancmış o ilan səni və məni də sancmışdır.

Lakin İsa hər şeyi dəyişdirdi. İsa bizi bu ilanın sancmasından xilas etməyə, bizi onun qüdrətindən azad etməyə gəldi. Bu necə oldu? İsa əbədi qurban kimi çarmıxa qaldırıldı. İncildə yazılıb ki, "O, bədəni çarmıxa çəkilərək bizim günahlarımızı Öz üzərinə götürdü" (1 Pet. 2:24). Günahdan tamamilə azad olan Şəxs günahın zəhərini götürdü. O bizim günahımızı və ölümümüzü Öz bədəninə götürüb ölümə apardı ki, biz Allaha qarşı itaətsizliyimizin zəhərindən şəfa tapaq. Biz İsanın ölümünün mənasını və dirilməsi ilə ölüm üzərində qələbə çaldığını dərk edəndə, imanla Ona baxırıq, necə ki qədim yəhudi xalqı dəyənəyin üzərindəki ilana baxıb şəfa tapırdılar. Bizim uğrumuzda ölmüş İsaya ümid bağlayırıq. Ölümün qüvvəti darmadağın oldu. Biz İsanın həyatını və salehliyini qəbul edirik.

5. Yəh. 3:16-17 xilası çox sadə izah edir. Buna görə yeni imanlılar bu ayələri əzbərləməyi çox sevirlər. Siz 16-cı və 17-ci ayələri əzbərləmisinizmi? İndi onları əzbərdən deyib hər hissəsinin mənasını öz sözlərinizlə izah edə bilərsinizmi?

Yəh. 3:16-17 ilə imansızlara və yeni imanlılara Müjdəni necə başa sala bilərsiniz? Onlara Müjdəni başa salmaq üçün daha nə edə bilərsiniz?

6. Ef. 2:1-10-u oxuyun.

1-ci ayədə Paul bizim Məsihi tanımamışdan öncəki vəziyyətimizdən danışır. O bizi necə təsvir edir?

2-ci ayəyə görə, biz kimə uyduq?

3-cü ayəyə görə hərəkətlərimizi təsvir edin.

7. 4-5-ci ayələrdə Paulun dediyinə görə, Allah bizim üçün nə etdi?

6-cı ayə Onun bizi diriltdiyindən bəhs edir. O bizi harada diriltdi?

Bunu niyə etdi? (a. 7)

8. 8-10-cu ayələri əzbərləməyə vaxt ayırın.

İndi İncilə baxmadan 8-10-cu ayələri deyə bilərsiniz?

Əzbərlədiyiniz sözləri düşünün. Paul deyir ki, xilas bizim nəyimiz deyildir? O nə ilə xilas olduğumuzu deyir? 8-10-cu ayələrdə Paulun nə dediyini öz sözlərinizlə izah edin.

9. Allahın sizə göstərdiyi uca lütf haqqında düşünəndə nə hiss edirsiniz?

Dua ilə bitirin: İndi Allahın ev cəmiyyətinizi gücləndirməsi və bu lütfü çox adama çatdırmağınız üçün dua edin.

Məsihçi tarixindən bir hekayə

Almaniya, XVI Əsr

Müjdəni kəşf edən alman rahib dünyanı dəyişdirir

İsa şagirdlərini bütün dünyaya göndərəndə xilas haqqındakı xoş xəbəri hər yerdə yaymağı onlara tapşırdı. Onlar İsaya iman edən hər kəsin Onun ölümü və dirilməsi sayəsində günahlarının bağışlanıb əbədi həyata malik olduğunu öyrətdilər. Onların təbliğləri vasitəsilə çoxları imana gəldilər və təqiblərə baxmayaraq, Müjdə sürətlə yayıldı. İmanlılar cəmiyyəti böyüdü, Yaxın Şərqdə, Avropada, Şimali Afrikada və digər bölgələrdə minlərlə adam Xilaskarın yolunu tutdu.

Lakin zamanla imanlılar cəmiyyətinin ənənələri Müqəddəs Yazılardan daha önəmli sayılmağa başladı və bir çox məsihçi rəhbəri İsanın təlimini təhrif edərək, İsanın xilas üçün yeganə ümid olduğunu öyrətmədilər. Yalnız Məsih vasitəsilə mümkün olan xilas haqqındakı canlı, həyatverici təlim sanki unudulmuşdu.

O dövrdə əksər adamlar təhsilsiz idi və Allahın kəlamını oxuya bilməzdilər. Əslində onların dilində Allahın kəlamı onsuz da yox idi. İmanlılar cəmiyyətində Yazı, yalnız keşişlərin anladığı latın dilində oxunurdu. Sadə insanlar Müqəddəs Kitabın həqiqətən nə öyrətdiyindən bixəbər idi. Yalnız İsaya iman etməklə xilas haqqındakı Müjdədən xəbərləri yox idi.

XVI əsrin başlarında Allah indiki Almaniyanın ərazisində yaşayan Martin Lüter adında gənc bir adamı çağırdı. Bu adamın xidməti sayəsində çoxları Müjdənin həqiqətinə döndülər.

1505-ci ildə 21 yaşlı Martin qıldığı əhdi yerinə yetirmək və Allahla sülhə nail olmaq üçün bir manastıra getdi. Manastırda o, rahiblərin həyatının çox cəhətini: danışığını, yerişini, yeməyini, baxışlarını, təzimlərini və sairəni idarə edən çoxlu qayda-qanunlar tapdı. Hər şey üçün bir qayda var idi!

Martin bütün bu qaydalara riayət etməyə cəhd edir, bu yolla Allahı razı salacağını ümid edirdi. Bundan əlavə, o, bədənini incidən rahatsız paltarı qəsdən geyinir və qışda buz kimi soyuq yerdə uzanıb yatırdı. Əzab-əziyyətinin günahlarından təmizlənməyinə kömək edəcəyini zənn edən Martin dua edib oruc tutdu, ağlına gələn hər günahı keşişə etiraf edirdi, ancaq heç bir şey ona sülh gətirmirdi. O öz ürəyindəki qaranlığı görüb məyus olurdu. Müqəddəs Allahı necə razı sala bilərdi? Martin, "Mən Allahı sevirəmmi?" deyə öz-özündən soruşub, "Arada Ona nifrət edirəm!" deyə etiraf edirdi. Allahın ondan qeyri-mümkün olan bir işi tələb etdiyini hiss edir və bu işi yerinə yetirə bilmədiyinə görə Allah onu mühakimə edirdi.

Məyusluğa düşmüş Martin Müqəddəs Yazıları dərindən araşdırmağa başladı. Latın dilini bildiyinə görə Müqəddəs Kitabı oxuya bilirdi. O, çox zəkalı bir adam idi və Allahı razı salmağa və əzab çəkən ürəyi üçün rahatlıq tapmağa can atırdı.

Martin Həvari Paulun Romalılara Məktubunu oxuyarkən, ürəyində bir işıq parladı. İsanı tanımazdan əvvəl Paul, Martin kimi, son dərəcə dindar bir adam idi, Allahı razı salmaq üçün yəhudilərin bütün qanunlarına riayət etməyə səy göstərirdi. Sonra dramatik bur şəkildə İsa ilə qarşılaşdı.

Üstündən illər keçəndən sonra yazdığı Romalılara Məktubunda Paul qeyd edir ki, heç kəs öz salehliyi ilə Allahın müqəddəsliyi qarşısında dayana bilməz. Çoxlu xeyirli işlər etmiş insanlar daxil olmaqla hamımız Allahın qanununu pozmuş günahkarlarıq. Lakin İsa Məsihin şəxsində Allahın Özü günahımızın cəzasını ödədi.

Beləcə Martin kəşf etməyə başladı ki, Allah heç bir adamın özü üçün etməyə qadir ola bilməyəcəyini hər kəs üçün etdi. Allahın Məsih İsaya iman edən hər kəsə salehliyi ənam olaraq verdiyini dərk etdi.

Martinin ürəyinə elə böyük azadlıq, elə sevinc gəldi! O özünü müqəddəs etməli deyil imiş, sadəcə İsaya, ölümünə və dirilməsinə ümid bağlamalı imiş. O, Allahın lütfünün bu ənamına ömrünün sonuna qədər və əbədi olaraq inanacaq idi. Ondan sonra Şeytandan gələn məhkumiyyət, ittihamlar və rüsvaylıq olmayacaq idi, çünki Allah Martini saleh elan etdi. İsa öləndə Martinin günahının cəzasını Öz üzərinə götürmüşdü.

Üstündən neçə il keçəndən sonra Martin İsa Məsihin izzətli Müjdəsini dərk etməyə başladığı bu vaxtı belə xatırlayırdı: "...özümü yenidən doğulmuş hiss etdim, sanki açıq qapıdan cənnətə girdim".

Allah insanları yalançı təlimlərin qaranlığından həqiqət Müjdəsinin nuruna çağırmaq üçün Martin Lüterdən həyatı boyunca istifadə etdi. Rəsmi imanlılar cəmiyyəti (Kilsə) onu "bidətçi" (doğru dinə zidd olan təlimləri öyrədən) elan edib ölümlə hədələdi. Lakin Martin qorxmadı. Xəstəliklərinə və depressiyasına baxmayaraq, o, çox böyük səylə çalışdı: vəz etdi, kitablar yazdı, Müqəddəs Kitabı öz xalqının anlayacağı alman dilinə tərcümə etdi. O xilas etdiyi kimi, hər kəsin bu ruhi azadlığa qovuşmasını arzu edirdi.

Martin Lüterin çoxsaylı ardıcıllarını "islahatçılar", hərəkatını da "islahat" və ya "Reformasiya" adlandırdılar. Çox adam əziyyət çəkdi, bəziləri həqiqəti vəz etdiklərinə görə öldürüldü, amma yalnız lütflə xilas haqqındakı həyatverici Müjdə Avropada və dünyanın digər yerlərində yayıldı. Həvari Paul belə yazdı:

"Mən Müjdədən utanmıram, çünki o, iman edən hər kəsin... xilası üçün Allahın qüdrətidir.” (Rom. 1:16)

Bu gün biz də Paulun və Martin Lüterin yolunu tutaraq bu gözəl Müjdəni yayaq! Allah bizə kömək olsun!

Tez-tez verilən suallar

Aşağıdakı suallar başqalarının İsa Məsihi tanıması üçün necə çalışa biləcəyimiz barədə daha dərindən düşünmək üçün faydalı olacaq.

1. "xilas olmaq üçün nə etməliyəm?"

Bir adamın bizə bu sualı verməsi sevindiricidir. Müxtəlif xalqlara mənsub olan çoxlu adamlar bu sualı başqa cür verirlər: "Cənnətə düşmək üçün nə etməliyəm?" "Günahlarımın bağışlanmasına necə nail ola bilərəm?" "Məsihçi olmaq üçün nə etmək lazımdır?"

Bəzən daha ümumi suallar verirlər: "Həyatın mənası varmı?" "Mən nə üçün bu dünyadayam?" Bütün bu suallar insanların mənəvi aclığını göstərir. İnsanlar itmiş olduqlarını hiss edirlər.

Onlar ümumiyyətlə Allahla necə barışıb həyatda məqsəd tapa biləcəklərini soruşurlar. Biz İsanın ardıcılları olaraq Xoş Xəbəri anlamaqda onlara kömək etməliyik. Çoxları düşünür ki, kilsədə şam yandırmaq, qurban kəsmək, sədəqə vermək, yaxud müqəddəs bir yeri ziyarət etmək kimi dindar bir şey etmək lazımdır. Bunlardan heç biri insanı xilas etməz.

Aşağıdakı suallar və cavablar sizə insanları Xilaskar İsaya imana gətirməkdə kömək edəcək.

2. Bir adamın İsanı qəbul etməyə hazır olduğunu necə bilmək olar?

Bəzən bir adam arzusuna çatmaq, ehtiyacı olan bir şeyi əldə etmək (məsələn, kirayə üçün pul, universitetdə yaxşı qiymət) və ya pis vəziyyətdən qurtulmaq üçün Rəbbin yardımına bel bağlayaraq sizinlə birlikdə dua edib tövbə etməyə razılaşır, amma tövbənin əsl mənasını anlamır. O başa düşməlidir ki, Allah onu günahlı həyatından əl çəkməyə, İsa Məsihə iman etməyə, onu bağışladığına və ona yepyeni həyatı verdiyinə inanmağa çağırır.

İnsanı tövbə etməyə məcbur edib tələsdirməyin. Dua edin ki, Müqəddəs Ruh bu adamın hazır olduğu zamanı anlamaqda sizə kömək etsin. Adamın özünü günahkar saydığını və Xilaskara ehtiyacı olduğunu dərk etməsinə dair bir əlamət olmalıdır. Ona Allahın kəlamını öyrətməyə vaxt ayırın və Müqəddəs Ruhun onun ürəyində çalışıb günahlarını ifşa etməyinə şərait yaradın. "50 Həyat Dərsi"ndə "Tövbə və iman edin" başlığı altında 10 dərs vardır—bu dərslər Allahın kəlamını onlara öyrətməyinizə kömək edə bilər.

3. İnsanların İsanın gücü ilə yenidən doğulmasına necə kömək edə bilərəm?

İnsanların ruhən ölü olduqlarını dərk etməliyik. Onlar Allahdan ayrı olduqlarına görə ruhən kordurlar, ruhani həqiqətləri dərk edə bilmirlər. İnsanlar təkcə bizim sözlərimiz ilə Allahın Padşahlığına daxil olmayacaqlar, yalnız Allahın Ruhunun onların ürəklərində fəal olması ilə yeni həyata qovuşacaqlar.

Bir adamla ruhani bir mövzuda mübahisə edib qalib gələ bilərik, lakin o adam özünün xilasa olan ehtiyacını dərk etməyə bilər. Yalnız Rəbb insanın gözlərini aça bilər ki, bu adam öz günahını və günahına görə canını qurban verən İsanı görə bilsin. Məhz buna görə Müjdəni yayanda dua etmək vacibdir.

Deməli, siz bir cəmiyyət olaraq yığışanda həmişə dua edin ki, itmiş olanlar xilas olsun və onlara Müjdəni bəyan etmə fürsətləriniz olsun. Allahdan onların ürəklərini açmasını və Müjdəni qəbul etməyə onları hazırlamasını diləyin. Bir də İsa haqqında danışmaq üçün sizə məhəbbət və cəsarət verməsini diləyin.

Əlbəttə, hər birimiz İsa Məsihdə olan xilası dərk etməkdə böyüməlidir, belə ki, bu xilası başqalarına düzgün izah edə bilək. Həvarilərin İşləri 2-ci fəsildə, xüsusilə 38-ci ayədə Peterin vəzi və eləcə də Paulun Efeslilərə Məktubu 2:1-10-da xilasa dair izahı üzərində düşünün. Efeslilərə Məktubdakı mətn Allahın nə etdiyini izah edir, Həvarilərin İşləri 2-ci fəsildə isə xilas olmaq üçün bizdən nəyin tələb olduğu təsvir olunur.

Allahın xilas ənamı qarşılıqsızdır, amma Peter Əllinci Gün bayramındakı vəzində xalqa öyrətdiyi kimi, Allah hər kəsi günahlarının bağışlanması üçün tövbə etməyə və İsanın adı ilə vəftiz olmağa çağırır (38-ci ayə). Bu o deməkdir ki, biz köhnə həyatımızdan və günahdan əl çəkərək vəftizin işarə etdiyi Məsihin qurbanına tam ümid bağlamalıyıq. Günahlarımıza görə ölmüş İsa beləcə bizim Rəbbimiz və Xilaskarımız olur.

İsaya ümid bağlayan hər kəs Allahın ailəsinə "doğulur", yeni yaradılış olur. Allahın bizə lütf ilə verdiyi, yəni qarşılıqsız olaraq hədiyyə etdiyi Məsihin salehliyini qəbul edirik. Biz buna öz yaxşı əməllərimizlə nail olmuruq, amma Allaha güvənərək qəbul edirik. Siz özünüz bunları bilməlisiniz və Müjdəni yayanda insanlara bunları izah etməlisiniz.

4. İsanı insanlara tanıtmaq üçün praktiki məsləhətlər verə bilərsiniz?

1) İsanı insanlara tanıtmaq üçün Onun həyatından hekayələri danışın. Yaxud İncili açıb hekayələri birlikdə oxumaq olar. Hər hekayədə İsanın səlahiyyəti, ilahi qüdrəti, xeyirxahlığı və mərhəmətinin bir tərəfi göstərilir. İsanın həyatı və təlimlərini insanlarla birlikdə öyrənməkdə 50 Həyat Dərsi kimi bir kitab da sizə faydalı ola bilər. Onlara Müqəddəs Kitabı verin ki, evdə oxuyub İsa haqqında öyrənsinlər.

2) Yaxud Müqəddəs Kitabın birinci "Yaradılış"dan başlaya bilərsiniz. Yaradılış hekayəsini oxuyun və ya danışın. Yaxud Qədim Müqəddəs Yazılardan Yaradılış Kitabı üzrə Dərslər-dən istifadə edə bilərsiniz. İnsanın Allahın surətində yarandığını onlara göstərin. Ondan sonra Adəm və Həvvanın günaha batması nəticəsində Allahla münasibətlərinin necə pozulduğunu göstərin (Yaradılış 1-3). Bu, onların Xilaskara olan ehtiyacını izah etmək üçün zəmin yaradır.

3) Onlara Zəbur Kitabını verin. Bu kitabdakı gözəl və səmimi duaları onlarla birlikdə oxuyun və onlara öyrədin ki, onlar Məsih vasitəsilə Allahla dostluq münasibətində ola bilər və hər şey haqqında söhbət edə bilərlər.

4) Əgər mümkünsə, İsa, Məryəm və Ümid filmlərini onlara göstərin və Müqəddəs Kitabın audioyazılarından istifadə edin. Oxumağı sevənlərə Məsihə iman gətirən adamlar haqqında maraqlı kitablar verin.

(Burada sözü gedən bütün kitab və videoların endirilməsi barədə məlumatı Əlavə A, "Vəsaitlər"də tapmaq olar.)

5) İnsanları İsaya gətirmək üçün ən təsiredici yollardan biri, İsaya necə iman gətirdiyiniz haqqında öz hekayənizi anlatmaqdır. İsanın qaranlıq həyatınıza necə nur saçdığından onlara danışın.

Sizin qrupunuz Məsihdə necə böyüyə bilər?

Tətbiq və dua

1. Ev cəmiyyətinizdə özünü məsihçi adlandıran hər kəsdən İncilin öyrətdiyi təlimə əsasən xilası necə anladığını danışmasını xahiş edin. Onlara diqqətlə qulaq asın və Müjdəni necə anladıqlarını müəyyən edin. Martin Lüterin hekayəsində gördüyümüz kimi, Allahın lütfü ilə, İsanın günahlarımıza görə verdiyi qurbana iman vasitəsilə xilas olduğumuzu anlayırlarmı, yoxsa xilas olmaq üçün öz salehliklərinə ümid bağlayırlar?

2. Gələcək həftələrdə ev cəmiyyətinizin toplantılarında xilas haqqında bu mətnləri oxuyub öyrənin:

- Luka 18:9-14: Allahın günahkarlara qarşı mərhəməti haqqında İsanın danışdığı bu məsəl 50 Həyat Dərsi-nin 3-cü dərsində öyrədilir.

- Qalatiyalılara 2:11-21: Burada Həvari Paul əməllərimizlə deyil, İsaya imanla xilas olduğumuzu izah edir.

- Həvarilərin İşləri 2:29-41: Burada Həvari Peter Yerusəlimdəki yəhudilərə günahdan necə xilas ola biləcəklərini öyrədir.

3. Toplantıda iştirak edən imanlılar İsaya necə iman gətirdiklərini anlatsınlar. Onlara başa salın ki, onların öz şəhadətlikləri imansızlarla Müjdəni bölüşməkdə çox təsirli ola bilər.

4. Öz cəmiyyətinizdə tez-tez dua edin ki, hər biriniz imansızlarla Müjdəni bölüşmək üçün Müqəddəs Ruhun qüvvəti ilə dolsun. Qrupunuzdakı adamların tanıdığı, Müjdəni eşitməyə ehtiyacı olan konkret insanlara (ailə üzvlərinə, dostlarına və s.) görə dua edin. Qrupunuzdakı adamların bu imansızlarla Müjdəni necə bölüşə biləcəklərindən danışın. Müjdəni ölkənizin başqa şəhərlərinə (və digər yaşayış məntəqələrinə) necə yaya biləcəyinizi müzakirə edin.

5. Müjdəni yaymaq üçün öz dilinizdə hansı vəsaitlərdən istifadə edə biləcəyinizi araşdırın. Məsələn, İsa, Məryəm, Ümid filmləri, Müqəddəs Kitabın audio versiyaları, İncil Kitabı və s. Bunları haradan tapmaq olar? Sizdə bunların yetərli miqdarı varmı? Müqəddəs Kitabın (və digər materialların) rəqəmsal versiyalarını telefona endirməkdə insanlara yardım edə bilərsiniz? Sizin qrupunuzdakı imanlılar imansızlarla söhbət edəndə bu vəsaitlərdən istifadə edirlərmi? (Təkliflər üçün bax: Əlavə A, "Vəsaitlər".)

5. Ev cəmiyyətində vəftiz

(İmanlılar cəmiyyətinin əsasının qoyulduğu Əllinci Gün bayramında Peterin vəzinin son sözləri)—

«…Ona görə də qoy bütün İsrail xalqı möhkəm bilsin ki, Allah sizin çarmıxa çəkdiyiniz bu İsanı həm Rəbb, həm də Məsih təyin etmişdir».

Bu sözlər ona qulaq asanların ürəyinə ox kimi sancıldı. Onlar həm Peterdən, həm də o biri həvarilərdən soruşdular: «Qardaşlar, bəs biz nə edək?»

Peter onlara cavab verdi: «Tövbə edin, hamınız İsa Məsihin adı ilə vəftiz olun. Onda günahlarınız bağışlanacaq və bəxşiş olaraq Müqəddəs Ruhu alacaqsınız. Çünki bu vəd siz, övladlarınız, uzaqdakıların hamısı – Allahımız Rəbbin çağırdığı hər kəs üçündür».

Peter başqa çox söz deyib onlara xəbərdarlıq etdi və yalvardı: «Bu əyri nəsildən xilas olun». Onun sözünü qəbul edənlər vəftiz oldular. O gün üç min nəfərə yaxın insan imanlılara qoşuldu.
(Həvarilərin İşləri 2:36-41)

Giriş

Vəftiz yeni həyat verir

Ev cəmiyyətində vəftiz günü isti gündə sərin bir bulaq kimidir. Vəftiz mərasiminə gələn hər kəsə yeni həyat və güc verməyə qadirdir.

Birincisi, o gün vəftiz olan hər kəsin insanlar qarşısında İsa Məsihdən utanmadığını bəyan etdiyi xüsusi gün olaraq ömrünün sonunadək yadında qalacaq. Onlar əvvəlki günahlı həyatlarından əl çəkdiklərini və onların günahlarına görə canını qurban verən Məsihə iman etdiklərini vəftiz vasitəsilə göstərirlər. Sudan çıxanda Məsihin dirilmə gücündə yaşamağa özlərini həsr edirlər.

İkincisi, vəftiz mərasimi artıq vəftiz olmuş imanlıların ürəklərini ruhən təzələyir. Hər kəs öz həyatı barədə düşünür və Məsihə olan məhəbbətini təzələyir. Kimisi Allaha və insanlara olan məhəbbəti soyuduğuna görə sakitcə tövbə edəcək. Kimisi vəftizin mənasını yada salıb hər gün Məsihin dirilmə həyatı ilə yaşamaq üçün Müqəddəs Ruhdan qüvvət alır.

Hələ vəftiz olmamış imanlılara isə Müqəddəs Ruh İsanın vəftiz əmrini xatırladır, bu əmrə tabe olmağa çağırır.

Və nəhayət, mərasimdə iştirak edən imansızlar (məsələn, vəftiz olanların qohumları və ya dostları) əbədi olan şeyləri düşünməyə başlayırlar. Müqəddəs Ruhun qüvvətini hiss edirlər. İsanın ölümü və dirilməsinin rəmzi olan bu mərasimi görəndə, ürəklərinə tövbə və iman toxumları səpilir.

İsa hər ardıcıllarının vəftiz olmasını əmr etdi. Vəftizdə baş verən hər şeyi başa düşməyə bilərik, çünki Allahın Müqəddəs Ruhu hər ürəkdə gizli şəkildə işləyir. Lakin İsanın əmrinə tabe olan cəmiyyətə xeyir-dua verəcəyini gözləmək olar.

Müqəddəs Kitab Dərsi

Vəftizin mənası nədir?

Başlanğıc müzakirəsi: Vəftiz olduğunuz gündən danışın. O gün vəftiz sizin üçün nə ifadə edirdi? İndi vəftiz sizin üçün nə ifadə edir?

Romalılara 6:1-14-ü birlikdə oxuyun.

1. Şeytan günaha məğlub vəziyyətdə yaşamağımızı istəyir. Bunu anlayan Paul istəyirdi ki, biz İsa Məsihin sözünə əsasən vəftiz olanda nə baş verdiyini anlayaq. 1-4-cü ayələrdə o vəftiz zamanı baş verən iki mühüm hadisədən bəhs edir. Bu iki hadisə nədir?

2. 5-7-ci ayələri təkrar birlikdə oxuyun. Köhnə mənliyin Məsihlə çarmıxa çəkilməsinin nəticəsi nədir? (a. 6-7)

Ümumiyyətlə, sizcə imanlılar günahın gücünün onların həyatında məğlub edildiyinə əmin ola bilərmi? Əgər cavabı "xeyr" isə, onların əmin olması üçün nə lazımdır?

3. Paul 8-ci ayədə yenə deyir ki, Məsihə vəftizimiz o deməkdir ki, biz Onunla birlikdə öldük, sonra Onunla birlikdə dirildik. 8-10-cu ayələri təkrar oxuyun, Məsihin ölümü və dirilməsinin məqsədini təkrar nəzərdən keçirin.

4. 11-ci ayədə Paul bizə deyir ki, biz özümüzü Məsih İsada olaraq günaha münasibətdə ölü, Allaha münasibətdə isə diri saymalıyıq. Sizcə, o nə nəzərdə tutur?

5. Paulun günahın bizim fani bədənimizə hökmranlıq etməsinə yol verməməyi və bədənimizin ehtiraslarına itaət etməməyi buyurduqda nə nəzərdə tutduğunu izah edin. (12-ci ayə)

Çoxumuz heç vaxt sınağa çəkilməməyi arzu edərdik. Fikir verin ki, Paul bizim artıq sınaqdan azad olduğumuzu demir. Lakin o deyir ki, Məsihdə yeni həyata malik olduğumuza görə şərə "yox" deməyə qadirik və buna görə məsuliyyət daşıyırıq.

6. Şərə "yox" deməklə kifayətlənməməliyik, həmçinin Allaha "bəli" deməliyik. Paul 13-cü və 14-cü ayələrdə bu "bəli" cavabımızı necə təsvir edir?

Yəh. 10:10-da İsa şagirdlərinə belə dedi: "Oğru yalnız qarət etmək, öldürmək və tələf etmək üçün gəlir. Mənsə gəldim ki, onlar həyata, bol həyata malik olsun”.

Biz öz bədənimizi salehlik aləti olmaq üçün Allaha təslim etdikdə, bu bizə necə bol həyat və sevinc verir?

7. Ev cəmiyyətinizdə hələ vəftiz olmamış imanlılar varmı? Siz bir rəhbər olaraq onlara İsa Məsihin vəftiz olmaq əmrini öyrətdinizmi? (Bu fəslin sonunda "Tətbiq və dua" bölməsinə baxın.)

Dua ilə bitirin: Vəftizin rəmzlərini—günahlı təbiətimizə münasibətdə ölüb və Məsihdə yeni həyata dirilməyimizi daha dərindən qavramaq üçün dua edin.

Məsihçi tarixindən bir hekayə

Orta Asiya, XXI əsr

Pasxa bayramında coşqulu vəftiz mərasimi

O səhər kiçik ev cəmiyyəti ibadət toplantısına həvəslə başlamışdı. O gün Pasxa bayramı idi və məsihçilər İsa Məsihin ölümdən dirilməsini qeyd edirdilər! Toplantı, Məryəm və Sara adında iki subay bacının evində keçirdi.

O səhər bu bacıların yaşlı anası da toplantıda iştirak edirdi. Bir neçə il boyunca Müjdəni eşidən qadın sakit xasiyyətli idi və ürəyində getdikcə böyüyən imandan öz qızlarına danışmamışdı. Toplantıdan sonra yaşlı qadın, iki qızı ilə birlikdə mətbəxdə çay dəmləyərkən dilə gəldi.

"Bu səhər vəftiz olmaq istəyirəm", dedi. Məryəm və Sara təəccüblə baxışdılar. Anaları ilə söhbət etdilər, Müjdəni düz başa düşdüyünə və həqiqətən iman etdiyinə əmin oldular. Amma Sara ona başqa bir gün vəftiz olmağı təklif etdi.

Lakin anası belə cavab verdi: "Yox, mən bütün ürəyimlə İsaya iman edirəm və bu gün vəftiz olmaq istəyirəm".

Analarının vəftizi düz başa düşdüyünü və gözləməyin mənası olmadığını bilən bacılar qonaq otağına qayıdıb onun qərarını qrupa bildirdilər. Hamı sevindi.

Lakin bir məsələ var idi. Məryəm dedi: "Anamız çox yaşlıdır, suya girə bilməz. Heç vaxt suda üzməyib. Hətta vannada başını suyun altına salmaqdan qorxur".

Sara əlavə etdi: "Bir də evimizdə vanna yoxdur. Düzünə qalsa, heç bu qədər suyumuz da yoxdur, çünki binamıza bu gün su vermədilər. Bəs nə edək?"

İmanlılar məsələni müzakirə etdilər. İmanlını xilas edən nədir: vəftiz, yoxsa imanla qəbul etdiyi Məsihin lütfü? Hamı razılaşdı ki, Müqəddəs Kitab vəftizin insanı xilas etdiyini öyrətmir.

Bir nəfər soruşdu: "Bəs suyun çox az olduğu səhra kimi yerlərdə imanlılar nə edirlər? Suya girmək üçün yetərli miqdarda suları olmadığına görə İsanın vəftiz olmaq əmrinə əməl etmirlərmi?" Bu suallar imanlılar cəmiyyətini əsrlər boyunca narahat etdi və indi bu kiçik ev cəmiyyəti də bu sualların cavabını tapmağa cəhd edirdi.

Rəhbərlərdən biri Eldar dedi: "Gəlin birlikdə düşünək. Vəftiz zamanı nə baş verir?"

O susdu və hər kəs bu sual barədə düşündü. Sonra Eldar danışdı: “Məncə, hər vəftiz mərasimində bir neçə şey baş verir və bu gün bizim cəmiyyətimizdə də bunlar baş verir. Birincisi, vəftiz ananızın İsaya itaət etməsinə imkan yaradır. Biz sevinməliyik, çünki o, İsaya təkcə ağlı ilə iman etməyib. O, İsanın ‘Əgər Məni sevirsinizsə, əmrlərimə riayət edəcəksiniz’ sözünü bilir və bu gündən etibarən İsanın dediyinə riayət etməyə başlayır. Buna mane olmamalıyıq!

“İkincisi, müsəlman olaraq böyüyən bu qadın İsanın şagirdi olaraq adlanmaqdan utanmadığını deyir. Bu, xüsusilə onun yaşında bir şəxs üçün, çox böyük bir addımdır.

“O biz imanlılara və bütün dünyadakı imanlılar cəmiyyətinə bağlı olduğunu açıq deyir. Biz onun həqiqi imanlı olub-olmadığını bu gündən öncə bilmədik. Vəftiz olmaq istəməsi onun həqiqətən iman etdiyini göstərir".

Axırda Eldar belə dedi: "Həm də bu gün Pasxa bayramıdır və belə bir gündə vəftiz olması ona həmişə xatırladacaq ki, o, Məsihlə birlikdə öldü və dirilməsində Onunla birləşdi".

Eldar sözünü bitirdikdə, qrup yaşlı qadını vəftiz etməyə hazır idi. Amma necə?

Yenə Eldar danışdı: "Mən, sözsüz, onu suya salmaqla vəftiz etmək istərdim. Amma bu vəziyyətdə təklif edirəm ki, hamamda bir stul qoyaq, xanım orada otursun və mən onun başının üstünə bir bardaq su töküm".

"Necə?" dedi Məryəm. "Anamız hamamda ikən, geyinmiş halda belə, bir kişinin oraya daxil olmasına əsla razı olmaz!"

Eldar bir az susdu, sonra dedi: "Yaxşı, qonaq otağında onunla söhbət edək, o, suallarımıza cavab versin və bütün qrupun qarşısında şəhadətlik etsin, sonra qadınlar hamama gedib onu vəftiz etsinlər".

Qadınlar yenə etiraz etdilər. "Aramızda rəsmi xidmətçi yoxdur. Bir də ki, Müqəddəs Kitabda qadınlara vəftiz etmək səlahiyyətini verən ayə varmı?"

Eldar cavab verdi: "Mən də rəsmi xidmətçi deyiləm, amma ev cəmiyyətinin rəhbəriyəm! Müqəddəs Kitabda kimlərin vəftiz etmək səlahiyyətinə malik olduğu harada yazılıb? Mənim fikrimcə, İncilin təliminə görə, əsas o deyil ki, KİM ananızı vəftiz edəcək, lakin əsas odur ki, o KİMİN ADI İLƏ vəftiz olacaq! Bu hamımız üçün ən önəmlidir!"

Bir neçə dəqiqə sonra bacıların anası qonaq otağında bütün qrupa öz imanından danışıb şəhadətlik edirdi. Sonra qadınlar hamamda yığışdılar və stulda oturmuş qadını vəftiz etdilər. "Səni Ata, Oğul və Müqəddəs Ruh adı ilə vəftiz edirik..." dedilər.

Yaşlı qadının saçından və üzündən axan su göz yaşlarına qarışdı, gözləri sevincdən parıldadı. "Sənə minnətdaram, İsa!" deyə pıçıldadı.

Tez-tez verilən suallar

1. Bir adam tövbə etdikdən nə qədər müddət sonra vəftiz olmalıdır?

İlk əvvəl İsanın təlimlərinə və həvarilərin nümunəsinə baxmaq lazımdır. İsa ardınca gələn hər kəsin vəftiz olmasını əmr etdi. (Bax: Mat. 28:18-20; Mark 16:15,16)

İsa Atanın yanına qayıtdıqdan sonra, həvarilər tövbə edib Məsihə iman etmiş adamları dərhal vəftiz edirdi. Həvarilər vəftizə kamil imanlıların "məzuniyyət mərasimi" gözü ilə baxmırdılar. Onlar bilirdi ki, vəftiz, Məsihin günahkarları tövbəyə çağırdığı yerdir. Yeni imanlılar, Allahın lütfünə ümid bağlayan günahkarlar olaraq suya girirdilər. Vəftiz, onların Məsihdə yeni həyatlarında ilk addımlarından biri idi.

Məsihçilərin təqib olunduğu ölkələrdə cəmiyyətlər adətən yeni adamın əsl imanlı olduğuna əmin olmaq üçün bir müddət gözləyirlər. Bir casusun yalandan vəftiz olub polisə xəbər verməsini istəmirlər. Belə vəziyyətlərdə ehtiyatlı olmaq vacibdir. Eyni zamanda əsl imanlıların vəftiz olmalarına mane olmaq olmaz.

Bəzi qruplarda yeni imanlılar vəftizi bir ildən çox gözləyirlər. Bu müddət ərzində onlar Müqəddəs Yazını öyrənirlər. Rəhbərlər inanırlar ki, yeni imanlılar həqiqətən iman etdiklərini əməldə göstərməlidirlər. Maraqlıdır ki, həvarilər bunu etmədilər və İsa bunu öyrətmədi.

Həvarilərin İşləri kitabından bir neçə misalı nəzərdən keçirək. İmana gələnlərin nə qədər tez vəftiz edildiklərinə fikir verin:

- Həv. 2:41: Əllinci Gün bayramında 3000 nəfər Peterin vəzini eşidib İsaya iman gətirdi və vəftiz oldu.

- Həv. 8:36-38: Filip Həbəşli hərəmağasını vəftiz etdi.

- Həv. 10:44-48: Kornelinin ev əhli vəftiz oldu.

- Həv. 16:22-34: Filipidəki zindanın baş mühafizəçisi və ev əhli vəftiz oldular.

Bu əhvalatların hamısında (və Həvarilərin İşlərindəki belə əhvalatlar çoxdur) Müjdəni qəbul edib tövbə və iman edən adamlar dərhal vəftiz olurdu. Hətta imanlılar cəmiyyətini təqib etmiş Tarsuslu Şaul belə, tövbə edəndən bir neçə gün sonra vəftiz oldu. Xananya ona

"İndi nə gözləyirsən? Qalx, vəftiz ol və Onun adını çağıraraq günahlarını yu" dedi (Həv. 22:16).

2. Yeni imanlılar vəftiz olmazdan əvvəl onlara bir növ təlim vermək lazım deyilmi?

Yeni imanlıların vəftizin nə məna verdiyini dərk etməsi vacibdir. Onlara Allahın kəlamında vəftiz haqqındakı mətnləri göstərmək lazımdır. Ancaq bu təlim aylarla davam etməməlidir. Adətən vəftiz haqqında bir neçə dərs yetərlidir. İsa Məsihin həyatından "50 Həyat Dərsi" kitabında su ilə vəftiz haqqında 2 dərs və Müqəddəs Ruhun ənamı haqqında 3 dərs vardır.

3. Vəftizi necə təşkil etməliyik?

Vəftizin dəniz, çay, göl sahilində ya da vannada olmasından asılı olmayaraq, yaxşı təşkil olunması faydalıdır. Vəftiz olacaq şəxslərə əlavə paltar və dəsmal gətirməyi yada salın. Yeni imanlıya onu necə vəftiz edəcəyinizi əvvəlcədən göstərmək, suya necə girib çıxacağını izah etmək yaxşı olar. Ancaq İncildə vəftizin qaydası ətraflı təsvir olunmur, yalnız Ata, Oğul və Müqəddəs Ruh adı ilə vəftiz etmək əmr olunur. Buna görə müxtəlif imanlılar cəmiyyətlərinin vəftiz mərasimləri bir-birindən fərqlənir.

Adətən yeni imanlının Məsihə iman etdiyini insanların qarşısında elan etməsinə imkan verilir. Matta 10:32-də İsa belə dedi: "İnsanlar qarşısında Məni iqrar edən hər kəsi Mən də göylərdə olan Atamın qarşısında iqrar edəcəyəm". Siz vəftiz olacaq şəxslərdən İsaya necə iman etdiklərini qrupla bölüşmələrini xahiş edə bilərsiniz. Həmçinin bütün qrupun hüzurunda bu kimi sadə sualları verə bilərsiniz:

- Günahkar olduğunuzu və Allahın xilasına ehtiyacınız olduğunu qəbul edirsinizmi?

- İsa Məsihin Allahın dünyaya göndərdiyi Xilaskar olduğuna inanırsınızmı? Sizin uğrunuzda çarmıxa çəkildiyinə inanırsınızmı?

- Günahlarınızın bağışlanmasına və əbədi həyata nail olmaq üçün yalnız Ona ümid bağlayırsınızmı?

Vəftizdən sonra Rəbbin Süfrəsini birlikdə qəbul etmək (bax: 9-cu Fəsil) və vəftiz olmuş şəxslərə görə bir qrup olaraq birlikdə dua etmək yaxşı olar.

Sizin qrupunuz Məsihdə necə böyüyə bilər?

Tətbiq və dua

1. Siz ev qrupunuzda heç vəftiz haqqında təlim öyrətmisinizmi? Ev cəmiyyətinizdəki adamlar vəftizin mənasını anlayırlarmı? Anlamırlarsa, vəftiz haqqındakı bu dərsi bütün qrupunuzla birlikdə keçə bilərsiniz.

İncildə su ilə vəftizdən və Müqəddəs Ruhla vəftizdən çox vaxt birlikdə bəhs olunur. Vəftizçi Yəhya belə dedi:

Mən sizi su ilə vəftiz edirəm, amma məndən daha Qüdrətlisi gəlir. Mən Onun çarıqlarının bağını açmağa belə, layiq deyiləm. O sizi Müqəddəs Ruhla və odla vəftiz edəcək. (Luka 3:16)

Yeni imanlıları vəftiz etdikdə və vəftizdən sonra onlar üçün dua etdikdə onlara başa salın ki, Müqəddəs Ruhun hüzuru və qüdrəti artıq onlara verilib. Yuxarıda dediyimiz kimi, İsa Məsihin həyatından "50 Həyat Dərsi" kitabında su ilə vəftiz haqqında 2 dərs və Müqəddəs Ruh haqqında 3 dərs vardır.

2. Sizin ev cəmiyyətinizdə vəftiz olmağa hazır olan imanlılar varmı? Bir cəmiyyət olaraq onları vəftizə hazırlamaq üçün nə edə bilərsiniz?

3. Vəftiz vasitəsilə qrupunuzun ruhən təzələnməsi üçün dua edin.

6. Ruhda və həqiqətdə birlikdə ibadət etmək

Beləliklə, ey qardaşlar, Allahın mərhəməti xatirinə sizə yalvarıram ki, bədənlərinizi diri, müqəddəs və Allahı razı salan bir qurban olaraq Ona təqdim edin; bu sizin ağılla etdiyiniz ibadətdir.
(Romalılara 12:1)

Giriş

Əsl ibadət: özümüzü Allaha həsr etmək

Allah hər insanı ibadət üçün yaratdı. Buna görə dünyanın hər yerində olan hər bir insan bir şəkildə kiməsə və ya nəyəsə ibadət edir. Kainatı yaradan Allaha ibadət etməyən hər kəs mütləq Allahın yaratdığı bir şeyə ibadət edəcək. Çoxları özlərinə ibadət edir və öz xoşbəxtliklərini axtarırlar. Allahın Özündən başqa kiməsə və ya nəyəsə ibadət etmək bütpərəstlikdir.

Allahın kəlamı öyrədir ki, insan nəyə baxırsa (ibadət edirsə), ona bənzəməyə başlayır (Zəb. 115:4-8). Günaha batmış dünyaya ümid bağlasaq, bu bizə ölüm gətirəcək. İsanı həyatımızın mərkəzinə qoysaq, Onu sevsək, Ona ibadət etsək, get-gedə Ona bənzəyəcəyik. Ürəyimiz sevinc və sülhlə dolacaq və biz əsl həyatı dadacağıq.

Oxumağa davam etməzdən əvvəl, bu sualı müzakirə edin: Allaha həqiqətən ibadət etmək nə deməkdir?

Bu fəsildə biz, Müqəddəs Kitabın qrupda və fərdi şəkildə Allaha ibadət etmək haqqında nə öyrətdiyini nəzərdən keçirəcəyik. İbadətin dini mərasimlərdən və ilahi oxumaqdan qat-qat üstün olduğunu görəcəyik. Əslində, Müqəddəs Kitabda insanlar çox vaxt musiqisiz ibadət edirdi. İbadət onların ürəklərindən gəlirdi ‒ onlar Allahın Özünə və uca işlərinə görə şükür edirdi. Əhdi-Ətiqdə ibadət tez-tez heyvanı qurban gətirməklə müşayiət olunurdu. İsanın ölümü və dirilməsindən sonra davamçıları Ona həmd qurbanı təqdim edərək onların günahlarına görə Özünü qurban verən Xilaskara şükür edir. (Bax İbr. 13:15.)

İmanlılar həftədə bir dəfə toplantıda ibadət etməklə kifayətlənmir, hər gün ibadət edir. Onlar toplantıda ilahi oxuyanda, iş yerlərində çalışanda ya da avtobusda yol gedəndə, Müqəddəs Ruh onlara ibadətdə öz həyatlarını hər gün Allaha təqdim etməkdə kömək edir (Bax: Rom. 12:1). Onlar Allahı öz həyatlarında birinci yerdə tutmaqla və İsanın öyrətdiyi kimi bütün ürəkləri, varlıqları, düşüncələri və gücləri ilə Onu sevməklə ibadət edirlər.

Yəhya 4-cü fəsildə İsa samariyalı qadına deyir ki, Ata ruhda və həqiqətdə ibadət edənlər axtarır. Ruhda və həqiqətdə ibadət etməyi öyrənmək, ev cəmiyyətlərimizdə yığışanda edə biləcəyimiz ən mühüm şeylərdən biridir. Sonrakı səhifələrdə bunun mənasından daha ətraflı danışacağıq.

Allah hər şeydən çox ürəyimizdən gələn ibadəti istəyir. Biz gündən-günə özümüzü Ona həsr etdikcə həqiqi ibadəti öyrənir və Onunla dost kimi ünsiyyət qurmaqdan zövq alırıq.

Müqəddəs Kitab Dərsi

Həqiqi ibadətin açarı: Şükür etməyi yadda saxlamaq

Başlanğıc müzakirəsi: Zəb. 50:23-dəki bu sözlərin mənası nədir?

Kim ki şükür qurbanı təqdim edir, Məni şərəfləndirir. Doğru yol tutan şəxsə Allahın xilasını göstərəcəyəm.

Şükür etmək, həqiqi ibadətin mühüm bir cəhətidir. Bu həqiqəti öyrədən iki mətni nəzərdən keçirək.

Luka 17:11-19-u oxuyun

1. Neçə nəfər cüzamlı kişi İsaya fəryad etdi? (a. 12) Onlar İsaya nə dedilər? (a. 13)

QEYD: İsa Məsihin dövründə olan mədəniyyəti dərk etməyə çalışaq. Cüzam qorxunc bir xəstəlik idi. İndiyə kimi cüzamdan əziyyət çəkən adamlar var. Ancaq bu xəstəliyin fiziki cəhətindən əlavə cüzamlının cəmiyyət tərəfindən rədd edilməsi kimi əzablı bir cəhəti də var idi. Onların insanlara yaxınlaşması qəti qadağan idi (12-ci ayədəki "uzaqda durub" sözlərinə diqqət yetirin). Onlar yol gedərkən "Natəmiz! Natəmiz!" deyə uca səslə elan etməli idilər ki, heç kəs onlara yaxınlaşmasın. Cüzamlılar rədd olunmuş və ümidsiz adamlar idi.

2. Əhdi-Ətiqdə cüzamlıların şəfa tapması haqqında hekayələr vardır. Musanın Qanunu tələb edirdi ki, cüzamdan şəfa tapan hər kəs kahinin yanına getsin, kahin tərəfindən yoxlansın və kahin onun həqiqətən şəfa tapdığını təsdiqləsin. Bu gün insan sağalmış olduğunu təsdiqlətmək üçün həkimə getdiyi kimi, o vaxt kahinin yanına getməli idi.

İsa o cüzamlı kişilərə nə buyurdu? (a. 14) Onlar gedəndə nə baş verdi?

Unutmayın ki, onlar təkcə fiziki şəfa tapmadılar, rədd edilmiş həyatları sona çatdı. Artıq insanlar onları qucaqlayıb öpə bilirdi! Onlar qonaq gedə bilirdi! İnsanlar onlarla xoş danışa bilirdi.

3. On cüzamlının hər biri eyni şəkildə şəfa tapdımı?

Samariyalı cüzamlı nə etdi? (a. 15-16)

QEYD: Samariyalıların inancı yəhudilərin inancından fərqli idi. Onların Allah haqqında olan təlimləri qarışıq idi, yəhudilərin təlimi kimi aydın deyil idi.

4. 17-18-ci ayələri oxuyun. Digər doqquz nəfər nə etdi?

Göründüyü kimi, o doqquz nəfər yəhudi idi. Yəqin ki, onlar Allaha hörmət etməyi və bütün nemətlərinə görə Ona şükür etməyi Tövratdan öyrəndilər. Lakin onlar Allaha etinasız yanaşdılar, şəfaya görə Onu izzətləndirmədilər. Sizcə, qayıdıb İsaya şükür etmək onların ağlına hansı səbəbdən gəlməmişdi?

103-cü məzmuru oxuyun

5. 1-2-ci ayələrdə Davud öz-özünə nə deyir?

6. 3-5-ci ayələrdə Davud 6 ayrı şeyə görə Allaha şükür edir. Bu ayələri bir neçə dəfə oxuduqdan sonra Müqəddəs Kitabı bağlayıb onları əzbərdən söyləyə bilərsiniz?

7. Siz də bu ayələrdə sadalanan xeyir-duaları öz həyatınızda yaşamısınızmı?

Rəbbin bu böyük xeyir-dualarını düşünün. 3-5-ci ayələrdə sadalanan bəzi yaxşılıqları öz həyatınızda gördüyünüz konkret vaxtları düşünün. Bunlar barədə qrupunuzdakı adamlarla söhbət edə bilərsiniz?

8. Yaşadıqca Allahın doğrudan necə olduğunu daha yaxşı dərk edirik.

6-14-cü ayələri təkrar oxuyun. Bu ayələr Allahın xasiyyətini daha yaxşı dərk etməkdə sizə necə kömək edir?

Sizdə elə vaxtlar olur ki, bol xeyir-dualarına görə Allaha şükür etmək üçün telefonunuzu söndürüb sakit bir otağa (yaxud parkda gəzməyə) gedirsiniz? Ona yalnız ev cəmiyyətinizdə ibadət edirsiniz, yoxsa təklikdə Ona şükür edib izzətləndirməkdən zövq alırsınız?

Dua ilə bitirin: Bu dərsin sonunda Allahın sizə verdiyi xeyir-dualara görə Ona çoxlu şükür edin. 103-cü məzmuru açıq saxlaya bilərsiniz. Onu yavaş-yavaş oxumaq, İsanın Özünə görə və sizin üçün etdiyi çoxlu yaxşılıqlara görə Ona şükür etmək üçün (bir nəfər cüzamlı kişi kimi) Ona qayıtmağı unutmamaqda sizə kömək edə bilər.

Məsihçi tarixindən hekayələr

Çətin vaxtlarda Allaha ibadət etmək barədə üç hekayə

Çin, XX əsr

1990-cı ildə buraxılmış "Çinin fəryadı" ("China Cry") filmi, Məsihə iman gətirmiş Nora Lam adlı çinli bir qadının hekayəsidir. O dövrdə Çində məsihçilər şiddətlə təqib olunur. Ateist dövlət, Allaha iman edənləri amansızcasına cəzalandırır. Bu filmdə təsiredici bir səhnə var: bir yerdə gizlin toplaşan məsihçilər Allaha həmd ilahisi oxumağa başlayırlar.

Pastor hansı mahnı oxuyacaqlarını söyləyir və dirijor kimi əlini hərəkət etdirərək onlara rəhbərlik edir. Bu kiçik toplantıda hamı sevinclə ilahi oxumağa başlayır, üzləri nur saçır, amma... səs yoxdur! Musiqi alətləri çalınmır. Yalnız imanlıların dodaqları tərpənir... səssizlikdə. Cəmiyyət qonşulardan və yaxındakı polisdən ehtiyatlanmağa məcburdur. Bu təqib olunan çinli məsihçilər bir ürəkdən ibadət etməyin əsl mənasını göstərirlər.

***

Hindistan, XX əsr

Keçən əsrin ortalarında müjdəçi olaraq xidmət etmək məqsədilə Hindistanın şimalında məskunlaşan gənc bir qadın, 7 yaşlı qızını dağlara aparırdı. Qız hər il doqquz ay orada qalıb məktəbdə oxuyacaq idi. O vaxt orada bir qız uşağının təhsil alması üçün başqa imkanlar yox idi. Yolda qadın, "Balaca qızım ailəsindən uzaqda necə qalacaq? Onu necə qoyub gedə bilərəm?" deyib acı-acı ağlayırdı.

O zaman Rəbb, İbrahimin İshaqı qurban verməyə gedəndə nökərlərinə dediyi sözü bu qadının yadına saldı: «Mən uşaqla oraya gedəcəyəm. Səcdə edib, yanınıza qayıdarıq» (Yar. 22:5) İbrahim oğlunu təqdim etdiyi kimi, bu qadın da balaca qızını Allahın xidməti yolunda orada qoymalı idi. Bu da onun ibadəti, səcdəsi, Allaha məhəbbət göstərmək üçün verdiyi qurban idi. O, ürəyində əziz balasını Allaha qurban vermişdi. Birdən ürəyi sevinc və sülh ilə doldu.

Aradan illər keçəndən sonra o qız Hindistana qayıdıb Allah yolunda müjdələmə xidmətinə başladı.

***

Qədim Filipi şəhəri, I əsr

Üçüncü hekayəmizdə biz I əsrə qayıdıb Allahın qüvvətli şəkildə gəlməyinə səbəb olmuş bir ibadəti yada salacağıq. İbadət edən adamlar son dərəcə çətin vəziyyətdə idi. O gün İsaya iman etdiklərinə görə döyülmüş, zəncirlərlə bağlanaraq həbsə atılmışdılar, lakin ürəkdən dua edib ilahi oxudular və digər məhbuslar bunu eşitdikləri kimi, Allah da eşitdi. İnanılmaz bir möcüzə baş verdi:

Birdən elə güclü zəlzələ oldu ki, zindanın təməli belə, yerindən oynadı. Bir andaca bütün qapılar açıldı, hamının zəncirləri töküldüş.

Bu hekayə, yəqin ki, sizə tanışdır ‒ Paul və Silanın Filipi zindanında olması hekayəsi. Döyülmüş, zəncirlərlə bağlanmış bu adamların ağrı içində ürəkdən Allaha ibadət etməsi, dünyanın hər yerində nəql olunan məşhur bir hikayədir. Paul və Sila üçün o, dəhşətli bir gün idi. Onlar depressiyaya, qorxuya, şübhəyə düşə bilərdilər. Bəlkə də oxuduqları ilahilər o qədər də şən və "canlı" deyil idi. Ehtimal ki, çətin vəziyyətlərdə Allahı köməyə çağıran qəmgin məzmurlara bənzər yəhudi mahnılar idi. Bu, dəqiq məlum deyildir. Paul və Sila Allahın köməyini görməsələr də, sevinclə həmd edə bilirdi. Nə cür mahnı oxumalarından asılı olmayaraq, Allah onların ibadətini gördü və bir zəlzələ törədərək zəncirlərini qırıb zindanın qapılarını açdı!

Bunun nəticəsində zindanın baş mühafizəçisinin bütün ailəsi Məsihə iman etdi. Çox güman ki, məhbuslardan bir neçəsi də iman edib! Bu gözəl hekayəni Həvarilərin İşləri 16:22-40-da oxuya bilərsiniz.

***

Bütün Müqəddəs Kitabda ənənəvi cəmiyyətin şəraitindən kənarda Allaha ibadət edildiyini görürük. Həqiqi ibadəti dərk etmək üçün Müqəddəs Kitabdan aşağıda verilmiş daha bir neçə hekayəni qrupunuzla birlikdə oxuya bilərsiniz.

Daniel 3

Bu hekayədə Navuxodonosor xalqını qoyduğu heykələ səcdə etməyə məcbur etdi və buna səcdə etməkdən imtina edən hər kəsi ölümlə hədələdi. Xalq o bütə səcdə etsə də, bu ibadət ürəklərindən gəlmirdi. Bundan fərqli olaraq, üç ibrani gəncin misalında həqiqi ibadətin gözəl nümunəsini görürük. Onlar həmd sözləri demədilər, Allaha ilahi oxumadılar, amma yeganə həqiqi Allaha səcdə etməyi qərara almaqla ibadət etdilər. Rom. 12:1 bizi məhz belə ibadətə səsləyir.

2 Salnamələr 20

Burada Padşah Yehoşafatın İsrail xalqını ondan çox güclü olan bir düşmənə qarşı müharibəyə apararkən Allahdan yardım istədiyini oxuyuruq. Allah onlarla birlikdə olacağını deyib və heç nədən qorxmamalarını əmr edəndə,

Yehoşafat üzüstə yerə qapandı və bütün Yəhudalılar və Yerusəlimdə yaşayanlar Rəbbə səcdə etmək üçün Rəbbin önündə yerə qapandı. Qohat və Qorah nəsillərindən olan Levililər ayağa qalxıb İsrailin Allahı Rəbbə yüksək səslə şükür etdilər. (2 Saln. 20:18-19)

İsraillilər Allaha həmd oxuyarkən Allah möcüzə ilə müdaxilə edərək onların düşmənlərini məğlub etdi. Bu hekayədə görürük ki, onlar dualarının cavabını görməzdən əvvəl Allaha həmd edib səcdə etdilər!

Luka 7:36-50

Burada bir qadının İsaya qeyri-adi bir şəkildə səcdə etdiyini oxuyuruq. Ürəyi məhəbbət və şükürlə daşan bu qadın öz göz yaşları ilə İsanın ayaqlarını yuyaraq onlara məlhəm sürtürdü.

Tez-tez verilən suallar

1. İbadətimiz sevinclə dolu və canlı idi, amma son vaxtlarda ürəyimiz Allaha qarşı sanki soyuyub, dualarımız bizə cansız kimi gəlir. İlahi oxuyuruq, amma əvvəlki kimi sevincli alınmır. Problem nədir?

Bu iş, hər cəmiyyətin və ya ev qrupunun başına gələ bilər. Alov azala və ya sönə bilər. Belə zamanlarda həqiqətən ibadət etmədiyimiz halda imanlı görünmək üçün "rol oynaya" bilərik. Bu, təhlükəli bir şeydir. Buna görə İsa, Yeşaya Peyğəmbərdən sitat gətirərək dini başçıları məzəmmətləyirdi:

Bu xalq dodaqları ilə Mənə hörmət edir, amma qəlbləri Məndən uzaqdır. Boş yerə Mənə səcdə edirlər... (Matta 15:8)

Hər imanlının həyatında özünü Allahdan uzaq hiss etdiyi, əvvəlki sevinci hiss etmədiyi vaxtlar olur. Belə vaxtlarda, Allahın hüzurunu hiss etməsələr də Allah onu tərk etmədiyinə inanmaqda davam etməlidir. Daim Allahın kəlamının həqiqətləri üzərində düşünməlidir. Düşmənin yalanlarına qarşı mübarizə aparmaq üçün Müqəddəs Ruhdan güc almalıdırlar. Özünü Allahdan uzaq hiss etməyinə baxmayaraq, sidq ürəkdən həmd və şükür qurbanı gətirməlidir.

Lakin bir imanlının ibadətdə sevinc hiss etməməsinin başqa səbəbləri də ola bilər. Ən çox bu səbəblər olur:

1) Ürəyimizdə gizli saxladığımız bir günah var və bu günahın ibadətimizə təsir etmədiyini düşünürük. Zəb. 66:18-da yazılıb: "Mən qəlbimdə təqsirə yer versəydim, xudavənd məni eşitməzdi". Qrupunuzun ibadətinə günahların etiraf edilməsi üçün sakit vaxt daxildirmi? Beləcə hər kəs öz təqsirini Məsihə etiraf edib təmizlənə və yenidən Allahla ünsiyyətin sevincini yaşaya bilər.

Çox vaxt bacı-qardaşlar bir-birilərini incidəndə üzr istəmədiklərinə və ya bağışlamadıqlarına görə ürəklərində gizli günah qalır. İsa bizə belə öyrətdi:

Buna görə də qurbangah qarşısına qurbanını gətirdiyin zaman yadına düşsə ki, qardaşının sənə qarşı bir şikayəti var, qurbanını qurbangahın qarşısında qoy, get, əvvəlcə qardaşınla barış və ondan sonra gəl, qurbanını təqdim et. (Matta 5:23-24)

Yuxarıdakı ayəni təkrar ucadan oxuyun və insanlar arasında, ələlxüsus bacı-qardaşlar arasında münasibətlərin Allah üçün nə qədər önəmli olduğunu düşünün. Allah bu münasibətləri Ona gətirdiyimizi qurbandan üstün sayır.

2) Ev qruplarımızda alovumuzun sönməsinin başqa bir səbəbi, lütf Müjdəsindən yavaş-yavaş uzaqlaşmağımızdır. Müqəddəs Yazı bizə öyrədir ki, Allahla həyatımız başdan sona qədər Onun lütfü ilə, imanla olur. Bəzən cəmiyyətlərdə qayda-qanunlardan o qədər çox danışılır ki, cəmiyyətlər "qanunpərəst" olurlar, yəni insanlar məsihçi imanına sadəcə olaraq nələri etməli, nələri etməməli olduğunu öyrədən bir təlim kimi baxırlar.

Biz belə düşünməyə və hərəkət etməyə başlayanda, ibadət vaxtında hər kəs Allaha lütfü və mərhəmətinə görə sidq ürəkdən şükür etmir. Fikirlərimiz Allahın ucalığı və müqəddəsliyindən, Oğlunun günahlarımız üçün verdiyi qurbanda insanlara qarşı göstərilən böyük məhəbbətindən uzaqlaşır. Biz ya ürəyimizdə başqalarından daha yaxşı olmağımızla öyünürük, ya da özümüzü mühakimə edərək Allahın qəzəbinə uğramaqdan qorxuruq. Əməllərə əsaslanan dinə qayıtmışıq. Məsihin xilasına deyil, özümüzə ümid bağlayırıq. Bu, məsihçi düşüncəsi deyildir.

Ev qruplarımızda müntəzəm surətdə Rəbbin Süfrəsini keçirməklə Müjdənin gözəlliyini təkrar gözlərimizin önünə gətirir və imanımızı təzələyirik. Həmçinin yeni imanlıları vəftiz edərkən, Allahın hamımıza qarşı heyranedici lütfünü yada salırıq!

Həqiqi xilası daha dərindən dərk etmək üçün “Allahın ecazkar xilas ənamını dərk etmək” başlıqlı 4-cü fəsli oxuyun.

2. Yeni qrupumuzda piano və ya gitara çalan bir adam yoxdur. Biz nə edək?

Əhdi-Cədiddə ibadət vaxtı musiqi alətlərdən istifadə edilməsi barədə heç məlumat verilmir. Çox güman ki, ev cəmiyyətlərinin çoxunda musiqi aləti yox idi. O erkən dövrün imanlılarının ilahi oxuduqlarını bilirik (bax: 1 Kor. 14:26). Əhdi-Ətiqdə Allaha musiqi alətlərlə həmd etməkdən bəhs edən çox məzmur var və cəmiyyətlərimizdə musiqi istedadına malik olan şəxslər varsa ibadətdə əla xidmət edə bilərlər. Lakin qrupda hər kəs anlamalıdır ki, həqiqi ibadət musiqidən asılı deyildir. Allahı razı salan ibadət haqqında Yəhya 4-cü fəsildən öyrənirik.

Bu fəsildə İsa quyu başında samariyalı bir qadınla söhbət edir və qadın düşünür ki, düzgün yerdə ibadət etmək ən vacibdir.

Bizim ata-babalarımız bu dağda ibadət edirdi, amma siz deyirsiniz ki, ibadət etmək üçün lazımi yer Yerusəlimdədir. (Yəh. 4:20)

İsa ona belə cavab verdi:

Ey qadın, Mənə inan, artıq o zaman yetişir ki, Ataya nə bu dağda, nə də Yerusəlimdə ibadət edəcəksiniz. Siz bilmədiyinizə ibadət edirsiniz, bizsə bildiyimizə ibadət edirik, çünki xilas Yəhudilərdəndir. Amma o zaman gəlir və artıq gəlib ki, həqiqi ibadət edənlər Ataya ruhda və həqiqətdə ibadət etsin. Ata da Özünə belə ibadət edənlər axtarır. Allah ruhdur və Ona ibadət edənlər ruhda və həqiqətdə ibadət etməlidir. (Yəh. 4:21-24)

Ev qruplarımız dərk etməlidir ki, həqiqi ibadət üçün iki şey vacibdir:

1) Allaha Ruhda ibadət etmək-– İbadətimizin yeri (konkret bir şəhər, bina ya da müqəddəs yer) fizikidir. İbadətimizdə istifadə etdiyimiz digər şeylərin çoxu həmçinin fizikidir: biz şam yandırırıq, diz çökürük, gitara çalırıq, əllərimizi qaldırırıq. Bu hərəkətlər ibadətdə faydalı ola bilər, ancaq Allah ürəyə baxır. Həqiqi ibadət edənlər anlayırlar ki, ruhda ibadət etmək təkcə bazar günü dilimizlə Allaha həmd oxumaqdan ibarət deyildir; biz həmçinin hər gün Ona vaxtımızı, gücümüzü, malımızı, fikirlərimizi və hərəkətlərimizi təqdim edirik.

Romalılara Məktubunun aşağıdakı ayəsində Həvari Paul izah edir ki, ruhani ibadət bütün ürəyi ilə özünü Allaha həsr etmək deməkdir:

Beləliklə, ey qardaşlar, Allahın mərhəməti xatirinə sizə yalvarıram ki, bədənlərinizi diri, müqəddəs və Allahı razı salan bir qurban olaraq Ona təqdim edin; bu sizin ağılla etdiyiniz ibadətdir. (Rom. 12:1)

2) Allaha həqiqətdə ibadət etmək-– Biz Allaha kəlamında Özünü tanıtdığı kimi ibadət etməliyik. O, yaradılışdan əvvəl əzəli var olan, hədsiz qüdrətə sahib, hər şeyi hikmətlə yaradan, hər yerdə var olub hər şeyi görən, kamil, müqəddəs və sevən, hər kəsin Hakimidir. Kainatı yaradan Allah hər şeyi mükəmməl edir, ancaq biz bu həyatda hər şeyi dərk edə bilmirik. Olimpiya oyunlarında tamaşaçılar, kamil çıxışına görə qızıl medal alan idmançını təbrik etmək üçün ayağa qalxıb "Bravo! Afərin! Əla!" nidaları ilə əl çalır. Hər şeyi mükəmməl edən və kamil olan Allah, Ona ibadət etməyimizə nə qədər daha çox layiqdir!

Allaha həqiqətdə ibadət etmək üçün biz həmçinin dərk etməliyik ki, Onun müqəddəs hüzuruna yalnız İsanın günahlarımıza görə verdiyi qurban vasitəsilə yaxınlaşa bilərik. Bizi layiq edə biləcək heç bir şeyimiz yoxdur. Buna görə biz, bu qədər əzəmətli məhəbbəti bizə göstərən Ataya və Oğula həlim və minnətdarlıqla dolu bir ürəklə yaxınlaşırıq. (Bax: İbr. 10:19-23)

Müqəddəs Kitabda Rəbb Onu düzgün dərk etməyimizi istədiyini açıq deyir (Bax: Yer. 9:23,24). İnanılmazdır, amma O istəyir ki, biz Onu şəxsən tanıyaq! (Bax: Yəh. 17:3). Onu nə qədər yaxşı tanısaq, o qədər çox Ona ürəkdən güvənəcəyik və həqiqətdə Ona ibadət edəcəyik. Bu mövzunu daha dərindən öyrənmək üçün 50 Həyat Dərsi kitabında 34-cü dərsə ("Ataya ruhda və həqiqətdə ibadət edin") baxa bilərsiniz.

3. Dünyanın müxtəlif yerlərində məsihçilər fərqli üsullarla ibadət edirlər. Necə bilmək olar, hansı üsul doğrudur?

Doğrudan dünyanın müxtəlif yerlərində yaşayan, fərqli mədəniyyətlərə mənsub olan insanlar İsaya müxtəlif üsullarla ibadət edirlər. Təkcə mədəniyyətlərin deyil, məsihçi ənənələrinin (məzhəblərin) də ibadət üsulları bir-birindən fərqlənir. Kimisi ilahi oxuyaraq, Allahı ucadan həmd edərək, rəqs edərək ibadət edir. Kimisi sakit bir musiqi ilə, dərin düşünərək, bəzən diz çökərək ya da susaraq, Allahın ucalığını düşünərək ibadət edir. Əlbəttə, təqiblər üzündən də daha sakit ibadət etməyə məcbur ola bilərik.

Müqəddəs Kitabda insanların müxtəlif üsullarla Allaha ibadət etdiklərini görürük (yuxarıda bir neçə misal gətirmişdik). Bəzi ibadət növləri bizə daha dərindən təsir göstərə bilər, amma bizdən fərqli üsullarla ibadət edənlərdən də çox şey öyrənə bilərik. Biz seçdiyimiz ibadət üsulundan asılı olmayaraq başqalarının ibadət stillərini mühakimə etməmək üçün çox ehtiyatlı olmalıyıq. Müqəddəs Kitab bunun ciddi nəticələri barədə xəbərdarlıq edir (Məsələn, 2 Şam. 6:14-23-də Davudun Allaha necə ibadət etməsi arvadının xoşuna gəlmədi). Allah insanın ürəyinin niyyətlərinə ən çox əhəmiyyət verir və yalnız O ürəkləri görür! Biz həmçinin yadda saxlamalıyıq ki, ibadət stilləri zamanla ənənələrə çevrilə bilər və insanlar ürəkləri ilə Allahdan uzaq olduqları halda dilləri ilə Ona ibadət edə bilərlər. İsa fariseyləri məhz bunda ittiham edirdi (Bax: Mat. 15:8-9).

1 Kor. 14-də ev cəmiyyəti kimi kiçik bir qrupun ibadəti üçün göstərişlər verilir. Böyük toplantıda bu mümkün olmaya bilər, amma burada Paul evlərdə ibadət edən korinflilərə nəsihət verir ki, qrupda hamı bir-birinə xidmət etsin. Bir və ya iki nəfərin bütün toplantını aparması lazım deyildir. Paul bu göstərişləri belə yekunlaşdırır:

Bəs onda nə deyək, ey qardaşlar? Toplaşanda hər birinizin bir ilahisi, bir dərsi, bir nazil olan sözü, bir naməlum dildə sözü, bir izahı var. Qoy bunlar hamısı bir-birinizin inkişafı üçün olsun. (1 Kor. 14:26)

Görünür ki, Rəbb üçün ən önəmli olan, musiqi stili, insanların oturması, ayaq üstdə durması və ya diz çökməsi deyildir. Yuxarıdakı ayəyə görə, Rəbb istəyir ki, hər kəs Allahdan aldığı ənamdan bütün cəmiyyətin inkişafı üçün istifadə etsin.

Sizin qrupunuz Məsihdə necə böyüyə bilər?

Tətbiq və dua

1. Həftəlik toplantılarınız barədə düşünün və aşağıdakı sualları birlikdə müzakirə edin:

Sizcə, həftəlik toplantılarınızda Rəbbə ruhda və həqiqətdə ibadət edilirmi? (İsanın bu barədə nə öyrətdiyini izah edən 2-ci Sual-cavab hissəsini təkrar oxuya bilərsiniz).

Sizcə, toplantıda ilahi oxuyanda həqiqətən Allaha ibadət edirsiniz, yoxsa elə-belə mahnı oxuyursunuz? Qrupunuz Allahın kəlamına diqqətlə qulaq asanda və ianə verəndə də ibadət etdiyini dərk edirmi?

2. Qrupdakı insanlara sual verin: onlar həftə boyunca təklikdə də ibadət etməkdə inkişaf edirlərmi? Onlara xeyirxahlıq və mərhəmət göstərdiyinə görə Allaha həmd və şükür etməkdən zövq alırlarmı? Rom. 12:1-də yazıldığı kimi, müntəzəm olaraq özlərini Rəbbə təqdim edirlərmi?

3. Müzakirə edin:

Qrupunuz hər həftə yığışanda əzəməti və xeyirxahlığına görə Rəbbə həmd edərək ibadətdə necə inkişaf edə bilər?

Bu fəsli, xüsusilə Müqəddəs Yazıdan sitat gətirilmiş mətnləri təkrar nəzərdən keçirin. Sizcə, qrupunuzun indiki vəziyyəti üçün hansı mətnlər ən faydalı ola bilər? Gələn həftələrdə bu mətnləri bir cəmiyyət olaraq birlikdə öyrənməyi planlaşdırın.

4. Müzakirə etdiyiniz hər şeyə görə birlikdə dua edin.

7. Allahın kəlamı—gündəlik çörəyimiz

İsa ona belə cavab verdi: “«İnsan yalnız çörəklə deyil, Allahın ağzından çıxan hər kəlmə ilə yaşayar» deyə yazılmışdır.”
(Matta 4:4)

(İsa çarmıxa çəkilməzdən əvvəl şagirdlərinə görə dua edir)—

"Onları həqiqətlə təqdis et. Sənin sözün həqiqətdir.”
(Yəhya 17:17)

(Əllinci gün bayramında imana gəlmiş yeni imanlılardan bəhs edərkən)—

"Onlar da özlərini həvarilərin təliminə... həsr etdilər.”
(Həv. İsləri 2:42)

Giriş

Allahın Kəlamından birlikdə öyrənmək

İsa Məsihin xoş xəbəri, şagirdlərinin həyatlarını o qədər dəyişdirdi ki, onlar hər yerdə bu xəbəri yaydılar. Onlar qüvvətlə təbliğ etdilər və itmiş insanlar Xilaskara iman etdilər. İsanın adı ilə xəstələrə şəfa verdilər və insanları cinlərdən azad etdilər. İsa Məsihin hamının Rəbbi olduğuna inandıqları və bunu təbliğ etdikləri üçün hətta təqib olunub öldürüldülər.

İsa Məsih haqqında bu KƏLAM, bu gün bütün dünya millətlərinə yayılmış olan bir hərəkatı meydana gətirən güc idi. İsa Məsihin Müjdəsinin həqiqətdə nə olduğunu öyrədən erkən həvarilərin yazılarında eyni Kəlam vardır. Bu təlim sizin millətinizdə də bir iman hərəkatı başlada bilər və sizin kiçik ev cəmiyyətiniz də bu hərəkatın bir hissəsi ola bilər.

Müqəddəs Kitab haqqında belə düşünün: Siz ev cəmiyyətinizdə Allahın kəlamını birlikdə öyrənəndə sanki o keçmişdəki imanlıları toplantınıza gəlib öyrəndiklərini sizinlə paylaşsınlar deyə dəvət edirsiniz. Sanki İsanın ayaqlarının altında oturub Ona qulaq asır, səlahiyyətlə şəfa verdiyini görürsünüz. Erkən imanlılar cəmiyyətini qüvvətləndirən eyni iman sizin qrupunuza da aşıb-daşa bilər.

Allahın kəlamının hər həftə toplantılarınızın mərkəzində olması vacibdir. Qrupunuzun hər üzvü Kəlamı eşidib üzərində düşünməli, həqiqətlərini müzakirə etməli və öyrəndiklərinə RİAYƏT etməlidir. Siz Allahın kəlamını öyrənəndə, Allahın Özü Müqəddəs Ruh vasitəsilə sizin müəlliminiz olur.

Paul, Timoteyə belə öyüd-nəsihət verdi:

Mən gəlincə Müqəddəs Yazıları hamıya oxumaqla, nəsihət verməklə, təlim verməklə məşğul ol. (1 Tim. 4:13)

Hər həftə toplantılarınızda Allahın kəlamına diqqət yetirərkən yetkinləşib Məsihin surətinə dəyişəcəyinizi görəcəksiniz.

Beləliklə, iman eşitməkdən, eşitmək də Məsihin kəlamı vasitəsilə yaranır. (Romalılara 10:17)

Bu fəsil, qrupunuza Allahın kəlamını dərindən öyrənməkdə kömək edəcək. Siz birlikdə böyüdükcə Allah sizə xeyir-dua versin!

Müqəddəs Kitab Dərsi

Allahın kəlamının həyat dəyişdirən qüdrəti

Başlanğıc müzakirəsi: Allahın kəlamını eşidib ona inanmaq həyatınıza necə təsir edib?

Həvarilərin İşləri 17:10-12-ni oxuyun.

1. Veriyalılar Paulun sözlərini qəbul etməkdə saloniklilərdən necə fərqlənirdilər? (a. 11)

Paul və Sila sinaqoqda yəhudilərə bəyan edirdi ki, çoxdan gözlənilən Məsih gəlmişdir və bu Məsih, İsa idi. Veriyalılar kəlamı dərhal qəbul etmədilər, amma Paulun Allahın kəlamından həqiqəti öyrədib-öyrətmədiyini anlamaq üçün Məsihə dair Əhdi-Ətiq peyğəmbərliklərini araşdırdılar.

Siz də ev cəmiyyətinizdə Müqəddəs Yazıları öyrənərkən veriyalılar kimi diqqətli olduğunuzu necə göstərə bilərsiniz?

2 Tim. 3:14–4:5-i oxuyun.

2. Müqəddəs Yazının həyatı haradan qaynaqlanır? (3:16). Paul, Müqəddəs Yazının hansı dörd məqsədlərindən bəhs edir? (a. 16)

3. Paul Timoteyə hər vaxt nə etməyə hazır olmasını buyurur? (4:1-2). Timotey vəz edərkən insanlarla necə davranmalı idi? (a. 2)

4. 4:3-4-ü təkrar oxuyun.

Bu iki ayə, içində yaşadığımız dövrü necə təsvir edir? Ev cəmiyyətlərimizdə Allahın kəlamını öyrənmək, bəzi insanları bu itaətsiz ruhdan necə xilas edə bilər?

5. 5-ci ayədə Paul, Allahın həqiqətini rədd edən bu ruha necə qarşı durmasını Timoteyə başa salır. Timotey necə güclü qala bilər?

İbr. 4:12-13-ü oxuyun.

6. Müəllif, Allahın kəlamını nə ilə müqayisə edir? (a. 12)

Allahın kəlamı sizin ürəyinizin düşüncə və münasibətlərini necə ayırd edib?

Siz ev cəmiyyətinizdə Allahın kəlamını öyrənəndə bu kəlamın insan ürəyinin dərinliklərindəki sirləri açığa çıxarma qüdrətini yadda saxlayırsınız?

Luka 6:46-49-u oxuyun

7. Sizcə, bu məsəldə təqdim olunan həqiqəti ev qruplarımızda niyə öyrənməliyik?

Qrupumuzda Allahın kəlamını eşidən, amma ona riayət etməyən imanlılara necə xəbərdarlıq edə bilərik?

Dua ilə bitirin: Bu dərsin sonunda birlikdə dua edin ki, siz və qrupunuzda hər kəs Allahın kəlamına bələd olasınız və ona ürəkdən riayət edəsiniz

Bu mövzunun dərininə gedin: Allahın kəlamının əhəmiyyətini görmək üçün 50 Həyat Dərsi kitabından aşağıdakı üç dərsə qrupunuzla birlikdə baxa bilərsiniz:

- Dərs 9: Yaxşı Və Nəcib Ürəklə Kəlamı Qəbul Edin

- Dərs 26: Allahı Tanımaq Üçün Vaxt Ayırın

- Dərs 36: Allahın Kəlamı İlə Günaha Sövq Olunmaya Qalib Gəlin

Məsihçi tarixindən bir hekayə

İngiltərə, XV̛I əsr

Allahın Kəlamının ingilis dilinə tərcüməsi üçün mübarizə

Allahın kəlamını öz həyatından çox sevən və qiymətləndirən adamlardan biri Uilyam Tindeyl (William Tyndale) idi. Tindeyl, 1494-cü ildə İngiltərədə anadan olmuşdur. O dövrdə İngiltərədə yaşayanların əksəriyyəti Müqəddəs Yazının həqiqətindən xəbərsiz idi. İnsanların çoxu, müntəzəm olaraq kilsəyə getməyinə baxmayaraq, Müjdəni eşitmirdi, çünki kilsələrdəki keşişlərin özləri çox vaxt Müjdəni bilmirdi.

Almaniyada olduğu kimi (4-cü fəsildə Martin Lüterin tarixçəsinə bax), İngiltərədəki kilsələrdə də Allahın kəlamı xalqın anlaya bilmədiyi latın dilində oxunur və vəz olunurdu. Müqəddəs Kitabın ingilis dilinə tərcüməsi yox idi və onu ingilis dilinə tərcümə edən ya da belə tərcümələri evində saxlayan adam ölüm cəzasına məhkum edilirdi. İngiltərədə yaşayan xalq üçün Allahın həqiqəti bağlı qapının arxasında idi və əllərində açar yox idi.

Lakin Allah onlar üçün qapını açmağa hazır idi. Uilyam Tindeyl (Wiliam Tyndale), Müqəddəs Kitabı tərcümə etmək üçün Allahdan müstəsna olaraq ənam almış gənc bir kişi idi. Dilləri öyrənməkdə o, əsl dahi idi. Deyilənə görə, səkkiz dildə o qədər sərbəst danışırdı ki, hansının ana dili olduğunu anlamaq çətin idi! Bu dillərin sırasında, Allahın kəlamını orijinalda tədqiq edə bilmək üçün öyrəndiyi qədim ibrani və yunan dilləri də var idi.

Tindeyl Əhdi-Ətiqi və Əhdi-Cədidi oxuyub tədqiq etdikcə, yalnız Məsihin verdiyi həyatı və azadlığı kəşf edir və bu xoş xəbəri sadə insanlara çatdırmaq üçün həvəslənirdi. İstər varlı, istər kasıb olsun hər adamın Müqəddəs Kitabı oxuya bilməsi üçün onu ingilis dilinə tərcümə etmək arzusuna düşdü.

Lakin o dövrün kilsə başçıları Uilyamın Allahın kəlamına olan sevgisinə şərik olmadılar. Günlərin birində Roma Papasının qanunlarının Allahın Qanunundan üstün olmasında israr edən bir kilsə başçısı ilə mübahisəyə girən Tindeyl qəzəblə belə söylədi: "Papanın özünü də, bütün qanunlarını da rədd edirəm! Allah mənə ömür versə, tarlanı şumlayan kəndçi Müqəddəs Yazıları sizdən yaxşı biləcək!"

Sözsüz ki, belə danışan Tindeyl kilsə başçılarının düşməni oldu. O, Müqəddəs Kitabı ingilis dilinə tərcümə etməsinə icazə almaq üçün müraciət etdikdə, başçılar onun ricasını rədd etdilər. Ondan sonrakı illərdə həm kilsə başçıları, həm də siyasətçilər ona düşmən kəsildilər.

İngiltərədə açıq şəkildə işləyə bilməyəcəyini anlayan Uilyam Tindeyl Almaniyaya köçüb Müqəddəs Kitabın ingiliscə tərcüməsi üzərində gizlin işləməyə başladı. İngiltərə kralının göndərdiyi adamlar onu tapıb öldürməsinlər deyə tez-tez yerini dəyişib, şəhərdən-şəhərə köçməyə məcbur oldu. Bu çətinliklərə baxmayaraq, Tindeyl təxminən bir il sonra İncilin (Əhdi-Cədidin) ingilis dilinə tərcüməsini başa çatdırdı.

Qütenberqin çap dəzgahı icad etməsindən 100 il keçməmiş, bunda yüzlərlə İncil nüsxəsi çap olundu. Sonra bu kitablar bir ticarət gəmisində gizlicə İngiltərəyə gətirildi. Orada kilsə başçıları İncili satan tacirlərdən çox nüsxəni satın alıb yandırdılar. Lakin bu satışlardan əldə olunan pullar Almaniyaya qayıtdı və daha çox İncillərin çap olunmasına sərf olundu! Beləcə Allahın kəlamı yavaş-yavaş İngiltərənin hər tərəfinə yayılmağa başladı.

Tindeyl özünü böyük həvəslə Əhdi-Ətiqi tərcümə etməyə həsr etdi. O qədim ibrani dilindən tərcümə edirdi (Əhdi-Ətiqin yazıldığı dil). İşi uzun və yorucu idi. Əhdi-Ətiqin uzun və çox vaxt çaşdırıcı olan mətnlərinin tərcüməsi üzərində hər gün təkbaşına çalışmağı təsəvvürünüzə gətirin. Allaha və kəlamına olan sevgisi onu bu işi davam etdirməyə vadar edirdi.

Uilyam Tindeyl o vaxt Belçikanın Antverpen şəhərində yaşayırdı və orada bir az azad olacağını ümid edirdi. Təəssüf ki, ümidləri doğrulmadı. Boya-başa çatandan sonrakı illərinin çoxunu ona nifrət edən və onu öldürmək istəyən adamlardan gizlənməyə məcbur oldu.

Axırda, 1535-ci ildə yaxın dostu saydığı bir adam tərəfindən ələ verilən Tindeyl həbs edildi və 16 ay zindanda yatdı. Orada çox iztirab çəkdi—kamerası soyuq, nəmli və qaranlıq idi (ona lampadan istifadə etmək qadağan idi), sağlamlıq vəziyyəti zəif idi. Bundan əlavə, Tindeyl tənha idi və yaman darıxırdı, çünki çox dəyərli kitablarını oxumağına icazə verilmirdi.

1536-cı ilin oktyabr ayında Uilyam Tindeyl son əzabını çəkdi. Kamerasının qapısı açıldı və mühafizəçilər onu bayıra çıxartdılar. O, neçə ay idi ki, kameradan heç bir yerə buraxılmırdı. Toplanmış xalqın gözləri önündə Tindeyli bir sütuna bağlayıblar. Sütunun qabağına taxtalar atılmışdı. Carçı Uilyamın cinayətini elan etdi. Nə idi onun cinayəti? Allahın kəlamını ingilis dilinə tərcümə etməsi! Sonra bir məşəl taxtaların üstünə qoyuldu və Uilyam Tindeyl diri-diri yandırıldı. Alovlar içində qalmış Uilyam Tindeyl uca səslə son sözlərini söylədi: "Ya Rəbb, İngiltərə kralının gözlərini aç!"

Üstündən üç il keçməmiş, kral VIII Henrinin fərmanı ilə İngiltərədəki hər kilsəyə Müqəddəs Kitabın ingilis dilinə tərcüməsinin bir nüsxəsi qoyuldu. Bunun səbəbi Allah sevgisi deyil, siyasət olsa da, bu artıq Uilyam Tindeylin arzusunun həyata keçməsi idi.

Ondan sonrakı illərdə ingilis dilində danışan ölkələrdə yüzlərlə, minlərlə, sonra milyonlarla insan Müqəddəs Kitabı öz dilində oxumağa başladı, Uilyam Tindeylin Allahını tanıdı və sevdi. İngilis xalqına Müqəddəs Kitab qədər çox təsir etmiş başqa bir kitab yoxdur.

Zəbur 119:162-da Davud belə yazdı: “Çoxlu qənimət tapan bir insan kimi Sənin kəlamın məni sevindirir”. Uilyam Tindeyl Allahı sevir və kəlamını öz canından çox qiymətləndirirdi.

Sizin dilinizdə Allahın kəlamı varmı? O sizin üçün böyük xəzinədirmi?

Tez-tez verilən suallar

1. Ev cəmiyyətində Müqəddəs Kitabdan istifadə etmək niyə bu qədər mühümdür?

Müqəddəs Kitab (Əhdi-Ətiq və Əhdi-Cədid [İncil]) məsihi inancının təməlidir. Əgər biz İsanın əsl davamçıları olmaq istəyiriksə, Müqəddəs Yazıları bilməli və onlara əməl etməliyik. Müqəddəs Yazıları bilməyən insanlar asanlıqla öz fikirlərini öyrətməyə başlaya və Müjdənin həqiqi təlimindən uzaqlaşa bilərlər.

Yuxarıdakı dərsdə Həvari Paulun Timoteyə verdiyi nəsihətlərinə baxmışdıq. İndi isə Allahın kəlamının vacib olmasının dörd səbəbini nəzərdən keçirək.

2 Timoteyə 3:14-17:

14Sənsə öyrəndiyin və güvəndiyin şeylərə sadiq qal. Çünki bunları kimlərdən öyrəndiyini bilirsən, 15Müqəddəs Yazıları uşaqlıqdan bilirsən. Onlar Məsih İsaya olan iman vasitəsilə sənə xilas gətirən hikmət verməyə qadirdir. 16Bütün Müqəddəs Yazılar Allahdan ilham almış və təlim, məzəmmət, islah, salehlik tərbiyəsi üçün faydalıdır; 17beləcə Allah adamı bacarıqlı olub hər yaxşı iş üçün təchiz edilsin.

1) Biz Müqəddəs Yazıları öyrənərkən onlar, "Məsih İsaya olan iman vasitəsilə [bizə] xilas gətirən hikmət" verir. (15-ci ayəni təkrar oxuyun.)

Müqəddəs Yazıların məqsədini 15-ci ayə ilə yekunlaşdırmaq olar. İsa Məsih bizi günahdan və zülmətdən xilas etmək və Allaha geri qaytarmaq üçün dünyaya gəldi. O yol, həqiqət və həyatdır (Yəh. 14:6). Biz bunu Müqəddəs Yazılardan öyrənirik.

2) Bütün Müqəddəs Yazılar Allahdan ilham almışdır və bizə Allahın salehliyində necə yaşamağı öyrədir. (16-cı ayəni təkrar oxuyun.)

Məsihçi həyatımızın başlanğıcında Məsihin yanına gəlmək yetərli deyildir, biz həmçinin gündəlik həyatımız üçün Allahın yolunu öyrənməliyik. Paul Timoteyə öyrədir ki, hamımıza təlim öyrənmək lazımdır. Bəzən məzəmmətlənməyə, düzəldilməyə ehtiyacımız vardır. Bir idmançı məşq etdiyi kimi, biz də saleh həyatı öyrənmək üçün "məşq" etməliyik.

3) Müqəddəs Yazılar (Müqəddəs Ruhun xidməti vasitəsilə) Allaha və Padşahlığına xidmət etmək üçün lazım olan hər şeylə təmin edir. (17-ci ayəni təkrar oxuyun.)

Əvvəlcə biz Şeytana və onun qaranlıq padşahlığına xidmət edirdik, indi isə Rəbb bizi Nur Padşahlığına xidmət etməyə çağırır. Rəbb bizim üçün çoxlu yaxşı işlər hazırlayıb və bu işlərdə Müqəddəs Yazılar bizə yol göstərəcək.

4) Yuxarıdakı üç həqiqətə görə biz Məsihin təlimlərini öyrənmək və onlara riayət etməkdə davam etməliyik. (14-cü ayəni təkrar oxuyun.)

Bu nəsihət təkcə ayrı-ayrı insanlara verilmir, hər həftə İsanın təlimini öyrədən ev qruplarına da verilir. İsa dedi ki, Onun həqiqi şagirdləri öyrətdiyi təlimlərdə davam edəcəklər. Buna görə Paul Timoteyə eyni şeyi öyrədir.

2. Mən özüm Müqəddəs Kitabı çox yaxşı bilmirəmsə, bir ev cəmiyyətində onu necə öyrədə bilərəm?

Yadda saxlamaq vacibdir ki, Müqəddəs Ruh bizim ən önəmli Müəllimimizdir. Hər dəfə Allahın kəlamını açanda, bizə rəhbərlik etməsini, bizə danışmasını Ondan xahiş etməliyik. Kəlamı öyrədən rəhbər çox bilikli olmasa belə, sadiq olan Allah ruhən ac olanları doyuracaqdır.

Bir də tək adamın hər həftə qrupa təlim öyrətməsi və ya vəz etməsi vacib deyildir. Bir ev cəmiyyətində hamının masa ətrafında ya bir dairədə yığışıb Allahın kəlamını oxumaq və müzakirə etmək fürsəti vardır.

Qrupunuza Allahın kəlamını birgə öyrənməkdə kömək edəcək 3 üsul aşağıda verilmişdir. Bunları oxuyarkən Allahdan diləyin ki, nəyin sizin qrupunuza uyğun olacağını sizə göstərsin. Ola bilsin, bunların birindən müvəqqəti olaraq istifadə edib sonra bir başqasından istifadə etməyə başlayarsınız. Allahın kəlamını öyrənmə üsulu o qədər mühüm deyildir. Vacib olan odur ki, Allah bizi öyrəndiklərimiz vasitəsilə dəyişdirsin.

1.  MÜQƏDDƏS KİTABI BİRLİKDƏ OXUYUN VƏ SUALLAR VERİN

Qrupda Müqəddəs Yazıdan bir mətn parçasını birlikdə oxuyun. Onu bir neçə dəfə yavaşca oxuyun və nə öyrəndiyinizi müzakirə edin. Soruşun: “Müəllif nə demək istəyir?” Bir nəfərin vəz etməsi və hamının sakit və passiv oturub dinləməsi əvəzinə mətn haqqında suallar vermək və hər kəsin nə öyrəndiyini düşünüb müzakirə etməsinə imkan vermək kəlamın daha yaxşı dərk edilməsi ilə nəticələnir.

Aşağıda "Kəşf etmə üsulu ilə Müqəddəs Kitabı öyrənmə"də istifadə olunan bəzi sadə suallar verilir:

- Bu mətn bizə Allah haqqında nə öyrədir?

- Bu mətn bizə özümüz haqqında nə öyrədir?

- Bu mətndə nə xoşunuza gəlir?

- Bu ayələrdə sizi nə narahat edir? (Bəlkə bu ayələrdə günahınızı ifşa edən və ya başqalarını ürəkdən sevmədiyinizi göstərən ifadələr vardır?)

Əlbəttə, qrupunuzun iştirakçılarında (həm imanlı, həm də imansız) doğan təbii suallar da verilməlidir. Qrupunuzda Allahın kəlamını açandan sonrakı söhbət hər dəfə başqa cür ola bilər, əsas odur ki, hər kəsin düşünməyinə, sual verməyinə, qrupun öyrəndiklərini müzakirə etməyinə imkan verilsin.

Qrupda həmişə verilməli olan son iki sual:

- Siz öyrəndiyiniz təlimlə nə edəcəksiniz, yəni necə dəyişəcəksiniz?

İsanın dövrünün dini başçıları Allahın kəlamını başqalarına öyrətməyi sevir, lakin özləri ona əməl etmirdilər. Buna ikiüzlülük deyilir. Bu rəhbərlər zahirən dindar görünürdü, lakin qəlbən ölü idi.

Məsihçi inancında əsas olan, adamın öz biliyini artırması, əqlən inkişaf etməsi deyildir, ürəyinin inkişaf etməsi, məhəbbət və imanda böyüməsidir. Biz Allahın bizə öyrətdiyinə əməl etdikcə Müjdənin gücünə imanımız böyüyür və sevincimiz artır. Biz İsanın ardıcılları kimi yaşımızdan asılı olmayaraq çalışmalıyıq ki, İsadan və başqalarından öyrənmək üçün həmişə ürəyimiz həssas olsun.

- Öyrəndiklərinizi kiminlə bölüşəcəksiniz?

Qrupunuzda hər kəs Allahın kəlamından öyrəndiyi şeyləri başqalarına danışsa, yeni insanları Məsihə gətirəcək. İsanın şagirdi olmasını hər kəs başqalarına öyrənə bilər və bununla yeni ev cəmiyyətləri yarana bilər!

2.  BU SAYTDA MÜQƏDDƏS KİTABI ÖYRƏNMƏK ÜÇÜN KÖMƏKÇİ VƏSAİTLƏRDƏN İSTİFADƏ EDİN: www.learnhisways.com.

Dünyanın çox yerində ev cəmiyyətləri Müqəddəs Kitabı qrupda öyrənmək üçün əvvəlcədən hazırlanmış dərslərdən istifadə edir və xeyli faydalanırlar. Yuxarıdakı saytda bu kimi Müqəddəs Kitab dərslərini tapa bilərsiniz.

Belə dərslərdə qrupun rəhbəri iştirakçılara Müqəddəs Kitabdan seçilmiş mətni oxutdurur, sonra qrup addımbaaddım dərsin suallarını oxuyub müzakirə edir. Bu, yuxarıdakı üsula bənzəyir, ancaq suallar xüsusən Müqəddəs Yazının konkret mətn parçasına görə verilir.

O saytda olan iki kitab yeni qruplar üçün xüsusilə faydalıdır:

- İsa Məsihin təlimindən 50 Həyat Dərsi

- Qədim Müqəddəs Yazılardan Yaradılış Kitabı üzrə Dərslər

Bu sayt haqqında daha çox məlumat almaq üçün bax: Əlavə A, "Vəsaitlər".

3.  MÜQƏDDƏS KİTABDAKI HEKAYƏLƏRİ DANIŞIN

Müqəddəs Kitabın böyük hissəsi, Allahın tarix boyunca xalqının həyatında necə işlədiyini təsvir edən hekayələrdən ibarətdir. Bu hekayələr bizə ilahi həqiqətləri öyrədir, bizi Müqəddəs Yazının mərkəzində olan İsaya yönəldir. Onlar bizim ağıllarımızda və ürəklərimizdə qalır, Allahın bizim də qayğımıza qaldığına inandırır. Əhdi-Ətiq və Əhdi-Cədid dövrlərində Müqəddəs Yazını oxumaq hamıya nəsib olmurdu. Həqiqət çox vaxt nəsildən-nəslə şifahi olaraq çatdırılırdı: insanlar Müqəddəs Kitabdakı hekayələri başqalarına danışırdı.

Hətta müasir dövrümüzdə belə çox adam Allahın kəlamında böyümək üçün Müqəddəs Kitabdakı hekayələri dinləyərək öyrənməkdən xoşlanır. Bu xüsusən oxumaqda çətinlik çəkən və ya heç oxuya bilməyən şəxslərə və ya qruplara aiddir.

Əlavə B-də qrupunuzda istifadə edə biləcəyiniz Əhdi-Ətiq və Əhdi-Cədid hekayələri sadalanır. Bu hekayələrdən istifadə etmək haqqındakı bəzi təkliflər də orada verilir.

Sizin qrupunuz Məsihdə necə böyüyə bilər?

Tətbiq və dua

Aşağıdakı sualları müzakirə edin.

1. Şəxsən siz Allahın kəlamını sevirsinizmi? Onu hər gün oxuyub öyrənmək sizin üçün nə qədər önəmlidir? Siz öyrəndiklərinizi həyatda tətbiq edirsinizmi?

2. Allahın kəlamını daha çox tanımaq üçün həyatınızda nəyi dəyişdirmək istəyərdiniz? Bu barədə dua etməyə vaxt ayırın.

3. Siz cəmiyyətinizdəki adamların Allahın kəlamını sevməkdə böyümələrinə necə kömək edirsiniz? Aşağıdakı sualların hər birini düşünün:

- Allahın kəlamının öyrənilməsi toplantılarınızın mühüm bir hissəsini təşkil edirmi?

- Siz toplantıda yalnız öz fikirlərinizi bölüşürsünüzmü, yoxsa iştirakçıları kəlamdan öyrəndiyiniz şeylər haqqında dərin düşünməyə ruhlandırırsınızmı?

4. Yuxarıdakı "Tez-tez verilən suallar"da təklif olunan Müqəddəs Kitabın öyrənilməsinin üç üsuluna baxın. Cəmiyyətinizin Allahın kəlamında daha dərinləşməyinə kömək etmək üçün bunlardan birini və ya bir neçəsini seçin.

5. Özünüz daxil olmaqla qrupunuzdakı hər kəsə görə dua edin ki, Allah kəlamını tanımaqda və tətbiq etməkdə hamınıza kömək etsin.

8. Müjdəni uşaqlara ötürmək

Adamlar uşaqları İsanın yanına gətirirdilər ki, İsa onlara toxunsun. Şagirdlərsə onlara qadağan etdilər. Bunu görən İsa acıqlanaraq onlara dedi:

«Uşaqları buraxın, qoy Mənim yanıma gəlsinlər! Onlara mane olmayın! Çünki Allahın Padşahlığı belələrinə məxsusdur. Sizə doğrusunu deyirəm: kim Allahın Padşahlığını bir uşaq kimi qəbul etməsə, oraya əsla daxil ola bilməz».
(Mark 10:13-15)

Giriş

Siz uşaqlara təlim öyrədəcəksinizmi?

"Bir almanın içində neçə dənə toxum var?" sualının cavabını tapmaq çətin olmaz. Lakin "Bir toxumun içində neçə dənə alma var?" sualı daha çətindir. Bir toxum böyük qüdrətə malikdir.

Eyni müqayisə ev qruplarımıza da aiddir. "Ev cəmiyyətinizdə neçə uşaq var?" Qrupunuzda bir neçə ailə varsa, beş və daha çox uşaq ola bilər. Onları saymaq çətin deyildir.

Daha çətin sual budur: "Bu uşaqların gələn illərdə Allahın Padşahlığı üçün bu dünyaya göstərəcəkləri təsiri ölçmək mümkümdürmü?"

Siz ev cəmiyyətlərindəki uşaqların nə qədər qiymətli olduqlarını heç düşündünüzmü? Onları İsanın yolunda böyütmək üçün məsuliyyət daşıdığınızı dərk edir və bunu şərəfli bir vəzifə sayırsınızmı?

İsa bizə əmanət edilən ənamların yaxşı idarəçiləri olduğumuzu öyrətdi. Uşaqlar Allahdan verilən çox qiymətli ənamdır. İsa gözləyir ki, biz uşaqları ev qruplarımızda bizim kimi xilas olmağa ehtiyac duyan şəxslər olaraq qəbul edək. Onları Allahın yolunda necə böyüdəcəksiniz? Onlara gələcəkdə bu dünyanın tarlalarında əkiləcək olan salehlik toxumları olaraq baxırsınızmı?

Əvvəlki səhifəyə qayıdıb Mark 10:13-15-i oxuyun və müzakirə edin. Bəzən siz də uşaqlar haqqında İsanın şagirdlərinin düşündüyü kimi düşünürsünüzmü?

Bu fəsil, Allahın sizə verdiyi uşaqları qiymətləndirməkdə və böyütməkdə sizə və ev qrupunuza kömək edəcək.

Müqəddəs Kitab Dərsi

Allah balaca Şamueli çağırır

Başlanğıc müzakirəsi: Sizcə, uşaqlar Allahla münasibət qurmağa qadirdirmi? Cavabınızı izah edin.

Bəlkə kiçik yaşda Allahla yaşadığınız bir şeylər haqqında, yaxud Allahı tanımaq barədə uşaqlarla etdiyiniz söhbətlər haqqında danışa bilərsiniz.

Biz əsasən 1 Şamuel 3-cü fəsildən öyrənəcəyik, amma bundan öncə hekayənin kontekstini anlamaq üçün 1 Şamuel 1-ci fəsli oxuyacağıq.

1 Şam. 1:1-28-i oxuyun.

1. Xanna niyə kədərli idi? (6-cı ayə)

2. 10-cu və 11-ci ayələri təkrar oxuyun. Xanna Rəbdən nə dilədi və Ona nə söz verdi?

İmanlılar öz uşaqlarını kiçik yaşdan Rəbbə həsr etsəydilər, millətimizdə nə baş verə bilərdi?

3. Allah Xannanın duasını eşitdi və ona bir oğul verdi. O oğluna nə ad verdi? (20-ci ayəyə bax)

4. 24-28-ci ayələri oxuyun. Xanna Şamueli nə vaxt Rəbbin ibadətgahına apardı? Kahin Eliyə nə dedi?

1 Şam. 3:1-21-i oxuyun.

5. Şamuel Elinin başçılığı altında Allahın məbədində nə edirdi? (1-ci ayə)

Şamuel məbəddə ona tapşırılan işləri sədaqətlə yerinə yetirərək Elinin başçılığı altında "Rəbbə xidmət edirdi". Bu gənc oğlana Allaha ibadətlə əlaqədar olan bəzi işlər tapşırılırdı.

Sizin ev cəmiyyətinizdə uşaqların ibadətdə iştirak etməsinə icazə verilirmi? Uşaqlara Müqəddəs Yazını oxumağı, ibadət xidmətində kömək etməyi ya da Allahın sədaqəti barədə şəhadətlik etməyi tapşırırsınızmı?

Niyə uşaqlar bilməlidir ki, biz onların ev cəmiyyətimizdə iştirak etmələrinə qiymət veririk?

6. Bir gecə nə baş verdi? (3-4-cü ayələri oxuyun)

Allah İbrahimi çağıranda (Yaradılış 22:1), İbrahim Ona "Buradayam!" deyə cavab verdi. Müqəddəs Yazıda Allaha eyni cavabı verən adamlar barədə çoxlu misallar gətirmək olar: Əhdi-Ətiqdə Musa (Çıx. 3:4) və Yeşaya (Yeş. 6:8) və Əhdi-Cədiddə Xananya (Həv. 9:10). Bu sözün mənası belədir: "Sənə xidmət etməyə hazıram!"

7. Bu əhvalatda Şamuel eşitdiyi səsin Rəbbin səsi olduğunu bilmədiyinə görə Kahin Elinin yanına qaçır. Eli ona iki dəfə nə dedi? (5-6-cı ayələri oxuyun)

Üçüncü dəfə Eli Şamuelə nə dedi? (8-9-cu ayələr)

Sizin ev qrupunuzda valideynlər öz uşaqlarının ruhani həyatında nələrin baş verdiyinə diqqət yetirirlər? Uşaqlarının ruhən Allaha açıq olduqlarını görürlərmi? Uşaqları ilə söhbət edəndə Allahın onların həyatında necə hərəkət etdiyini anlamaq üçün diqqətlə qulaq asırlarmı?

8. Şamuel Elinin ona dediyi kimi etdi. Rəbb Şamueli bir daha çağıranda, Şamuel ona, "Danış, ya Rəbb, qulun Səni eşidir" dedi. Rəbb Şamuelə gələcək barədə nə söylədi? (11-14-cü ayələr)

2-ci fəsildə Eli artıq bu mühakiməni eşitmişdi. Şamuelin ona söylədikləri bunu bir daha təsdiqlədi.

Allahın səsini ilk dəfə eşidən Şamuel Allahdan asan yoxsa çətin bir söz eşitdi? Siz uşağa belə sözü deyərdinizmi? (Əsrlər sonra yaşamış yəhudi tarixçisi İosif Flaviyin dediyinə görə, o əhvalat baş verəndə Şamuelin 12 yaşı var idi. Ancaq Müqəddəs Yazı onun yaşını dəqiq bildirmir)

9. 19-21-ci ayələri diqqətlə oxuyun. Şamuel Allahdan eşitmək və Allahın kəlamını xalqa çatdırmaq qabiliyyətində necə inkişaf etdi?

Xalq buna necə reaksiya verdi? (20-ci ayə)

10. 3-cü fəslin son ayəsində (21-ci ayəyə bax) müəllif bizə deyir ki, Allah Özünü Şamuelə kəlamı ilə göstərmişdi. Gördüyümüz kimi, Şamuel Allahı ona danışdığı kəlam vasitəsilə tanıdı. Biz və uşaqlarımız da həmçinin ev qruplarımızda hər həftə yığışaraq Allahın bizə verdiyi Yazıdan Allahın necə olduğunu öyrənirik.

Sizcə qrupunuzdakı uşaqlar Müqəddəs Yazı vasitəsilə Allahın yolunu öyrənə bilərlər? Qrupunuzda uşaqlara hər həftə Allahın kəlamını öyrətmək nə qədər önəmlidir?

Dua ilə bitirin: Ev qrupunuza gələn uşaqlara görə indi dua edin.

Məsihçi tarixindən bir hekayə

Çində bir uşaq evi, XX əsr

Allahın Ruhu uşaqlar üzərinə tökürlür

Müqəddəs Kitabın yazıldığı qədim dövrdən tutmuş bizim dövrümüzə qədər Allah Öz xalqını təzələmək və dünyada Padşahlığını böyütmək məqsədilə Ruhunu insanlar üzərinə dəfələrlə tökmüşdür. Ruh təkcə böyüklər deyil, uşaqlar üzərinə də tökülmüşdür.

Conatan Eduardz (Jonathan Edwards) Amerikada XVIII əsr oyanışları haqqında yazdığı əsərdə, "Allahın Müqəddəs Ruhu uşaqlara da bariz şəkildə təsir etdi" demişdir.

Məşhur müjdəçi D.L. Mudi (D.L. Moody) belə demişdir:

İblis bizi uşaqlarımızın dini mövzuları başa düşməyəcəklərinə inandırmaq üçün min cür yalana əl atdı… uşaqlar Məsihin sözlərini dərk etməyə qadir deyilsə, bəs onda Məsih niyə uşağı imanın nümunəsi olaraq göstərdi (Luka 18:17)?

Uşaqlar Allahın təlimini anlamağa qadirdir! XX əsrdə uşaqlar arasında baş vermiş böyük oyanış uşaqların dərin ruhani həqiqətləri dərk etməyə və kiçik yaşdan həvəslə İsanın ardınca getməyə qadir olduqlarını təsdiqləyir. Bəhs etdiyim oyanış H.A. Beykerin Pərdə Arxasındakı Vəhylər[1] kitabında təsvir olunmuşdur.

XX əsrin əvvəllərində Cənab Beyker və arvadı Çinin Yunnan vilayətinə səyahət etdilər. Orada "Abdullam Xilasetmə Missiyası" adındakı məsihçi uşaq evini təsis etdilər. Yetim uşaqlar, ələlxüsus 6-18 yaşlarında oğlanlar küçələrdə dilənir, həyatda qalmaqdan ötəri dəstələr təşkil edib oğurluq edirdi. Onlara təhsil verən, əxlaq öyrədən heç kəs yox idi.

Uşaq evində Cənab və Xanım Beyker onlara Müqəddəs Kitabı və İsa Məsihin müjdə təlimini öyrədirdi. Həyatlarını Məsihə həsr edən uşaqlar oldu. Başqaları yenidən doğulmasa da, Müqəddəs Yazını öyrənir, biliklərini artırırdı.

Bir səhər dua toplantısı başa çatmaqda ikən uşaqlar arasında oyanış başladı. Bəzi uşaqlar dərs oxumaq üçün sinifə getmişdi, amma bəziləri səylə dua etməkdə davam edirdi.

Müqəddəs Ruhun hüzurunu daha çox hiss etməyə başlayan oğlanlar günahlarını dərk edərək üz üstü yerə yıxılıb günahlarının bağışlanması üçün Rəbbə yalvarmağa başladılar. Cənab Beyker dua zalından çıxdı, sinifə getmiş oğlanlara zalda nəyin baş verdiyini bildirməyə... və—əgər istəsələr—dua etmək üçün zala qayıda biləcəklərini söyləməyə getdi.

Bir azdan sinifdə təkcə çinli müəllim qaldı, çünki bütün oğlanlar dua zalına qayıtdılar. Məsihi tanımayan çinli müəllim evə getmək üçün məktəbdən çıxmışdı, amma bir neçə dəqiqə sonra Cənab Beyker onu dua zalının arxasında gördü. O, qayıtmışdı. Cənab Beyker yazır ki, bu müəllimin "ömründə ilk dəfə diz çöküb dua etməyə cəhd etdiyini" gördü. Allahın Ruhu açıq-aşkar bu adamın ürəyində çox güclü iş aparırdı.

Bir azdan gördüm ki, müəllim əllərini göyə qaldırıb göz yaşı tökərək Rəbdən əfv diləyir. Onun “saysız-hesabsız günahlarımı bağışla” deyə yalvardığını öz qulaqlarımla eşitdim".

Müəllim çox qürurlu bir adam idi və uşaqların yanında özünü bu cür aşağı tutmaq ona çətin idi. Cənab Beykerin dediyinə görə, bu adam Müqəddəs Ruhun gücü ilə həqiqətən öz günahlarını dərk etmişdir.

Uşaqlar gözlərindən yaş tökülərək, kortəbii mahnı oxuyaraq ibadət edir, ürəkdən İsaya təslim olurdular. Müqəddəs Ruh dalğa-dalğa ürəklərinə toxunur, Məsihin onların uğrunda ölməsini əqlən anlamaqdan daha dərin bir imana onları aparırdı. Ruh onların ürək gözlərini açırdı və onlar onların uğrunda ölən İsada Allahın əzəli və əbədi məhəbbətini görməyə başlayırdı.

Cənab Beyker davam edir:

Toplantı saatlarla davam edir, uşaqlar zaldan çıxmaq istəmirdi. Mənim bir sözümə və ya əməlimə ehtiyac qalmırdı. Elə bil, Rəbb Özü hər şeyi idarə edirdi, mən sadəcə Ona mane olmamağa çalışırdım.

Oyanış həftələrlə davam etdi. Bəzən uşaqlar gecənin gec saatına qədər zalda dua edir, yatmaq istəmirdilər.

Bəzən Allahın hərəkət etdiyini görən rəhbərlər məktəbdə dərsləri qısaldır və ya ləğv edirdi. Başqa vaxtlarda dərslər davam edirdi və uşaqlar həmişəki kimi öz işləri ilə məşğul idilər. Bir neçə həftə ərzində Müqəddəs Ruh dəfələrlə "dalğa" kimi onların üzərinə gəlib gedirdi. Bu müddətdə uşaqların görüntüləri, vəhyləri oldu, Ruhun ənamları aralarında fəal oldu. Cənab Beykerin dediyinə görə, uşaqlar sadəcə olaraq İsanı daha yaxından tanımağa çalışırdı və bu fövqəltəbii işlər onların arasında qəflətən baş verdi.

Günlər keçir, həftələr dolanır və oğlanlar Rəbbi axtarmaq, İsa ilə ünsiyyətdə olmaq üçün öz istəkləri ilə dua zalına gedirdilər (səhər təyin olunmuş saatda, məktəbdən sonra və axşamüstü). Rəbbin hüzuru hiss olunur və onlara böyük ləzzət verirdi. Onlar həyat suyu axan çayların (Yəh. 7:37,38) mənbəyi olan İsaya susayırdılar.

Oyanış uşaq evi ilə məhdud qalmadı. Uşaqlar keçmişdə oğurluq etdikləri küçələri dolaşıb Müjdəni yaydılar. Yoldan keçən böyüklərə və uşaqlara İsadan danışdılar, insanları tövbə edib İsa Məsihə iman etməyə çağırdılar. Güc-qüdrətlə, səlahiyyətlə danışdılar.

Tarix boyunca oyanışlarda uşaqlar əsla Allahın yadından çıxmazdı. Görkəmli ingilis vaiz Çarlz Spercen (Charles Spurgeon) belə dedi:

Allahın Ruhu üçün uşağın iman etmə qabiliyyəti bəzi cəhətlərdən böyük adamın qabiliyyətindən üstündür. Uşaqlar Allahın kəlamının həqiqət olduğuna qəti şəkildə inanır, Müjdəni gözləri qabağında aydın gördükləri bir fakt kimi qəbul edirlər.

Siz ev cəmiyyətinizdəki uşaqlara görə dua etdikcə və onlara Allahın kəlamını və ibadəti öyrətdikcə, Allahın onların—Çarlz Spercenin dili ilə desək—“iman etmə qabiliyyəti"ni daha da artırdığını görəcəksiniz.

Tez-tez verilən suallar:

1. Uşaqlara təlim öyrətmənin əhəmiyyətini qrupumuzdakı insanlara necə göstərmək olar?

Təəssüflər olsun ki, bir çox ev qrupları uşaqlara Allahın yolunu öyrətməklə məşğul olmurlar, yalnız böyüklərə təlim öyrədirlər. Adətən Allahın kəlamına maneəsiz qulaq asmaq istəyən böyüklər uşaqları başqa otağa göndərirlər ki, filmə baxsınlar ya da oyun oynasınlar. Bu aylarla, hətta illərlə baş verir və uşaqlar Müjdənin çox az eşidirlər.

Müqəddəs Kitaba əsasən, valideynlər öz uşaqlarını Allahın yolunda böyütməyə görə məsuliyyət daşıyırlar. Ancaq valideynlərin əksəriyyəti bunu necə edəcəklərini bilmirlər və köməyə ehtiyacları vardır. Onlar bunu ev qrupunda öyrənməlidirlər. Valideynlərə təlim öyrətmək üçün bəzi məsləhətlər aşağıda verilir. Qrupunuzdakı subaylar da bu təlimi öyrənə bilərlər!

Əvvəlcə Allahın kəlamının uşaqları Allahın yolunda böyütmək barədə nə öyrətdiyini araşdırın.

50 Həyat Dərsi kitabının 49-cu dərsi, "Uşaqlara İsanı sevməyi və xidmət etməyi öyrədin" sizə kömək edə bilər. Bazar günü ev cəmiyyətinizdə və ya həftənin ortasında kiçik qruplarda bu dərsi keçə bilərsiniz. Bundan əlavə, balaca Şamuelin Allahın səsini eşitməyi öyrənməsi haqqında bu fəsildə verdiyimiz dərsi hələ keçməmisinizsə, keçə bilərsiniz. Həmçinin Çində uşaqlar arasında baş vermiş oyanış barədə yuxarıdakı hekayəni qrupunuzda oxuya bilərsiniz.

İmanlılara (istər valideynlərə, istər subaylara) evdə və ev qrupunda uşaqları böyütmənin əhəmiyyətini öyrədən bir neçə mətnlər aşağıda verilir:

- Qanunun Təkrarı 6:4-9 və 6:20-25

- Zəbur 78:1-8

- Efeslilərə 6:1-4

2. Bizim ev cəmiyyətimizdə körpələrdən tutmuş yeniyetmələrə qədər uşaqlar vardır. Hər birinin Allahın kəlamını öz yaşına uyğun səviyyədə öyrənməsini necə təmin etmək olar?

İlk əvvəl Müqəddəs Kitabda bu barədə qəti bir qayda-qanun yoxdur. Lakin Əhdi-Cədid dövründə, yəqin ki, bütün ailə birlikdə yığışır, ilahilər oxuyur, dua edir, təlim öyrənirdi. Dəqiq məlum deyildir, amma çox güman ki, ilk dövrdə ev cəmiyyətinin toplantıları olduqca qeyri-formal şəkildə keçirdi. İmanlılar bir ailə kimi birlikdə yemək yeyirdi (və yeməkdə çox vaxt Rəbbin Süfrəsini də qəbul edirdi), uşaqlar daxil hamı birlikdə oturub Allahın kəlamına qulaq asır, müzakirə edib dua edirdilər. Süfrə evdə aparılan söhbətlər kimi sadə və qeyri-formal idi.

Ümumiyyətlə uşaqlara böyüklərlə birlikdə kəlama qulaq asaraq təlim öyrənməyi öyrətmək olar. Böyüklərin uşaqlardan Müqəddəs Yazıdan ayələr oxumağı və ya səhnəciklər nümayiş etdirməyi xahiş etməsi uşaqların xoşuna gəlir. Rəhbərlər uşaqların da qrup müzakirəsində iştirak edə bilmələri üçün bəzi sualları sadə bir dildə deyə bilərlər.

Əgər siz Allahın kəlamını öyrənərkən uşaqları başqa otağa göndərməyi qərara alsanız, bütün valideynləri uşaqları öyrətməkdə yardım etməyə, bu məsuliyyəti birgə daşımağa təşviq etmək lazımdır. Onlar hər həftə növbəylə uşaqlara xidmət etsələr, heç kim hər dəfə Müqəddəs Kitabı öyrənməkdən məhrum olmayacaq və hər valideynin öz uşaqlarını Allahın yolunda necə böyütməyi öyrənməkdə inkişaf etmək imkanı olacaq.

3. Uşaqlara nəyi və necə öyrətməliyik ?

Hekayələr

Əlavə B-də Allahın kəlamından bir sıra hekayələrin siyahısı verilir. Bu hekayələri oxumaq, danışmaq, yaxud səhnəcik hazırlamaq olar. Uşaqlar səhnəciklər hazırlasınlar. Bu, onların xoşuna gələcək! Bundan əlavə, hər uşaq öyrəndiyi şeylərin rəsmini çəkə bilər. Onlara hekayədən bir-iki ayəni əzbərləməyi tapşırmaq olar.

Dua

Bir də uşaqlara dua etməyi öyrədin! Birincisi, onlara İsanın dua barədəki təlimini öyrədin. Bunun üçün "50 Həyat Dərsi"nin "Dua edin" bölməsindəki 5 dərs sizə faydalı olacaq. Onlara Allahla sevən səmavi Ata kimi söhbət etməyi öyrənməkdə kömək edin. Uşaqlardan nəyə görə kədərləndiklərini və ya nədən qorxduqlarını soruşun. Güman ki, onlar problemləri barədə çox dərin düşünmürlər, amma bəzi şeylər onları da narahat edir.

Məsələn:

Biz uşaqlara Allahın kəlamını öyrədəndə, Müqəddəs Ruh böyüklərə təsir etdiyi kimi, onlara da təsir edir və onlar öz günahlarını dərk edirlər. Onlara öyrədin ki, günahlarını etiraf etsinlər, bağışlanmaq və təmizlənmək üçün İsanın yanına gəlsinlər və Müqəddəs Ruhun gəlib onları dəyişdirməsini diləsinlər.

Böyüklər kimi, uşaqların da ümidləri, arzuları və eləcə də məyusluqları olur. Onların ağlından nə keçir? İmanlı böyüklər bu uşaqlara İsanın təlimlərinə əsasən imanla dua etməyi öyrədə bilərlər.

Bəzi uşaqlar məktəbdə başqa uşaqların və bəzən müəllimlərin istehzalarından əziyyət çəkirlər. Bu yaraların şəfa tapması vacibdir və dua xidməti uşaqları şəfa verən İsaya yönəldir. Həmçinin, İsanın öyrətdiyi kimi, onları təqib edənlər üçün dua etməklərinə kömək edə bilərsən.

Bəzən uşaqlar alkoqolizm, narkomaniya, zorakılıq kimi ağır şeyləri yaxından görürlər. Bunların adamı məhv etdiyini anlayır, amma yardım etmək üçün nə edə biləcəklərini bilmirlər. Onlarla birlikdə dua edə bilərsiniz.

Onlar öz ətrafında başqa hansı ehtiyacları görürlər? Xəstəliyi və ya başqa bir ehtiyacı olan bir dost və ya qohumları vardırmı? Onların İsanı tanımayan tanış adamları üçün dua etmələrinə kömək edin.

Yadda saxlayın ki, uşaqlar dualarının cavablarını gördükcə imanları artacaq!

İlahilər

Uşaqlar mahnı oxumağı sevirlər! Mahnılar, Allahın uşaqlara olan məhəbbətinin onların yadında qalmasına əla kömək edir. Onlara öyrədə biləcəyiniz sadə ilahiləri tapmaq üçün istifadə etdiyiniz ilahilər kitablarında və ya internetdə axtara bilərsiniz. (Bax: Əlavə A, "Vəsaitlər".)

Əlbəttə, uşaqlara Allahın kəlamını öyrətmək üçün daha çoxlu vəsaitlər vardır: oyunlar, əl işləri, təbiət gəzintiləri, birlikdə yerinə yetirilən xüsusi layihələr. Uşaqlar üçün dua edərək Allahdan sizə yaradıcı fikirlər verməsini gözləyin.

4. Uşaqlara Müqəddəs Kitabı öyrətmək üçün mövcud olan vəsait azdır. Biz nə edə bilərik?

Siz azsaylı bir xalqa mənsub deyilsinizsə, çox güman ki, düşündüyünüzdən daha çox vəsait vardır. Hətta azsaylı xalqların dilində belə, hər il yeni məsihçi ədəbiyyatı nəşr olunur.

Uşaqlara təlim öyrətmək üçün nəzərdə tutulmuş vəsaitləri tapmaq məqsədilə digər imanlılara müraciət edin. Çox güman ki, uşaqlar üçün video materialları, Müqəddəs Kitab hekayələri və digər vəsaitlər mövcuddur. Bunları satın almaq üçün pula ehtiyacınız varsa, həftəlik ianələrinizin bir hissəsini buna sərf edə bilərsiniz. (Bax: 11-ci Fəsil, “Vermənin xeyir-duasını kəşf etmək.") Və əlbəttə, interneti axtarmağı da unutmayın. Uşaqlara təlim öyrədən vəsaitlərin sayı ildən-ilə artır. (Bax: Əlavə A, "Vəsaitlər".)

Vəsaitlər faydalı ola bilər, amma uşaqların təxəyyül gücünü də qiymətləndirməmək olmaz. Əslində, bu, uşaqların ən böyük ənamlarından biridir. Yuxarıdakı suala ("Uşaqlara nəyi və necə öyrətməliyik?") qayıdın. Orada pulsuz və yaxud çox ucuz bir şeylər tapa bilərsiniz.

5. Uşaqlarımıza təlim öyrətməkdə ən mühüm məqsədimiz nədir?

78-ci məzmur Allahın keçmişdə etdiyi uca işlərdən və bunları uşaqlarımıza nəql etməyin əhəmiyyətindən bəhs edir. Məqsədimiz aşağıda qalın şriftlə qeyd olunmuşdur:

Bunu onların nəvələrindən gizlətməyəcəyik; Rəbbin həmdə layiq işlərini, Onun qüdrətini, etdiyi xariqələri gələcək nəsillərə söyləyəcəyik… Ata-babalarımıza əmr etdi ki, bu təlimi övladlarına öyrətsin. Qoy gələcək nəsil də bilsin, gələcəkdə doğulacaq övladlar da balalarına bu təlimi verə bilsin. Qoy ümidlərini Allaha bağlasınlar, Allahın işlərini unutmasınlar, əmrlərini yerinə yetirsinlər… (Zəb. 78:4-7)

Uşaqlarla məşğul olan hər kəs yadda saxlamalıdır ki, hər uşaq, böyüklər kimi, Allahın şəxsən onu sevdiyini bilməlidir. Allah onun adını bilir. Uşağı ümidlərindən, arzularından xəbəri vardır. Allah onu kədərləndirən hər şeyə görə narahat olur və onun dualarını eşidir. Ən önəmlisi odur ki, Allah İsa Məsihin simasında bu dünyaya gəldi və uşağın günahları üçün canını qurban verdi.

Siz elə bilməyin ki, uşaqlar öz günahlarını dərk etmirlər. Biz İsa Məsihin xoş xəbərini onlara danışanda, Müqəddəs Ruh ürəklərində fəal olaraq günahı dərk etmələrinə kömək edir. Müjdə onların ürəklərində iman yaradır, belə ki, onlar günahları üçün canını qurban verən Məsihə baxıb xilas olurlar.

Hər ev cəmiyyəti uşaqlarının Müjdəni dərk edib Məsihə iman etmələrinə görə tez-tez dua etməlidir. Valideynlər və ev cəmiyyətləri üçün bu cəhətdən faydalı olacaq bir vəsait, Uşaqları Allah yolunda necə böyütmək kitabıdır. Bu kitabın elektron versiyasını var. (Bax: Əlavə A, “Vəsaitlər”.)

6. Uşaqlara ədəbiyyat vermək olar?

Bəzi ölkələrdə uşaqlara məsihçi ədəbiyyatı (yaxud audio-video materialları) vermək qadağandır və siz yalnız onların valideynlərinə bunları verə bilərsiniz. Valideynlər bu materiallarla tanış olub öz uşaqlarına vermək istəyib-istəmədiklərini özləri qərara alacaqlar. Belə materiallar çox vaxt məsihçi olmayan valideynlərin də xoşuna gəlir. Onlar həm özləri belə ədəbiyyatı oxuyur, həm də uşaqlarına verirlər. Uşaqlara ədəbiyyat verməyi qadağan edən qanunu tamamilə mənfi saymaq yanlışdır. Bu qanunun sayəsində siz valideynlərlə də Müjdəni paylaşa bilərsiniz! Nəticədə bütün ailə Məsihə iman gətirə bilər.

Sizin qrupunuz Məsihdə necə böyüyə bilər?

Tətbiq və dua

1. Tez-tez verilən sualların əvvəlki hissəsində birinci sualı təkrar nəzərdən keçirin.

Siz valideynlərin öz uşaqlarına Allahın yolunu öyrətməsinin əhəmiyyəti haqqında ev qrupunuzda təlim öyrətmisinizmi?

O birinci sualda bu məqsədlə məsləhət görülən Müqəddəs Kitab dərslərinə baxın. Bunları ev cəmiyyətinizin həftəlik toplantısında və ya xüsusi vaxtlarda yığışaraq öyrənməyə nə vaxt başlaya bilərsiniz?

2. Tez-Tez verilən suallarda 2, 3 və 4 nömrəli suallar, ev cəmiyyətinizdəki uşaqlara necə təlim öyrətmək barədə düşünməyinizə kömək etmək üçün nəzərdə tutulmuşdur. Bunu indi planlaşdırın! O sualları təkrar oxuyun və müzakirənizə bu gün başlayın. Ev qrupunuz yığışanda uşaqlara təlim öyrətmək məqsədilə nə edəcəyinizi müəyyən etmək üçün bəzi konkret məqamlar dəqiqləşdirilməlidir:

- Cəmiyyətimizin həftəlik toplantılarında Allahın kəlamını öyrəndiyimiz zaman uşaqlarımızı yanımızda saxlayacağıq, yoxsa başqa bir otaqda onlara təlim verəcəyik? Uşaqları yanımızda saxlayacağıqsa, həm onlar üçün, həm də böyüklər üçün toplantının maraqlı olması üçün necə şərait yaradacağıq?

- Onlara böyüklərdən ayrı təlim verəcəyiksə, kim onlarla məşğul olacaq? Onlara necə təlim verəcəyik (hansısa materiallarla, hekayələrlə, səhnəciklərlə və s.)?

3. Ev cəmiyyəti toplantısına hər həftə gələn uşaqlara Müjdəni izah etməklə kim məşğul oldu? Bu uşaqların ruhani vəziyyəti necədir? Böyükləri iman etməyə məcbur etmədiyimiz kimi, uşaqları da məcbur etməyə çalışmamalıyıq. Bunun əvəzinə onlara Müjdəni danışıb Allahın məhəbbətini göstərməliyik. Siz ev qrupunuzda belə edirsinizmi? Əgər etmirsinizsə, tezliklə başlayacaqsınızmı? Nə vaxt və necə?

4. Ev cəmiyyətinizdəki uşaqlara və valideynlərinə görə dua edin.

9. Rəbbin Süfrəsini şükranla qeyd edin

Çünki sizə çatdırdığım bu xəbəri Rəbbin Özündən qəbul etmişəm: Rəbb İsa Ona xəyanət edildiyi gecə əlinə çörək götürdü, şükür edib onu böldü və dedi:

«Bu Mənim sizin üçün verilən bədənimdir. Bunu Məni xatırlamaq üçün edin».

Eləcə də axşam yeməyindən sonra kasanı götürüb dedi:

«Bu kasa Mənim qanımla bağladığım Yeni Əhddir. Bunu hər dəfə içəndə Məni xatırlamaq üçün edin».

Çünki hər dəfə bu çörəyi yeyəndə və bu kasadan içəndə siz Rəbbin gəlişinədək Onun ölümünü bəyan edirsiniz.
(1 Kor. 11:23-26)

Giriş

Bütün dünyadakı imanlılar bu Yeni Əhdi qeyd edir

İsanın çarmıxa çəkilməsindən əvvəlki gecə Onunla birlikdə Pasxa yeməyi yeyən şagirdlər üçün hər şeyin nə qədər qəribə olduğunu heç düşünmüsünüz? O onlara çörək və şərab paylayıb dedi ki, bu Mənim bədənim və qanımdır, Allahla insanlar arasında Yeni Əhddir.

Ertəsi gün İsa çarmıxda ölərkən şagirdləri Onun əsl bədəninin və qanının dünya üçün verilməsinin canlı şahidləri olduqlarından xəbərsiz idilər. Onlar elə bilirdilər ki, başçılarının ölməsi ilə hər şeyi itiriblər. Həqiqətdə isə, əksinə, İsanın onların uğrunda etdiyi iş sayəsində qazanıblar.

İsa isə Pasxa yeməyində bilirdi nə baş verəcək. O, şagirdlərinə əvvəldən demişdi:

...Beləcə Bəşər Oğlu gəlmədi ki, Ona xidmət etsinlər, gəldi ki, Özü xidmət etsin və çoxlarını satın almaq üçün Öz canını fidyə versin. (Mat. 20:28)

O Pasxa yeməyində İsa şagirdlərinin (və bütün gələcək nəsillərin) bir şeyi dərk etməsini istəyirdi. O hamımıza sanki belə deyirdi: "Sizin üçün nə edəcəyimi dərk etməyinizi istəyirəm. Dərindən düşünün. Bu süfrəni tez-tez keçirin. Sizin uğrunuzda öldüyümü unutmayın".

Fərqli millətlərdən və dillərdən olan imanlılar əsrlər boyu Rəbbin Süfrəsini birlikdə qəbul etmişlər. Onlar çörəyi yeyib kasadan içərkən İsanın ölümünü yenidən bəyan edirlər və hər imanlının ürəyində Allahın lütfünə iman artır. İmanlılar İsanın ikinci gəlişinə qədər belə etməyə davam edəcəklər.

Müqəddəs Kitab Dərsi

Paul, İmanlılara Rəbbin Süfrəsinə dəyər verməyi öyrədir

Başlanğıc müzakirəsi: Rəbbin Süfrəsini qəbul etməyin sizə necə təsir etdiyini qrupla bölüşün.

1-ci Korinflilərə 11:17-34

1. Paul, Korinfdəki toplantılar haqqında nə deyir? (17-18-ci ayələr)

2. I əsrdə imanlılar cəmiyyəti birlikdə yemək yeyərkən tez-tez Rəbbin Süfrəsini qəbul edirdi. Bu ənənə, İsanın xəyanət edildiyi gecə şagirdləri ilə Pasxa yeməyi yediyi vaxt başladı. Lakin Korinfdə bu xüsusi yeməkdən sui-istifadə olunurdu. Paul onları nə üçün məzəmmətləyir? (20-22-ci ayələr)

3. Paulun dediyinə görə, İsanın bizə Rəbbin Süfrəsini verdiyi gecə nə baş vermişdir? (23-cü ayə). Sizcə İsa, xəyanət edilib çarmıxa çəkiləcəyini bildiyinə görə şagirdləri ilə çörək yediyi və şərab içdiyi gecə Özünü necə hiss edirdi?

4. İsa çörəyi necə adlandırdı? Şərab kasasını necə adlandırdı? Onlar yeyib içərkən nə bəyan edirdilər? (26-cı ayə). "Rəbbin gəlişinədək Onun ölümünü bəyan etmək" nə deməkdir?

Sizcə ev cəmiyyətinizdə Rəbbin Süfrəsi İsanın ölümünü bəyan etmək üçün keçirilir?

5. 27-34-cü ayələri yenə oxuyun. Sizcə Paul Rəbbin Süfrəsini layiq olmayan tərzdə qəbul etməkdən bəhs edərkən nəyi nəzərdə tuturdu? (Korinflilərin yanlış hərəkətlərini xatırlayın, 21-22-ci ayələr)

6. 29-cu ayədə "Rəbbin bədənini dərk etmədən" deyildikdə nə nəzərdə tutulur? Korinfdəki cəmiyyət Rəbbin Süfrəsini keçirərkən Rəbbin bədənini nə mənada dərk etmirdi? İsanın xəyanət edildiyi gecə göstərdiyi həlimlik onların bir-birinə qarşı davranışlarında görünürdümü?

7. Paulun dediyinə görə, özümüzü nəzərdən keçirib mühakimə etmək doğrudur? (28-31-ci ayələr). Bu mətnə əsasən, biz özümüzü mühakimə edəndə nə baş verir? (31-ci ayə). Rəbb bizi mühakimə edəndə nə olur? (32-ci ayə).

Bəzi imanlılar "layiq olmayan tərzdə" (27-ci ayə) yeməkdən qorxduqlarına görə aylarla, bəzən illərlə Rəbbin Süfrəsini qəbul etmirlər. Onlar "öz üzərinə mühakimə" (29-cu ayə) gətirmək istəmirlər. Onlar elə bilirlər ki, Paul günah işlətmiş hər kəsin Rəbbin Süfrəsini qəbul etməməyini buyurur. Belə düşünmək doğrumu? İsa Öz bədənini və qanını bizim uğrumuzda nə üçün verdi?

Biz günah işlətmişiksə, Rəbbin Süfrəsini qəbul etməmişdən əvvəl nə etməliyik? (1-ci Yəhya 1:9).

8. Paulun 33-cü və 34-cü ayələrdəki yekun bəyanatlarını yenə oxuyun. O, imanlıların bu məsələyə necə münasibət göstərməsini istəyirdi? Kimdən nümunə götürmələrini məsləhət görürdü?

9. Dua ilə bitirin: Siz bir ev cəmiyyətinin rəhbəri olaraq Rəbbin Süfrəsini qəbul edərkən, "Rəbbin bədənini dərk etməyi" (29. ayə) başqalarına necə öyrədə bilərsiniz? Məsihin Bədəninin birliyi üçün çalışacaqsınızmı? Digər imanlılara həlimliklə xidmət edəcəksinizmi? Bu şeylər haqqinda dua etmək üçün indi vaxt ayırın.

Məsihçi tarixindən bir hekayə

İngiltərə, XIX əsr

İngilis bir general çarmıxın qarşısında özünü alçaldır

Rəbbin Süfrəsi onu göstərir ki, hamımız Məsihin lütfünə şərik olan, birlikdə duran dilənçilərik. Rəbbin süfrəsində başqalarını özümüzdən daha vacib sayırıq, çünki öz nöqsanlarımızı yaxşı bilirik və Məsihin bol lütfünü qəbul edirik. Onun mərhəməti bizə Onun lütfünə üz tutan başqa insanları sevməyi öyrədir.

Lord Vellinqton, 1815-ci ildə Vaterlo döyüşündə İngilis ordusu ilə Napoleonu məğlub edən məşhur hərbi başçı idi. O, öz doğma yerinə gələndə imanlılar cəmiyyətinin toplantılarında müntəzəm iştirak edirdi.

Kilsəyə daxil olanda cəmiyyətin üzvləri onun gəlişi haqqında bir-birlərinə pıçıltı ilə xəbər verirdilər. Bu hərbi qəhrəmanın onların toplantısında iştirak etməsi ilə fəxr edirdilər.

Rəbbin Süfrəsini qəbul etmək vaxtı gəldi. O cəmiyyətdə Rəbbin Süfrəsini qəbul etmək üçün kiçik qruplar qabağa çıxıb diz çökürdü. Lord Vellinqton da qabağa çıxdı, diz çökdü və çörəklə şərabı gözləyərkən sakitcə dua etdi. İmanlılar bu şöhrətli başçıya hörmət göstərmək üçün onun qabağa tək çıxmasına imkan verdilər.

Lakin o səhər köhnə paltarlı qoca bir kəndçi də orada ibadət edirdi. O qabağa çıxıb məşhur başçının yanında diz çökdü. Bunu görən hər kəs mat qaldı. Bir dyakon tez kəndçinin yanına qaçdı, yavaşcadan çiyninə vuraraq pıçıldadı ki, qalxıb Lorddan uzaqlaşsın.

Dyakonun dediyini eşidən Lord tez qoca adamın əlini tutdu, onu qalxmağa qoymadı. “Qalxma!”dedi. “Burada hamımız bərabərik".

*****

İsa Məsihin xoş xəbəri, Allahın gözündə çox dəyərli olduğumuzu görməkdə hamımıza kömək edir və həmçinin İsanın çarmıxı qarşısında diz çökənlərin bərabər olduqlarını göstərir. Heç kim başqasından daha yuxarıda deyildir. Heç kim başqasına yuxarıdan baxmamalıdır. Müqəddəs yazı bizə öyrədir ki, "...hamı günah edib, Allahın izzətindən məhrum olub" (Romalılara 3:23).

İmanlılar İsanın ölümünü birlikdə yada salmaq üçün Rəbbin Süfrəsini qəbul etdikləri hər dəfə bu gözəl həqiqəti hiss edə bilərlər. Heç kəs öz şəxsiyyəti ilə öyünməməlidir. Əksinə, biz Allahın önündə özümüzü alçaltmalıyıq. Bizi xilas etdiyinə görə Ona şükür edirik. Bu cür fədakar məhəbbətə layıq olmadığımızı bilirik.

Həvari Paul özü barədə "günahkarlardan ən betəri mənəm" dedi (1-ci Timoteyə 1:15). O bir zamanlar qürurlu, özünü saleh sayan Tarsuslu Şaul idi, amma İsanın onun üçün çarmıxda nə etdiyini dərk edəndən sonra həlim bir adam oldu. İsa, bu gözəl xasiyyət haqqında belə demişdir: "Nə bəxtiyardır ruhən yoxsullar! Çünki Səmavi Padşahlıq onlarındır”. (Matta 5:3)

Rəbbin Süfrəsini qəbul etdiyimiz hər dəfə özümüz barədəki bu həqiqəti təkrar nəzərdən keçiririk. İsa Məsihsiz biz məhv olarıq. Amma Onun böyük mərhəməti bizi yüksəldir, belə ki, biz Allahla yaşayırıq. Artıq təkbaşına yaşamırıq. Varlı yoxsul, məşhur sadə—dünyadakı bütün imanlılarla birlikdə əl-ələ veririk. Lord Vellinqtonun dediyi kimi, "Burada hamımız bərabərik".

Çünki hamı günah edib, Allahın izzətindən məhrum olub və Onun lütfü ilə də Məsih İsada satın alınmağa nail olaraq bir hədiyyə kimi saleh sayılır. (Romalılara 3:23,24)

Tez-tez verilən suallar

1. Əhdi-Ətiqdəki Pasxa Bayramınn Əhdi Cədiddəki Rəbbin Süfrəsi ilə əlaqəsini nədir?

Şagirdlər, bu gün Rəbbin Süfrəsi adlandırdığımız mərasimi ilk dəfə yəhudilərin Pasxa bayramında keçirdilər. Bu bayram Musanın dövründə başlamış qədim bir yəhudi ənənəsinə əsaslanırdı. Hər il keçirilən bu bayram, israillilərin Misirdə kölə olduqları zamana gedib çıxır. Onlar Misirdən çıxmazdan əvvəlki gecə quzuları qurban kəsib yedilər. Quzuların qanı qapıların yan taxtalarına və üst dirəklərinə sürtülmüşdü və insanlar qanı görüb evlərini yan keçən ölüm mələyindən xilas olmuşdular. Bu, xalqı köləlikdən buraxmaq istəməyən fironun və misirlilərin son mühakiməsi idi. Misirdəki hər ilk oğul öldü.

O gecə israillilər həmçinin mayasız çörək yedilər. Bu, onların Misiri tez tərk edəcəklərinin rəmzi idi. Xəmirin şişməsini gözləmək üçün vaxtları yox idi (Çıxış 12-ci fəsildə bu hekayəni oxuya bilərsiniz).

Məhz bu bayram gecəsində İsaya xəyanət edildi və bu bayramı qeyd edərkən şagirdlərinə çörəyin yeni mənasını öyrətdi: bu çörək, onların uğrunda verilən bədəni, şərab da onların uğrunda axıdılan qanı idi. Onlar birlikdə yeyib içdilər.

Bundan əlavə, İsa onlara gələcəkdə bu çörəyi yeyib şərabı içəcəkləri vaxt həmişə Onu xatırlamalarını buyurdu. O gecə İsa həbs edildi və ertəsi gün çarmıxa çəkildi. Dirilməsindən sonra şagirdlər Onun ölümünü çörək və şərab ilə tez-tez xatırladılar. Bu ənənə, bütün dünyadakı məsihçilər arasında əsrlərlə davam etmişdir.

Yuxarıdakı tarixçə, Rəbbin Süfrəsinin ilk dəfə bayram zamanı keçirildiyini anlamağımıza kömək edir. Bu mərasim ilk dəfə kilsə binasında deyil, bir evdə həyata keçdi. Yəhudilər, köləlikdən və ölümdən azad olduqlarını qeyd edirdilər. Bu azadlıq, qurbanlıq quzunun fəda edilməsi bahasına əldə olunmuşdur. Buna bənzər həqiqət ondan ibarətdir ki, biz də xilas edildik, amma Misir köləliyindən deyil, daha qorxunc bir köləlikdən—GÜNAH və ÖLÜM köləliyindən azad edildik. Biz, qurbanlıq quzumuz İsa Məsihin əbədi həyata nail olmağımız üçün öldüyünü yada salırıq!

2. Ev cəmiyyətimizdə Rəbbin Süfrəsinin keçirilməsinin rəsmi bir yolu varmı?

Cəmiyyətlərdə əsrlər boyunca Rəbbin Süfrəsini müxtəlif yollarla keçirmişdir. Ancaq İsa buna dair heç bir qayda qoymamışdır. Əsas odur ki, biz İsanı həlimlik və ehtiramla yada salaq. O bizim üçün canını qurban verdi. Buna görə də ev qruplarının rəhbərləri Rəbbin Süfrəsi vaxtını dua ilə planlaşdırmalıdırlar. Müqəddəs Ruhdan sizə yol göstərməsini diləyin. Bizim uğrumuzda verilmiş qurban haqqında ilahilər seçin. Münasib ayələr oxuyun (aşağıdakı siyahıya baxın). Bir adam İsaya olan məhəbbəti barədə yazdığı bir şeir oxuya bilər. Bədəni və qanı, günahlarımıza görə verdiyi qurbanı üçün Rəbbə ürəkdən şükür edin.

Süfrə vaxtının ehtiramlı və nizamlı keçməsi üçün iştirakçılara çörəklə şərabı necə qəbul edəcəklərini əvvəlcədən izah edin. Rəbbin Süfrəsi müxtəlif yollarla qəbul edilə bilər. Ən önəmlisi odur ki, iştirakçılar öz günahlarını etiraf etsinlər, İsanın şəxsən onlar üçün öldüyünü düşünsünlər, Onun bağışlamasına və lütfünə tamamilə güvənsinlər. Yadda saxlayın ki, bu bir ibadət vaxtıdır. İnsanların sakitcə İsa ilə görüşməsinə kömək edin. Onun hüzuru çox yaxındır.

3. Ev cəmiyyətimizdə Rəbbin Süfrəsini nə qədər tez-tez qəbul etməliyik?

Əhdi-Cədiddən görünür ki, cəmiyyətlər bu Süfrəni hər həftə (bəlkə də hər gün), çox vaxt birlikdə yemək yeyərkən qəbul edirdilər (Həvarilərin İşləri 2:42-47-yə baxın). Necə ki 12 şagird Rəbbin Süfrəsini ilk dəfə bayram yeməyində (Pasxa yeməyində, İsa onlara Yeni Əhdi təsis etdiyini elan edəndə) qəbul etdiyi kimi, eləcə də ilk məsihçilər bunu birlikdə yemək yeyərkən qəbul edirdilər. Bununla belə, İsanın bunu nə qədər tez-tez keçirmək barədə heç bir qayda qoymadığını yadda saxlayaq. 1 Kor. 11:25-də deyilir ki, bunu hər dəfə içəndə İsanı xatırlamalıyıq.

Bir çox cəmiyyətlərdə Rəbbin Süfrəsi, hər həftə ibadətin mərkəzində durur. Bəzi insanlar Allahın lütfünü təzədən yada salmaq üçün bu Süfrəni hər gün qəbul edirlər. Digər qruplar bunu ayda bir dəfə edirlər. Onu nə vaxt qəbul edirsiniz-edin, əsas odur ki, bunu ibadət və şükür edərək keçirəsiniz, həmçinin bir az sakitlikdə qalasınız və hər kəs Allahla təklikdə qalıb Müjdənin gözəlliyini düşünsün.

4. Rəbbin Süfrəsini yalnız pastor apara bilər?

Əhdi-Cədidin heç bir yerində deyilmir ki, Rəbbin Süfrəsini yalnız pastorlar apara bilərlər. Məsih buyurdu ki, biz Onu yada salmaq üçün bu Süfrəni keçirək. Bunu yalnız xüsusi insanların apara biləcəyini demədi. Müqəddəs Kitab bütün məsihçilərin kahin olduqlarını öyrədir (1 Pet. 2:5, Vəhy 1:6). Rəbbin Süfrəsini bir-birimizə həlimliklə paylayırıq. Məsih hamımıza lütfünü göstərmişdir.

Lakin ev cəmiyyətlərində bu xüsusi mərasimi aparan insanların bunun mənasını dərk etmələri çox önəmlidir. Düzgün bir ruhda rəhbərlik etsək, ev cəmiyyətimizdəki insanların ruhda və həqiqətdə ibadət etmələrinə kömək edəcəyik.

5.Yalnız vəftiz olmuş şəxslər Rəbbin Süfrəsini qəbul edə bilər?

Onu bilmək vacibdir ki, yalnız vəftiz olmuş imanlıların Rəbbin Süfrəsini qəbul etməsini Əhdi-Cədid əmr etmir. Bununla belə, Həvarilərin İşləri kitabından gördüyümüz kimi, I əsrdə məsihçilər tövbə, iman və vəftiz vasitəsilə cəmiyyətə daxil olurdular. Vəftiz olmaqla insan, Məsihin yoluna qədəm qoyduğunu göstərirdi. Bu, onların tövbə və iman edəndən sonra əməl etdikləri Məsihin birinci əmri idi. Ondan sonra toplantılarda cəmiyyətlə birlikdə Rəbbin Süfrəsini qəbul etmək əmrinə də əməl edirdilər..

Əsrlər boyunca cəmiyyətlər bir qayda olaraq imanlının əvvəl vəftiz olmasını, sonra isə Rəbbin Süfrəsini qəbul etməsini tələb edirdi. Əhdi-Cədid bu barədə konkret bir əmr vermədiyinə görə hər cəmiyyətin rəhbərliyi öz qərarını verməlidir. Bəlkə sizin ev cəmiyyətiniz, bir ev cəmiyyətləri şəbəkəsinə daxildir. Cəmiyyətinizin bu barədə nə qərar verməli olduğuna əmin deyilsinizsə, şəbəkənin rəhbərləri ilə məsləhətləşməlisiniz.

Qrupunuz vəftiz və Rəbbin Süfrəsi barədə nə qərara gəlir-gəlsin, bunu nəzərə almağınız məsləhət görülür: Məsih bizə insanları Onun şagirdi etməyi və bütün əmrlərinə riayət etməyi onlara öyrətməyi tapşırdı (Mat. 28:18-20). Əgər toplantılarınıza gələn insanlar arasında İsanın ardınca getdiyini söyləyən və Rəbbin Süfrəsini qəbul etmək istəyən, amma vəftiz olmaq istəməyənlər varsa, siz rəhbərlər olaraq onlarla görüşüb bunun səbəbini öyrənməlisiniz. Onlara vəftizin mənasını və əhəmiyyətini dərk etməkdə kömək etmək üçün bu kitabın vəftiz barədəki fəslində verilmiş (5-ci fəsil) ayələri göstərə bilərsiniz. Təqibdən qorxduqları təqdirdə, müvafiq fəslə (15-ci fəsil) müraciət edə bilərsiniz. Siz rəhbərlər olaraq mülayim şəkildə bu imanlıya nəsihət verib İsanın öyrətdiyi hər şeyi yerinə yetirərək Onun ardınca getməkdən sevinc duymasına kömək edə bilərsiniz.

6. Bəzi qruplar şərabdan, başqaları isə qırmızı şirədən istifadə edir. Bunlardan hansı doğrudur?

Bəzi adamlar, sərxoşluq və asılılıq ilə mübarizə apara bilər, buna görə qrupunuz onları sınağa çəkməmək üçün şərabdan istifadə etməməyi qərara ala bilər. Şərab əvəzinə şirədən istifadə etmək hamı üçün daha məhəbbət dolu bir seçim ola bilər.

Başqa qruplarda belə sınağa çəkilən adamlar olmaya bilər və rəhbərlər şərabdan istifadə etməyi qərara ala bilərlər. Hər necə olsa, bu mərasimin mübahisə üçün deyil, həlimlik üçün keçirildiyini yadda saxlayaq. Bu mərasim günahlarımızı etiraf etməyimizə və həmçinin İsanın bizim uğrumuzda və Allahın lütfünə möhtac olan günahkarların hamısı uğrunda qanını tökdüyünə görə şükür etməyimizə kömək etmək üçün nəzərdə tutulmuşdur.

7. Rəbbin Süfrəsini qəbul etməmişdən əvvəl Müqəddəs Yazıdan oxumalıyıq? Əgər oxumalıyıqsa, hansı mətnləri oxumalıyıq?

Adətən cəmiyyətlərdə çörək və kasa paylanarkən 1 Kor. 11:17-34 oxunur. Amma siz həmişə bu ayələri oxumağa məcbur deyilsiniz. Qrupunuza tövbə və Allahın mərhəmətinə iman üzərində düşünməyə kömək edə biləcək daha çoxlu mətnlər vardır. Fərqli ayələr oxumaq bizim oyaq qalmağımız və başqa mətnlərə bələd olmağımız üçün faydalı olacaq.

Aşağıdakı Əhdi-Cədid mətnləri İsanın günahlarımız üçün ölməsini dərk etməyimizə ən çox kömək edir, amma aşağıdakı Əhdi-Ətiq mətnləri də günahımızın nə qədər ciddi olduğunu və Allahın, Ona həlimliklə baxanlara olan lütfünü anlamağımıza kömək edir. Aşağıdakı məzmurlar, imanlılara əsrlər boyu təmizlənmək ehtiyaclarını Allaha bildirmək üçün faydalı olan tövbə dualarıdır.

Rəbbin Süfrəsini aparan rəhbər iştirakçılara həmişə xatırlatmalıdır ki, biz bağışlanmaq üçün ancaq Məsihə üz tutmalıyıq.

Rəbbin Süfrəsində oxumaq üçün təklif olunan Əhdi-Ətiq mətnləri:

- Yeşaya 52:13 Yeşaya 53:1-12 (Məsihin çarmıxa çəkilməsinə dair bu peyğəmbərlik İsadan 700 il əvvəl yazılmışdır!)

- Zəbur 32

- Zəbur 51

- Zəbur 103

Əhdi-Cədiddən ayələr:

- Luka 23:26-56 (və ya başqa Müjdələrdə Məsihin çarmıxa çəkilməsi haqqında yazılanlar: Matta 27:32-66; Mark 15; Yəhya 19)

- Yəhya 6:25-71—İsa Özünün həyat çörəyi olduğunu öyrədir

- Romalılar 3:21-31
1-ci Korinflilərə 11:17-34

- Efeslilərə 2

- Filipililərə 2:1-11

- 1-ci Yəhya 1:5–2:2

- Vəhy 5

Sizin qrupunuz Məsihdə necə böyüyə bilər?

Tətbiq və dua

1. Ev toplantılarınızda iştirak edən hər kəslə birlikdə Rəbbin Süfrəsinin mənasını öyrəndinizmi?

QEYD: Bu fəslin Müqəddəs Kitab dərsindən başqa 50 Həyat Dərsi kitabında Rəbbin Süfrəsi mövzusunda üç dərs vardır. Hər dərsdə bu önəmli mərasimin fərqli cəhəti nəzərdən keçirilir.

2. Əvvəlki səhifələrdəki tez-tez verilən sualları qrupunuzdakı digər rəhbərlərlə oxuyun. O suallardan, aşağıdakılarla əlaqədar nə edəcəyinizə qərar vermək üçün istifadə edin:

- Qrupunuzda Rəbbin Süfrəsini nə qədər tez-tez keçirəcəksiniz?

- Hansı ayələri oxuyacaqsınız? (Əhdi-Ətiq və Əhdi-Cədid mətnlərinə dair təkliflərə baxın.)

- İnsanlara İsanın qurbanını düşünməyə kömək edən hansı ilahiləri Rəbbin Süfrəsindən əvvəl (və ya ərzində) oxuyacaqsınız?

- Tez-tez verilən suallarla əlaqəli başqa müzakirələr

3. Dua edin ki, Rəbbin Süfrəsinin qrupunuzda keçirilməsi vasitəsilə insanlar həmişə İsanın hamımızın uğrunda verdiyi qurbanı daha dərindən dərk etsinlər.

10. Dua vasitəsilə imanda böyümək

Diləyin, sizə veriləcək, axtarın, tapacaqsınız, qapını döyün və sizə açılacaq. Çünki hər diləyən alar, axtaran tapar, qapı döyənə açılar.
(Matta 7:7-8)

Giriş

Duanın gücü

İmanlılar cəmiyyətlərinin böyüyüb çoxaldığı hər yerdə ürəkdən dua edən adamlar tapacaqsınız. Ev toplantınızda İsanın əsl şagirdlərinin böyüməsi üçün onlara göylərdə olan Atalarına dua etməyi və Səmavi Atanın həqiqətən onların qayğılarına qaldığına və dualarına cavab verdiyinə inanaraq dua etməyi öyrətməlisiniz. İsa ilk şagirdlərinə məhz bunu öyrətdi.

Biz müntəzəm olaraq birlikdə dua edəndə və xüsusilə Rəbbin dualırımıza necə cavab verdiyini bir-birimizə danışanda imanımız böyüyür.

Əgər Müjdənin kəndlərimizdə, şəhərlərimizdə və ölkəmizdə yayılmasını istəyiriksə, duada olmalıyıq. Və bir yerdə dua etməyi öyrənməliyik.

Bu fəsil sizə, bir ev cəmiyyəti olaraq duada necə böyüməyi öyrədəcək. Dua etdikçə, İsa Məsihin Müjdəsinin sizin ev cəmiyyətiniz vasitəsilə yayılmasını ümidlə gözləyin!

Müqəddəs Kitab Dərsi

Həvari Pauldan necə dua etməyi öyrənmək

Başlanğıc müzakirəsi: “Bu gün dua xahişləriniz varmı?” Ev toplantılarında dua vaxtı adətən bu sualdan başlayır. Bu xahişlərdə tez-tez çox önəmli ehtiyaclar söylənir:

"Mənə iş lazımdır". "Xalam xərçəng xəstəliyinə tutulub". "Oğlum gələn həftə universitet imtahanlarını verəcək".

Bunların hamısı Rəbb üçün çox önəmlidir. Rəbb bizə "bir-birinizin yüklərini daşıyın..." deyə öyrədir və biz bunu edəndə Məsihə bənzəyirik. (Qal. 6:2)

Bu dərs bizə bir-birimizə görə dua etmənin bir cəhətini göstərir ki, həmin cəhət birlikdə dua edəndə çox üzə çıxmır. Amma Paul üçün bu növ dua çox vacib idi. Öyrəndikcə, bu növ duanı öz kollektiv dua vaxtınıza əlavə etməyi düşünün.

Ef. 3:14-21-i birlikdə oxuyun

1. 14-cü ayəni yenə oxuyun. Paul burada "Buna görə..." deyərək başlayır. Bu o deməkdir ki, Paul əvvəl dediyi bir şeydən danışır. Ef. 3-ün əvvəlki ayələrində Məsihin bizim üçün etdikləri və Onda malik olduğumuz xəzinə haqqında danışılır. Sonra 12-ci ayədə o bizə çox vacib bir şey deyir. O bizə nə deyir?

Paul, Allaha azad və əmin şəkildə yaxınlaşa biləcəyini bildiyi üçün 14-cü ayədə nə edir?

Sizcə, ev qrupunuz, İsanın çarmıxda bizim üçün etdiyi iş sayəsində Allaha azad və əmin şəkildə yaxınlaşırmı?

2. 16-19-cu ayələri təkrar oxuyun. Paulun bu ayədə Atadan dilədiyi beş şeyi deyin.

3. 16-cı ayəni bir daha yavaş-yavaş oxuyun: Bu ayənin mənasını müzakirə edin. Siz bu duanı tez-tez etsəniz, bu, qrupunuzun güclənməyinə necə kömək edəcək?

4. İndi 17-ci ayəni yavaş-yavaş oxuyun: Bu sualı müzakirə edin: İmanlılar olaraq, Məsihin daxilimizdə yaşadığını nə qədər dərk edirik? Bunu dərk etmək, həyatda üzləşdiyimiz problemlərə baxmayaraq, hər gün sülh və sevinc tapmaqda bizə necə kömək ola bilər?

5. 17-19-cu ayələri təkrar oxuyun: Biz imanda böyüdükcə, Allahı tanımaqda və Onun böyük məhəbbətini yaşamaqda daha dərinə gedirik.

Biz dünyanın günahları üçün canını qurban verən Məsihin məhəbbəti haqqında düşünərək bu möhtəşəm məhəbbəti anlamağa başlayırıq.

Paul bilir ki, Allah imanlıların onu tanımasını istəyir və buna görə Paul ürəkdən dua edir ki, efeslilərin "hər dərrakədən üstün olan bu məhəbbəti dərk etməyə gücü çatsın". Siz də bunu öz ev toplantınız üçün arzu edirsinizmi? Bir imanlı üçün duada istəyə biləcəyiniz daha önəmli bir şey varmı?

19-cu ayədə Paul deyir ki, nəticədə biz "Allahın bütövlüyündə bütöv" olacağıq. Allahın bütövlüyündə bütöv olmağı nə dərəcədə istəyirsiniz?

Başlanğıcda bəhs olunmuş dualara (iş üçün, xəstə üçün və s.) bu növ duanı da daxil etsək, bu, ev cəmiyyətimizin yetkinləşməsinə necə təsir edəcək?

Ev cəmiyyətinizin hər üzvünün ruhani yetkinliyi sizin üçün nə qədər önəmlidir?

6. 20-ci ayədə Paul imanlılara heyranedici bir həqiqəti xatırladır. O həqiqət nədir? Buna inanırsınızmı?

Sonra 21-ci ayədə o, Allahın ehtişamından danışır. 21-ci ayəni təkrar oxuyun. O ehtişamı harada görmək olar?

7. İndi 16-19-cu ayələrə səssizcə baxın və dua edin ki, (və eləcə də gələcək toplantılarınızda) Allahın məhəbbətiylə dolasınız və sizdə Onun ehtişamı görünsün.

Dua ilə bitirin: Siz ev cəmiyyətinizə görə dua edəndə, bu duaya tez-tez qayıdıb ondan nümunə olaraq istifadə etmək sizin üçün faydalı olar. Bu ayələrə qrup üzvlərinizin adlarını daxil edərək dua edə bilərsiniz. Qrupunuzun üzvlərinə də eyni şəkildə, özlərinə və başqalarına görə dua etməyi öyrədin.

Bu mövzunun dərininə gedin: Həvari Paul, şagirdlərinin ruhani yetkinliyi üçün başqa dualar edirdi. Aşağıda bir neçə nümunə var. Həm təklikdə, həm də cəmiyyətinizin toplantılarında özünüzə, cəmiyyətinizə, habelə ölkənizdə və bütün dünyada olan başqa imanlılara görə dua etməyə vaxt ayırın.

Ef. 1:17-19; Fil. 1:9-11; Kol. 1:9-12

Məsihçi tarixindən bir hekayə

Filippin Adalar, XX əsr

Balanqau xalqı dua etməyi öyrənir

Siz yəqin ki, Balanqau xalqı haqqında heç vaxt eşitməmisiniz, eləmi? Filippinin cəngəllikli dağlarının dərinliklərində baş ovlayan bu qəbilə, XX əsrin ortalarında İsa Məsihin Müjdəsini eşitdikdən sonra dramatik şəkildə dəyişdi. Bu inanılmaz əhvalat, Coan Şetler və Patrisiya Pörvisin Söz qüdrətlə gəldi adlı kitabında nəql edilir.

Coan başqa bir subay qadınla birlikdə bu qəbilənin dəvətini qəbul edib onlarla yaşamağa gedəndə iyirmi yaşlarındaydı. Balanqau xalqı Allahın kitaba yazılmış kəlamı haqqında eşitmişdi. Təəccüblüdür ki, onlar aralarında məskunlaşmış bu iki amerikalı qadını xoş qəbul etdilər. Coan (illər ərzində başqa həmkarların köməyi ilə) Balanqau dilini öyrənməyə və onlar üçün Müqəddəs Yazıları tərcümə etməyə başladı.

Tərcümə işi illər boyunca davam etdikcə, Coan o xalqa İsa Məsih haqqında, Onun həyatı və ölümü, çarmıxda onların rüsvaylığını və təqsirkarlığını Öz üzərinə necə götürdüyü haqda öyrətdi. O onlara İsanın ölümdən dirilməsini anlatdı və bu onlara ümid verdi. Qaranlıqda yaşayan və şər ruhlardan qorxaraq onlara qurbanlar təqdim edən bu xalqın həyatı çox çətin idi. Coan bu xalqa öyrədəndə ki, İsa onlara əzab çəkdirən ruhlardan daha güclüdür və onları məğlub edib Balanqao xalqını azad etməyə qadirdir, insanlar diqqətlə qulaq asmağa başladılar. Kitabda şeytanın qüvvələri üzərində dramatik qələbələr nəql edilir.

Aşağıdakı hekayə eyni kitabdan görtürüldü və başqa önəmli bir mövzu haqqındadır. Burada Coan, Balanqau xalqının Allaha ürəkdən dua etməyi necə öyrəndiyini anladır.

"Mən səylə dua etmişdim ki, balanqaulular ruhlardan uzaqlaşaraq səmavi Allaha iman etsinlər. Allah yenə də duama cavab verdi: onlar iman etməyə başladılar. Sonralar mən gecələr oyanır və Allahdan ruhları məğlub etməsini təkidlə diləyirdim. Məni dua üçün oyadan Allah mənim dualarıma cavab verdi.

“İndi isə mən yenə də həm gün ərzində, həm də gecələr oyanaraq dua edirdim. «Allahım, bu yeni imanlılara dua etməyi öyrət. Həqiqətdə necə dua etməyi. Rəbb, bir şey et». Onlar Allahın ailəsində doğulmaq üçün necə dua etməyi bilirdilər. Ancaq gündəlik həyat məsələlərində Allahın köməyi üçün necə dua etmək haqda təsəvvürləri yox idi. Onlar mənim dua etməyimi sevirdilər. Ancaq özləri dua etməzdilər.

“Çarəsizliyimdən ehtiyatla Allaha demişdim ki, «Nə edirsən et, təki bu insanlar dua etsinlər!»”

Coan Balanqau xalqına görə etdiyi dualarının cavabı üçün verəcəyi qurbandan xəbərsiz idi. Bir ay sonra o, dağların içinə, Balanqau xalqına kiçik bir xəstəxana tikmək üçün inşaat materialları – tonlarca sement, mismara və s.—daşıyan nəhəng vertolyotla səyahət edirdi. Vertolyot enmə zolağına yaxlaşarkən bir ağaca dəyib yerə düşdü. Həkim öldü, Joanne bir neçə nəfərlə birlikdə tonlarla sementin altında qaldı.

Qəzanın yanğınını söndürdükdən sonra, Balanqau xalqı parçalanmış vertolyotun içinə girib qazmağa başladı. Mismar çəlləkləri və sement torbalarını kənara atıb Coanı ölümcül vəziyyətdə tapdılar. Onu vertolyotun içindən çıxardıqdan sonra gördülər ki, cırılmış torbalardan gözünə sement tozu tökülmüşdü. Qabırğaları sınmış, bir ağ ciyəri tamamilə sıradan çıxmışdı. Güc-bəla danışa bilirdi.

Gecə boyunca Balanqau xalqı ona kömək etməyə çalışdı. Coan ən çox nələrə ehtiyacı olduğunu pıçıltı ilə söyləyə bildi. Burada o, hekayəni davam etdirir.

"...astadan nə etməli olduqlarını bildirdim: «Siz mənim gözlərimi yumalısınız. Bir dolça su götürün, gözlərimi açıq saxlayaraq suyu tökün. Bunu təkrar-təkrar edin».

“Su töküldükcə elə bil ki, közərmiş kömürü gözlərimə basırdılar. Mən xırıltılı bir pıçıltı ilə təkid etdim: «Davam edin». Bu ağrı sözün əsl mənasında mənim nəfəsimi kəsdikdə, onlar əl saxladılar. Mən nəfəs dərdikdən sonra, yenə də qətiyyətlə pıçıldadım: «Su tökməyə davam edin!»

“Gecə boyunca ürəyim ağladı: Allahım, mən kor ola bilmərəm ‒ əgər mən kor olsam, tərcüməni qurtara bilməyəcəyəm.

“Gecə uzun, ağrı isə dözülməz idi.

“Lakin nə isə baş verirdi. Balanqaulular üçün yeni bir şey. Bir-birinin ardınca, bütün gecə boyunca Balanqau məsihçiləri axınla camaatın arasından keçərək, əllərimə toxunaraq dua edirdilər. Mən bunu əsla unutmayacağam – onlar həqiqətən dua etməyə başladılar! Onlar mənim üçün könüllü olaraq, səylə, ürəkdən dua edirdilər.

“Üç ay öncə mən evə dostlarıma yazaraq, bunun üçün dua etmələrini xahiş etmişdim:

«İmanlılar ürəklə, güclü dua etməyi öyrənməlidirlər. Onlar başa düşməlidirlər ki, hətta Allaha məqbul iş gördükdə belə, onların gücü azdır və insanların həyatında yalnız Allahın yerinə yetirdiyi həqiqi olacaqdır... ürəyimin istəyi odur ki, Allah balanqauluları səyli, güclü dua edən bir xalq etsin».

“Həmin gecə, mən canlıdan çox ölüyə bənzər halda döşəmədə uzandığım zaman, balanqaulular dua edirdilər ‒ həqiqi dua. Biri digərinin ardınca eyni duanı təkrar edərək, «onu ölməyə qoyma, Kitab başa çatmayıb» ‒ deyirdilər.

“Bu, həyatımda həm ən dəyərli, həm də ən dəhşətli gecə idi. Həyatım boyu tanış olduğum ən dəhşətli ağrı, onların dualarına olan ifadəolunmaz heyranlıq hisslərlə dolu anları ilə tənəzzülə uğradıldı.

“Ertəsi gün balanqaululardan uzaqda olan bir xəstəxanaya uçuruldum. Ağrı dolu və yuxusuz keçən altı həftədən sonra sağaldım. Allahı heç görə bilmirdim. Onu hiss edə bilmirdim. Onu eşidə bilmirdim ‒ ehtişam dalğaları yox idi, ancaq dalğa-dalğa gələn ağrılar var idi.

“Daha altı həftə istirahət etdikdən sonra tərcüməyə davam etmək üçün Balanqauya qayıtdım. Balanqauluların hələ dua etdiklərini görəndə mat qaldım. Axır ki, onlar böyük-kiçik hər şey üçün dua edə biləcəklərini öyrənmişdilər. Coşqun dua onların həyatlarının bir parçası olmuşdu. Vertolyot qəzasından bəri onlar dəyişmişdilər. Mən də eyni qalmamışdım".

Bu hekayə Söz qüdrətlə gəldi kitabından götürülmüşdür. (Shetler, Joanne and Patricia Purvis, Wycliffe 2002.) Bu hekayə Coan Şetlerin icazəsi ilə sitat gətirilir.

Tez-tez verilən suallar

1. Ev qruplarımızda dua vaxtımızda tez-tez çoxlu xahişlər sadalanır. Hamının problemləri var: yaxınlarının xəstəlikləri, maddi çətinliklər və hər cür qayğılar. Qruplarımızda bəzi adamlar bütün problemlərini sadalaya-sadalaya uzun dua edirlər. Bəzən bu bizi yorur (və yuxuya salır!) Hər həftə dua vaxtlarımıza yeni həyat və iman gətirmək üçün nə təklif edə bilərsiniz?

İnsanların çoxu yaxşı dua etmədiklərini anlayır. Buna görə şagirdlər İsadan xahiş etdilər ki, onlara dua etməyi öyrətsin. İsa onlara nümunəvi bir dua öyrətdi və bundan əvvəlki ayələrdə onlara necə dua etməmələri üçün nəsihət verdi. (Mat. 6:5-15-ə baxın). İsa başqa yerlərdə də dua və iman haqqında təlim öyrədir. Əminlik, iman və sevinc ilə dua etmək üçün İsanın dua haqqında nə söylədiyini öyrənməliyik.

"50 Həyat Dərsi" kitabında dua haqqında olan 5 dərsi ev cəmiyyətinizlə birlikdə keçə bilərsiniz. Bu kitabı www.learnhisways.com saytından pulsuz endirmək olar.

Bundan əlavə qrupunuz Allahın kəlamında "dua"nın təkcə öz şəxsi xahişlərinizi dilə gətirməklə məhdud olmadığını dərk etməyinizə kömək ola bilər. Dua daha çox şeydən ibarətdir. Məzmurlara baxsaq, görəcəyik ki, Allah bizə çoxlu dua nümunələri verib. Balanslı bir dua vaxtına aşağıdakılar daxil olmalıdır.

HƏMD

Yadda saxlayın ki, dua, kainatı Yaradanın taxt zalına girmək deməkdir. O həmçinin sizin üçün və bütün dünya üçün ölən Şəxsdir. Onun hüzurunda yalnız bir sıra istək və ehtiyacları dilə gətirmək Onun əzəmətinə ciddi yanaşmamaq deməkdir. Onun ucalığını düşünməyə vaxt ayırın, qüdrəti barədə məzmur oxuyun, heybətlə ibadət edin. Onun ucalığını düşünməklə imanınız inkişaf edir. İbadətə bir həmd mahnısı oxuya, sevinclə rəqs edə və ya səssizcə diz çökə bilərsiniz.

Aşağıda Müqəddəs Yazıdan həmd haqqında bir neçə mətn verilir:

Zəb. 33:1-11 və Zəb. 59:16-17.

ŞÜKÜR

Rəbb bizə hər an nəfəs verir, paltar, ailə, dost, iş və həzzverici çoxlu gözəl şeylər verir. Biz Allahın bütün xeyir-duaları üçün şükür edəndə, kədərin və depresiyanın bizi çox vaxt tərk etdiyini görürük. Şükür etmək, şeytanın bizi ruhdan saldığı vaxtlarda güclü bir silahımızdır.

Bir qrup olaraq dualarımızda şükür etmənin vacibliyini düşünün:

1Sal. 5:18; Ef. 5:20; Zəb. 118:21

GÜNAHI ETİRAF ETMƏK

Həyatımızda günahı gizlətməyə çalışırıqsa, üzümüzə bir maska taxıb Rəbb ilə ünsiyyətimiz var imiş kimi özümüzü göstəririk. Ama Rəbb nurdur və onun nuru ürəyimizi ifşa edir. Buna görə biz baş əyib dua edəndə Müqəddəs Ruh bizə çox vaxt günahlarımızı göstərir. İsa öyrətdi ki, biz Allahdan günahlarımızın bağışlanmasını istəməliyik və başqalarını da bağışlamalıyıq. Rəhbərlər bu həqiqətləri öz qruplarında öyrədəndə yaxşı edirlər.

Aşağıda günahı etiraf etmək haqqında bəzi mətnlər verilir. Qrupunuz bunlar haqqında düşünə bilər:

1 Yəh. 1:8-2:2; Mat. 6:12; Zəb. 32:3-5; Zəb. 38:18; Sül. 28:13

ÖZÜNÜZ ÜÇÜN DUA ETMƏK

Bunlar bizim şəxsi dualarımızdır... həyatımızda gündəlik çörək, yaşamağa bir yer, daha çox səbir, müdriklik kimi ehtiyaclarımız üçün dualarımızdır.

Bax: Fil. 4:6-7; Yaq. 5:13; Mat. 6:11 və 13; Mat. 26:41; Mat. 7:7-11.

BAŞQALARI ÜÇÜN DUA ETMƏK

Biz Məsihin bizim üçün dua etdiyi kimi başqaları üçün dua etməyə vaxt ayıranda, Məsihin məhəbbətini göstəririk. İtmiş insanların Məsihi tanıması üçün dua etmək, bacı-qardaşlarımızın ehtiyacları və Məsihdə böyümələri üçün dua etmək buna daxildir.

Bax: Ef. 6:18-20; Kol. 1:9-12; Kol. 4:12; Yaq. 5:16; 1 Tim. 2:1-2; Mat. 5:44-45.

2. Mən ev cəmiyyətimin İsanın səlahiyyəti ilə daha çox dua etməsini istəyirəm. Mən bilirəm ki, İsa imanla dua etməyimizi buyurdu, amma bəzən dualarımız bizə çox zəyif gəlir. Dua edərkən imanımızı necə gücləndirə bilərik?

Müqəddəs Kitab öyrədir ki, iman Allahın kəlamını eşitməklə gəlir (Rom. 10:17). Dua vaxtlarımızda iman adamlarının duası ilə baş verən böyük möcüzələr haqqında Əhdi-Ətiqdən və Əhdi-Cədiddən hekayələr oxumalıyıq.

- Xəstələr üçün dua edəndə, İsanın insanlara şəfa verməsi barədə bir hekayə oxuya bilərsiniz. (Luka 4:38-40; Luka 5:12-13; Luka 7:1-10)

- Müjdəni imansızlarla paylaşmaq üçün Rəbdən güc istəyəndə, Həv. 4:1-31-dən Müqəddəs Ruhun imanlıların üzərinə gəlməsi və onların Müjdəni cəsarətlə vəz etməsini oxuya bilərsiniz.

- Şeytanın qüvvələri ilə mübarizə aparanda, İsanın səlahiyyəti barədə oxuya bilərsiniz. (Luka 4:31-37; Mark 5:1-20)

- Günahınızı etiraf etməlisinizsə, 51-ci və ya 32-ci məzmuru oxuya bilərsiniz. Bu məzmurlar sizə günahınız barədə Allaha qarşı dürüst olmaqda və Onun sizi bağışladığına güvənməkdə kömək ola bilər. (1 Yəh. 1:9)

- Gündəlik ehtiyaclarınız üçün dua edirsinizsə, Matta 6:25-34-dən Allahın quşlara göstərdiyi qayğı haqqında İsanın dediklərini oxuya bilərsiniz.

Bu ayələrdən İsanın sizin qayğınıza qaldığına dua etməkdə sizə kömək etməyə qadir olduğuna olan imanınızı gücləndirmək üçün istifadə edin.

Sizin qrupunuz Məsihdə necə böyüyə bilər?

Tətbiq və dua

1. Növbəti həftələrdə ev cəmiyyətinizin toplantılarında (ya da həftə içində kiçik qruplarda) 50 Həyat Dərsindən dua barədəki 5 dərsi keçin. Bu dərslər bizə İsanın istədiyi kimi dua etməyi öyrədən İsanın təlimlərindəndir.

YAXUD...

2. Toplantılarınızda Müqəddəs Yazıdan duanın yuxarıda bəhs olunan müxtəlif cəhətlərini öyrənməyə vaxt ayırın: həmd, şükür, günahınızı etiraf etmək, özünüz üçün dua etmək, başqaları üçün dua etmək. Birlikdə öyrənərkən, bu müxtəlif dua etmə yollarını tətbiq etmək üçün ara verin və həftəlik dua vaxtlarınızda bütün bu dua növlərindən müntəzəm istifadə edin.

3. Ev qrupunuzun bir yerdə dua etməsi üçün xüsusi günlər və ya axşamlar təşkil edin və bəlkə həmçinin oruc tutun. Belə dua yığıncaqlarında ailələriniz, xalqınızda həlak olan adamları, dövlətiniz və s. üçün daha səylə dua edin. Məsihdə böyümək və Rəbbi tanımayanlarla Müjdəni paylaşmaq üçün güc istəyin.

11. Vermənin xeyir-duasını kəşf etmək

Gördüyüm hər işdə Rəbb İsanın “vermək almaqdan daha çox bəxtiyarlıq gətirər” sözünü yaddan çıxarmayıb belə əmək sərf edərək zəiflərə kömək etməyin vacibliyini sizə göstərdim.
(Həv. 20:35)

Giriş

Verərək Allahın Padşahlığını inşa etmək

Allah vermək haqqında hamıdan çox bilir. O Öz Oğlunu dünyaya bəxş etməklə ən qiymətli hədiyyəsini vermişdir. (Bax: Yəhya 3:16) İsa bizim üçün canını verdi və bizə də belə etməyi öyrətdi.

O bizə, "həm Allaha, həm də sərvətə qulluq edə bilməzsiniz" deyə öyrətdi (Luka 16:13). Biz səxavətlə verəndə gələcəyimizlə Allaha etibar etməyə doğru müsbət addımlar atırıq... və məhəbbətdə böyüyürük.

Allahın Kəlamından öyrəndiyimiz iki növ vermə var:

Birincisi ondan ibarətdir ki, hamımız hər gün köməyə ehtiyacı olan insanlara ‒ küçədə dilənçiyə, cərrahi əməliyyata ehtiyacı olan, amma pulu çatmayan bir adama, ərzağa ehtiyacı olan bir dul qadına rast gəlirik. Onlara yardım etmək üçün fərdi olaraq bir az pul verə bilərik.

Amma daha ciddi bir yardım üçün daha çox təsiredici başqa bir yol vardır: imanlıların ianələri. İmanlılar öz qruplarında ianə verməyi öyrənməlidirlər. Növbəti səhifədə Allahın kəlamından bunu öyrədən bir misalı nəzərdən keçirəcəyik.

İmanlıların öz cəmiyyətlərinə verdikləri ianələr vasitəsilə əsrlər boyunca çoxlu xeyriyyə işləri həyata keçirilib. Bu işləri yalnız böyük cəmiyyətlər deyil, dünyanın hər yerində olan ev cəmiyyətləri də edir. Ev cəmiyyətləri məsihçi kitablarını satın alıb başqalarına paylayır. Toplantılarında iştirak edən yoxsullara və eləcə də ev qrupunun kənarındakı insanlara yardım edirlər. Həmçinin Müjdəni başqa yerlərdə yayan müjdəçi komandalarına dəstək verirlər.

Bu fəsil, ev cəmiyyətinizin ianələrinin şəhərinizdə, ölkənizdə və dünyanın digər hissələrində Allahın Padşahlığının yayılmasına necə xidmət edə biləcəyini düşünmək üçün faydalı olacaq.

Müqəddəs Kitab Dərsi

Həvari Paul imanlılar cəmiyyətinə səxavətlə verməyi öyrədir

Başlanğıc müzakirəsi: Təsəvvür edək, Rəbbimizin xeyirxahlığı və əliaçıqlığı hər ürəkdə hökmranlıq etsəydi, dünya necə olardı?

Həv. 11:27-30-u birlikdə oxuyun

1. Aqab nə barədə peyğəmbərlik etdi (28-ci ayə)? Antakyadakı şagirdlər nə etməyə qərar verdilər? (29-cu ayə). Yəhudeyaya yardımları aparmaq üçün kimləri seçdilər? (30-cu ayə)

Paul, Yəhudeyadakı cəmiyyətlərə yardım etmək üçün digər şəhərlərdəki cəmiyyətlərdən pul yığmağı qərara aldı. Bu günkü dərsdə Paulun korinfliləri bu ehtiyac üçün verməyə necə təşviq etdiyinə baxacağıq.

1-ci Korinflilərə 16:1-4-ü birlikdə oxuyun.

2. O Korinfdəki və Qalatiyadakı cəmiyyətlərə nə buyurdu? (a. 1,2)

3. Yardımları Yerusəlimə kim aparacaq? (a. 3,4)

2-ci Korinflilərə 8-i birlikdə oxuyun.

4. 1-5-ci ayələrdə Paul, Makedonyadakı cəmiyyətlərin yardımları nə cür münasibətlə verdiklərini təsvir edir. 1-5-ci ayələri birlikdə oxuyun, sonra onların çətin vəziyyətini və bu çətinlikdə necə davrandıqlarını müzakirə edin.

5. Sonra Paul korinfliləri makedonyalılar qədər səxavətli olmağa çağırır. 9-cu ayədə Paul əliaçıqlığın nümunəsi olaraq kimi göstərir?

6. 10-12-ci ayələrdə Paul korinflilərə nə məsləhət verir?

Bir hədiyyəni məqbul edən nədir? (a. 12)

7. Paul 20-21-ci ayələrdə nə etməyə çalışırdı?

16-19-cu ayələri təkrar oxuyun. Tənqiddən qaçmaq üçün o bu ayələrdə nə edirdi?

Ev toplantılarımızda ianələrin yığılması, saxlanması, sonra paylanması barədə çox ehtiyatlı olmağımız niyə vacibdir?

2-ci Korinflilərə 9-cu fəsli birlikdə oxuyun.

8. 6-cı ayədə Paul nə demək istəyir? Rəhbərlərin bu prinsipi öz ev cəmiyyətlərində öyrətməsi niyə vacibdir? İanə verdiyimiz zaman bu həqiqətə iman etmək niyə vacibdir?

9. 7-ci ayəni təkrar oxuyun. İmanlıları ianə verməyə məcbur etsək, onların ürəklərində nəyi məhv edərik?

"Allah sevinə-sevinə pay verən adamı sevir" nə deməkdir?

10. 12-15-ci ayələrdə Paul ianə verməyin ən önəmli nəticəsindən danışır. O nədir?

Dua ilə bitirin: Bu gün biz səxavətlə vermək və ianələrin müdrikliklə idarə etmək haqqında öyrəndik. Əgər bu ölkədə bütün ev cəmiyyətləri eyni səxavət və müdrikliklə ianə verməyi öyrənsə, bu Allahın padşahlığının burada yayılmasına necə kömək edəcək? Bunun baş verməsi üçün dua edin.

Məsihçi tarixindən bir hekayə

Həbəşıstan, XX əsr

Afrikadakı imanlılar cəmiyyətinin fədakarcasına verməsi Müjdənin yayılması üçün şərait yaradır

Bəzən özümüzə deyirik ki, varlaşandan sonra səxavətli olmağa başlayacağıq. İndi sizə Həbəşistanda yaşayan çox yoxsul bir qəbilənin məsihçi cəmiyyətlərinin İsanın vermək əmrini necə yerinə yetirdiyini anladacağıq. Onların səxavətlə verməsi hamımıza gözəl bir nümunədir və son pulunu verən dul qadını xatırladır (Mark 12:41-44).

*****

1937-1942-cı illərdə Həbəşistandaki Vallamo qəbilələrində imanlılar cəmiyyəti sürətlə böyüdü. Qərbli müjdəçilər, İtaliya hökumətinin İkinci Dünya müharibəsində oranı işğal etdiklərinə görə oranı tərk etməyə məcbur olmuşdular. Müjdəçilərin Vallamo xalqına Müjdəni öyrətmələrinə baxmayaraq, onlardan yalnız 48 nəfər Məsihə iman etmişdi. Missionerlər oranı tərk etdikləri zaman Vallamo dilinə ancaq Mark Müjdəsi və Müqəddəs Yazının bir neçə başqa hissəsi tərcümə olunmuşdu.

Missionerlərin orada olmadıqları beş il boyunca Vallamodakı imanlıların sayı 10 min nəfərə çatdı! Bunun hamısı amansız təqiblərə baxmayaraq oldu. Vallamodakı yerli müjdəçilər amansızcasına döyülüb zindana atıldı. Onlar Müjdəni hər yerdə yaydıqları zaman imanlarına görə çox əzab çəkdilər.

Vallamolular İsanın öyrətdiyi hər şeyə, o cümlədən vermək əmrinə əməl etməyə özlərini həsr etmişdilər. Xaricdən pul yardımı almırdılar. Əzab çəkərkən Allahın Müjdənin yayılmasını və yoxsullara kömək edilməsini necə arzuladığını dərk etdilər. Çox kasıb olmalarına baxmayaraq, həm fiziki, həm ruhani ehtiyacları onlarınkından da böyük olanlara səxavətlə yardım etməyi öyrəndilər. Missionerlər qayıdanda, uşaq kimi iman edən bu insanların İsanın sözlərinə çox ciddi yanaşdıqlarını gördülər. Onlar səxavətlə və sevinclə verirdilər.

Vallamolu məsihçilərin ianələri ancaq puldan ibarət deyil idi. Çox vaxt pulları olmadığı üçün, ayaqqabı ya da kofta kimi şeylərini cəmiyyətə verirdilər. Bu şeylər bazarlarda satılır və əldə edilən pullardan Müjdəni yaymaq üçün istifadə olunurdu.

Vallamolu məsihçilər ianələrinin hər il daha çox müjdəçiyə yardım etdiyinə görə şükür edirdilər. Onların illik konfranslarında bir ənənə yarandı. Hər kəs öz imanına görə gələn ilin konfransına böyük bir ianə gətirmək üçün Allahdan kömək istəməyə söz verirdi. Onlar Allahdan nə qədər ianə dilədiklərini öz rəhbərlərinə bildirsələr də, vədlərini məcburiyyətsiz verirdilər. Vədlər hər insanla Allah arasında idi və hər kəs il ərzində dua edir, işləyib qazanır və sonrakı illik yığıncaqda ianə vermək üçün pul yığırdı.

Konfransların birində bir qadın bir neçə gün sonra, həftənin sonuna qədər bir ianə verməyi arzu etdi. Onun biz az pulu var idi, amma o daha çox ianə vermək istəyirdi.

Bir gün konfrans yığıncaqlarından sonra bir az pambıq aldı. Gün ərzində yığıncaqlarda olduğuna görə gecənin gec saatına qədər oturub pambıqdan ip düzəltdi. Bu işi tamamlamaq üçün bir neçə gecə çalışdı. Səhər açılmamış durdu, bazara getdi. Haradasa 5 saat yeridi. Bazarda ipi satıb konfransa qayıtdı.

Qadın ona çox baha başa gələn bu ianəni bir rəhbərin əlinə qoydu. Səxavətlə ianə verə bildiyinə görə çox sevindi. Beləcə bir qəpikdən də az bir ianə ilə başlayan bu qadının son ianəsi on qəpiyə artıb!

Bu hekayə, Reymond Deyvisin Dağlardakı od (Raymond Davis, Fire on the Mountains; Zondervan 1966) kitabından götürülmüşdür.

Tez-tez verilən suallar

1. Səxavətlə vermək, imanlının həyatı və cəmiyyətin sağlamlığı üçün niyə vacibdir?

Müqəddəs Kitab verməyin çoxlu səbəblərini öyrədir. Bunlardan bəzisinə baxaq. Aşağıdakı ayələri oxuyun:

Vermək bizi acgözlülük və xudbinlikdən qoruyur. (1 Tim. 6:6-10 və 17-19)

Vermək, Məsihin Bədənində birlik yaradır. Bu fəsildəki dərsi hələ oxumadınızsa, onu indi keçin. Bu dərsdə görürük ki, cəmiyyətlər bir-birinə maddi yardım göstərdikcə bir-birinə qarşı məhəbbətləri böyüdü.

Vərməklə biz yoxsullara, o cümlədən imansız olanlara da Allahın məhəbbətini və mərhəmətini göstəririk (Levililər 23:22; Qanunun Təkrarı 15:7-11).

Ehtiyac içində olanlara vermək, əvvəlcə Allahın Padşahlığını axtarmaq deməkdir. Vermək bizə, İsanın öyrətdiyi kimi, hər ehtiyacımızın ödənməsi üçün Allaha ümid bağlamaqda kömək edir (Mat 6:25-33).

İanə verməklə biz Müjdənin yayılmasında Allahla birlikdə iştirak edə bilərik. Bu, göydə xəzinə yığmağın yollarından biridir. Məsələn, ianə verməklə Allahın kəlamını bilməyənlərə Müqəddəs Kitabın və ya başqa ruhani kitabların çatdırılmasına, yaxud bir xidmətçinin İsa haqqında danışmaq üçün başqa bir şəhərə və ya ölkəyə göndərilməsinə yardım etdiyimizi düşünmək nə qədər sevindiricidir! (Matta 6:19-21).

2. Yəhudilərə bütün gəlirlərinin onda birini Rəbbə vermək əmr edildiyi kimi, məsihçilər də onda birini (yəni gəlirlərinin 10 faizini) cəmiyyətə verməlidirmi?

Bəzi məsihçilər onda bir hissəni verirlər, bəziləri isə vermirlər. Bəzi cəmiyyətlər öyrədir ki, onda bir hissəni vermək əmri məsihçilərə hələ də aiddir və hər imanlı gəlirinin onda birini cəmiyyətə verməlidir. Başqaları isə deyir ki, biz səxavətlə verməyi öyrənməliyik, amma onda bir hissəni vermək əmri Əhdi-Ətiqdən götürülüb, Əhdi-Cədid isə bunu məsihçilərə öyrətmir.

Əhdi-Cədiddə onda bir hissədən ikicə yerdə bəhs olunur. Birinci yer, İsanın dini başçı və vergiyığan məsəlidir (Luka 18:9-14). Bu məsəldə oruc tutduğunu, gəlirinin onda birini verdiyini və pislik etmədiyini Allaha xatırladan dini başçı, İsanın dediyinə görə, Allahın nəzərində saleh deyil idi. İkinci yerdə də İsa ədalətə, mərhəmətə, sədaqətə əhəmiyyət verməyən, amma öz bağlarında bitən göyərtinin belə onda birini verən fariseyləri məzəmmət edir. İsa dedi ki, onda bir hissəni vermək vacib olsa da, kor fariseylər ən vacib şeylərə əhəmiyyət vermirdi (Mat. 23:23-24).

Əhdi-Cədidin qalan hissəsində onda bir hissədən heç bəhs olunmur və məsihçilərin Əhdi-Ətiqin bu əmrinə əməl etməyi davam etdirmələri barədə heç nə yazılmayıb. Ancaq istər İsa, istərsə həvarilər səxavətlə verməyi öyrədir və fədakarcasına yardım edənlər təriflənir. Əgər Əhdi-Ətiqdə Allah yəhudilərə gəlirlərinin onda birini verməyi öyrədibsə, bizim uğrumuzda canını fəda etmiş İsanın ardınca gedən bizlər ən azından bu qədər verməli deyilikmi? Bundan azını verə bilərikmi? Qanuna görə deyil, Rəbbin məhəbbətinə görə daha çox verməli deyilikmi? Lakin ev qrupları həmişə Paulun təlimatını yadda saxlamalıdır:

Hər kəs ürəyində niyyət etdiyi kimi versin, kədərlə, yaxud məcburi yox; çünki Allah gülər üzlə verəni sevir. (2 Kor. 9:7, İncil 1996)

Unutmayaq ki, həm Əhdi-Ətiqdə, həm də Əhdi-Cədiddə Allah səxavətlə verənə xeyir-dua verəcəyini tez-tez vəd edir! Rəbb bizi əmin edir ki, verməklə Onu şərəfləndirən hər kəsin qayğısına qalacaq.

Əhdi-Ətiqdə Allah Malaki Peyğəmbərin diliylə belə dedi:

Bütün ondabirlərinizi anbara gətirin ki, məbədimdə ərzaq olsun». Ordular Rəbbi deyir: «Siz bununla Məni sınayın. Görəcəksiniz ki, göylərin pəncərələrini sizə açacağam, üzərinizə ehtiyaclarınızdan da çox bərəkət yağdıracağam. (Malaki 3:10)

İsa Əhdi-Cədiddə bizə belə öyrətdi:

Verin, sizə də veriləcək: silkələnib basa-basa dolan bol bir ölçü ilə sizə qucaq-qucaq veriləcək. Çünki hansı ölçü ilə ölçsəniz, sizin üçün də eyni ölçü ilə ölçüləcək. (Luka 6:38)

3. Biz bir rəhbər olaraq ianə verməyi imanlılara necə öyrədə bilərik?

İsa şagirdlərinə ianə verməkdə səxavətli olmağı açıq şəkildə öyrətdi: "Müftə aldınız, müftə verin" (Mat. 10:8). Əhdi-Cədid çətin vəziyyətə düşmüş düşmənlərimizə belə yardım etməyi öyrədir (Rom. 12:20). Biz Allahın heyranedici məhəbbətini bu yolla bütün insanlara göstəririk.

Ev cəmiyyətlərimizdəki məsihçiləri səxavətlə verməyə ruhlandırmağın 3 yolu var:

1) Əvvəlcə onlara nümunə olmalıyıq. Biz özümüz ehtiyac içində olanlarla paylaşırıqmı? Bizi hər kəs izləyir. Biz təkcə pulumuzu deyil, vaxtımızı, evimizi və yeməyimizi (qonaqpərvərlik) və insanların böyüməsi üçün ruhani ənamlarımızı başqaları ilə paylaşmalıyıq.

2) Müqəddəs Kitabdan səxavətlə vermək haqqında birlikdə öyrənməliyik. Ev cəmiyyətimizdəki insanlar Müqəddəs Kitabın ianə vermək barədə nə öyrətdiyini bilməlidir, çünki Müqəddəs Kitab bu həyatda bizim bələdçimizdir. Əhdi-Ətiqdə Allah Öz xalqına səxavətlə verməyi əmr etdi; Qanun bunu öyrədir. Əhdi-Cədiddə İsa şagirdlərinə qarşılıqsız olaraq və sevinclə verməyi öyrədir. Bu fəslin sonunda bu mövzuya dair bəzi ayələr verilir.

3) Allahın Öz xalqına olan sadiqliyi haqqında şəhadətliklər verməliyik. Səmavi Atamız Müqəddəs Kitabın dövründə olduğu kimi, bu gün də eynidir. O, əvvəlcə Onun Padşahlığını axtaran adamların qayğısına qalır. Ev toplantılarınızda Onun sadiqliyi haqqında danışa biləcəyiniz əhvalatlar varmı?

4. Ev cəmiyyətinin ianələrindən necə istifadə olunmalıdır?

Aşağıda bir sıra tipik misallar verilir:

- Müjdənin yayılması üçün Müqəddəs Kitabların, məsihçi çap, audio və video materiallarının satın alınması və s.

- ehtiyac içində olan imanlılara kömək etmək üçün

- ehtiyac içində olan imansızlara kömək etmək üçün (Məsihçilər əsrlər boyunca təkcə imanlılara deyil, dinlərindən asılı olmadan bütün möhtac insanlara yardım etmişlər.)

- təbii fəlakətlərdən (zəlzələ, qıtlıq, sel və s.) əziyyət çəkmiş adamlara yardım göndərmək üçün

- konfrans və seminarların keçirilməsinə kömək etmək üçün

- həftəlik ev toplantılarında lazım olan nemətlər üçün (çay, çərəz və s.)

- müjdəçilərin və müəllimlərin səyahət xərclərinə kömək etmək üçün 1 Korinflilərə 9:13-14-də Paul deyir ki, təlim öyrədən və vəz edən adamlara digər imanlılar dəstək olmalıdır.

5. İanəni kim hesablayıb qeyd edir? Yığılmış pulu kim saxlayır? İanələrdən nə üçün istifadə olunacağına kim qərar verir?

Müqəddəs Kitab öyrədir ki, Allahla və bir-birimizlə nurda gəziriksə, aramızda həqiqi ünsiyyət olur. Ev cəmiyyətinin üzvləri ianə verəndə rəhbərlərin puldan düzgün istifadə edəcəklərinə və gizlin hərəkət etməyəcəklərinə güvənirlər.

Yuxarıdakı üç sual çox vacibdir. Ən yaxşısı odur ki, ən az iki rəhbər və ya hörmətli üzvlər ianəni hesablasın, nə qədər pulun yığıldığını və pulların necə xərcləndiyini qeyd etsin. İanəni harada saxlamaq barədə yaxşı düşünün. Yadda saxlayın ki, bu pul Allaha məxsus olduğuna görə ondan dua ilə və Allah qorxusu ilə istifadə olunmalıdır. Rəhbərlər pulun nəyə xərcləndiyini cəmiyyətin üzvlərinə bildirməlidirlər.

Bundan əlavə, yığılan pulun həftələrlə xərclənmədən saxlanması məsləhət görülmür. Puldan necə istifadə etmək barədə tez-tez qərarlar verin və sonra ondan Allahın işi üçün istifadə edin. Əgər pul böyük bir ehtiyac üçün yığılmırsa, böyük miqdarda pulu saxlamaq doğru deyildir.

Sizin qrupunuz Məsihdə necə böyüyə bilər?

Tətbiq və dua

1. Bu fəslin əvvəlki səhifələrini nəzərdən keçirin. Bu səhifələrə baxarkən Müqəddəs Ruh sizə ev cəmiyyətinizin verməyi daha yaxşı öyrənməsi barədə nə açdı?

Bəzi ev cəmiyyətiləri üzvlərinə hər həftə ianə vermək imkanı verir. Başqaları hər həftə ianə yığmır, ancaq konkret ehtiyaclar üçün pul yığır. Müqəddəs Kitabda bu barədə konkret əmrlər verilmir. Sizin qrupunuz nə qədər tez-tez ianə yığır? Siz gələcəkdə də belə davam etmək istəyirsinizmi?

2. Aşağıdakı sadalanan mətn parçalarını nəzərdən keçirin. Vermək barədə hansı ayələri qrupunuzla birlikdə öyrənə bilərsiniz?

3. Özünüzün və qrupunuzun səxavətlə verməkdə böyüməsi üçün dua edin. Məhəbbətlə verdiyiniz ianələr vasitəsilə Müjdəni yaymağın yolları barədə Rəbdən soruşun.

Vermək haqqında bir neçə mətn parçası:

- Dul qadının ianəsi: Mark 12:41-44

- Əvvəlcə Allahın Padşahlığını axtarın: Matta 6:19-34

- Düşmənlərinizə xeyirxahlıq göstərin – Luka 6:27-36

- İnsanların sizi görməsi üçün verməyin: Matta 6:1-4

- Qoyunlar və keçilər: Matta 25:31-46

- Yoxsullara xeyir-dua verin: Luka 14:12-14

- Xananya və Sapfiranın Müqəddəs Ruha yalan deməsi: Həvarilərin İşləri 4:32-5:11

- Həvari Paul vermək haqqında təlim öyrədir: 2 Korinflilərə 8 və 9

- Paul qane olmaq barədə öyrədir: 1 Timotey 6:6-10

- Paulun varlılara verdiyi əmr: 1 Timotey 6:17-19

- Oğrulara verilən əmr: Efeslilərə 4:28

Həmçinin, 50 Həyat Dərsi kitabında ianə vermək mövzusunda 3 dərs vardır.

12. Yetkin şagirdlər olmaq

O zaman İsa Ona inanmış Yəhudilərə dedi: «Əgər siz Mənim sözümə sadiq qalsanız, həqiqətən, Mənim şagirdlərimsiniz. Onda siz həqiqəti biləcəksiniz və həqiqət sizi azad edəcək».
(Yəh. 8:31,32)

Hər bir insanı Məsihdə kamilləşmiş olaraq Allaha təqdim etmək üçün hamıya tam müdrikliklə nəsihət və təlim verərək Məsihi bəyan edirik.
(Kolosselilərə 1:28)

Giriş

İsanın şagirdləri başqalarını şagird edirlər

Əgər siz İsanın "Ardımca gəl" çağırışına cavab vermisinizsə, demək, siz İsanın şagirdisiniz. Bəs gündəlik həyatda İsanın şagirdi olmaq nə deməkdir?

Hər şeydən əvvəl, şagirdlər İsanın öyrətdiyi hər şeyə əməl edirlər. Matta, Mark, Luka və Yəhyanın Müjdə kitablarında İsanın sözlərini və Əhdi-Cədidin qalan hissəsində həvarilərin təlimlərini birlikdə oxuyub öyrənir və gündəlik həyatda bunlara riayət edirlər. İsa açıq söylədi:

Onlar İsanın məhəbbətini çarmıxda gördükdən sonra həyatlarını Ona həsr etdilər, Ona xidmət etmək, Ona bənzəmək istəyirlər. Onlar İsanı öz həyatlarının Sahibi olaraq qəbul edir və başqalarına da Onun şagirdi olmaqda kömək edirlər.

Ancaq şagird yetişdirmək asan bir iş deyildir. Biz Məsih kimi düşünməyi və davranmağı öyrənməli olduğumuz kimi, şagirdlərimizə də bunda yardım etməliyik. Onlar imanla yaşamağı, çətin vaxtlarında Allaha güvənməyi yavaş-yavaş öyrəndikcə, biz onların yanında olmalı, onları İsanın surətinə dəyişdirən Müqəddəs Ruha tabe olaraq onlara yardım etməliyik. Şagirdlərimizin hər problemini həll edə bilməsək də, onların Allahın kəlamından təlim öyrənməyinə kömək etdikcə, onlarla birlikdə dua etdikcə, onların əsl dostu olduqca, onları İsaya güvənməkdə inkişaf etməyə təşviq edirik. Əlbəttə, bunun üçün onlarla vaxt keçirmək vacibdir; onlarla təkcə ibadət günlərində deyil, həftənin digər günlərində də görüşməliyik. Hamımız səmimi məhəbbət münasibətləri vasitəsilə böyüyürük.

Bu fəsildə sizə Məsihin şagirdi olaraq böyüməkdə və həmçinin başqalarını bu yolda təşviq etməkdə faydalı ola biləcək ayələr və məsləhətlər veriləcək.

Müqəddəs Kitab Dərsi

İsa, Ona iman edənlərə şagirdliyi öyrədərək ümumdünya hərəkatının əsasını qoyur

Başlanğıc müzakirəsi: Son həftələrdə ya Müqəddəs Kitabı oxuyanda, ya da ürəyinizə danışan Müqəddəs Ruhu eşidəndə İsadan nə öyrənmisiniz?

İsa dedi ki, şagird müəllimi kimi olacaq (Luka 6:40). İsa son ildə ürəyinizdə necə işlədi və bir il əvvəlki vəziyyətinizlə müqayisədə siz Ona necə daha çox bənzəyirsiniz?

Mark 1:14-20-ni birlikdə oxuyun.

1. İsa vəz edəndə xalqa nə deyirdi (14-15-ci ayələr)?

Sizcə, Ona qulaq asan xalq bu sözləri necə anlayırdı?

2. İsa balıqçılara "Ardımca gəlin" dedi. O dövrün dini müəllimlərinin şagirdləri onların ardınca gəlib təlim öyrənirdilər. I əsrdə yaşadığınızı və İsanın çağırışınızı eşitdiyinizi təsəvvürünüzə gətirin. Onun çağırışına cavab versəniz, günləriniz bu yeni Müəllimlə keçəcək. Məqsədiniz Ona qulaq asmaq, müşahidə etmək, hikmətindən öyrənmək və Ona bənzəməkdir.

Özünüzü İsanın on iki şagirdindən birinin yerinə qoyun. İsanın öyrətdiyi hər şeyi diqqətlə öyrənmək sizin üçün nə qədər önəmli olacaq? Fikirlərinizi izah edin.

3. İsa o balıqçılara buyurdu ki, Onun ardınca gəlsinlər və O onları insan tutan "balıqçı" edəcək (17-ci ayə). "İnsan tutan balıqçı" nə deməkdir? Siz İsadan sizi "insan tutan balıqçı" etməsini heç diləmisinizmi?

4. İsa bu adamları çağıran kimi onlar torlarını (işlərini) kənara atdılar və atalarını (ailələrini) tərk etdilər (18-ci və 20-ci ayələr). Sizcə, bu onlar üçün fədakarlıq idi? Niyə?

Sizcə, bu ölkədə Müjdəni yaymaq üçün fədakarlıq tələb olunur? Nə cür fədakarlıqlar tələb olunur?

QEYD: İşlərini tərk edib səhərdən axşama kimi Müjdəni yayan imanlılar olduqları halda, daha çox imanlı öz işlərində qalıb sadiq şahidlər olaraq hər fürsətdən istifadə edərək başqalarına şəhadət edir və şagird yetişdirirlər. Onlar işlədikləri yerə Allahın məhəbbətini və nurunu gətirirlər. Sizcə, İsa sizi nə etməyə çağırır?

Mat. 28:16-20-ni oxuyun

5. Bu əhvalat İsanın dirilməsindən sonra, yer üzündəki vaxtının sonunda baş verdi. İsa şagirdlərinə Ona nəyin verildiyini söylədi? (18-ci ayə)

İsanın səlahiyyəti barədə dediyi sözə inanırsınız? Buna görə İsanın dediyinə əməl etmək nə qədər önəmlidir? İsanın bütün səlahiyyətə malik olduğunu biliriksə, Müjdəyə görə qarşıdurma ilə üz-üzə gəldikdə bu bizə necə kömək edəcək?

6. İsa şagirdlərinə buyurdu ki, O yer üzünü tərk edəndən sonra daha çox şagirdlər yetişdirsinlər. Bunun üçün haralara getməli idilər? (19-cu ayə)

7. Onlar insanları kimin adı ilə vəftiz etməli idilər (19-cu ayə)?

8. Onlar yeni şagirdlərə nə öyrətməli idilər (20-ci ayə)?

Siz İsanın təlimlərini öyrənəndə bunları başqalarına necə öyrədə biləcəyinizi düşünürsünüzmü?

Özünüzü İsanın təlimləri ilə insanları tutan bir "balıqçı" olaraq görürsünüzmü?

9. İsa şagirdlərinə nə vəd etdi (20-ci ayə)?

Siz bu vədin sizə də aid olduğuna inanırsınızmı?

Dua ilə bitirin: Dua edin ki, cəmiyyətiniz İsanın başqalarını şagird edən həqiqi şagirdlərindən ibarət olsun.

Bu mövzunun dərininə gedin: 50 Həyat Dərsi-nin son dörd dərsi (47-50-ci dərslər) xüsusilə şagird etmə mövzusuna həsr olunmuşdur.

Məsihçi tarixindən bir hekayə

Orta Asiya, XX əsr

Şagirdliyin qüdrəti

Münbit torpağa səpilənsə odur ki, kəlamı eşidir, anlayır və doğrudan da, səmərə—bəzisi yüz, bəzisi altmış, bəzisi otuz qat səmərə verir. (Mat. 13:23)

Bir neçə ay ondan əvvəl ailəsi ilə birlikdə bir müsəlman ölkəsinə gəlib universitetdə ingilis dili müəllimi olaraq çalışmaya başlamış bir məsihçi dərsini yeni bitirmişdi. Tələbələr sinifdən çıxandan sonra gənc bir oğlan müəllimin masasına yaxınlaşdı. Semestr yeni başladığına görə müəllim hələ tələbələri tanımırdı.

Oğlan ondan, "Sizinlə bir neçə dəqiqə danışmaq olar?" deyə soruşdu.

Müəllim, “Əlbəttə,” deyə cavab verdi.

Tələbə özünü Həsən olaraq təqdim etdi və başqa bir müsəlman ölkəsindən olduğunu söylədi. Onlar bir neçə dəqiqə söhbət etdikdən sonra oğlan cəsarətə gəlib dedi: "Müəllim... Mən İsaya heyran oldum. Onun haqqında mənə danışa bilərsiniz? Dostum İbrahim də İsa ilə maraqlanır". Eyni sinifdə oxuyan İbrahim, Həsənin həmyerlisi idi.

Bu söhbətdən sonra Həsən və İbrahim, müəllimlə başqa bir yerdə dəfələrlə görüşüb söhbət ediblər. Müəllim İsanın şagirdi idi və böyük məmnuniyyətlə bu iki tələbə ilə inancını paylaşdı. Onları öz evinə dəvət etdi, arvadı və kiçik uşaqları ilə tanış etdi. Onlar tez-tez gəldilər. Onlar güldülər, uşaqlarla oyun oynadılar, ailə ilə birlikdə yemək yedilər, saatlarla Müqəddəs Kitabı oxudular, müəllimdən İsanı və Müjdəni öyrəndilər. Qısa bir müddət sonra vəftiz olmaq istədilər. İsaya həqiqətən iman etdilər, Onu Xilaskar olaraq qəbul etdilər.

Aradan bir müddət keçəndən sonra müəllim və həyat yoldaşı bu yeni qardaşları və digər yeni imanlıları ev cəmiyyətinə dəvət etdilər. Onlar Rəbbə ilahilərlə ibadət etdilər, bir-birlərinin ehtiyacları üçün dua etdilər, İsanın təlimlərini birlikdə oxudular və əmr etdiyi hər şeyə riayət etmək üçün nə edə biləcəklərini müzakirə etdilər. Bundan əlavə, onlar günahlarına görə Özünü fəda edən İsanın ölümünü yada salmaq üçün Rəbbin Süfrəsini birlikdə qəbul etdilər və yeni imanlıları vəftiz etdilər.

Günlərin birində Həsən müəlliminə universiteti yarımçıq buraxıb öz ölkəsinə qayıtmağı qərara aldığını söylədi.

"Öz ölkəmdə yaşayan insanlara İsa Məsihi tanıtmaq istəyirəm. Xüsusilə doğma şəhərimin yaxınlığındakı dağlarda yaşayan azsaylı xalqlara Müjdəni vəz etmək istəyirəm. Mən bunu necə edə bilərəm?"

Müəllim ona, "Həsən, mən sənin üçün nə etdimsə, sən də onlar üçün onu et. Onlara məhəbbət göstər. İsa haqqında danış, günahlarının bağışlanması üçün və xilas olmaları üçün imanla İsaya dönməyi onlara oyrət. Unutma ki, İsa hamı üçün öldü. "İsa" filmini onlara göstərə bilərsən. İsaya iman etsələr, onları Ata, Oğul və Müqəddəs Ruh adı ilə vəftiz et. Sonra mənim sənə verdiyim Müqəddəs Kitab dərslərindən istifadə edərək, İsanın əmr etdiyi hər şeyə riayət etməyi onlara öyrət.

Həsən müəllimin dediyi sözlər barədə bir az düşündü. Özünü gücsüz hesab etdiyinə görə müəllimin onun üçün etdiyi şeyləri edə biləcəyinə əmin deyil idi. Artıq müəllimi ailəsi ilə birlikdə etdiyi kimi, o da başqa mədəniyyətə gedib Müjdəni yayacaq idi.

Həsən müəlliminə baxıb qeyri-müəyyən cavab verdi: "Çalışaram".

Müəllim Həsənin təkbaşına getməyəcəyini yadına saldı: Müqəddəs Ruhun qüvvəti vasitəsilə İsa onunla olacaq.

Ondan sonrakı aylarda, illərdə müəllim Həsəndən çox məktub aldı. Həsən imanla hərəkət etdiyindən, İsanı tanımayan xalqlara Müjdəni yaydığından bəhs etdi. Müəllim Həsənə öyrətdiyi kimi, Həsən də onlara İsanın öyrətdiyi hər şeyə riayət etməyi öyrətdi. İnsanlar günahlarından tövbə edib İsaya iman gətirirdi. Həsən onları vəftiz edir, müxtəlif şəhərlərdə, qəsəbələrdə və kəndlərdə kiçik cəmiyyətlər yaradırdı.

Aradan illər keçəndən sonra müəllim Həsənin son məktubunu masasına qoyub onunla birlikdə yemək yedikləri zamanı yada saldı. Həsənin vəftiz olduğu zamanı, Allahın kəlamını öyrənməyə necə həvəs göstərdiyini xəyalında canlandırdı. Müəllim öz-özünə dedi ki, "Müjdənin bir adam vasitəsilə bu qədər uzağa gedib çatacağını təsəvvürümə gətirə bilməzdim. Allah mənə İsanın təlimlərini ciddi qəbul edən bu əziz qardaşımı şagird etmək şərəfini verdi. Müjdənin qüdrəti üçün Allaha şükürlər olsun!"

QEYD: Həsən 50 Həyat Dərsi kitabından bəzi dərslərlə insanları şagirdi etdi. (Bax: "Vəsaitlər", Əlavə A.)

Tez-tez verilən suallar

1. Biz hər həftə ev cəmiyyətimizin toplantısında Allahın kəlamını öyrənirik, lakin qrupumuzdakı insanlar həftə boyunca kəlamı oxumurlar. Onları Allahın kəlamını təklikdə oxumağa (və ya dinləməyə) necə alışdıra bilərik?

Onları müntəzəm surətdə Allahın kəlamını düşünməyə və dua etməyə alışdırmaq istəməyiniz yaxşıdır. İllərlə formalaşan bu vərdiş, imanlıları hər gün üzləşdikləri çətinliklərə sinə gərmək üçün lazım olan güc və hikmət ilə təmin edir. Həmçinin Allahla təklikdə keçirdikləri bu vaxtlarda Onu tanımağa və Ona daha çox bənzəməyə başlayırlar. Ev cəmiyyəti bu vərdişi formalaşdırmaqda imanlılara kömək edə bilər.

Zəbur Kitabını oxuyanda görürük ki, Davud və məzmurların digər müəllifləri Allahın kəlamını gecə-gündüz düşünməklə qüvvətlənir və sevinc tapırdılar. 119-cu məzmurdan bir neçə misal gətirək:

- 11-ci ayə: "Sənə qarşı günah etməyim deyə Kəlamını qəlbimdə qoruyub saxlamışam".

- 28-ci ayə: "Kədərdən canım üzülüb, Öz sözünə görə mənə güc ver".

- 72-ci ayə: "Ağzından çıxan qanun mənim üçün minlərlə qızıldan, gümüşdən daha qiymətlidir".

- 97-ci ayə: "Qanununu nə qədər sevirəm! Həmişə onun üzərində dərindən düşünürəm".

- 105-ci ayə: "Sözün addımıma çıraqdır, yollarıma işıqdır".

Qrupunuzdakı adamlara hər gün Allahın kəlamında qalmaqda kömək etmək üçün bir neçə praktiki məsləhət:

1) Hər həftə toplantılarınızda 119-cu məzmurun kiçik bir hissəsini oxumağa çalışın. Bu məzmur barədə vəz etmək məcburiyyətində deyilsiniz, ancaq, məsələn, 4 həftə ərzində hər toplantıda bir neçə dəqiqə bu məzmurdan oxuyun. Hər dəfə dua edin ki, Müqəddəs Ruh hər kəsin ürəyinə təsir etsin və hamı Allaha və kəlamına susasın.

2) İnternetdə Müqəddəs Kitabın müxtəlif dillərdə audio versiyalarını endirə biləcəyiniz saytlar vardır. Oxumaq istəməyən insanlar bunlara qulaq asa bilərlər. Audio faylları endirməkdə onlara kömək edin. (Bax: "Vəsaitlər", Əlavə A.)

3) Müqəddəs Kitabı oxumağa başlamaq üçün onlara bir kitabı məsləhət görün. Yeni imanlılar Dörd Müjdədən (Matta, Mark, Luka və Yəhya), Yaradılışdan, Zəburdan və Süleymanın Məsəllərindən başlaya bilərlər. Ondan sonra Əhdi-Cədidin qalan hissəsini oxuya bilərlər. Qrupda hər kəsin həftə ərzində eyni kitabı oxuması barədə razılaşa bilərsiniz. Sonra toplantılarda oxuduğunuz fəsillərdən öyrəndiklərinizi bölüşə bilərsiniz.

2. Ev cəmiyyətimizdə davam edən münaqişələrə görə narahatıq. Bəzi adamlar qeybət edir, bir-birini pisləyirlər. Bəziləri bazar günü toplantıya gəlir, lakin qrupda digər adamlarla ünsiyyətdə olmaq və ya söhbət etmək istəmirlər. Bir ev cəmiyyətinin belə davam etməsinin doğru olmadığını bilirik. İnsanların daha çox Məsihə bənzəmələrinə necə kömək edə bilərik?

İsa şagirdlər arasında gördüyü problemlərdən söhbət etməyə vaxt sərf edirdi (Bax: Mark 9:33-37). Bu, təkcə nəzəri məsələlərlə deyil, qrupdakı münasibətlər kimi praktiki işlərlə bağlı olan şagirdlikdir. Bu vəziyyətdə İsa şagirdlərinə mübahisələrinin kökünü göstərdi: onlar mübahisə edirlər, çünki qürurlanırlar və dərk etmirlər ki, Allah insanın Səmavi Padşahlıqda tutduğu mövqeyi deyil, həlimliyini və xidmətkarlığını qiymətləndirir.

Yaqub belə yazmışdır:

Aranızda dava və çəkişmələrin kökü haradandır? Bədənlərinizin üzvlərində mübarizə edən ehtiraslarınızdan deyilmi? (Yaq. 4:1)

Həvari Paul korinfli imanlılara belə yazmışdır:

Qorxuram ki, gəlişimdə sizi istədiyim vəziyyətdə tapmayım, siz də istədiyinizi məndə tapmayasınız və aranızda münaqişə, qısqanclıq, hiddət, özünü göstərmə, böhtan, qeybət, lovğalıq, qarışıqlıq tapam. (2 Kor. 12:20)

Belə davranışlar ev cəmiyyətinizə də çox zərər verə bilər. Bu növ problemləri görəndə dua etməyə başlayın. Bildiyimiz kimi, İsa şagirdlərinin zəifliyini görəndə, onlara görə dua edirdi (Bax: Luka 22:31,32). Eyni şəkildə biz qrupumuzdakı insanların zəifliklərini və ya günahlarını görəndə onlar üçün dua etməliyik.

Qrupunuzun Allahın bu şeylər haqqında nə söylədiyini öyrənəmsi üçün faydalı olan bəzi ayələr aşağıda verilir:

Qeybət və böhtan:

Sül. 16:28

Sül. 20:19 və 26:20-22

Ef. 4:29

Yaq. 1:2

Qal. 5:14-15

Qısqanclıq, paxıllıq və şöhrətpərəstlik:

Vaiz 4:4

Yaq. 3:14-16

1 Kor. 13:4-5

Fil. 2:1-11

Özünü saleh sayaraq və ya ikiüzlü şəkildə başqalarını mühakimə etmək:

Mat. 7:1-5

Rom. 2:1-3

Rom. 14:1-13

Qeyd: Bəzən mühakimə etmək də vacib olur. Həmçinin cəmiyyətin öz içindəki günahı mühakimə etməsinin niyə mühüm olduğunu anlamaq üçün bu ayələrə baxın:

1 Kor. 5

Mat. 18:15-17

Rom. 16:17-18

Tərəfgirlik:

Yar. 37 (xüs. 3-4-cü ayələr)

Yaq. 2:1-9

1 Tim. 5:21

Qəzəb:

Yaq. 1:19-20

Ef. 4:26-27 və 31

Sül. 14:29 və 15:1

Mat. 5:21-22

Qürur:

Sül. 8:13

Sül. 16:18

Rom. 12:3 və 16

Fil. 2:1-8

Allahın kəlamını qrupda öyrənməkdən əlavə, ayrı-ayrı insanlarla söhbət lazım ola bilər. Həyatlarının hansı sahələrində Müqəddəs Kitabın təliminə riayət etmədiklərini anlamaları üçün yuxarıdakı ayələrdən istifadə edin. Başqalarını Məsihin məhəbbəti ilə sevmələri üçün onları ruhlandırmaq lazım ola bilər. Təkbətək söhbətlərdən əvvəl həlimlik və lütf ilə danışa bilmək üçün Allahdan kömək diləyin (Bax: Qal. 6:1,2). Həmçinin o insanların ən çox nələrə ehtiyacları olduğunu bilmək üçün Allahdan hikmət və dərrakə diləyin.

3. Cəmiyyətimizdə bəzi adamlar başqalarını şagird etmək işini tamamilə rəhbərlərə həvalə etmək istəyirlər. Bu işdə hamını iştirak etməyə necə ruhlandıra bilərik?

Efeslilərə Məktubda yazılmışdır ki, məsihçi rəhbərlər digər məsihçilərə Allahın Padşahlığında xidmət işini yerinə yetirməkdə kömək edirlər (Bax: Ef. 4:11-12). Qrupda hər kəsi münasibətlərində Allahın Padşahlığını qurmağa ruhlandırmaq üçün bəzi məsləhətlər aşağıda verilir:

- Hər həftə Allahın kəlamını öyrəndiyiniz zamanın sonunda bu sualı verin:

"Bu gün öyrəndiklərinizi bu həftə ərzində kiminlə bölüşəcəksiniz?" Növbəti toplantıda belə soruşun: "Sizdən kim Allahdan öyrəndiyi həqiqətləri bir dostuna və ya qohumuna danışdı?" Bölüşdüyünüz adamlar üçün bir neçə dəqiqə dua edin.

- Qrupunuzdakı adamları dua etmək və Müqəddəs Kitabı öyrənmək üçün həftənin digər günlərində daha kiçik qruplarda toplanmağa ruhlandırın.

- Həftə ərzində iki-üç nəfərlik qruplarla insanların evlərinə, xəstəxanalara, kafe və çayxanalara gedib insanlarla danışın. Kimi ziyarət etməklə sevindirə biləcəyinizi düşünün—xəstələr və dərdlilər üçün dua etmək, praktiki yardım göstərmək, ruhlandırmaq, imansızlara Müjdəni danışmaq məqsədilə gedin.

Ziyarətə gedənlər üçün önəmli bir qayda: kişilər kişiləri, qadınlar qadınları ziyarət etməlidir; yalnız ər və arvad birlikdə olanda həm kişini, həm qadını ziyarət edə bilərlər və həm kişi, həm qadın ər-arvadı ziyarət edə bilərlər. Bu qayda sizi pis şayiələrdən və sınaqlardan qoruyacaq.

Qrupdakı insanların başqalarını şagird etməsi üçün faydalı ola biləcək digər məsləhətlər və vəsaitlər haqqında 4-cü fəsildə (“Allahın ecazkar xilas ənamını dərk etmək”) və 7-ci fəsildə (“Allahın kəlamı ‒ gündəlik çörəyimiz”), bir də “Vəsaitlər” əlavəsində məlumat tapa bilərsiniz.

4. Bəzilərimiz ölkəmizin bir nəfər məsihçi olmayan şəhər, qəsəbə və kəndlərində Müjdəni yaymağa gedirik. İnsanlar Məsihə iman gətirirlər. Biz bilirik ki, onlar birgə ibadət etmək və bir-birini ruhlandırmaq üçün yığışmalıdır, amma onlarla hər həftə toplantı apara biləcək rəhbərlərimiz yoxdur. Siz bizə nə məsləhət görərdiniz?

Əgər ev cəmiyyətiniz yeni qruplara rəhbərlik edə biləcək rəhbərləri göndərə bilərsə, bu, əlbəttə, onların böyüməsinə kömək edəcək. Buna görə Həvari Paul dedi ki, Allah bəzi adamlara Məsihin bədənini inkişaf etdirmək ənamını vermişdir (bax: Ef. 4:11-13). Ancaq siz yeni yaranmış kiçik ev qrupuna hər həftə bir adam göndərə bilməsəniz belə, o imanlılar özləri yığışmağa başlaya bilərlər.

Yadda saxlayın ki, dünyanın hər yerində imanlılar elə vəziyyətdədir ki, Müqəddəs Ruhun onlara öyrətməsinə ehtiyac duyurlar. Sizin qruplarınız da Ruhun köməyi ilə sadə bir şəkildə ibadət edə bilər, Allahın kəlamını oxuya və ya dinləyə bilər, dua edə bilər və İsanın adı ilə bir-birinə xidmət edə bilər. Rəbbin Özü onların böyüməyinə kömək edəcək.

İsa dedi:

Çünki harada iki və ya üç nəfər Mənim adımla yığılarsa, Mən də orada, onların arasındayam. (Matta 18:20)

Qrup kiçik olsa belə, tez-tez yığışıb birlikdə böyüyə bilər. Bu kitab belə qruplara yardım etmək məqsədilə yazılmışdır. Onlara bu kitabın bir nüsxəsini verin və ya kitabı cihazlarına endirməkdə onlara kömək edin. (Ətraflı məlumat üçün bax: “Vəsaitlər," Əlavə A.) Mümkünsə, 1-ci və 2-ci fəsilləri onlarla birlikdə oxuyub söhbət edin. Sonra Mündəricata baxın və qoy onlar qərara gəlsinlər ki, hansı fəsillər ən vacibdir və siz təkrar onların yanına gələnə qədər bu fəsilləri özləri oxuyub öyrənsinlər.

Bir də hər həftə yığışanda 50 Həyat Dərsini necə oxuyub öyrənə biləcəklərini onlara göstərin. Onları İsanın öyrətdiyi hər şeyə əməl etməyə ruhlandırın. Onlara mümkün qədər tez-tez baş çəkin və başqa vaxtlarda da onlara tez-tez zəng edin və ya mesaj göndərin. Ən önəmlisi odur ki, onlar üçün dua etməyi unutmayasınız. Həvari Paul qurduğu cəmiyyətlər üçün "durmadan" dua etdiyini məktublarında təkrar-təkrar dilə gətirir (Rom. 1:9; Kol. 1:9; Ef. 1:15; 2 Sal. 1:11).

Siz də yeni yerlərdə Müjdəni yaymaq və cəmiyyətlər yaratmaq üçün uzun müddətli plan qurub dua etməyə vaxt ayırın. Yeni cəmiyyətləri yaratmaq və möhkəmləndirmək məqsədilə səyahət edəcək xidmətçi komandalarını yetişdirməkdə sizə yardım etməsini Rəbdən diləyin. Belə komandalara kimlərin daxil ola biləcəyini qrupunuzda müzakirə edin. Bir ölkədə cəmiyyətlərin çoxalması üçün belə komandalar vacibdir. Bu məqsədə nail olmaq üçün həmçinin digər ev cəmiyyətləri ilə birlikdə hərəkət edə bilərsiniz.

Həvari Paul, özünün yaratdığı və sonra Apollosun möhkəmləndirdiyi Korinf cəmiyyəti haqqında belə demişdir:

Mən əkdim, Apollo suladı, amma Allah böyütdü. Buna görə də mühüm olan əkən ya da sulayan deyil, əkiləni böyüdən Allahdır. (1 Kor. 3:6-7)

İsa şagirdlərinə belə dedi:

Mən cəmiyyətimi quracağam və ölülər diyarının qapıları ona qalib gələ bilməyəcək. (Mat. 16:18)

İsa cəmiyyətini böyütməkdə qərarlıdır. Bizim işimiz, İsanın təlimlərinə sadiq şagirdlərini yetişdirməkdir.

Sizin qrupunuz Məsihdə necə böyüyə bilər?

Tətbiq və dua

1. Cəmiyyətinizin üzvləri Allahın kəlamını müntəzəm olaraq təklikdə oxumağı və ya dinləməyi öyrənirlərmi? Onlar hər gün Rəbb ilə duada vaxt keçirirlərmi? Yuxarıdakı Sual-cavab hissəsindən birinci sualı təkrar oxuyun. Bunu necə öyrədəcəyinizi planlaşdırın. (50 Həyat Dərsi-ndə "Allahı tanımaq üçün vaxt ayırın" dərsindən istifadə edə bilərsiniz.)

2. Qrupunuzdakı insanları düşünün. Onlar Məsihə bənzəməkdə inkişaf edirlərmi? Onun öyrətdiyi hər şeyə riayət etməyi öyrənirlərmi? Bu kitabın bütün fəsilləri, başqalarını şagird etməkdə sizə kömək etmək üçün nəzərdə tutulmuşdur. Kitabı nəzərdən keçirin, cəmiyyətinizin hansı mövzulara daha çox diqqət yetirməyə ehtiyacı olduğunu düşünün və dua edin.

3. Qrupunuzdakı konkret insanları düşünərək yuxarıda 2 nömrəli sualı (Tez-tez Verilən Suallar-da) təkrar oxuyun. Orada sadalanmış davranışlar arasında qrupunuza öyrədilməli davranışlar varmı? Söhbət etməli olduğunuz şəxslər varmı?

4. Cəmiyyətinizin üzvləri başqalarını şagird edirlərmi? Bunda inkişaf etmələri üçün onlara necə kömək edə bilərsiniz? Yuxarıda 3 nömrəli suala baxın, oradakı məsləhətlərdən necə faydalana biləcəyinizi müzakirə edin.

5. Həm rəhbərlər olaraq, həm də cəmiyyətinizin toplantılarında Yəh. 8:31-32-yə əsasən həqiqi şagird olmaq üçün dua edin.

Paul kolosseli imanlılara görə aşağıdakı kimi dua etdi. Siz də qrupunuzdakı adamlara görə bu sözlərlə dua edə bilərsiniz:

Ona görə bunu eşitdiyimiz gündən bəri sizin tam hikmət və ruhani idrakla Allahın iradəsini bütünlüklə qavramanız üçün biz də dualarımızı və yalvarışlarımızı kəsmədik. Belə ki Rəbbə layiq şəkildə həyat sürərək Onu hər cəhətdən razı salasınız və hər cür xeyirli əməldə bəhrə verib Allahı tanımaqda böyüyəsiniz, hər şeyə dözərək səbir edə bilməniz üçün Onun izzətli qüvvəsinə güvənərək hər cür qüdrətlə möhkəmlənəsiniz, müqəddəslərin nurda olan irsinə şərik olmanız üçün sizə səlahiyyət verən Ataya sevinclə şükür edəsiniz. O bizi zülmət hakimiyyətindən xilas edib Öz sevimli Oğlunun Padşahlığına köçürtdü. Oğlunda satınalınmaya—günahlarımızın bağışlanmasına malikik. (Kol. 1:9-14)

13. Ev cəmiyyətində bağışlanma

Qoy hər cür kinlə birlikdə acılıq, hiddət, qəzəb, çığırtı, böhtançılıq büsbütün sizdən uzaq olsun. Amma bir-birinizə qarşı xeyirxah, rəhmli olun və Allah Məsihdə sizi bağışladığı kimi siz də bir-birinizi bağışlayın.
(Efeslilərə 4:31-32)

Giriş

Biz bağışlayanda Məsihə bənzəməyə başlayırıq

Kamil bir ailə görmüsünüzmü? Bəzi ailələri uzaqdan seyr edəndə, elə bilirsiniz ki, kamil ailədir. Yaxınlaşdıqda isə görürsünüz ki, başqa ailələr kimi, münasibətlərində problemlər vardır.

Hər ailə məhəbbətlə birgə yaşamağı öyrənməlidir, yoxsa münasibətləri getdikcə soyuyur. Bu, ev cəmiyyəti üçün də belədir. Bəzi ev cəmiyyətlərində imanlılar aylarla, illərlə hər həftə yığışmaqlarına baxmayaraq bir-birlərindən inciyir, bir-birlərinə kin bəsləyir, nifrət edirlər. Bu ağac kənardan gözəl görünsə də, daxildən çürüyür.

Günahın etiraf edilməsi və bağışlanma məsihçi inancının əsasıdır. Xilaskarımız bizim tamamilə bağışlanmağımız üçün çarmıxa çəkildi. Bunu tez-tez yada salmaq üçün Rəbbin Süfrəsini keçiririk. Buna görə İncil öyrədir ki, İsa Məsihin cəmiyyəti üzr istəməyi və ürəkdən bağışlamağı öyrənməlidir. İsa Məsih uca Padşahdır və biz Onun övladlarıyıq. O bizə öyrətdi ki, biz ömrümüz boyunca bağışlamağı öyrənməliyik.

Sizin qrupunuz bu fəsildə öyrədilən həqiqətləri tətbiq etməyi öyrənsə, siz İsanın istədiyi övladlar, qaranlıq dünyada parlayan nur olacaqsınız.

Müqəddəs Kitab Dərsi

Bağışlamağın və üzr istəməyin gücü

Başlanğıc müzakirəsi: İnsanların pozulmuş münasibətlər üzündən cəmiyyətin toplantısını tərk etdiklərini heç gördünüzmü? Bu cəmiyyətə necə təsir etdi?

Bu günkü dərsimizdə bağışlamağı və məhəbbətlə davranmağı adət halına necə gətirməyi və insanları buna necə ruhlandırmağı öyrənəcəyik.

Mat. 6:12-15-i oxuyun.

1. İsanın öyrətdiyinə görə, Allahdan bizi bağışlamasını necə istəməliyik? (12-ci ayə) İsanın öyrətdiyinə görə, başqalarının bizə qarşı olan günahlarını bağışladığımız vaxt nə baş verir? İsanın öyrətdiyinə görə, başqalarının bizə qarşı olan günahlarını bağışlamadığımız vaxt nə baş verir? (14-15-ci ayə)

Bu ciddi bir sözdür. Buna etinasız yanaşmaq olmaz! Siz buna inanırsınızmı? Tanıdığınız adamlardan kimisə bağışlamalısınızmı? Cəmiyyətinizdə bağışlamamağın nə qədər təhlükəli olduğunu öyrənməli olan adamlar varmı?

Kol. 3:12-14-ü oxuyun.

2. Bu ayələrə əsasən, Allahın seçilmiş xalqı necə olmalıdır? Biz necə də bəxtiyarıq ki, belə gözəl bir ailəyə daxil olduq! Bu ayələrə riayət etsək, belə rəftarımız və əməllərimiz münasibətlərimizə necə təsir edəcək?

3. 13-cü ayəni təkrar oxuyun. Bu ayə bir-birimizə "dözmək" və bir-birimizi "bağışlamaq"dan bəhs edir. Sizcə, bunların arasındakı fərq nədən ibarətdir? Müzakirə edin.

Bir-birimizə "dözmək", başqalarının zəifliklərinə səbir etmək deməkdir. İnsanlar bizə qarşı günah işlədəndə biz onları bağışlamalıyıq. Onların zəifliklərinə görə onları bağışlamağa ehtiyac yoxdur, ancaq onlara dözməli və buna baxmayaraq onları sevməliyik. Günah və zəiflik barədə misallar gətirə bilərsinizmi?

4. 12-ci ayəyə görə biz Allahın seçilmişləri, müqəddəsləri və sevimliləriyik, 13-cü ayə isə Məsihin bizi bağışladığını deyir. Bunlar bizə başqalarını bağışlamaqda necə kömək etməlidir?

5. Biz bir-birimizi bağışlamasaq, bu gözəl imanlı ailəmizin sonu necə olaraq?

Mark 11:24-25-i oxuyun.

6. Sizcə, Allahdan bir şeyi imanla istəməkdən bəhs edən 24-cü ayə və kin bəslədiyimiz insanları bağışlamağı öyrədən 25-ci ayə arasında əlaqə varmı?

Niyə biz Allaha dua edəndə başqalarını bağışlamağımız bu qədər önəmlidir?

Mat. 5:23-24-ü oxuyun.

7. Allaha bir qurban və ya hədiyyə gətirərkən yadınıza düşsə ki, qardaşınızın sizə qarşı bir şikayəti var, İsa sizə nə etməyi buyurur?

İsanın sizdən ibadətinizi dayandırıb qardaşınızla barışmağı tələb etməsi sizi təəccübləndirirmi? İnsanların bir-biri ilə münasibətləri Allah üçün niyə bu qədər mühümdür?

Sizin incitdiyiniz və ya günah etdiyiniz, sizə qarşı şikayəti olan bildiyiniz bir adam varmı? Əgər varsa, özünüzü alçaldıb ondan üzr istəməyə hazırsınızmı? İsa sizə hətta ibadətinizə ara verib dərhal bunu etməyi buyurur. Bu, Allaha verə biləcəyiniz ən böyük hədiyyədir!

Müqəddəs Ruha dərhal itaət etmək sağlam münasibətləri qorumaq üçün niyə bu qədər mühümdür?

Öyrəndiklərimizi təkrar nəzərdən keçirək:

Mark 11:25 bizə deyir ki, kimdənsə narazılığımız varsa, onu qəbul etmək və o adamı bağışlamaq vacibdir.

Mat. 5:23-24 başqa birinin bizə qarşı şikayəti olduğunu qəbul etməyin vacibliyindən bəhs edir. Belə halda biz o adamın yanına gedib üzr istəməliyik.

Hər ikisi—başqalarını bağışlamaq və onlardan üzr istəmək—vacibdir. Rom. 12:18 deyir ki, "İmkan daxilində bacardıqca bütün adamlarla sülh içində yaşayın”.

Dua ilə bitirin: İndi bağışlamaqda necə böyüyə biləcəyinizi və qrupunuzda başqa imanlıları bir-birini bağışlamağa və üzr istəməyə necə ruhlandıra biləcəyinizi düşünün. Sonra sağlam bir imanlı ailəsi olmaq üçün dua edin!

Məsihçi tarixindən bir heykayə

Almaniya, XX əsr

Bir düşməni ürəkdən bağışlamaq

Faşistlər 1940-cı ildə Hollandiyanı işğal etdikdə, hollandiyalı qadın Korri ten Bum əlli yaşlarında idi. Minlərlə hollandiyalı amansızcasına həbs edilib Almaniyadakı həbs düşərgələrinə (bunlar "ölüm düşərgələri" olaraq da bilinir) atılarkən, Korrinin ailəsi mümkün qədər çox yəhudini ölümdən xilas etmək üçün əlindən gələni edirdi. Onlar öz evlərində düzəltdikləri gizli bir otaqda çox yəhudini gizlədərək faşistlərin əlindən xilas etdilər.

Axırda gizli polis onları da tutdu. Korri, böyük bacısı Betsi və yaşlı atası ilə birlikdə həbs düşərgəsinə göndərildi. On gün sonra atası vəfat etdi. Xəstə olan Betsi də Almaniyadakı düşərgədə özünə bir neçə ay amansız rəftar edildiyinə görə vəfat etdi. Korrinin özü bir "yanlış" sayəsində müharibənin sonuna az qalmış həbsxanadan azad edildi (bu, Allahın deyil, insanların yanlışı idi). Hərb düşərgəsində olan başqa qadınların demək olar ki hamısı öldürüldü.

Bacılar birlikdə həbsdə ikən Korrinin bacısı Betsi ona tez-tez belə dedi: "Müharibə qurtarandan sonra biz dünyaya bağışlamağı öyrətməliyik". Kori üçün bu çox çətin idi, amma axırda o Allaha təslim oldu, ‒ Onun əmr etdiyi kimi bağışlamağı və Onun çağırdığı hər yerə getməyi qərara aldı.

1947-ci ildə (müharibə qurtarandan iki il sonra) viran qalmış Almaniyaya qayıdan Korri, qəlbisınmış və pərişan xalqa Allahın məhəbbəti və bağışlamağı barədəki xoş xəbəri yaymağa başladı. Münxendəki cəmiyyətlərin birində düşmənlərimizi sevmək haqqında danışan Korri toplantıdan sonra həyatında ən ağır anlar keçirdi ‒ öz düşməni ilə üz-üzə gəlib onu bağışlaya bilərdimi?

Toplantı başa çatmış, insanların çoxu zalı tərk etmişdi ki, Korri alman bir kişinin özünə yaxınlaşdığını gördü. Onu dərhal tanıdı! Bu adamın həbsxana mühafizəçisi forması geyinmiş surəti xəyalında canlandı. Onun özünü də, Betsini də alçaltmış bu qəddar adam indi əlini uzatmış onun qarşısında dururdu. Korri bu adamın onu xatırlamasına əmin deyil idi.

"Çox gözəl danışdınız, xanım! Sizin dediyiniz kimi, bütün günahlarımızın dənizin dibinə atıldığını bilmək necə gözəldir!" Kişi, müharibədən sonra məsihçi olduğunu söylədi. O bilirdi ki, Allah onun bütün günahlarını bağışladı, indi isə o, Korridən pis rəftar etdiyi çox insanın nümayəndəsi olaraq onu bağışlamasını xahiş etdi.

Korri bu adamın onu tanımadığını anladı. Əlbəttə, axı düşərgədə minlərlə qadın var idi.

Korri, ona əl uzatmış o adamın qarşısında durduğu anlarda nə baş verdiyini anlatdı:

Mən orada dayanmış, öz günahlarımın dəfələrlə bağışlanmağına baxmayaraq o adamı bağışlaya bilmirdim. Axı Betsi o qorxunc yerdə can verdi! Onun ağır və əzablı ölümünə səbəb olmuş bu mühafizəçini elə asanlıqla necə bağışlamaq olardı?

Hər halda, Korri onu bağışlamalı olduğunu dərk edirdi. Allahın kəlamı öyrədir ki, biz bizə qarşı günah edənləri bağışlamırıqsa, Səmavi Atamız da bizim günahlarımızı bağışlamayacaq. Korri müharibədən sonra düşmənlərini bağışlayan hər kəsin sağlam həyat sürə bildiyini, bağışlamayanların isə heç vaxt normal həyata qayıda bilmədiklərini, ömürlərinin sonuna qədər keçmiş əzablarının əsiri olduqlarını görmüşdü.

Korrinin hekayəsi belə davam edir:

Mən yerimdə donub qaldım, ürəyim bumbuz idi, bir zərrə qədər hiss yox idi. Ancaq bağışlamanın bir hiss olmadığını da yaxşı bilirdim. Bağışlama iradədən irəli gəlir, ürəyin hərarətindən asılı olmur. “Mənə kömək ol, İsa!” deyə ürəyimdə dua etdim. “Mən əlimi qaldıra bilirəm. Bu qədər. O hissi Sən ver’.

Daş kimi mexaniki şəkildə əlimi ona uzatdım və o anda inanılmaz bir şey baş verdi. Mən onun əlini sıxanda, çiynimdən çıxan bir istilik bütün varlığıma yayılıb mənə şəfa verdi. Gözlərim doldu.

“Səni bağışlayıram, qardaşım!” qışqırdım. “Ürəkdən bağışlayıram!”

Keçmişdə məhbus olmuş qadın və ona əzab vermiş mühafizəçi orada birlikdə durduqları o anlarda Allah Korrinin ürəyini ondan əvvəl heç hiss etmədiyi ilahi məhəbbəti ilə doldurdu.

Korri ten Bum 30-dan çox il boyunca dünyanı gəzərək hər cür kinə, nifrətə, incikliyə qalib gələn Allahın məhəbbəti barədəki bu xəbəri yaydı. Bu illərdə bağışlamaqla əlaqəli başqa sınaqları da oldu, lakin həmişə səbirli və lütfkar olan Allah ona Öz yollarını öyrətdi.

Korrinin yaydığı xəbər—Məsihin Müjdəsi—dünyanın çox ölkəsində minlərlə adama azadlıq və həyat bəxş etdi. Bu xəbər bizə də şəfa və yeni həyat bəxş edə bilər. Çoxumuz, yəqin ki, Korri ten Bum qədər böyük sınaqdan keçmərik—bizə işgəncə vermiş bir adamı bağışlamalı olmarıq, amma başqalarının bizə qarşı işlətdiyi daha xırda günahları bağışlayarıqmı? Allah bu qədər çox əzab çəkmiş bir qadının ürəyini məhəbbəti ilə doldura bilirsə, bizə də bir-birimizi sevmək üçün Öz məhəbbətini verə bilməzmi?

Bu hekayə, Korri ten Bumun Sığınacaq (The Hiding Place)[2] kitabından və həmçinin Rəbb uğrunda yurdsuz qalan (Tramp for the Lord)[3] kitabının 7-ci fəslinə əsasən nəql edilmişdir. Sitatlar Rəbb uğrunda yurdsuz qalan (Tramp for the Lord) kitabından götürülmüşdür.

Tez-tez verilən suallar

1. Biz rəhbər kimi özümüzə qarşı ədalətsiz rəftara necə reaksiya verməliyik?

Əksər adamların reaksiyası susmaq, qışqırmaq yaxud inkar etməkdir. Susan adam onu incidənlə danışmaqdan imtina edir. Qışqıran hirsdən partlayıb qisas almaq istəyir. İnkar edənsə dərdini içində basdırıb heç nə olmamış kimi davranır. Bütün bunların sonu necə olacaq? Biz belə reaksiya veririksə, Məsihin Bədənində birlik və həmrəylik ola bilərmi?

Düşmən (Şeytan) rəhbərlərə hücum etməkdən xüsusilə xoşlanır, çünki qrupu dağıtmağın "açarı" rəhbərlərin bir-birləri ilə arasını vurmaqdır. Bu məqsədlə düşmən çox vaxt cəmiyyətin bir üzvündən istifadə edir. Hər rəhbər gec və ya tez kiminsə ondan narazı olmasını və sözləri ilə onu incitməsini, yaxud başqaları ilə birləşib ona qarşı çıxış etməsini gözləyə bilər. Kimsə sizi incitsə, xətrinizə dəysə, siz xidməti atacaqsınız, yoxsa çətinliklərə baxmayaraq xidməti davam etdirməyə əzmlisinizmi?

Sizi incidənləri bağışlamaqda və sevməkdə nümunə olmaq, sizin bir rəhbər olaraq vəzifənizdir. Siz ürəyinizi yumşaldıb Məsihin lütfünü qəbul etməyi seçməlisiniz ‒ bu lütf sizin yaranızı sağaldacaq və sizi incidənlərə məhəbbət göstərməyinizə imkan verəcək. Bağışlamaq üçün Allahdan kömək istəyin ‒ eyni adamı dəfələrlə bağışlamaq lazım gəlsə belə. (Mat. 18:21-22-də İsanın Peterə dediyi sözə bax.)

Müqəddəs Yazıdan aşağıdakı mətnlər bağışlamağı öyrənmək üçün faydalıdır. Siz bu mətnləri birlikdə nəzərdən keçirdinizmi?

- Rom. 12:17-21: Pisliyə pisliklə cavab verməyin. Allahın qəzəbinə yer verin. Pisliyə yaxşılıqla qalib gəlin.

- Mat. 5:43-48: Düşmənlərinizi sevin.

- Mat. 6:12-15: Biz bağışlamasaq, Allah da bizi bağışlamayacaq.

- Mat. 18:21-35: Bağışlamayan qul məsəli

- Yeş. 53:7-9; Mat. 27:11-14 və Luka 23:33-34: İsa bizim üçün nümunədir. O ədalətsizcə əzab çəksə də, qisas almadı, əksinə, bağışladı.

2. Ev cəmiyyətimizdəki adamlara bir-birini bağışlamaqda necə kömək edə bilərəm?

Bağışlamaqda nümunə olub bunu öyrətməkdən əlavə bəzən həmçinin qrupdakı bir adamla bir qardaşını yaxud bacısını bağışlamağın nə qədər vacib olduğu barədə söhbət etmək lazım ola bilər. Yaxud aralarında problem olan iki nəfəri bir yerə gətirib bir-birinə qulaq asmaq və bir-birini bağışlamaqda onlara kömək etmək lazım ola bilər. Getməzdən əvvəl Müqəddəs Ruhun sizə kömək etməsi və sizi doldurması üçün mütləq dua edin. Aşağıdakı ayələri o adamlarla paylaşa bilərsiniz. (Həmçinin yuxarıdakı ayələrdən istifadə edin.)

- Yəh. 13:34-35: Biz, İsa bizi sevdiyi kimi bir-birimizi sevməliyik. O sevgisi ilə günahlarımızı tamamilə bağışladı.

- Kol. 3:12-15: "...ürək mərhəməti, xeyirxahlıq, itaətkarlıq, həlimlik və səbirə bürünün... Rəbb sizi bağışladığı kimi siz də bağışlayın.”

- 1 Yəh. 4:7-12 və 19-21: Biz bir-birimizi sevməliyik. Allahı sevib qardaşımıza nifrət etmək qeyri-mümkündür.

- 1 Pet. 3:8-12: "həmfikir olun…Pisliyə pisliklə... cavab verməyin, əksinə xeyir-dua edin"

3. Bizə qarşı günah işlədən bir adamı ürəkdən bağışlayıb günahından heç danışmamaq bəzən doğrudur? Onun etdiyi pisliyi sevgiylə ona söyləmək nə vaxt lazımdır?

Bəzən insanlar bizi incidir və bundan özlərinin xəbərləri yoxdur. Əgər bu, xırda bir məsələdirsə və o adam onu bilmədən edibsə, heç ona bildirmədən bağışlamaq və bu məsələni Allahla aramızda saxlamaq yaxşı olar. Amma bəzən, xüsusən bir adam günah etməkdə davam edir və həm bizi, həm başqalarını bununla incidirsə, ona yanlış bir şey etdiyini bildirmək vacib olur.

Əgər o adam qrupda ikitirəlik salırsa, axırda qrup dağıla bilər. O adamı seviriksə və onun Allahla və başqa insanlarla münasibətini mühüm sayırıqsa, ona həqiqəti söyləməliyik.

Mat. 18:15-17-də İsa bizə qarşı günah edənlərlə necə rəftar etməyi öyrədir. Hər vəziyyət fərqli olsa da, bu ayələrdən bəzi mühüm prinsipləri öyrənə bilərik. 50 Həyat Dərsi kitabında 37-ci dərs ("Günaha qalib gəlməkdə sevgi ilə bir-birinizə yardım edin") bu ayələri tətbiq etməyi öyrədir.

Bu mövzudan daha ətraflı “Yetkin şagirdlər olmaq" başlıqlı 12-ci fəsildə bəhs olunur. ("Tez-tez verilən suallar"da 2-ci suala baxın.)

Bağışlamaq və üzr istəmək üçün faydalı prinsipləri həmçinin Əlavə C-də tapa bilərsiniz.

Sizin qrupunuz Məsihdə necə böyüyə bilər?

Tətbiq və dua

1. Mat. 5:23-24-ü oxuyun. Hansısa bir yolla incitdiyiniz və ya zərər verdiyiniz bir adam varmı? Onların yanına nə vaxt gedəcəksiniz? Nə edəcəksiniz ya da nə söyləyəcəksiniz? Bu barədə dua edin. İndi plan qurun və mümkün qədər tez planınızı həyata keçirin.

2. Sizi incitmiş və bağışlamadığınız bir adam varmı? Allahın köməyi və lütfü ilə dua edib onları ürəkdən bağışlayın. (Kol. 3:12-14-ü təkrar oxuyun.)

3. Cəmiyyətinizdə elə bir adam tanıyırsınızmı ki, cəmiyyətin içində və ya kənarda başqa birini bağışlamalıdır? Əgər tanıyırsınızsa, o adama bağışlamaqda necə kömək edə bilərsiniz? Onun üçün dua edin.

Bu bölmədəki yazıları təkrar nəzərdən keçirin və Allahdan diləyin ki, insanları bağışlamağa ruhlandırmaq üçün bu ayələrdən necə istifadə edə biləcəyinizi sizə göstərsin. Dua edin ki, Allah onların ürəklərini yumşaltsın və onlar Allaha itaət etsinlər.

4. Cəmiyyətinizin bütün üzvlərinə görə dua edin ki, Kol. 3:12-14-ə əsasən bir-birləri ilə münasibət qursunlar.

14. Bu dünyada duz və nur olmaq

"Siz yer üzünün duzusunuz. Amma duz öz dadını itirərsə, nə ilə duzlanar? Artıq çölə atılıb insanlar tərəfindən tapdalanmaqdan başqa bir şeyə yaramaz.

Siz dünyanın nurusunuz. Dağın zirvəsində qurulan şəhər gizli qala bilməz. Heç kim çırağı yandırıb qabın altına qoymaz. Əksinə, çıraqdana qoyar ki, evdəkilərin hamısını işıqlandırsın. Eləcə də sizin nurunuz insanların qarşısında elə parlasın ki, onlar xeyirxah işlərinizi görüb göylərdə olan Atanızı izzətləndirsinlər".
(Matta 5:13-16)

(İsa çarmıxa çəkilməzdən əvvəl şagirdləri üçün Ataya dua etdi)—

"Sən Məni dünyaya göndərdiyin kimi Mən də onları dünyaya göndərdim"
(Yəh. 17:18)

Əgər qardaş-bacılardan birinin paltarı və gündəlik yeməyi yoxdursa və sizdən biri ona «arxayın get, isin və qarnını doydur» deyib onların yaşayışı üçün lazım olanları vermirsə, nə faydası var?
(Yaqub 2:15-16)

Giriş

İsa bizi dünyaya göndərir

Məsihçilər ev cəmiyyətində rahat şəkildə həftədə bir dəfə toplantı keçirə bilərlər: toplantı qurtaranda hərə öz evinə qayıdır və bir həftə sonra yenə yığışır, bir neçə ilahi oxuyub təlimə qulaq asırlar. Lakin bu kitabın digər yerlərində qeyd etdiyimiz kimi, məsihçi inancı təkcə həftədə bir dəfə ibadət toplantısına getməkdən ibarət deyildir.

Dörd Müjdəyə nəzər salaq.

Şagirdlər İsanı üç il müşahidə etdilər və Onun dini binaların divarları arxasında gizlənmədiyini gördülər. İsa insanlardan tələb etmirdi ki, Onun yanına gəlsinlər, amma Özü insanlar arasında idi! Kəndləri dolaşdı, günahkarlarla çörək kəsdi, onları tövbəyə çağırdı və onlara Allahın lütfünü göstərdi. İsa minlərlə adamı yedirtdi. Cüzamlılara toxundu, xəstələrə şəfa verdi, cinə tutulmuşları azad etdi. İkiüzlü dindar insanlara cəsarətlə meydan oxudu. Təkcə sinaqoqlarda deyil, evlərdə, küçələrdə, gölün sahilində—hər yerdə Allahın Padşahlığı barədə öyrətdi.

Bu gün biz Məsihin bədəni adlanırıq. Başqa sözlə desək, indi biz İsanın səsi, əlləri və ayaqlarıyıq. Biz də dünyaya gedirik! Qaranlıq yerlərdə Onun nurunu saçırıq. Ac olanları yedirdir, xəstələrə baş çəkirik. Həbsdə olanların qayğısına qalırıq. Bu dünyadakı insanlara Rəbbin lütfü ilə toxunuruq. Onun adı ilə onlar üçün dua edirik. Onların ehtiyaclarını ödəyərkən həmçinin Məsihin həqiqətən dünyanın Xilaskarı olaraq yer üzünə gəldiyini onlarla paylaşırıq. İnsanları günahdan əl çəkib Rəbbə iman etməyə məhəbbətlə çağırırıq.

Bu, çox gözəl səslənir, amma əməldə heç də asan olmur. Hamımız bilirik ki, məsihçilər arasında qalmaq və dünyanın ehtiyaclarına baş qoşmamaq bundan qat-qat daha asandır.

Bu fəsil, işığınızı qabın altına gizlətməkdənsə, hər zaman parlamasına kömək edəcək. Dünyaya gedəndə yadda saxlayın ki, İsa sizinlədir! Onun adı ilə dünyaya xidmət edin.

Müqəddəs Kitab Dərsi

Ehtiyac içində olan insanlara kömək etməklə İsaya xidmət edin

(50 Həyat Dərsi-ndə 41-ci dərs)

Başlanğıc müzakirəsi: Sizin fikrinizcə, Allah kasıb insanların qayğısına qalır? Sizcə, kasıblara kömək etmək məsuliyyətini biz daşımalıyıq? Bəli və ya xeyr cavablarınızı izah edin.

Matta 25:31-46-nı oxuyun.

1. Bu ayələrdə İsa həqiqəti öyrətmək üçün həkayə danışır. 31-32-ci ayələri yenidən oxuyun.

Bu hekayə nə vaxt baş verir? Səhnəni təsvir edin. Burada kimləri görürük (32-ci ayə)?

Bəşər oğlu (İsa) nə edir (31-ci ayə)?

2. 34-36-cı ayələri yenidən oxuyun. İsanın sağında oturanlar nə alacaqlar (34-cü ayə)? Niyə? Onlar nə ediblər?

35-36-cı ayələrdəki İsanın dediyi və onların İsaya etdikləri şeyləri sadalayın.

3. Sağda oturanlar (salehlər) İsanın sözlərinə cavab olaraq nə deyirlər? Sizcə, onlar Onun sözlərini təəccüblə qarşıladılar (37-39-cu ayələr)?

4. 40-cı ayədə İsanın onlara verdiyi cavabı oxuyun. Sizcə, O bununla nə demək istəyir? Ehtiyac içində olanlara kömək etməklə biz İsaya necə xidmət edirik?

Tereza Ana, Hindistanda küçələrdə yaşayan kasıblara və ölüm ayağında olanlara xidmət edən məhşur katolik rahibəsi idi. O bu nümunəvi məsəldən ilham almışdı. O deyirdi ki, kömək etdiyi hər bir şəxsdə İsanın üzünü görürdü. Ehtiyac içində olan insanlara qayğı göstərəndə, siz İsanın Özünə kömək etdiyinizi nəzərə alırsınızmı?

5. Sonra İsa Onun solunda oturanlara tərəf dönüb danışır. O onlara nə deyir? Onlar bu cəzanı nəyə görə alırlar (42-43-cü ayələr)?

6. 44-cü ayədə onların cavabları, salehlərin 37-39-cu ayələrdə olan cavablarına necə oxşayır? İsa onlara necə cavab verir (45-ci ayə)?

7. Efeslilərə 2:8-10-u oxuyun. Bu ayələri bir neçə dəfə oxuyun. 8-ci ayə xilasımız haqqında bizə nə deyir?

9-cu ayəyə əsasən deyə bilərik ki, əməllərimiz vasitəsilə xilas olmuşuq? Bir imanlı, öz əməlləri vasitəsilə xilası qazanması ilə öyünə bilərmi?

8. İndi yenidən 10-cu ayəni oxuyun. Bizim imanımıza görə, Allah bizi İsa Məsihdə yeni məxluq yaratdı. Bu ayə yeni məxluq olaraq nə etməyimiz üçün yaradıldığımızı öyrədir?

Sizcə, bu yaxşı işlərə nələr daxil ola bilər?

9. Matta 25-ci fəslə qayıdın və 40-cı ayəni yenidən oxuyun. Siz kiminsə ehtiyac içində olduğunu görəndə ya da eşidəndə, "Mən necə İsanın bu şəxsə uzanan əli ola bilərəm" deyə fikirləşirsinizmi? Heç kim öz ətrafında gördüyü bütün ehtiyacları tam ödəyə bilməz. Amma hər birimiz Allahın bizim qarşımıza çıxartdığı ehtiyac içində olan insanlara kömək əlimizi uzada bilərik.

Dua ilə bitirin: Allahın sizdən kömək etməyinizi istədiyi insanlar haqda düşünün. İsanın onlar üçün olan Öz şəfqətli ürəyini sizlərə verməyini Ondan xahiş edin. Sonra O nə etməli olduğunuzu sizə göstərəndə Ona itaətkar olun.

Məsihçi tarixindən bir hekayə

Orta Asiya, XXI əsr

Həbsxananın qapıları bir ev cəmiyyətinin üzünə açılır

Tofiq adındakı məhbus yalvarırdı: "Ruslan, sən onsuz da tez azadlığa çıxacaqsan. Nə olar, Müqəddəs Kitabını mənə ver! Azadlığa çıxan kimi özünə bir kitab tapacaqsan. Mənimsə Allahın yolunu öyrənmək üçün başqa fürsətim olmayacaq".

Orta Asiyanın bir müsəlman ölkəsində oğru olmuş Tofiq, həbsxanada yatan məsihçilərin vasitəsilə Məsihə iman etmişdi, amma Müqəddəs Kitabı yox idi. Onun məhbus dostu Ruslan həbsə düşəndə yeni imana gəlmişdi və Müqəddəs Kitabını özü ilə götürməyinə icazə verilmişdi. Tofiq çox vaxt Müqəddəs Kitabı Ruslandan götürüb oxuyardı. Məsihin təlimi onların hər ikisini həqiqətən dəyişdirirdi.

Axır ki, Ruslanın azadlığa buraxılma günü gəlib çatdı. Onlar vidalaşarkən, Ruslan Tofiqi qucaqlayıb Müqəddəs Kitabı onun əllərinə qoydu. Həbsxananın qapısı açıldı və Ruslan azadlığa qovuşdu. Tofiq Müqəddəs Kitabı qucaqladı və bu inanılmaz hədiyyəyə görə Allaha şükür etdi.

O dərhal Müqəddəs Kitabı oxumağa başladı və hər gün saatlarla oxudu. Oxuduqca dəyişdi. Allahın kəlamı gündən günə onun zehnini və ürəyini nurlandırır, ona ümid verirdi. O gördü ki, İsa Məsihin xoş xəbərini eşidib imana gəlməklə yenidən doğulmaq insanın dəyişməsi üçün yetərli deyildir. Tofiqin həyatı gündən-günə dəyişirdi: o, Allahın xeyirxahlığına getdikcə daha çox güvənirdi. Məsihin ölümü sayəsində günahlarının tamamilə bağışlandığına dair əminliyi getdikcə artırdı.

O, başqa məhbuslarla hörmətlə rəftar edir, hətta mühafizəçilərə belə yaxşı münasibət göstərirdi. Müjdənin həqiqət toxumları Tofiqin ürəyinin dərinliyində kök saldıqca, həbsxana divarları içindəki kiçik dünyası nurlanır, sevinclə dolurdu. Müqəddəs Kitabın anlatdığı möcüzəni—adamın çətin vəziyyətlərdə belə hiss edə biləcəyi o inanılmaz sülhü həqiqətən yaşayırdı. Sözsüz ki, həbsxana adamı məyusluğa salır. Lakin Məsihin sayəsində Tofiqin ürəyi ümidlə dolu idi.

O, varlığının dərinliyində Müqəddəs Ruhun qüvvətini tapdı və imanını bölüşməyə başladı. O zaman digər məhbuslardan bəzisi imana gəldi. Bir müddət sonra həbsxana müdiriyyəti Tofiqlə digər imanlıların yığışması üçün bir otaq ayırdılar. Onlar Tofiqin necə dəyişdiyini gördülər. Tofiq başqa məhbuslara yaxşı təsir edirdi, belə ki, məhbusların davranışları, sözləri, hərəkətləri yaxşılığa doğru dəyişirdi! Müdiriyyət bu kişilərin həyatında fəal olan Müjdənin qüdrətini gördü.. Zamanla onların həftədə dörd dəfə 2 saatlıq toplantı keçirmələrinə icazə verildi. Tofiq sevincindən yerə-göyə sığmırdı. Bu yeni imanlılar (və eləcə də bəzi imansızlar) ilə yığışmaq əla idi, ancaq Tofiq başa düşürdü ki, onun bir müəllimi olmasa, o özü o adamlara yaxşı təlimi öyrədə bilməz. Bu necə mümkün ola bilərdi? Həbsxanada ona Müqəddəs Kitabı daha dərindən öyrədən bir müəllimi haradan tapa bilərdi?

O zaman bir möcüzə baş verdi. Tofiqə Müqəddəs Kitabı hədiyyə etmiş Ruslan, öz dostu və ev cəmiyyətinin bir rəhbəri olan Rəşadı həbsxanaya göndərdi ki, Tofiqə baş çəksin.

Rəşad yola çıxmazdan əvvəl Tofiqə necə yardım etməsi barədə Allahdan müdriklik istədi. O bilirdi ki, həbsxana müdiriyyəti onun Tofiqə hər şeyi verməsinə icazə verməyəcək. Axırda Rəşad daha bir nüsxə Müqəddəs Kitabı və İsa Məsihin təlimindən 50 Həyat Dərsi kitabını götürməyi qərara aldı. Bu kitab vasitəsilə o qrup İsanın həyatı və təlimlərini saatlarla öyrənib müzakirə edə bilərdi.

Rəşad üç ev cəmiyyətindən xahiş etdi ki, həbsxana qapılarının onun üzünə açılması üçün dua etsinlər. Bir imanlı qardaşı da özü ilə apardı ki, özü həbsxanaya girəndə o qardaş onun üçün dua etsin. Allah dualarına cavab verdi! Rəşad içəri girib Tofiqlə görüşdü və mühafizəçilər onun götürdüyü iki kitabı da içəri buraxdılar. Hətta özləri üçün Müqəddəs Kitab istəməklə Rəşadı lap heyrətə gətirdilər! O onlara belə cavab verdi: "Maşında daha çox kitab var. Tofiqlə görüşəndən sonra sizə gətirib verəcəyəm".

Rəşadın Tofiqlə bir neçə saat söhbət etməsinə icazə verildi. Rəşad Tofiqə Müjdəni daha ətraflı izah etdi, onu məhbuslara təlim öyrətməyə təşviq etdi. Tofiqa dedi,

Allah sənə bu kişiləri şagird etmək üçün əla bir fürsət verdi. Biz də sənə yardım etməkdən ötəri əlimizdən gələni edəcəyik. Ancaq sən unutma ki, Müqəddəs Ruh sənə yardım edəcək! Allahın kəlamı qüdrətlidir və insanların ürəklərində fəal işləyir. Bu iş sənin deyil, Allahın işidir!

Rəşad Tofiqə 50 Həyat Dərsi kitabından istifadə edərək Müqəddəs Kitabı necə öyrətməyi, dərs vaxtı necə müzakirə edəcəyini göstərdi. Onlar birlikdə dua etdilər ki, Rəbb bu həftəlik toplantılar vasitəsilə həbsxananın içində və bayırda Öz Padşahlığını genişlətsin. Söhbət zamanı Rəşad Tofiqin İsa üçün alışıb-yanan bir imanlı olduğunu gördü. Sonra Rəşad başqalarına dedi ki: "Tofiq biz azadlıqda yaşayan imanlılardan daha güclü imanlıdır!"

Rəşad gedəndən sonra, Tofiq onun gətirdiyi kitablardan öz qrupunda istifadə etməyə başladı. Müsəlman mədəniyyətindən olan bu adamlar Məsihdə böyüyürdülər və Tofiq dərs öyrətdiyi zaman özü də Müqəddəs Kitabı daha yaxşı öyrənirdi.

Milad bayramında Rəşad və cəmiyyətlərdəki başqa kişilər xeyli ərzaq gətirdilər və imanlı məhbuslar onlara verilmiş mətbəxdə yemək bişirdilər. Lakin bu kiçik qrup, dadlı yeməklər gətirəcək ailələri olmayan başqa məhbusları da yeməyə dəvət etməyi qərara aldı. Tofiq və məsihçi qardaşları özlərinə verilmiş nemətləri başqaları ilə bölüşmək istədilər.

Rəşad həmçinin çox konfet gətirdi. Tofiq və digər imanlılar, Müqəddəs Kitabdan ümid verici ayələr yazdıqları kiçik vərəqləri konfet kağızları içinə qoyub konfetləri imansızlara Milad hədiyyəsi olaraq payladılar.

Ancaq xeyir-dua təkcə bir istiqamətdə, yəni ev cəmiyyətlərindən məhbuslara doğru hərəkət etmir. Bu yaxınlarda Rəşad həbsxananı ziyarət edəndə Tofiq ona bir çanta uzatdı. Onlara bu qədər məhəbbət göstərmiş ev cəmiyyətlərinə təşəkkür etmək istəyən məhbuslar onlara öz əl işlərini hədiyyə etdilər. Bunlar, cəmiyyətdəki qız uşaqları üçün qəşəng toxunmuş şallar idi.

Pasxa bayramında imanlılar Rəbbin Süfrəsini birlikdə qeyd etmək istədilər, amma Məsihin qanının rəmzi olacaq şərabları yox idi. Bu səbəbdən onlar tünd çay dəmlədilər və İsanın onları bağışlayıb onlara görə canını fəda etdiyini çörək və çay ilə qeyd etdilər!

Ev qrupları Tofiqin həbsxanada olan toplantısına "həbsxanada toplaşan ev cəmiyyətimiz" deyirdilər. Onların Məsihdə böyüməsinə kömək etmək üçün məsuliyyət hiss edirlər. İndi, bu sözlər yazıldığı zamanda (2020-ci ilin yazında), Tofiq hələ həbsxanadadır və onun qrupu yığışıb Müqəddəs Kitabı öyrənməkdə davam edir. Rəşad Tofiqə müntəzəm baş çəkir, bəzən ev cəmiyyətlərindən digər kişiləri də özü ilə götürür.

Bu ev cəmiyyəti həmçinin azadlığa çıxmış Ruslana yardım edir. Onlar bilirlər ki, azadlığa çıxan məhbuslar azadlıq olmayan bir mühitdən çıxıb heç bir məhdudiyyət olmayan azad bir mühitə daxil olanda emosional şok keçirə bilərlər. Azadlığa çıxmış məhbuslara çox vaxt iş tapmaq lazımdır, onları paltar, qış üçün palto, ayaqqabı, bəzən qalmağa yer kimi praktiki şeylərlə təmin etmək lazımdır. Onların həmçinin imanlı dostlara ehtiyacı vardır ki, köhnə dostlar onları imandan döndərib köhnə həyata çəkməsinlər.

Ev cəmiyyəti Ruslana görə dua edir, kişilər müntəzəm olaraq onunla görüşür, onu ruhlandırır və problemlərində ona kömək edirlər. Tofiqin həbsxanada xidməti artdığından, onlar dərk edir ki, gələcəkdə azadlığa çıxan məhbuslara xidmət etməyə daha çox ehtiyac ola bilər. O məhbuslar da gec və ya tez azadlığa çıxacaqlar. Onlara Allahın məhəbbətini praktiki şəkildə göstərmək lazım olacaq.

“Nə vaxt Səni xəstə və ya zindanda görüb yanına gəldik?” Padşah da cavab verib onlara deyəcək: “Sizə doğrusunu deyirəm: siz bu ən kiçik qardaşlarımdan birinə etdiyinizi Mənə etmiş oldunuz.”( Matta 25:39-40)

Tez-tez verilən suallar

1. İsa şagirdlərinin yer üzünün duzu və dünyanın nuru olduqlarını dedikdə nəyi nəzərdə tuturdu?

İsa bizə Allahın Padşahlığının nəyə bənzədiyini izah etmək üçün tez-tez gündəlik həyatdan misallar gətirirdi. Əvvəla İsa şagirdlərini duzla müqayisə etdi. Duz nə edir? Adətən yeməyin dadını hiss etmək üçün duzdan istifadə olunur. Həyat bəzən dadsız olur... yəni çətin və mənasız gəlir. Allahın məhəbbətində yaşayan imanlılar hara getsələr, hər yerə məna və ümid gətirirlər. İmanlılar bir evə, iş yerinə, məktəbə və ya hansısa başqa bir yerə daxil olduqda oranın atmosferi dəyişir və həyat oradakı insanlara "ləzzətli" gəlməyə başlayır.

Duz həmçinin ətin çürüməsinin qarşısını alır və soyuducular icad olunmazdan əvvəl insanlar əti qorumaq üçün duzdan istifadə etmişdilər. Biz imanlılar, ölməkdə olan bir dünyada fəal oluruq. Duz olduğu kimi, saleh işlərimiz, o cümlədən allahsız insanlara qarşı xeyirxah rəftarımız da həyatverici bir təsir göstərir. Belə işlərimiz günahın qarşısını alır və Allahın gözəlliyini aşkara çıxarır. İlk məsihçilər pozğun Roma dünyasına xidmət edərək o qədər qüvvətli təsir göstərdilər ki, imansızlar hər şeyin yaxşılığa doğru dəyişəcəyinə inanmağa başladılar.

İsa həmçinin şagirdlərinin bu qaranlıq dünyada nur olduqlarını söylədi. Müqəddəs Kitabda "nur" çox vaxt "həqiqət" mənasına gəlir. Qaranlıq bir otaqda birdən işıq yananda, hər şeyi aydın görünməyə başlayır. Eyni şəkildə imanlının həyatı da ətrafındakı insanlara dünyanın nuru olan İsanı göstərməlidir. İnsanlar başqalarına şəfqət və mərhəmət göstərən məsihçilərin simasında Allahın dünyaya qarşı uca məhəbbətini görməlidir. Eyni zamanda Allahın xalqının həyatında Allahın salihliyi nə qədər sevdiyini və şərdən nə qədər nifrət etdiyini görməlidirlər. İmanlılar hiyləsiz və sadiq olmaları ilə tanınmalıdır. Bundan əlavə, əsl şagirdlər cəmiyyətdə doğru şeylərin tərəfində olacaq, yanlış şeylərə qarşı çıxacaqlar. Onlar, dağın zirvəsində qurulan şəhər kimi uzaqdan görünürlər. Onların həyatı və sözləri başqalarının Allahın yolunu tapmasına kömək edir.

2. Biz təkcə bazar günləri ibadət üçün toplanan bir qrup olmaq istəmirik, həm də Məsihin bu dünyaya olan məhəbbətini əks etdirmək istəyirik. Başqa insanların qayğısına necə qala biləcəyimiz barədə bizə praktiki təkliflər verə bilərsinizmi?

Dua edib Müqəddəs Ruhun səsinə qulaq asmadan bir xidmətə başlamayın. Öncəki səhifələrdə Müqəddəs Kitabdan oxuduğumuz qoyun və keçi məsəlini yenidən oxuyun. Sualları müzakirə edin və həyatınızda hər gün qarşılaşdığınız ehtiyacları düşünün.

Hamımız ətrafımızdakı insanların ehtiyaclarına qarşı gözlərimizi yummuşuq. Qrupunuzun hər üzvü üçün dua edin ki, Məsihin gözlərinə və ürəyinə malik olsun. Rəbdən xahiş edin ki, fiziki (yeməyə, paltara, evə, müalicəyə), emosional (pis rəftardan və ya çətin həyatdan əziyyət çəkən) və ya ruhani (Məsihi tanımayanlar ya da depressiyaya, məyusluğa, şübhələrə qapılan)—hər növ ehtiyacları olan insanlara qarşı mərhəmət hiss edən ürəyini sizə versin. Müqəddəs Ruh gözlərinizi açıb bu ehtiyacları sizə göstərdikcə, necə kömək edə biləcəyinizi sizə göstərməsi üçün dua edin. Siz xidmət edəndə, bilin ki, vaxtınızı, pulunuzu ya da başqalarının gözündə ad-sanınızı qurban verəcəksiniz. Luka 10:25-37-də bunların hamısını qurban vermiş Xeyirxah samariyalı barədəki məsəli oxuyun. Bu məsəl haqqında həmçinin 50 Həyat Dərsi ndə 18-ci dərsə baxa bilərsiniz.

3. Qrupumuz kiçikdir. Pulumuz az, vaxtımız məhduddur. Daha çox məsuliyyəti öz üzərimizə necə götürə bilərik?

Kiçik olmağınız problem deyildir. Siz dua edib Allahı axtardıqca, yuxarıda 2-ci sualda müzakirə etdiyimiz kimi, Allah, sizə tapşırdığı işləri görəsiniz deyə sizin gözlərinizi və ürəyinizi açacaq və sizə tapşırdığı iş üçün lazım olan hər şeylə sizi təmin edəcək.

Xidmət işlərinin çoxu kiçikdir, böyük təşkilat və çox pul tələb etmir. Həv. 9:36-42-da Tabita haqqında oxuyun. Fikir verin ki, Tabitanın xidməti sadə idi. O, yoxsullar üçün paltar toxuyurdu. O, insanlara yardım etmək üçün ənamlarından istifadə etməyə vaxt tapırdı.

Cəmiyyətinizin üzvləri hər həftə kömək edə biləcəkləri ehtiyacları görəcəklər. Uşağı xəstə olan bir anaya yardım göstərmək, ailəsi olmayan bir dul qadına baş çəkmək, ehtiyac içində olan bir adam üçün bir çanta ərzaq gətirmək, bir xərçəng xəstəsini həkimə aparmaq kimi xidmətlər ola bilər. Kimisi öz binasının ətrafında olan zibili təmizləyə bilər.

Yadda saxlayın ki, İsa belə dedi:

Ən balaca bir işdə sadiq olan kəs böyük işdə də sadiqdir… (Luka 16:10)

Bir də bunu düşünün: Rəbb qrupunuzda bir adamın üzünə qapını açanda (Rəşadın Tofiqə kömək etməkdən ötəri həbsxananı ziyarət etdiyi yuxarıdakı hekayədə olduğu kimi), bütün qrupunuza kiçik və böyük miqyasda maddi yardım, dua və digər yollarla məhəbbət göstərmə vasitəsilə xidmət etmək fürsətini verə bilər. Sadəcə Allaha xidmət edin ki, O sizin insanlara olan məhəbbətiniz ilə izzətlənsin.

Eləcə də başqa qruplarla birlikdə bir xidmətə başlaya bilərsiniz. Yerusəlimdəki cəmiyyət, dul qadınlarını gündəlik yeməklə təmin etmək xidmətinə başlamışdı (Bax: Həv. 6:1). Onların imkanları böyük idi, çünki bu xidməti o şəhərdə yaşayan çoxlu yeni imanlılarla birlikdə həyata keçirdilər. İdarə edə biləcəyinizdən daha böyük bir xidməti təkbaşına öz öhdənizə götürməyə çalışmayın. Həvari Paul insanları maddi yardım vermək üçün ruhlandırmaq məqsədilə bu ayəni yazdı:

Çünki insanın həvəsi varsa, verdiyi yardım imkanı çatmadığı qədər yox, imkanına görə məqbul sayılır. (2 Kor. 8:12)

Sizin qrupunuz Məsihdə necə böyüyə bilər?

Tətbiq və dua

1. Yuxarıda 2-ci və 3-cü suallara baxın. Bir cəmiyyət olaraq orada deyildiyi kimi dua edin. Cəmiyyətinizdəki adamlara fürsət verin, hal-hazırda birlikdə yaşayıb işlədikləri insanların arasında necə duz və nur olduqlarını danışsınlar. Elə yollar vardır ki, qrupunuz bu xidməti gücləndirə və böyüdə bilər?

Həmçinin dua etdikcə Allahın sizə bir qrup olaraq və ya fərdi şəkildə Onun məhəbbətini göstərmənin digər yollarını göstərməsini gözləyin.

2. Qrupunuzdakı imanlıların bu dünyada duz və nur olmağa çalışarkən üzləşə biləcəkləri çətinlikləri müzakirə edin. Məsələn, iş yerində və ya məktəbdə yalan danışmağa məcbur edilən bir adam varmı? Çətin xasiyyətli birinə Allahın məhəbbətini göstərməyə çalışan bir adam varmı? Allahın kəlamına görə doğru olan işi etdiyinə görə təqiblə üzləşən adamlara görə dua edin.

3. Cəmiyyətinizdə müzakirə edin: Şəxsən sizi və ya qrupunuzu ehtiyac içində olanlara yardım etməkdən nə saxlayır? Vaxtınız çatmırsa, Allahdan diləyin ki, vaxtınızı necə boş yerə sərf etdiyinizi sizə göstərsin. Bəzi insanların həqiqətən boş vaxtı olmaya bilər, amma bəzisi televizora və ya internetə sərf etdikləri vaxtı ehtiyac içində olan bir adama xidmət etməyə sərf edə bilər.

Əgər insanların sizdən sui-istifadə edəcəklərinə görə narahatsınızsa, Allahın sizə müdriklik verməsi üçün birlikdə dua edin. Yoxsullara yardım edən başqa insanları tanıyırsınızmı? Xidmətlərində nə öyrəndiklərini onlardan soruşun.

Şayiələrdən qorxursunuzmu? Qrupunuzdakı bəzi insanlar başqalarından qorxub fəal olmaya bilərlər. Biz arzuolunmaz işlərlə məşğul olduqda və ya cəmiyyətdə xor baxılan insanlara yardım etdikdə insanların bizim haqqımızda nə düşünəcəklərinə, nə deyəcəklərinə görə asanlıqla narahat oluruq. Allahın insan qorxusu və Allah qorxusu haqqında nə dediyini öyrənmək üçün aşağıdakı ayələri birlikdə oxuya bilərsiniz:

Zəbur 27:1

Zəbur 56:10-11

Süleymanın Məs. 29:25

Qalatiyalılara 1:10

Xeyirxah samariyalı kimi həlim və fədakar xidmət etməkdən qorxmamaq üçün Rəbdən kömək diləyin. Dua edin ki, xidmət etdikcə Ona baxasınız və insanların nə düşünəcəkləri barədə narahat olmayasınız. Qoyun və keçi məsəlini yadda saxlayın. Siz ehtiyac içində olanlara xidmət edəndə əslində İsanın Özünə xidmət edirsiniz!

15. Təqiblərdə möhkəm qalmaq

Nə bəxtiyardır salehlik uğrunda təqib edilənlər! Çünki Səmavi Padşahlıq onlarındır. İnsanlar Mənə görə sizi təhqir edib təqib edəndə, yalan söyləyib sizə hər cür böhtan atanda siz nə bəxtiyarsınız! Sevinin və şadlanın! Çünki göylərdə mükafatınız böyükdür. Axı sizdən qabaq gələn peyğəmbərləri də belə təqib ediblər.
(İsa, Matta 5:10-12)

Məsih İsada möminliyə yaraşan bir həyat sürmək istəyənlərin hamısı təqibə məruz qalacaq. Amma pis adamlar və saxtakarlar aldadıb-aldanaraq getdikcə daha betər olacaqlar Sənsə öyrəndiyin və güvəndiyin şeylərə sadiq qal…
Həvari Paul, 2 Timoteyə 3:12-14)

Giriş

İsa Müjdə uğrunda əziyyət çəkənləri qüvvətləndirir

İsanın cəmiyyətinin təqib olunması yeni bir şey deyildir. İsanın Özü təqib olunduğu kimi, şagirdləri də təqib olunmuşlar. İsanın çarmıxa çəkilməsindən bu günə qədər 20 əsr boyunca məsihçilər təqiblərə məruz qalırlar. Güman ki, bu iztirablar sizin ev cəmiyyətinizdən də yan keçməmişdir. Bəlkə siz bu gün təqib olunursunuz.

Peter belə dedi:

Sevimlilər, sizi sınamaq üçün aranızda baş verən odlu imtahana sanki başınıza gələn qəribə bir iş kimi təəccüb etməyin. (1 Pet. 4:12)

Biz imanımıza görə çətin vəziyyətə düşəndə bəzən ürəyimizdə, "Kaş Məsihə xidmətdən uzaqlaşa biləydim" deyirik. Lakin bizə Məsihi tanıdan başqalarının bizə nə qədər kömək olduqlarını yada salırıq. Allah bizdən müftə aldığımız kimi müftə verməyimizi tələb edir. İsa bizim uğrumuzda hər şeyi verdi. Biz həmçinin bilirik ki, adları bilinməyən çoxlu imanlılar Müjdənin bizə çatması naminə əsrlər boyunca özlərini qurban verdilər. Bəziləri buna görə hətta canlarından keçdilər! Biz də hər gün özümüzü qurban verməyi öyrənirik.

Sonra hamısına söylədi: "Əgər bir kəs Mənim ardımca gəlmək istəyirsə, özündən imtina etsin və hər gün çarmıxını götürüb ardımca gəlsin”. (Luka 9:23)

Çalışırıq, getdiyimiz hər yerdə, ələlxüsus qaranlıq yerlərdə, nurumuz parlasın. Məhz o qaranlıq yerlərdə şeytanın kor etdiyi qəzəbli insanlar bizə qarşı dururlar. Bu qarşı durma İsaya da tanış idi (Yəhya 15:18-25).

Təqib zamanında biz öz zəifliklərimizi kəşf edib İsanın yanına qaçırıq, ehtiyacımız olan gücü və lütfü Ondan diləyirik. Ruhən yoxsul halımızda Ona fəryad edərək, Ondan utanmayaq və nura nifrət edənləri sevməyə davam edək deyə, bizi gücləndirməsini rica edirik.

İsa tutulanda şagirdləri qaçdıqları kimi, biz də təqibdəki əziyyətdən qaça bilərik (Mark 14:50). Ancaq biz öz canımızın harayında olsaq, bu hərəkətimizlə İsanın bu vaxta qədər həyatımızda etdiyi hər şeyi inkar edərik. Biz öz həyatımızda İsadan şəfa aldıqca, tədricən salehlik yolunda olan çətinliyi, itkini və ya əziyyəti seçməyə özümüzdə güc tapırıq. Çünki Allahın Padşahlığını sevmək və əzab-əziyyət çəkərkən İsaya baxmağı öyrəndik. Öz padşahlıqlarımızı itirəndə tamamilə Rəbbin Padşahlığına giririk (1 Pet. 4:1-2)[4].

Bu fəsil qrupunuzdakı insanların ürəklərini qüvvətləndirməyə xidmət edəcək, başqalarının qarşı durmasına baxmayaraq İsanın ardınca getməkdə sizə kömək edəcək.

Müqəddəs Kitab Dərsi

İsa şagirdlərini təqibə hazırlayır

Başlanğıc müzakirəsi: İmanına görə təqibə məruz qalmış bir adam tanıyırsınızmı? Yaxud İsa yolunda əzab çəkmiş imanlıların şəhadətliklərini oxumusunuzmu? Aşağıdakı dərsə başlamamışdan əvvəl öz həyatınızdan və ya təqibə məruz qalmış başqalarının həyatından bir əhvalat danışın.

Matta 10-cu fəslin ilk hissəsində İsa 12 şagirdini İsrailin müxtəlif yerlərinə göndərib Allahın Padşahlığını öyrətməyi, xəstələrə şəfa verməyi və cin qovmağı onlara tapşırır. Sonrakı ayələrdə onlara daha çox təlimat verir və nəyi gözləyə biləcəklərini deyir. Bunlar hər nəsildən olan bütün imanlılar üçün önəmli həqiqətlərdir.

Mat. 10:16-42-ni oxuyun.

1. 16-cı ayəni təkrar oxuyun. İsanın dünyada Müjdəni yayan ardıcılları nəylə müqayisə edilir? Təsəvvürünüzə gətirin: quzular köməksiz və zərərsizdir, qurdlar isə onları məhv etmək niyyətindədir. Bu ayəyə görə onlar bu vəziyyətdə necə davranmalıdırlar?

Sizcə, ev qrupunuz üçün "ilan kimi müdrik və göyərçin kimi məsum" olmaq nə deməkdir? Sizin Müjdəni yayarkən müdrik olmadığınıza dair misal gətirə bilərsiniz? Göyərçin kimi məsum olmadığınıza dair misal gətirə bilərsiniz?

2. 17-20-ci ayələri oxuyun. İsanın şagirdləri nə gözləyə bilərlər? Onlar valilərin və padşahların qarşısına aparılacaqları zaman bununla nə fürsəti əldə edəcəklər? (18-ci ayə) Müqəddəs Ruh onlara necə yardım edəcək? (19-20-ci ayələr)

3. 21-22-ci ayələri oxuyun. Bizim dövrümüzdə İsaya iman gətirən adamların öz qohumları tərəfindən öldürüldüyünə dair misalları bəlkə də eşitmisiniz. Adətən yeni imanlılar qohumlar tərəfindən öldürülmürlər, amma ailə tərəfindən rədd edilir, bəzən döyülür və söyülürlər. 22-ci ayəyə əsasən, təqibə baxmayaraq imanından dönməyənlərin axırı necə olacaq?

Sizin ev cəmiyyətinizdə İsaya iman gətirdiyinə görə öz ailəsi tərəfindən təqib olunmuş şəxslər vardırmı? Onların başına gəlmiş təqibi qrupunuzda müzakirə edin. Onlar ailələri tərəfindən rədd olunublarsa, ev cəmiyyətinizin onların əsl ailəsi necə ola biləcəyini müzakirə edin.

4. 24-25-ci ayələri oxuyun. Luka 11:14-15-də İsanı Baal-Zevul adlandırdılar. Dedilər ki, guya İsa cinlərin başçısının gücü ilə yaxşı işlərini edirdi. 25-ci ayəyə əsasən, biz həqiqətən İsanın ardınca gediriksə, allahsız insanlardan nə gözləyə bilərik? Sizcə, siz insanların kin dolu sözləri ilə sizə hücum etməyinə ürəyinizdə hazırsınızmı? Fikirlərinizi izah edin.

5. 26-28-ci ayələri oxuyun. Gizli olan hər şeyin aşkara çıxacağı imanlıları niyə ruhlandırmalıdır?

28-ci ayəni bir neçə dəfə yavaş oxuyun. Bu həqiqəti bilmək çox önəmlidir. Bədəni öldürüb canı öldürə bilməyənlər kimdir? Həm canı, həm bədəni əbədi olaraq məhv edə bilən kimdir? (Düşünün: Əbədi taleyimizə dair son qərarı verəcək Hakimimiz kimdir? Həmçinin bax: Yaqub 4:12.)

İsa insanların bizə edəcək və ya nə söyləyəcəklərindən qorxmamağı öyrətsə də, biz bilirik ki, ətrafımızdakı insanların təzyiqinə qarşı durmaq çətindir.

Bu ayə ürəklərimizi hazırlamaqda və təqib zamanı qorxuya qalib gəlməkdə bizə necə kömək edə bilər?

6. 29-31-ci ayələr sizi necə ruhlandırır?

7. 32-33-cü ayələri oxuyun. Hər kəs gizli imanlı olaraq yaşamaq barədə sınağa çəkilə bilər. İsanın "yol, həqiqət və həyat" olduğuna ürəkdən inanırıq, amma imansızların təzyiqi qarşısında imanımızdan danışmırıq, çünki bu daha asandır. Hökumətin bizi təqib edəcəyinə və ya iş yoldaşlarımızın yaxud qohum-əqrəbamızın bizi rədd edəcəyinə dair qorxularımız, çırağımızı qabın altına qoymaq üçün bizə təzyiq göstərir. (5:14-16-nı oxuyun).

Gizli imanlı olmaq istəyən məsihçilərə Matta 10:32-33 nə deyir?

8. İsa yenə ailə münasibətlərindən danışır. 34-39-cu ayələri oxuyun. İsanın gəlişi ilə dünyaya nə gəldi? (34-cü ayə)

Biz İsaya "Sülh Hökmdarı" deyirik (Yeşaya 9:6). Sülh Hökmdarı ailə üzvlərinin bir-birinə düşmən olmasına necə səbəb ola bilər? (35-37-ci ayələri təkrar oxuyun)

Qeyd: Rom. 12:18-də belə deyilır: "İmkan daxilində bacardıqca bütün adamlarla sülh içində yaşayın". Biz həmişə bu məqsədə çatmağa çalışmalıyıq. Ancaq bəzən biz başqaları ilə sülh içində yaşamaqdan ötəri əlimizdən gələni etdiyimiz halda, onlar bizi rədd edir və ya tələb edir ki, İsaya imanımızdan imtina edək. Belə vəziyyətdə biz kimi ən çox sevəcəyimizə və kimin yolunu tutacağımıza qərar verməliyik.

9. 37-39-cu ayələri oxuyun. İsa ürəyimizdə hansı yeri tutmalı olduğunu deyir? (37-ci ayə)

Sizcə, İsa bizə çarmıxımızı götürüb Onun ardınca gəlməyi əmr etdikdə nə nəzərdə tutur? (38-ci ayə)

Qeyd: Çarmıxın məqsədini düşünün. İsanın dövründə "çarmıxını daşımaq" ifadəsi öz ölümünə doğru yerimək mənasına gəlirdi. Luka 9:23-də İsa deyir ki, biz özümüzdən imtina etməli və hər gün çarmıxımızı götürüb Onun ardımca gəlməliyik. Luka 9:25-də O, bu fikrini davam etdirərək, "İnsan bütün dünyanı qazanıb canını məhv edər yaxud itirərsə, ona nə xeyri var?" deyə soruşur.

10. Matta 10:39-u təkrar oxuyun. Eyni sözlər Müjdələrdə daha 4 ayədə təkrarlanır: Matta 16:25, Mark 8:35, Luka 9:24 və Luka 17:33.
38-39-cu ayələrə nəzər salarkən İsanın yolunda hər gün necə yaşadığınızı düşünün. Bu ayələr şəxsən sizin üçün nə məna verir? Bir rəhbər olaraq sizin üçün nə məna verir?

11. İsa bu mətndə üç dəfə və İncilin digər yerlərində dəfələrlə şagirdlərinə qorxmamağı buyurur. Qrupunuzdakı adamların qorxularına qalib gəlmələrinə necə yardım edə bilərsiniz?

Dua ilə bitirin: Cəmiyyətinizdəki adamların həm yaxşı, həm pis vaxtlarında hər gün fədakarcasına İsanın ardınca getməkdə sevinc tapmaqlarına necə yardım edə bilərsiniz? İndi bu barədə dua etməyə vaxt ayırın.

Bu mövzunun dərininə gedin: Bu fəslin sonunda bu mövzuya dair cəmiyyətinizlə birlikdə öyrənə biləcəyiniz digər ayələr verilir.

Məsihçi tarixindən bir hekayə

Çin, XX-XXI əsrlər

Çindəki imanlılar cəmiyyəti təqib alovlarında qüvvətlənir

Çindəki imanlılar cəmiyyətinin son 70 il ərzində böyüməsi əsl möcüzədir. 1950-ci ildə Çində haradasa 1 milyon məsihçi var idi. O vaxt Çinin əhalisi 500 milyon nəfər idi, yəni hər 500 nəfərdən biri imanlı idi.

Bu gün Çin hökumətinin hesablamasına görə, imanlılar cəmiyyəti ölkənin əhalisinin 10 faizini təşkil edir, yəni hər on nəfərdən biri imanlıdır. Hal-hazırda Çində imanlıların sayı 100 milyondan çoxdur! Bu necə baş verdi? Məsihçilərin sayının artmasının əsas səbəbi, şiddətli təqibə baxmayaraq sürətlə yayılan ev cəmiyyətlərinin çoxalmasıdır.

XX əsrin son hissəsində Çindəki imanlılar cəmiyyətinin bəzi rəhbərləri öz inanclarına görə 20-30 il həbsxanada əziyyət çəkdilər. Uşaqlarınız balaca ikən həbs olunduğunuzu və böyüyüb orta yaşlara gəlib çatanda azadlığa buraxıldığınızı təsəvvürünüzə gətirin.

Bu çinli rəhbərlər emosional və fiziki sarsıntılar keçirdilər. Lakin onlar bunu Məsihin yolunda, Çindəki imanlılar cəmiyyətinin uğrunda etdilər. Bu səbəbdən bu gün Çindəki imanlılar, çoxunun adı Çindən kənarda bilinməyən bu adamlara dərin ehtiramla yanaşırlar.

Çində ev cəmiyyətləri hərəkatının böyüməyinə xidmət etmiş adamlardan biri Liu Jenyinq. Bu adam Yun qardaş olaraq şöhrət qazandı. Yun qardaşın atası möcüzə ilə şəfa tapandan sonra bütün ailəsi, bir də qohum-əqrəbası və dostlarının çoxu İsaya iman gətirdi. Yunun anası müjdəçi oldu, yaşadığı bölgədə çoxlu ev cəmiyyətləri yaratdı.

O zaman Çində imanlılar cəmiyyəti şiddətli təqibə məruz qaldığından Müqəddəs Kitab heç bir yerdə tapılmırdı. Yeniyetmə Yun üç aydan uzun bir müddət ərzində Müqəddəs Kitabı əldə etmək üçün oruc tutub dua etdi. Nəhayət, bir gecə onların evinin qapısı ehmalca döyüldü. Allah tərəfindən göndərilmiş iki nəfər yad adam onların evinə Müqəddəs Kitabı gətirdilər! Bu Müqəddəs Kitab illərlə yerin altında gizlədildi, hökumətin bundan xəbəri olmadı. Yun qardaş dualarına cavab olaraq baş vermiş bu möcüzədən sonra olan əhvalatları danışır:

O andan bəri İsaya imanla dua etməyə başladım. Müqəddəs Kitabdakı sözləri Allahın mənə dediyi sözlər kimi qəbul etdim… Hər gün səhərdən axşama kimi Allahın kəlamını oxudum. Tarlada çalışmağa gedəndə belə Müqəddəs Kitabı paltarımın içinə qoyur, fürsət tapanda oturub onu oxuyurdum. Gecə yatanda Müqəddəs Kitabı sinəmin üstünə qoyurdum.

Yunun valideynləri yoxsul fermerlər idi. Yun ancaq 3-cü sinfi bitirmişdi, buna görə çox yavaş oxuyurdu. Buna baxmayaraq, o, Müqəddəs Kitaba daxil olan bütöv kitabları əzbərləyirdi. Ən birinci Matta Müjdəsini əzbərlədi.

Yun, təzəcə yaranmış ev cəmiyyətlərinə gedirdi. O cəmiyyətlərdə Müqəddəs Kitab yox idi. Vəz etməyi bacarmayan Yun, İsanın möcüzələrini və təlimlərini əzbərdən danışırdı. Ona qulaq asanların imanı artırdı. Onlar, günahlarından və əbədi zülmətdən onları xilas edən İsaya sadə mahnılarla ibadət edirdi.

Bundan əlavə, Yun, İsanın göyə qalxmasından sonra imanlılar cəmiyyətinin necə böyüdüyünü nəql edən Həvarilərin İşləri kitabından hekayələr danışırdı. İmanlıların ürəyində iman artdıqca, onlar Müjdəni cəsarətlə bəyan etdilər.

Bu səbəbdən təqib şiddətləndi. Polis imanlıları axtarır, toplantıları dağıdır, çoxlarını həbs edirdi. Onları qəddarcasına döyür, məhkəmələrə aparır, ağır cərimələyirdi. Bir çox rəhbər həbs olundu. İmanlılar qanuna hörmət edən və heç kimə zərər verməyən yaxşı vətəndaşlar olduqları halda, polislər və hakimlər onları "Çin hökumətinin düşmənləri" adlandırdı. Bu hadisələr, İsanın və həvarilərin Əhdi-Cədiddə əvvəlcədən xəbər verdikləri kimi oldu.

Yun qardaş Səmavi Adam kitabında təqib illərinin də çoxlu möcüzələrlə dolu olduğunu söyləyir. İsa onlarla birlikdə idi və onların sözlərini güclü əlamətlər və xariqələrlə təsdiqlədi. Allah Çinin o qaranlıq illərində milyonlarla adamı Öz Padşahlğına gətirdi. O imanlılar Rəbb üçün alışıb-yanır, tez-tez dua edir, çətin vaxtlarda İsaya sadiq qalmaq haqqında ilahilər qoşurdu.

Çində "Sinim" adlı ev cəmiyyətləri rəhbərləri birliyinin sədri Xu Yonqze, Mao Tsedunun ölkənin prezidenti olduğu o illər haqqında belə yazdı:

1949-cu ildə Allahın xalqına qarşı təqib başladı və o zamandan bəri imanlılar cəmiyyətləri min cür hücumlara məruz qalıblar. Açıq fəaliyyət göstərən bütün cəmiyyətlər 1958-ci ilə qədər hökumət tərəfindən bağlanmışdı. Maonun arvadı Çianq Çin əcnəbi qonaqlara, “Çində məsihçilik muzeylərə keçmiş, tarixdə qalmışdır. Ölüb dəfn olunmuşdur” dedi. 1970-ci illərdə ABŞ-in məsihçilərdən ibarət olan nümayəndə heyəti Çini ziyarət etdikdən sonra, “Çində bir nəfər məsihçi qalmayıb” deyə xəbər yaydı.

Əlbəttə, orada məsihçilər var idi, amma imanlılar cəmiyyəti evlərdə gizli yığışırdı. Sonradan imanlılar cəmiyyətinin böyüməsinə və rəhbərlərin vəzlərinə nəzarət etmək istəyən hökumət imanlıların rəsmi şəkildə toplaşmalarına icazə verdi, ancaq toplantılar yalnız qeydiyyatdan keçmiş bir neçə xüsusi binada keçirilməli idi.

Bunun cəmiyyətin böyüməsinə mane olacağını görən məsihçi rəhbərlər, İsanın cəmiyyətinin Məsihə necə xidmət edəcəklərinə hökumətin qərar verməsinin yolverilməz olduğunu söylədilər. İsanın həvariləri kimi, onlar da bilirdi ki, insana deyil, Allaha tabe olmaq vacibdir (Həv. 5:28-29). Bunun nəticəsində hər yerdə yeni ev cəmiyyətləri yarandı.

Get-gedə daha çox insan Müjdəni eşidirdi. Həbs olunmuş məsihçilər digər məhbuslara imandan danışdıqlarına görə Müjdə həbsxanalarda da yayıldı. Məhbuslar eşitdikləri Müjdədə ümid tapırdı. Onlar anlayırdı ki, rüsvaylıqdan və cinlərin qulluğundan azad olmaları, həbsdən azad olmalarından da vacibdir. Onlar Məsihə iman gətirib təmizlənəndə həqiqətən azad oldular!

Çox imanlı Müjdənin yayılması üçün həbsxanada əzab çəkməyə hazır idi. Məsihçilərin həbs illəri tənhalıq və qorxu ilə dolu olsa da, onlar inanırdı ki, orada olmaları Allahın planıdır. Yun qardaşın 2001-ci ildə həbsxanada yazdığı məktubda bu əminlik aşkardır:

Allah məni Onun şahidi olum deyə buraya göndərdi. Burada İsaya ehtiyacı olan çox adam var. Mən Allahın təyin etdiyi müddət ərzində bu həbsxanada qalacağam. Buradan nə bir an tez, nə də bir an gec çıxacağam. Allahın həbsxanadakı xidmətim üçün təyin etdiyi müddət tamam olanda, buradan çıxacağam.

Yun qardaş həbsxananın dözülməz şəraitinə bu əminliyi sayəsində tab gətirə bildi. Axırda o, Həvarilərin İşləri kitabında oxuduğumuz əhvalatlara bənzər bir möcüzə ilə həbsxanadan azadlığa çıxdı.

Çindəki Fançen ev cəmiyyətləri şəbəkəsinin rəhbəri olan, Yun qardaşla dostluq edən Jan Ronlian, Yun haqqındakı fikirlərini belə xülasə etdi:

Çindəki imanlılar cəmiyyətində Allaha böyük güc və səlahiyyətlə xidmət edən çoxlu rəhbərlər görmüşəm, amma Yun qardaşa baxanda, başqalarının xidmətindən faydalanmaq deyil, onlara fədakarcasına xidmət etmək üçün gəlmiş Bəşər Oğlunun ürəyinə sahib olan, Onun kimi həmişə həlim və itaətkar olan bir xidmətçi görürəm.

İsanın dövründən bəri bütün dünyada çoxlu imanlılar böyük sədaqət və fədakarlıqla, bəzən öz həyatları bahasına Müjdəni yayırlar. Onlar çətin zamanlarda Məsihin yolunda əbəs yerə zəhmət çəkmədiklərinə inanaraq, İsa Məsihin adına şərəf və izzət gətirən həlim xidmətləri ilə imanda davam etdilər. İbranilərə Məktubun müəllifi deyir ki, dünya belə insanlara layiq deyildir (İbr. 11:38).

İsa onlara göylərdə böyük mükafat vəd etdi!

Bu hekayədə Yun qardaşın Pol Hetteveylə birlikdə yazdığı Səmavi Adam kitabından sitat gətirilmişdir (The Heavenly Man. Brother Yun with Paul Hattaway. Monarch Books, Oxford, England, 2002).

Tez-tez verilən suallar

1. Son vaxtlarda hökumət tərəfindən təqib olunmuşuq. Bəzi imanlılar deyir ki, bu, bizim günahlarımıza görə başımıza gəlib. Başqalarının fikrincə, kifayət qədər imanımız olsaydı, bu sınaqlardan keçməzdik. Bu doğrudurmu?

Müqəddəs Kitab həqiqətən günahın cəzası haqqında öyrədir və Allah bizi düzəldəndə, biz Onun səsinə qarşı diqqətli olmalıyıq. Ancaq Müjdəni yaydığımıza görə təqibə məruz qalmaq tamamilə başqa bir şeydir. Peterin Birinci Məktubunun 4-cü fəslində bu barədə nə dediyinə baxaq:

Məsihin adına görə təhqir olunsanız, siz nə bəxtiyarsınız! Çünki Allahın izzətli Ruhu üzərinizdə qalır. Lakin heç biriniz qatil, oğru ya başqa cür cinayətkar kimi yaxud başqalarının işinə qarışan şəxs kimi əzab çəkməsin. Amma bir insan məsihçi kimi əzab çəkirsə, qoy bundan utanmasın, bu adı daşıyaraq Allahı izzətləndirsin… Bunun üçün qoy Allahın iradəsinə görə əzab çəkənlər yaxşılıq edərək həyatlarını sadiq olan Yaradana həvalə etsinlər. (1Peter 4:14-16, 19)

İmanlılar dərk etməlidir ki, mömin həyat sürdüyünə və İsa Məsihin Müjdəsini başqaları ilə paylaşdığına görə təqib, İsa Məsihin dövründən bəri vardır. İsanın Özü belə demişdir:

Əgər dünya sizə nifrət edərsə, onda yada salın ki, sizdən əvvəl Mənə nifrət edib. Əgər dünyadan olsaydınız, dünya özündən olan sizləri sevərdi. Amma siz dünyadan deyilsiniz, Mən sizi dünyadan seçdim, buna görə dünya sizə nifrət edir. Mənim sizə söylədiyim sözü yadınıza salın: “Qul ağasından üstün deyil”. Əgər Məni təqib etdilərsə, sizi də təqib edəcəklər, Mənim sözümə riayət etdilərsə, sizin də sözünüzə riayət edəcəklər. Lakin bunların hamısını sizə Mənim adıma görə edəcəklər, çünki Məni Göndərəni tanımırlar. (Yəhya 15:18-21)

Həmçinin bax: Rom. 8:31-39. Bu ayələr bizi onunla ruhlandırır ki, Allah bizimlədir, bizə qarşı deyildir. Ən pis günlərdə, sınaqlarda, qıtlıq, yoxsulluq və amansız təqib zamanlarında O bizimlədir.

2. Biz təqib zamanı nə edəcəyimizi bilmirik. Gizlənmək lazımdırmı? Başqa bir yerə qaçmaq, bəlkə başqa ölkəyə köçmək lazımdırmı? Bizə qarşı edilən ədalətsizliyə etiraz etmək lazımdırmı? Yoxsa başımıza gələn dərdi qəbul edib cəsarətlə şahidlik etməliyikmi?

Təqib bir qohumun İncili cırmasından tutmuş qəzəbli adamların məsihçilərin yığışdığı binaları bombalamasına qədər fərqlənə bilər. Hər vəziyyət fərqlidir, buna görə biz Allahın Ruhun rəhbərliyi altında yaşamalıyıq. Biz Müqəddəs Yazıda Rəbbin müdrikliyini axtarmağı və hər vəziyyətdə Ruhunun səsinə qulaq asmağı öyrənməliyik. Müqəddəs Yazıdan aşağıdakı mətnlər bizim üçün faydalı ola bilər.

İsa şagirdlərini şəhərləri dolaşmağa göndərəndə onlara belə dedi:

Sizi bir şəhərdə təqib edəndə başqasına qaçın. (Mat. 10:23)

Şaulun (sonradan Paul) həyatına təhdid yarandıqda nə etdiyinə baxın:

Aradan xeyli gün keçdi. Yəhudilər Şaulu öldürmək üçün sui-qəsd hazırladı. Amma onların bu qəsdi haqqında xəbər Şaula çatdı. Yəhudilər onu öldürmək üçün gecə-gündüz şəhərin qapılarında pusqu qururdu. Amma Şaulun şagirdləri gecə olan kimi onu götürüb bir səbətin içinə qoyaraq şəhər divarlarından aşağı endirdilər. (Həv. 9:23-25)

Sonra Paul Yerusəlimə getdi, halbuki orada həbs ediləcəyini bilirdi. O, Efesdəki ağsaqqallara belə dedi:

İndi də Ruhun təkidi ilə Yerusəlimə gedirəm və orada başıma nə gələcəyini bilmirəm. Lakin Müqəddəs Ruh hər şəhərdə xəbərdarlıq edirdi ki, məni zəncirlər və əziyyətlər gözləyir. Öz canıma heç əhəmiyyət vermirəm, onu qiymətləndirmirəm. Mənə kifayətdir ki, yolumu—Rəbb İsanın mənə tapşırdığı kimi Allahın lütfünü göstərən Müjdəni şəhadətetmə xidmətini başa çatdırım. (Həv. 20:22-24)

İsa şagirdlərinə həbs ediləcəyini əvvəlcədən söyləmişdi. Onlara belə nəsihət vermişdi:

İnsanlardan özünüzü gözləyin. Çünki onlar sizi məhkəmələrə çəkəcək, sinaqoqlarında qamçılayacaqlar. Onlara və millətlərə şəhadət etmək üçün siz Mənə görə valilərin və padşahların qarşısına aparılacaqsınız. Onlar sizi təslim edəndə necə və ya nə deyəcəyiniz barədə qayğı çəkməyin. Nə deyəcəyiniz həmin vaxt sizə bildiriləcək, çünki danışan siz yox, sizdə danışan Atanızın Ruhudur. (Mat. 10:17-20)

Müqəddəs Ruhla dolan Peter və Yəhya, onları tutmuş başçılara cəsarətlə xitab etdilər:

Lakin Peterlə Yəhya cavab verib dedilər: «Özünüz qərar verin, Allaha deyil, sizə qulaq asmaq Allahın gözündə nə qədər doğrudur? Axı eşidib-gördüklərimizi deməyə bilmərik». (Həv. 4:19-20)

Bizi polisə və ya məhkəməyə aparanda onu yadda saxlamalıyıq ki, biz İsanın ardıcılları olaraq hakimiyyət nümayəndələrinə hörmət göstərməliyik.

İnsanın yaratdığı hər quruma Rəbb naminə tabe olun... (1 Pet. 2:13)

İmanlılara xatırlat ki, başçılar və hakimlərə tabe olub itaət etsinlər. Hər cür xeyirli iş görməyə hazır olsunlar. Heç kimə şər atmasınlar, davakar deyil, mülayim olsunlar və bütün insanlarla həlim davransınlar. (Tit. 3:1-2)

Beləliklə, hər kəsə öz haqqını verin: vergi haqqı olana vergi, gömrük haqqı olana gömrük, qorxu haqqı olana qorxu, hörmət haqqı olana hörmət. (Rom. 13:7)

Hakimiyyət nümayəndələri onlara hörmət göstərdiyimizi və cəmiyyətdə sülhün olmasını arzuladığımızı görməlidir, amma həmçinin özümüzü Allaha tabe olmağa həsr etdiyimizi də görməlidir (Həv. 4-də Peter və Yəhya kimi). Biz Allahın Ruhu ilə doluyuqsa, Allah bizə qorxuya qalib gəlmək üçün güc verəcək. Onda biz İsadan cəsarətlə danışacağıq və bu adamların da İsa vasitəsilə xilas olmaları üçün dua edəcəyik.

Bəzi hallarda qeyri-zorakı müqavimət göstərmək lazım olur. Əgər ölkənizdə hər vətəndaşın dini etiqad azadlığını təmin edən qanunlar varsa, bəzən öz hüquqlarınızı müdafiə etmək üçün səy göstərmək doğru olar.

Həvarilərin İşləri 22:24-29-da Həvari Paulun nə etdiyinə diqqət yetirin. Heç bir cinayət işlətmədiyi və məhkum olmadığı halda, romalı əsgərlərin onu qamçılayacaqlarını görən Paul Roma qanununa müraciət etdi. Onlar Paulun Roma vətəndaşı olduğunu dərk edəndə onu qamçılamağın qanunsuz olacağını anlayıb dayandılar.

3. Qrupumuzda bəzi adamlar onlara zülm və ya xəyanət etmiş şəxslərə qarşı kin hiss edir, bağışlamaqda çətinlik çəkirlər. Belə adamlara acı hissləri və kinli fikirlərinə qalib gəlməkdə necə kömək edə bilərik?

Qaranlıq üzərində qələbə çalmaq Allahın kəlamının vəz edilməsi və öyrədilməsi və həmçinin dua vasitəsilə mümkün olur. Ancaq biz çətinlik çəkən bacı-qardaşlarımıza lütf və anlayışla yanaşmalıyıq.

Hamımızın təbii rekasiyası, bizə qarşı edilən pisliklərə nifrət, təhqir və ya zorakılıqla cavab verməkdir. Lakin İsa şagirdlərinə başqa yolu öyrətdi və biz cəmiyyətimizdəki adamlara bu cür yaşamaqda kömək etməliyik. Romalılara Məktubun 12-ci fəslində Həvari Paul bizə belə buyurur:

Sizi təqib edənlərə xeyir-dua verin; lənət yox, xeyir-dua verin... Heç kimə pislik əvəzinə pislik etməyin. Hamının gözündə yaxşı olan işlər görməyə diqqət yetirin. İmkan daxilində bacardıqca bütün adamlarla sülh içində yaşayın. Ey sevimlilər, heç kəsdən qisas almayın, Allahın qəzəbinə yer verin. Çünki yazılıb ki, Rəbb belə deyir: «Qisas Mənimdir, əvəzini Mən verəcəyəm». Əksinə, «düşmənin acdırsa, onu yedizdir, susuzdursa, ona su ver. Belə etməklə sanki onun başına köz tökərsən». Pislik sənə üstün gəlməsin, pisliyə yaxşılıqla qalib gəl. (Rom. 12:14,17-21)

Mat. 5:44-də İsa düşmənlərimizi sevməyi və onlar üçün dua etməyi buyurur. Dua etdiyiniz bir adama nifrət etmək çətindir. Əlbəttə, onlar üçün ən vacib dua budur ki, onlar sizin kimi İsanın mərhəmət və lütfünü tanısınlar. Çox güman ki, erkən imanlılar cəmiyyətində Paula görə dua edən adamlar var idi, baxmayaraq ki, Paul məsihçiləri təqib edirdi! (Həv. 9)

Biz həmçinin onu xatırlamalıyıq ki, əsl mübarizəmiz ruhanidir və əsl düşmənimiz insan deyildir. Efeslilərə 6:12-də belə yazılıb:

Çünki mübarizəmiz qandan və ətdən ibarət olan insanlara qarşı deyil, şər başçılarına və hakim olanlara, bu qaranlıq dünyanın hökmranlarına, səmadakı ruhani şər qüvvələrə qarşıdır.

Buna görə biz əsl düşmənimizlə mübarizə aparmaq üçün Allahın verdiyi bütün zireh və silahlara bürünməliyik. (Bax: Ef. 6:10-20.)

(Həmçinin bax: 13-cü fəsil, “Bir-birini bağışlamaq”. O fəsildə Korri ten Bumun hekayəsi, kinə qarşı mübarizə aparan hər kəs üçün xüsusilə faydalı olar.)

4. Keçmiş təqibə görə bizim şəhərimizdə bəzi imanlılar artıq yığışmırlar. Onların ürəklərində böyük qorxu vardır. Onlar bir daha təqib olunmaq istəmirlər, odur ki, artıq Müjdəni yaymırlar. İsa yolunda keçmiş cəsarəti necə bərpa etmək olar?

İsa tutulanda nə baş verdi, yadınızdadırmı? O çətin anda şagirdlər dağıldılar. Hətta Peter belə İsanı tanıdığını inkar etdi. Onlar dirilmiş İsanı görməzdən əvvəl bütün ümidlərini itirmişdilər. İsa onları qapısı bağlı bir evdə tapdı.

Lakin İsanın həqiqətən dirilməsi gerçəkliyi hər şeyi dəyişdirdi. İsa ölümə qalib gəldi. Onu heç nə saxlaya bilmədi. Bu səbəbdən həvarilər öz həyatlarını Allaha həsr etməyə razı oldular.

Bu hissənin sonunda ev qrupunuzla birlikdə Həv. 4:23-31-ə baxın. İlk imanlıların dini rəhbərlərin təhdidləri qarşısında nə etdiklərinə fikir verin. Xüsusilə 29-31-ci ayələrdə onların duasına və Allahın cavabına diqqət yetirin. Biz İsanın bizi günahdan və ölümdən azad etmək üçün nə qədər əzab çəkdiyini tez-tez bir-birimizin yadına salmalıyıq. Çox insanın bundan hələ xəbəri yoxdur! Bu əla xəbəri onlardan necə saxlaya bilirik?

İmanlıların təqib zamanı yığışmağı dayandırmaları adi hadisədir, amma belə bir zamanda onlar bir-birlərinə dəstək olmalıdır. Həvari Paul 1-ci Korinflilərə 12:26-da xatırladır ki, "əgər bir üzv əzab çəkirsə, başqaları da onunla birgə əzab çəkir..." Əgər qrupunuzda öz ailəsindən və hətta polisdən əziyyət çəkən adamlar varsa, onlar bilməlidir ki, cəmiyyət onların yanındadır, onlar tək deyillər. Toplantılarınıza gəlməkdən qorxanlar varsa, qrupun rəhbəri olaraq siz və ya qrupdan başqa bir adam onların yanına gedib bu fəsildən bəzi ayələri onlarla birlikdə oxumalıdır. Həmçinin onlarla dua edin ki, onlar öz qorxularını İsaya versinlər və əvəzində İsadan cəsarət alsınlar.

Qrupunuzu daha çox ruhlandırmaq üçün aşağıdakı tətbiq hissəyə baxın.

Sizin qrupunuz Məsihdə necə böyüyə bilər?

Tətbiq və dua

1. Aşağıda sadalananlara baxıb müzakirə edin. İsanın yolunda təqib olunduqda ən çox nələrdən qorxursunuz?

- ailəniz tərəfindən rədd olunarsınız

- işdən qovularsınız və ya universitetdə oxuya bilməzsiniz

- qonşularınız sizin haqqınızda nə danışarlar

- hökumət sizi cərimələyər, həbs edər, döyər və ya öldürər

- sizi həyat yoldaşınızdan və ya uşaqlarınızdan ayırarlar

2. Keşmişdə təqibə məruz qalmısınızsa və ya indi təqib olunursunuzsa, əvvəlki səhifələrdəki (Tez-tez verilən suallar səhifələri) sualların hansıları qrupunuzun üzləşdiyi vəziyyəti təsvir edir? Müvafiq ayələri düşünün və Allahın sizə bu vəziyyətdə müdriklik verməsi üçün dua edin.

3. Yuxarıda 4-cü sualın sonunda bəhs edilmiş Həv. 4:23-31-i hələ öyrənməmisinizsə, indi öyrənin. Qorxularınızla əlaqədar olaraq və təqibdən əziyyət çəkmiş şəxslərin emosional şəfasına görə bu mətnə əsasən bir-biriniz üçün dua edin. Həvarilər bu ayələrdə cəsarət, əlamətlər və xariqələr üçün dua etdikləri kimi, siz də bunlar üçün dua edin.

4. Bu fəsildə Müqəddəs Yazıdan çoxlu ayələr verilir. Onları gözdən keçirin və hansılarının qrupunuz üçün ən faydalı olacağına qərar verin. Bu ayələrdən bir neçəsini gələn həftələrdə bir cəmiyyət kimi birlikdə öyrənmək üçün seçin.

Həmçinin növbəti səhifədə digər ayələrə baxın.

Aşağıda bu mövzuya dair cəmiyyətinizlə birlikdə öyrənə biləcəyiniz digər ayələr verilir.

- Yeşua 1:1-9 (Güclü və cəsarətli olmağa ruhlandıran sözlər)

- Matta 5:10-12 (Təqib edilənlər bəxtiyardır)

- Matta 24:9-14 və Luka 21:10-19 (Sınaqlara dözüb imanda davam etməyə ruhlandıran sözlər)

- Yəhya 15:18-21 (Dünyanın İsaya nifrət etdiyi kimi sizə də nifrət edəcəyini gözləmək)

- Yəhya 16:1-4, 33 (Təqib haqqında xəbərdarlıq; İsa qalib gəldi!)

- Həv. 4 (Daha cəsarətli olmağa ruhlandıran sözlər)

- Həv. 5:17-42 (Həvarilər həbs olunur, cəsarətlə danışırlar)

- Romalılara 8:16-25, 28 (Allahın Ruhu bizə yardım edir)

- Romalılara 8:31-39 (Bizi Allah məhəbbətindən heç nə ayıra bilməz)

- 1 Korinflilərə 15:58 (Zəhmətimiz boşa çıxmayacaq)

- Filipililərə 1:27-30 (Möhkəm dayanın, qorxmayın)

- İbranilərə 4:14-16 (Allahın taxtına cəsarətlə yaxınlaşa bilərik)

- İbranilərə 11-ci fəsil və 12:1-3, 11 (Keçmiş imanlı kişilər və qadınlardan nümunə götürün)

- Yaqub 1:2-4; 5:7-11 (Əziyyət çəkəndə sevinin; bunun nəticəsi yetkinlikdir)

- 1 Peter 1:3-9 (Canlı ümidimiz var; əziyyətlər bizi təmizləyir)

- 1 Peter 2:19-25 (Haqsız yerə əziyyət çəkmiş İsa bizə nümunə oldu)

- 1 Peter 3:13-4:19 (Məsihin yolunda əziyyət çəkmək xeyir-dua ilə nəticələnir)

- 1 Peter 5:6-11 (İblisə qarşı durun; Məsih sizi gücləndirəcək)

- Vəhy 2:8-11 (Qorxmayın; sadiq qalın və həyat tacını alacaqsınız)

Çətin vaxtlarda Allahın köməyinə dair ayələr:

- Zəbur 3, 5, 13, 18, 20, 23, 27, 40, 46, 54, 56, 61, 62, 68, 70, 91, 121, 125, 130, 140 və 146

- Yeşaya 26:3-4; 40:27-31; 41:10; 42:5-9 və 43:1-4

- Yeremya 29:11-14

- Matta 11:28-30

16. Sadiq ev cəmiyyəti Allahın Padşahlığının böyüməsində iştirak edir

Bir çox şahidlərin önündə məndən eşitdiyin sözləri başqalarına da öyrətməyə qadir olan sadiq adamlara həvalə et.
(Həvari Paul şagirdi Timofeyə müraciətlə, 2 Timotey 2:2)

Mən əkdim, Apollo suladı, amma Allah böyütdü. Buna görə də mühüm olan əkən ya da sulayan deyil, əkiləni böyüdən Allahdır.
(1 Korinflilər 3:7)

Meynə Mənəm, sizsə budaqlarsınız. Kim Məndə qalsa, Mən də onda qalsam, çoxlu bəhrə verər, çünki Mənsiz heç nə edə bilməzsiniz.
(Yəhya 15:5)

Giriş

Birlikdə böyümək

İsanın dövründən bəri bütün dünyada həqiqi cəmiyyətin böyüməsinin "açarı", şagirdlərə İsanın təlimlərini və bunlara riayət etməyi öyrətmək idi.

Birlikdə böyümək, bu kitabın mövzusudur. İmanlıların İsanı izzətləndirmək və Ona xidmət etmək məqsədilə toplandıqları hər yerdə Allahın Padşahlığının böyüməsi üçün ruhani qüvvət mövcuddur. Siz qrupunuzla birlikdə bu kitabın əvvəlki fəsillərini öyrənib qrupunuzda tətbiq etmisinizsə, deməli, Məsihdə böyüyürsünüz və həmçinin başqalarına təsir etməkdə böyüyürsünüz.

Bu fəsil, kitabın əvvəlki fəsillərinin hamısının təkrarıdır. Burada biz, İsanın öyrətdiyi hər şeyə riayət etdikdə necə təbii olaraq böyüdüyümüzdən bəhs edəcəyik. Bu böyümə üç cəhətdən ibarətdir: 1) cəmiyyətinizdəki insanların ruhani inkişafı; 2) Məsihə gələnlərin sayının artması; 3) yeni imanlılara xidmət etmək üçün yaradılan yeni cəmiyyətlərin böyüməsi.

İsa Allahın Padşahlığının böyüməsindən tez-tez bəhs edirdi. İsada qalsanız, Padşahlığın sizin vasitənizlə böyüyəcəyini gözləyə bilərsiniz!

Müqəddəs Kitab Dərsi

Sadiq imanlıların öyrədilməsi ilə Müjdənin yayılması

Başlanğıc müzakirəsi: Ev qrupunuz Müjdəni ölkənizdə yaymaqda necə daha təsirli ola bilər?

2 Timotey 1:1-2:3-ü oxuyun

1. Kim kimə məktub yazır? (a. 1,2)

Yaşlı Həvari Paul gənc Timoteyi illər boyunca şagird etmişdi. Timotey Paulun doğma oğlu olmadığı halda, yaxın dostluqları səbəbindən Paul onu "mənə sevimli oğul olan Timotey" adlandırır.

2. 3-5-ci ayələri təkrar oxuyun. Paulun hansı sözü Timoteyi dərindən sevdiyini göstərir.

3. 6-cı və 7-ci ayələrdə Paul Timoteyə öyüd-nəsihət verir. Paul Timoteyin hansı xüsusiyyətlərə malik olmasını istəyir? (7-ci ayə). Timotey bu xüsusiyyətlərdə necə inkişaf edə bilər? (6-cı ayə).

İndi öz həyatınızı düşünün. Siz bu xüsusiyyətlərdə güclü, yoxsa zəifsiniz? Cavabınızı və necə böyümək istədiyinizi izah edin.

4. Həbsxanada əziyyət çəkən Paul, Timoteyə Müjdədən utanmamasını yazır (8-ci ayəni təkrar oxuyun). Paul 9-cu və 10-cu ayələrdə Müjdəni necə izah edir?

5. Niyə Paul, həbsdə olmasına baxmayaraq, Müjdəni bəyan etməkdən utanmır? (11,12-ci ayələr).

Biz Paulun üzləşdiyi sınaqlarla üzləşdikdə, Məsih İsanın həyatımızda ixtiyar sahibi əmin olmaq niyə o qədər mühümdür? (12-ci ayə).

6. 13-cü və 14-cü ayələri təkrar oxuyun. Paul Timoteyi Müjdəni bəyan etməyə göndərdi. Bu iki ayədə Paul Timoteyə nəyi saxlamağı tapşırır?

Çoxlu yalançı müəllimlər erkən imanlılar cəmiyyətinə daxil olub həvarilərin öyrətdikləri lütf Müjdəsini təhrif edirdi.

İncilin İsa Məsih haqqında nə öyrətdiyini diqqətlə öyrənmək sizin üçün nə qədər mühümdür? Başqaları da həqiqi Müjdəni eşidib ona iman etsinlər deyə bu təlimi sədaqətlə öyrətməyə qərarlısınızmı?

7. 2:1-3-ü təkrar oxuyun. Burada Paul Timoteyi Müjdənin yayılması üçün səy göstərməkdə davam etməyə təşviq edir. Aşağıdakı suallara cavab verərkən, 2-ci ayəyə diqqətlə baxın.

- Timoteyə kim təlim öyrətdi?

- Timotey aldığı təlimi kimlərə həvalə etməli idi?

- Onlar bu təlimlə nə etməli idilər?

8. Bu sadə şəkildə şagirdlik prosesi təsvir olunur: şagirdlik, insanların Allahın kəlamını sədaqətlə çatdırması ilə baş verir. Paul Timoteyə təlim öyrədir --> Timotey sadiq imanlılara təlim öyrədir --> Bu sadiq insanlar digər sadiq insanlara təlim öyrədirlər --> (və proses belə davam edir).

Bu ölkədə imanlılar yeni insanlara Müjdəni öyrətməsələr, nə olacaq?

2 Tim. 2:2-də yazılmışdır ki, Timotey aldığı təlimi sadiq (etibarlı) adamlara "həvalə" etməlidir. Kiməsə nəyisə həvalə etmək, etibar edib tapşırmaq, işə məsuliyyətlə yanaşacağına, ondan gözlədiyiniz işi yerinə yetirəcəyinə inanmaq deməkdir.

Paul Timoteyə Müjdəni həvalə edə biləcək sadiq insanları axtarmağı tapşırır. Bunlar, Müqəddəs Kitabı yaxşı bilən və bildikləri şeylərdən danışmağı sevən, amma həyatları dəyişməyən insanlar deyillər. Sadiq adamlar İsanı sevdiklərini itaətkarlıqları ilə göstərirlər. Onların həyatı Ruhun səmərəsini nümayiş etdirir (Qal. 5:22-23) Onlar başqalarına xidmət etməyə, təlim öyrətməyə özlərini həsr etdilər.

Bu təlim (yaxud şagirdlik) ev cəmiyyətində ən yaxşı həyata keçirilir. İmanlılar başqa imanlılarla şəriklikdə, bir-birini sevməyi və bir-birinə xidmət etməyi öyrəndikcə böyüyürlər. Biz bunları ayrılıqda öyrənmirik, təklikdə. Buna görə imanlıların müntəzəm olaraq toplanması vacibdir.

Dua ilə bitirin: Hər ev qrupu, başqalarına təlim öyrətməyə qadir olan sadiq imanlılara təlim öyrətsə, bunun sizin şəhərinizə və millətinizə necə təsir edəcəyini müzakirə edin. İndi Allahdan diləyin ki, Paulun Timoteyə verdiyi əmrləri yerinə yetirməkdə qrupunuza kömək etsin.

Məsihçi tarixindən bir hekayə

Qədim Roma imperiyası, I əsr

İmanlılar cəmiyyətinin ilk əsrlərində Müjdənin sürətlə yayılması

İsanın qəbirdən çıxdığı gün yer üzünə nəhəng bir tsunami dalğası kimi gəldi. O gündən Şeytanın hökmranlığının sonu başladı. İsa çarmıxda dünyanın günahını Öz üzərinə götürdü. O bizim lənətimizi Öz üzərinə götürüb bizim əvəzimizə öldü. Ata, İsanı diriltməklə dünyaya onu göstərdi ki, ən böyük düşmənimiz olan ölüm belə İsaya qalib gələ bilməz! İsa, hər şeyin üzərində Rəbdir.

Ondan bir neçə həftə sonra, Əllinci Gün bayramında, göylərdən gələn bir "dinamit"in partlayışı baş verdi. İsa göyə qalxmazdan əvvəl şagirdlərinə tapşırmışdı ki, Yerusəlimdə qalsınlar və göydən gələn bir "dinamit"in (yunanca "dinamis" sözü "qüvvət" mənasına gəlir) onların üzərinə enməsini gözləsinlər (Həv. 1:4-8). Onlar Müqəddəs Ruhun qüvvəti ilə hər yerə gedib İsanın hər şeyin üzərində Rəbb olduğu barədə xoş xəbəri bəyan edəcəklər.

O gün Müqəddəs Ruh qüvvətlə gəldi və 3 min nəfər İsaya iman etdi (Həv. 2:41). Ondan qısa müddət sonra imanlıların sayı artıb 5 minə çatdı (Həv. 4:4). Müjdə tezliklə bütün Roma imperiyası daxilində və ondan kənarda yayıldı. Təqribi hesablamalara görə, 300 il sonra imperiyada məsihçilərin əhalisi 6-10 milyon nəfər idi! Bu artım hərbi qələbələr və zor gücü ilə olmayıb. Müjdə, şiddətli təqib zamanı sadə insanların öz imanlarını yayması nəticəsində yayılıb. B.e. 313-cü ildə çıxan fərmanla Romada imanlılar cəmiyyətinin təqib edilməsinə son qoyuldu və ondan sonra məsihçi inancı imperiyanın dini elan edildi.

Müjdə niyə bu qədər tez yayıldı? İndi gəlin Həvarilərin İşləri kitabına və həvarilərin məktublarına nəzər salaq və bu artıma səbəb olan bəzi amilləri düşünək. Siz bundan sonrakı sətirləri oxuyarkən mötərizədə verilən bütün ayələri oxumağa da vaxt sərf edin. Bu ayələr erkən imanlılar cəmiyyətində hərəkət edən Müqəddəs Ruhun qüvvətini daha açıq görməyinizə kömək edəcək.

Həvarilərin və digər müjdəçilərin xidmətləri ilə Müjdənin bu qədər sürətlə yayılmasının yeddi səbəbi vardır.

1. İsanın həqiqi bədəndə ölümdən dirildiyinə inanmaları.

Bu, hər şeyi dəyişdirən, gözlənilməyən bir hadisə idi. Həvarilər bunu öz gözləri ilə görmüşdülər və bu hadisə onları bir dəfəlik dəyişdirmişdi! Onları bu hadisənin baş vermədiyinə heç kim inandıra bilməzdi. Matta, Mark, Luka və Yəhya öz kitablarında dirilmə hekayəsini cəsarətlə nəql edirlər. Şagirdlər öz Rəhbərlərinin çarmıxa çəkildiyini gördükdə hiss etdikləri məyusluğu və qorxunu gizlətmirlər.

İsanın məhkəməsi əsnasında İsanı tanıdığını rüsvayçı bir şəkildə inkar etmiş Peter (Mat. 26:69-75), bir neçə həftə sonra minlərlə adamın qarşısında vəz edərək belə dedi: "Allah bu İsanı ölümdən diriltdi və hamımız buna şahid olduq" (Həv. 2:32).

Luka, İsanın göyə qalxmazdan əvvəl 40 gün boyunca müxtəlif vaxtlarda onlara göründüyünü bizə danışır (Həv. 1:3). Paul İsanın bir gün 500-dən artıq şagirdinə göründüyünü bildirir (1 Kor. 15:3-8)!

İsanın dirilməsi, Onun kim olduğu barədə Allahdan açıq bir əlamət idi və şagirdlər bunu bilirdilər. Peter Əllinci Gün bayramında belə vəz etdi:

Ona görə də qoy bütün İsrail xalqı möhkəm bilsin ki, Allah sizin çarmıxa çəkdiyiniz bu İsanı həm Rəbb, həm də Məsih təyin etmişdir. (Həv. 2:36).

Paul korinflilərə dedi ki, İsanın dirilməsi sayəsində bütün imanlılar günah və ölüm üzərində əbədi qələbə çaldılar! (1 Kor. 15:54-58). Buna görə çətin vaxtlarda belə həyatın bir mənası və məqsədi var idi.

2. İsanın xilas etməyə qadir olduğuna inanmaları.

Onlar İsa Məsihin günahları bağışlamağa və əbədi məhkumiyyətdən xilas etməyə qadir olduğuna bütün ürəkləri ilə inanırdılar. Buna görə onlar, ürəkləri məhəbbətlə dolu olaraq, insanları tövbəyə, imana və vəftiz olmağa cəsarətlə çağırırdılar.

Peter və Yəhya yəhudi başçılarına xilasın yalnız İsa vasitəsilə mümkün olduğunu cəsarətlə bəyan etdilər (Həv. 4:12). İnsanlara izah etdilər ki, Allah İsanı onların pis işlərindən dönmələri üçün göndərmişdi (Həv. 3:26). Bu, həvarilərin məktublarında önəmli bir mövzu idi. Məsihin işi sayəsində şagirdləri qaranlıqdan çıxıb Məsihin nurunda yeni insanlar olaraq yaşamağa çağırılmışdı (Ef. 5:3-15; 1 Pet. 2:9-12; 1 Yəh. 1:5-10.)

3. Duanın qüvvətinə inanmaları.

Həvarilər, İsanın öyrətdiyi təlimə riayət edərək imanlılara hər zaman hər şey üçün dua etməyi öyrətdilər (Mat. 7:7-11; Luka 18:1-8; Həv. 1:14; Həv. 12:5; Ef. 6:18). Onlar təkcə bazar günü toplantılarında deyil, gündəlik həyatlarında da çox dua edirdilər. Xüsusilə Allahın Padşahlığı gəlsin deyə dua edirdilər (Mat. 6:10). İmanlılar dini başçıların hədələri qarşısında belə Müjdəni yaymaq üçün Allahdan cəsarət dilədilər və bəyan etdikləri xəbərin doğru olduğunu təsdiqləyən əlamətlər və xariqələr göstərməsi üçün dua etdilər (Bax: Həv. 4:29-31)

4. Allahın əlamətlər və xariqələr yaradacağına inanmaları.

Həvarilər həlak olanlara Müjdəni bəyan etdikcə İsanın şəfa verməyə və cinləri qovmağa qadir olduğuna inanırdılar. Öz şəfa vermə qabiliyyətlərinə inanmırdı, amma İsanın adının buna qadir olduğuna əmin idilər (Həv. 3:6-10 və 16). İsa onlara Allahın Padşahlığının yaxınlaşdığını bəyan etməyi və xəstələrə şəfa verib cinə tutulmuşları azad edərək bunu təsdiqləməyi öyrətmişdi (Mat. 10:7-8). Şagirdlər İsanın göyə qalxmasından sonra da bunu davam etdirdilər.

Fövqəladə möcüzələr baş verdi və bunların nəticəsində həm imanlılar, həm də imansızlar müqəddəs qorxuyla davrandılar (Həv. 2:43; 5:12-16). Həvarilərin İşləri kitabında bu cür möcüzələr tez-tez təsvir olunur. Həvarilər təkcə öz xidmətlərində deyil, eləcə də Allahın çağırdığı yeni nəsil imanlıların vasitəsilə əlamətlərin və xariqələrin baş verəcəyini gözləyirdi. Stefan və Filip adında xidmətçilər Müqəddəs Ruhun qüvvəti ilə böyük əlamətlər və xariqələr yaratdılar (Həv. 6:8 və 8:6-8). Daha sonra Yaqub ağsaqqallara tapşırdı ki, xəstələr üçün dua edib şəfa tapacaqlarına inansınlar (Yaq. 5:14-16).

5. Müqəddəs Ruhun onlara yol göstərəcəyinə inanmaları.

Həvarilər Müjdəni bəyan etməyə gedəndə İsanın Müqəddəs Ruh vasitəsilə həmişə onlarla olduğunu bilirdilər, çünki İsa vəd etmişdi: "Mən dünyanın sonuna qədər hər zaman sizinləyəm" (Mat. 28:20). Onlar İsayla birlikdə dünyanı xilas etmək missiyasında iştirak etdiklərini bilir və İsanın onlara yol göstərməsini arzu edərək Ona qulaq asırdılar.

Bəzən İsa onlara möcüzə ilə konkret bir şəkildə yol göstərirdi: Rəbb Peteri Kornelinin evinə (Həv. 10), Filipi Həbəşli hərəmağasına (Həv. 8:26-40), Paulla müjdəçi komandasını makedoniyalılara (Həv. 16:6-10) yönəltdi (beləcə Müjdə ilk dəfə Avropada yayılmağa başladı). Başqa vaxtlarda onlar İsanın ümumi olaraq "gedin, bütün millətləri Mənim şagirdim edin" əmrinə riayət etdilər və Müqəddəs Ruhun onları yeni fürsətlərə yönəldəcəyinə, gedəcəkləri yerlərdə lazım olan şeyləri söyləmələri və etmələri üçün onları ilhamlandıracağına ümid bağladılar. Lakin onlar Allahın hansı yolla olur-olsun onlara yol göstərəcəyinə həmişə inandılar.

6. Allahın hər düşməndən, hətta ölümdən belə qüvvətli olduğuna inanmaları.

Həvarilər izdihamlardan ya da onlara hədə-qorxu gələn, onları həbs edən, hətta bəzilərini öldürən hakimiyyət sahiblərindən qorxmadılar. Onlar bilirdi ki, əslində insanlara qarşı deyil, Şeytanın padşahlığına qarşı müharibə edirlər. Qaranlıq qüvvətlərinin onlara qarşı müharibə edəcəyini gözləyirdilər (Ef. 6:10-12).

İsa şagirdlərinə üz-üzə gələcəkləri təhlükələr barədə xəbər vermişdi, amma onlara qorxmamağı öyrətmişdi (Mat. 10:28-31). Bəzən Rəbb həvariləri möcüzə ilə zindandan azad etdi (Həv. 16:22-40).

Lakin bundan önəmlisi o idi ki, İsa onların padşahlar qarşısında dayandıqları zaman Allahın Ruhunun söyləyəcəkləri sözləri verəcəyini vəd etdi (Mat. 10:17-20). Həvarilərin İşləri kitabı, həvarilərin dini və dünyəvi başçıların qarşısında Müjdəni bəyan etmək üçün əla fürsətlərindən bəhs edir (Bir neçə misal üçün bax: Həv. 4 və Həv. 26). Lakin axırda həvarilərin əksəriyyəti İsa Məsihə görə öldürüldü. Onlar bu həyata deyil, əbədi həyata ümid bağladıqlarına görə Müjdə uğrunda özlərini fəda etməyə və əzab çəkməyə hazır idi.

7. Müjdənin insandan deyil, Allahdan gəldiyinə inanmaları.

Həvarilər Müjdənin sağlam təlimini qorumağa özlərini həsr etdilər. Onlar öz hökmranlıqlarını qurmaq üçün Müjdənin öz variantlarını yaratmadılar (Qal. 1:6-12), lakin şahid olduqlarını, eşidib gördüklərini çatdırdılar (Yəh. 20:30-31; 1 Yəh. 1:1-4; 2 Pet. 1:16-21).

İsanın xəbərdarlıq etdiyi kimi, yalançı müəllim və peyğəmbərlərin gəlib Müjdəni təhrif edəcəklərini bilən həvarilər, Rəbbin qorxusu ilə çox çalışdılar ki, Müjdə həqiqətini qəbul etdikləri kimi başqalarına çatdırsınlar (Həv. 15:1-11; 1 Kor. 15:1-8; 2 Tim. 2:2; 2 Pet. 2:1-3). Onlar bunu vəz edərək və yazaraq etdilər və onların yazılarından ibarət olan Əhdi-Cədid bu gün bizim üçün həqiqətin meyarıdır.

******

Əlbəttə, Müjdənin Roma imperiyasında bu qədər sürətlə yayılmasının başqa səbəblərindən də danışmaq mümkündür. Məsihçilərin bir-birinə və bütpərəst qonşularına olan məhəbbəti də çox mühüm bir amil olub. İlk 300 il ərzində İsanın ardıcılları, minlərlə adamın ölümünə səbəb olan vəba zamanı həm imanlılara, həm də imansızlara xidmət göstərdilər. Çox vaxt xəstələrə qulluq etdiklərinə görə özləri vəbaya yoluxan məsihçilər, onlara gecə-gündüz xidmət göstərərək canlarını fəda etdilər. Məsihçilər, bütpərəstlərin küçələrə atdıqları körpələri götürür, ölümdən xilas edirdi; Müqəddəs Yazının öyrətdiyi kimi, yetimlərlə dul qadınların qayğısına qalırdılar. İsanın şagirdləri bu və digər yollarla göstərdilər ki, onların təlimi göylərdəndir, həlak olan dünyanı sevən və Ona imanla baxan hər kəsi xilas etməyə qadir olan Allahın xoş xəbəridir. Dünyanın hər yerində insanlar bu xəbəri eşitməyə can atırdı.

Tez-tez verilən suallar

1. Bizim kiçik ev cəmiyyətimiz, İsanın təlimlərinə riayət etməsi ilə bu nəhəng dünyada Allahın Padşahlığının böyüməsinə necə kömək edə bilər?

Bu suala cavab vermək üçün bu kitabın hər fəslini qısaca nəzərdən keçirəcəyik. Bəzən dayanıb böyük mənzərəyə baxmaq lazımdır. İsanın böyük nəticəyə gətirən xırda şeylər barədəki məsəllərini xatırlamaq lazımdır (Mat. 13:31-33-ə baxın).

Cəmiyyətiniz nə qədər kiçik olursa-olsun (iki və ya üç nəfərdən ibarət olsa belə), İsanın öyrətdiyinə diqqət yetirsəniz, yer üzündə Onun məqsədi üçün çalışır, Padşahlığının irəliləməsinə yardım edirsiniz. Ona sadiq olursunuz!

Bu kitabda fəsillərin xülasələrini oxuduqca öz ev qrupunuzu düşünün. Siz bu təlimləri tətbiq edirsinizmi?

Ev cəmiyyəti bir ailədir

İsa cəmiyyətini quracağına söz verdi. Lakin Onun həqiqi cəmiyyəti bizim təsəvvür etdiyimizdən fərqli ola bilər. Sözün əsl mənasında bir cəmiyyət olan və insanlara Məsihin lütfü ilə yanaşmağı, məhəbbət göstərməyi öyrənən ev cəmiyyəti, dağın zirvəsində qurulan şəhərdir. Günaha batmış bu dünyada tənha, qəlbi yaralı o qədər çox insan var! Allah istıyir ki, cəmiyyətiniz yolu azmış insanlara Onun yolunu tapmaqda kömək edən bir ailə olsun (Həv. 2:42-47-ni oxuyun).

Məhəbbət, rəhbərin motivasiyası

İsa bizə bu dünyadan tamamən fərqli bir rəhbərlik nümunəsini verdi. Təəssüf ki, dünyanın hər yerində bəzi cəmiyyətlərdə İsadan nümunə götürməyən rəhbərlər vardır. Belə rəhbərlər insanlara ağalıq edən dünya liderlərindən nümunə götürürlər. Məsihçilər səmimi həlimlik və məhəbbətlə xidmət edən rəhbərlərini əsla unutmazlar və özləri də xidmətkar rəhbərlər olurlar. Bunun nəticəsində Allahın Padşahlığı artır! (Mark 10:42-45-i oxuyun).

Allahın ecazkar xilas ənamını dərk etmək

Müjdə hər günahkar üçün çox qiymətli mirvaridir. Biz Müjdəni dərk edib qəbul etdikdə, o bizə böyük sevinc verir. Hətta sadə bir dillə izah olunan Müjdə, günahkarın tövbə edib iman etməsinə səbəb ola bilər. Ancaq imanlılar xilası ildən-ilə daha dərindən dərk etməlidirlər. Onda Müqəddəs Ruh bizə həyat verir və bu həyat bizim daxilimizdən bir çay kimi axır. Biz Müjdəni nə qədər çox dərk etsək, itmiş adamlara ümid tapmaqda o qədər çox kömək edə biləcəyik (Rom. 1:16-17-ni oxuyun).

Ev cəmiyyətində vəftiz

Dünyada məsihçi toplantılarında iştirak edən və özünü imanlı adlandıran, amma heç vəftiz olmamış çox insan vardır. Vəftiz hər kəsi Məsihə olan imanını insanlar qarşısında iqrar etməyə çağırır. İnsanlar bir Xilaskara olan ehtiyaclarını iqrar edirlər, İsanın ölümü və dirilməsinin həqiqətən onlara xilas gətirəcəyinə inandıqlarını bəyan edirlər. Vəftiz mərasimi yalnız suya girərək vəftiz olanlar üçün deyildir, mərasimdə iştirak edən hər imanlının imanını təzələməsinə yardım edir (Rom. 6:1-14-ü oxuyun).

Ruhda və həqiqətdə birlikdə ibadət etmək

Allahın onlara nə qədər çox maddi və mənəvi xeyir-dua verdiyini, dost, ailə və xüsusilə Məsihlə birləşmə kimi böyük nemətlərini dərk edən imanlılar Rəbbə təbii olaraq ürəkdən ibadət edirlər. Şükür edən ürək, ibadət edər. Məsihdə xoşbəxt olan insan ətrafındakı dünyanı təbii olaraq dəyişdirməyə başlayar. Allaha ürəkdən ibadət edən bir ev qrupu Rəbbi dəvət və qəbul edir... Bu da qüvvətlə nəticələnir! (100-cü məzmuru oxuyun)

Allahın kəlamı ‒ gündəlik çörəyimiz

İsa və həvarilər xəbərdarlıq etdilər ki, bir çox yalançı peyğəmbər və müəllimlər Allahın kəlamını təhrif edərək çoxlarını yoldan çıxaracaq. Ev qrupunuz hər həftə Allahın kəlamını diqqətlə öyrənməklə və hər kəsin təklikdə Allahla keçirdiyi vaxtlarda Müqəddəs Yazını oxumağı (və ya ona qulaq asmağı) öyrətməklə Şeytanın yalanlarına qarşı möhkəmlənir. Hər həftə Allahın kəlamını eşitməkdən imanımız təzələnir! Kəlam bizim gündəlik çörəyimizdir! (Zəb. 119:9-16-nı oxuyun).

Müjdəni uşaqlara ötürmək

İsa, "Uşaqları buraxın, qoy Mənim yanıma gəlsinlər! Onlara mane olmayın!" dedi (Mat. 19:14). Bəs siz ev qrupunuzda uşaqların İsanın yanına gəlməyinə mane olursunuzmu? Uşaqlarınıza Allahın yolunu öyrətməyə diqqət verirsinizmi? Bir neçə il sonra bu uşaqlar bəlkə də ölkənizdə cəmiyyətin rəhbərləri olarlar. Ancaq bunun üçün siz onlara indi Allahla yaşamağı öyrətməlisiniz. Uşaqlara da Müjdə lazımdır və imanlıların onlara həqiqət yolunu məhəbbətlə göstərmələrinə ehtiyacları vardır. Məsihin sizə verdiyi bu xəzinəyə etinasız yanaşmayın (2 Tim. 3:14-15).

Rəbbin Süfrəsini şükranla qeyd edin

İsa şagirdlərinə bədəni və qanı olaraq çörəklə şərabı verəndə belə dedi: "Sizi o qədər çox sevirəm ki, sizə görə canımı fəda edirəm. Bunu heç vaxt unutmayın!" Qrupunuzda Rəbbin Süfrəsini tez-tez qəbul edin. Onu qəbul edərkən tələsməyin. İnsanların günahlarını sakitcə etiraf etmələri və lütf əhdinə görə Rəbbə şükür etmələri üçün vaxt ayırın. Biz Süfrəni birlikdə qəbul etdikdə, Müqəddəs Ruhun hüzuru aramızda çox qüvvətlidir. Biz yenidən paklanırıq və yeni bir sevinclə Ona xidmət edirik (Yəh. 6:35 və 51).

Dua vasitəsilə imanda böyümək

Duanın bizdə və bizim vasitəmizlə işləməsində bir sirr vardır. İsa və həvarilər özlərini göstərmədən, ikiüzlük etmədən dua etməyi bacarırdılar. Onlar imanla dua edirdilər! Dualarının əsas məqsədi o idi ki, Allahın Padşahlığı gəlsin və yer üzündə iradəsi olsun. Əhdi-Cədiddə həvarilər dua etdikdə Allahın Padşahlığı qüdrətlə böyüyürdü. Ev qrupunuz tez-tez birlikdə dua edirmi? Birlikdə dua etməyi öyrənən cəmiyyət birlikdə böyüyər! (Ef. 6:18-i oxuyun).

Vermənin xeyir-duasını kəşf etmək

İncildə ianə vermək haqqında hekayələr çox vaxt böyük fədakarlıqdan bəhs edir. Dul qadının ianə qutusuna atdığı iki kiçik pulu düşünün. O, dolanmaq üçün əlində nə varsa, hamısını verdi. Xeyirxah samariyalı da öz millətinin düşməni sayılan bir adama (yolda döyülmüş bir yəhudiyə) yardım etmək üçün fədakarlıqla vaxtını və pulunu ona sərf etdi və ad-sanını itirməkdən qorxmadı. Səxavətlə verməyi öyrənən ev cəmiyyəti, müntəzəm olaraq dünyaya Məsihin məhəbbəti ilə təsir göstərir (2 Kor. 8:1-5-i oxuyun).

Yetkin şagirdlər olmaq

Bu kitabın hər fəsli şagird etmək haqqındadır, lakin şagirdlik mövzusuna həsr olunmuş müvafiq fəsildə iki sual önə çıxır: 1) Cəmiyyətinizdəki insanlarda İsanın xarakteri ildən-ilə daha çox formalaşırmı? 2) Onlar öyrəndiklərini imanda özlərindən gənc olanlara həvalə etmək məsuliyyətini öz üzərinə götürürlərmi? Əgər cəmiyyətinizdə hər kəs şagirdliyə ciddi yanaşsa, Allah qrupunuz vasitəsilə böyük işlər görəcək (2 Tim. 2:1-2-ni oxuyun).

Ev cəmiyyətində bağışlanma

Dünyada hər ailə xoşrəftarlığı, bir-biri ilə yola getməyi öyrənməlidir. İsanın cəmiyyəti də istisna deyildir. Təəssüf ki, bəzi cəmiyyətlər qruplara bölünmüş vəziyyətdə illərlə davam edir. Bacı-qardaşlar arasında qalan acı hisslər çoxlarının münasibətlərini yavaş-yavaş zəhərləyir. Lakin cəmiyyətdəki insanların münasibətləri şəfa tapandan sonra Məsihin Padşahlığının yer üzündə həqiqətən çiçəklənə biləcəyinə dair ümid bərpa olunur (Ef. 4:32-ni oxuyun).

Bu dünyada duz və nur olmaq

Bu anda dünyanın hər yerində imanlılar, Məsihi tanımayan adamlara saysız-hesabsız yollarla Məsihin məhəbbətini göstərirlər. Həqiqi imanlılar Müjdənin həqiqətlərini yalnız sözdə bəyan etmirlər, eyni zamanda gündəlik həyatlarında da onu əməldə göstərirlər. İsa xeyirxahlıq edərək hər yanı gəzdi (Həv. 10:38) və Onun cəmiyyəti də eyni şəkildə hərəkət edir. Ev cəmiyyətindəki insanlar bazar günləri toplanmaqla kifayətlənməzlər. Onların xeyirxah və mərhəmətli işləri hər gün dünyaya təsir göstərirlər (Mat. 25:31-40-ı oxuyun).

Təqiblərdə möhkəm qalmaq

Heç kəs təqib olunmaq istəməz. Hamımız heç vaxt təqib olunmayacağımıza ümid edirik. Ancaq İsa dedi ki, Onun ardınca gələn əsl şagirdlər təqib olunacaqlar. Biz əzab çəkəndə Allahın artıq vəziyyətə nəzarət etmədiyini düşünüb məyusluğa qapılacağıqmı? Rom. 8:28 heç vaxt yadımızdan çıxmasın. Pis insanlar şər ruhların təsiri ilə pislik etsələr də, Allah yenə Öz məqsədlərinə çatacaq. Ona güvənək ki, bu yolla O, Müjdəni yayacaq və imanımızı qızıl kimi təmizləyəcək (Rom. 8:28-39-u oxuyun).

Sizin qrupunuz Məsihdə necə böyüyə bilər?

Tətbiq və dua

Yuxarıdakı "Tez-tez verilən suallar"a qayıdın. Orada bu kitabın xülasələrinə daha çox diqqətlə baxın. Qrupunuzun zəif olduğu, böyüməyə ehtiyacı olan bir neçə fəsli seçin. Qarşıdakı həftələrdə bu fəsilləri yenidən oxuyun və bu sahələrdə böyümək üçün dua edin.

Əlavə A: Vəsaitlər

Aşağıdakı saytlarda həm uşaqlar, həm də böyüklər üçün bir çox dillərdə çoxlu faydalı vəsaitlər vardır. Həmçinin Yutub-da bir çox dillərdə ilahilər və vəzlər tapa bilərsiniz.

SAYTLAR:

1)  www.learnhisways.com

Siz bu saytını ziyarət etdikdə müxtəlif dillərə məxsus olan bayraqları görəcəksiniz. İstədiyiniz dildə mövcud olan materialları görmək üçün həmin dilin bayrağını klikləyin. Bunların hamısını ev qrupunuz üçün PULSUZ endirə və ya çap edə bilərsiniz. Yaxud bu kitabları ölkənizdəki başqa qruplara paylamaq üçün çap edə bilərsiniz.

Bu kitab, İsa Məsihin ardınca birlikdə getmək, bu saytda bir neçə dildə verilmişdir.

Müqəddəs Kitab dərsləri və hər gün üçün qısa dərslərdən ibarət məsihçi kitablar da burada vardır. Bu saytda olan aşağıdakı kitablar faydalı vəsaitlərdir, onlardan bu kitabla yanaşı istifadə etmək olar və bu kitabda onlara tez-tez istinad edilir.

50 Həyat Dərsi

Qədim Müqəddəs Yazılardan Yaradılış Kitabı üzrə Dərslər

Bəxtiyarlıq Vədləri ilə Məsihdə Böyümək

Bir Bədən - Bir Ürək (nikah haqqında)

Uşaqları Allah Yolunda Necə Böyütmək (valideynlər üçün)

2)  https://www.thehopeproject.com/az/the-azerbaijani-hope

"Ümid" filmi: Yaradılışdan İsa Məsihin həyatı, ölümü və dirilməsinə qədər Müjdə hekayəsi.

3)  https://www.jesusfilm.org/search.html?q=Azerbaijani,%20North

Bu saytda böyüklər və uşaqlar üçün İsanın həyatı, Məcdəlli Məryəmin hekayəsi (Məryəm) və digər filmlərə baxa bilərsiniz.

4)  https://www.jesusfilm.org/strategies-and-tools/resources/the-app.html

İsa filmi applikasiyası: Yuxarıdakı saytdakı filmlərə yüzlərlə dillərdə baxmaq imkanı verən applikasiyanı buradan endirə bilərsiniz.

5)  olivetree.com.

Bir çox dillərdə Müqəddəs Kitabı pulsuz endirə bilərsiniz.

6)  https://www.faithcomesbyhearing.com/audio-bibles/bible-recordings.

Bir çox dillərdə Müqəddəs Kitabın audio versiyasını endirə bilərsiniz

7)  bible.com/app

Bir çox dillərdə pulsuz Müqəddəs Kitab applikasiyası

8)  bible.com/kids

Bir çox dillərdə pulsuz Uşaqlar üçün Müqəddəs Kitab applikasiyası

9)  https://bibleforchildren.org/

Bir çox dillərdə Uşaqlar üçün Müqəddəs Kitab hekayələri (uşaqlar üçün boyama şəkillərini də endirib çap edə bilərsiniz)

10)  http://www.wol-children.net/index.php?n=Azeri.Main

Bir çox dillərdə uşaqlar üçün səsli Müqəddəs Kitab hekayələri və öz dramlarınızı yaratmaq üçün ssenarı

11)  https://songs.worshipleaderapp.com/

Bir çox dillərdə ilahilər

(Azərbaycan dilində ilahiləri tapmaq üçün türk dilini seçin və ondan sonra "Azerice", yəni Azərbaycan dilində ilahilər seçmək imkanınız olacaq.)

12)  http://www.musiqidenchox.com/?page_id=44

Azərbaycan dilində ilahilər

Əlavə B: Hekayələr

Təklif olunan Müqəddəs Kitab hekayələri və uşaqlar və böyüklər ilə bunlardan istifadə etmək barədə məsləhətlər

Həm uşaqların, həm də böyüklərin xoşuna gələn Müqəddəs Kitab hekayələri aşağıda sadalanmışdır.

Əhdi-Ətiq

- Yaradılış 1-2: Dünyanın yaradılması

- Yaradılış 3: İnsanın günaha batması

- Yaradılış 4: Qabil və Habil - ilk qətl

- Yaradılış 6:5-8:22: Nuh və daşqın

- Yaradılış 11:1-9: Babil qülləsi

- Yaradılış 12-50: İbrahim, İshaq, Yaqub və Yusif: Bu fəsillərdə uşaqların xoşuna gələn çox hekayə vardır. Bu hekayələrdən bəzisi yaşca daha böyük uşaqlara və böyüklərə uyğundur.

- Çıxış 1:1–20:21 və 32–34-cü fəsillər: Allah İsrail xalqını Misirdən qurtarır və onlara On Əmr verir. Bu fəsillərdə hər yaşda olan insanları heyran edən çox hekayə vardır.

- Saylar 13-14: Kənan torpağına nəzər salma; İsrail xalqının Allaha qarşı üsyanı

- Yeşua 1–4 və 5:10–10:15: Yeşua İsrail xalqını Kənan torpağına aparır; Yerixonun divarları çökür

- Hakimlər 6-7: Gideonun Midyan üzərində qələbəsi

- Rut Kitabı: Məhəbbət və iman haqqında gözəl bir hekayə!

- 1-ci Şamuel və 2-ci Şamuel Kitabları: 1Şam. 17-də Davudun yekə Qolyatı öldürmə hekayəsi balaca uşaqların çox xoşuna gəlir. Bu iki kitabda yaşca daha böyük uşaqlar və böyüklər üçün də çoxlu ibrətamiz hekayələr vardır.

- 1-ci Padşahlar 16:29–19:21 və 2-ci Padşahlar 2: İlyas Peyğəmbərin pis padşaha və yalançı allahlara qarşı mübarizəsi (möcüzə hekayələri)

- 2-ci Padşahlar 4-7: Elişa Peyğəmbərin çoxlu möcüzələri

- 2-ci Salnamələr 20:1-30: Yehoşafat: Allah Yəhudanı qurtarır

- Ester Kitabı: Ester öz xalqını xilas etməkdən ötrü həyatını təhlükəyə atır

- Daniel 1–6: Daniel ilə üç dostunun Babildə başına gələnlər və Allahın onları qurtarması haqqındakı həyəcanlı hekayələr

- Yunus Kitabı: Yunus Allahdan qaçır və onu bir balıq udur

Əhdi-Cədid

Aşağıda Müjdələrdən (Matta, Mark, Luka və Yəhya) və Həvarilərin İşlərindən uşaqlardan tutmuş böyüklərə qədər hamının xoşuna gələn 25 hekayə sadalanmışdır. Müjdələrdə İsanın həyatından, möcüzələrindən çoxlu hekayələr vardır. Həvarilərin İşləri Kitabında İsanın göyə qalxmasından sonra Allahın həvarilər vasitəsilə etdiyi möcüzələr haqqında çox gözəl hekayələr vardır. Burada həmçinin İsanın davamçılarının hər yerdə Müjdəni yayarkən çəkdikləri əzab-əziyyətlər nəql edilir. Bu hekayələr cəmiyyətinizdə kiçikdən-böyüyə hamını o qəhrəmanlar kimi İsanın ardınca getməyə və Müjdəni başqalarına yaymağa ilhamlandıra bilər.

- İsanın doğulması: Luka 1-2 və Matta 1:18-2:23

- İsanın sınağa çəkilməsi: Matta 4:1-11 və Luka 4:1-13

- Qaya üzərində qurulan ev məsəli: Matta 7:24-27; Luka 6:46-49

- Şəfa möcüzələri: Matta 8:1-17

- İsa tufanı yatırır: Matta 8:23-27; Mark 4:35-41; Luka 8:22-25

- İsa günahları bağışlayır və iflic adama şəfa verir: Matta 9:1-8; Mark 2:1-12; Luka 5:17-26

- İsa ölü qızı dirildir və başqalarına şəfa verir: Matta 9:18-34; Mark 5:21-43; Luka 8:40-56

- Əkinçi məsəli: Matta 13:1-23; Mark 4:1-20; Luka 8:4-15

- İsa beş min nəfəri doyurur: Matta 14:13-21; Mark 6:30-44; Luka 9:10-17

- İsa suyun üstü ilə yeriyir: Matta 14:22-33; Mark 6:45-52; Yəhya 6:16-21

- İsa dörd min nəfəri doyurur: Matta 15:32-39; Mark 8:1-10

- Bağışlamayan qul məsəli: Matta 18:21-35

- İsanın Yerusəlimə girməsi: Matta 21:1-11; Mark 11:1-10; Luka 19:28-40

- İsa kor adama şəfa verir: Mark 8:22-26

- İsa uşaqların Onun yanına gəlməsini istəyir: Mark 10:13-16; Luka 18:15-17

- İtmiş oğul məsəli: Luka 15:11-32

- İsa on cüzamlı adama şəfa verir: Luka 17:11-19

- İsa ilə Zakkay: Luka 19:1-10

- İsa çarmıxa çəkilir: Matta 26-27; Mark 14-15; Luka 22-23; Yəhya 18-19 (Bu fəsillər çox uzundur. Balaca uşaqlara qısa şəkildə danışmaq və ya Uşaqlar üçün Müqəddəs Kitabdan oxumaq lazımdır. Ya da Pasxa bayramından əvvəl hər gün az-az oxuya bilərsiniz.)

- İsa ölümdən dirilir: Matta 28:1-10; Mark 16:1-13; Luka 24:1-12; Yəhya 20:1-18

- Şikəst dilənçi İsanın adı ilə şəfa tapır: Həvarilərin İşləri 3:1-10

- Filip və Həbəşli hərəmağası Həvarilərin İşləri 8:26-40

- "Ceyran" ölümdən dirilir: Həvarilərin İşləri 9:36-43

- Peter zindandan azad olur: Həvarilərin İşləri 12:1-19

- Paul və Sila zindanda ilahi oxuyurlar; baş mühafizəçinin ailəsi imana gəlir: Həvarilərin İşləri 16:16-34

Müqəddəs Kitab hekayələrini uşaqlara öyrətmək barədə məsləhətlər

1. Qabaqcadan hazırlaşın.

a) Öncə dua edin ki, hazırlaşarkən Müqəddəs Ruh sizə yol göstərsin. Sonra hekayəni bir neçə dəfə oxuyun və öz sözlərinizlə anlatmağa çalışın. Qrupunuzdakı uşaqların yaşlarını düşünün. Hekayəni başa düşüb yadda saxlamaları üçün onlara ən yaxşı şəkildə necə danışa bilərsiniz? Onu Müqəddəs Kitabdan oxuyacaqsınız, Uşaqlar üçün Müqəddəs Kitabdan oxuyacaqsınız, yoxsa öz sözlərinizlə danışacaqsınız?

b) Həmçinin hekayənin əsas məzmununu düşünün. Bu hekayə uşaqlara Allah haqqında nə öyrədir? İnsanlar haqqında, Allahla münasibətimiz, Allaha itaət etmək haqqında nəyisə öyrədirmi? Bu hekayədə düzgün hərəkətə edən bir adamın, yoxsa səhv hərəkət edən bir adamın nümunəsi göstərilir?

Hekayənin əsas nə öyrətdiyini uşaqların yaşlarına uyğun, onların yadında qala biləcək bir cümlə ilə söyləməyə çalışın. O cümləni yazın. Hekayəni danışarkən bu əsas fikri bir neçə dəfə vurğulamaq lazım olacaq.

c) Uşaqların hekayəni anlayıb-anlamadıqlarını müəyyən etmək üçün onlara verəcəyiniz bir neçə sadə sual yazın.

d) Onların hekayəni yadda saxlamalarına kömək etmək üçün nə edəcəyinizi düşünün. Onlarla bir səhnəcik təşkil edəcəksinizmi? Hekayənin şəklini çəkməyi tapşıracaqsınızmı? Hekayədən bir ayəni yazıb əzbərləməyi tapşıracaqsınızmı? Bunların hamısını da onlara tapşıra bilərsiniz. Bunlardan hər birini necə edəcəyinizi düşünün və lazım olan hər şeyi əvvəlcədən hazırlayın.

2. Hekayəni təqdim edin.

a) Hekayəni oxuyun və ya danışın (onların yaşlarına uyğun gördüyünüz kimi).

b) Təkrar oxuyun və ya danışın və hekayənin əsas məzmunu olaraq yazdığınız fikri xüsusilə qeyd edin.

c) Hazırladığınız sualları verin. Hər dəfə başqa uşaqları cavab verməyə təşviq edin. Uşaq nə cavab verəcəyinə əmin deyildirsə, hekayəni, yaxud ən azından hekayənin müvafiq hissəsini bir daha oxuyun və ya danışın.

d) Uşaqlardan hekayəni sizə danışmalarını istəyin. Buraxdıqları hissələri yada salmalarına yardım etmək üçün onlara suallar verin.

3. Hekayəni onların yaddaşlarına həkk edin.

a) Əgər siz hekayənin səhnəciyini təşkil edəcəksinizsə, uşaqlara rollar təyin edin və hekayəni necə nümayiş etdirəcəklərini onlara izah edin. Rollar uşaqların sayından azdırsa, hər kəs rol oynasın deyə uşaqlar səhnəciyi bir neçə dəfə təkrar göstərə bilərlər.

b) Uşaqlar rəsm çəkəcəklərsə, hekayənin əsas məzmununu göstərmək üçün nə çəkə biləcəklərini düşünməkdə onlara kömək edin.

c) Onlara əzbərləyəcəkləri ayəni rəsmdə və ya ayrı bir vərəqdə yazmağı tapşırın və evlərinə aparıb həftə boyunca valideynlərinə əzbərdən söyləməyi məşq etməyə ruhlandırın.

d) Onlarla birlikdə dua edin ki, onlar hekayədən öyrəndiklərini yadda saxlayıb həyata keçirsinlər.

e) Hekayəni və ondan nə öyrəndiklərini öz valideynlərinə danışmağa onları təşviq edin. Onu başqa qohum və dostlarına da danışa bilərlər.

f) Gələn yığıncağınızda bu hekayədən nə yadlarında qaldığını anlamaq üçün onlara suallar verin. Bir də onlara imkan verin ki, əzbərlədikləri ayəni danışsınlar və hekayəni kiminlə paylaşdıqlarını söyləsinlər.

Böyüklər ilə Müqəddəs Kitab hekayələrini istifadə etmək barədə məsləhətlər

Yuxarıda sadalanmış hekayələri böyüklər ilə Müqəddəs Kitab araşdırmasında istifadə etmək üçün aşağıdakı hekayə prinsipləri tövsiyə olunur:

1. Qabaqcadan hazırlaşın.

Öncə dua edib Müqəddəs Ruhdan xahiş edin ki, sizin və aparacağınız qrupun Müəllimi O olsun. Sonra hekayəni qabaqcadan yaxşı öyrənmək üçün bir neçə dəfə oxuyun (ya da audioya qulaq asın). Hekayəni əzbərdən danışacaqsınızsa, onu əla öyrənin ki, önəmli təfərrüatları buraxmayasınız.

Hekayənin kontekstini yaxşı anlamağınız üçün sizə ondan əvvəlki və sonrakı ayələri və ya fəsilləri oxumaq lazım ola bilər. Allahdan diləyin ki, hekayənin əsas məzmununu görməkdə sizə kömək etsin.

2. Hekayəni cəmiyyətinizə təqdim edin.

Hazırlaşanda duadan başladığınız kimi, toplantıda da öncə dua edin. Ondan sonra hekayəni ev qrupunuza oxuyun və ya danışın. Sonra onu bir daha oxuyun və ya danışın. İnsanlar birinci oxunuşda diqqətlərindən yayınan şeyləri ikinci oxunuşda görəcəklər. Bəzi insanlara sadəcə qulaq asmaq rahatdır, bəziləri isə qulaq asarkən Müqəddəs Kitabda və ya telefonlarında mətni öz gözləri ilə görmək istəyirlər.

3. Qoy onlar hekayəni yadda saxladıqları kimi danışsınlar (Müqəddəs Kitaba baxmadan).

Onları tələsdirməyin, düşünüb hekayəni yada salmaları üçün vaxt ayırın. Hər kəsi fəal iştirak etməyə, yada düşən təfərrüatları əlavə etməyə ruhlandırın. Onlar yada sala bilmədikləri təqdirdə, hekayəni üçüncü dəfə oxumaq və ya danışmaq lazım ola bilər.

Onlar yadlarında qalanları danışdıqdan sonra buraxdıqları hissələri onların yadına salın. Əmin olun ki, onlar hekayənin əsas nə öyrətdiyini dərk etdilər.

4. Hekayə haqqında daha dərin düşünmələri üçün onlara suallar verin.

Bu müzakirə vaxtında hər kəsin fəal iştirak etməsi üçün şərait yaratmağa çalışın. Mətnin əsas məzmununu dərk etməkdə onlara kömək etmək üçün konkret suallar verə bilərsiniz ya da aşağıdakı ümumi suallardan istifadə edə bilərsiniz:

a) Bu hekayədə nə düzgün və ya yaxşı idi? Nə yanlış və ya pis idi?

b) Bu hekayə, Allah (və ya İsa) haqqında nə dərk etməyinizə kömək edir?

c) Bu hekayə, öz haqqınızda nə anlamağınıza kömək edir? Bu hekayədə öyrədilən həqiqətə əsasən, siz nəyə görə tövbə etməli və ya necə dəyişməlisiniz? Siz Allaha itaət etmək üçün konkret olaraq nə edəcəksiniz?

d) Bu hekayəni qarşıdan gələn həftədə kimə danışacaqsınız?

5. Öyrəndikləriniz üçün birlikdə dua edin (Müqəddəs Ruh sizi yönəltdiyi kimi ya da sizi məzəmmətlədiyinə görə).

Əlavə C: Üzr istəmə və bağışlama

1. Bağışlamağın mənası nədir?

Hamımız bağışlamağı öyrənməliyik, ancaq çox vaxt bağışlamağın mənasını dərk etmədiyimizə görə bağışlamaq bizə çətin gəlir.

a) Bağışlamağın mənası odur ki, siz haqsızlığı və incikliyi Allahın əllərinə buraxasınız. Siz bir adamı bağışlamağı qərara alırsınızsa, bu demək deyil ki, sizə haqsızlıq etdiyini yaxud sizi incitdiyini inkar etməlisiniz. Haqsızlıq və ya inciklik yoxdursa, bağışlamağa ehtiyac da yoxdur. Bağışlamaq o deməkdir ki, o adam sizi incitdiyi halda, onun incitməyinin əvəzini çıxmayacaqsınız. Allahın o adamın ürəyində işləməyinə ümid bağlayacaqsınız.

b) Bağışlamağın mənası odur ki, Allahın sizə hədsiz mərhəmət göstərdiyini dərk edirsiniz və buna görə özünüz də mərhəmətli olursunuz. İsanın Mat. 6:12-15-də dediyi sözləri düşünün. Burada çox ciddi bir həqiqəti görürük. Əgər Allaha qarşı işlətdiyimiz bütün günahların böyük borcunun bağışlanmasını istəyiriksə, bizə qarşı günah edənlərə əfvedici münasibət göstərməliyik.

Nə bəxtiyardır mərhəmətli olanlar! Çünki onlara mərhəmət ediləcək. Mat. 5:7)

c) Bağışlamağın mənası odur ki, siz ürəyinizdə o adama qarşı soyuqluğa və acı hisslərə yol vermirsiniz. Bağışlamağınızla təkcə sizi incidən adama deyil, özünüzə də yaxşılıq edirsiniz. Acılıq hissini və qəzəbi saxlayırsınızsa, bunlar sizin özünüzü məhvə aparır. Bəlkə də qarşı tərəf heç sizdən üzr istəmir. Belə halda bağışlamanız yalnız Allahla sizin aranızda olur. Duada Allaha deyin ki, o adamı bağışlamağı qərara alırsınız və həqiqətən ürəkdən bağışlamağınıza kömək etməsi üçün Ondan lütf diləyin.

2. Mənə qarşı günah işlətmiş bir adam yanıma gəlib üzr istəyəndə mən nə etməliyəm?

a) Həlimliklə onu dinləyin. Bir adam sizə yaxınlaşıb günahını etiraf edərək sizdən üzr istəyəndə, son dərəcə çətin bir şey edir. Ona diqqətlə qulaq asın və "mən ondan yaxşıyam" fikrinə qarşı durun. Unutmayın ki, siz də Allahın mərhəmətinə möhtacsınız.

b) Bağışladığınızı dilinizlə təsdiq edin. Belə demək yaxşıdır: "Bunu mənə dediyinə görə çox sağ ol. Səni bağışlayıram". O adamın sözünü əhəmiyyətsiz sayıb keçməyin, çünki o, onu bağışladığınıza əmin olmalıdır.

c) Özünüzdən və Allahdan soruşun: "Mənim də burada bir qədər təqsirim varmı?" Bəlkə siz də o adamla pis rəftar etməkdə təqsirkarsınız? Ola bilsin, siz də nəyəsə görə ondan üzr istəməlisiniz. Həlim və açıq ürəklə Allaha qulaq asın və Onun sizə göstərdiyi hər hansı pis rəftarınıza (cüzi bir şey olsa belə) görə qarşı tərəfdən üzr istəyin.

d) O adamı sevgi ilə qəbul edin. Sizi aldatmış və ya incitmiş adama yenidən güvənə bilməyiniz üçün vaxt lazım ola bilər, lakin siz məhəbbətlə ürəyinizi ona aça bilərsiniz. Mərhəmətiniz onu böyüməyə təşviq edəcək. Allahın ona xeyir-dua verməsi üçün dua edin ‒ münasibdirsə, onunla birlikdə, yaxud sonra təklikdə dua edin.

Məsih sizə lütf verdiyi kimi, siz də ona lütf verin.

Rəbb rəhmli və lütfkardır, hədsiz səbirli və bol məhəbbətlidir. Həmişə töhmətləndirməz, qəzəbi sonsuza qədər sürməz. Bizimlə günahlarımıza görə davranmaz, təqsirlərimizin əvəzini çıxmaz. Çünki göylər yerdən nə qədər ucadırsa, Ondan qorxanlara olan məhəbbəti o qədər böyükdür. Nə qədər şərq qərbdən uzaqdırsa, qanunsuzluqlarımızı bizdən o qədər uzaqlaşdırıb. (Zəbur 103:8-12)

Buna görə də Məsih sizi qəbul etdiyi kimi siz də Allahın izzəti üçün bir-birinizi qəbul edin. (Romalılara 15:7)

Sizi incidən adamı bağışladıqdan sonra onun səhvlərini tamamilə unudub bir daha danışmayın. Bu iş keçmişdə qalsın deyə onu Allahın əllərinə buraxın. Allaha güvənin ki, keçmiş şeylər ağlınıza gələn hər dəfə bunları Allaha buraxdıqca O hisslərinizi də dəyişdirəcək.

3. Mən sözlərim, əməllərim və ya rəftarım ilə bir adamı incitdiyimi dərk edəndə, nə etməliyəm?

a) Özünüzü aşağı tutun. Sözdə və ya əməldə yanlış etdiyinizi öz qarşınızda və Allahın qarşısında etiraf edin. Günahınızı Allaha etiraf edəndə, Onun əfvini qəbul edin.

Amma günahlarımızı etiraf ediriksə, Allah sadiq və ədalətli olduğu üçün günahlarımızı bağışlayacaq və bizi hər haqsızlıqdan təmizləyəcək. (1-ci Yəhya 1:9).

b) İncitdiyiniz adama günahınızı etiraf edin. Səhvinizi anlamaqda sizə kömək etməsini Allahdan diləyin, sonra o adamın yanına gedin və günahınızı konkret söyləyərək tamamilə boynunuza alın. Öz davranışınıza haqq qazandırmayın və qarşı tərəfin səhvindən danışmayın. Əgər o adamın da günahı varsa, qoyun Allah onun ürəyində işləsin və ona göstərsin.

c) Üzr istəyin. Siz, "___________ üçün məni bağışlayarsan?” deyəndə qarşı tərəfin sizə konkret cavab verməsi üçün imkan verirsiniz. İncitdiyiniz adam o anda sizə “Bağışlayıram," deyə cavab verə bilməsə, onun düşünməsini gözləyin və dua edin ki, sizin ucbatınızdan yaranan yarasına Allah şəfa versin.

d) Dəyişin. Təkrar-təkrar eyni günahı etməyin, "tövbəyə layiq bəhrə verin" (Matta 3:8). Həmçinin Qalatiyalılara 5:16-25-i oxuyub dərindən düşünün. Allah sizdən öz iradə gücünüzlə dəyişməyinizi tələb etmir. Bunun əvəzinə, bütün günahlarınızın aradan götürülməsi üçün İsanın qurbanına ürəkdən güvənin və sizin həyatınızda Ruhun səmərəsini yaratmasını Allahdan diləyin.

Ayələr

Bu hekayə H.A. Beykerin Pərdə Arxasındakı Vəhylər kitabından götürülmüşdür (Visions Beyond the Veil, by H.A. Baker, Minneapolis: Osterhus Publishing House, 1950).

ten Boom, Corrie, and John and Elizabeth Sherrill. The Hiding Place. Grand Rapids, MI: Chosen Books, 1971.

ten Boom, Corrie, and Jamie Buckingham. Tramp for the Lord. Fort Washington, PA: CLC Publications, 2011.

Bu mətn, 31 günlük düşüncələrdən ibarət olan "Bəxtiyarlıq vədləri ilə Məsihdə böyümək" kitabının 27-ci gün hissəsindən götürülmüşdür. (Bax: Əlavə A, “Vəsaitlər”, bu kitabın bir nüsxəsini əldə etmək üçün.)

1 Kor. 12:13

13çünki istər Yəhudi, istər Yunan, istər qul yaxud azad, hamımız bir bədən olmaq üçün bir Ruhla vəftiz olunmuşuq və hamımız eyni Ruhdan içirilmişik.

Matt. 16:18

18Mən sənə deyirəm ki, sən Petersən və Mən cəmiyyətimi bu Qayanın üzərində quracağam. Ölülər diyarının qapıları ona qalib gələ bilməyəcək.

Vəhy 21:3

3Taxtdan belə deyən uca bir səs eşitdim: «Budur, Allahın məskəni insanların arasındadır. Allah onlarla birgə məskən salacaq; onlar Onun xalqı olacaq, Allah Özü onların Allahı olaraq aralarında yaşayacaq.

Yəh. 14:23

23İsa ona cavab verdi: «Kim Məni sevsə, sözümə riayət edər, Atam da onu sevər və Biz onun yanına gəlib onunla məskən salarıq.

Yaq. 1:22

22Bu kəlamın icraçısı olun, yalnız eşidənlər olub özünüzü aldatmayın.

Həvarilərin İşləri 2

2 1Əllinci Gün bayramı zamanı onların hamısı bir yerə yığılmışdı. 2Birdən güclü külək uğultusu kimi göydən bir səs gəlib onlar oturan evin hər tərəfini bürüdü. 3Onlara göründü ki, nə isə alov kimi dillərə parçalanaraq hər birinin üstünə düşür. 4Onların hamısı Müqəddəs Ruhla doldu və Ruhun danışdırdığına görə başqa dillərdə danışmağa başladılar.
5Bu vaxt səma altında mövcud olan bütün millətlər arasından gələn mömin Yəhudilər Yerusəlimdə yaşayırdılar. 6Bu səs gələndə orada böyük izdiham toplandı. Hamı öz dilində danışıldığını eşidəndə çaş-baş qaldı. 7Mat qalaraq heyrət içində dedilər: «Bu danışanların hamısı Qalileyalı deyilmi? 8Bəs necə olur ki, biz hamımız öz ana dilimizi eşidirik? 9Biz Parfiyalılar, Midiyalılar, Elamlılar, Mesopotamiyada, Yəhudeyada, Kappadokiyada, Pontda və Asiya vilayətində, 10Frigiyada, Pamfiliyada, Misirdə və Liviyanın Kirenaya yaxın bölgələrində yaşayanlar, Romada yaşayan 11Yəhudilər və Yəhudi dinini qəbul edənlər, Kritlilər, Ərəblər eşidirik ki, onlar bizim dilimizdə Allahın əzəmətli işlərindən danışır». 12Hamı mat qalıb çaşqınlıq içində bir-birindən soruşurdu: «Bu nədir?» 13Bəziləri də rişxəndlə deyirdi: «Bunlar şirin şərabdan sərxoş olublar».
14Peter On Bir həvari ilə bərabər irəli çıxdı və izdihama ucadan nida etdi: «Ey Yəhudilər və Yerusəlimin bütün sakinləri, sizə bildirirəm, sözlərimə qulaq asın. 15Bu adamlar fikirləşdiyiniz kimi sərxoş deyil. Hələ günün üçüncü saatıdır. 16Bu gördükləriniz Yoel peyğəmbər vasitəsilə əvvəlcədən deyilən hadisədir. 17Allah dedi ki, axır zamanda

“Bütün bəşər üzərinə Ruhumdan tökəcəyəm.
Oğullarınız və qızlarınız peyğəmbərlik edəcək,
Cavanlarınız görüntülər,
Ağsaqqallarınızsa röyalar görəcək.
18O günlərdə qul və qarabaşların üzərinə də
Ruhumdan tökəcəyəm,
Onlar da peyğəmbərlik edəcək.
19Yuxarıda – göylərdə xariqələr,
Aşağıda – yerdə əlamətlər göstərəcəyəm:
Qan, alov və tüstü buxarları görünəcək.
20Rəbbin möhtəşəm və əzəmətli günü gəlməzdən əvvəl
Günəş qaranlığa və ay qan rənginə dönəcək.
21Rəbbin adını çağıran hər kəs xilas olacaq”.
22Ey İsraillilər, bu sözlərimə qulaq asın! Bildiyiniz kimi Allahın aranızda Nazaretli İsa vasitəsilə yaratdığı möcüzələr, xariqələr və əlamətlər aydın göstərdi ki, O, Allahdan gələn Şəxsdir. 23Allahın əzəldən bilib müəyyən etdiyi məqsədə uyğun olaraq siz bu Şəxsi qanunsuzlara təslim edib onların əli ilə çarmıxa mıxlatdıraraq öldürdünüz. 24Allah isə ölüm əzablarını kəsərək Onu diriltdi. Çünki Onu ölüm tutub saxlaya bilməzdi. 25Davud da Onun barəsində demişdi:

“Rəbbə həmişə üz tutmuşam,
Sağımda olduğu üçün sarsılmaram.
26Elə bunun üçün qəlbim sevinir, dilim şad olur,
Cismim belə, ümidlə yaşayır.
27Çünki məni ölülər diyarına atmazsan,
Mömin insanını çürüməyə qoymazsan.
28Mənə həyat yolunu öyrədirsən,
Hüzurunda mənə doyunca sevinc verirsən”.
29Qardaşlar, sizə cəsarətlə deməliyəm ki, doğrudan da, ulu babamız Davud ölüb və dəfn olunub. Onun qəbri bu günə qədər buradadır. 30Davud peyğəmbər idi və öz nəslindən bir Nəfəri onun taxtına çıxarmaq üçün Allahın and içərək Davuda vəd etdiyini bilirdi. 31Ona görə Məsihin dirilməsini əvvəlcədən görüb barəsində demişdi ki, Allah

Onu ölülər diyarına atmaz,
Cismini çürüməyə qoymaz.
32Allah bu İsanı ölümdən diriltdi və hamımız buna şahid olduq. 33Allah Onu ucaltdı və sağ əlində oturtdu. O, vəd edilən Müqəddəs Ruhu Atadan götürüb sizin görüb-eşitdiyiniz kimi üstümüzə tökdü. 34Davud özü göylərə qalxmadı, amma belə dedi:

“Rəbb mənim Ağama dedi:
35‹Mən düşmənlərini ayaqlarının altına kətil kimi salanadək
Sağımda otur›”.
36Ona görə də qoy bütün İsrail xalqı möhkəm bilsin ki, Allah sizin çarmıxa çəkdiyiniz bu İsanı həm Rəbb, həm də Məsih təyin etmişdir».
37Bu sözlər ona qulaq asanların ürəyinə ox kimi sancıldı. Onlar həm Peterdən, həm də o biri həvarilərdən soruşdular: «Qardaşlar, bəs biz nə edək?» 38Peter onlara cavab verdi: «Tövbə edin, hamınız İsa Məsihin adı ilə vəftiz olun. Onda günahlarınız bağışlanacaq və bəxşiş olaraq Müqəddəs Ruhu alacaqsınız. 39Çünki bu vəd siz, övladlarınız, uzaqdakıların hamısı – Allahımız Rəbbin çağırdığı hər kəs üçündür». 40Peter başqa çox söz deyib onlara xəbərdarlıq etdi və yalvardı: «Bu əyri nəsildən xilas olun». 41Onun sözünü qəbul edənlər vəftiz oldular. O gün üç min nəfərə yaxın insan imanlılara qoşuldu. 42Onlar da özlərini həvarilərin təliminə, hər şeydə şərik olmağa, birgə çörək bölməyə və duaya həsr etdilər.
43Bütün imanlıların ürəyinə qorxu düşdü. Həvarilər vasitəsilə çoxlu xariqələr və əlamətlər göstərilirdi. 44İman edənlərin hamısı bir yerdə idi, bütün əmlaklarından da birgə istifadə edirdi. 45Onlar mallarını, mülklərini satıb pulu hər kəsə ehtiyacına görə paylayırdılar; 46hər gün məbədə yığılmaqda davam edir, evlərdə sevinə-sevinə, səmimi qəlbdən çörək bölüb yeyirdilər. 47Onlar Allaha həmd edir və bütün xalq qarşısında lütf qazanırdılar. Rəbb isə hər gün insanları xilas edir və imanlılara qoşurdu.

Həvarilərin İşləri 2:36-47

36Ona görə də qoy bütün İsrail xalqı möhkəm bilsin ki, Allah sizin çarmıxa çəkdiyiniz bu İsanı həm Rəbb, həm də Məsih təyin etmişdir».
37Bu sözlər ona qulaq asanların ürəyinə ox kimi sancıldı. Onlar həm Peterdən, həm də o biri həvarilərdən soruşdular: «Qardaşlar, bəs biz nə edək?» 38Peter onlara cavab verdi: «Tövbə edin, hamınız İsa Məsihin adı ilə vəftiz olun. Onda günahlarınız bağışlanacaq və bəxşiş olaraq Müqəddəs Ruhu alacaqsınız. 39Çünki bu vəd siz, övladlarınız, uzaqdakıların hamısı – Allahımız Rəbbin çağırdığı hər kəs üçündür». 40Peter başqa çox söz deyib onlara xəbərdarlıq etdi və yalvardı: «Bu əyri nəsildən xilas olun». 41Onun sözünü qəbul edənlər vəftiz oldular. O gün üç min nəfərə yaxın insan imanlılara qoşuldu. 42Onlar da özlərini həvarilərin təliminə, hər şeydə şərik olmağa, birgə çörək bölməyə və duaya həsr etdilər.
43Bütün imanlıların ürəyinə qorxu düşdü. Həvarilər vasitəsilə çoxlu xariqələr və əlamətlər göstərilirdi. 44İman edənlərin hamısı bir yerdə idi, bütün əmlaklarından da birgə istifadə edirdi. 45Onlar mallarını, mülklərini satıb pulu hər kəsə ehtiyacına görə paylayırdılar; 46hər gün məbədə yığılmaqda davam edir, evlərdə sevinə-sevinə, səmimi qəlbdən çörək bölüb yeyirdilər. 47Onlar Allaha həmd edir və bütün xalq qarşısında lütf qazanırdılar. Rəbb isə hər gün insanları xilas edir və imanlılara qoşurdu.

Həvarilərin İşləri 2:41

41Onun sözünü qəbul edənlər vəftiz oldular. O gün üç min nəfərə yaxın insan imanlılara qoşuldu.

Həvarilərin İşləri 1:4-8

4İsa onlarla duz-çörək kəsəndə bu əmri verdi: «Yerusəlimdən kənara çıxmayın, Atanın verdiyi, Məndən eşitdiyiniz vədin həyata keçməsini gözləyin. 5Belə ki Yəhya su ilə vəftiz edirdi, amma siz bir neçə gündən sonra Müqəddəs Ruhla vəftiz olacaqsınız».
6Həvarilər bir yerə toplaşanda İsadan soruşdular: «Ya Rəbb, İsraildə Padşahlığı indimi bərpa edəcəksən?» 7İsa cavab verdi: «Atanın hökmü ilə təyin olunan vaxtları və tarixləri bilmək sizin işiniz deyil. 8Amma Müqəddəs Ruh üzərinizə enəndə siz qüdrət alacaqsınız və Yerusəlimdə, bütün Yəhudeya və Samariyada, həmçinin yer üzünün qurtaracağınadək hər yerdə Mənim şahidlərim olacaqsınız».

Həvarilərin İşləri 1:8

8Amma Müqəddəs Ruh üzərinizə enəndə siz qüdrət alacaqsınız və Yerusəlimdə, bütün Yəhudeya və Samariyada, həmçinin yer üzünün qurtaracağınadək hər yerdə Mənim şahidlərim olacaqsınız».

Həvarilərin İşləri 2:42

42Onlar da özlərini həvarilərin təliminə, hər şeydə şərik olmağa, birgə çörək bölməyə və duaya həsr etdilər.

Həvarilərin İşləri 2:43

43Bütün imanlıların ürəyinə qorxu düşdü. Həvarilər vasitəsilə çoxlu xariqələr və əlamətlər göstərilirdi.

Həvarilərin İşləri 2:44-45

44İman edənlərin hamısı bir yerdə idi, bütün əmlaklarından da birgə istifadə edirdi. 45Onlar mallarını, mülklərini satıb pulu hər kəsə ehtiyacına görə paylayırdılar;

Həvarilərin İşləri 2:46

46hər gün məbədə yığılmaqda davam edir, evlərdə sevinə-sevinə, səmimi qəlbdən çörək bölüb yeyirdilər.

Həvarilərin İşləri 2:47

47Onlar Allaha həmd edir və bütün xalq qarşısında lütf qazanırdılar. Rəbb isə hər gün insanları xilas edir və imanlılara qoşurdu.

Həvarilərin İşləri 2:42-47

42Onlar da özlərini həvarilərin təliminə, hər şeydə şərik olmağa, birgə çörək bölməyə və duaya həsr etdilər.
43Bütün imanlıların ürəyinə qorxu düşdü. Həvarilər vasitəsilə çoxlu xariqələr və əlamətlər göstərilirdi. 44İman edənlərin hamısı bir yerdə idi, bütün əmlaklarından da birgə istifadə edirdi. 45Onlar mallarını, mülklərini satıb pulu hər kəsə ehtiyacına görə paylayırdılar; 46hər gün məbədə yığılmaqda davam edir, evlərdə sevinə-sevinə, səmimi qəlbdən çörək bölüb yeyirdilər. 47Onlar Allaha həmd edir və bütün xalq qarşısında lütf qazanırdılar. Rəbb isə hər gün insanları xilas edir və imanlılara qoşurdu.

Ef. 4:1-16

1Beləliklə, Rəbdə olduğum üçün məhbus olan mən sizə yalvarıram ki, aldığınız çağırışa layiq şəkildə həyat sürəsiniz. 2Tamamilə itaətkar və həlim, səbirli olub bir-birinizə məhəbbətlə dözün. 3Ruhun birliyini sülh bağı ilə qorumağa çalışın. 4Çağırış aldıqda bir ümidə çağırıldığınız kimi bədən bir, Ruh bir, 5Rəbb bir, iman bir, vəftiz bir, 6hamının Allahı və Atası birdir. O hamı üzərində, hamı ilə və hamıdadır.
Hər birimizə isə Məsihin bəxşişinin ölçüsü ilə lütf verilmişdir. 8Bunun üçün belə deyilir:

«Ucalara çıxıb əsirləri Özü ilə apardı,
İnsanlara hədiyyələr verdi».
9Bəs bu «çıxıb» sözü nə deməkdir? Yalnız o deməkdir ki, Məsih əvvəlcə aşağılara, yer üzünə də enmişdi. 10Enən də Odur, hər şeyi bütövləşdirmək üçün bütün göylər üzərinə çıxan da Odur. 11Özü kimini həvari, kimini peyğəmbər, kimini müjdəçi, kimini çoban və müəllim təyin etdi ki, 12Məsihin bədəninin inkişafından ötrü xidmət vəzifəsini yerinə yetirmək üçün müqəddəsləri təmin etsinlər. 13Bunun nəticəsində hamımız imanda və Allahın Oğlunu tanımaqda birliyə, kamil insan səviyyəsinə, Məsihin tam yetkinliyi həddinə çatacağıq. 14Belə ki artıq insanların kələkbazlığı ilə, bizi yoldan azdırmaq üçün hazırladıqları hiylələrlə, cürbəcür təlimin küləyi ilə çalxalanan və ora-bura sürüklənən körpə uşaqlar olmayaq. 15Əksinə, məhəbbətlə həqiqəti yerinə yetirərək bədənin Başı olan Məsihə bənzəmək üçün hərtərəfli böyüyək. 16Bütün bədən Onunla birləşdiyi üçün hər buğumun köməyi ilə üzvi surətdə Ona bağlanıb qurulur və hər üzvün ahəngdar işləməsi ilə böyüyür, məhəbbətlə inkişaf edir.

1 Kor. 12-14

12 1Qardaşlar, indi isə ruhani ənamlara gəlincə, bixəbər olmağınızı istəmirəm. 2Bilirsiniz ki, siz bütpərəst olarkən necə tovlana-tovlana dilsiz-ağızsız bütlərə tərəf yönəldiniz. 3Buna görə sizi xəbərdar edirəm ki, Allahın Ruhu vasitəsilə danışan heç kim «İsaya lənət olsun» deməz və heç kim Müqəddəs Ruh vasitəsi olmadan «İsa Rəbdir!» deyə bilməz.
4Müxtəlif ənamlar var, amma Ruh eynidir. 5Müxtəlif növlü xidmətlər var, amma Rəbb eynidir. 6Müxtəlif fəaliyyətlər də var, amma hamısını hər adamda göstərən Allah eynidir. 7Lakin Ruh hər kəsə xeyri üçün aşkar olunur. 8Birinə Ruh vasitəsilə hikmət sözü, başqasına isə eyni Ruhla bilik sözü verilir. 9Digərinə isə eyni Ruh imanı, o birisinə həmin Ruh şəfa ənamlarını verir. 10Birinə möcüzə yaratmaq, başqasına peyğəmbərlik, digərinə ruhları ayırd etmək qabiliyyəti, bir başqasına müxtəlif dillərdə danışmaq, o birisinə bu dilləri izah etmək ənamı verilir. 11Bunların hamısı tək və eyni Ruhun fəaliyyətidir. Ruh bu ənamları hər kəsə Öz istədiyi tərzdə paylayır.
12Bədən birdir və üzvləri çoxdur. Bədən üzvləri çox olduğu halda bir bədən təşkil edir. Məsih də belədir; 13çünki istər Yəhudi, istər Yunan, istər qul yaxud azad, hamımız bir bədən olmaq üçün bir Ruhla vəftiz olunmuşuq və hamımız eyni Ruhdan içirilmişik. 14Bədən tək üzvdən deyil, çox üzvdən ibarətdir. 15Ayaq «mən əl olmadığıma görə bədənə aid deyiləm» desə, bu səbəbdən bədəndən kənar deyil. 16Qulaq «mən göz olmadığıma görə bədənə aid deyiləm» desə, bu səbəbdən bədəndən kənar deyil. 17Bütün bədən gözdən ibarət olsaydı, necə eşidərdik? Bütün bədən qulaq olsaydı, necə iy bilərdik? 18Amma Allah istədiyi tərzdə bədən üzvlərinin hər birini bədəndə yerləşdirdi. 19Əgər hamısı bir üzv olsaydı, bədən nə vəziyyətdə qalardı? 20Doğrudan da, üzv çox, bədən isə birdir. 21Göz ələ «sən mənə lazım deyilsən» və yaxud baş da ayaqlara «siz mənə lazım deyilsiniz» deyə bilməz. 22Əksinə, bədənin daha zəif görünən üzvləri daha çox lazımlıdır, 23dəyəri az saydığımız bədən üzvlərini daha çox dəyərləndiririk, görünməyən üzvlərimizə də xüsusi qayğı göstəririk. 24Görünən üzvlərimizin isə buna ehtiyacı yoxdur. Lakin Allah aşağı tutulan üzvü daha çox dəyərləndirərək bədəni elə düzəltdi ki, 25bədəndə ayrı-seçkilik olmasın, əksinə, bütün üzvlər bir-birinə eyni qayğı göstərsin. 26Buna görə əgər bir üzv əzab çəkirsə, başqaları da onunla birgə əzab çəkir. Üzvlərdən biri şərəfə çatırsa, başqaları da onunla birgə sevinir.
27Siz də Məsihin bədənisiniz, ayrı-ayrılıqda isə bu bədənin üzvlərisiniz. 28Allah imanlılar cəmiyyətində birinci yerdə həvarilər, ikinci yerdə peyğəmbərlər, üçüncü yerdə də müəllimlər təyin etdi. Sonra bəzilərinə möcüzə yaratmağı, habelə şəfa ənamlarını, yardımçılığı, idarəçiliyi, müxtəlif dillərdə danışmağı verdi. 29Hamı həvaridirmi? Hamı peyğəmbərdirmi? Hamı müəllimdirmi? Hamı möcüzə yarada bilirmi? 30Hamının şəfa ənamları varmı? Hamı naməlum dillərdə danışırmı? Hamı belə dilləri izah edə bilirmi? 31Amma daha böyük ənamları səylə istəyin. İndi isə sizə bundan da əla yol göstərəcəyəm.

13 1Əgər mən insan və mələk dilləri ilə danışıramsa, lakin məhəbbətim yoxdursa, cingildəyən mis və ya danqıldayan sincəm. 2Əgər peyğəmbərlik ənamım varsa, bütün sirləri və hər cür biliyi dərk edirəmsə, dağları yerindən tərpədəcək dərəcədə tam imanım varsa, amma məhəbbətim yoxdursa, mən bir heçəm. 3Əgər bütün var-dövlətimi paylayıb yoxsulları doyduraramsa və bədənimi oda təslim edərəmsə, lakin məhəbbətim yoxdursa, bunun mənə heç bir xeyri yoxdur.
4Məhəbbət səbirli, xeyirxahdır. Məhəbbət paxıllıq etməz, öyünməz, lovğalanmaz, 5kobudluq etməz, öz xeyrini güdməz, hirslənməz, ona edilən pislikləri sayıb-hesablamaz. 6Məhəbbət haqsızlığa sevinməz, həqiqətə isə şadlanar. 7O hər şeyə qatlaşar, hər şeyə inanar, hər şeyə ümid bəsləyər, hər şeyə dözər.
8Məhəbbət əsla tükənməz. Amma peyğəmbərliklər sona çatacaq, dillər ənamı da qurtaracaq, bilik də aradan qalxacaq. 9Çünki biliyimiz məhdud, peyğəmbərliyimiz də məhduddur. 10Kamillik gələndə məhdud olan aradan qalxacaq. 11Mən körpə olanda körpə kimi danışır, körpə kimi dərk edir, körpə kimi düşünürdüm. Boya-başa çatdıqda isə körpə fikirlərimi tərk etdim. 12İndi biz güzgüdəki kimi tutqun görürük, o zaman isə üzbəüz görəcəyik. İndi biliyim məhduddur, o zaman isə haqqımda hər şey bilindiyi kimi mən də hər şeyi biləcəyəm. 13İndi isə üç şey qalır: iman, ümid, məhəbbət. Amma bunların arasında məhəbbət üstündür.

14 1Məhəbbətin ardınca gedin və ruhani ənamları, xüsusilə, peyğəmbərlik ənamını səylə istəyin. 2Çünki naməlum dildə danışan, adamlarla yox, Allahla danışır. Onu heç kim başa düşmür. O, Ruh vasitəsilə sirlər söyləyir. 3Peyğəmbərlik edənsə adamlarla onları ruhən inkişaf etdirmək, həvəsləndirmək və təsəlli vermək üçün danışar. 4Naməlum dildə danışan özünü inkişaf etdirir, peyğəmbərlik edənsə cəmiyyəti inkişaf etdirir. 5İstərdim ki, hamınız dillərdə danışasınız, daha yaxşı olar ki, peyğəmbərlik edəsiniz. Çünki cəmiyyətin inkişafı üçün peyğəmbərlik edən insan dillərdə danışan və izah etməyən insandan üstündür.
6İndi isə, qardaşlar, yanınıza gəlib dillərdə danışsam, amma nazil olan sözü, bilik, peyğəmbərlik yaxud təlim sözünü sizə deməsəm, sizə nə xeyrim dəyər? 7Tütək ya da çəng kimi cansız alətlər fərqli səslər çıxarmazsa, eşidən nə çalındığını necə bilər? 8Əgər şeypur aydın olmayan səs çıxararsa, döyüşə kim hazırlaşar? 9Eyni tərzdə də əgər siz dilinizlə anlaşılan sözlər söyləməsəniz, dediyinizi necə başa düşərlər? Siz havaya danışmış olursunuz! 10Şübhəsiz, dünyada bir çox cürbəcür danışıqlar var və onlardan heç biri mənasız deyil. 11Amma söylənilən danışığın mənasını bilmirəmsə, mən danışan üçün yadelli oluram, danışan da mənə yadelli olur. 12Eləcə siz də ruhani ənamları səylə istədiyiniz üçün cəmiyyəti inkişaf etdirən ənamlarda üstün olmağa çalışın.
13Bu səbəbdən də naməlum dildə danışan öz dediklərini izah edə bilməsi üçün dua etsin. 14Çünki əgər mən naməlum dildə dua edirəmsə, ruhum dua edir, amma şüurum bəhrəsiz qalır. 15Bəs mən nə edim? Ruhən də, şüurlu surətdə də dua edəcəyəm, ruhən də, şüurlu surətdə də ilahi oxuyacağam. 16Təlim öyrənməmiş adamın vəziyyətini nəzərə al. Sən yalnız ruhən şükür duası edirsənsə, o sənin şükranına necə «Amin!» desin? Axı sənin nə dediyini başa düşmür. 17Əlbəttə, sən yaxşı şükür edirsən, amma bu adam inkişaf edə bilməz. 18Mən dillərdə hamınızdan çox danışdığım üçün Allaha şükür edirəm. 19İmanlılar cəmiyyətində isə naməlum dildə minlərlə söz deməkdənsə başqalarını öyrətmək üçün şüurlu surətdə beş kəlmə deməyi üstün tuturam.
20Qardaşlar, əqlən uşaq olmayın. Pisliyə münasibətdə körpə olun, amma əqlən yetkin olun. 21Qanunda yazılıb:

«Rəbb deyir:
“Bu xalqla yadellilərin ağzı ilə,
Başqalarının dilləri ilə danışacağam.
Amma onlar hətta o vaxt məni eşitmək istəməyəcəklər”».
22Beləliklə, naməlum dillər iman edənlər üçün deyil, imansızlar üçün bir əlamətdir. Peyğəmbərlik isə iman etməyənlər üçün deyil, imanlılar üçündür. 23Əgər bütün cəmiyyət bir yerdə toplaşıb, hamı naməlum dillərdə danışmağa başlayarsa və təlim öyrənməmiş adamlar yaxud iman etməyənlər oraya girərlərsə, deməzlər ki, siz ağlınızı itirmisiniz? 24Amma hamı peyğəmbərlik edirsə və oraya iman etməyən yaxud təlim öyrənməmiş adam girirsə, o hamı tərəfindən inandırılacaq, hər sözlə özünü araşdıracaq. 25Ürəyindəki gizli fikirlər aşkara çıxacaq və o üzüstə yerə döşənib Allaha səcdə edəcək və «Allah, həqiqətən, aranızdadır!» deyib nida edəcək.
26Bəs onda nə deyək, ey qardaşlar? Toplaşanda hər birinizin bir ilahisi, bir dərsi, bir nazil olan sözü, bir naməlum dildə sözü, bir izahı var. Qoy bunlar hamısı bir-birinizin inkişafı üçün olsun. 27Əgər kimsə naməlum dildə danışırsa, iki yaxud ən çox üç adam növbə ilə danışsın, bir nəfər də izah etsin. 28Əgər izah edən yoxdursa, naməlum dildə danışan cəmiyyətdə sussun, yalnız özü ilə və Allahla danışsın. 29İki ya üç peyğəmbər danışsın, başqaları isə onların dediklərini ayırd etsin. 30Əgər oturanlardan birinə nazil olan söz gələrsə, ilk danışan sussun. 31Çünki hamınız bir-birinizin ardınca peyğəmbərlik edə bilərsiniz ki, hamınız təlim öyrənib ruhlanasınız. 32Peyğəmbərlərin ruhları da peyğəmbərlərə tabe olur. 33Çünki Allah qarışıqlıq deyil, sülh qaynağıdır. Müqəddəslərin bütün cəmiyyətlərində belədir.
34Qadınlar cəmiyyət toplantılarında sussun, çünki onlara danışmağa icazə verilmir; onlar Qanunun da buyurduğu kimi tabe olsunlar. 35Öyrənmək istədikləri bir şey varsa, evdə ərlərindən soruşsunlar. Çünki qadına cəmiyyətdə danışmaq ayıbdır.
36Məgər Allahın kəlamı siz Korinflilərdən qaynaqlandı, yoxsa yalnız sizə çatdı? 37Kim özünü peyğəmbər və ya ruhani hesab etsə, qoy bilsin ki, sizə yazdıqlarım Rəbbin əmridir. 38Kim buna əhəmiyyət verməsə, ona da əhəmiyyət verilməyəcək. 39Beləliklə, qardaşlarım, peyğəmbərlik etməyi səylə istəyin və naməlum dillərdə danışmağa da mane olmayın. 40Amma qoy hər şey ədəblə və intizamla edilsin.

Filimon

1 1Məsih İsa uğrunda həbs olunan mən Pauldan və Timotey qardaşdan sevimli əməkdaşımız Filimona, 2bacımız Apfiyaya, birlikdə mübarizə apardığımız Arxipə və Filimonun evində toplaşan imanlılar cəmiyyətinə salam! 3Atamız Allahdan və Rəbb İsa Məsihdən sizə lütf və sülh olsun!
4Dualarımda səni yada salıram və Allaha daima şükür edirəm. 5Çünki Rəbb İsaya olan imanını və bütün müqəddəslərə bəslədiyin məhəbbəti eşidirəm. 6Sən Məsihdə malik olduğumuz hər xeyirli şeyi dərk etdikcə imanını başqaları ilə paylaşmaqda fəal olmağın üçün dua edirəm. 7Qardaşım, sənin məhəbbətin mənim üçün böyük sevinc və təsəlli qaynağı oldu. Çünki müqəddəslərin ürəyi sənin sayəndə təravətləndi.
8Buna görə münasib olanı sənə buyurmağa Məsihdə böyük cəsarətim olsa da, 9indi Məsih İsa uğrunda həbsdə olan mən – yaşlı Paul sənə məhəbbətlə yalvarıram. 10Həbsdə ikən ruhani atası olduğum oğlum Onisimlə bağlı səndən bir xahişim var. 11O bir vaxtlar sənə yararsız idi, amma indi həm sənə, həm də mənə yararlıdır. 12Onun özünü, yəni can-ciyərimi sənin yanına göndərirəm. 13Müjdə uğrunda həbsdə olduğum müddətdə sənin əvəzinə mənə xidmət etməsi üçün onu yanımda saxlamaq istəyirdim. 14Amma sənin razılığın olmadan heç bir iş görmək istəmədim. İstədim ki, etdiyin yaxşılıq məcburi deyil, könüllü olsun.
15Onisimin bir müddət səndən ayrılması bəlkə də bundan ötrü oldu ki, sən onu həmişəlik, 16artıq qul kimi deyil, quldan üstün, sevimli bir qardaş kimi qəbul edəsən. O, xüsusilə, mənim üçün çox sevimlidir. Lakin həm cismən, həm də Rəbdə olaraq sənin üçün daha artıq sevimli qardaşdır.
17İndi məni özünə şərik sayırsansa, onu da məni qəbul edəcəyin kimi qəbul et. 18Əgər sənə hər hansı bir haqsızlıq etmişsə yaxud borcludursa, bunu mənim hesabıma yaz. 19Mən Paul bunu öz əlimlə yazıram ki, əvəzini mən ödəyəcəyəm. Sənin öz həyatın üçün mənə borclu olduğunu demək istəmirəm. 20Bəli, qardaş, Rəbdə mənə bir yardımın olsun. Ürəyimi Məsihdə təravətləndir.
21İtaətkar olduğuna əmin olaraq bunu sənə yazıram. Bilirəm ki, istədiklərimi artıqlaması ilə yerinə yetirəcəksən. 22Bununla yanaşı, mənə bir qonaq otağı hazırla. Ümidvaram ki, dualarınız vasitəsilə sizə bəxş olunacağam.
23Məsih İsada olub mənimlə birgə həbs olunan Epafra, 24əməkdaşlarım Mark, Aristarx, Dima, Luka da sənə salam göndərir.
25Rəbb İsa Məsihin lütfü sizin ruhunuza yar olsun!

Filimon 19

19Mən Paul bunu öz əlimlə yazıram ki, əvəzini mən ödəyəcəyəm. Sənin öz həyatın üçün mənə borclu olduğunu demək istəmirəm.

Filimon 10

10Həbsdə ikən ruhani atası olduğum oğlum Onisimlə bağlı səndən bir xahişim var.

Filimon 18

18Əgər sənə hər hansı bir haqsızlıq etmişsə yaxud borcludursa, bunu mənim hesabıma yaz.

Filimon 11

11O bir vaxtlar sənə yararsız idi, amma indi həm sənə, həm də mənə yararlıdır.

Filimon 16

16artıq qul kimi deyil, quldan üstün, sevimli bir qardaş kimi qəbul edəsən. O, xüsusilə, mənim üçün çox sevimlidir. Lakin həm cismən, həm də Rəbdə olaraq sənin üçün daha artıq sevimli qardaşdır.

Filimon 18-19

18Əgər sənə hər hansı bir haqsızlıq etmişsə yaxud borcludursa, bunu mənim hesabıma yaz. 19Mən Paul bunu öz əlimlə yazıram ki, əvəzini mən ödəyəcəyəm. Sənin öz həyatın üçün mənə borclu olduğunu demək istəmirəm.

Filimon 2

2bacımız Apfiyaya, birlikdə mübarizə apardığımız Arxipə və Filimonun evində toplaşan imanlılar cəmiyyətinə salam!

Filimon 12

12Onun özünü, yəni can-ciyərimi sənin yanına göndərirəm.

Filimon 11-13

11O bir vaxtlar sənə yararsız idi, amma indi həm sənə, həm də mənə yararlıdır. 12Onun özünü, yəni can-ciyərimi sənin yanına göndərirəm. 13Müjdə uğrunda həbsdə olduğum müddətdə sənin əvəzinə mənə xidmət etməsi üçün onu yanımda saxlamaq istəyirdim.

Qal. 6:2

2Bir-birinizin yüklərini daşıyın və bu yolla Məsihin qanununu icra edin.

Həvarilərin İşləri 5:42

42Onlar hər gün məbəddə və evlərdə təlim öyrətməkdən, İsanın Məsih olması barədə Müjdəni yaymaqdan əl çəkmədilər.

İbranilərə 10:24-25

24Bir-birimizi məhəbbətə və xeyirxah əməllər etmək üçün necə həvəsləndirmək haqqında fikirləşək. 25Bəzi adamların vərdiş etdiyi kimi birgə yığışmağımızı tərk etməyək. Lakin qiyamət gününün yaxınlaşdığını gördükcə bir-birimizi daha çox ruhlandıraq.

Yəh. 17:20-21

20Yalnız onlar üçün deyil, onların sözü ilə Mənə iman edənlər üçün də xahiş edirəm ki, 21hamısı bir olsun. Ey Ata, Sən Məndə, Mən də Səndə olduğum kimi onlar da Bizdə olsun ki, dünya Sənin Məni göndərdiyinə inansın.

Kol. 3:9-17

9Bir-birinizə yalan deməyin, çünki köhnə mənliyinizi və onun əməllərini üzərinizdən çıxarıb 10yeni mənliyə büründünüz. Yeni mənliyiniz onu Yaradanın surətinə bənzər şəkildə təzələnir ki, biliyiniz tam olsun. 11Bu təzələnmədə Yunanla Yəhudi, sünnətli ilə sünnətsiz, barbar, Skif, qulla azad arasında fərq yoxdur: Məsih hər şeydir və hamımızdadır.
12Beləliklə, Allahın seçilmişləri, müqəddəsləri və sevimliləri kimi ürək mərhəməti, xeyirxahlıq, itaətkarlıq, həlimlik və səbirə bürünün. 13Bir-birinizə dözün və birinizin digərindən şikayəti varsa, bağışlayın. Rəbb sizi bağışladığı kimi siz də bağışlayın. 14Bütün bunlardan əlavə, kamil birliyin bağı olan məhəbbətə bürünün. 15Məsihin sülhü qoy ürəklərinizdə münsiflik etsin, çünki bir bədənin üzvləri kimi bu sülhə dəvət olundunuz. Həmçinin şükür edənlər olun! 16Qoy aranızda Məsihin kəlamı bütün zənginliyi ilə yaşasın. Bir-birinizə tam müdrikliklə təlim və nəsihət verin, məzmurlar, ilahilər və ruhani nəğmələr söyləyib ürəklərinizdə Allaha minnətdar ola-ola nəğmə oxuyun. 17Dediyiniz və etdiyiniz hər şeyi Rəbb İsanın adı ilə edin, Onun vasitəsilə Ata Allaha şükür edin.

Ef. 4:1-16

1Beləliklə, Rəbdə olduğum üçün məhbus olan mən sizə yalvarıram ki, aldığınız çağırışa layiq şəkildə həyat sürəsiniz. 2Tamamilə itaətkar və həlim, səbirli olub bir-birinizə məhəbbətlə dözün. 3Ruhun birliyini sülh bağı ilə qorumağa çalışın. 4Çağırış aldıqda bir ümidə çağırıldığınız kimi bədən bir, Ruh bir, 5Rəbb bir, iman bir, vəftiz bir, 6hamının Allahı və Atası birdir. O hamı üzərində, hamı ilə və hamıdadır.
Hər birimizə isə Məsihin bəxşişinin ölçüsü ilə lütf verilmişdir. 8Bunun üçün belə deyilir:

«Ucalara çıxıb əsirləri Özü ilə apardı,
İnsanlara hədiyyələr verdi».
9Bəs bu «çıxıb» sözü nə deməkdir? Yalnız o deməkdir ki, Məsih əvvəlcə aşağılara, yer üzünə də enmişdi. 10Enən də Odur, hər şeyi bütövləşdirmək üçün bütün göylər üzərinə çıxan da Odur. 11Özü kimini həvari, kimini peyğəmbər, kimini müjdəçi, kimini çoban və müəllim təyin etdi ki, 12Məsihin bədəninin inkişafından ötrü xidmət vəzifəsini yerinə yetirmək üçün müqəddəsləri təmin etsinlər. 13Bunun nəticəsində hamımız imanda və Allahın Oğlunu tanımaqda birliyə, kamil insan səviyyəsinə, Məsihin tam yetkinliyi həddinə çatacağıq. 14Belə ki artıq insanların kələkbazlığı ilə, bizi yoldan azdırmaq üçün hazırladıqları hiylələrlə, cürbəcür təlimin küləyi ilə çalxalanan və ora-bura sürüklənən körpə uşaqlar olmayaq. 15Əksinə, məhəbbətlə həqiqəti yerinə yetirərək bədənin Başı olan Məsihə bənzəmək üçün hərtərəfli böyüyək. 16Bütün bədən Onunla birləşdiyi üçün hər buğumun köməyi ilə üzvi surətdə Ona bağlanıb qurulur və hər üzvün ahəngdar işləməsi ilə böyüyür, məhəbbətlə inkişaf edir.

1 Kor. 12:12-27

12Bədən birdir və üzvləri çoxdur. Bədən üzvləri çox olduğu halda bir bədən təşkil edir. Məsih də belədir; 13çünki istər Yəhudi, istər Yunan, istər qul yaxud azad, hamımız bir bədən olmaq üçün bir Ruhla vəftiz olunmuşuq və hamımız eyni Ruhdan içirilmişik. 14Bədən tək üzvdən deyil, çox üzvdən ibarətdir. 15Ayaq «mən əl olmadığıma görə bədənə aid deyiləm» desə, bu səbəbdən bədəndən kənar deyil. 16Qulaq «mən göz olmadığıma görə bədənə aid deyiləm» desə, bu səbəbdən bədəndən kənar deyil. 17Bütün bədən gözdən ibarət olsaydı, necə eşidərdik? Bütün bədən qulaq olsaydı, necə iy bilərdik? 18Amma Allah istədiyi tərzdə bədən üzvlərinin hər birini bədəndə yerləşdirdi. 19Əgər hamısı bir üzv olsaydı, bədən nə vəziyyətdə qalardı? 20Doğrudan da, üzv çox, bədən isə birdir. 21Göz ələ «sən mənə lazım deyilsən» və yaxud baş da ayaqlara «siz mənə lazım deyilsiniz» deyə bilməz. 22Əksinə, bədənin daha zəif görünən üzvləri daha çox lazımlıdır, 23dəyəri az saydığımız bədən üzvlərini daha çox dəyərləndiririk, görünməyən üzvlərimizə də xüsusi qayğı göstəririk. 24Görünən üzvlərimizin isə buna ehtiyacı yoxdur. Lakin Allah aşağı tutulan üzvü daha çox dəyərləndirərək bədəni elə düzəltdi ki, 25bədəndə ayrı-seçkilik olmasın, əksinə, bütün üzvlər bir-birinə eyni qayğı göstərsin. 26Buna görə əgər bir üzv əzab çəkirsə, başqaları da onunla birgə əzab çəkir. Üzvlərdən biri şərəfə çatırsa, başqaları da onunla birgə sevinir.
27Siz də Məsihin bədənisiniz, ayrı-ayrılıqda isə bu bədənin üzvlərisiniz.

Yəh. 10:14-16

14Yaxşı çoban Mənəm. Necə ki Ata Məni tanıyır və Mən Atanı tanıyıram, eləcə də özümünküləri tanıyıram, özümünkülər də Məni tanıyır. Mən quzular uğrunda canımı qurban verirəm. 16Bu ağıldan olmayan başqa quzularım var ki, onları da gətirməliyəm. Onlar da səsimi eşidəcək, beləcə tək sürü, tək Çoban olacaq.

Həv. 2:42-47

42Onlar da özlərini həvarilərin təliminə, hər şeydə şərik olmağa, birgə çörək bölməyə və duaya həsr etdilər.
43Bütün imanlıların ürəyinə qorxu düşdü. Həvarilər vasitəsilə çoxlu xariqələr və əlamətlər göstərilirdi. 44İman edənlərin hamısı bir yerdə idi, bütün əmlaklarından da birgə istifadə edirdi. 45Onlar mallarını, mülklərini satıb pulu hər kəsə ehtiyacına görə paylayırdılar; 46hər gün məbədə yığılmaqda davam edir, evlərdə sevinə-sevinə, səmimi qəlbdən çörək bölüb yeyirdilər. 47Onlar Allaha həmd edir və bütün xalq qarşısında lütf qazanırdılar. Rəbb isə hər gün insanları xilas edir və imanlılara qoşurdu.

Rom. 12:3-8

3Mənə verilən lütflə sizin hər birinizə deyirəm ki, lazım olduğundan artıq özünüz barədə yüksək fikirdə olmayın; lakin hər biriniz Allahın ona verdiyi imanın ölçüsünə görə ağıl-kamalla düşünün. 4Çünki bizim bir bədənimizdə çoxlu üzvlər olduğu halda onların hər birinin vəzifəsi heç də eyni deyil. 5Eləcə biz də çox olduğumuz halda Məsihdə bir bədənik və ayrı-ayrılıqda bir-birimizə bağlı üzvlərik. 6Allahın bizə bağışladığı lütfə görə müxtəlif ruhani ənamlarımız var. Bir kəsin ənamı peyğəmbərlikdirsə, imanının ölçüsünə görə peyğəmbərlik etsin; 7ənamı xidmətdirsə, xidmət etsin; müəllimlikdirsə, öyrətsin; 8nəsihət verəndirsə, nəsihət versin; pay verəndirsə, səxavətlə, rəhbərdirsə, səylə, mərhəmət göstərəndirsə, sevinə-sevinə öz işini görsün.

Ef. 2:11-22

11Buna görə cismən başqa millətlərdən olan sizlər bir zamanlar kim olduğunuzu yada salın; bədəndə əllə icra olunan sünnətə malik olub «sünnətlilər» deyə tanınanların «sünnətsiz» adlandırdığı sizlər 12o vaxt Məsihsiz, İsrail vətəndaşlığından kənar, Allahın vədinə əsaslanan Əhdlərə yad, dünyada ümidsiz və Allahdan məhrum idiniz. 13Amma bir zamanlar uzaq olan sizlər indi Məsih İsada Məsihin qanı sayəsində yaxın oldunuz.
14Çünki Məsih Özü barışığımızdır. O hər iki tərəfi bir etdi və bizi bir-birimizdən ayıran səddi, yəni ədavəti Öz cismi ilə yıxdı. 15Qanunu əmrləri və qaydaları ilə birlikdə ləğv etdi ki, hər iki tərəfdən Özündə yeni bir insan yaradaraq barışıq təmin etsin 16və çarmıx vasitəsilə hər ikisini tək bədəndə Allahla barışdırsın. O, ölümü ilə ədavəti yox etdi. 17O gəlib həm uzaqda olan sizlərə, həm də yaxındakılara bu barışdırma Müjdəsini yaydı. 18Çünki hər iki tərəfdən olan bizlər Onun vasitəsilə bir Ruhda Atanın hüzuruna çıxa bilərik. 19Deməli, artıq yad və qərib deyilsiniz, siz müqəddəslərlə birgə vətəndaş və Allah ailəsinin üzvüsünüz. 20Həvarilərlə peyğəmbərlərin təməli üzərində tikilmisiniz, guşədaşı isə Məsih İsa Özüdür. 21Bütün bina Onun üzərində birləşərək Rəbbə aid müqəddəs məbəd olmaq üçün ucalır. 22Siz də Ruh vasitəsilə Allahın məskəni olmaq üçün birlikdə Məsih üzərində tikilirsiniz.

Həv. 2:42-47

42Onlar da özlərini həvarilərin təliminə, hər şeydə şərik olmağa, birgə çörək bölməyə və duaya həsr etdilər.
43Bütün imanlıların ürəyinə qorxu düşdü. Həvarilər vasitəsilə çoxlu xariqələr və əlamətlər göstərilirdi. 44İman edənlərin hamısı bir yerdə idi, bütün əmlaklarından da birgə istifadə edirdi. 45Onlar mallarını, mülklərini satıb pulu hər kəsə ehtiyacına görə paylayırdılar; 46hər gün məbədə yığılmaqda davam edir, evlərdə sevinə-sevinə, səmimi qəlbdən çörək bölüb yeyirdilər. 47Onlar Allaha həmd edir və bütün xalq qarşısında lütf qazanırdılar. Rəbb isə hər gün insanları xilas edir və imanlılara qoşurdu.

1 Saloniklilər 2

2 1Qardaşlar, özünüz də bilirsiniz ki, yanınıza gəlməyimiz əbəs olmadı. 2Bildiyiniz kimi, əvvəlcə Filipidə əziyyət çəkmiş, təhqir olunmuşduq. Amma böyük ziddiyyətlərə baxmayaraq, Allahın Müjdəsini sizə bəyan etmək üçün Allahımızdan cəsarət aldıq. 3Çünki bizim çağırışımız aldatmağa, murdarlığa əsaslanmır və bunun hiyləgərliyə də dəxli yoxdur. 4Əksinə, Allah tərəfindən Müjdəni yaymaq tapşırığını almağa layiq görüldüyümüzə görə insanları deyil, ürəklərimizi sınaqdan keçirən Allahı razı salmaqdan ötrü danışırıq. 5Siz bilirsiniz ki, heç vaxt yanınıza yaltaq sözlərlə yaxud tamahkarlığı gizlədən riyakarlıqla gəlmədik. Allah da buna şahiddir. 6İzzəti heç bir insanda – nə sizdə, nə də başqalarında axtardıq. 7Məsihin həvariləri kimi bunu sizdən tələb edə bilərdik, amma biz sizinlə övladlarını isti qucağına alıb yedirdən ana kimi mülayim rəftar etdik. 8Sizlərə elə könül bağlamışdıq ki, yalnız Allahın Müjdəsini deyil, öz canlarımızı belə, sizə verməyə razı idik. Çünki bizim sevimlilərimiz idiniz.
9Bəli, qardaşlar, bizim əmək və zəhmətimizi xatırlayırsınız: heç birinizə yük olmamaq üçün gecə-gündüz çalışaraq sizə Allahın Müjdəsini vəz etdik. 10Siz imanlılarla necə müqəddəs, saleh və nöqsansız davrandığımıza həm özünüz, həm də Allah şahiddir. 11Bildiyiniz kimi, ata övladları ilə necə rəftar edirsə, biz də hər birinizlə elə rəftar etdik. 12Sizə öyüd verdik, ruhlandırdıq və yalvardıq ki, Öz Padşahlığına və izzətinə çağıran Allaha layiq şəkildə həyat sürəsiniz.
13Biz də dayanmadan Allaha şükür edirik ki, siz bizdən eşitdiyiniz Allah kəlamını qəbul edəndə onu bəşəri söz kimi deyil, həqiqətən, Allahın kəlamı olaraq qəbul etdiniz. Siz imanlılarda fəaliyyət göstərən də bu kəlamdır. 14Çünki qardaşlar, siz Allahın Yəhudeyadakı Məsih İsada olan cəmiyyətlərindən nümunə götürdünüz. Onların Yəhudilərdən çəkdiyi əzabları eynilə siz də öz soydaşlarınızdan çəkdiniz. 15Yəhudilər Rəbb İsanı və peyğəmbərləri öldürdülər, bizi də təqib etdilər. Onlar Allahı narazı salır və bütün insanlara qarşı çıxırlar. 16Çünki başqa millətlər xilas olsunlar deyə biz onlarla danışanda bu Yəhudilər bizə mane olur. Beləcə hər zaman günahlarının üzərinə günah gətirirlər. Axırda Allahın qəzəbinə düçar oldular.
17Bizsə, qardaşlar, qısa bir müddət üçün qəlbən deyil, şəxsən sizdən məhrum olduq, ona görə böyük arzu ilə üzünüzü görməyə daha çox səy göstərdik. 18Biz yanınıza gəlməyi arzu etdik, dəfələrlə mən Paul bunu istədim, amma Şeytan bizə mane oldu. 19Rəbbimiz İsa zühur edəndə ümidimiz, sevincimiz yaxud Onun önündə fəxr tacımız nədir? Siz deyilsinizmi? 20Çünki siz bizim izzətimiz və sevincimizsiniz.

1 Saloniklilər 2:2

2Bildiyiniz kimi, əvvəlcə Filipidə əziyyət çəkmiş, təhqir olunmuşduq. Amma böyük ziddiyyətlərə baxmayaraq, Allahın Müjdəsini sizə bəyan etmək üçün Allahımızdan cəsarət aldıq.

1 Saloniklilər 2:3-5

3Çünki bizim çağırışımız aldatmağa, murdarlığa əsaslanmır və bunun hiyləgərliyə də dəxli yoxdur. 4Əksinə, Allah tərəfindən Müjdəni yaymaq tapşırığını almağa layiq görüldüyümüzə görə insanları deyil, ürəklərimizi sınaqdan keçirən Allahı razı salmaqdan ötrü danışırıq. 5Siz bilirsiniz ki, heç vaxt yanınıza yaltaq sözlərlə yaxud tamahkarlığı gizlədən riyakarlıqla gəlmədik. Allah da buna şahiddir.

1 Saloniklilər 2:5-6

5Siz bilirsiniz ki, heç vaxt yanınıza yaltaq sözlərlə yaxud tamahkarlığı gizlədən riyakarlıqla gəlmədik. Allah da buna şahiddir. 6İzzəti heç bir insanda – nə sizdə, nə də başqalarında axtardıq.

1 Saloniklilər 2:7-10

7Məsihin həvariləri kimi bunu sizdən tələb edə bilərdik, amma biz sizinlə övladlarını isti qucağına alıb yedirdən ana kimi mülayim rəftar etdik. 8Sizlərə elə könül bağlamışdıq ki, yalnız Allahın Müjdəsini deyil, öz canlarımızı belə, sizə verməyə razı idik. Çünki bizim sevimlilərimiz idiniz.
9Bəli, qardaşlar, bizim əmək və zəhmətimizi xatırlayırsınız: heç birinizə yük olmamaq üçün gecə-gündüz çalışaraq sizə Allahın Müjdəsini vəz etdik. 10Siz imanlılarla necə müqəddəs, saleh və nöqsansız davrandığımıza həm özünüz, həm də Allah şahiddir.

1 Saloniklilər 2:11-12

11Bildiyiniz kimi, ata övladları ilə necə rəftar edirsə, biz də hər birinizlə elə rəftar etdik. 12Sizə öyüd verdik, ruhlandırdıq və yalvardıq ki, Öz Padşahlığına və izzətinə çağıran Allaha layiq şəkildə həyat sürəsiniz.

1 Saloniklilər 2:13

13Biz də dayanmadan Allaha şükür edirik ki, siz bizdən eşitdiyiniz Allah kəlamını qəbul edəndə onu bəşəri söz kimi deyil, həqiqətən, Allahın kəlamı olaraq qəbul etdiniz. Siz imanlılarda fəaliyyət göstərən də bu kəlamdır.

1 Saloniklilər 2:14-16

14Çünki qardaşlar, siz Allahın Yəhudeyadakı Məsih İsada olan cəmiyyətlərindən nümunə götürdünüz. Onların Yəhudilərdən çəkdiyi əzabları eynilə siz də öz soydaşlarınızdan çəkdiniz. 15Yəhudilər Rəbb İsanı və peyğəmbərləri öldürdülər, bizi də təqib etdilər. Onlar Allahı narazı salır və bütün insanlara qarşı çıxırlar. 16Çünki başqa millətlər xilas olsunlar deyə biz onlarla danışanda bu Yəhudilər bizə mane olur. Beləcə hər zaman günahlarının üzərinə günah gətirirlər. Axırda Allahın qəzəbinə düçar oldular.

Mark 10:35-45

35Zavdayın oğulları Yaqub və Yəhya Ona yaxınlaşıb dedilər: «Müəllim, istəyirik ki, dilədiyimizi bizim üçün edəsən». 36İsa onlardan soruşdu: «Nə istəyirsiniz, sizin üçün edim?» 37Onlar İsaya dedilər: «Sən izzətlənəndə qoy birimiz sağında, o birimiz solunda otursun». 38Amma İsa onlara dedi: «Nə dilədiyinizi özünüz də bilmirsiniz. Mənim içdiyim kasadan siz də içə bilərsinizmi? Mənim vəftiz olduğum kimi siz də vəftiz ola bilərsinizmi?» 39Onlar dedilər: «Bilərik». İsa onlara dedi: «Mənim içdiyim kasadan siz də içəcəksiniz, Mənim vəftiz olduğum kimi siz də vəftiz olacaqsınız. 40Amma sağımda və yaxud solumda oturmağa izin vermək Məndən asılı deyil. Ora kimlər üçün hazırlanıbsa, onlara veriləcək».
41Bunu eşidən on şagirdin Yaqubla Yəhyaya acığı tutmağa başladı. 42Onda İsa şagirdləri yanına çağırıb dedi: «Bilirsiniz ki, millətlərin rəhbəri sayılanlar onların üzərində hökmranlıq, əyanları da onlara ağalıq edir. 43Sizin aranızda isə qoy belə olmasın. Sizlərdən böyük olmaq istəyən xidmətçiniz olsun. 44Aranızda birinci olmaq istəyən hamının qulu olsun. 45Çünki Bəşər Oğlu gəlmədi ki, Ona xidmət etsinlər, gəldi ki, Özü xidmət etsin və çoxlarını satın almaq üçün Öz canını fidyə versin».

Filipililər 2:1-11

1Beləliklə, Məsihdə bir ruhlandırılma, məhəbbətdən yaranan bir təsəlli, Ruha bir şəriklik, bir rəhm və mərhəmət varsa, 2həmfikir olub bir-birinizə eyni məhəbbəti göstərərək canbir və həmrəy olmağınızla sevincimi bütövləşdirin. 3Heç bir işi özünü göstərərək və ya lovğalıqla etməyin. Qoy hər biriniz itaətkarlıqda digərini özündən üstün saysın 4və yalnız öz mənfəətini deyil, başqalarının da mənfəətini güdsün. 5Məsih İsa necə düşündü, siz də elə düşünün. 6Allah surətində olduğu halda O Özünü Allaha bərabər tutmağı bir haqq saymadı. 7Lakin Özünü heç etdi və qul surətinə salıb insanlara oxşar oldu. İnsan şəklini alıb 8Özünü aşağı tutdu və ölümə qədər – çarmıx üzərində ölümə qədər itaət göstərdi. 9Buna görə də Allah Onu çox ucaltdı və Ona lütflə bütün adlardan ali bir ad verdi ki, 10göydə, yerdə və yerin altında olanların hamısı İsanın adına ehtiram edərək diz çöksün 11və hər dil Ata Allahın izzəti üçün İsa Məsihin Rəbb olduğunu bəyan etsin.

Yəh. 10:14-15

14-15Yaxşı çoban Mənəm. Necə ki Ata Məni tanıyır və Mən Atanı tanıyıram, eləcə də özümünküləri tanıyıram, özümünkülər də Məni tanıyır. Mən quzular uğrunda canımı qurban verirəm.

Yəhya 15:9-17

9Ata Məni sevdiyi kimi Mən də sizi sevdim. Mənim məhəbbətimdə qalın. 10Əgər əmrlərimə riayət etsəniz, Mənim məhəbbətimdə qalacaqsınız, necə ki Mən Atamın əmrlərinə riayət edərək Onun məhəbbətində qalıram.
11Bu sözləri sizə söylədim ki, sevincim sizdə olsun və sevinciniz kamil olsun. 12Mənim əmrim belədir: Mən sizi sevdiyim kimi siz də bir-birinizi sevin. 13Heç kəsin məhəbbəti dostları uğrunda canını qurban verən adamın məhəbbətindən üstün ola bilməz. 14Əgər sizə əmr etdiyim şeylərə əməl etsəniz, siz Mənim dostlarımsınız. 15Artıq sizə qul demirəm, çünki qul ağasının nə etdiyini bilmir. Mən sizə dost deyirəm, çünki Atamdan eşitdiyim bütün sözləri sizə bildirdim. 16Siz Məni seçmədiniz, Mən sizi seçib təyin etdim ki, gedib bəhrə verəsiniz və bəhrəniz çox qalsın. Beləcə Mənim adımla Atadan nə diləyirsinizsə, O sizə verəcək. 17Beləliklə, sizə əmr edirəm: bir-birinizi sevin.

Yəhya 13:1-17

1Pasxa bayramı ərəfəsi idi. İsa artıq bu dünyadan ayrılıb Atanın yanına gedəcəyi məqamın gəldiyini bilirdi. O, dünyada Özünə məxsus olanları həmişə sevmişdi və axıra qədər də sevdi. 2Axşam yeməyi zamanı iblis artıq Ona xəyanət etmək fikrini Şimon İskaryot oğlu Yəhudanın ürəyinə qoymuşdu. 3İsa Atanın hər şeyi Onun ixtiyarına verdiyini, Allahdan gəldiyini və Allahın yanına qayıdacağını bilirdi. 4O, süfrədən qalxıb üst paltarını bir yana qoydu və bir dəsmal götürüb belinə bağladı. 5Sonra ləyənə su töküb şagirdlərin ayaqlarını yumağa və belinə bağladığı dəsmalla silməyə başladı. 6İsa Şimon Peterə yaxınlaşanda o, İsaya «Ya Rəbb, Sənmi mənim ayaqlarımı yuyacaqsan?» dedi. 7İsa cavabında ona dedi: «Mənim nə etdiyimi sən indi bilməzsən, amma sonra anlayacaqsan». 8Peter Ona dedi: «Mənim ayaqlarımı heç vaxt yumayacaqsan!» İsa ona cavab verdi: «Əgər səni yumasam, Mənim yanımda yerin olmaz». 9Şimon Peter Ona dedi: «Ya Rəbb, təkcə ayaqlarımı deyil, əllərimi və başımı da yu». 10İsa ona dedi: «Çimmiş adam üçün təkcə ayaqlarını yumaq kifayətdir, çünki başdan-başa təmizdir. Siz də təmizsiniz, amma hamınız yox». 11Çünki Ona kimin xəyanət edəcəyini bilirdi, buna görə də «hamınız təmiz deyilsiniz» söylədi.
12İsa onların ayaqlarını yuduqdan sonra paltarını geyindi və yenə süfrəyə oturaraq onlara dedi: «Mənim sizə nə etdiyimi bilirsinizmi? 13Siz Məni “Müəllim” və “Rəbb” deyə çağırırsınız və doğru deyirsiniz, çünki Mən elə Oyam. 14İndi ki Mən Rəbb və Müəllim olduğum halda sizin ayaqlarınızı yudum, siz də bir-birinizin ayaqlarını yumalısınız. 15Çünki sizə nümunə göstərdim ki, Mənim sizə etdiyimi siz də bir-birinizə edəsiniz. 16Doğrusunu, doğrusunu sizə deyirəm: qul ağasından, elçi də onu göndərəndən üstün deyil. 17Əgər bu şeyləri bilib onlara əməl edirsinizsə, bəxtiyarsınız.

Yəhya 14:15-24

15Əgər Məni sevirsinizsə, əmrlərimə riayət edəcəksiniz. 16Mən də Atadan xahiş edəcəyəm və O sizə başqa bir Vəsatətçi göndərəcək ki, daim sizinlə olsun. 17O, həqiqət Ruhudur. Onu dünya qəbul edə bilməz, çünki Onu nə görür, nə də tanıyır. Sizsə Onu tanıyırsınız, çünki sizinlə qalır və daxilinizdə olacaq. 18Sizi yetim qoymaram, yanınıza gələcəyəm. 19Az bir müddətdən sonra dünya daha Məni görməyəcək, amma siz Məni görəcəksiniz. Mən yaşadığım üçün siz də yaşayacaqsınız. 20O gün biləcəksiniz ki, Mən Atamdayam, siz Məndəsiniz və Mən sizdəyəm. 21Kim əmrlərimə bağlı qalıb onlara riayət edirsə, Məni sevən odur. Məni sevəni Atam sevəcək. Mən də onu sevib Özümü ona zahir edəcəyəm».
22İskaryot deyil, o biri Yəhuda Ona dedi: «Ya Rəbb, necə olacaq ki, Özünü dünyaya deyil, bizə zahir edəcəksən?» 23İsa ona cavab verdi: «Kim Məni sevsə, sözümə riayət edər, Atam da onu sevər və Biz onun yanına gəlib onunla məskən salarıq. 24Məni sevməyənsə sözlərimə riayət etməz. Eşitdiyiniz söz Mənim deyil, Məni göndərən Atanın sözüdür.

Luka 15:1-7

1Bütün vergiyığanlar və günahkarlar İsanı dinləmək üçün Ona yaxınlaşırdılar. 2Fariseylər və ilahiyyatçılar isə «bu adam günahkarları qəbul edir və onlarla yemək yeyir» deyə deyinirdilər.
3Amma İsa onlara bu məsəli çəkdi: 4«Sizlərdən birinin yüz qoyunu olsa və onlardan birini itirsə, doxsan doqquzunu çöldə qoyub itmiş qoyunu tapanadək onu axtarmazmı? 5Tapanda isə onu sevinclə çiyinlərinə qoyar. 6Evə gələndə öz dostlarını və qonşularını çağırıb belə deyər: “Mənimlə birlikdə sevinin, itmiş qoyunumu tapmışam!” 7Sizə bunu deyirəm: beləcə də göydə tövbə edən bircə günahkara görə tövbəyə ehtiyacı olmayan doxsan doqquz saleh insan üçün olduğundan daha çox sevinc olacaq.

Luka 15:8-10

8Yaxud on dirhəmi olan hansı bir qadın bir dirhəmini itirsə, çıraq yandırıb evi süpürərək onu tapanadək diqqətlə axtarmaz? 9Tapanda öz rəfiqələrini və qonşularını çağırıb deyər: “Mənimlə birlikdə sevinin, itirdiyim dirhəmi tapmışam!” 10Sizə bunu deyirəm: Allahın mələklərinin önündə də tövbə edən bir günahkara görə sevinc olur».

Luka 15: 11-32

11İsa bunu da danışdı: «Bir adamın iki oğlu var idi. 12Oğlanlardan kiçiyi atasına dedi: “Ata! Var-dövlətindən payıma düşəni mənə ver”. Atası da varını onların arasında bölüşdürdü. 13Bir neçə gün sonra kiçik oğul nəyi vardısa, yığıb uzaq bir diyara yollandı. Orada pozğun həyat sürüb var-dövlətini heç-puç etdi. 14Oğlan hər şeyini xərclədikdən sonra o ölkədə böyük bir aclıq oldu. O korluq çəkməyə başladı. 15Buna görə də oğlan gedib o ölkənin sakinlərindən birinin yanında iş tapdı. Bu adam onu öz otlaqlarına donuz otarmağa göndərdi. 16Oğlan donuzların yediyi keçibuynuzu qabıqları ilə qarnını doydurmağa şad olardı. Amma heç kim ona bir şey vermirdi.
17Onda oğlan özünə gəlib dedi: “Atamın nə qədər muzdlu işçisi var, hamısının da doyunca yeməyə çörəyi var. Mənsə burada acından ölürəm! 18Durub atamın yanına gedəcəyəm və ona deyəcəyəm: ‹Ata, mən göyə və sənə qarşı günah etdim. 19Mən artıq sənin oğlun adlanmağa layiq deyiləm. Məni öz muzdlu işçilərinin biri kimi qəbul et›”. 20O durub öz atasının yanına getdi.
Oğul hələ uzaqda ikən atası onu gördü. Ona rəhmi gəldi və qaçıb onun boynuna sarıldı və öpdü. 21Oğul dedi: “Ata! Mən göyə və sənə qarşı günah etdim. Mən artıq sənin oğlun adlanmağa layiq deyiləm”. 22Atası isə öz qullarına dedi: “Tez olun, ən gözəl xalat gətirin və onu geyindirin. Barmağına üzük və ayaqlarına çarıq taxın. 23Kökəldilmiş dananı gətirin, kəsin: gəlin yeyib-şadlanaq! 24Çünki bu oğlum ölmüşdü, yenə həyata qayıtdı. O itmişdi, tapıldı”. Beləliklə, şadlıq etməyə başladılar.
25Atanın böyük oğlu isə tarlada idi. Qayıdaraq evə yaxınlaşanda çalğı və rəqs səsləri eşitdi. 26O, nökərlərdən birini yanına çağırıb soruşdu: “Bu nədir?” 27Nökər ona dedi: “Qardaşın qayıdıb. Atan da onun sağ-salamat qayıtmasına görə kökəldilmiş dananı kəsib”. 28Böyük oğul isə hirsləndi və içəri girmək istəmədi. Atası bayıra çıxıb ona yalvardı. 29Amma o, atasına belə cavab verdi: “Bax neçə ildir ki, sənin üçün qul kimi işləyirəm. Heç zaman sənin əmrindən çıxmamışam. Amma mənə heç vaxt bir oğlağı belə, qıymadın ki, dostlarımla şadlıq edim. 30Bu oğlunsa sənin bütün varını fahişə qadınlara sərf edib. Amma o qayıdanda sən onun üçün kökəldilmiş dananı kəsdin”. 31Atası isə ona dedi: “Oğlum, axı sən həmişə mənimləsən və bütün varım sənindir. 32Lakin sevinmək və şadlanmaq lazımdır. Çünki sənin bu qardaşın ölmüşdü, həyata qayıtdı. O itmişdi, tapıldı!”»

Luka 10: 25-37

25Bir qanunşünas İsanı sınamaq məqsədi ilə qalxıb dedi: «Müəllim, əbədi həyatı irs olaraq almaq üçün mən nə etməliyəm?» 26İsa ondan soruşdu: «Qanunda nə yazılıb? Orada nə oxuyursan?» 27Bu adam İsaya belə cavab verdi: «“Allahın Rəbbi bütün qəlbinlə, bütün varlığınla, bütün gücünlə və bütün düşüncənlə sev” və “Qonşunu özün kimi sev”». 28İsa ona dedi: «Sən düz cavab verdin, buna əməl et və yaşayacaqsan». 29Amma o özünə haqq qazandırmaq üçün İsadan soruşdu: «Bəs mənim qonşum kimdir?»
30İsa belə cavab verdi: «Bir nəfər Yerusəlimdən Yerixoya gedən yolda quldurların əlinə düşdü. Quldurlar onu soyundurub döydülər və yarımcan halda qoyub getdilər. 31Təsadüfən o yoldan bir kahin enirdi. Bu adamı görən kimi yolun o biri tərəfi ilə keçib getdi. 32Bir Levili də ora yaxınlaşıb o adamı görəndə yolun o biri tərəfi ilə keçib getdi. 33O yolla gedən bir Samariyalı isə bu adamı görəndə ona rəhmi gəldi. 34Ona yaxınlaşdı və zeytun yağı ilə şərab tökərək yaralarını sarıdı. Sonra bu adamı öz heyvanına mindirib mehmanxanaya gətirdi və ona qayğı göstərdi. 35Ertəsi gün o, iki dinar çıxarıb mehmanxana sahibinə verərək dedi: “Onun qayğısını çək. Əgər bundan da çox xərcin çıxsa, mən geri qayıdanda sənə verərəm”. 36Səncə bu üç nəfərdən hansı quldurların əlinə düşən adamın qonşusu idi?» 37Qanunşünas cavab verdi: «Ona mərhəmət göstərən». İsa da ona dedi: «Get, sən də elə et».

1 Korinflilərə 13

13 1Əgər mən insan və mələk dilləri ilə danışıramsa, lakin məhəbbətim yoxdursa, cingildəyən mis və ya danqıldayan sincəm. 2Əgər peyğəmbərlik ənamım varsa, bütün sirləri və hər cür biliyi dərk edirəmsə, dağları yerindən tərpədəcək dərəcədə tam imanım varsa, amma məhəbbətim yoxdursa, mən bir heçəm. 3Əgər bütün var-dövlətimi paylayıb yoxsulları doyduraramsa və bədənimi oda təslim edərəmsə, lakin məhəbbətim yoxdursa, bunun mənə heç bir xeyri yoxdur.
4Məhəbbət səbirli, xeyirxahdır. Məhəbbət paxıllıq etməz, öyünməz, lovğalanmaz, 5kobudluq etməz, öz xeyrini güdməz, hirslənməz, ona edilən pislikləri sayıb-hesablamaz. 6Məhəbbət haqsızlığa sevinməz, həqiqətə isə şadlanar. 7O hər şeyə qatlaşar, hər şeyə inanar, hər şeyə ümid bəsləyər, hər şeyə dözər.
8Məhəbbət əsla tükənməz. Amma peyğəmbərliklər sona çatacaq, dillər ənamı da qurtaracaq, bilik də aradan qalxacaq. 9Çünki biliyimiz məhdud, peyğəmbərliyimiz də məhduddur. 10Kamillik gələndə məhdud olan aradan qalxacaq. 11Mən körpə olanda körpə kimi danışır, körpə kimi dərk edir, körpə kimi düşünürdüm. Boya-başa çatdıqda isə körpə fikirlərimi tərk etdim. 12İndi biz güzgüdəki kimi tutqun görürük, o zaman isə üzbəüz görəcəyik. İndi biliyim məhduddur, o zaman isə haqqımda hər şey bilindiyi kimi mən də hər şeyi biləcəyəm. 13İndi isə üç şey qalır: iman, ümid, məhəbbət. Amma bunların arasında məhəbbət üstündür.

Qalatiyalılara 5:16-26

16Mən bunu deyirəm: Müqəddəs Ruha görə həyat sürün, o zaman siz cismani təbiətin ehtirasını əsla icra etməzsiniz. 17Çünki cismani təbiət Ruha zidd və Ruh cismani təbiətə zidd olanı arzulayır. Onlar bir-birinə qarşı durur ki, siz istədiyinizi etməyəsiniz. 18Amma Müqəddəs Ruhun rəhbərliyi altında olsanız, siz Qanun altında deyilsiniz.
19Cismani təbiətin əməlləri isə bəllidir. Bunlar cinsi əxlaqsızlıq, murdarlıq, pozğunluq, 20bütpərəstlik, sehrbazlıq, düşmənçilik, münaqişə, qısqanclıq, hiddət, özünü göstərmə, nifaq, təfriqələr, 21paxıllıq, sərxoşluq, eyş-işrət və buna bənzər şeylərdir. Sizə əvvəllər xəbərdarlıq etdiyim kimi indi də xəbərdarlıq edirəm ki, bunları edənlər Allahın Padşahlığını irs almayacaqlar.
22Müqəddəs Ruhun səmərəsi isə budur: məhəbbət, sevinc, sülh, səbir, xeyirxahlıq, yaxşılıq, sədaqət, 23həlimlik, nəfsə hakim olmaq. Bu kimi şeylərə qarşı qanun yoxdur. 24Məsih İsaya məxsus olanlar isə öz həvəs və ehtirasları ilə birlikdə cismani təbiəti çarmıxa çəkdilər. 25Madam ki, biz Ruha görə yaşayırıq, Ruha görə də rəftar edək. 26Şöhrətpərəst olmayaq, bir-birimizi hirsləndirməyək, bir-birimizə paxıllıq etməyək.

1 Yəhya 3:11-18

11Əvvəldən bəri eşitdiyiniz xəbər budur: bir-birimizi sevək. 12Şərdən olub qardaşını öldürən Qabil kimi olmayaq. O, qardaşını niyə öldürdü? Ona görə ki öz əməlləri şər, qardaşının əməlləri isə saleh idi. 13Beləliklə, qardaşlar, dünya sizə nifrət edirsə, heyrətlənməyin. 14Qardaşlarımızı sevdiyimizə görə biz bilirik ki, ölümdən həyata keçmişik. Sevməyənsə ölümdə qalır. 15Qardaşına nifrət edən hər kəs qatildir. Bildiyiniz kimi, heç bir qatil özündə qalan əbədi həyata malik deyil. 16Məhəbbətin nə olduğunu bundan anladıq ki, Məsih Öz canını bizim üçün fəda etdi. Biz də öz canımızı qardaşlarımız üçün fəda etməliyik. 17Əgər kimsə dünya malına sahib olarkən qardaşını ehtiyac içində görüb ona rəhmi gəlmirsə, Allah məhəbbəti onda necə qala bilər? 18Ey övladlar, sözdə və dildə deyil, əməldə və həqiqətdə sevək.

1 Yəhya 4:7-21

7Ey sevimlilər, bir-birimizi sevək, çünki məhəbbət Allahdandır. Sevən hər kəs də Allahdan doğulub və Allahı tanıyır. 8Sevməyən kəs Allahı tanımır, çünki Allah məhəbbətdir. 9Allahın bizə olan məhəbbəti belə zahir oldu: Allah Öz vahid Oğlunu dünyaya göndərdi ki, biz Onun vasitəsilə yaşayaq. 10Məhəbbət bizim Allahı sevməyimizlə bağlı deyil, amma bundan ibarətdir: O bizi sevdi və Öz Oğlunu bizim günahlarımıza görə kəffarə qurbanı olaraq göndərdi. 11Ey sevimlilər, Allah bizi bu cür sevdiyi üçün biz də gərək bir-birimizi sevək. 12Allahı heç kim heç zaman görməyib. Əgər biz bir-birimizi sevsək, Allah bizdə qalır və Onun məhəbbəti bizdə kamil olur.
13Bizim Onda, Onun da bizdə qaldığını bundan bilirik ki, O bizə Öz Ruhundan verib. 14Biz görüb şahidlik edirik ki, Ata Oğlunu dünyanın Xilaskarı olaraq göndərdi. 15Kim iqrar edir ki, İsa Allahın Oğludur, Allah onda, o da Allahda qalır. 16Biz Allahın bizə olan məhəbbətini anlayıb buna inandıq. Allah məhəbbətdir. Kim məhəbbətdə qalarsa, Allahda qalar, Allah da onda qalar. 17Məhəbbət bizdə ona görə kamil oldu ki, qiyamət günündə cəsarətimiz olsun. Çünki Məsih necədirsə, biz də bu dünyada eləyik. 18Məhəbbətdə qorxu yoxdur, əksinə, kamil məhəbbət qorxunu qovar. Çünki qorxu cəzaya aiddir, qorxan insan məhəbbətdə kamil deyil.
19Biz sevirik, çünki öncə O bizi sevdi. 20Kim «mən Allahı sevirəm» deyir, amma öz qardaşına nifrət edirsə, yalançıdır. Axı gördüyü qardaşını sevməyən görmədiyi Allahı sevə bilməz. 21Bizim Ondan aldığımız əmr budur ki, Allahı sevən gərək öz qardaşını da sevsin.

Yəhya 21:15-17

15Səhər yeməyindən sonra İsa Şimon Peterə dedi: «Ey Yəhya oğlu Şimon, Məni bunlardan çox sevirsənmi?» Peter ona dedi: «Bəli, ya Rəbb, Səni sevdiyimi bilirsən». İsa ona dedi: «Quzularımı bəslə». 16İkinci dəfə yenə Peterə dedi: «Ey Yəhya oğlu Şimon, Məni sevirsənmi?» O da İsaya dedi: «Bəli, ya Rəbb, Səni sevdiyimi bilirsən». İsa ona dedi: «Quzularımı otar». 17Üçüncü dəfə Peterə dedi: «Ey Yəhya oğlu Şimon, Məni sevirsənmi?» Peter üçüncü dəfə İsanın ona «Məni sevirsənmi?» sualını verməyinə kədərləndi və Ona dedi: «Ya Rəbb, Sən hər şeyi bilirsən, Səni sevdiyimi bilirsən». İsa ona dedi: «Quzularımı bəslə.

Yəh. 3:1-21

1Fariseylər arasında Nikodim adlı bir Yəhudi rəhbəri var idi. 2O, gecə ikən İsanın yanına gəlib dedi: «Rabbi, bilirik ki, Sən Allahın yanından gələn bir müəllimsən. Çünki Allah ona yar olmasa, heç kəs Sənin göstərdiyin əlamətləri edə bilməz». 3İsa ona cavab verdi: «Doğrusunu, doğrusunu sənə deyirəm: bir kəs yenidən doğulmasa, Allahın Padşahlığını görə bilməz». 4Nikodim Ondan soruşdu: «Yaşa dolmuş bir adam necə yenidən doğula bilər? O, ikinci dəfə anasının bətninə girib doğula bilərmi?» 5İsa cavab verdi: «Doğrusunu, doğrusunu sənə deyirəm: bir kəs sudan və Ruhdan doğulmasa, Allahın Padşahlığına daxil ola bilməz. 6Bəşərdən doğulan bəşərdir, Ruhdan doğulan ruhdur. 7Sənə “yenidən doğulmalısınız” dediyimə heyrət etmə. 8Yel istədiyi yerdə əsir, onun səsini eşidirsən, amma haradan gəlib haraya getdiyini bilmirsən. Ruhdan doğulmuş adam da belədir». 9Nikodim «Bu şeylər necə ola bilər?» deyə soruşdu. 10İsa ona cavab verdi: «Sən İsrailin müəllimisən. Bunları bilmirsənmi? 11Doğrusunu, doğrusunu sənə deyirəm: biz bildiyimizi söyləyirik, gördüyümüzə şəhadət edirik, amma siz bizim şəhadətimizi qəbul etmirsiniz. 12Əgər Mən sizə yerdəki işlərdən danışanda inanmırsınızsa, göydəki işlərdən danışsam, necə inanacaqsınız? 13Heç kəs göyə çıxmayıb, yalnız göydən enmiş Bəşər Oğlu orada olub. 14Musa çöldə ilanı yuxarı qaldırdığı kimi Bəşər Oğlu da yuxarı qaldırılmalıdır ki, 15Ona iman edən hər kəs əbədi həyata malik olsun».
16Çünki Allah dünyanı elə sevdi ki, vahid Oğlunu verdi; bunu ona görə etdi ki, Ona iman edən hər kəs həlak olmasın, amma əbədi həyata malik olsun. 17Allah dünyanı mühakimə etmək üçün deyil, Oğlunun vasitəsilə xilas etmək üçün Onu dünyaya göndərdi. 18Ona iman edən mühakimə olunmur, iman etməyənsə artıq mühakimə olunub, çünki Allahın vahid Oğlunun adına iman etməyib. 19Mühakimə bundan ibarətdir ki, dünyaya nur gəldi, amma insanlar qaranlığı nurdan daha çox sevdilər, çünki əməlləri şər idi. 20Pislik edən hər kəs nura nifrət edər, əməllərinin üzə çıxmaması üçün nura tərəf gəlməz. 21Həqiqətə əməl edənsə nura tərəf gələr ki, əməllərini Allah naminə etdiyi bəlli olsun.

Yəh. 3:3

3İsa ona cavab verdi: «Doğrusunu, doğrusunu sənə deyirəm: bir kəs yenidən doğulmasa, Allahın Padşahlığını görə bilməz».

Yəh. 3:4

4Nikodim Ondan soruşdu: «Yaşa dolmuş bir adam necə yenidən doğula bilər? O, ikinci dəfə anasının bətninə girib doğula bilərmi?»

Yəh. 3:5-7

5İsa cavab verdi: «Doğrusunu, doğrusunu sənə deyirəm: bir kəs sudan və Ruhdan doğulmasa, Allahın Padşahlığına daxil ola bilməz. 6Bəşərdən doğulan bəşərdir, Ruhdan doğulan ruhdur. 7Sənə “yenidən doğulmalısınız” dediyimə heyrət etmə.

Yəh. 3:5

5İsa cavab verdi: «Doğrusunu, doğrusunu sənə deyirəm: bir kəs sudan və Ruhdan doğulmasa, Allahın Padşahlığına daxil ola bilməz.

Yəh. 3:5-6

5İsa cavab verdi: «Doğrusunu, doğrusunu sənə deyirəm: bir kəs sudan və Ruhdan doğulmasa, Allahın Padşahlığına daxil ola bilməz. 6Bəşərdən doğulan bəşərdir, Ruhdan doğulan ruhdur.

Yəh. 3:6

6Bəşərdən doğulan bəşərdir, Ruhdan doğulan ruhdur.

Yəh. 3:7

7Sənə “yenidən doğulmalısınız” dediyimə heyrət etmə.

Yəh. 3:8

8Yel istədiyi yerdə əsir, onun səsini eşidirsən, amma haradan gəlib haraya getdiyini bilmirsən. Ruhdan doğulmuş adam da belədir».

Yəh. 3:14-15

14Musa çöldə ilanı yuxarı qaldırdığı kimi Bəşər Oğlu da yuxarı qaldırılmalıdır ki, 15Ona iman edən hər kəs əbədi həyata malik olsun».

Saylar 21:4-9

4Xalq Hor dağını tərk edib Edom torpağının ətrafından keçmək üçün Qırmızı dəniz yolundan keçdi. Yolda onların səbri tükəndi. 5Onlar Allaha və Musaya qarşı deyinirdilər: «Nə üçün siz bizi Misirdən çıxardınız? Səhrada ölmək üçünmü? Axı burada nə çörək, nə də su var. Bu dadsız yeməkdən də iyrənirik».
6O zaman Rəbb xalqın arasına zəhərli ilanlar göndərdi. İlanlar xalqı sancdı və İsrail övladlarından çox adam öldü. 7Xalq gəlib Musaya dedi: «Biz günah etdik, çünki Rəbbə və sənə qarşı deyindik. İndi isə ilanları bizdən uzaqlaşdırmaq üçün Rəbbə yalvar». Musa xalqı xilas etmək üçün Rəbbə yalvardı. 8Rəbb Musaya dedi: «Özünə bir ilan düzəlt və onu uzun dəyənəyin üzərinə qoy. İlan vuran adam ona baxdıqda sağalsın». 9Musa tuncdan bir ilan düzəltdi və dəyənəyin üzərinə qoydu, ilan vuran hər adam tunc ilana baxan kimi sağalırdı.

Yəh. 3:16-17

16Çünki Allah dünyanı elə sevdi ki, vahid Oğlunu verdi; bunu ona görə etdi ki, Ona iman edən hər kəs həlak olmasın, amma əbədi həyata malik olsun. 17Allah dünyanı mühakimə etmək üçün deyil, Oğlunun vasitəsilə xilas etmək üçün Onu dünyaya göndərdi.

Ef. 2:1-10

1Siz bir zamanlar təqsirləriniz və günahlarınız üzündən ölü idiniz. 2Siz bu dünyanın gedişinə və havada olan hakimiyyətin, yəni indi Allaha itaətsiz insanlarda fəaliyyət göstərən ruhun hökmdarına uyaraq bu günahların içində həyat sürürdünüz. 3Hamımız bir zamanlar həmin insanlar arasında cismin və əqlin istəklərini yerinə yetirərək cismani təbiətimizin ehtiraslarına görə həyat sürürdük. Beləliklə, təbiətcə digər insanlar kimi Allahın qəzəbinə düçar idik.
4Lakin mərhəməti bol olan Allah bizi böyük məhəbbətlə sevdiyi üçün 5təqsirlərimiz üzündən ölü olduğumuz halda bizə Məsihlə birlikdə həyat verdi. Onun lütfü ilə xilas oldunuz. 6Allah bizi Məsih İsada, Onunla birlikdə dirildib səmada oturtdu. 7Bunu Məsih İsada bizə etdiyi xeyirxahlıqla lütfünün hədsiz zənginliyini gələcək dövrlərdə də göstərmək üçün etdi. 8Çünki iman vasitəsilə, lütflə xilas oldunuz. Bu, sizin nailiyyətiniz deyil, Allahın hədiyyəsidir. 9Əməllərlə deyil ki, heç kim öyünə bilməsin. 10Çünki biz Allahın yaratdığı əsərlərik, əvvəlcədən hazırladığı yaxşı əməllərinə görə həyat sürmək üçün Məsih İsada yaradıldıq.

Ef. 2:1

1Siz bir zamanlar təqsirləriniz və günahlarınız üzündən ölü idiniz.

Ef. 2:2

2Siz bu dünyanın gedişinə və havada olan hakimiyyətin, yəni indi Allaha itaətsiz insanlarda fəaliyyət göstərən ruhun hökmdarına uyaraq bu günahların içində həyat sürürdünüz.

Ef. 2:3

3Hamımız bir zamanlar həmin insanlar arasında cismin və əqlin istəklərini yerinə yetirərək cismani təbiətimizin ehtiraslarına görə həyat sürürdük. Beləliklə, təbiətcə digər insanlar kimi Allahın qəzəbinə düçar idik.

Ef. 2:4-5

4Lakin mərhəməti bol olan Allah bizi böyük məhəbbətlə sevdiyi üçün 5təqsirlərimiz üzündən ölü olduğumuz halda bizə Məsihlə birlikdə həyat verdi. Onun lütfü ilə xilas oldunuz.

Ef. 2:6

6Allah bizi Məsih İsada, Onunla birlikdə dirildib səmada oturtdu.

Ef. 2:7

7Bunu Məsih İsada bizə etdiyi xeyirxahlıqla lütfünün hədsiz zənginliyini gələcək dövrlərdə də göstərmək üçün etdi.

Ef. 2:8-10

8Çünki iman vasitəsilə, lütflə xilas oldunuz. Bu, sizin nailiyyətiniz deyil, Allahın hədiyyəsidir. 9Əməllərlə deyil ki, heç kim öyünə bilməsin. 10Çünki biz Allahın yaratdığı əsərlərik, əvvəlcədən hazırladığı yaxşı əməllərinə görə həyat sürmək üçün Məsih İsada yaradıldıq.

Həvarilərin İşləri 2:38

38Peter onlara cavab verdi: «Tövbə edin, hamınız İsa Məsihin adı ilə vəftiz olun. Onda günahlarınız bağışlanacaq və bəxşiş olaraq Müqəddəs Ruhu alacaqsınız.

Efeslilərə 2:1-10

1Siz bir zamanlar təqsirləriniz və günahlarınız üzündən ölü idiniz. 2Siz bu dünyanın gedişinə və havada olan hakimiyyətin, yəni indi Allaha itaətsiz insanlarda fəaliyyət göstərən ruhun hökmdarına uyaraq bu günahların içində həyat sürürdünüz. 3Hamımız bir zamanlar həmin insanlar arasında cismin və əqlin istəklərini yerinə yetirərək cismani təbiətimizin ehtiraslarına görə həyat sürürdük. Beləliklə, təbiətcə digər insanlar kimi Allahın qəzəbinə düçar idik.
4Lakin mərhəməti bol olan Allah bizi böyük məhəbbətlə sevdiyi üçün 5təqsirlərimiz üzündən ölü olduğumuz halda bizə Məsihlə birlikdə həyat verdi. Onun lütfü ilə xilas oldunuz. 6Allah bizi Məsih İsada, Onunla birlikdə dirildib səmada oturtdu. 7Bunu Məsih İsada bizə etdiyi xeyirxahlıqla lütfünün hədsiz zənginliyini gələcək dövrlərdə də göstərmək üçün etdi. 8Çünki iman vasitəsilə, lütflə xilas oldunuz. Bu, sizin nailiyyətiniz deyil, Allahın hədiyyəsidir. 9Əməllərlə deyil ki, heç kim öyünə bilməsin. 10Çünki biz Allahın yaratdığı əsərlərik, əvvəlcədən hazırladığı yaxşı əməllərinə görə həyat sürmək üçün Məsih İsada yaradıldıq.

Həvarilərin İşləri 2:38

38Peter onlara cavab verdi: «Tövbə edin, hamınız İsa Məsihin adı ilə vəftiz olun. Onda günahlarınız bağışlanacaq və bəxşiş olaraq Müqəddəs Ruhu alacaqsınız.

Yaradılış 1-3

1 1Başlanğıcda Allah göyləri və yeri yaratdı. 2Yer quruluşsuz və boş idi. Dərin sular üzərində qaranlıq var idi. Allahın Ruhu suların üzərində dolaşırdı.
3Allah dedi: «Qoy işıq olsun». İşıq oldu. 4Allah gördü ki, işıq yaxşıdır. Sonra O, işığı qaranlıqdan ayırdı.
5Allah işığı «gündüz», qaranlığı isə «gecə» adlandırdı. Axşam oldu, səhər açıldı; bu, birinci gün idi.
6Sonra Allah dedi: «Qoy suların arasında bir qübbə olsun və suları birbirindən ayırsın».
7Allah qübbəni düzəltdi və qübbənin altındakı suları onun üstündəki sulardan ayırdı. Belə də oldu. 8Allah qübbəni «göy» adlandırdı. Axşam oldu, səhər açıldı; bu, ikinci gün idi.
9Sonra Allah dedi: «Qoy göyün altındakı sular bir yerə yığılsın ki, quru görünsün». Belə də oldu.
10Allah qurunu «yer», su yığınlarını isə «dənizlər» adlandırdı. Allah gördü ki, bu, yaxşıdır.
11Sonra Allah dedi: «Qoy yer üzü bitkilər yetirsin: toxumlar bitirən ot-ələf və torpaqda hər növ bəhərli ağaclar yetişsin. Ağaclar meyvə gətirsin və toxumları meyvələrinin içində olsun». Belə də oldu. 12Yer üzü bitkilər yetirdi: hər növ toxum bitirən ot-ələf və hər növ ağac yetişdi. Ağaclar meyvə gətirirdi və toxumları meyvələrinin içində idi. Allah gördü ki, bu, yaxşıdır. 13Axşam oldu, səhər açıldı; bu, üçüncü gün idi.
14Sonra Allah dedi: «Qoy göy qübbəsində gecəni gündüzdən ayıran çıraqlar olsun. Onlar işarələri, fəsilləri və günlərlə illəri göstərsin. 15Qoy onlar göy qübbəsində çıraq olub, yer üzünə işıq saçsın». Belə də oldu. 16Allah iki böyük çıraq düzəltdi: gündüzü idarə etmək üçün böyük çıraq, gecəni idarə etmək üçün kiçik çıraq. O həmçinin ulduzları düzəltdi. 17Allah onları göy qübbəsinə qoydu ki, yer üzünə işıq saçsın, 18gündüzü və gecəni idarə etsin, işığı qaranlıqdan ayırsın. Allah gördü ki, bu, yaxşıdır. 19Axşam oldu, səhər açıldı; bu, dördüncü gün idi.
20Sonra Allah dedi: «Qoysular çoxlu canlı məxluqlarla qaynaşsın, yer üstündəki göy qübbəsində quşlar uçsun». 21Allah nəhəng su əjdahalarını və suda qaynaşan hər növ bütün sürünən canlı məxluqları, həmçinin hər növ bütün qanadlı quşları yaratdı. Allah gördü ki, bu, yaxşıdır. 22Allah onlara bərəkət verərək dedi: «Törəyib çoxalın və dənizlərdəki suları doldurun, quşlar dayer üzündə çoxalsın». 23Axşam oldu, səhər açıldı; bu, beşinci gün idi.
24Sonra Allah dedi: «Qoy yer üzü hər növ canlı məxluqlar – hər növ ev heyvanları, sürünən canlılar və çöl heyvanları əmələ gətirsin». Belə də oldu. 25Allah hər növ çöl heyvanlarını, hər növ ev heyvanlarını və yerdə sürünən bütün canlıları yaratdı. Allah gördü ki, bu, yaxşıdır.
26Sonra Allah dedi: «Öz surətimizə və bənzərimizə görə insanı yaradaq. Qoy o, dənizdəki heyvanlara, göydəki quşlara, yerdəki heyvanlara, bütün yer üzünə və yerdə sürünən canlıların hamısına hökmranlıq etsin». 27Allah insanı Öz surətində yaratdı, Allahın surətində yaratdı, onları kişi və qadın olaraq yaratdı. 28Allah onlara xeyir-dua verərək dedi: «Törəyib çoxalın və yer üzünü bürüyüb ona sahib olun: dənizdəki heyvanlar, göydəki quşlar, yerdə sürünən bütün canlılar üzərində hökmranlıq edin». 29Allah dedi: «Budur, yer üzündə toxum verən bütün ot-ələfi və meyvələrində toxumu olan bütün ağacların bəhərini sizə verirəm ki, qidalanasınız. 30Yerdəki heyvanların, göydəki quşlarınvə yerdə sürünən canlıların hamısına – nəfəsi olan bütün canlılara isə yem olmaq üçün bütün yaşıl otları verirəm». Belə də oldu. 31Allah gördü ki, yaratdığı hər şey çox yaxşıdır. Axşam oldu, səhər açıldı; bu, altıncı gün idi.

2 1Göylər və yer, oradakı hər şey beləcə tamamlandı. 2Allah yeddinci günə qədər gördüyü işləri qurtardı və yeddinci gün gördüyü işlərdən ayrılıb istirahət etdi. 3Allah yeddinci günə bərəkət verdi və onu təqdis etdi, çünki gördüyü bütün yaratma işini qurtarıb həmin gün istirahət etdi.
4Rəbb Allahın göyləri və yeri yaratmasının hekayəti belədir: Rəbb Allah göyləri və yeri yaradanda 5yer üzündə heç bir bitki yox idi, heç bir çöl otu da bitmirdi, çünki Rəbb Allah yer üzünə hələ yağış göndərməmişdi və torpağı becərən insan da yaranmamışdı. 6Amma yerdən su çıxırdı və bütün torpağı sulayırdı. 7Rəbb Allah yerin torpağından insanı düzəltdi və onun burnuna həyat nəfəsi üfürdü. Beləcə insan canlı varlıq oldu.
8Sonra Rəbb Allah şərqdə yerləşən Edendə bir bağ saldı və düzəltdiyi insanı orada yerləşdirdi. 9Rəbb Allah torpaqda gözəl görünüşlü və yemək üçün şirin meyvəli cürbəcür ağaclar yetirdi. O həmçinin bağın ortasında həyat ağacını və xeyirlə şəri bilmə ağacını bitirdi.
10Bağı suvarmaq üçün Edendən bir çay çıxırdı, oradan isə dörd qola bölünürdü. 11Onlardan birinin adı Pişondur. O bütün Xavila ölkəsini dolanaraq axır. Orada qızıl çıxır. 12Bu ölkənin qızılı yaxşıdır. Burada həm də ətirli qatran və damarlı əqiq var. 13İkinci çayın adı Gixondur. O, Kuş ölkəsini dolanaraq axır. 14Üçüncü çayın adı Dəclədir. O, Aşşur ölkəsinin şərqindən axır. Dördüncü çay Fəratdır.
15Rəbb Allah insanı götürüb Eden bağına qoydu ki, oranı becərsin və saxlasın. 16Rəbb Allah insana əmr edib dedi: «Bağdakı bütün ağacların bəhrəsindən istəyəndə yeyə bilərsən. 17Ancaq xeyirlə şəri bilmə ağacının meyvəsindən yemə, çünki ondan yeyən gün hökmən öləcəksən».
18Rəbb Allah yenə dedi: «İnsanın tək olması yaxşı deyil, Mən ona münasib olan bir köməkçi yaradacağam». 19Rəbb Allah bütün çöl heyvanlarını və göydəki bütün quşları torpaqdan düzəltdi. Sonra onları insanın yanına gətirdi ki, onun bunları necə adlandıracağını görsün. İnsan hər heyvana hansı adı qoydusa, o cür də adlandı. 20İnsan bütün ev heyvanlarına, göydəki quşlara və bütün çöl heyvanlarına ad verdi, amma insana münasib olan bir köməkçi tapılmadı. 21O zaman Rəbb Allah insana dərin yuxu göndərdi və o yuxuya getdi. Onda Rəbb Allah onun qabırğasının birini götürdü və yerini ətlə örtdü. 22Rəbb Allah insandan götürdüyü qabırğadan qadını düzəltdi və onu insanın yanına gətirdi. 23İnsan dedi:

«Bax, nəhayət, bunun
Sümüyü mənim sümüyümdən,
Bədəni mənim bədənimdəndir.
Adına "qadın" deyiləcək,
Çünki o, kişidən götürülüb».
24Buna görə də kişi öz ata-anasını tərk edib arvadına qovuşacaq və onlar bir bədən olacaq. 25Adəm və arvadı – ikisi də çılpaq idi, ancaq bundan utanmırdılar.

3 1Rəbb Allahın yaratdığı bütün çöl heyvanlarının ən hiyləgəri ilan idi. İlan qadına dedi: «Doğrudanmı, Allah sizə "bağda olan heç bir ağacın bəhrələrindən yeməyin" deyib?» 2Qadın ilana dedi: «Bağdakı ağacların bəhrələrindən yeyə bilərik. 3Amma bağın ortasındakı ağacın meyvələri barədə Allah deyib: "Ondan yeməyin və ona toxunmayın, yoxsa öləcəksiniz!"» 4İlan qadına dedi: «Yox, əsla ölməzsiniz. 5Əksinə, Allah bilir ki, o meyvələrdən yediyiniz gün gözləriniz açılacaq və xeyirlə şəri bilərək Allah kimi olacaqsınız». 6Qadın gördü ki, ağacın meyvəsi yemək üçün yaxşıdır, gözə xoş görünür və bu ağac insana dərrakə verməyi vəd edir. Buna görə də o həmin meyvədən dərib yedi. Sonra yanında olan ərinə də verdi, o da yedi. 7O vaxt ikisinin də gözləri açıldı və çılpaq olduqlarını bildilər. Buna görə də əncir yarpaqlarını bir-birinə hörüb özlərinə fitə düzəltdilər.
8Onlar günün sərinliyində bağda gəzişən Rəbb Allahın səsini eşitdilər. Adəm və onun arvadı Rəbb Allahın hüzurundan qaçıb bağdakı ağacların arasında gizləndilər. 9Rəbb Allah Adəmi səsləyib dedi: «Haradasan?» 10O cavab verdi: «Bağda səsini eşitdim və çılpaq olduğum üçün qorxdum, ona görə də gizlənmişəm». 11Rəbb Allah dedi: «Kimsənə bildirdi ki, çılpaqsan? Sənə yeməyi qadağan etdiyim ağacın meyvəsindən yeməmisən ki?» 12Adəm dedi: «Mənimlə birgə olmaq üçün verdiyin qadın o ağacın meyvəsindən verdi, mən də yedim». 13Rəbb Allah qadına dedi: «Sən niyə belə etdin?» Qadın dedi: «İlan məni yoldan çıxartdı, mən də yedim».
14Rəbb Allah ilana dedi:

«Sən bunu etdiyin üçün
Bütün ev heyvanları və çöl heyvanları arasında
Lənət qazanırsan.
Qarnın üstündə sürünəcəksən,
Bütün ömrün boyu torpaq yeyəcəksən.
15Mən səninlə qadın arasına,
Sənin balanla onun övladı arasına
Düşmənçilik salıram.
Bu övlad sənin başından vuracaq,
Sən də onu dabanından sancacaqsan».
16Sonra Rəbb Allah qadına dedi:

«Hamilə olanda sənə
Çox əziyyət verəcəyəm,
Uşaqlarını ağrı içində doğacaqsan.
Ərinə meylli olacaqsan,
O sənə ağalıq edəcək».
17Sonra Rəbb Allah Adəmə dedi:

«Arvadının sözünə qulaq asdığın üçün,
Qadağan etdiyim, "meyvəsini yemə" dediyim
Ağacdan yediyin üçün
Sənə görə torpaq lənətlənir.
Ömrün boyu zəhmətlə
Torpaqdan yemək əldə edəcəksən.
18O sənə tikan və qanqal bitirəcək,
Sən də çöldəki ot-ələfi yeyəcəksən.
19Alın tərinlə çörək yeyəcəksən.
Axırda torpağa qayıdacaqsan,
Çünki oradan götürülmüsən,
Ona görə ki yerin torpağısan,
Torpağa da qayıdacaqsan».
20Adəm arvadının adını Həvva qoydu, çünki o, yer üzündə yaşayanların hamısının anası oldu. 21Onda Rəbb Allah Adəmlə arvadı üçün dəridən paltar düzəltdi və onlara geyindirdi.
22Sonra Rəbb Allah dedi: «Budur, insan xeyirlə şərin nə olduğunu bilərək bizlərdən biri kimi oldu. Qoy indi əlini uzadaraq həyat ağacının meyvəsindən dərib yeməsin və əbədi yaşamasın!» 23Rəbb Allah insanı Eden bağından çıxartdı ki, o özünündə bir qismindən götürüldüyü torpağı becərsin. 24Rəbb Allah insanı qovdu. O, Eden bağının şərqinə keruvlarını və hər tərəfə fırlanan odlu qılıncını qoydu ki, həyat ağacına gedən yolu qorusunlar.

Luka 18:9-14

9Özlərinin saleh olduğuna güvənib başqalarına xor baxan bəziləri üçün də İsa belə bir məsəl çəkdi: 10«Biri farisey, digəri isə vergiyığan olan iki nəfər dua etmək üçün məbədə girdi. 11Farisey ayaq üstə durub öz-özünə belə dua edirdi: “Ya Allah, Sənə şükürlər olsun ki, mən başqaları kimi soyğunçu, haqsız, zinakar ya da bu vergiyığan kimi deyiləm. 12Həftədə iki dəfə oruc tuturam, bütün qazandığımın onda birini verirəm”. 13Vergiyığan isə uzaqda durub gözlərini göyə qaldırmağa belə, cəsarət etmirdi, amma sinəsinə vurub hey deyirdi: “Ya Allah! Mən günahkara rəhm et!” 14Sizə deyirəm ki, o farisey yox, vergiyığan evinə saleh sayılaraq getdi. Çünki özünü yüksəldən hər kəs aşağı tutulacaq, özünü aşağı tutansa yüksəldiləcək».

Qalatiyalılara 2:11-21

11Kefa Antakyaya gəldikdə isə şəxsən ona qarşı çıxdım, ona görə ki tənqidə layiq idi. 12Çünki Yaqubun yanından bəzi adamlar gəlməmişdən əvvəl Peter başqa millətlərdən olanlarla yemək yeyirdi. Həmin adamlar gəldikdə isə sünnət tərəfdarlarından qorxaraq başqa millətlərin yanından çəkilib ayrı durdu. 13Onunla birlikdə o biri Yəhudilər də ikiüzlülük etdilər. Hətta Barnaba belə, onların ikiüzlülüyünə qapıldı. 14Amma mən Müjdənin həqiqətinə görə düzgün riayət etmədiklərini görəndə hamının qarşısında Kefaya dedim: «Əgər sən Yəhudi olduğun halda Yəhudi kimi deyil, başqa millətlərdən biri kimi yaşayırsansa, necə başqa millətləri Yəhudi kimi yaşamağa məcbur edirsən?»
15Biz anadangəlmə Yəhudilərik, başqa millətdən olan «günahkarlar» deyilik. 16Lakin biz bilirik ki, insan Qanuna əməl etməklə deyil, yalnız İsa Məsihə iman etməklə saleh sayılır. Biz də Məsih İsaya iman etdik ki, Qanuna əməl etməklə deyil, Məsihə olan imanla saleh sayılaq. Çünki Qanuna əməl etməklə heç bir insan saleh sayılmaz. 17Əgər biz Məsihdə saleh sayılmaq istərkən özümüz günahkar çıxsaq, belə çıxır ki, Məsih günah xidmətçisidir? Əsla! 18Əgər mən əvvəlcə yıxdığımı yenidən tikirəmsə, özümü Qanunu pozan olaraq göstərirəm. 19Çünki mən Qanun vasitəsilə Qanuna münasibətdə öldüm ki, Allah üçün yaşayım. 20Məsihlə birlikdə çarmıxa çəkildim. Artıq mən yaşamıram, Məsih məndə yaşayır. İndi cismən yaşadığım həyata gəlincə məni sevib uğrumda Özünü fəda edən Allahın Oğluna olan imanla yaşayıram. 21Allahın lütfünü rədd etmirəm. Çünki əgər salehlik Qanun vasitəsilə qazanıla bilsəydi, deməli Məsih boş yerə öldü.

Həvarilərin İşləri 2:29-41

29Davud peyğəmbər idi və öz nəslindən bir Nəfəri onun taxtına çıxarmaq üçün Allahın and içərək Davuda vəd etdiyini bilirdi. 31Ona görə Məsihin dirilməsini əvvəlcədən görüb barəsində demişdi ki, Allah

Onu ölülər diyarına atmaz,
Cismini çürüməyə qoymaz.
32Allah bu İsanı ölümdən diriltdi və hamımız buna şahid olduq. 33Allah Onu ucaltdı və sağ əlində oturtdu. O, vəd edilən Müqəddəs Ruhu Atadan götürüb sizin görüb-eşitdiyiniz kimi üstümüzə tökdü. 34Davud özü göylərə qalxmadı, amma belə dedi:

“Rəbb mənim Ağama dedi:
35‹Mən düşmənlərini ayaqlarının altına kətil kimi salanadək
Sağımda otur›”.
36Ona görə də qoy bütün İsrail xalqı möhkəm bilsin ki, Allah sizin çarmıxa çəkdiyiniz bu İsanı həm Rəbb, həm də Məsih təyin etmişdir».
37Bu sözlər ona qulaq asanların ürəyinə ox kimi sancıldı. Onlar həm Peterdən, həm də o biri həvarilərdən soruşdular: «Qardaşlar, bəs biz nə edək?» 38Peter onlara cavab verdi: «Tövbə edin, hamınız İsa Məsihin adı ilə vəftiz olun. Onda günahlarınız bağışlanacaq və bəxşiş olaraq Müqəddəs Ruhu alacaqsınız. 39Çünki bu vəd siz, övladlarınız, uzaqdakıların hamısı – Allahımız Rəbbin çağırdığı hər kəs üçündür». 40Peter başqa çox söz deyib onlara xəbərdarlıq etdi və yalvardı: «Bu əyri nəsildən xilas olun». 41Onun sözünü qəbul edənlər vəftiz oldular. O gün üç min nəfərə yaxın insan imanlılara qoşuldu.

Romalılara 6:1-14

1Bəs nə deyə bilərik? Günah işlətməyi davam etdirək ki, Allahın lütfü çoxalsın? 2Əsla! İndi ki biz günaha münasibətdə ölmüşük, artıq günah içində necə yaşaya bilərik? 3Məgər bilmirsiniz ki, biz hamımız Məsih İsa ilə birləşmək üçün vəftiz olunarkən həmin vəftizlə Onun ölümü ilə birləşdik? 4Deməli, vəftiz olunub Onun ölümü ilə birləşməklə biz də Onunla birgə dəfn olunduq; belə ki Atanın izzəti ilə Məsih ölülər arasından dirildiyi kimi biz də həmin cür yeni həyat sürək.
5Əgər Onun ölümünə bənzər ölümdə Onunla bir olmuşuqsa, Onun dirilməsinə bənzər dirilmədə də Onunla bir olacağıq. 6Bunu bilirik ki, günahlı bədənin aradan qaldırılması üçün, daha günaha qul olmayaq deyə köhnə mənliyimiz Onunla birlikdə çarmıxa çəkildi. 7Çünki ölmüş adam günahdan azad olub.
8Əgər Məsihlə ölmüşüksə, Onunla yaşayacağımıza da inanırıq. 9Çünki bilirik ki, Məsih ölülər arasından dirildiyinə görə bir daha ölməyəcək və ölüm Ona artıq hökmranlıq etməz. 10Onun ölümü günahın müqabilində ilk və son ölüm oldu, yaşadığı həyatı isə Allah üçün yaşayır. 11Beləcə siz də özünüzü Məsih İsada olaraq günaha münasibətdə ölü, Allaha münasibətdə isə diri sayın.
12Ona görə də qoymayın ki, günah sizin fani bədəninizə hökmranlıq etsin və siz də bədəninizin ehtiraslarına itaət edəsiniz. 13Bədəninizin üzvlərini də haqsızlıq aləti olmaq üçün günaha təslim etməyin; əksinə, özünüzü ölülər arasından dirilənlər kimi Allaha, bədəninizin üzvlərini də salehlik aləti olmaq üçün yenə Allaha təslim edin. 14Günah sizə hökmranlıq etməyəcək, ona görə ki siz Qanun altında deyil, lütf altındasınız.

Romalılara 6:1-4

1Bəs nə deyə bilərik? Günah işlətməyi davam etdirək ki, Allahın lütfü çoxalsın? 2Əsla! İndi ki biz günaha münasibətdə ölmüşük, artıq günah içində necə yaşaya bilərik? 3Məgər bilmirsiniz ki, biz hamımız Məsih İsa ilə birləşmək üçün vəftiz olunarkən həmin vəftizlə Onun ölümü ilə birləşdik? 4Deməli, vəftiz olunub Onun ölümü ilə birləşməklə biz də Onunla birgə dəfn olunduq; belə ki Atanın izzəti ilə Məsih ölülər arasından dirildiyi kimi biz də həmin cür yeni həyat sürək.

Romalılara 6:5-7

5Əgər Onun ölümünə bənzər ölümdə Onunla bir olmuşuqsa, Onun dirilməsinə bənzər dirilmədə də Onunla bir olacağıq. 6Bunu bilirik ki, günahlı bədənin aradan qaldırılması üçün, daha günaha qul olmayaq deyə köhnə mənliyimiz Onunla birlikdə çarmıxa çəkildi. 7Çünki ölmüş adam günahdan azad olub.

Romalılara 6:6-7

6Bunu bilirik ki, günahlı bədənin aradan qaldırılması üçün, daha günaha qul olmayaq deyə köhnə mənliyimiz Onunla birlikdə çarmıxa çəkildi. 7Çünki ölmüş adam günahdan azad olub.

Romalılara 6:8

8Əgər Məsihlə ölmüşüksə, Onunla yaşayacağımıza da inanırıq.

Romalılara 6:8-10

8Əgər Məsihlə ölmüşüksə, Onunla yaşayacağımıza da inanırıq. 9Çünki bilirik ki, Məsih ölülər arasından dirildiyinə görə bir daha ölməyəcək və ölüm Ona artıq hökmranlıq etməz. 10Onun ölümü günahın müqabilində ilk və son ölüm oldu, yaşadığı həyatı isə Allah üçün yaşayır.

Romalılara 6:11

11Beləcə siz də özünüzü Məsih İsada olaraq günaha münasibətdə ölü, Allaha münasibətdə isə diri sayın.

Romalılara 6:12

12Ona görə də qoymayın ki, günah sizin fani bədəninizə hökmranlıq etsin və siz də bədəninizin ehtiraslarına itaət edəsiniz.

Romalılara 6:13-14

13Bədəninizin üzvlərini də haqsızlıq aləti olmaq üçün günaha təslim etməyin; əksinə, özünüzü ölülər arasından dirilənlər kimi Allaha, bədəninizin üzvlərini də salehlik aləti olmaq üçün yenə Allaha təslim edin. 14Günah sizə hökmranlıq etməyəcək, ona görə ki siz Qanun altında deyil, lütf altındasınız.

Yəh. 10:10

10Oğru yalnız qarət etmək, öldürmək və tələf etmək üçün gəlir. Mənsə gəldim ki, onlar həyata, bol həyata malik olsun.

Mat. 28:18-20

18İsa yaxınlaşıb onlara dedi: «Göydə və yer üzündə bütün səlahiyyət Mənə verilmişdir. 19Beləliklə, gedin, bütün millətləri Mənim şagirdim edin; onları Ata, Oğul və Müqəddəs Ruh adı ilə vəftiz edin; 20sizə əmr etdiyim hər şeyə riayət etməyi onlara öyrədin. Budur, Mən dövrün sonuna qədər hər gün sizinləyəm».

Mark 16:15,16

15İsa şagirdlərinə dedi: «Dünyanın hər tərəfinə gedin, bütün yaradılışa Müjdəni vəz edin. 16İman edib vəftiz olan kəs xilas olacaq, iman etməyənsə məhkum olacaq.

Həv. 2:41

41Onun sözünü qəbul edənlər vəftiz oldular. O gün üç min nəfərə yaxın insan imanlılara qoşuldu.

Həv. 8:36-38

36Onlar yol gedə-gedə gəlib su olan yerə çatdılar. Hərəmağası dedi: «Burada su var. Mənim vəftiz olmağıma nə isə mane olurmu?» 37-38Sonra əmr etdi ki, araba dayansın. Filip hərəmağası ilə birgə suya girdi. Beləliklə, Filip hərəmağasını vəftiz etdi.

Həv. 10:44-48

44Peter bu sözləri deyirdi ki, Müqəddəs Ruh söhbətə qulaq asan hər kəsin üzərinə endi. 45Peterlə birlikdə gəlmiş sünnətli imanlılar Müqəddəs Ruhun bəxşiş olaraq başqa millətlərin də üstünə töküldüyünə mat qaldı; 46onların başqa dillərdə danışıb Allahı mədh etdiyini eşitdilər. Onda Peter belə dedi: 47«Bu adamlar bizim kimi Müqəddəs Ruhu alıb. Bunların su ilə vəftiz olmalarına kim mane ola bilər?» 48Beləliklə, onların İsa Məsihin adı ilə vəftiz olmalarını buyurdu. Sonra onlar Peterdən xahiş etdilər ki, bir neçə gün onların yanında qalsın.

Həv. 16:22-34

22Xalq da Paulla Silanın əleyhinə çıxdı. Hakimlər əmr verdilər ki, onların əyinlərindəki paltarları soyundurub dəyənəklə döysünlər. 23Onlara çox zərbə vurdular və sonra zindana atdılar. Zindanın baş mühafizəçisinə əmr etdilər ki, onları möhkəm nəzarət altında saxlasınlar. 24Bu əmri alan baş mühafizəçi onları zindanın xüsusi otağına aparıb ayaqlarını kündəyə saldı.
25Gecə yarısına yaxın Paulla Sila dua edir və Allaha ilahilər oxuyurdu. Digər məhbuslar da onlara qulaq asırdılar. 26Birdən elə güclü zəlzələ oldu ki, zindanın təməli belə, yerindən oynadı. Bir andaca bütün qapılar açıldı, hamının zəncirləri töküldü. 27Baş mühafizəçi oyanıb zindanın qapılarını açıq görəndə qılıncını çəkib canına qəsd etmək istədi. Elə bildi ki, məhbuslar qaçıb. 28Amma Paul bərkdən qışqırıb dedi: «Canına qıyma, hamımız buradayıq!» 29Baş mühafizəçi işıq gətirdib içəri qaçdı. Titrəyə-titrəyə Paul və Silanın qarşısında yerə döşəndi. 30Onları bayıra çıxararaq soruşdu: «Ağalar, xilas olmaq üçün nə etməliyəm?» 31Onlar dedilər: «Rəbb İsaya iman et, sən də, ev əhlin də xilas olarsınız». 32Sonra həm ona, həm də onun ev əhlinə Rəbbin kəlamını bildirdilər. 33Gecənin bu vədəsində baş mühafizəçi onları götürüb yaralarını yudu. Sonra həm özü, həm də ev əhli dərhal vəftiz oldu. 34Paulla Silanı evinə aparıb onlar üçün süfrə açdı. Allaha iman etdiklərinə görə o və bütün ev əhli şad oldular.

Zəb. 115:4-8

4Amma onların bütləri qızıldan, gümüşdən düzəlmişdir,
Onlar insan əllərinin işidir.
5Ağızları var, danışa bilmir,
Gözləri var, amma görmür,
6Qulaqları var, eşitmir,
Burunları var, qoxu bilmir,
7Əlləri var, hiss etmir,
Ayaqları var, gəzə bilmir,
Boğazlarından səs gəlmir.
8Bütləri düzəldən, onlara güvənən insanlar
Bu bütlər kimi cansız olacaqlar.

İbr. 13:15

15Onda İsa vasitəsilə həmişə Allaha həmd qurbanını, yəni Onun adını iqrar edənlərin dilinin bəhrəsi olan sözləri təqdim edək.

Rom. 12:1

1Beləliklə, ey qardaşlar, Allahın mərhəməti xatirinə sizə yalvarıram ki, bədənlərinizi diri, müqəddəs və Allahı razı salan bir qurban olaraq Ona təqdim edin; bu sizin ağılla etdiyiniz ibadətdir.

Luka 17:11-19

11İsa Yerusəlimə doğru yolunu davam edərkən Samariya ilə Qalileya arasındakı sərhəddən keçirdi. 12Kəndlərin birinə girəndə Onu on nəfər cüzamlı kişi qarşıladı. Onlar uzaqda durub 13ucadan çığırdılar: «İsa, Ustad, bizə rəhm et!» 14İsa onları görüb «gedin, özünüzü kahinlərə göstərin» dedi. Onlar yol gedə-gedə pak oldular. 15Onlardan biri isə sağaldığını görəndə uca səslə Allahı izzətləndirərək qayıtdı. 16O üzüstə İsanın ayaqlarına düşərək Ona təşəkkür etdi. Bu adam Samariyalı idi. 17Onda İsa dedi: «Pak olanlar on nəfər deyildimi? Bəs qalan doqquz adam haradadır? 18Bu yadellidən savayı geri dönüb Allaha izzət verən olmadımı?» 19Sonra o adama dedi: «Ayağa qalx, get. İmanın səni xilas etdi».

Luka 17:12

12Kəndlərin birinə girəndə Onu on nəfər cüzamlı kişi qarşıladı. Onlar uzaqda durub

Luka 17:13

13ucadan çığırdılar: «İsa, Ustad, bizə rəhm et!»

Luka 17:12

12Kəndlərin birinə girəndə Onu on nəfər cüzamlı kişi qarşıladı. Onlar uzaqda durub

Luka 17:14

14İsa onları görüb «gedin, özünüzü kahinlərə göstərin» dedi. Onlar yol gedə-gedə pak oldular.

Luka 17:15-16

15Onlardan biri isə sağaldığını görəndə uca səslə Allahı izzətləndirərək qayıtdı. 16O üzüstə İsanın ayaqlarına düşərək Ona təşəkkür etdi. Bu adam Samariyalı idi.

Luka 17:17-18

17Onda İsa dedi: «Pak olanlar on nəfər deyildimi? Bəs qalan doqquz adam haradadır? 18Bu yadellidən savayı geri dönüb Allaha izzət verən olmadımı?» 19Sonra o adama dedi: «Ayağa qalx, get. İmanın səni xilas etdi».

Zəb. 103

1Rəbbə alqış et, ey könlüm,
Ey bütün varlığım, Onun müqəddəs adına alqış et!
2Rəbbə alqış et, ey könlüm,
Unutma etdiyi yaxşılıqları:
3Odur bütün təqsirlərini əfv edən,
Bütün xəstəliklərinə şəfa verən.
4Odur həyatını məzara düşməkdən qurtaran,
Məhəbbətin, mərhəmətin tacını başına qoyan.
5Odur ömür boyu səni bərəkəti ilə doyduran,
Səni təzələyib gənc, gümrah qartala oxşadan.
6Rəbb bütün miskinlər üçün
Haqq və ədalət edir.
7Yollarını Musaya,
Əməllərini İsrail övladlarına göstərib.
8Rəbb rəhmli və lütfkardır,
Hədsiz səbirli və bol məhəbbətlidir.
9Həmişə töhmətləndirməz,
Qəzəbi sonsuza qədər sürməz.
10Bizimlə günahlarımıza görə davranmaz,
Təqsirlərimizin əvəzini çıxmaz.
11Çünki göylər yerdən nə qədər ucadırsa,
Ondan qorxanlara olan məhəbbəti o qədər böyükdür.
12Nə qədər şərq qərbdən uzaqdırsa,
Qanunsuzluqlarımızı bizdən o qədər uzaqlaşdırıb.
13Ata övladlarına rəhm etdiyi kimi
Rəbb də Ondan qorxanlara elə rəhm edir.
14Çünki necə yarandığımızı bilir,
Torpaqdan düzəlməyimizi unutmur.
15İnsanınsa ömrü bir ota oxşar,
Çəmən gülləri kimi çiçək açar,
16Üstündən yel əsərkən yox olur,
Yerində izi belə, qalmır.
17Rəbbin isə Ondan qorxanlara olan məhəbbəti,
Onların övladlarına olan salehliyi
Əzəldən var, bu əbədi qalacaq.
18Onun əhdinə vəfa edənlərə bunları göstərir,
Qayda-qanunlarını yerinə yetirənləri unutmur.
19Rəbb taxtını göylərdə qurub,
Hər yerdə hökmranlıq edir.
20Rəbbə alqış edin, ey Onun mələkləri,
Ey Onun sözünə baxıb icra edən qüdrətli igidlər!
21Rəbbə alqış edin, ey səmanın bütün orduları,
İradəsini yerinə yetirən xidmətçiləri!
22Rəbbə alqış edin, ey Onun yaratdıqları,
Ey Onun hökm etdiyi yer üzərində olan bütün varlıqlar!
Rəbbə alqış et, ey könlüm!

Zəb. 103:1-2

1Rəbbə alqış et, ey könlüm,
Ey bütün varlığım, Onun müqəddəs adına alqış et!
2Rəbbə alqış et, ey könlüm,
Unutma etdiyi yaxşılıqları:

Zəb. 103:3-5

3Odur bütün təqsirlərini əfv edən,
Bütün xəstəliklərinə şəfa verən.
4Odur həyatını məzara düşməkdən qurtaran,
Məhəbbətin, mərhəmətin tacını başına qoyan.
5Odur ömür boyu səni bərəkəti ilə doyduran,
Səni təzələyib gənc, gümrah qartala oxşadan.

Zəb. 103:3-5

3Odur bütün təqsirlərini əfv edən,
Bütün xəstəliklərinə şəfa verən.
4Odur həyatını məzara düşməkdən qurtaran,
Məhəbbətin, mərhəmətin tacını başına qoyan.
5Odur ömür boyu səni bərəkəti ilə doyduran,
Səni təzələyib gənc, gümrah qartala oxşadan.

Zəb. 103:6-14

6Rəbb bütün miskinlər üçün
Haqq və ədalət edir.
7Yollarını Musaya,
Əməllərini İsrail övladlarına göstərib.
8Rəbb rəhmli və lütfkardır,
Hədsiz səbirli və bol məhəbbətlidir.
9Həmişə töhmətləndirməz,
Qəzəbi sonsuza qədər sürməz.
10Bizimlə günahlarımıza görə davranmaz,
Təqsirlərimizin əvəzini çıxmaz.
11Çünki göylər yerdən nə qədər ucadırsa,
Ondan qorxanlara olan məhəbbəti o qədər böyükdür.
12Nə qədər şərq qərbdən uzaqdırsa,
Qanunsuzluqlarımızı bizdən o qədər uzaqlaşdırıb.
13Ata övladlarına rəhm etdiyi kimi
Rəbb də Ondan qorxanlara elə rəhm edir.
14Çünki necə yarandığımızı bilir,
Torpaqdan düzəlməyimizi unutmur.

Zəb. 103

1Rəbbə alqış et, ey könlüm,
Ey bütün varlığım, Onun müqəddəs adına alqış et!
2Rəbbə alqış et, ey könlüm,
Unutma etdiyi yaxşılıqları:
3Odur bütün təqsirlərini əfv edən,
Bütün xəstəliklərinə şəfa verən.
4Odur həyatını məzara düşməkdən qurtaran,
Məhəbbətin, mərhəmətin tacını başına qoyan.
5Odur ömür boyu səni bərəkəti ilə doyduran,
Səni təzələyib gənc, gümrah qartala oxşadan.
6Rəbb bütün miskinlər üçün
Haqq və ədalət edir.
7Yollarını Musaya,
Əməllərini İsrail övladlarına göstərib.
8Rəbb rəhmli və lütfkardır,
Hədsiz səbirli və bol məhəbbətlidir.
9Həmişə töhmətləndirməz,
Qəzəbi sonsuza qədər sürməz.
10Bizimlə günahlarımıza görə davranmaz,
Təqsirlərimizin əvəzini çıxmaz.
11Çünki göylər yerdən nə qədər ucadırsa,
Ondan qorxanlara olan məhəbbəti o qədər böyükdür.
12Nə qədər şərq qərbdən uzaqdırsa,
Qanunsuzluqlarımızı bizdən o qədər uzaqlaşdırıb.
13Ata övladlarına rəhm etdiyi kimi
Rəbb də Ondan qorxanlara elə rəhm edir.
14Çünki necə yarandığımızı bilir,
Torpaqdan düzəlməyimizi unutmur.
15İnsanınsa ömrü bir ota oxşar,
Çəmən gülləri kimi çiçək açar,
16Üstündən yel əsərkən yox olur,
Yerində izi belə, qalmır.
17Rəbbin isə Ondan qorxanlara olan məhəbbəti,
Onların övladlarına olan salehliyi
Əzəldən var, bu əbədi qalacaq.
18Onun əhdinə vəfa edənlərə bunları göstərir,
Qayda-qanunlarını yerinə yetirənləri unutmur.
19Rəbb taxtını göylərdə qurub,
Hər yerdə hökmranlıq edir.
20Rəbbə alqış edin, ey Onun mələkləri,
Ey Onun sözünə baxıb icra edən qüdrətli igidlər!
21Rəbbə alqış edin, ey səmanın bütün orduları,
İradəsini yerinə yetirən xidmətçiləri!
22Rəbbə alqış edin, ey Onun yaratdıqları,
Ey Onun hökm etdiyi yer üzərində olan bütün varlıqlar!
Rəbbə alqış et, ey könlüm!

Yar. 22:5

5O, nökərlərinə dedi: «Siz eşşəklə birlikdə burada qalın, mən uşaqla oraya gedəcəyəm. Səcdə edib, yanınıza qayıdarıq».

Həvarilərin İşləri 16:22-40

22Xalq da Paulla Silanın əleyhinə çıxdı. Hakimlər əmr verdilər ki, onların əyinlərindəki paltarları soyundurub dəyənəklə döysünlər. 23Onlara çox zərbə vurdular və sonra zindana atdılar. Zindanın baş mühafizəçisinə əmr etdilər ki, onları möhkəm nəzarət altında saxlasınlar. 24Bu əmri alan baş mühafizəçi onları zindanın xüsusi otağına aparıb ayaqlarını kündəyə saldı.
25Gecə yarısına yaxın Paulla Sila dua edir və Allaha ilahilər oxuyurdu. Digər məhbuslar da onlara qulaq asırdılar. 26Birdən elə güclü zəlzələ oldu ki, zindanın təməli belə, yerindən oynadı. Bir andaca bütün qapılar açıldı, hamının zəncirləri töküldü. 27Baş mühafizəçi oyanıb zindanın qapılarını açıq görəndə qılıncını çəkib canına qəsd etmək istədi. Elə bildi ki, məhbuslar qaçıb. 28Amma Paul bərkdən qışqırıb dedi: «Canına qıyma, hamımız buradayıq!» 29Baş mühafizəçi işıq gətirdib içəri qaçdı. Titrəyə-titrəyə Paul və Silanın qarşısında yerə döşəndi. 30Onları bayıra çıxararaq soruşdu: «Ağalar, xilas olmaq üçün nə etməliyəm?» 31Onlar dedilər: «Rəbb İsaya iman et, sən də, ev əhlin də xilas olarsınız». 32Sonra həm ona, həm də onun ev əhlinə Rəbbin kəlamını bildirdilər. 33Gecənin bu vədəsində baş mühafizəçi onları götürüb yaralarını yudu. Sonra həm özü, həm də ev əhli dərhal vəftiz oldu. 34Paulla Silanı evinə aparıb onlar üçün süfrə açdı. Allaha iman etdiklərinə görə o və bütün ev əhli şad oldular.
35Səhər açılanda hakimlər yasavullar göndərib dedilər: «Bu adamları azad et». 36Baş mühafizəçi bu sözləri Paula çatdırdı: «Hakimlər xəbər göndərdi ki, siz azad ediləsiniz. İndi çıxın, arxayın gedin». 37Amma Paul yasavullara belə dedi: «Roma vətəndaşı ola-ola bizi məhkəməsiz hamının qarşısında döyüb zindana atdılar. İndi bizi gizli-gizli qovmaq istəyirlərmi? Belə şey ola bilməz! Özləri gəlsin, bizi buradan çıxarsın!» 38Yasavullar bu sözləri hakimlərə çatdırdılar. Hakimlər Paulla Silanın Roma vətəndaşı olduğunu eşidəndə qorxdular 39və gəlib onlardan üzr istədilər. Sonra onları bayıra çıxarıb xahiş etdilər ki, şəhərdən çıxıb getsinlər. 40Paulla Sila zindandan çıxandan sonra Lidiyanın evinə getdilər. İmanlı bacı-qardaşlarla görüşüb onları ruhlandırandan sonra yola düşüb getdilər.

Daniel 3

1Padşah Navuxodonosor bir qızıl heykəl düzəltdi. Onun hündürlüyü altmış qulac, eni altı qulac idi. Onu Babil vilayətində olan Dura çölündə qoydu. 2Sonra padşah Navuxodonosor canişinləri, əmirləri, valiləri, müşavirləri, xəzinədarları, hakimləri, vəkilləri, xülasə, bütün vilayətlərin məmurlarını toplamaq üçün xəbər göndərdi ki, qoyduğu heykəlin həsretmə mərasiminə gəlsinlər. 3O zaman padşah Navuxodonosorun qoyduğu heykəlin həsretmə mərasiminə canişinlər, əmirlər, valilər, müşavirlər, xəzinədarlar, hakimlər, vəkillər, xülasə, bütün vilayətlərin məmurları toplaşdı. 4Carçı ucadan elan etdi: «Ey müxtəlif xalqlara, millətlərə və dillərə mənsub adamlar, sizə əmr olunur ki, 5şeypur, zurna, lira, arfa, səntur, tuluq zurnası və hər cür musiqi alətlərinin səsini eşidən vaxt yerə əyilib padşah Navuxodonosorun qoyduğu qızıl heykələ səcdə edəsiniz. 6Kim yerə əyilib səcdə etməsə, o saat odla qızmış sobanın içinə atılacaq». 7Beləliklə, bütün xalqlara, millətlərə və dillərə mənsub adamlar şeypur, zurna, lira, arfa, səntur, tuluq zurnası və hər cür musiqi alətlərinin səsini eşidən zaman yerə əyilib padşah Navuxodonosorun qoyduğu qızıl heykələ səcdə etdi.
8Elə bu vaxt bəzi Xaldeyli müdriklər Yəhudiləri ittiham etdi. 9Onlar padşah Navuxodonosora dedi: «Qoy padşah həmişə sağ olsun, 10sən əmr etmisən ki, şeypur, zurna, lira, arfa, səntur, tuluq zurnası və hər cür musiqi alətlərinin səsini eşidən hər kəs yerə əyilib qızıl heykələ səcdə etsin. 11Kim yerə əyilib səcdə etməsə, odla qızmış sobanın içinə atılacaq. 12Sənin Babil vilayətinə məmur qoyduğun Şadrak, Meşak və Aved-Neqo adlı Yəhudilər var. Ey padşah, bu adamlar sənə itaət etmir, sənin allahlarına xidmət etmir və qoyduğun qızıl heykələ səcdə etmir».
13O zaman Navuxodonosor qızğın qəzəblə əmr etdi ki, Şadrakı, Meşakı və Aved-Neqonu gətirsinlər. Bu adamlar padşahın hüzuruna gətirildi. 14Navuxodonosor onlara dedi: «Ey Şadrak, Meşak və Aved-Neqo, bu doğrudur ki, siz mənim allahlarıma qulluq etmirsiniz? Mənim qoyduğum qızıl heykələ səcdə etmirsiniz? 15Yaxşı olar ki, indi şeypur, zurna, lira, arfa, səntur, tuluq zurnası və hər cür musiqi alətlərinin səsini eşidən zaman yerə əyilib düzəltdiyim heykələ səcdə edəsiniz. Əgər səcdə etməsəniz, o saat odla qızmış sobaya atılacaqsınız. O zaman sizi hansı allah mənim əlimdən qurtara bilər?» 16Şadrak, Meşak və Aved-Neqo padşaha cavab verdi: «Ey Navuxodonosor, bizim bu iş üçün sənin önündə özümüzü müdafiə etməyimizə ehtiyac yoxdur. 17Ey padşah, əgər belə olsa, qulluq etdiyimiz Allahımız bizi odla qızmış sobadan xilas etməyə qadirdir və sənin də əlindən qurtaracaq. 18Sənə məlum olsun ki, ey padşah, əgər belə olmasa da, biz sənin allahlarına qulluq edən deyilik və sənin qoyduğun qızıl heykələ də səcdə etməyəcəyik».
19O zaman Navuxodonosor bərk qəzəbləndi və Şadraka, Meşaka, Aved-Neqoya qarşı siması dəyişdi. O əmr etdi ki, sobanı adətən qızdırdıqlarından yeddi dəfə artıq qızdırsınlar. 20Ordusunun ən güclü əsgərlərinə əmr etdi ki, Şadrakın, Meşakın və Aved-Neqonun əl-qolunu bağlayıb onları odla qızmış sobaya atsınlar. 21Onda əyinlərində cübbə, şalvar, çalma və başqa paltarlar olan bu adamların əl-qolunu bağladılar və odla qızmış sobaya atdılar. 22Padşahın əmri qəti idi. Soba həddindən artıq qızdırıldığı üçün alovun dilləri Şadrakı, Meşakı və Aved-Neqonu oda atan adamları öldürdü. 23Bu üç nəfər – Şadrak, Meşak və Aved-Neqo isə əl-qolları bağlanmış halda odla qızmış sobanın içinə yıxıldı.
24O zaman padşah Navuxodonosor heyrətə gəlib tez ayağa qalxdı və öz müşavirlərinə dedi: «Biz üç nəfər əl-qolu bağlanmış adamı oda atmadıqmı?» Onlar cavabında padşaha dedi: «Doğrudur, ey padşah!» 25O dedi: «Budur, mən odun içində əl-qolu bağlanmamış dörd nəfərin gəzdiyini görürəm və onlara heç nə olmur. Onlardan dördüncüsü allahların oğluna bənzəyir». 26O zaman Navuxodonosor odla qızmış sobanın astanasına yaxınlaşdı və səsləyib dedi: «Ey Allah-Taalanın qulları Şadrak, Meşak və Aved-Neqo! Çıxın və buraya gəlin». Onda Şadrak, Meşak və Aved-Neqo odun içindən çıxdı. 27Ətrafa toplaşmış canişinlər, əmirlər, valilər və padşahın müşavirləri gördü ki, od bu adamların bədəninə heç bir zərər vurmayıb: nə onların saçları yanmış, nə də paltarları dəyişmişdi, hətta odun hisi də onlara hopmamışdı.
28Onda Navuxodonosor dedi: «Şadrakın, Meşakın və Aved-Neqonun Allahına şükür olsun ki, Öz mələyini göndərib Ona arxalanan qullarını xilas etdi. Onlar padşahın əmrinə qarşı çıxıb özlərini qurban vermək istədilər ki, özlərinin Allahından başqa bir allaha qulluq yaxud səcdə etməsinlər. 29Mən fərman verirəm ki, Şadrakın, Meşakın və Aved-Neqonun Allahına küfr edən hər xalqa, millətə və dilə mənsub olan adam parça-parça ediləcək və onların evləri zibilliyə çevriləcək, çünki bu cür xilas edən başqa bir allah yoxdur». 30O zaman padşah Babil vilayətində Şadrakın, Meşakın və Aved-Neqonun vəzifələrini yüksəltdi.

Rom. 12:1

1Beləliklə, ey qardaşlar, Allahın mərhəməti xatirinə sizə yalvarıram ki, bədənlərinizi diri, müqəddəs və Allahı razı salan bir qurban olaraq Ona təqdim edin; bu sizin ağılla etdiyiniz ibadətdir.

2 Salnamələr 20

1Bundan sonra Moavlılar və Ammonlular, onlarla bərabər Maonlulardan bəzisi Yehoşafata qarşı döyüşmək üçün gəldi. 2Adamlar gəldi və Yehoşafata bildirib dedi: «Dənizin o biri tərəfindən, Aramdan sənə qarşı böyük bir izdiham gəlir. İndi onlar Xaseson-Tamardadır. Bura En-Gedidir». 3Yehoşafat qorxdu və üzünü Rəbbi axtarmağa döndərdi və bütün Yəhuda üçün oruc elan etdi. 4Yəhudalılar Rəbdən kömək diləmək üçün toplandı, Yəhudanın bütün şəhərlərindən də Rəbbi axtarmaq üçün gəldilər.
5Yehoşafat Rəbbin məbədində, yeni həyətin qabağında, Yəhuda və Yerusəlim camaatının önündə durub dedi: 6«Ya Rəbb, atalarımızın Allahı, göylərdə olan Allah Sən deyilsənmi? Bütün millətlərin padşahlıqları üzərinə hakim olan Sən deyilsənmi? Qüdrətlə qüvvət Sənin əlindədir və heç kim Sənə qarşı dura bilməz. 7Ey Allahımız, bu torpaqda yaşayanları xalqın İsrailin önündə qovan və onu dostun İbrahimin nəslinə əbədi olaraq verən Sən deyilsənmi? 8Orada məskən saldılar, orada Sənin adına müqəddəs bir məbəd tikdilər və dedilər: 9“Əgər üzərimizə bəla, cəza qılıncı, vəba və ya aclıq gələrsə, adın bu məbəddə olduğuna görə bu məbədin önündə, yəni Sənin önündə də duracağıq və çətin günlərdə Sənə fəryad edəcəyik, onda Sən eşidəcəksən və xilas edəcəksən”.
10İndi bax Ammonlular, Moavlılar, Seir dağının sakinləri nə edir! Misirdən gələrkən İsrailliləri onların torpağına girməyə qoymadın, İsraillilər də dönüb onları məhv etmədi. 11Budur, bizə irs olaraq verdiyin Sənin mülkündən bizi qovmağa gələrək əvəzini necə ödəyirlər. 12Ey Allahımız, onlara hökm etməyəcəksənmi? Çünki üzərimizə gələn bu böyük qoşuna qarşı gücümüz yoxdur və biz nə edəcəyimizi bilmirik, ancaq gözlərimiz Sənin üzərindədir».
13Bütün Yəhudalılar uşaqları, qadınları və oğulları ilə birgə Rəbbin önündə durmuşdu. 14Camaatın arasında olanda Asəf nəslindən olan bir Levili, Mattanya oğlu Yeiel oğlu Benaya oğlu Zəkəriyyə oğlu Yaxazielin üzərinə Rəbbin Ruhu gəldi. 15O dedi: «Bütün Yəhudalılar, Yerusəlimdə yaşayanlar və sən padşah Yehoşafat, yaxşı dinləyin! Rəbb sizə belə deyir: “Bu böyük qoşundan qorxmayın və ruhdan düşməyin, çünki döyüş sizin deyil, ancaq Allahındır. 16Sabah onlara qarşı enin: budur, onlar Sis yoxuşu ilə qalxır və onları vadinin sonunda, Yeruel çölünün önündə tapacaqsınız. 17Bu səfərdə döyüşmək sizə lazım olmayacaq. Ey Yəhudalılar və Yerusəlimlilər, səf bağlayıb durun, sizinlə bərabər olan Rəbbin xilasını görün. Qorxmayın və ruhdan düşməyin. Sabah onların qarşısına gedin və Rəbb sizinlə olacaq”».
18Yehoşafat üzüstə yerə qapandı və bütün Yəhudalılar və Yerusəlimdə yaşayanlar Rəbbə səcdə etmək üçün Rəbbin önündə yerə qapandı. 19Qohat və Qorah nəsillərindən olan Levililər ayağa qalxıb İsrailin Allahı Rəbbə yüksək səslə şükür etdilər.
20Onlar səhər tezdən qalxdı və Teqoa çölünə çıxdılar. Çıxdıqları zaman Yehoşafat durub dedi: «Ey Yəhuda və Yerusəlimdə yaşayanlar, məni dinləyin: Allahınız Rəbbə inanın, onda qorunacaqsınız, Onun peyğəmbərlərinə inanın və uğur qazanacaqsınız». 21Xalqla məsləhət etdikdən sonra Rəbbə ilahi oxuyanları irəli qoydu ki, ordusunun önündə gedərək müqəddəs calalına həmd edib oxusunlar: «Rəbbə şükür edin, çünki Onun məhəbbəti əbədidir».
22Tərənnümlə həmdə başladıqları zaman Yəhudaya gələn Ammonlulara, Moavlılara və Seir dağının sakinlərinə qarşı Rəbb pusqu qurdu və onlar qırıldı. 23Çünki Ammonlularla Moavlılar Seir dağının sakinlərini qırıb tamam yox etmək üçün onlara qarşı qalxdı və Seir sakinlərini qırandan sonra bir-birlərini məhv etməyə başladı.
24Yəhudalılar çölə baxan gözətçi yerinə çatdıqda qoşuna baxıb yerə yıxılmış meyitlər gördülər. Sağ qalan yox idi. 25Yehoşafat və onun xalqı onların qənimətini götürməyə gəldi, onların arasında çoxlu mallar, paltarlar və qiymətli şeylər tapdılar. Bunlardan o qədər yığdılar ki, daşıya bilmədilər. Qənimət o qədər çox idi ki, onu üç gün yığdılar. 26Dördüncü gün Beraka vadisində Rəbbə həmd etmək üçün toplandılar. Bundan ötrü o yerin adını Beraka vadisi qoydular və bu günə qədər də belədir. 27Bütün Yəhuda və Yerusəlim xalqı Yehoşafatın başçılığı altında sevinclə Yerusəlimə qayıtdı, çünki Rəbb düşmənlərini məhv edərək onları sevindirmişdi. 28Çənglər, liralar və kərənaylar çalaraq Yerusəlimə, Rəbbin məbədinə gəldilər. 29İsrailin düşmənlərinə qarşı Rəbbin döyüşdüyünü eşitdikdə bütün ölkələrdəki padşahlar üzərinə Allahın qorxusu düşdü. 30Yehoşafatın padşahlığında isə əmin-amanlıq oldu, çünki Allahı ona hər tərəfdən dinclik verdi.
31Yehoşafat Yəhuda üzərində padşahlıq etdi. Padşah olduğu zaman otuz beş yaşında idi. O, Yerusəlimdə iyirmi beş il padşahlıq etdi. Anasının adı Şilxi qızı Azuva idi. 32O, atası Asanın yolu ilə getdi və Rəbbin gözündə doğru olan işlər edərək bunlardan kənara çıxmadı. 33Ancaq səcdəgahlar aradan qaldırılmadı və xalqın ürəyi hələ atalarının Allahı Rəbbə tərəf yönəlməmişdi.
34Yehoşafatın qalan işləri, ilk işlərindən son işlərinə qədər İsrail padşahlarının kitabına daxil olan Xanani oğlu Yehunun tarix kitabında yazılmışdır.
35Ondan sonra Yəhuda padşahı Yehoşafat pis işlər görən İsrail padşahı Axazya ilə razılığa gəldi. 36Tarşişə getməyə gəmilər düzəltmək üçün onunla razılaşdı və gəmiləri Esyon-Geverdə düzəltdilər. 37Mareşadan olan Dodavın oğlu Eliezer Yehoşafata qarşı peyğəmbərlik edib dedi: «Axazya ilə razılığa gəldiyin üçün Rəbb sənin işlərini pozdu». Gəmilər parçalandı və Tarşişə gedə bilmədilər.

Luka 7:36-50

36Fariseylərdən biri İsanı onunla birgə yeməyə dəvət etdi. O da fariseyin evinə girdi və süfrəyə oturdu. 37Həmin şəhərdə günahkar bir qadın yaşayırdı. O, fariseyin evində İsanın süfrəyə oturduğundan xəbər tutanda ağ mərmər bir qabda ətirli yağ gətirdi. 38Qadın arxada, İsanın ayaqlarının yanında durub ağlayaraq göz yaşları ilə Onun ayaqlarını islatmağa başladı. O, İsanın ayaqlarını saçları ilə sildi, öpdü və onlara ətirli yağ çəkdi.
39İsanı evinə dəvət etmiş farisey bunu görüb öz-özünə belə dedi: «Əgər bu adam peyğəmbər olsaydı, Ona toxunanın kim və nə cür qadın olduğunu bilərdi, çünki bu qadın günahkardır». 40İsa ona xitab edib belə söylədi: «Şimon, Mənim sənə sözüm var». O da dedi: «Müəllim, buyur». 41«Bir sələmçiyə iki nəfərin borcu var idi. Biri beş yüz, o birisi isə əlli dinar borclu idi. 42Onların borcu ödəməyə imkanları yox idi. Ona görə də sələmçi hər ikisinin borcunu bağışladı. De görüm, bu adamlardan hansı onu daha çox sevəcək?» 43Şimon cavab verdi: «Güman edirəm, o adam ki ona daha çox bağışlandı». İsa ona «düz seçmisən» dedi. 44Sonra İsa qadına tərəf baxıb Şimona dedi: «Sən bu qadını görürsənmi? Mən sənin evinə gəldim, sən Mənim ayaqlarımı yumaq üçün Mənə su da vermədin. Bu qadınsa ayaqlarımı göz yaşları ilə isladıb saçları ilə sildi. 45Sən Məni öpmədin, bu qadınsa Mən evə girəndən bəri ayaqlarımı hey öpür. 46Sən başıma zeytun yağı çəkmədin. O isə ayaqlarıma ətirli yağ çəkdi. 47Buna görə də sənə deyirəm: bu qadının çox olan günahları bağışlandı. Böyük məhəbbət göstərməsi də bu səbəbdəndir. Kimə az bağışlanıbsa, az sevər».
48Sonra İsa qadına dedi: «Sənin günahların bağışlandı». 49Onda İsa ilə birgə süfrədə oturanlar öz aralarında danışmağa başladılar: «Bu adam kimdir ki, günahları da bağışlayır?» 50Amma İsa qadına dedi: «İmanın səni xilas etdi. Arxayın get».

1 Kor. 14:26

26Bəs onda nə deyək, ey qardaşlar? Toplaşanda hər birinizin bir ilahisi, bir dərsi, bir nazil olan sözü, bir naməlum dildə sözü, bir izahı var. Qoy bunlar hamısı bir-birinizin inkişafı üçün olsun.

İbr. 10:19-23

19Beləliklə, ey qardaşlar, İsanın qanı sayəsində Ən Müqəddəs yerə daxil olmağa cəsarətimiz çatır. 20O bizə pərdədən, yəni Öz cismindən keçən yeni və canlı bir yol açmışdır. 21Həm də O, Allahın evi üçün cavabdeh olan böyük bir Kahinimizdir. 22Ona görə ürəklərimiz pis vicdandan paklanmış, bədənlərimiz də təmiz su ilə yuyulmuş halda imanın tam etimadı ilə, səmimi qəlblə Allaha yaxınlaşaq. 23Ümid verən əqidədən möhkəm tutaq, çünki vəd verən Allah sadiqdir.

Yer. 9:23,24

23Rəbb belə deyir:
«Müdrik müdrikliyi ilə öyünməsin,
İgid öz gücü ilə öyünməsin,
Varlı öz sərvəti ilə öyünməsin.
24Ancaq öyünən onunla öyünsün ki,
Mən Rəbbin dünyada
Məhəbbət, ədalət və salehlik yaratdığını
Dərk edir və Məni tanıyır.
Çünki Mən bunlardan xoşlanıram»
Rəbb belə bəyan edir.

Yəh. 17:3

3Sənin mal-dövlətini,
Bütün xəzinələrini, səcdəgahlarını
Ölkənin hər tərəfində işlənən günahlardan ötrü
Qarətə təslim edəcəyəm.

2 Şam. 6:14-23

14O, kətan efod geyib Rəbbin önündə var gücü ilə rəqs edirdi. 15Davudla bütün İsrail nəsli Rəbbin sandığını hay-küylə, şeypur səsi ilə çıxartdılar.
16Rəbbin sandığı Davudun şəhərinə gətiriləndə Şaulun qızı Mikal pəncərədən baxıb padşah Davudu Rəbbin önündə atılıb rəqs edərkən gördü və ürəyində ona kinayə etdi.
17Rəbbin sandığını gətirib Davudun bu məqsədlə qurduğu çadırın içərisində onun üçün ayrılan yerə qoydular. Davud Rəbbin önündə yandırma və ünsiyyət qurbanları kəsdi. 18Davud yandırma və ünsiyyət qurbanlarını təqdim edib qurtarandan sonra Ordular Rəbbinin adı ilə xalqa xeyir-dua verdi. 19İstər qadın, istərsə də kişi olsun, xalqın hamısına – İsrail camaatından hərəyə bir kömbə çörək, bir parça ət və bir üzüm lavaşanası payladı. Sonra xalqın hamısı öz evinə qayıtdı.
20Davud öz külfətinə xeyir-dua vermək üçün qayıdanda Şaulun qızı Mikal Davudun qarşısına çıxıb belə dedi: «Gör bu gün İsrailin padşahı necə də şərəf qazanıb! Adi bir təlxək kimi utanmadan bu gün əyanlarının və qarabaşlarının qarşısında soyundu!» 21Davud Mikala dedi: «Mən bunu atanın və onun bütün nəslinin yerinə məni seçib Öz xalqı İsraillilərə hökmdar qoyan Rəbbin qarşısında etmişəm. Bəli, Rəbbin hüzurunda şənlik edəcəyəm. 22Bundan sonra bundan betər alçalıb öz mənliyimi heç edəcəyəm, yalnız sən dediyin qarabaşların qarşısında şərəflənəcəyəm». 23Buna görə də Şaul qızı Mikalın ölənə qədər övladı olmadı.

Mat. 15:8-9

8“Bu xalq dodaqları ilə Mənə hörmət edir,
Amma qəlbləri Məndən uzaqdır.
9Boş yerə Mənə səcdə edirlər,
İnsan əmrlərindən çıxardıqları təlimləri öyrədirlər”».

Rom. 12:1

1Beləliklə, ey qardaşlar, Allahın mərhəməti xatirinə sizə yalvarıram ki, bədənlərinizi diri, müqəddəs və Allahı razı salan bir qurban olaraq Ona təqdim edin; bu sizin ağılla etdiyiniz ibadətdir.

Həvarilərin İşləri 17:10-12

10İmanlı bacı-qardaşlar isə gecə olan kimi Paulla Silanı dərhal Veriya şəhərinə göndərdilər. Onlar oraya çatarkən Yəhudilərin sinaqoquna getdilər. 11Veriyadakı Yəhudilərsə Salonikdə olanlardan daha açıq fikirli idi. Kəlamı böyük həvəslə qarşılayaraq hər gün Müqəddəs Yazıları araşdırır, «Bu düzgün təlimdirmi?» deyə yoxlayırdılar. 12Beləliklə, onların arasından xeyli adam, həmçinin çoxlu hörmətli Yunan qadınları və kişiləri iman etdilər.

Həvarilərin İşləri 17:11

11Veriyadakı Yəhudilərsə Salonikdə olanlardan daha açıq fikirli idi. Kəlamı böyük həvəslə qarşılayaraq hər gün Müqəddəs Yazıları araşdırır, «Bu düzgün təlimdirmi?» deyə yoxlayırdılar.

2 Tim. 3:14–4:5

14Sənsə öyrəndiyin və güvəndiyin şeylərə sadiq qal. Çünki bunları kimlərdən öyrəndiyini bilirsən, 15Müqəddəs Yazıları uşaqlıqdan bilirsən. Onlar Məsih İsaya olan iman vasitəsilə sənə xilas gətirən hikmət verməyə qadirdir. 16Bütün Müqəddəs Yazılar Allahdan ilham almış və təlim, məzəmmət, islah, salehlik tərbiyəsi üçün faydalıdır; 17beləcə Allah adamı bacarıqlı olub hər yaxşı iş üçün təchiz edilsin.

4 1Allahın və dirilərlə ölüləri mühakimə edəcək Məsih İsanın önündə Onun zühuru və Padşahlığının haqqı üçün sənə buyururam ki, 2Allahın kəlamını vəz edəsən, hansı vaxt olursa-olsun hazır olasan, insanlara tam səbirlə təlim öyrədərək məzəmmət, xəbərdarlıq və nəsihət verəsən. 3Çünki elə bir zaman gələcək ki, sağlam təlimə dözməyəcəklər. Qulaq oxşayan sözlər eşitmək üçün ətraflarına öz ehtiraslarına uyğun müəllimlər toplayacaqlar. 4Qulaqlarını həqiqətdən döndərəcək, əfsanələrə meyl göstərəcəklər. 5Amma sən hər vəziyyətdə ayıq ol. Əzaba qatlaş, müjdəçilik işini yerinə yetir, öz xidmətinə tam əməl et.

2 Tim. 3:16

16Bütün Müqəddəs Yazılar Allahdan ilham almış və təlim, məzəmmət, islah, salehlik tərbiyəsi üçün faydalıdır;

2 Tim. 4:1-2

1Allahın və dirilərlə ölüləri mühakimə edəcək Məsih İsanın önündə Onun zühuru və Padşahlığının haqqı üçün sənə buyururam ki, 2Allahın kəlamını vəz edəsən, hansı vaxt olursa-olsun hazır olasan, insanlara tam səbirlə təlim öyrədərək məzəmmət, xəbərdarlıq və nəsihət verəsən.

2 Tim. 4:2

2Allahın kəlamını vəz edəsən, hansı vaxt olursa-olsun hazır olasan, insanlara tam səbirlə təlim öyrədərək məzəmmət, xəbərdarlıq və nəsihət verəsən.

2 Tim. 4:3-4

3Çünki elə bir zaman gələcək ki, sağlam təlimə dözməyəcəklər. Qulaq oxşayan sözlər eşitmək üçün ətraflarına öz ehtiraslarına uyğun müəllimlər toplayacaqlar. 4Qulaqlarını həqiqətdən döndərəcək, əfsanələrə meyl göstərəcəklər.

2 Tim. 4:5

5Amma sən hər vəziyyətdə ayıq ol. Əzaba qatlaş, müjdəçilik işini yerinə yetir, öz xidmətinə tam əməl et.

İbr. 4:12-13

12Allahın kəlamı canlı və təsirlidir, hər ikiağızlı qılıncdan da itidir, canla ruhu, oynaqlarla iliyi bir-birindən ayıraraq keçir, ürəyin fikir və niyyətlərini ayırd edir. 13Allahdan gizli heç nə yoxdur. Lakin Onun gözləri qarşısında hər şey çılpaq və açıq-aşkardır. Biz Ona hesabat verəcəyik.

İbr. 4:12

12Allahın kəlamı canlı və təsirlidir, hər ikiağızlı qılıncdan da itidir, canla ruhu, oynaqlarla iliyi bir-birindən ayıraraq keçir, ürəyin fikir və niyyətlərini ayırd edir.

Luka 6:46-49

46Nə üçün Məni “ya Rəbb, ya Rəbb” deyə çağırırsınız, amma dediklərimə əməl etmirsiniz? 47Mənim yanıma gələn, sözlərimi eşidib onlara əməl edən hər adamın kimə bənzədiyini sizə izah edərəm: 48o, ev tikən elə bir adama bənzəyir ki, torpağı qazıb dərinə gedər və təməli qaya üzərində qurar. Daşqın gəldiyi zaman sellər o evi bassa da, onu sarsıda bilməz. Çünki ev yaxşı tikilib. 49Amma sözlərimi eşidib onlara əməl etməyən kəs torpaq üzərində təməlsiz ev tikən adama bənzəyir. Sellər o evi basar və ev o anda uçar. O evin yıxılması bir müsibət olar».

2 Timoteyə 3:15

15Müqəddəs Yazıları uşaqlıqdan bilirsən. Onlar Məsih İsaya olan iman vasitəsilə sənə xilas gətirən hikmət verməyə qadirdir.

Yəh. 14:6

6İsa ona dedi: «Yol, həqiqət və həyat Mənəm. Mənim vasitəm olmadan heç kim Atanın yanına gələ bilməz.

2 Timoteyə 3:16

16Bütün Müqəddəs Yazılar Allahdan ilham almış və təlim, məzəmmət, islah, salehlik tərbiyəsi üçün faydalıdır;

2 Timoteyə 3:17

17beləcə Allah adamı bacarıqlı olub hər yaxşı iş üçün təchiz edilsin.

2 Timoteyə 3:14

14Sənsə öyrəndiyin və güvəndiyin şeylərə sadiq qal. Çünki bunları kimlərdən öyrəndiyini bilirsən,

Mark 10:13-15

13Adamlar uşaqları İsanın yanına gətirirdilər ki, İsa onlara toxunsun. Şagirdlərsə onlara qadağan etdilər. 14Bunu görən İsa acıqlanaraq onlara dedi: «Uşaqları buraxın, qoy Mənim yanıma gəlsinlər! Onlara mane olmayın! Çünki Allahın Padşahlığı belələrinə məxsusdur. 15Sizə doğrusunu deyirəm: kim Allahın Padşahlığını bir uşaq kimi qəbul etməsə, oraya əsla daxil ola bilməz».

1 Şam. 1:1-28

1Efrayimin dağlıq bölgəsində yerləşən Ramatayim-Sofim şəhərində Elqana adlı bir adam yaşayırdı. O, Efrayim sakini olub Suf tayfasından – Suf oğlu Toxu oğlu Elihu oğlu Yeroxamın oğlu idi. 2Elqananın Xanna və Peninna adında iki arvadı vardı. Peninnanın uşaqları var idi, amma Xannanın övladı olmurdu. 3Elqana Ordular Rəbbinə səcdə qılmaq və qurban kəsmək üçün hər il öz şəhərindən Şiloya gedərdi. Orada Elinin iki oğlu – Xofni və Pinxas Rəbbin kahinləri idi. 4Elqana qurban kəsilən gün arvadı Peninnaya, oğul və qızlarının hamısına pay verərdi. 5Xannaya isə ikiqat pay verərdi. Rəbb onun bətnini bağlamışdı, buna baxmayaraq Elqana onu çox sevirdi. 6Günüsü Peninna isə Xannanın Rəbb tərəfindən bətninin bağlanmasına görə həmişə ona sataşar və xətrinə dəyərdi. 7Bu, illərlə belə davam edirdi. Xanna hər dəfə Rəbbin ibadətgahına gedəndə günüsü ona söz atar, Xanna da ağlayar, yemək yeməzdi. 8Bir gün əri Elqana ona dedi: «Xanna, niyə ağlayırsan? Niyə yemək yemirsən? Axı niyə kədərlisən? Mən sənə on oğuldan da artıq deyiləmmi?»
9Onlar Şiloda yeyib-içəndən sonra Xanna ayağa qalxdı. Kahin Eli Rəbbin məbədinin qapısının yanındakı kürsüdə oturmuşdu.
10Xanna ürək yanğısı ilə dua edərək acı-acı ağlayırdı. 11Rəbbə yalvararaq əhdini belə söylədi: «Ey Ordular Rəbbi, Öz dərdli bəndənin vəziyyətini görürsən. Mən bəndəni unutmayıb bir oğul versən, oğlumun həyatını Sənə həsr etmək üçün verər və qoymaram ki, onun başına ülgüc dəysin».
12Xanna Rəbbin hüzurunda uzun müddət dua etdi. Eli isə onun ağzına baxırdı. 13Xanna qəlbində yalvardığı üçün yalnız dodaqları tərpənirdi, səsi eşidilmirdi. Eli elə güman etdi ki, o sərxoşdur. 14Ona görə də dedi: «Nə vaxta qədər sərxoşluq edəcəksən? Bəsdir, at bu şərabı». 15Xanna cavabında dedi: «Xeyr, ağam, mən nə şərab içmişəm, nə də başqa kefləndirici içki. Könlü qəm-qüssəli bir qadınam ki, sadəcə Rəbbin hüzurunda ürəyimi boşaldıram. 16Kənizini pis qadın sanma. Bu yalvarışım indiyədək çəkdiyim böyük qayğı və əziyyətə görədir». 17Eli cavab verib dedi: «Salamat get, qoy İsrailin Allahı səni muradına çatdırsın!» 18Xanna «təki bəndən sənin gözlərində lütf tapsın» deyib yolu ilə getdi və yemək yedi. Artıq çöhrəsi kədərli deyildi.
19Ertəsi gün onlar sübh tezdən qalxıb Rəbbə səcdə qılandan sonra Ramadakı evlərinə qayıtdılar. Elqana arvadı Xanna ilə yaxınlıq etdi və Rəbb də Xannanı yada saldı. 20Vaxt keçdi, Xanna hamilə olub bir oğul doğdu. «Onu Rəbdən dilədim» deyərək adını Şamuel qoydu.
21Elqana Rəbbə illik qurbanını və əhdini yerinə yetirmək üçün evdəkilərlə bərabər Şiloya getdi. 22Amma Xanna getmədi. Ərinə «körpəni süddən kəsəndən sonra onu Rəbbə xidmət etmək üçün aparacağam və ömrü boyu orada qalacaq» dedi. 23Əri Elqana ona dedi: «Gözündə nə xoşdursa, elə də et, onu süddən ayırana qədər evdə otur. Qoy Rəbb Öz vədini yerinə yetirsin». Qadın evdə qalıb oğlunu süddən ayırana qədər əmizdirdi. 24Uşağı süddən ayırandan sonra Xanna onu üç buğa, bir efa un və bir tuluq şərabla birlikdə Rəbbin Şilodakı ibadətgahına apardı. Uşaq isə hələ balaca idi. 25Buğanı kəsəndən sonra uşağı Eliyə verdilər. 26Xanna dedi: «Ey ağam, canına and olsun, burada – sənin yanında durub Rəbbə yalvaran qadın mənəm. 27Yalvarışım bu uşaq üçün idi, Rəbb muradımı yerinə yetirdi. 28Mən onu Rəbbə əhd etmişdim və ömrü boyu Rəbbə həsr olunmalıdır». Sonra uşaq orada Rəbbə səcdə etdi.

1 Şam. 1:6

6Günüsü Peninna isə Xannanın Rəbb tərəfindən bətninin bağlanmasına görə həmişə ona sataşar və xətrinə dəyərdi.

1 Şam. 1:10-11

10Xanna ürək yanğısı ilə dua edərək acı-acı ağlayırdı. 11Rəbbə yalvararaq əhdini belə söylədi: «Ey Ordular Rəbbi, Öz dərdli bəndənin vəziyyətini görürsən. Mən bəndəni unutmayıb bir oğul versən, oğlumun həyatını Sənə həsr etmək üçün verər və qoymaram ki, onun başına ülgüc dəysin».

1 Şam. 1:20

20Vaxt keçdi, Xanna hamilə olub bir oğul doğdu. «Onu Rəbdən dilədim» deyərək adını Şamuel qoydu.

1 Şam. 1:24-28

24Uşağı süddən ayırandan sonra Xanna onu üç buğa, bir efa un və bir tuluq şərabla birlikdə Rəbbin Şilodakı ibadətgahına apardı. Uşaq isə hələ balaca idi. 25Buğanı kəsəndən sonra uşağı Eliyə verdilər. 26Xanna dedi: «Ey ağam, canına and olsun, burada – sənin yanında durub Rəbbə yalvaran qadın mənəm. 27Yalvarışım bu uşaq üçün idi, Rəbb muradımı yerinə yetirdi. 28Mən onu Rəbbə əhd etmişdim və ömrü boyu Rəbbə həsr olunmalıdır». Sonra uşaq orada Rəbbə səcdə etdi.

1 Şam. 3:1-21

1Gənc Şamuel Elinin başçılığı altında Rəbbə xidmət edirdi. O vaxt Rəbbin sözünün nazil olması və görüntülərin görülməsi nadir hallarda baş verirdi. 2Bir gecə Eli yatağında uzanmışdı. Onun gözləri zəif olduğuna görə yaxşı görmürdü. 3Şamuel isə Rəbbin məbədində – Allahın sandığı olan yerdə uzanmışdı və Allahın çırağı hələ sönməmişdi.
4Rəbb Şamueli çağırdı. O «buradayam» deyə cavab verdi. 5Sonra da Elinin yanına qaçıb «məni çağırdın, mən buradayam» dedi. Amma Eli «mən çağırmamışam, get yat» deyə cavab verdi. Şamuel gedib yatdı. 6Rəbb «Şamuel!» deyə yenidən çağırdı. Şamuel yenə qalxıb Elinin yanına getdi və «Məni çağırdın? Mən buradayam!» dedi. Eli yenə də «mən çağırmadım oğlum, get yat» deyə cavab verdi. 7Şamuel Rəbbi hələ tanımırdı və Rəbbin sözü ona açılmamışdı. 8Rəbb üçüncü dəfə Şamueli çağırdı və Şamuel yenə qalxaraq Elinin yanına gedib dedi: «Bax buradayam, məni sən çağırdın». O anda Eli anladı ki, gənc Şamueli çağıran Rəbdir. 9Buna görə də Şamuelə dedi: «Get uzan, yenə səni çağırarsa, belə deyərsən: “Danış, ya Rəbb, qulun Səni eşidir”». Şamuel gedib yerində yatdı.
10Rəbb gəlib orada durdu və əvvəlki kimi «Şamuel! Şamuel!» deyə çağırdı. Şamuel dedi: «Danış, ya Rəbb, qulun Səni eşidir». 11Rəbb Şamuelə belə dedi: «Bax İsraildə elə bir iş görəcəyəm ki, eşidənin qulaqları cingildəyəcək. 12Həmin gün Elinin evi haqqında dediklərimin hamısını əvvəldən axıra qədər yerinə yetirəcəyəm. 13Çünki ona çatdırmışdım ki, özü bildiyi günahlarına görə onun evini əbədi məhkum edəcəyəm. Oğulları özlərini alçaltdılar. Eli isə onların qarşısını almadı. 14Buna görə də and içmişəm ki, Elinin ailəsinin günahı heç vaxt nə qurban, nə də başqa təqdimlərlə bağışlanmayacaq».
15Şamuel səhərə qədər uzandı, sonra Rəbbin ibadətgahının qapılarını açdı. Eşitdiyi görüntünü isə Eliyə bildirməyə qorxdu. 16Amma Eli onu «Şamuel, oğlum» deyə səslədi. Şamuel cavab verib dedi: «Bəli, buradayam». 17Eli ondan soruşub dedi: «Rəbb sənə nə dedi? Rica edirəm, məndən gizlətmə. Əgər sənə dediklərindən birini belə, məndən gizlətsən, Allah sənə beləsini və bundan betərini etsin». 18Bundan sonra Şamuel heç nə gizlətmədi və ona hər şeyi danışdı. Eli də dedi: «O, Rəbdir, gözündə nə xoşdursa, onu da etsin».
19Şamuel böyüdü. Rəbb onunla idi və Rəbb onun sözlərindən heç birini boşa çıxartmadı. 20Rəbbin Şamueli peyğəmbər kimi təsdiq etdiyini Dandan Beer-Şevaya qədər bütün İsrail bildi. 21Rəbb yenə Şiloda görünməyə başladı. O Özünü Şamuelə kəlamı ilə göstərmişdi.

1 Şam. 3:1

1Gənc Şamuel Elinin başçılığı altında Rəbbə xidmət edirdi. O vaxt Rəbbin sözünün nazil olması və görüntülərin görülməsi nadir hallarda baş verirdi.

1 Şam. 3:3-4

3Şamuel isə Rəbbin məbədində – Allahın sandığı olan yerdə uzanmışdı və Allahın çırağı hələ sönməmişdi.
4Rəbb Şamueli çağırdı. O «buradayam» deyə cavab verdi.

Yaradılış 22:1

1Bir müddət sonra Allah İbrahimi sınağa çəkdi. O «Ey İbrahim!» deyə çağırdı. İbrahim «Buradayam!» dedi.

Çıx. 3:4

4Rəbb Musanın baxmağa gəldiyini görəndə Allah kolun ortasından onu çağırıb dedi: «Musa, Musa!» O da «mən buradayam» dedi.

Yeş. 6:8

8Sonra Xudavəndin səsini eşitdim: «Kimi göndərim? Bizim üçün kim gedəcək?» Mən dedim: «Mən buradayam. Məni göndər».

Həv. 9:10

10Dəməşqdə İsanın şagirdlərindən Xananya adlı bir nəfər var idi. Rəbb görüntü vasitəsilə «Xananya!» deyə çağırdı. O cavab verdi: «Bəli, ya Rəbb!»

1 Şam. 3:5-6

5Sonra da Elinin yanına qaçıb «məni çağırdın, mən buradayam» dedi. Amma Eli «mən çağırmamışam, get yat» deyə cavab verdi. Şamuel gedib yatdı. 6Rəbb «Şamuel!» deyə yenidən çağırdı. Şamuel yenə qalxıb Elinin yanına getdi və «Məni çağırdın? Mən buradayam!» dedi. Eli yenə də «mən çağırmadım oğlum, get yat» deyə cavab verdi.

1 Şam. 3:8-9

8Rəbb üçüncü dəfə Şamueli çağırdı və Şamuel yenə qalxaraq Elinin yanına gedib dedi: «Bax buradayam, məni sən çağırdın». O anda Eli anladı ki, gənc Şamueli çağıran Rəbdir. 9Buna görə də Şamuelə dedi: «Get uzan, yenə səni çağırarsa, belə deyərsən: “Danış, ya Rəbb, qulun Səni eşidir”». Şamuel gedib yerində yatdı.

1 Şam. 3:11-14

11Rəbb Şamuelə belə dedi: «Bax İsraildə elə bir iş görəcəyəm ki, eşidənin qulaqları cingildəyəcək. 12Həmin gün Elinin evi haqqında dediklərimin hamısını əvvəldən axıra qədər yerinə yetirəcəyəm. 13Çünki ona çatdırmışdım ki, özü bildiyi günahlarına görə onun evini əbədi məhkum edəcəyəm. Oğulları özlərini alçaltdılar. Eli isə onların qarşısını almadı. 14Buna görə də and içmişəm ki, Elinin ailəsinin günahı heç vaxt nə qurban, nə də başqa təqdimlərlə bağışlanmayacaq».

1 Şam. 3:19-21

19Şamuel böyüdü. Rəbb onunla idi və Rəbb onun sözlərindən heç birini boşa çıxartmadı. 20Rəbbin Şamueli peyğəmbər kimi təsdiq etdiyini Dandan Beer-Şevaya qədər bütün İsrail bildi. 21Rəbb yenə Şiloda görünməyə başladı. O Özünü Şamuelə kəlamı ilə göstərmişdi.

1 Şam. 3:20

20Rəbbin Şamueli peyğəmbər kimi təsdiq etdiyini Dandan Beer-Şevaya qədər bütün İsrail bildi.

1 Şam. 3:21

21Rəbb yenə Şiloda görünməyə başladı. O Özünü Şamuelə kəlamı ilə göstərmişdi.

Yəh. 7:37,38

37Bayramın sonuncu, təntənəli günündə İsa qalxıb nida edərək dedi: «Kim susayıbsa, yanıma gəlib içsin. 38Müqəddəs Yazılarda deyildiyi kimi, Mənə iman edənin daxilindən həyat suyu axan çaylar çıxacaq».

Qanunun Təkrarı 6:4-9

4Dinlə, ey İsrail! Allahımız Rəbb yeganə Rəbdir. 5Allahın Rəbbi bütün qəlbinlə, bütün varlığınla, bütün gücünlə sev. 6Bu gün sənə əmr etdiyim bu sözlər ürəyində kök salsın. 7Bunları övladlarının şüuruna yaxşı-yaxşı yerit. Evində oturanda, yol gedəndə, yatanda, duranda bunlar barədə danış. 8Onları yazıb qoluna bir nişan kimi, gözlərinin arasına alın bağı kimi bağla, 9evlərinin qapı çərçivələrinə və darvazalarına yaz.

Qanunun Təkrarı 6:20-25

20Əgər gələcəkdə oğlun sənə “Allahımız Rəbbin sizə buyurduğu göstərişlərin, qayda və hökmlərin mənası nədir?” deyə soruşsa, 21oğluna belə de: “Biz Misirdə fironun köləsi idik. Rəbb oradan bizi qüdrətli əli ilə çıxartdı. 22Rəbb gözümüzün önündə Misirə, fironla bütün ailəsinə böyük, dəhşətli əlamətlər və möcüzələr göstərdi. 23Bizi oradan çıxartdı ki, atalarımıza vəd etdiyi bu torpağa gətirsin və oranı bizə versin. 24Allahımız Rəbb bütün bu qaydalara əməl etməyi və Ondan qorxmağı bizə ona görə buyurdu ki, həmişə güzəranımız xoş olsun, bugünkü kimi bizi sağ saxlasın. 25Allahımız Rəbbin hüzurunda bizə buyurduğu bütün bu əmrlərə diqqətlə əməl etsək, bunu bizə salehlik sayacaq”.

Zəbur 78:1-8

1Ey xalqım, təlimimi dinləyin,
Dilimdən çıxan sözləri eşidin.
2Ağzımı bu məsəllə açıb
Keçmişdəki müəmmaları bəyan edəcəyəm.
3Bunları eşitmişik, bilirik,
Bizə atalarımız nəql edib.
4Bunu onların nəvələrindən gizlətməyəcəyik;
Rəbbin həmdə layiq işlərini,
Onun qüdrətini, etdiyi xariqələri
Gələcək nəsillərə söyləyəcəyik.
5Rəbb öyüd vermək üçün Yaqub nəslinə –
İsrailə bir təlim qoydu.
Ata-babalarımıza əmr etdi ki,
Bu təlimi övladlarına öyrətsin.
6Qoy gələcək nəsil də bilsin,
Gələcəkdə doğulacaq övladlar da
Balalarına bu təlimi verə bilsin.
7Qoy ümidlərini Allaha bağlasınlar,
Allahın işlərini unutmasınlar,
Əmrlərini yerinə yetirsinlər.
8Qoy ata-babaları kimi olmasınlar,
Çünki onlar dikbaş, üsyankar bir nəsil idi.
Allaha ürəkləri dönük,
Könülləri vəfasız idi.

Efeslilərə 6:1-4

1Ey övladlar, Rəbdə olduğunuza görə ata-ananıza itaət edin. Bu haqdandır. 2İçində vəd olan ilk əmr budur: «Ata-anana hörmət et ki, 3xoş güzəranın və yer üzündə ömrün uzun olsun».
4Ey atalar, siz də övladlarınızı qəzəbləndirməyin, ancaq onları Rəbbin tərbiyə və öyüdü ilə böyüdün.

1-ci Korinflilərə 11:17-34

17Sizin toplantılarınız xeyirdən çox zərər gətirdiyinə görə aşağıda yazılan əmrlərdən çıxış edərək sizi tərifləmirəm. 18Çünki əvvəl eşitmişəm ki, cəmiyyətdə yığılanda aranızda dəstəbazlıq olur. Buna mən bir az da olsa, inanıram. 19Çünki Allahın sınaqdan keçmiş adamları bəlli olsun deyə aranızda firqələrə bölünmə olmalıdır! 20Xüsusən bir yerə toplaşanda yediyiniz Rəbbin süfrəsi deyil. 21Çünki biriniz o birisini gözləmədən süfrənizi açırsınız və biri ac qalır, o birisi isə sərxoş olur. 22Yeyib-içmək üçün evləriniz yoxdurmu? Bəlkə siz Allahın cəmiyyətinə xor baxırsınız və yoxsulları utandırmaq istəyirsiniz? Sizə nə deyim? Sizi tərifləyimmi? Əsla! Bu işdə sizi tərifləməyəcəyəm.
23Çünki sizə çatdırdığım bu xəbəri Rəbbin Özündən qəbul etmişəm: Rəbb İsa Ona xəyanət edildiyi gecə əlinə çörək götürdü, 24şükür edib onu böldü və dedi: «Bu Mənim sizin üçün verilən bədənimdir. Bunu Məni xatırlamaq üçün edin». 25Eləcə də axşam yeməyindən sonra kasanı götürüb dedi: «Bu kasa Mənim qanımla bağladığım Yeni Əhddir. Bunu hər dəfə içəndə Məni xatırlamaq üçün edin». 26Çünki hər dəfə bu çörəyi yeyəndə və bu kasadan içəndə siz Rəbbin gəlişinədək Onun ölümünü bəyan edirsiniz.
27Buna görə də kim layiq olmayan tərzdə Rəbbin bu çörəyini yeyib yaxud Onun kasasından içsə, Rəbbin bədəninə və qanına qarşı təqsirkardır. 28Bunun əvəzinə qoy insan özünü yoxlasın və sonra bu çörəkdən yeyib bu kasadan içsin. 29Çünki kim Rəbbin bədənini dərk etməmiş yeyib-içsə, yeyib-içərək öz üzərinə mühakimə gətirir. 30Bu səbəbdən də bir çoxunuz zəif və xəstədir, bəziləri isə vəfat etmişdir. 31Əgər biz özümüzü düzgün dərk etsəydik, mühakiməyə düşməzdik. 32Rəbb bizi mühakimə edəndə dünya ilə birlikdə məhkum olunmayaq deyə bizi tərbiyə edir.
33Beləliklə, qardaşlarım, yeməyə toplaşanda bir-birinizi gözləyin. 34Ac olan varsa, qoy evində yesin ki, toplantınız mühakiməyə çevrilməsin. Qalan məsələləri isə özüm gələndə nizama salacağam.

1-ci Korinflilərə 11:17-18

17Sizin toplantılarınız xeyirdən çox zərər gətirdiyinə görə aşağıda yazılan əmrlərdən çıxış edərək sizi tərifləmirəm. 18Çünki əvvəl eşitmişəm ki, cəmiyyətdə yığılanda aranızda dəstəbazlıq olur. Buna mən bir az da olsa, inanıram.

1-ci Korinflilərə 11:20-22

20Xüsusən bir yerə toplaşanda yediyiniz Rəbbin süfrəsi deyil. 21Çünki biriniz o birisini gözləmədən süfrənizi açırsınız və biri ac qalır, o birisi isə sərxoş olur. 22Yeyib-içmək üçün evləriniz yoxdurmu? Bəlkə siz Allahın cəmiyyətinə xor baxırsınız və yoxsulları utandırmaq istəyirsiniz? Sizə nə deyim? Sizi tərifləyimmi? Əsla! Bu işdə sizi tərifləməyəcəyəm.

1-ci Korinflilərə 11:23

23Çünki sizə çatdırdığım bu xəbəri Rəbbin Özündən qəbul etmişəm: Rəbb İsa Ona xəyanət edildiyi gecə əlinə çörək götürdü,

1-ci Korinflilərə 11:26

26Çünki hər dəfə bu çörəyi yeyəndə və bu kasadan içəndə siz Rəbbin gəlişinədək Onun ölümünü bəyan edirsiniz.

1-ci Korinflilərə 11:27-34

27Buna görə də kim layiq olmayan tərzdə Rəbbin bu çörəyini yeyib yaxud Onun kasasından içsə, Rəbbin bədəninə və qanına qarşı təqsirkardır. 28Bunun əvəzinə qoy insan özünü yoxlasın və sonra bu çörəkdən yeyib bu kasadan içsin. 29Çünki kim Rəbbin bədənini dərk etməmiş yeyib-içsə, yeyib-içərək öz üzərinə mühakimə gətirir. 30Bu səbəbdən də bir çoxunuz zəif və xəstədir, bəziləri isə vəfat etmişdir. 31Əgər biz özümüzü düzgün dərk etsəydik, mühakiməyə düşməzdik. 32Rəbb bizi mühakimə edəndə dünya ilə birlikdə məhkum olunmayaq deyə bizi tərbiyə edir.
33Beləliklə, qardaşlarım, yeməyə toplaşanda bir-birinizi gözləyin. 34Ac olan varsa, qoy evində yesin ki, toplantınız mühakiməyə çevrilməsin. Qalan məsələləri isə özüm gələndə nizama salacağam.

1-ci Korinflilərə 11:21-22

21Çünki biriniz o birisini gözləmədən süfrənizi açırsınız və biri ac qalır, o birisi isə sərxoş olur. 22Yeyib-içmək üçün evləriniz yoxdurmu? Bəlkə siz Allahın cəmiyyətinə xor baxırsınız və yoxsulları utandırmaq istəyirsiniz? Sizə nə deyim? Sizi tərifləyimmi? Əsla! Bu işdə sizi tərifləməyəcəyəm.

1-ci Korinflilərə 11:29

29Çünki kim Rəbbin bədənini dərk etməmiş yeyib-içsə, yeyib-içərək öz üzərinə mühakimə gətirir.

1-ci Korinflilərə 11:28-31

28Bunun əvəzinə qoy insan özünü yoxlasın və sonra bu çörəkdən yeyib bu kasadan içsin. 29Çünki kim Rəbbin bədənini dərk etməmiş yeyib-içsə, yeyib-içərək öz üzərinə mühakimə gətirir. 30Bu səbəbdən də bir çoxunuz zəif və xəstədir, bəziləri isə vəfat etmişdir. 31Əgər biz özümüzü düzgün dərk etsəydik, mühakiməyə düşməzdik.

1-ci Korinflilərə 11:31

31Əgər biz özümüzü düzgün dərk etsəydik, mühakiməyə düşməzdik.

1-ci Korinflilərə 11:32

32Rəbb bizi mühakimə edəndə dünya ilə birlikdə məhkum olunmayaq deyə bizi tərbiyə edir.

1-ci Korinflilərə 11:27

27Buna görə də kim layiq olmayan tərzdə Rəbbin bu çörəyini yeyib yaxud Onun kasasından içsə, Rəbbin bədəninə və qanına qarşı təqsirkardır.

1-ci Korinflilərə 11:29

29Çünki kim Rəbbin bədənini dərk etməmiş yeyib-içsə, yeyib-içərək öz üzərinə mühakimə gətirir.

1-ci Yəhya 1:9

9Amma günahlarımızı etiraf ediriksə, Allah sadiq və ədalətli olduğu üçün günahlarımızı bağışlayacaq və bizi hər haqsızlıqdan təmizləyəcək.

1-ci Korinflilərə 11:33-34

33Beləliklə, qardaşlarım, yeməyə toplaşanda bir-birinizi gözləyin. 34Ac olan varsa, qoy evində yesin ki, toplantınız mühakiməyə çevrilməsin. Qalan məsələləri isə özüm gələndə nizama salacağam.

1-ci Korinflilərə 11:29

29Çünki kim Rəbbin bədənini dərk etməmiş yeyib-içsə, yeyib-içərək öz üzərinə mühakimə gətirir.

Çıxış 12

1Misir torpağında Rəbb Musaya və Haruna dedi: 2«Bu ay sizin üçün ilin ilk ayı olacaq. 3Bütün İsrail icmasına söyləyin: qoy bu ayın onuncu günündə hər kəs öz ailəsi üçün bir quzu, hər ev üçün bir quzu götürsün. 4Əgər bir adamın ailəsi bir quzu üçün sayca azdırsa, qoy o adam evinə yaxın qonşusu ilə birgə bir quzu götürüb insanların sayına, hər kəsin yeyəcəyinə görə bölsün. 5Özünüzə birillik qüsursuz erkək heyvan götürün: ya qoyunlardan bir toğlu yaxud keçilərdən bir çəpiş olsun. 6Onu ayın on dördüncü gününə qədər saxlayın. Qoy axşamçağı bütün İsrail icmasının camaatı onu kəssin. 7Qurbanın qanından götürüb onu yeyəcəkləri evin qapısının hər iki yan taxtasına və üst dirəyinə sürtsünlər. 8Qoy həmin gecə onun ətini yesinlər; əti odda bişirib mayasız çörək və acı göyərti ilə yesinlər. 9Onu çiy yaxud suda qaynadılmış halda yox, başı, ayaqları və içalatı ilə birgə odda bişirilmiş halda yeyin. 10Ondan səhərə qədər bir şey saxlamayın və səhər qalanını yandırın. 11Onu belə yeyin: beliniz qurşanmış, çarıqlarınız ayağınızda və dəyənəyiniz əlinizdə olsun, onu tələsik yeyin. Bu, Rəbbin Pasxasıdır.
12Mən isə o gecə Misir torpağından keçəcəyəm. Misir torpağında olan həm insanların bütün ilk oğullarını, həm də heyvanların bütün ilk balalarını öldürəcəyəm. Bütün Misir allahlarına da cəza verəcəyəm. Rəbb Mənəm. 13Sizin olduğunuz evlər üzərindəki qan sizin üçün əlamət olacaq. Qanı görəndə yan keçəcəyəm və Misir ölkəsini cəzalandırdığım zaman sizə məhvedici bəla gəlməyəcək. 14Bu gün sizin üçün xatirə günü olacaq və onu Rəbb üçün bayram edəcəksiniz. Nəsildən-nəslə əbədi qayda olaraq onu bayram edin.
15Yeddi gün mayasız çörək yeyin. Hətta birinci gün evlərinizdən mayanı yığışdırın. Çünki birinci gündən yeddinci günə qədər mayalı çörək yeyən hər kəsin ayağı İsrail övladlarının arasından kəsilməlidir. 16Sizin üçün birinci və yeddinci günlərdə müqəddəs toplantı olsun. Bu günlər hər kəs özünə yemək hazırlamaqdan başqa heç bir iş görməsin. 17Bu Mayasız Çörək bayramına ona görə riayət edin ki, məhz həmin gün sizi dəstələrlə Misir torpağından çıxartdım. Qoy nəsildən-nəslə bu sizin üçün əbədi qayda olsun və bu günə riayət edin. 18Birinci ayın on dördüncü gününün axşamından ayın iyirmi birinci gününün axşamına qədər mayasız çörək yeyin. 19Yeddi gün evinizdə maya olmasın, çünki mayalı bir şey yeyən hər kəs istər ölkədə qərib, istərsə də yerli olsun, ayağı İsrail icmasının arasından kəsilməlidir. 20Heç bir mayalı şey yeməyin, yaşadığınız hər bir yerdə mayasız çörək yeyin».
21Musa İsrailin bütün ağsaqqallarını çağırıb dedi: «Ailələrinizə görə özünüz üçün toğlu ya çəpiş seçib götürün və Pasxa qurbanını kəsin.
22Bir çəngə züfa otu götürüb ləyəndə olan qana batırın və oradakı qandan qapının üst dirəyinə və yan taxtalarına sürtün. Səhərə qədər heç kəs evinin qapısından çıxmasın. 23Rəbb Misirliləri bəlaya salmaq üçün gələndə qapının üst dirəyinin və hər iki yan taxtasının üzərində qan görüb o qapıdan yan keçəcək. Məhvedicini evinizə girməyə qoymayacaq. 24Buna özünüz və övladlarınız üçün əbədi qayda kimi həmişə riayət edin. 25Rəbbin söylədiyi kimi sizə verdiyi torpağa çatanda bu ibadətə riayət edərsiniz. 26Övladlarınız sizdən “Bu ibadətin mənası sizin üçün nədir?” deyə soruşduqları zaman 27onlara söyləyin: “Bu, Misirliləri bəlaya saldığı zaman Misirdə İsrail övladlarının evləri yanından keçib xilas edən Rəbb üçün Pasxa qurbanıdır”». Xalq əyilib səcdə etdi. 28Rəbb Musaya və Haruna necə əmr etmişdisə, İsrail övladları gedib elə də etdilər.
29Gecəyarısı Rəbb Misir torpağında olan bütün ilk oğulları öldürdü; taxtda oturan fironun ilk oğlundan tutmuş zindanda olan əsirin ilk oğluna qədər hər ilk oğul, heyvanların hər ilk balası da öldü. 30O gecə firon, onun əyanları və bütün Misirlilər qalxdılar. Misirdən böyük bir fəryad qopdu, çünki elə bir ev yox idi ki, orada ölən olmasın. 31Firon gecə Musanı və Harunu çağırıb dedi: «Çıxın gedin! Həm özünüz, həm də bütün İsraillilər xalqımın arasından çıxın gedin, istədiyiniz kimi Rəbbə ibadət edin. 32Necə ki deyirdiniz, qoyun-keçinizi və mal-qaranızı da götürüb gedin, mənə də xeyir-dua verin».
33Misirlilər xalqı ölkədən tələsik qovdular. Onlar deyirdilər: «Yoxsa hamımız öləcəyik». 34Xalq maya qata bilmədiyi xəmiri götürdü, paltarlarına bürünmüş xəmir tabaqlarını çiyinlərində apardı. 35İsrail övladları Musanın sözünə əməl etdilər. Misirlilərdən qızıl-gümüş əşyalar və paltar istədilər. 36Rəbb xalqa Misirlilərin gözündə lütf qazandırdı və onlara istədiklərini verdilər. Beləcə onlar Misirliləri soydular.
37İsrail övladları Ramsesdən Sukkota yola düşdülər. Arvad-uşaqdan əlavə, altı yüz minə qədər piyada gedən kişi var idi. 38Qarışıq bir izdiham, çoxlu qoyun-keçi, mal-qara sürüləri də onlarla birgə yollandı. 39Misirdən çıxardıqları maya qatılmayan xəmirdən mayasız kökələr bişirdilər. Çünki Misirdən qovulmuşdular və orada qalıb özlərinə yol üçün azuqə hazırlaya bilməmişdilər.
40İsrail övladlarının Misirdə yaşadığı müddət dörd yüz otuz il olmuşdu. 41Məhz bu dörd yüz otuz il tamam olan gün Rəbbin bütün dəstələri Misir torpağından çıxdı. 42Rəbb o gecə onları Misirdən qurtarmaq üçün ayıq saxladı. İsrail xalqı bütün nəsillər boyu o gecə Misirlilərin əlindən qurtarmağın xatirəsi kimi Rəbb üçün ayıq qalmalı idilər.43Rəbb Musaya və Haruna dedi: «Pasxa bayramının qaydaları belədir: heç bir qərib ondan yeməsin; 44ancaq hər kəsin pulla satın alınmış qulu sünnət olunduqdan sonra onu yeyə bilər. 45Qonaq və muzdlu işçi ondan yeməməlidir. 46Qoy bu yemək bir evdə yeyilsin, əti evdən bayıra çıxarılmasın və onun bir sümüyü də qırılmasın. 47Bütün İsrail icması bu yeməyi yesin. 48Sənin yanında qonaq olan qərib Rəbbin Pasxa bayramını keçirmək istəsə, ailəsində olan bütün kişilərlə birgə sünnət olunsun. Yalnız bu zaman onu keçirə bilər və o da sizin həmtayfanız kimi sayılar. Sünnət olunmayan heç bir kişi ondan yeməsin. 49Yerli üçün də, yanınızda yaşayan yadelli üçün də qanun eynidir».
50İsrail övladları Rəbbin Musaya və Haruna əmr etdiyi kimi də etdilər. 51Rəbb o gün İsrail övladlarını Misir torpağından dəstələrlə çıxartdı.

Həvarilərin İşləri 2:42-47

42Onlar da özlərini həvarilərin təliminə, hər şeydə şərik olmağa, birgə çörək bölməyə və duaya həsr etdilər.
43Bütün imanlıların ürəyinə qorxu düşdü. Həvarilər vasitəsilə çoxlu xariqələr və əlamətlər göstərilirdi. 44İman edənlərin hamısı bir yerdə idi, bütün əmlaklarından da birgə istifadə edirdi. 45Onlar mallarını, mülklərini satıb pulu hər kəsə ehtiyacına görə paylayırdılar; 46hər gün məbədə yığılmaqda davam edir, evlərdə sevinə-sevinə, səmimi qəlbdən çörək bölüb yeyirdilər. 47Onlar Allaha həmd edir və bütün xalq qarşısında lütf qazanırdılar. Rəbb isə hər gün insanları xilas edir və imanlılara qoşurdu.

1 Kor. 11:25

25Eləcə də axşam yeməyindən sonra kasanı götürüb dedi: «Bu kasa Mənim qanımla bağladığım Yeni Əhddir. Bunu hər dəfə içəndə Məni xatırlamaq üçün edin».

1 Pet. 2:5

5özünüz də diri daşlar kimi hörülün ki, ruhani ev qurulsun. Orada müqəddəs kahin dəstəsi olasınız və İsa Məsih vasitəsilə Allaha məqbul olan ruhani qurbanlar təqdim edəsiniz.

Vəhy 1:6

6bizdən bir padşahlıq təşkil edən və bizi Öz Atası Allah üçün kahinlər təyin edən Şəxsə əbədi olaraq izzət və qüdrət olsun! Amin.

Mat. 28:18-20

18İsa yaxınlaşıb onlara dedi: «Göydə və yer üzündə bütün səlahiyyət Mənə verilmişdir. 19Beləliklə, gedin, bütün millətləri Mənim şagirdim edin; onları Ata, Oğul və Müqəddəs Ruh adı ilə vəftiz edin; 20sizə əmr etdiyim hər şeyə riayət etməyi onlara öyrədin. Budur, Mən dövrün sonuna qədər hər gün sizinləyəm».

Yeşaya 52:13

13Budur, Mənim qulum uğur qazanacaq,
O yüksəldiləcək, ucaldılacaq, çox izzətlənəcək.

Yeşaya 53:1-12

1Xəbərimizə kim inandı,
Rəbbin gücü kimə zahir oldu?
2O, Rəbbin önündə bir fidan kimi,
Quru torpaqda bitən kök kimi böyüdü.
Baxanda onun nə görkəmi, nə gözəlliyi var idi,
Gözümüzü oxşayan zahiri siması da yox idi.
3Adamlar ona həqarətlə baxıb rədd etdi.
O, dərdli, xəstəlikləri görən insan idi,
Adamlar ondan üz döndərdi, xor baxdı.
Biz ona qiymət vermədik.
4Əslində xəstəliklərimizi o çəkdi,
Dərdlərimizi öz üzərinə götürdü.
Biz isə onun Allah tərəfindən cəzalandırıldığını,
Vurulub iztirab çəkdiyini zənn etdik.
5Bizim üsyankarlığımıza görə onun bədəni deşildi,
Şər əməllərimiz naminə əzildi,
Bizim əmin-amanlığımız üçün o cəza aldı,
Onun yaraları ilə biz şəfa tapdıq.
6Hamımız qoyun kimi yolu azmışdıq,
Hər birimiz öz yolumuzla gedirdik.
Rəbb hamımızın şər əməllərinin yükünü onun üzərinə qoydu.
7Ona zülm etdilər,
O iztirab çəkdi, amma ağzını açmadı.
Kəsilməyə aparılan quzu kimi,
Qırxımçıların qabağında dilsiz qoyun kimi
Ağzını açmadı.
8Ədalətsizliklə məhkum olunaraq ölümə aparıldı.
Onun nəsli haqqında kim düşünə bilərdi?
Axı xalqımın üsyankarlığına görə
O edam olundu, dirilər arasından atıldı.
9O heç bir zorakılıq etmədiyi,
Ağzından yalan söz çıxmadığı halda
Qəbri pis adamların yanında quruldu,
Dövlətli adamın yanında dəfn olundu.
10Amma Rəbb Özü onun bu iztirablarını istədi,
Çəkdiyi əziyyətlər Onun iradəsi idi.
Öz canını təqsir qurbanı təqdim edərsə,
Nəsil görəcək, ömür uzadacaq.
Rəbbin istəyi onun əli ilə uğur qazanacaq.
11O çəkdiyi iztirablarının bəhrəsini görüb qane olacaq,
Mənim saleh qulum öz biliyi ilə çoxlarına bəraət qazandıracaq,
Onların şər əməllərinin yükünü üzərinə götürəcək.
12Buna görə Mən ona böyük adamların arasında pay verəcəyəm.
O, qəniməti güclülərlə böləcək.
Çünki o, canını fəda etdi,
Üsyankarlara tay tutuldu.
Çox adamların günahını üzərinə götürdü,
Üsyankarlardan ötrü yalvardı.

Zəbur 32

1Üsyankarlığı bağışlanan,
Günahı əfv olunan insan
Nə bəxtiyardır!
2Rəbb tərəfindən təqsirkar sayılmayan,
Qəlbində hiylə olmayan insan
Nə bəxtiyardır!
3Etiraf etməyəndə
Bütün gün nalə çəkməkdən
Sümüklərim taqətdən düşdü.
4Əlin üzərimdə gecə-gündüz ağırlaşdı,
Sanki yayın quraqlığı məni taqətdən saldı. Sela
5Sonra Sənə günahımı etiraf etdim,
Təqsirlərimi gizlətmədim.
Dedim: «Üsyankarlığımı Rəbbə etiraf edirəm».
Təqsirimi, günahımı bağışladın. Sela
6Buna görə hər bir mömin
Səni tapan zaman Sənə dua etsin.
Azğın sellər daşsa da,
Möminə toxunmaz.
7Sığınacaq yerim Sənsən,
Məni dardan hifz edirsən.
Zəfər harayı ilə
Ətrafımda dövr edirsən. Sela
8Dedin: «Sənə təlim verəcəyəm,
Gedəcəyin yolu öyrədəcəyəm.
Nəsihət verəcəyəm,
Gözüm sənin üstündə olacaq.
9At yaxud qatır kimi
Şüursuz olmayın.
Cilov, yüyən vurulmasa,
Onlar idarə edilə bilməz».
10Pislərin başına çox bəla gələr,
Rəbbə güvənənlər isə hər tərəfdən məhəbbətə bürünər.
11Ey salehlər, fərəhlənin,
Rəbbə görə sevinin!
Ey ürəyidüz olanlar,
Onu mədh edin!

Zəbur 51

1Məhəbbətinə görə, ey Allah, mənə rəhm et,
Bol mərhəmətinə görə qanunsuzluqlarımı sil.
2Təqsirimi tamamilə yu,
Günahımdan məni təmizlə.
3Çünki qanunsuzluqlarımı bilirəm,
Günahım daim gözümün qarşısındadır.
4Sənə, yalnız Sənə qarşı günah işlətmişəm,
Gözündə pis sayılanı etmişəm.
Mənə görə çıxarılan hökmündə ədalətlisən,
Məni məhkum etməkdə haqlısan.
5Mən doğulandan bəri günahkaram,
Ana bətnindən belə, təqsirkaram.
6Sənsə ürəkdə düzlüyün olmasını istəyirsən,
Mənə daxilən hikmət öyrət.
7Məni züfa ilə pak et, təmiz olum,
Məni yu, qardan da ağ olum.
8Mənə şadlıq, sevinc səsini eşitdir,
Qırdığın sümüklərim xoşhallansın.
9Üzünü tut, günahlarımı görmə,
Bütün təqsirlərimi sil.
10Ey Allah, məndə təmiz ürək yarat,
Daxilimə yenidən sədaqət ruhunu ver.
11Məni Öz hüzurundan atma,
Müqəddəs Ruhunu məndən götürmə.
12Xilasının sevincini mənə qaytar,
İtaətkarlıq ruhu verib mənə dayaq ol.
13Qoy Sənin yollarını qanunsuzlara öyrədim,
Günahkarlar Sənə sarı dönsünlər.
14Ey Allah, məni azad et,
Qan tökmək təqsirindən məni qurtar,
Dilim ədalətini mədh etsin.
15Ey Xudavənd, Sən dilimi aç,
Ağzımla Sənə olan həmdlərimi bəyan edim.
16Sən qurbanlardan zövq almazsan,
Yoxsa kəsərdim.
Yandırma qurbanlarından razı qalmazsan,
17Allaha məqbul olan qurban sınmış ruhdur,
Sən sınan və peşman olan ürəyə xor baxmazsan, ey Allah!
18Lütfünlə Siona yaxşılıq et,
Yerusəlimin divarlarını bərpa et.
19Onda doğru yolla təqdim edilən qurbanlardan,
Bütöv yandırma qurbanlarından zövq alarsan.
O zaman qurbangahında buğalar qurban kəsilər.

Zəbur 103

1Rəbbə alqış et, ey könlüm,
Ey bütün varlığım, Onun müqəddəs adına alqış et!
2Rəbbə alqış et, ey könlüm,
Unutma etdiyi yaxşılıqları:
3Odur bütün təqsirlərini əfv edən,
Bütün xəstəliklərinə şəfa verən.
4Odur həyatını məzara düşməkdən qurtaran,
Məhəbbətin, mərhəmətin tacını başına qoyan.
5Odur ömür boyu səni bərəkəti ilə doyduran,
Səni təzələyib gənc, gümrah qartala oxşadan.
6Rəbb bütün miskinlər üçün
Haqq və ədalət edir.
7Yollarını Musaya,
Əməllərini İsrail övladlarına göstərib.
8Rəbb rəhmli və lütfkardır,
Hədsiz səbirli və bol məhəbbətlidir.
9Həmişə töhmətləndirməz,
Qəzəbi sonsuza qədər sürməz.
10Bizimlə günahlarımıza görə davranmaz,
Təqsirlərimizin əvəzini çıxmaz.
11Çünki göylər yerdən nə qədər ucadırsa,
Ondan qorxanlara olan məhəbbəti o qədər böyükdür.
12Nə qədər şərq qərbdən uzaqdırsa,
Qanunsuzluqlarımızı bizdən o qədər uzaqlaşdırıb.
13Ata övladlarına rəhm etdiyi kimi
Rəbb də Ondan qorxanlara elə rəhm edir.
14Çünki necə yarandığımızı bilir,
Torpaqdan düzəlməyimizi unutmur.
15İnsanınsa ömrü bir ota oxşar,
Çəmən gülləri kimi çiçək açar,
16Üstündən yel əsərkən yox olur,
Yerində izi belə, qalmır.
17Rəbbin isə Ondan qorxanlara olan məhəbbəti,
Onların övladlarına olan salehliyi
Əzəldən var, bu əbədi qalacaq.
18Onun əhdinə vəfa edənlərə bunları göstərir,
Qayda-qanunlarını yerinə yetirənləri unutmur.
19Rəbb taxtını göylərdə qurub,
Hər yerdə hökmranlıq edir.
20Rəbbə alqış edin, ey Onun mələkləri,
Ey Onun sözünə baxıb icra edən qüdrətli igidlər!
21Rəbbə alqış edin, ey səmanın bütün orduları,
İradəsini yerinə yetirən xidmətçiləri!
22Rəbbə alqış edin, ey Onun yaratdıqları,
Ey Onun hökm etdiyi yer üzərində olan bütün varlıqlar!
Rəbbə alqış et, ey könlüm!

Luka 23:26-56

26Əsgərlər İsanı apararkən kənd yerindən gələn Şimon adlı Kirenalı bir nəfəri yaxaladılar. Çarmıxı onun boynuna yükləyib İsanın ardınca daşımağa məcbur etdilər.
27İsanın ardınca böyük bir izdiham və Onun üçün ağlayıb nalə çəkən qadınlar gedirdi. 28İsa onlara tərəf dönüb dedi: «Ey Yerusəlim qızları, Mənim üçün ağlamayın. Özünüz və övladlarınız üçün ağlayın. 29Çünki elə günlər gəlir ki “Nə bəxtiyardır sonsuz, doğmamış bətnlər və əmizdirməmiş döşləri olan qadınlar!” deyəcəklər. 30“O zaman dağlara ‹Üstümüzə yıxılın!›, təpələrə ‹Bizi örtün!› deməyə başlayacaqlar”. 31Çünki yaşıl ağacın başına bunları gətirirlərsə, bəs qurumuş ağaca nə olacaq?»
32İsa ilə birlikdə iki cinayətkar da edama aparılırdı. 33Kəllə adlanan yerə gələndə orada Onu və cinayətkarları – birini sağında, birini də solunda çarmıxa çəkdilər. 34Amma İsa deyirdi: «Ata! Onları bağışla, çünki nə etdiklərini bilmirlər». Onlar püşk ataraq paltarlarını aralarında bölüşdürdülər.
35Camaat durub tamaşa edirdi. Onlarla birlikdə rəhbərlər də İsaya istehza edib deyirdilər: «Başqalarını xilas edirdi. Əgər O, Allahın seçdiyi Məsihdirsə, qoy Özünü də xilas etsin!» 36Əsgərlər də yaxınlaşıb Onu ələ saldılar. Ona şərab sirkəsi təqdim edib 37belə dedilər: «Əgər Sən Yəhudilərin Padşahısansa, Özünü xilas et!» 38Onun üzərində «Yəhudilərin Padşahı budur» yazısı yazılmışdı.
39Çarmıxa asılmış cinayətkarlardan biri Ona böhtan ataraq deyirdi: «Məgər Sən Məsih deyilsən? Özünü də, bizi də xilas et!». 40O biri cinayətkarsa ona qadağan edərək deyirdi: «Sən heç Allahdan qorxmursan? Sən özün də eyni cəzaya məhkum olmusan! 41Biz ədalətlə məhkum olunmuşuq, çünki əməllərimizə layiq olan əvəzi alırıq. Bu Adamsa heç bir haqsızlıq etməmişdi». 42Sonra İsaya dedi: «Ey İsa, Öz Padşahlığına gələndə məni xatırla!» 43İsa ona dedi: «Sənə doğrusunu deyirəm: bu gün sən Mənimlə birlikdə cənnətdə olacaqsan».
44Gündüz altıncı saat idi. Doqquzuncu saata qədər bütün yer üzünə qaranlıq çökdü, 45günəş işığını saçmırdı. Məbədin pərdəsi ortadan parçalandı. 46İsa uca səslə nida edərək dedi: «Ey Ata! Ruhumu Sənin əlinə verirəm». İsa bunu deyib son nəfəsini verdi.
47Bunları görən yüzbaşı «doğrudan da, bu Adam saleh idi» deyərək Allahı izzətləndirdi. 48Bunlara tamaşa etmək üçün yığılan bütün camaat baş verən hadisəni gördükdə sinəsinə döyə-döyə geri döndü.
49İsanı tanıyan adamların hamısı və Onun ardınca Qalileyadan gəlmiş qadınlar uzaqda durub olub-keçənlərə baxırdılar.
50Ali Şuranın üzvü olan Yusif adlı xeyirxah və saleh bir kişi var idi. 51O, Ali Şuranın qərarı və əməli ilə razı olmamışdı. Bu adam Yəhudeyanın Arimateya şəhərindən idi və o da Allahın Padşahlığını gözləyirdi. 52O, Pilatın yanına gedib İsanın cəsədini istədi. 53Cəsədi çarmıxdan endirib kəfənə bükdü və qayada qazılmış, hələ indiyədək heç kimin dəfn edilmədiyi bir qəbirə qoydu. 54O gün Hazırlıq günü idi və Şənbə günü yaxınlaşırdı.
55İsa ilə Qalileyadan gəlmiş qadınlar da Yusifin ardınca gedib qəbiri və Onun cəsədinin necə qoyulduğunu gördülər. 56Onlar evlərinə qayıdıb ətirli maddələr və qiymətli yağlar hazırladılar. Şənbə günü Allahın əmri ilə istirahət etdilər.

Matta 27:32-66

32Bayıra çıxanda Şimon adlı Kirenalı bir adamla rastlaşdılar. Onu İsanın çarmıxını daşımağa məcbur etdilər.
33Qolqota, yəni «Kəllə yeri» adlanan yerə gələndə 34Ona içməyə ödlə qarışıq şərab verdilər. İsa onu daddıqda içmək istəmədi. 35Əsgərlər Onu çarmıxa çəkdilər və püşk ataraq paltarlarını aralarında bölüşdürdülər. 36Sonra orada oturub Onun keşiyini çəkdilər. 37Başı üzərinə «Yəhudilərin Padşahı İsa budur» ittihamını yazıb qoydular. 38O zaman İsa ilə birlikdə biri sağında, biri də solunda iki quldur da çarmıxa çəkildi.
39Gəlib-keçənlər başlarını yırğalayıb Ona böhtan ataraq 40«Ey məbədi dağıdıb üç gündə tikən! Əgər Allahın Oğlusansa, Özünü xilas et və çarmıxdan düş!» deyirdilər. 41Başçı kahinlər də ilahiyyatçılar və ağsaqqallarla birgə eyni şəkildə İsanı ələ salaraq deyirdilər: 42«Başqalarını xilas edirdi, amma Özünü xilas edə bilmir! İsrailin Padşahıdır, qoy indi çarmıxdan düşsün və biz də Ona iman edək. 43Allaha güvənirdi. Allah Onu sevirsə, qoy indi xilas etsin! Çünki “Mən Allahın Oğluyam” dedi». 44İsa ilə birlikdə çarmıxa çəkilən quldurlar da Onu təhqir edirdilər.
45Altıncı saatdan doqquzuncu saata qədər bütün yer üzünə qaranlıq çökdü. 46Doqquzuncu saata yaxın İsa uca səslə nida edərək dedi:

«Eli, Eli, lema şavaqtani?»
Bu «Ey Allahım, Allahım, niyə Məni tərk etdin?» deməkdir. 47Orada dayananların bəzisi bunu eşidərkən dedilər: «Bu Adam İlyası çağırır». 48Aralarından biri dərhal qaçıb bir süngər gətirdi, şərab sirkəsinə batırıb bir qamışın ucuna keçirərək İsaya verdi ki, içsin. 49O biriləri isə dedilər: «Onu rahat burax, görək İlyas gəlib Onu xilas edəcəkmi?» 50İsa yenə uca səslə qışqırıb ruhunu tapşırdı.
51O anda məbədin pərdəsi yuxarıdan aşağıya qədər iki yerə parçalandı. Yer sarsıldı, qayalar yarıldı. 52Qəbirlər açıldı, vəfat etmiş bir çox müqəddəsin cəsədi dirildi. 53Onlar İsanın dirilməsindən sonra qəbirlərdən çıxıb müqəddəs şəhərə girdilər və bir çox insana göründülər.
54İsaya nəzarət edən yüzbaşı və onunla birlikdə olan əsgərlər zəlzələni və baş verən şeyləri gördükdə «doğrudan da, bu Adam Allahın Oğlu idi» deyərək dəhşətə düşdülər.
55Orada olub-keçənlərə uzaqdan baxan bir çox qadın var idi ki, xidmət etmək üçün Qalileyadan İsanın ardınca gəlmişdilər. 56Məcdəlli Məryəm, Yaqub ilə Yusifin anası Məryəm və Zavdayın oğullarının anası da onların arasında idi.
57Axşam düşəndə İsanın şagirdi olmuş varlı bir adam – Yusif adlı bir Arimateyalı gəldi. 58O, Pilatın yanına gedib İsanın cəsədini istədi. Pilat da cəsədin ona verilməsini əmr etdi. 59Yusif cəsədi alıb təmiz bir kəfənə bükdü. 60Onu qaya içində qazdığı öz yeni qəbrinə qoydu və qəbirin ağzına bir iri daş yuvarlayıb getdi. 61Məcdəlli Məryəm və o biri Məryəm orada, qəbirin qarşısında oturmuşdular.
62Ertəsi gün, yəni Hazırlıq günündən sonrakı gün başçı kahinlərlə fariseylər Pilatın yanına toplaşıb 63dedilər: «Ağa, biz xatırlayırıq ki, o yalançı hələ sağ ikən “üç gün sonra diriləcəyəm” demişdi. 64Ona görə də əmr et ki, üçüncü günə qədər qəbirin təhlükəsizliyi qorunsun. Yoxsa şagirdləri gəlib Onu oğurlayar və xalqa “O, ölülər arasından dirildi” deyərlər. Axırıncı yalan birincisindən daha pis olar». 65Pilat onlara dedi: «Bir dəstə keşikçi götürün, gedin, bacardığınız kimi qəbirin təhlükəsizliyini qoruyun». 66Onlar gedib qəbirin qarşısında keşikçi dəstəsi qoydular və qəbir daşına möhür basdılar. Beləliklə, qəbirin təhlükəsizliyi qorundu.

Mark 15

1Səhər erkən başçı kahinlər, ağsaqqallar, ilahiyyatçılar və Ali Şuranın hamısı dərhal məşvərət edəndən sonra İsanın əl-qolunu bağlayaraq Pilatın yanına aparıb ona təslim etdilər. 2Pilat Ondan «Yəhudilərin Padşahı Sənsənmi?» deyə soruşdu. İsa cavabında ona dedi: «Sənin dediyin kimidir». 3Başçı kahinlər Onu çox şeydə ittiham edirdilər. 4Pilat Ondan yenə soruşdu: «Heç cavab verməyəcəksənmi? Gör Səni nə qədər ittiham edirlər!» 5Amma İsa yenə də ona cavab vermədi. Pilat buna heyrətləndi.
6Hər Pasxa bayramında Pilat xalqın xahişi ilə bir məhbusu azad edərdi. 7Üsyan zamanı adam öldürən üsyançılarla birlikdə Barabba adlı bir nəfər də həbs olunmuşdu. 8Xalq Pilatın yanına çıxıb ondan xahiş etməyə başladı ki, həmişəki kimi onların istəyini yerinə yetirsin. 9Pilat onlara cavab verərək dedi: «İstəyirsiniz, sizin üçün Yəhudilərin Padşahını azad edim?» 10Çünki başçı kahinlərin İsanı paxıllıqdan təslim etdiyini bilirdi. 11Ancaq başçı kahinlər xalqı qızışdırdılar ki, İsanın yox, Barabbanın azad olmasını xahiş etsinlər.
12Pilat yenə onlardan soruşaraq dedi: «Bəs nə istəyirsiniz? Yəhudilərin Padşahı dediyiniz bu Adama nə edim?» 13«Onu çarmıxa çək!» deyə yenə bağırdılar. 14Pilat «Axı O nə pislik edib?» deyə soruşdu. Onlarsa «Onu çarmıxa çək!» deyə daha ucadan bağırdılar. 15Xalqı razı salmaq istəyən Pilat onlar üçün Barabbanı azad etdi. İsanı isə qamçılatdıqdan sonra çarmıxa çəkilməyə təslim etdi.
16Əsgərlər İsanı həyətdən içəriyə, yəni vali sarayına apardılar. Bütün alayı topladılar. 17Ona tünd qırmızı bir xalat geyindirdilər və tikanlardan bir tac hörüb başına qoydular. 18«Yəhudilərin Padşahı sağ olsun!» deyərək İsanı salamlamağa başladılar. 19Sonra qamışla Onun başına vurub Ona tüpürdülər və önündə diz çökərək səcdə qıldılar. 20Onu ələ salandan sonra tünd qırmızı xalatı əynindən çıxarıb Öz paltarlarını geyindirdilər. Sonra Onu çarmıxa çəkmək üçün bayıra apardılar.
21O vaxt Şimon adlı Kirenalı bir nəfər kənd yerindən gəlib oradan keçirdi. O, İsgəndər və Rufusun atasıdır. Onu İsanın çarmıxını daşımağa məcbur etdilər.
22İsanı Qolqota adlanan yerə gətirdilər. «Qolqota» «Kəllə yeri» deməkdir. 23Ona mirra ilə qarışıq şərab vermək istədilər, amma O imtina etdi. 24İsanı çarmıxa çəkdilər. Paltarlarını isə «kimə nə düşdü-düşdü» deyə püşk ataraq aralarında bölüşdürdülər. 25Üçüncü saat idi ki, İsanı çarmıxa çəkdilər. 26Onun üzərində ittihamını göstərən belə yazı var idi: «Yəhudilərin Padşahı». 27Onunla birlikdə biri sağında, biri də solunda iki qulduru da çarmıxa çəkdilər. 28
29Gəlib-keçənlər başlarını yırğalayıb Ona böhtan ataraq «Nə oldu, ey məbədi dağıdıb üç gündə tikən! 30İndi Özünü xilas et və çarmıxdan düş!» deyirdilər. 31Başçı kahinlər də ilahiyyatçılarla birgə eyni şəkildə İsanı ələ salaraq bir-birlərinə deyirdilər: «Başqalarını xilas edirdi, amma Özünü xilas edə bilmir! 32İsrailin Padşahı Məsih qoy indi çarmıxdan düşsün ki, biz də görüb iman edək». İsa ilə birlikdə çarmıxa çəkilənlər də Onu təhqir edirdilər.
33Altıncı saatdan doqquzuncu saata qədər bütün yer üzünə qaranlıq çökdü. 34Doqquzuncu saatda İsa uca səslə nida edərək dedi:

«Elohi, Elohi, lema şavaqtani?»
Bu «Ey Allahım, Allahım, niyə Məni tərk etdin?» deməkdir. 35Orada dayananların bəzisi bunu eşidərkən dedi: «Baxın, İlyası çağırır». 36Bir nəfər qaçıb bir süngəri şərab sirkəsi ilə doldurdu və bir qamışın ucuna keçirərək İsaya verdi ki, içsin və dedi: «Onu rahat buraxın, görək İlyas gəlib Onu çarmıxdan düşürəcəkmi?» 37İsa uca səslə qışqırıb son nəfəsini verdi.
38O anda məbədin pərdəsi yuxarıdan aşağıya qədər iki yerə parçalandı. 39İsanın qarşısında duran yüzbaşı Onun son nəfəsini belə verdiyini gördükdə «doğrudan da, bu Adam Allahın Oğlu idi» dedi.
40Olub-keçənlərə uzaqdan baxan qadınlar da var idi. Məcdəlli Məryəm, kiçik Yaqubun və Yusifin anası Məryəmlə Şalomit də onların arasında idi. 41İsa hələ Qalileyada olanda bu qadınlar Onun ardınca getmiş və Ona xidmət etmişdilər. Onunla birgə Yerusəlimə gələn xeyli qadın da orada idi.
42O gün Hazırlıq günü, yəni Şənbədən əvvəlki gün idi. Artıq axşam düşəndə 43Ali Şuranın hörmətli üzvlərindən biri olan, Allahın Padşahlığını gözləyən Arimateyalı Yusif gəldi. O cəsarət edib Pilatın yanına getdi və İsanın cəsədini istədi. 44Pilat İsanın belə tez ölməsinə heyrət etdi və yüzbaşını yanına çağırıb soruşdu: «O çoxdanmı ölüb?» 45Yüzbaşıdan vəziyyəti öyrənəndən sonra cəsədi Yusifə verdi. 46Yusif kəfən aldı, cəsədi çarmıxdan endirib kəfənə bükdü və qayada qazılmış qəbirə qoydu. O, qəbirin ağzına bir daş yuvarladı. 47Məcdəlli Məryəm və Yusifin anası Məryəm baxıb cəsədin hara qoyulduğunu gördülər.

Yəhya 19

1Onda Pilat İsanı aparıb qamçılatdı. 2Əsgərlər də tikandan bir tac hörüb Onun başına qoydular və Ona tünd qırmızı paltar geyindirdilər. 3Onlar İsanın yanına gəlib «Yəhudilərin Padşahı sağ olsun!» deyirdilər və Ona şillə vururdular. 4Pilat yenə bayıra çıxıb Yəhudilərə dedi: «Budur, Onu bayıra, sizin yanınıza gətirirəm ki, Onda bir təqsir görmədiyimi biləsiniz». 5O zaman İsa başında tikandan tac, əynində tünd qırmızı paltar bayıra çıxdı. Pilat onlara dedi: «O Adam budur!» 6Başçı kahinlər və mühafizəçilər Onu gördükdə «Çarmıxa çək, çarmıxa çək!» deyə bağırdılar. Pilat onlara dedi: «Onu özünüz götürüb çarmıxa çəkin, çünki mən Onda bir təqsir görmürəm». 7Yəhudilər ona cavab verdilər: «Bizim bir qanunumuz var, bu qanuna görə O ölməlidir, çünki Özünü Allahın Oğlu adlandırır».
8Pilat bu sözü eşidəndə daha da qorxdu. 9Yenə vali sarayına girib İsadan soruşdu: «Sən haradansan?» Amma İsa ona cavab vermədi. 10Pilat Ona dedi: «Mənəmi cavab vermirsən? Bilmirsən ki, Səni azad etməyə yaxud çarmıxa çəkməyə səlahiyyətim var?» 11İsa ona cavab verdi: «Əgər sənə yuxarıdan verilməsəydi, Mənim üzərimdə heç bir səlahiyyətin olmazdı. Buna görə də Məni sənə təslim edənin günahı daha böyükdür». 12Bundan sonra Pilat Onu azad etməyə çalışdı, ancaq Yəhudilər bağırıb dedilər: «Əgər bu Adamı azad etsən, qeysərin dostu deyilsən. Kim özünü padşah elan edirsə, qeysərə qarşı çıxmış olur».
13Pilat bu sözü eşitdikdə İsanı bayıra apardı və ibranicə Qabbata, yəni Daş döşəmə deyilən yerdə hökm kürsüsünə oturdu. 14Pasxaya hazırlıq günü idi. Altıncı saat radələri idi. Pilat Yəhudilərə «Padşahınız budur!» dedi. 15Amma onlar «Yox, rədd olsun, rədd olsun! Onu çarmıxa çək!» deyə bağırdı. Pilat onlardan soruşdu: «Padşahınızımı çarmıxa çəkim?» Başçı kahinlər cavab verdilər: «Qeysərdən başqa padşahımız yoxdur!» 16Onda Pilat İsanı çarmıxa çəkilmək üçün onlara təslim etdi.
Əsgərlər İsanı götürüb apardılar. 17İsa çarmıxını Özü daşıyaraq ibranicə Qolqota, yəni «Kəllə yeri» adlanan yerə çıxdı. 18Orada Onu və başqa iki nəfəri çarmıxa çəkdilər: biri İsanın sağında, o biri isə solunda idi, İsa da ortada idi. 19Pilat bir lövhə yazıb onu çarmıxın üstündə asdırdı. Orada belə yazılmışdı: «Yəhudilərin Padşahı Nazaretli İsa». 20Yəhudilərin bir çoxu bu lövhəni oxudu, çünki İsanın çarmıxa çəkildiyi yer şəhərə yaxın idi və lövhədə ibranicə, latınca və yunanca yazılmışdı. 21Bunu görüb Yəhudi başçı kahinləri Pilata dedilər: «“Yəhudilərin Padşahı” yox, “Özünü Yəhudilərin Padşahı adlandıran” yaz». 22Pilat cavab verdi: «Nə yazdımsa, yazdım».
23Əsgərlər İsanı çarmıxa çəkdikləri zaman Onun paltarlarını götürüb hər əsgər üçün bir pay olmaqla dörd hissəyə böldülər. Tikişsiz və başdan-ayağa toxunma olan köynəyini götürdülər. 24Onlar bir-birinə dedilər: «Bunu cırmayaq, püşk ataq, görək kimin olur». Müqəddəs Yazıdakı

«Aralarında paltarlarımı bölüşdürdülər,
Geyimim üçün püşk atdılar»
sözü yerinə yetsin deyə əsgərlər bunu etdilər.
25İsanın çarmıxı yanında anası, anasının bacısı, Klopanın arvadı Məryəm və Məcdəlli Məryəm dayanmışdı. 26İsa anasını və onun yanında Öz sevimli şagirdinin dayandığını gördükdə anasına dedi: «Ana, bu sənin oğlundur!» 27Sonra isə şagirdə dedi: «Bu da sənin anandır!» Həmin andan sonra şagird onu öz evinə apardı.
28Daha sonra İsa hər şeyin artıq tamam olduğunu bilərək Müqəddəs Yazı tam yerinə yetsin deyə «Susadım!» dedi. 29Orada şərab sirkəsi ilə dolu bir qab qoyulmuşdu. Bir süngəri şərab sirkəsinə batıraraq züfaya taxıb İsanın ağzına yaxınlaşdırdılar. 30İsa şərab sirkəsini daddı. Sonra «tamam oldu» dedi və başını əyib ruhunu tapşırdı.
31Hazırlıq günü olduğuna görə Yəhudi başçıları Pilatdan çarmıxa çəkilənlərin baldırlarının qırılmasını və cəsədlərin götürülməsini xahiş etdilər. Onlar cəsədlərin Şənbə günü çarmıxda qalmasını istəmirdilər, çünki o Şənbə günü böyük bir bayram idi. 32Onda əsgərlər gəlib əvvəl İsa ilə çarmıxa çəkilən bir adamın, sonra isə o biri adamın baldırlarını qırdılar. 33İsanın yanına gələndə isə Onun artıq öldüyünü görüb baldırlarını qırmadılar. 34Amma əsgərlərdən biri Onun böyrünü nizə ilə deşdi, o anda oradan qan və su axdı. 35Bunu görən adam özü şəhadət edir və onun şəhadəti doğrudur, sizin də iman etməyiniz üçün həqiqəti söylədiyini bilir. 36Bunlar ona görə oldu ki, Müqəddəs Yazıdakı «Onun bir sümüyü də qırılmayacaq» sözü yerinə yetsin. 37Yenə başqa bir Yazıda «bədənini deşdikləri Şəxsə baxacaqlar» deyilir.
38Bundan sonra Arimateyalı Yusif Pilatdan İsanın cəsədini götürməyi xahiş etdi. Yusif İsanın şagirdi idi, amma Yəhudi başçılarından qorxduğu üçün bunu gizli saxlayırdı. Pilat ona izin verdi və Yusif gəlib İsanın cəsədini götürdü. 39Vaxtı ilə gecə ikən İsanın yanına gələn Nikodim də gəlib yüz litraya qədər qarışıq mirra və əzvay gətirdi. 40İsanın cəsədini götürüb Yəhudilərin dəfn adətinə uyğun olaraq ətirlərlə birgə kətan bezlərə sarıdılar. 41İsanın çarmıxa çəkildiyi yerdə bir bağça, bu bağçanın içində də hələ heç kəsin qoyulmadığı təzə bir qəbir var idi. 42Qəbir yaxında olduğuna görə İsanın cəsədini oraya qoydular, çünki o gün Yəhudilərin Hazırlıq günü idi.

Yəhya 6:25-71

25İsanı gölün o biri sahilində görəndə «Rabbi, buraya nə vaxt gəldin?» deyə soruşdular. 26İsa onlara cavab olaraq dedi: «Doğrusunu, doğrusunu sizə deyirəm: əlamətlər gördüyünüz üçün deyil, çörək yeyib doyduğunuz üçün Məni axtarırsınız. 27Keçib-gedən yemək üçün deyil, əbədi həyat verən, daim qalan yemək üçün işlər görün, onu sizə Bəşər Oğlu verəcək. Çünki Ata Allah Ona Öz möhürünü vurub». 28Onlar İsadan soruşdular: «Allahın istədiyi işləri görmək üçün biz nə edək?» 29İsa onlara cavab verdi: «Allahın istədiyi iş budur: Onun göndərdiyi Şəxsə iman edin».
30Onlar İsaya dedilər: «Sən nə əlamət göstərərsən ki, görüb Sənə inanaq? Nə iş görəcəksən? 31Ata-babalarımız çöldə manna yedi; bu barədə yazılıb: “Onlara yemək üçün göydən çörək verdi”». 32Onda İsa onlara dedi: «Doğrusunu, doğrusunu sizə deyirəm: sizə göydən çörək verən Musa deyildi, göydən həqiqi çörəyi sizə verən Atamdır. 33Çünki Allahın çörəyi budur ki, göydən enir və dünyaya həyat verir». 34Ona dedilər: «Ağa, Sən daim bizə bu çörəyi ver».
35İsa onlara dedi: «Həyat çörəyi Mənəm. Mənim yanıma gələn heç vaxt acmaz, Mənə iman edən heç vaxt susamaz. 36Lakin sizə dedim ki, Məni görürsünüz, amma iman etmirsiniz. 37Atanın Mənə verdiyi şəxslərin hamısı yanıma gələcək və yanıma gələni heç vaxt kənara atmaram. 38Çünki Öz iradəmi deyil, Məni Göndərənin iradəsini yerinə yetirmək üçün göydən enmişəm. 39Məni Göndərənin iradəsi budur ki, Mənə verdiyi şəxslərin heç birini həlak olmağa qoymayım, lakin son gündə onları dirildim. 40Çünki Atamın iradəsi budur ki, Oğulu görüb Ona iman edən hər şəxs əbədi həyata malik olsun və Mən onu son gündə dirildim».
41Bunun cavabında Yəhudilər İsanın «göydən enmiş çörək Mənəm» sözünə görə deyinib 42dedilər: «Bu, ata-anasını tanıdığımız, Yusifin Oğlu olan İsa deyilmi? İndi necə olur ki, “göydən enmişəm” deyir?» 43İsa onlara cavab verdi: «Öz-özünüzə deyinməyin. 44Əgər Məni göndərən Ata bir kəsi cəzb etməsə, o Mənim yanıma gələ bilməz. Yanıma gələni isə Mən son gündə dirildəcəyəm. 45Peyğəmbərlərin kitablarında yazılıb: “Onların hamısını Allah öyrədəcək”. Atadan eşidib öyrənən hər kəs Mənim yanıma gəlir. 46Əlbəttə, Allahdan gələn Şəxsdən savayı Atanı heç kəs görməyib, yalnız O, Atanı görüb. 47Doğrusunu, doğrusunu sizə deyirəm: iman edən əbədi həyata malikdir. 48Həyat çörəyi Mənəm. 49Ata-babalarınız çöldə manna yedilər və öldülər. 50Bu isə göydən enən elə bir çörəkdir ki, ondan yeyən şəxs heç vaxt ölməz. 51Göydən enmiş canlı çörək Mənəm. Əgər kimsə bu çörəkdən yesə, əbədi yaşayar. Dünyanın həyatı üçün verəcəyim çörək Öz ətimdir».
52Bunun cavabında Yəhudilər «Bu Adam yemək üçün Öz ətini bizə necə verə bilər?» deyib bir-birləri ilə mübahisə etdilər. 53Onda İsa onlara dedi: «Doğrusunu, doğrusunu sizə deyirəm: Bəşər Oğlunun ətindən yeyib qanından içməsəniz, daxilinizdə həyat olmayacaq. 54Mənim ətimdən yeyib qanımdan içən əbədi həyata malikdir və Mən onu son gündə dirildəcəyəm. 55Çünki Mənim ətim həqiqi yemək, qanım da həqiqi içkidir. 56Mənim ətimdən yeyib qanımdan içən Məndə qalır, Mən də onda qalıram. 57Var olan Ata Məni göndərdiyi kimi, Mən də Atanın sayəsində yaşadığım kimi Məndən yeyən də Mənim sayəmdə yaşayacaq. 58Göydən enmiş çörək budur, ata-babalarınızın yediyi kimi deyil. Onlar öldülər, amma bu çörəyi yeyən əbədi yaşayacaq». 59İsa bu sözləri Kefernahumda, sinaqoqda təlim öyrədərkən söylədi.
60Şagirdlərindən bir çoxu bu sözləri eşidəndə dedi: «Bu söz qəlizdir. Bunu kim anlaya bilər?» 61Lakin İsa şagirdlərinin buna görə deyindiklərini duyaraq onlara dedi: «Bu söz sizi büdrədirmi? 62Yaxşı, bəs Bəşər Oğlunun əvvəllər olduğu yerə qalxdığını görsəniz, necə? 63Həyat verən Ruhdur, cismani təbiətinsə heç faydası yoxdur. Sizə söylədiyim sözlər Ruh və həyat gətirir. 64Lakin sizin aranızda iman etməyənlər də var». Çünki İsa iman etməyənlərin və Ona xəyanət edəcək adamın kim olduğunu əvvəlcədən bilirdi. 65O dedi: «Buna görə də sizə söylədim ki, əgər Ata bir kəsə imkan verməsə, o Mənim yanıma gələ bilməz».
66Bunlardan sonra şagirdlərinin çoxu İsadan ayrılıb daha Onunla gəzmirdi. 67Onda İsa On İki şagirdə dedi: «Yoxsa siz də Məni tərk etmək istəyirsiniz?» 68Şimon Peter Ona cavab verdi: «Ya Rəbb, biz kimin yanına gedək? Əbədi həyatın sözlərini söyləyən Sənsən. 69Biz də iman etmişik və bilirik ki, Allahın Müqəddəsi Sənsən». 70İsa onlara dedi: «Siz On İki şagirdi Mən seçmədimmi? Amma sizdən biri iblisdir». 71O bu sözləri Şimon İskaryot oğlu Yəhuda barədə söylədi, çünki On İki şagirddən biri olduğu halda İsaya xəyanət edəcəkdi.

Romalılar 3:21-31

21Amma indi Qanuna bağlı olmayaraq Allahdan gələn salehlik zahir olub. Buna Qanun da, Peyğəmbərlərin yazıları da şəhadət edir. 22Allahdan gələn bu salehlik İsa Məsihə iman vasitəsilə Ona iman gətirənlərin hamısına verilir. Heç kəsə fərq qoyulmur. 23Çünki hamı günah edib, Allahın izzətindən məhrum olub 24və Onun lütfü ilə də Məsih İsada satın alınmağa nail olaraq bir hədiyyə kimi saleh sayılır. 25Allah İsanı kəffarə qurbanı olaraq təqdim etdi ki, iman edənlərin günahları Onun qanı vasitəsilə bağışlansın. Bunu Öz salehliyini göstərmək üçün etdi. Çünki səbirli olub qabaqca edilən günahları cəzasız qoymuşdu. 26Bunu etdi ki, indiki zamanda salehliyini zahir etsin; beləcə Özü ədalətli olsun, İsaya olan imana əsaslananı da saleh saysın.
27Bəs biz nə ilə öyünə bilərik? Heç bir şeylə. Hansı ehkama əsaslana bilərik? Qanuna əməl etmək ehkamınamı? Xeyr, yalnız iman ehkamına! 28Çünki bu nəticəyə gəlirik ki, insan Qanuna əməl etməklə deyil, iman vasitəsilə saleh sayılır. 29Məgər Allah yalnız Yəhudilərin Allahıdır? Başqa millətlərin də Allahı deyilmi? Əlbəttə, başqa millətlərin də Allahıdır. 30Çünki yalnız bir Allah var və O, sünnətliləri imanla, sünnətsizləri də iman vasitəsilə saleh sayacaq. 31Onda biz iman vasitəsilə Qanunu ləğv edirikmi? Əsla! Əksinə, onu bir daha təsdiq edirik.

1-ci Korinflilərə 11:17-34

17Sizin toplantılarınız xeyirdən çox zərər gətirdiyinə görə aşağıda yazılan əmrlərdən çıxış edərək sizi tərifləmirəm. 18Çünki əvvəl eşitmişəm ki, cəmiyyətdə yığılanda aranızda dəstəbazlıq olur. Buna mən bir az da olsa, inanıram. 19Çünki Allahın sınaqdan keçmiş adamları bəlli olsun deyə aranızda firqələrə bölünmə olmalıdır! 20Xüsusən bir yerə toplaşanda yediyiniz Rəbbin süfrəsi deyil. 21Çünki biriniz o birisini gözləmədən süfrənizi açırsınız və biri ac qalır, o birisi isə sərxoş olur. 22Yeyib-içmək üçün evləriniz yoxdurmu? Bəlkə siz Allahın cəmiyyətinə xor baxırsınız və yoxsulları utandırmaq istəyirsiniz? Sizə nə deyim? Sizi tərifləyimmi? Əsla! Bu işdə sizi tərifləməyəcəyəm.
23Çünki sizə çatdırdığım bu xəbəri Rəbbin Özündən qəbul etmişəm: Rəbb İsa Ona xəyanət edildiyi gecə əlinə çörək götürdü, 24şükür edib onu böldü və dedi: «Bu Mənim sizin üçün verilən bədənimdir. Bunu Məni xatırlamaq üçün edin». 25Eləcə də axşam yeməyindən sonra kasanı götürüb dedi: «Bu kasa Mənim qanımla bağladığım Yeni Əhddir. Bunu hər dəfə içəndə Məni xatırlamaq üçün edin». 26Çünki hər dəfə bu çörəyi yeyəndə və bu kasadan içəndə siz Rəbbin gəlişinədək Onun ölümünü bəyan edirsiniz.
27Buna görə də kim layiq olmayan tərzdə Rəbbin bu çörəyini yeyib yaxud Onun kasasından içsə, Rəbbin bədəninə və qanına qarşı təqsirkardır. 28Bunun əvəzinə qoy insan özünü yoxlasın və sonra bu çörəkdən yeyib bu kasadan içsin. 29Çünki kim Rəbbin bədənini dərk etməmiş yeyib-içsə, yeyib-içərək öz üzərinə mühakimə gətirir. 30Bu səbəbdən də bir çoxunuz zəif və xəstədir, bəziləri isə vəfat etmişdir. 31Əgər biz özümüzü düzgün dərk etsəydik, mühakiməyə düşməzdik. 32Rəbb bizi mühakimə edəndə dünya ilə birlikdə məhkum olunmayaq deyə bizi tərbiyə edir.
33Beləliklə, qardaşlarım, yeməyə toplaşanda bir-birinizi gözləyin. 34Ac olan varsa, qoy evində yesin ki, toplantınız mühakiməyə çevrilməsin. Qalan məsələləri isə özüm gələndə nizama salacağam.

Efeslilərə 2

1Siz bir zamanlar təqsirləriniz və günahlarınız üzündən ölü idiniz. 2Siz bu dünyanın gedişinə və havada olan hakimiyyətin, yəni indi Allaha itaətsiz insanlarda fəaliyyət göstərən ruhun hökmdarına uyaraq bu günahların içində həyat sürürdünüz. 3Hamımız bir zamanlar həmin insanlar arasında cismin və əqlin istəklərini yerinə yetirərək cismani təbiətimizin ehtiraslarına görə həyat sürürdük. Beləliklə, təbiətcə digər insanlar kimi Allahın qəzəbinə düçar idik.
4Lakin mərhəməti bol olan Allah bizi böyük məhəbbətlə sevdiyi üçün 5təqsirlərimiz üzündən ölü olduğumuz halda bizə Məsihlə birlikdə həyat verdi. Onun lütfü ilə xilas oldunuz. 6Allah bizi Məsih İsada, Onunla birlikdə dirildib səmada oturtdu. 7Bunu Məsih İsada bizə etdiyi xeyirxahlıqla lütfünün hədsiz zənginliyini gələcək dövrlərdə də göstərmək üçün etdi. 8Çünki iman vasitəsilə, lütflə xilas oldunuz. Bu, sizin nailiyyətiniz deyil, Allahın hədiyyəsidir. 9Əməllərlə deyil ki, heç kim öyünə bilməsin. 10Çünki biz Allahın yaratdığı əsərlərik, əvvəlcədən hazırladığı yaxşı əməllərinə görə həyat sürmək üçün Məsih İsada yaradıldıq.
11Buna görə cismən başqa millətlərdən olan sizlər bir zamanlar kim olduğunuzu yada salın; bədəndə əllə icra olunan sünnətə malik olub «sünnətlilər» deyə tanınanların «sünnətsiz» adlandırdığı sizlər 12o vaxt Məsihsiz, İsrail vətəndaşlığından kənar, Allahın vədinə əsaslanan Əhdlərə yad, dünyada ümidsiz və Allahdan məhrum idiniz. 13Amma bir zamanlar uzaq olan sizlər indi Məsih İsada Məsihin qanı sayəsində yaxın oldunuz.
14Çünki Məsih Özü barışığımızdır. O hər iki tərəfi bir etdi və bizi bir-birimizdən ayıran səddi, yəni ədavəti Öz cismi ilə yıxdı. 15Qanunu əmrləri və qaydaları ilə birlikdə ləğv etdi ki, hər iki tərəfdən Özündə yeni bir insan yaradaraq barışıq təmin etsin 16və çarmıx vasitəsilə hər ikisini tək bədəndə Allahla barışdırsın. O, ölümü ilə ədavəti yox etdi. 17O gəlib həm uzaqda olan sizlərə, həm də yaxındakılara bu barışdırma Müjdəsini yaydı. 18Çünki hər iki tərəfdən olan bizlər Onun vasitəsilə bir Ruhda Atanın hüzuruna çıxa bilərik. 19Deməli, artıq yad və qərib deyilsiniz, siz müqəddəslərlə birgə vətəndaş və Allah ailəsinin üzvüsünüz. 20Həvarilərlə peyğəmbərlərin təməli üzərində tikilmisiniz, guşədaşı isə Məsih İsa Özüdür. 21Bütün bina Onun üzərində birləşərək Rəbbə aid müqəddəs məbəd olmaq üçün ucalır. 22Siz də Ruh vasitəsilə Allahın məskəni olmaq üçün birlikdə Məsih üzərində tikilirsiniz.

Filipililərə 2:1-11

1Beləliklə, Məsihdə bir ruhlandırılma, məhəbbətdən yaranan bir təsəlli, Ruha bir şəriklik, bir rəhm və mərhəmət varsa, 2həmfikir olub bir-birinizə eyni məhəbbəti göstərərək canbir və həmrəy olmağınızla sevincimi bütövləşdirin. 3Heç bir işi özünü göstərərək və ya lovğalıqla etməyin. Qoy hər biriniz itaətkarlıqda digərini özündən üstün saysın 4və yalnız öz mənfəətini deyil, başqalarının da mənfəətini güdsün. 5Məsih İsa necə düşündü, siz də elə düşünün. 6Allah surətində olduğu halda O Özünü Allaha bərabər tutmağı bir haqq saymadı. 7Lakin Özünü heç etdi və qul surətinə salıb insanlara oxşar oldu. İnsan şəklini alıb 8Özünü aşağı tutdu və ölümə qədər – çarmıx üzərində ölümə qədər itaət göstərdi. 9Buna görə də Allah Onu çox ucaltdı və Ona lütflə bütün adlardan ali bir ad verdi ki, 10göydə, yerdə və yerin altında olanların hamısı İsanın adına ehtiram edərək diz çöksün 11və hər dil Ata Allahın izzəti üçün İsa Məsihin Rəbb olduğunu bəyan etsin.

1-ci Yəhya 1:5–2:2

5Məsihdən eşitdiyimiz və sizə elan etdiyimiz xəbər budur: Allah nurdur və Onda zərrə qədər də qaranlıq yoxdur. 6Əgər biz «Allahla şərikliyimiz var» dediyimiz halda qaranlıqda gəziriksə, demək, yalan danışırıq və həqiqətə əməl etmirik. 7Amma O, nurda olduğu kimi biz də nurda gəziriksə, onda bir-birimizlə şərikliyimiz var və Onun Oğlu İsanın qanı bizi hər günahdan təmizləyir. 8Əgər günahsız olduğumuzu iddia ediriksə, özümüzü aldadırıq və daxilimizdə həqiqət yoxdur. 9Amma günahlarımızı etiraf ediriksə, Allah sadiq və ədalətli olduğu üçün günahlarımızı bağışlayacaq və bizi hər haqsızlıqdan təmizləyəcək. 10Əgər günahkar olmadığımızı iddia ediriksə, onda Onu yalançı yerinə qoyuruq və daxilimizdə Onun sözü olmur.

2 1Övladlarım, bunları sizə yazıram ki, günah etməyəsiniz. Əgər kimsə günah etsə belə, Atanın hüzurunda Vəsatətçimiz var; O, saleh olan İsa Məsihdir. 2O bizim günahlarımıza görə – təkcə bizim günahlarımıza görə deyil, bütün dünyanın günahlarına görə kəffarə qurbanıdır.

Vəhy 5

1Mən taxtda Oturanın sağ əlində bir tumar gördüm ki, onun hər iki tərəfi də yazılmışdı və yeddi möhürlə möhürlənmişdi. 2Həmçinin gördüm ki, qüdrətli bir mələk uca səslə elan edir: «Tumarın möhürlərini qırmağa və onu açmağa kim layiqdir?» 3Amma nə göydə, nə yer üzündə, nə də yer altında bir kəs bu tumarı açmağı yaxud onun içinə baxmağı bacarmadı. 4Mən çox ağladım, çünki tumarı açmağa yaxud onun içinə baxmağa layiq olan bir kəs tapılmadı. 5Onda ağsaqqallardan biri mənə dedi: «Ağlama! Budur, Yəhuda qəbiləsindən olan Aslan, Davudun Kökü qalib gəlib; buna görə də O, tumarı və onun yeddi möhürünü aça bilir».
6Gördüm ki, taxtla dörd canlı məxluqun ortasında və ağsaqqalların arasında bir Quzu dayanıb; O sanki kəsilmiş vəziyyətdə idi. Onun yeddi buynuzu və yeddi gözü var idi ki, bunlar da bütün yer üzünə göndərilmiş Allahın yeddi ruhudur. 7Quzu yaxınlaşıb taxtda Oturanın sağ əlindən tumarı götürdü. 8O, tumarı götürdüyü zaman dörd canlı məxluq və iyirmi dörd ağsaqqal Quzunun önündə yerə qapandı. Hər birinin əlində çəng var idi və buxurla dolu qızıl nimçələr tuturdular ki, bunlar müqəddəslərin dualarıdır. 9Onlar yeni bir nəğmə oxuyaraq deyirdi:

«Sən tumarı götürüb
Onun möhürlərini qırmağa layiqsən.
Çünki Sən kəsildin
Və hər tayfadan, dildən, xalqdan və millətdən olanları
Allah üçün Öz qanın bahasına satın aldın.
10Onları Allahımızla birgə
Padşahlığa və kahinliyə şərik etdin;
Onlar da yer üzünə padşahlıq edəcək».
11Taxtın, canlı məxluqların və ağsaqqalların ətrafında saysız-hesabsız mələk gördüm və onların səsini eşitdim. 12Onlar uca səslə deyirdi:

«Kəsilmiş Quzu
Qüdrəti, sərvəti, hikməti, qüvvəti,
Şərəfi, izzəti və alqışı
Almağa layiqdir».
13Həmçinin mən göydə, yer üzündə, yer altında, dənizdə olan bütün məxluqların və oralardakı bütün varlıqların belə dediyini eşitdim:

«Taxtda Oturana və Quzuya əbədi olaraq
Alqış, şərəf, izzət və qüdrət olsun!»
14Dörd canlı məxluq da «Amin!» deyirdi. Onda ağsaqqallar yerə qapanıb səcdə etdilər.

Ef. 3:14-21

14Buna görə göylərdə və yer üzündə hər ailəyə ad verən Atanın qarşısında diz çökürəm ki, 16O, izzətinin zənginliyinə görə Öz Ruhu vasitəsilə sizi daxili varlığınızda qüvvə ilə möhkəmləndirsin 17və Məsih iman vasitəsilə ürəklərinizdə yaşasın. Siz də məhəbbətdə kök salıb təməl qoyasınız, 18belə ki bütün müqəddəslərlə birlikdə Məsihin məhəbbətinin nə qədər geniş, uzun, uca və dərin olduğunu başa düşməyə, 19hər dərrakədən üstün olan bu məhəbbəti dərk etməyə gücünüz çatsın. Beləliklə, siz Allahın bütövlüyündə bütöv olasınız.
20Bizdə fəaliyyət göstərən qüdrətlə istədiyimiz yaxud düşündüyümüz hər şeydən daha artığını etməyə qadir olan Allaha 21imanlılar cəmiyyətində və Məsih İsada izzət bütün nəsillər boyunca əbədi olsun! Amin.

Ef. 3:14

14Buna görə göylərdə və yer üzündə hər ailəyə ad verən Atanın qarşısında diz çökürəm ki,

Ef. 3:12

12Məsihdə və Məsihə olan iman vasitəsilə Allaha cəsarət və etibarla yaxınlaşa bilirik.

Ef. 3:14

14Buna görə göylərdə və yer üzündə hər ailəyə ad verən Atanın qarşısında diz çökürəm ki,

Ef. 3:16-19

16O, izzətinin zənginliyinə görə Öz Ruhu vasitəsilə sizi daxili varlığınızda qüvvə ilə möhkəmləndirsin 17və Məsih iman vasitəsilə ürəklərinizdə yaşasın. Siz də məhəbbətdə kök salıb təməl qoyasınız, 18belə ki bütün müqəddəslərlə birlikdə Məsihin məhəbbətinin nə qədər geniş, uzun, uca və dərin olduğunu başa düşməyə, 19hər dərrakədən üstün olan bu məhəbbəti dərk etməyə gücünüz çatsın. Beləliklə, siz Allahın bütövlüyündə bütöv olasınız.

Ef. 3:16

16O, izzətinin zənginliyinə görə Öz Ruhu vasitəsilə sizi daxili varlığınızda qüvvə ilə möhkəmləndirsin

Ef. 3:17

17və Məsih iman vasitəsilə ürəklərinizdə yaşasın. Siz də məhəbbətdə kök salıb təməl qoyasınız,

Ef. 3:17-19

17və Məsih iman vasitəsilə ürəklərinizdə yaşasın. Siz də məhəbbətdə kök salıb təməl qoyasınız, 18belə ki bütün müqəddəslərlə birlikdə Məsihin məhəbbətinin nə qədər geniş, uzun, uca və dərin olduğunu başa düşməyə, 19hər dərrakədən üstün olan bu məhəbbəti dərk etməyə gücünüz çatsın. Beləliklə, siz Allahın bütövlüyündə bütöv olasınız.

Ef. 3:19

19hər dərrakədən üstün olan bu məhəbbəti dərk etməyə gücünüz çatsın. Beləliklə, siz Allahın bütövlüyündə bütöv olasınız.

Ef. 3:20

20Bizdə fəaliyyət göstərən qüdrətlə istədiyimiz yaxud düşündüyümüz hər şeydən daha artığını etməyə qadir olan Allaha

Ef. 3:21

21imanlılar cəmiyyətində və Məsih İsada izzət bütün nəsillər boyunca əbədi olsun! Amin.

Ef. 3:16-19

16O, izzətinin zənginliyinə görə Öz Ruhu vasitəsilə sizi daxili varlığınızda qüvvə ilə möhkəmləndirsin 17və Məsih iman vasitəsilə ürəklərinizdə yaşasın. Siz də məhəbbətdə kök salıb təməl qoyasınız, 18belə ki bütün müqəddəslərlə birlikdə Məsihin məhəbbətinin nə qədər geniş, uzun, uca və dərin olduğunu başa düşməyə, 19hər dərrakədən üstün olan bu məhəbbəti dərk etməyə gücünüz çatsın. Beləliklə, siz Allahın bütövlüyündə bütöv olasınız.

Ef. 1:17-19

17və Məsih iman vasitəsilə ürəklərinizdə yaşasın. Siz də məhəbbətdə kök salıb təməl qoyasınız, 18belə ki bütün müqəddəslərlə birlikdə Məsihin məhəbbətinin nə qədər geniş, uzun, uca və dərin olduğunu başa düşməyə, 19hər dərrakədən üstün olan bu məhəbbəti dərk etməyə gücünüz çatsın. Beləliklə, siz Allahın bütövlüyündə bütöv olasınız.

Fil. 1:9-11

9Dua edirəm ki, məhəbbətiniz bilik və hər cür idrak baxımından get-gedə daha çox artsın, 10siz Məsihin zühur edəcəyi gün pak və nöqsansız, Allahın izzəti və mədhi üçün İsa Məsihdən gələn salehlik bəhrələri ilə dolu olmaq üçün ən ali dəyərləri ayırd edə biləsiniz.

Kol. 1:9-12

9Ona görə bunu eşitdiyimiz gündən bəri sizin tam hikmət və ruhani idrakla Allahın iradəsini bütünlüklə qavramanız üçün biz də dualarımızı və yalvarışlarımızı kəsmədik. 10Belə ki Rəbbə layiq şəkildə həyat sürərək Onu hər cəhətdən razı salasınız və hər cür xeyirli əməldə bəhrə verib Allahı tanımaqda böyüyəsiniz, 11hər şeyə dözərək səbir edə bilməniz üçün Onun izzətli qüvvəsinə güvənərək hər cür qüdrətlə möhkəmlənəsiniz, 12müqəddəslərin nurda olan irsinə şərik olmanız üçün sizə səlahiyyət verən Ataya sevinclə şükür edəsiniz.

Mat. 6:5-15

5Dua etdiyiniz zaman da ikiüzlülər kimi olmayın. Çünki belələri adamlar onları görsün deyə sinaqoqlarda və küçə tinlərində durub dua etməyi sevirlər. Sizə doğrusunu deyirəm: onlar mükafatlarını alıblar. 6Amma sən dua etdiyin zaman öz otağına gir və qapını örtüb gizlində olan Atana dua et. Gizlində olanı görən Atan səni mükafatlandıracaq.
7Dua edəndə bütpərəstlər kimi boşboğazlıq etməyin. Çünki onlar düşünür ki, çox söz söyləməklə eşidiləcəklər. 8Siz onlara bənzəməyin! Çünki Atanız nələrə ehtiyacınız olduğunu siz Ondan diləməzdən əvvəl bilir.

9Buna görə siz belə dua edin:
“Göylərdə olan Atamız,
Adın müqəddəs tutulsun,
10Padşahlığın gəlsin,
Göydə olduğu kimi
Yerdə də Sənin iradən olsun.
11Gündəlik çörəyimizi bizə bu gün ver.
12Bizə borclu olanları bağışladığımız kimi
Bizim borclarımızı da bağışla.
13Bizi sınağa çəkmə,
Lakin bizi şər olandan xilas et.
Çünki padşahlıq, qüdrət və izzət
Əbədi olaraq Sənindir. Amin.”
14Əgər başqa insanların təqsirlərini bağışlasanız, Səmavi Atanız da sizi bağışlayar. 15Amma siz başqa insanları bağışlamasanız, Atanız da sizin təqsirlərinizi bağışlamaz.

Zəb. 33:1-11

1Ey salehlər, Rəbbi mədh edin,
Ürəyidüz olanlara həmd söyləmək yaraşır.
2Lira çalın, Rəbbə şükür edin,
On telli çənglə Onu tərənnüm edin,
3Ona yeni bir nəğmə oxuyun,
Sevinc nidaları ilə çalın.
4Çünki Rəbbin sözü haqdır,
Hər işini sədaqətlə aparır.
5Rəbb salehliyi və ədaləti sevir,
Yer üzü Onun məhəbbəti ilə dolur.
6Göylər Rəbbin sözü ilə,
Səma cisimləri Onun hökmü ilə yarandı.
7Dənizin sularını bir yerə yığdı,
Dərin suları anbarlarda saxladı.
8Qoy bütün dünya Rəbdən qorxsun,
Bütün yer üzünün əhalisi Onu şərəfləndirsin.
9Çünki nə söylədi, mövcud oldu,
Nə əmr etdi, quruldu.
10Rəbb millətlərin məsləhətini puç edər,
Xalqların məqsədini heç edər.
11Lakin Rəbbin məsləhəti əbədi olar,
Ürəyinin məqsədi nəsillər ötsə də, qalar.

Zəb. 59:16-17

16Mən isə Sənin qüdrətini tərənnüm edəcəyəm,
Sübh tezdən məhəbbətini mədh edəcəyəm.
Çünki Sən mənə qala olmusan,
Dar günümdə mənim pənahımsan.
17Ey mənə qüvvət verən,
Səni tərənnüm edəcəyəm!
Ey Allahım, qalamsan,
Mənə məhəbbətini göstərirsən!

1 Sal. 5:18

18hər vəziyyətdə şükür edin. Çünki bunlar Məsih İsada olan sizlər üçün Allahın iradəsidir.

Ef. 5:20

20Həmişə hər şeyə görə Rəbbimiz İsa Məsihin adı ilə Ata Allaha şükür edin.

Zəb. 118:21

21Ya Rəbb, Sənə şükür edirəm,
Çünki cavab verərək məni xilas etmisən!

1 Yəh. 1:8-2:2

8Əgər günahsız olduğumuzu iddia ediriksə, özümüzü aldadırıq və daxilimizdə həqiqət yoxdur. 9Amma günahlarımızı etiraf ediriksə, Allah sadiq və ədalətli olduğu üçün günahlarımızı bağışlayacaq və bizi hər haqsızlıqdan təmizləyəcək. 10Əgər günahkar olmadığımızı iddia ediriksə, onda Onu yalançı yerinə qoyuruq və daxilimizdə Onun sözü olmur.

2 1Övladlarım, bunları sizə yazıram ki, günah etməyəsiniz. Əgər kimsə günah etsə belə, Atanın hüzurunda Vəsatətçimiz var; O, saleh olan İsa Məsihdir. 2O bizim günahlarımıza görə – təkcə bizim günahlarımıza görə deyil, bütün dünyanın günahlarına görə kəffarə qurbanıdır.

Mat. 6:12

12Bizə borclu olanları bağışladığımız kimi
Bizim borclarımızı da bağışla.

Zəb. 32:3-5

3Etiraf etməyəndə
Bütün gün nalə çəkməkdən
Sümüklərim taqətdən düşdü.
4Əlin üzərimdə gecə-gündüz ağırlaşdı,
Sanki yayın quraqlığı məni taqətdən saldı. Sela
5Sonra Sənə günahımı etiraf etdim,
Təqsirlərimi gizlətmədim.
Dedim: «Üsyankarlığımı Rəbbə etiraf edirəm».
Təqsirimi, günahımı bağışladın.

Zəb. 38:18

18Təqsirlərimi etiraf edirəm,
Günahlarım üçün nigarançılıq çəkirəm.

Sül. 28:13

13Günahlarını ört-basdır edən uğur qazanmaz,
Onu etiraf edərək tərk edən mərhəmət tapar.

Fil. 4:6-7

6Heç nəyin qayğısını çəkməyin, amma hər barədə xahişlərinizi Allaha dualarla, yalvarışlarla, şükür edə-edə bildirin. 7Onda Allahın ağlagəlməz sülhü ürəklərinizi və düşüncələrinizi Məsih İsada qoruyacaq.

Yaq. 5:13

13Aranızda əzab çəkən varmı? Qoy dua etsin. Şadlanan varmı? Qoy ilahi oxusun.

Mat. 6:11

11Gündəlik çörəyimizi bizə bu gün ver.

Mat. 6:13

13Bizi sınağa çəkmə,
Lakin bizi şər olandan xilas et.
Çünki padşahlıq, qüdrət və izzət
Əbədi olaraq Sənindir. Amin.”

Mat. 26:41

41Oyaq durub dua edin ki, sınağa düşməyəsiniz. Ruh həvəsli, cisim isə gücsüzdür».

Mat. 7:7-11

7Diləyin, sizə veriləcək, axtarın, tapacaqsınız, qapını döyün və sizə açılacaq. 8Çünki hər diləyən alar, axtaran tapar, qapı döyənə açılar. 9Aranızdan kimsə oğlu ondan çörək diləsə, ona daş verərmi? 10Ya da balıq diləsə, ona ilan verərmi? 11Beləliklə, siz pis olduğunuz halda öz övladlarınıza yaxşı hədiyyələr verməyi bilirsinizsə, göylərdə olan Atanızın Ondan diləyənlərə gözəl hədiyyələr verəcəyi nə qədər yəqindir!

Ef. 6:18-20

18Hər cür dua və yalvarışla, həmişə Ruhun idarəsi ilə dua edin. Bu məqsəd uğrunda tamamilə mətin olub oyaq qalaraq bütün müqəddəslər üçün dua edin. 19Ağzımı hər açanda mənə lazımi söz verilsin deyə mənim üçün də dua edin ki, uğrunda zəncirlə bağlı halda elçilik etdiyim Müjdənin sirrini açım və bu Müjdəni lazımınca cəsarətlə bəyan edə bilim.

Kol. 1:9-12

9Ona görə bunu eşitdiyimiz gündən bəri sizin tam hikmət və ruhani idrakla Allahın iradəsini bütünlüklə qavramanız üçün biz də dualarımızı və yalvarışlarımızı kəsmədik. 10Belə ki Rəbbə layiq şəkildə həyat sürərək Onu hər cəhətdən razı salasınız və hər cür xeyirli əməldə bəhrə verib Allahı tanımaqda böyüyəsiniz, 11hər şeyə dözərək səbir edə bilməniz üçün Onun izzətli qüvvəsinə güvənərək hər cür qüdrətlə möhkəmlənəsiniz, 12müqəddəslərin nurda olan irsinə şərik olmanız üçün sizə səlahiyyət verən Ataya sevinclə şükür edəsiniz.

Kol. 4:12

12Məsih İsanın qulu və sizlərdən olan Epafra sizə salam göndərir. Allahın hər iradəsini yerinə yetirərək kamil və tam əminliklə möhkəm dayanasız deyə o sizin üçün hər zaman dualar edərək mübarizə aparır.

Yaq. 5:16

16Beləliklə, günahlarınızı bir-birinizə etiraf edin və bir-biriniz üçün dua edin ki, sağalasınız. Saleh adamın duası çox güclü və təsirlidir.

1 Tim. 2:1-2

1Hər şeydən əvvəl xahiş edirəm: möminlik və ləyaqətlə sakit və rahat ömür sürməyimiz üçün, bütün insanlar, o cümlədən, padşahlar və hakimiyyət sahibi olanların hamısı üçün yalvarış, dua, vəsatət və şükürlər edilsin.

Mat. 5:44-45

44Mənsə sizə deyirəm ki, düşmənlərinizi sevin, sizi təqib edənlər üçün dua edin. 45Belə ki siz göylərdə olan Atanızın övladları olasınız. Çünki O, günəşini həm pislərin, həm yaxşıların üzərinə doğurur, yağışını da həm salehlərin, həm də saleh olmayanların üzərinə yağdırır.

Rom. 10:17

17Beləliklə, iman eşitməkdən, eşitmək də Məsihin kəlamı vasitəsilə yaranır.

Luka 4:38-40

38İsa sinaqoqdan çıxıb Şimonun evinə gəldi. Şimonun qayınanası isə yüksək qızdırma içində yatırdı. Bu qadından ötrü İsadan kömək istədilər. 39İsa ona yaxınlaşıb qızdırma xəstəliyinə qadağan etdi və qadının qızdırması düşdü. Qadın o anda durub onlara xidmət etməyə başladı. 40Gün batanda hamı müxtəlif xəstəliyə tutulanları İsanın yanına gətirdi. O hər birinin üzərinə əllərini qoyub onlara şəfa verdi.

Luka 5:12-13

12Bir gün İsa şəhərlərin birində olarkən bütün bədəni cüzama tutulmuş bir kişi ilə rastlaşdı. Bu adam İsanı görüb üzüstə yerə qapanaraq yalvardı: «Ya Rəbb, əgər istəsən, məni pak edə bilərsən». 13İsa əlini uzadıb ona toxundu və dedi: «İstəyirəm, pak ol!» Dərhal bu adam cüzamdan sağaldı.

Luka 7:1-10

1İsa Ona qulaq asan camaata sözlərini deyib qurtarandan sonra Kefernahuma daxil oldu. 2Orada bir yüzbaşının çox dəyərli qulu xəstələnib ölüm yatağına düşmüşdü. 3Bu yüzbaşı İsa haqqında eşidəndə gəlib qulunu sağaltsın deyə Yəhudilərin bəzi ağsaqqallarını Onun yanına göndərdi. 4Onlar İsanın yanına gəlib Ona ürəkdən yalvardılar və belə dedilər: «Bu adam Sənin köməyinə layiqdir. 5Çünki o bizim millətimizi sevir və bizim üçün sinaqoq tikdirib». 6İsa onlarla birlikdə yola düşdü. O, evə yaxınlaşarkən yüzbaşı bəzi dostlarını yollayıb Ona belə xəbər göndərdi: «Ya Rəbb, zəhmət çəkmə. Mən layiq deyiləm ki, Sən mənim evimə girəsən. 7Bu səbəbə görə yanına gəlməyə də özümü layiq bilmədim. Amma bir söz söylə ki, xidmətçim sağalsın. 8Çünki mən də tabeçilik altında olan bir adamam, mənim də tabeçiliyimdə əsgərlər var. Birinə “Get!” deyirəm, o gedir, digərinə isə “Gəl!” deyirəm, o da gəlir. Quluma “Bunu et!” deyirəm, o da edir». 9Bunu eşidən İsa yüzbaşıya heyrət etdi. O dönüb ardınca gələn camaata dedi: «Sizə deyirəm: heç İsraildə də bu qədər böyük iman görmədim». 10Göndərilən adamlar evə qayıdanda xəstə qulun sağlam olduğunu gördülər.

Həv. 4:1-31

1Kahinlər, məbəd mühafizəçilərinin başçısı və sadukeylər xalqa vəz edən Peterlə Yəhyanın üstünə getdilər. 2Çünki bu həvarilərin xalqı öyrətməsinə, İsaya şamil edərək ölülər arasından dirilməni bəyan etməsinə qıcıqlandılar. 3Onları tutdular və axşam olduğu üçün sabahkı günə qədər zindanda saxladılar. 4Lakin onların sözünə qulaq asanlardan bir çoxu iman etdi. Beləliklə, iman edən kişilərin sayı beş minə qədər çatdı.
5Ertəsi gün Yəhudilərin rəhbərləri, ağsaqqalları və ilahiyyatçıları Yerusəlimə toplaşdılar. 6Baş kahin Xanan, Qayafa, Yəhya, İsgəndər və baş kahinin nəslindən olanların hamısı orada idi. 7Peterlə Yəhyanı onların qarşısına gətirib soruşdular: «Siz bunu hansı qüdrətlə, kimin adı ilə edirsiniz?» 8O zaman Peter Müqəddəs Ruhla dolub dedi: «Ey xalqın rəhbərləri və ağsaqqalları! 9Əgər bu gün biz bir xəstəyə etdiyimiz yaxşılığa və onun necə sağalmasına görə sorğu-suala çəkiliriksə, 10hamınız, bütün İsrail xalqı bilsin ki, bu adam sizin çarmıxa çəkdiyiniz, lakin Allahın ölülər arasından diriltdiyi Nazaretli İsa Məsihin adı ilə qarşınızda sağlam durub. 11Siz “bənnaların rədd etdiyi daş guşədaşı olan” həmin İsadır. 12Ondan başqa heç kimdə xilas yoxdur. Çünki səma altında biz insanlara verilən başqa bir ad yoxdur ki, onun vasitəsilə xilas olaq».
13Onlar Peter və Yəhyanın cəsarətini görəndə, onların savadsız, sadə insanlar olduğunu biləndə heyrətə düşdülər, amma tanıdılar ki, onlar İsa ilə birgə olmuşdular. 14Şəfa tapan adam Peter və Yəhya ilə birgə onların gözləri qarşısında durmuşdu, buna görə onların əleyhinə heç nə deyə bilmədilər. 15Ali Şuranın üzvləri onlara bayıra çıxmağı əmr edəndən sonra aralarında müzakirəyə başlayıb 16dedilər: «Bu adamlara nə edək? Bütün Yerusəlim əhalisinə aydın olub ki, bu adamların əli ilə əhəmiyyətli bir əlamət göstərilib və biz bunu dana bilmərik. 17Amma bu xəbərin xalq arasında daha çox yayılmasının qarşısını almaq üçün onlara hədə-qorxu gələk ki, bundan sonra bu Adı çəkib heç kimə heç nə deməsinlər». 18Beləcə onları çağırıb əmr verdilər ki, İsanın adını bəyan etmək və bu adla hər hansı bir təlim öyrətmək qadağandır. 19Lakin Peterlə Yəhya cavab verib dedilər: «Özünüz qərar verin, Allaha deyil, sizə qulaq asmaq Allahın gözündə nə qədər doğrudur? 20Axı eşidib-gördüklərimizi deməyə bilmərik». 21Ali Şuranın üzvləri onlara cəza vermək üçün imkan tapa bilmədiklərinə görə onları bir daha hədələyəndən sonra azadlığa buraxdılar. Çünki bütün xalq baş verən hadisəyə görə Allahı izzətləndirdi. 22Bu əlamət vasitəsilə sağalan adamın qırxdan artıq yaşı var idi.
23Azadlığa buraxılan Peter və Yəhya öz yoldaşlarının yanına gəlib başçı kahinlərlə ağsaqqalların sözlərini onlara çatdırdılar. 24Yoldaşları bunu eşidərkən bir nəfər kimi Allaha nida etdilər: «Ey Pərvərdigarımız, yeri, göyü, dənizi və bunların içindəki hər şeyi yaradan Sənsən. 25Müqəddəs Ruh vasitəsilə Öz qulun atamız Davudun dili ilə belə dedin:

“Nə üçün millətlər belə hirslənir,
Ümmətlər boş şeylər düşünür?
26Dünya şahları yığışır,
Hökmdarlar Rəbbə və Onun məsh etdiyinə qarşı birləşir”.
27Həqiqətən, Hirod və Ponti Pilat başqa millətlər və İsrail xalqı ilə birlikdə Sənin məsh etdiyin müqəddəs Qulun İsanın əleyhinə bu şəhərdə toplaşdı ki, 28Sənin əvvəldən qərar verdiyin, Sənin əlində və niyyətində olan şeyləri həyata keçirsin. 29İndi, ya Rəbb, onların etdikləri hədə-qorxuya bax! Biz qullarına güc ver ki, Sənin sözlərini tam cəsarətlə yayaq. 30Xəstələri sağaltmaq üçün əlini uzat və müqəddəs Qulun İsanın adı ilə əlamətlər və xariqələr göstər». 31Onlar dualarını qurtaran kimi toplandıqları yer lərzəyə gəldi və onların hamısı Müqəddəs Ruhla dolub Allahın kəlamını cəsarətlə yaymağa başladı.

Luka 4:31-37

31İsa Qalileyanın Kefernahum şəhərinə gəldi və Şənbə günü onlara təlim öyrətməyə başladı. 32Onun təliminə təəccüblənirdilər, çünki O, səlahiyyətlə danışırdı. 33Həmin vaxt sinaqoqda cinə – natəmiz ruha tutulmuş bir nəfər var idi. O ucadan çığırdı: 34«Nə olub? Ey Nazaretli İsa, bizdən nə istəyirsən? Bizi məhv etməyəmi gəlmisən? Mən bilirəm Sən Kimsən: Allahın Müqəddəsisən!» 35Amma İsa ona qadağan edib dedi: «Sus və bu adamdan çıx!» Cin bu adamı hamının qabağında yerə yıxıb heç bir zərər vermədən ondan çıxdı. 36Hamı heyrətə düşdü və bir-birinə dedi: «Bu söz nədir? O, natəmiz ruhlara səlahiyyət və qüdrətlə əmr edir, onlar da çıxır!» 37İsa haqqında xəbər bu bölgənin hər yerinə yayıldı.

Mark 5:1-20

1Onlar gölün o biri sahilində yerləşən Gerasalıların diyarına getdilər. 2İsa qayıqdan düşən kimi qəbir mağaralarından natəmiz ruha tutulmuş bir adam Onunla qarşılaşdı. 3O, mağaralarda yaşayırdı və heç kim onu hətta zəncirləyərək saxlaya bilmirdi. 4Neçə dəfə ona buxov, zəncir vurmuşdular, lakin o, zəncirləri qırmış, buxovları parçalamışdı. Heç kəsin onu sakit etməyə gücü çatmırdı. 5Həmişə, gecə-gündüz qəbiristanlıqda, dağlarda çığırır və özünü daşlarla yaralayırdı. 6O, İsanı uzaqdan görəndə qaçıb Ona səcdə qıldı, 7bərkdən çığıraraq dedi: «Ey İsa, Allah-Taalanın Oğlu, məndən nə istəyirsən? Səni and verirəm Allaha, mənə iztirab vermə!» 8Çünki İsa ona demişdi: «Ey natəmiz ruh, bu adamdan çıx!» 9Sonra İsa ondan soruşdu: «Sənin adın nədir?» O cavab verdi: «Mənim adım Qoşundur, çünki biz çoxuq». 10Ruhları bu diyardan qovmasın deyə o, İsaya çox yalvardı.
11Orada – dağın yamacında böyük bir donuz sürüsü otlayırdı. 12Natəmiz ruhlar İsaya yalvardılar: «Bizi donuzlara göndər ki, onların içinə girək». 13İsa onlara izin verdi. Natəmiz ruhlar adamdan çıxıb donuzların içinə girdi. İki min baş heyvandan ibarət sürü də uçurumdan aşağı, gölə atılıb orada boğuldu.
14Donuz otaranlar qaçıb bu xəbəri şəhər və kəndlərdə yaydılar. Camaat nə baş verdiyinə tamaşa etməyə gəldi. 15Onlar İsanın yanına gəldilər, əvvəlcə bir qoşun cinə tutulmuş adamın geyinmiş və ağıllanmış oturduğunu görüb qorxuya düşdülər. 16Hadisəni görənlər cinə tutulmuş adamın başına gələnlər və donuzlar haqqında camaata söylədilər. 17İsaya yalvarmağa başladılar ki, onların bölgəsindən çıxsın. 18İsa qayığa minəndə əvvəlcə cinə tutulmuş adam Ona yalvardı ki, İsanın yanında qalsın. 19İsa ona izin vermədi, amma dedi: «Evinə, qohum-əqrəbanın yanına get, Rəbbin sənə etdiyi hər şeyi və sənə necə mərhəmət göstərdiyini onlara danış». 20Bu adam da gedib İsanın ona etdiyi hər şeyi Dekapolis bölgəsində yaymağa başladı və hamı heyrətləndi.

Zəb. 51

1Məhəbbətinə görə, ey Allah, mənə rəhm et,
Bol mərhəmətinə görə qanunsuzluqlarımı sil.
2Təqsirimi tamamilə yu,
Günahımdan məni təmizlə.
3Çünki qanunsuzluqlarımı bilirəm,
Günahım daim gözümün qarşısındadır.
4Sənə, yalnız Sənə qarşı günah işlətmişəm,
Gözündə pis sayılanı etmişəm.
Mənə görə çıxarılan hökmündə ədalətlisən,
Məni məhkum etməkdə haqlısan.
5Mən doğulandan bəri günahkaram,
Ana bətnindən belə, təqsirkaram.
6Sənsə ürəkdə düzlüyün olmasını istəyirsən,
Mənə daxilən hikmət öyrət.
7Məni züfa ilə pak et, təmiz olum,
Məni yu, qardan da ağ olum.
8Mənə şadlıq, sevinc səsini eşitdir,
Qırdığın sümüklərim xoşhallansın.
9Üzünü tut, günahlarımı görmə,
Bütün təqsirlərimi sil.
10Ey Allah, məndə təmiz ürək yarat,
Daxilimə yenidən sədaqət ruhunu ver.
11Məni Öz hüzurundan atma,
Müqəddəs Ruhunu məndən götürmə.
12Xilasının sevincini mənə qaytar,
İtaətkarlıq ruhu verib mənə dayaq ol.
13Qoy Sənin yollarını qanunsuzlara öyrədim,
Günahkarlar Sənə sarı dönsünlər.
14Ey Allah, məni azad et,
Qan tökmək təqsirindən məni qurtar,
Dilim ədalətini mədh etsin.
15Ey Xudavənd, Sən dilimi aç,
Ağzımla Sənə olan həmdlərimi bəyan edim.
16Sən qurbanlardan zövq almazsan,
Yoxsa kəsərdim.
Yandırma qurbanlarından razı qalmazsan,
17Allaha məqbul olan qurban sınmış ruhdur,
Sən sınan və peşman olan ürəyə xor baxmazsan, ey Allah!
18Lütfünlə Siona yaxşılıq et,
Yerusəlimin divarlarını bərpa et.
19Onda doğru yolla təqdim edilən qurbanlardan,
Bütöv yandırma qurbanlarından zövq alarsan.
O zaman qurbangahında buğalar qurban kəsilər.

Zəb. 32

1Üsyankarlığı bağışlanan,
Günahı əfv olunan insan
Nə bəxtiyardır!
2Rəbb tərəfindən təqsirkar sayılmayan,
Qəlbində hiylə olmayan insan
Nə bəxtiyardır!
3Etiraf etməyəndə
Bütün gün nalə çəkməkdən
Sümüklərim taqətdən düşdü.
4Əlin üzərimdə gecə-gündüz ağırlaşdı,
Sanki yayın quraqlığı məni taqətdən saldı. Sela
5Sonra Sənə günahımı etiraf etdim,
Təqsirlərimi gizlətmədim.
Dedim: «Üsyankarlığımı Rəbbə etiraf edirəm».
Təqsirimi, günahımı bağışladın. Sela
6Buna görə hər bir mömin
Səni tapan zaman Sənə dua etsin.
Azğın sellər daşsa da,
Möminə toxunmaz.
7Sığınacaq yerim Sənsən,
Məni dardan hifz edirsən.
Zəfər harayı ilə
Ətrafımda dövr edirsən. Sela
8Dedin: «Sənə təlim verəcəyəm,
Gedəcəyin yolu öyrədəcəyəm.
Nəsihət verəcəyəm,
Gözüm sənin üstündə olacaq.
9At yaxud qatır kimi
Şüursuz olmayın.
Cilov, yüyən vurulmasa,
Onlar idarə edilə bilməz».
10Pislərin başına çox bəla gələr,
Rəbbə güvənənlər isə hər tərəfdən məhəbbətə bürünər.
11Ey salehlər, fərəhlənin,
Rəbbə görə sevinin!
Ey ürəyidüz olanlar,
Onu mədh edin!

1 Yəh. 1:9

9Amma günahlarımızı etiraf ediriksə, Allah sadiq və ədalətli olduğu üçün günahlarımızı bağışlayacaq və bizi hər haqsızlıqdan təmizləyəcək.

Matta 6:25-34

25Buna görə sizə deyirəm: “Nə yeyəcəyik?” və ya “Nə içəcəyik?” deyə canınız üçün, “Nə geyinəcəyik?” deyə bədəniniz üçün qayğı çəkməyin. Can yeməkdən, bədən isə geyinməkdən daha vacib deyilmi? 26Göydə uçan quşlara baxın: onlar nə əkir, nə biçir, nə də anbarlarda saxlayır. Amma Səmavi Atanız onları yedizdirir. Siz onlardan daha qiymətli deyilsinizmi? 27Hansı biriniz qayğı çəkməklə ömrünü bir anlıq belə, uzada bilər? 28Nəyə görə geyim üçün qayğı çəkirsiniz? Görün çöl zanbaqları necə böyüyür: onlar nə zəhmət çəkir, nə də ip əyirir. 29Lakin sizə bunu deyirəm ki, bütün cah-calalı içində olan Süleyman belə, bunlardan biri kimi geyinməmişdi. 30Ey imanı az olanlar, bu gün olub sabah ocağa atılan çöl otunu Allah belə geyindirirsə, sizi geyindirəcəyi daha da yəqin deyilmi? 31Beləliklə, “Nə yeyəcəyik?”, “Nə içəcəyik?” və ya “Nə geyəcəyik?” deyə qayğı çəkməyin. 32Çünki bütpərəstlər bütün bu şeyləri axtarırlar. Doğrudan da, Səmavi Atanız bütün bunlara ehtiyacınız olduğunu bilir. 33Ona görə də siz əvvəlcə Allahın Padşahlığını və Onun salehliyini axtarın. Onda bunların hamısı sizə əlavə olaraq veriləcək. 34Beləliklə, sabahın qayğısını çəkməyin. Çünki sabahkı gün özü üçün qayğı çəkəcək. Hər günün öz yamanlığı kifayətdir!

Yəhya 3:16

16Çünki Allah dünyanı elə sevdi ki, vahid Oğlunu verdi; bunu ona görə etdi ki, Ona iman edən hər kəs həlak olmasın, amma əbədi həyata malik olsun.

Luka 16:13

13Heç bir nökər iki ağaya qulluq edə bilməz. Çünki ya birinə nifrət edib o birisini sevəcək ya da birinə bağlı qalıb o birisinə isə xor baxacaq. Siz həm Allaha, həm də sərvətə qulluq edə bilməzsiniz».

Həv. 11:27-30

27Elə həmin günlərdə Yerusəlimdən Antakyaya bəzi peyğəmbərlər gəldi. 28Bunlardan Aqab adlı biri qalxıb Ruhun təsiri ilə bütün dünyada böyük bir aclıq olacağını bildirdi. Bu aclıq Klavdinin hakimiyyəti dövrünə təsadüf olundu. 29Şagirdlər qərara aldılar ki, hər biri gücü çatan qədər Yəhudeyada yaşayan imanlı bacı-qardaşlarına yardım göndərsin. 30Bu qərara əməl edərək yardımları Barnaba və Şaulun əli ilə cəmiyyət ağsaqqallarına göndərdilər.

Həv. 11:28

28Bunlardan Aqab adlı biri qalxıb Ruhun təsiri ilə bütün dünyada böyük bir aclıq olacağını bildirdi. Bu aclıq Klavdinin hakimiyyəti dövrünə təsadüf olundu.

Həv. 11:29

29Şagirdlər qərara aldılar ki, hər biri gücü çatan qədər Yəhudeyada yaşayan imanlı bacı-qardaşlarına yardım göndərsin.

Həv. 11:30

30Bu qərara əməl edərək yardımları Barnaba və Şaulun əli ilə cəmiyyət ağsaqqallarına göndərdilər.

1-ci Korinflilərə 16:1-4

1İndi isə müqəddəslər üçün ianələr yığmağa gəlincə, Qalatiya cəmiyyətlərinə necə buyurmuşamsa, siz də elə edin. 2Hər həftənin birinci günü hamınız qazancınıza görə müəyyən miqdarda pul ayırıb saxlayın ki, mən yanınıza gələndə ianə yığmağa ehtiyac qalmasın. 3Oraya çatanda ianələrinizi Yerusəlimə çatdırmaq üçün seçdiyiniz adamları məktublarla göndərəcəyəm. 4Əgər mənə də getmək məsləhət olsa, onlar mənimlə gedər.

1-ci Korinflilərə 16:1-2

1İndi isə müqəddəslər üçün ianələr yığmağa gəlincə, Qalatiya cəmiyyətlərinə necə buyurmuşamsa, siz də elə edin. 2Hər həftənin birinci günü hamınız qazancınıza görə müəyyən miqdarda pul ayırıb saxlayın ki, mən yanınıza gələndə ianə yığmağa ehtiyac qalmasın.

1-ci Korinflilərə 16:3-4

3Oraya çatanda ianələrinizi Yerusəlimə çatdırmaq üçün seçdiyiniz adamları məktublarla göndərəcəyəm. 4Əgər mənə də getmək məsləhət olsa, onlar mənimlə gedər.

2-ci Korinflilərə 8

1Qardaşlar, sizə bildirmək istəyirik ki, Makedoniyadakı cəmiyyətlərə verilən Allahın lütfü nə etdi: 2onlar böyük əziyyətlərlə sınananda coşğun sevincləri hədsiz yoxsul olduqları halda zəngin səxavət göstərmələri ilə aşıb-daşdı. 3Mən şahidəm ki, onlar bunu bacardıqları qədər, hətta artıqlaması ilə, könüllü surətdə etdilər. 4Bizə yalvara-yalvara müqəddəslərə yardım işinə şərik olmaq lütfünə nail olmaq istədilər. 5Bu, gözlədiyimizdən də artıq oldu, çünki onlar özlərini əvvəlcə Rəbbə, sonra Allahın iradəsi ilə bizə həsr etdilər. 6Ona görə Titdən xahiş etdik ki, onun başladığı bu xeyriyyə işini sizin aranızda başa çatdırsın. 7Sizsə hər şeydə – imanda, sözdə, bilikdə, hər cür cəhddə, sizə göstərdiyimiz məhəbbətdə zəngin olduğunuz kimi bu xeyriyyəçilikdə də zəngin olun.
8Mən bunları əmr edərək demirəm, lakin başqalarının cəhdi ilə müqayisədə sizin məhəbbətinizin həqiqiliyini sınaqdan keçirərək deyirəm. 9Rəbbimiz İsa Məsihin lütfündən xəbərdarsınız: siz Onun yoxsulluğu vasitəsilə varlı olasınız deyə Özü varlı olduğu halda sizin uğrunuzda yoxsullaşdı. 10Bu barədə sizə məsləhət verirəm. Siz keçən il bu işi nəinki gördünüz, hətta təşəbbüskarı oldunuz. Öz xeyriniz üçün 11indi bu işi başa çatdırın. Buna həvəsiniz necə idisə, imkan daxilində bunu elə də başa çatdırın. 12Çünki insanın həvəsi varsa, verdiyi yardım imkanı çatmadığı qədər yox, imkanına görə məqbul sayılır. 13Sizi əziyyətə salıb başqalarına rahatlıq vermək deyil, bərabərlik istəyirik. 14İndi sizin əlavə vəsaitiniz qoy onların ehtiyaclarını ödəsin ki, lazım olanda onların vəsaiti də sizin ehtiyacınızı ödəsin. Beləcə qoy bərabərlik olsun. 15Necə ki yazılıb: «Çox yığanın artığı, az yığanın əskiyi olmadı».
16Titin ürəyində sizin üçün eyni cəhdi oyadan Allaha şükür olsun! 17Çünki Tit bizim xahişimizi qəbul etməklə kifayətlənmədi, böyük cəhd göstərərək könüllü surətdə sizin yanınıza gəlir. 18Müjdəni yaydığına görə bütün cəmiyyətlərdə təriflənən bir qardaşı da onunla birgə yanınıza göndəririk. 19Həmçinin o, Rəbbi izzətləndirmək və yardım etməyə həvəsli olduğumuzu göstərmək üçün apardığımız bu xeyriyyə işində yol yoldaşımız olmaq məqsədi ilə cəmiyyətlər tərəfindən seçildi. 20Bu bol olan nəzir-niyazla əlaqədar xidmətimizdə heç kim bizdə səhv tutmasın deyə diqqət göstəririk. 21Çünki məqsədimiz yalnız Rəbbin gözündə deyil, insanların da gözündə doğru sayılan işləri görməkdir. 22Çox işdə dəfələrlə sınaqdan keçirib cəhdini gördüyümüz, indi sizə bəslədiyi böyük etibar sayəsində daha da cəhd göstərən başqa qardaşımızı da onlarla bərabər göndəririk. 23Titə gəlincə, o mənim şərikim, sizlərin arasında çalışan əməkdaşım, qardaşlarımızsa Məsihin izzəti üçün cəmiyyətlərin elçiləridir. 24Buna görə də cəmiyyətlərin qarşısında məhəbbətinizi və sizinlə fəxr etməyimizin səbəbini onlara sübut edin.

2-ci Korinflilərə 8:1-5

1Qardaşlar, sizə bildirmək istəyirik ki, Makedoniyadakı cəmiyyətlərə verilən Allahın lütfü nə etdi: 2onlar böyük əziyyətlərlə sınananda coşğun sevincləri hədsiz yoxsul olduqları halda zəngin səxavət göstərmələri ilə aşıb-daşdı. 3Mən şahidəm ki, onlar bunu bacardıqları qədər, hətta artıqlaması ilə, könüllü surətdə etdilər. 4Bizə yalvara-yalvara müqəddəslərə yardım işinə şərik olmaq lütfünə nail olmaq istədilər. 5Bu, gözlədiyimizdən də artıq oldu, çünki onlar özlərini əvvəlcə Rəbbə, sonra Allahın iradəsi ilə bizə həsr etdilər.

2-ci Korinflilərə 8:9

9Rəbbimiz İsa Məsihin lütfündən xəbərdarsınız: siz Onun yoxsulluğu vasitəsilə varlı olasınız deyə Özü varlı olduğu halda sizin uğrunuzda yoxsullaşdı.

2-ci Korinflilərə 8:10-12

10Bu barədə sizə məsləhət verirəm. Siz keçən il bu işi nəinki gördünüz, hətta təşəbbüskarı oldunuz. Öz xeyriniz üçün 11indi bu işi başa çatdırın. Buna həvəsiniz necə idisə, imkan daxilində bunu elə də başa çatdırın. 12Çünki insanın həvəsi varsa, verdiyi yardım imkanı çatmadığı qədər yox, imkanına görə məqbul sayılır.

2-ci Korinflilərə 8:12

12Çünki insanın həvəsi varsa, verdiyi yardım imkanı çatmadığı qədər yox, imkanına görə məqbul sayılır.

2-ci Korinflilərə 8:20-21

20Bu bol olan nəzir-niyazla əlaqədar xidmətimizdə heç kim bizdə səhv tutmasın deyə diqqət göstəririk. 21Çünki məqsədimiz yalnız Rəbbin gözündə deyil, insanların da gözündə doğru sayılan işləri görməkdir.

2-ci Korinflilərə 8:16-19

16Titin ürəyində sizin üçün eyni cəhdi oyadan Allaha şükür olsun! 17Çünki Tit bizim xahişimizi qəbul etməklə kifayətlənmədi, böyük cəhd göstərərək könüllü surətdə sizin yanınıza gəlir. 18Müjdəni yaydığına görə bütün cəmiyyətlərdə təriflənən bir qardaşı da onunla birgə yanınıza göndəririk. 19Həmçinin o, Rəbbi izzətləndirmək və yardım etməyə həvəsli olduğumuzu göstərmək üçün apardığımız bu xeyriyyə işində yol yoldaşımız olmaq məqsədi ilə cəmiyyətlər tərəfindən seçildi.

2-ci Korinflilərə 9

1Müqəddəslərə göstəriləcək yardımla əlaqədar sizə yazmağıma ehtiyac yoxdur. 2Çünki yardım etməyə həvəsiniz olduğunu bilirəm. Axayyada olan sizlərin keçən ildən bəri hazırlıqlı olduğunuzu söyləyərək Makedoniyalılar qarşısında fəxr etməkdəyəm. Sizin səyiniz onların çoxunu hərəkətə gətirdi. 3Sizinlə etdiyimiz fəxr bu işdə boşa çıxmasın deyə qardaşları yanınıza göndərirəm və dediyim kimi gərək hazır olasınız. 4Belə ki bəzi Makedoniyalılar mənimlə gəlib sizin hazır olmadığınızı görərsə, sizə etibar etdiyimizə görə nə biz utanaq, nə də siz. 5Ona görə də mən qardaşlardan xahiş etməyə ehtiyac duyuram ki, məndən əvvəl yanınıza gəlib vəd edilmiş bol bəxşişlərinizi qabaqcadan hazır etsinlər. Qoy bu bəxşişlər istismarçılıqla yox, könüllü surətdə hazır olsun.
6Yadda saxlayın: az əkən az, bol-bol əkən bol-bol biçəcək. 7Könülsüz yaxud məcburi yox, hər kəs ürəyinin niyyətinə görə pay versin. Çünki Allah sevinə-sevinə pay verən adamı sevir. 8Allah sizə hər bir neməti bol-bol verə bilər. Belə ki hər bir şeyə həmişə, hərtərəfli, kifayət qədər sahib olmaqla hər yaxşı əməl üçün bol-bol imkanınız olsun. 9Necə ki yazılıb:

«Səpələyər, fəqirlərə paylayar,
Salehliyi əbədi qalar».
10Əkinçiyə toxum və yemək üçün çörək ehtiyatı verən Allah sizin də əkin ehtiyatınızı çoxaldacaq və salehliyinizin bəhrəsini artıracaq. 11Hər tərəfli səxavətli olmanız üçün hər baxımdan varlandırılacaqsınız. Səxavətiniz bizim vasitəmizlə Allaha şükür etməyə səbəb olacaq. 12Çünki etdiyiniz bu xidmət yalnız müqəddəslərin ehtiyaclarını ödəməklə kifayətlənmir, həm də Allaha edilən çox şükürlərlə aşıb-daşır. 13Bu xidmətlə sübut etdiyiniz kimi, iqrar etdiyiniz Məsihin Müjdəsinə itaət göstərdiyinizə, onlara və hamıya səxavətlə yardım göndərdiyinizə görə Allahı izzətləndirirlər. 14Allahın sizə bəxş etdiyi hədsiz lütfə görə hər birinizin həsrətini çəkərək sizin üçün dua edirlər. 15Allahın sözlə ifadə oluna bilməyən bəxşişinə görə Ona şükür olsun!

2-ci Korinflilərə 9:6

6Yadda saxlayın: az əkən az, bol-bol əkən bol-bol biçəcək.

2-ci Korinflilərə 9:7

7Könülsüz yaxud məcburi yox, hər kəs ürəyinin niyyətinə görə pay versin. Çünki Allah sevinə-sevinə pay verən adamı sevir.

2-ci Korinflilərə 9:12-15

12Çünki etdiyiniz bu xidmət yalnız müqəddəslərin ehtiyaclarını ödəməklə kifayətlənmir, həm də Allaha edilən çox şükürlərlə aşıb-daşır. 13Bu xidmətlə sübut etdiyiniz kimi, iqrar etdiyiniz Məsihin Müjdəsinə itaət göstərdiyinizə, onlara və hamıya səxavətlə yardım göndərdiyinizə görə Allahı izzətləndirirlər. 14Allahın sizə bəxş etdiyi hədsiz lütfə görə hər birinizin həsrətini çəkərək sizin üçün dua edirlər. 15Allahın sözlə ifadə oluna bilməyən bəxşişinə görə Ona şükür olsun!

1 Tim. 6:6-10

6Əlindəki ilə kifayətlənərək mömin olmaqsa böyük qazanc mənbəyidir. 7Çünki dünyaya heç bir şey gətirməmişik və oradan heç bir şey də götürə bilmərik. 8Yeməyimiz və paltarımız varsa, bunlarla kifayətlənirik. 9Zəngin olmaq istəyənlərsə sınağa və tora düşərlər; insanı məhvə və həlaka aparan bir çox axmaq və ziyanverici ehtiraslara batırlar. 10Çünki hər cür pisliyin kökü pulpərəstlikdir. Kimlərsə bu həvəslə imandan azıb öz-özlərinə sanki bıçaq soxmuş kimi çox əzab verdilər.

1 Tim. 6:17-19

17Bu dövrdə varlı olanlara buyur ki, təkəbbürlü olmasınlar və gəldi-gedər var-dövlətə yox, zövq almağımız üçün bizə hər şeyi bol-bol verən Allaha ümid bəsləsinlər. 18Xeyirxahlıq göstərsinlər, yaxşı işlərlə zəngin, əliaçıq olub öz malını başqaları ilə bölüşsünlər. 19Beləliklə, gələcək üçün özlərinə sağlam təməl olacaq bir xəzinə toplasınlar. Yəni həqiqi həyatı bərk tutsunlar.

Levililər 23:22

22Torpağınızda məhsul biçəndə tarlanın qıraqlarını biçməyin və biçindən düşən başaqları yığmayın. Qoy qalan məhsul kasıblara və qəriblərə qalsın. Allahınız Rəbb Mənəm”».

Qanunun Təkrarı 15:7-11

7Allahınız Rəbbin sizə verəcəyi torpağın hər hansı bir şəhərində yaşayan soydaşlarınızdan biri kasıbdırsa, daşürəkli olmayın. Kasıb soydaşınıza qarşı əliniz bağlı olmasın. 8Əksinə, əliaçıq olun, nəyə ehtiyacı varsa, ona lazımınca borc verin. 9Məbada “yeddinci il – borcların bağışlanma ili yaxındır” deyərək ürəyinizə pis fikirlər gətirəsiniz. Soydaşınız üçün xəsislik etməyin, ona kömək etməkdən boyun qaçırmayın. Yoxsa kasıb soydaşınız sizdən Rəbbə şikayət edər və günah qazanarsınız. 10Kasıba səxavətlə, könüllü surətdə yardım edin, çünki buna görə Allahınız Rəbb bütün əməyinizə, əl atdığınız hər işə bərəkət verəcək. 11Ölkədə həmişə kasıblar olacaq, buna görə mən sizə belə əmr edirəm: mütləq öz ölkənizdəki kasıb və möhtac soydaşınıza qarşı əliaçıq olun.

Matta 6:25-33

25Buna görə sizə deyirəm: “Nə yeyəcəyik?” və ya “Nə içəcəyik?” deyə canınız üçün, “Nə geyinəcəyik?” deyə bədəniniz üçün qayğı çəkməyin. Can yeməkdən, bədən isə geyinməkdən daha vacib deyilmi? 26Göydə uçan quşlara baxın: onlar nə əkir, nə biçir, nə də anbarlarda saxlayır. Amma Səmavi Atanız onları yedizdirir. Siz onlardan daha qiymətli deyilsinizmi? 27Hansı biriniz qayğı çəkməklə ömrünü bir anlıq belə, uzada bilər? 28Nəyə görə geyim üçün qayğı çəkirsiniz? Görün çöl zanbaqları necə böyüyür: onlar nə zəhmət çəkir, nə də ip əyirir. 29Lakin sizə bunu deyirəm ki, bütün cah-calalı içində olan Süleyman belə, bunlardan biri kimi geyinməmişdi. 30Ey imanı az olanlar, bu gün olub sabah ocağa atılan çöl otunu Allah belə geyindirirsə, sizi geyindirəcəyi daha da yəqin deyilmi? 31Beləliklə, “Nə yeyəcəyik?”, “Nə içəcəyik?” və ya “Nə geyəcəyik?” deyə qayğı çəkməyin. 32Çünki bütpərəstlər bütün bu şeyləri axtarırlar. Doğrudan da, Səmavi Atanız bütün bunlara ehtiyacınız olduğunu bilir. 33Ona görə də siz əvvəlcə Allahın Padşahlığını və Onun salehliyini axtarın. Onda bunların hamısı sizə əlavə olaraq veriləcək.

Matta 6:19-21

19Yer üzündə özünüzə xəzinələr yığmayın. Orada güvə və pas onları məhv edər ya da oğrular girib oğurlayar. 20Bunun yerinə özünüzə göydə xəzinələr yığın. Orada nə güvə, nə pas onları məhv edər, nə də oğrular girib oğurlayar. 21Çünki xəzinən haradadırsa, ürəyin də orada olacaq.

Luka 18:9-14

9Özlərinin saleh olduğuna güvənib başqalarına xor baxan bəziləri üçün də İsa belə bir məsəl çəkdi: 10«Biri farisey, digəri isə vergiyığan olan iki nəfər dua etmək üçün məbədə girdi. 11Farisey ayaq üstə durub öz-özünə belə dua edirdi: “Ya Allah, Sənə şükürlər olsun ki, mən başqaları kimi soyğunçu, haqsız, zinakar ya da bu vergiyığan kimi deyiləm. 12Həftədə iki dəfə oruc tuturam, bütün qazandığımın onda birini verirəm”. 13Vergiyığan isə uzaqda durub gözlərini göyə qaldırmağa belə, cəsarət etmirdi, amma sinəsinə vurub hey deyirdi: “Ya Allah! Mən günahkara rəhm et!” 14Sizə deyirəm ki, o farisey yox, vergiyığan evinə saleh sayılaraq getdi. Çünki özünü yüksəldən hər kəs aşağı tutulacaq, özünü aşağı tutansa yüksəldiləcək».

Mat. 23:23-24

23Vay halınıza, ey ilahiyyatçılar və fariseylər – ikiüzlülər! Çünki siz nanə, şüyüd və zirənin onda birini verirsiniz, lakin Qanunun daha vacib işlərini, ədaləti, mərhəməti və imanı atırsınız. Amma onda biri verməklə yanaşı bunları da yerinə yetirməli idiniz. 24Ey kor rəhbərlər! Ağcaqanadı süzgəclə çıxarır, dəvəni isə udursunuz!

Rom. 12:20

20Əksinə, «düşmənin acdırsa, onu yedizdir, susuzdursa, ona su ver. Belə etməklə sanki onun başına köz tökərsən».

1 Korinflilərə 9:13-14

13Məgər bilmirsiniz ki, məbəddə iş görənlər məbədə gətirilən təqdimlərdən qidalanır və qurbangahın xidmətçiləri qurbangahdan öz paylarını götürürlər? 14Beləcə də Rəbb Müjdəni elan edənlərə Müjdədən dolanmağı əmr etmişdir.

Mark 12:41-44

41İsa məbədin ianə qutusunun qarşısında oturub xalqın oraya necə pul atmasına baxırdı. Bir çox varlı adam oraya böyük məbləğdə pul atırdı. 42Bir kasıb dul qadın da gəlib bir kodrant məbləğində iki lepton pul atdı. 43İsa şagirdlərini yanına çağırıb onlara dedi: «Sizə doğrusunu deyirəm: bu kasıb dul qadın ianə qutusuna hamıdan çox pul atdı. 44Çünki onların hamısı varlarının artıqlığından verdi, bu qadın isə kasıblığına baxmayaraq, dolanmaq üçün əlində nə varsa, hamısını verdi».

Matta 6:19-34

19Yer üzündə özünüzə xəzinələr yığmayın. Orada güvə və pas onları məhv edər ya da oğrular girib oğurlayar. 20Bunun yerinə özünüzə göydə xəzinələr yığın. Orada nə güvə, nə pas onları məhv edər, nə də oğrular girib oğurlayar. 21Çünki xəzinən haradadırsa, ürəyin də orada olacaq.
22Bədənin çırağı gözdür. Əgər gözün sağlam olarsa, bütün bədənin də nurlu olacaq. 23Yox, əgər gözün zəif görərsə, bütün bədənin qaranlıq olacaq. Əgər səndəki “nur” qaranlıqdırsa, zülmət nə qədər böyükdür!
24Heç kim iki ağaya qulluq edə bilməz. Çünki ya birinə nifrət edib o birisini sevəcək ya da birinə bağlı qalıb o birisinə xor baxacaq. Siz həm Allaha, həm də sərvətə qulluq edə bilməzsiniz.
25Buna görə sizə deyirəm: “Nə yeyəcəyik?” və ya “Nə içəcəyik?” deyə canınız üçün, “Nə geyinəcəyik?” deyə bədəniniz üçün qayğı çəkməyin. Can yeməkdən, bədən isə geyinməkdən daha vacib deyilmi? 26Göydə uçan quşlara baxın: onlar nə əkir, nə biçir, nə də anbarlarda saxlayır. Amma Səmavi Atanız onları yedizdirir. Siz onlardan daha qiymətli deyilsinizmi? 27Hansı biriniz qayğı çəkməklə ömrünü bir anlıq belə, uzada bilər? 28Nəyə görə geyim üçün qayğı çəkirsiniz? Görün çöl zanbaqları necə böyüyür: onlar nə zəhmət çəkir, nə də ip əyirir. 29Lakin sizə bunu deyirəm ki, bütün cah-calalı içində olan Süleyman belə, bunlardan biri kimi geyinməmişdi. 30Ey imanı az olanlar, bu gün olub sabah ocağa atılan çöl otunu Allah belə geyindirirsə, sizi geyindirəcəyi daha da yəqin deyilmi? 31Beləliklə, “Nə yeyəcəyik?”, “Nə içəcəyik?” və ya “Nə geyəcəyik?” deyə qayğı çəkməyin. 32Çünki bütpərəstlər bütün bu şeyləri axtarırlar. Doğrudan da, Səmavi Atanız bütün bunlara ehtiyacınız olduğunu bilir. 33Ona görə də siz əvvəlcə Allahın Padşahlığını və Onun salehliyini axtarın. Onda bunların hamısı sizə əlavə olaraq veriləcək. 34Beləliklə, sabahın qayğısını çəkməyin. Çünki sabahkı gün özü üçün qayğı çəkəcək. Hər günün öz yamanlığı kifayətdir!

Luka 6:27-36

27Amma sizə deyirəm, ey Məni dinləyənlər: düşmənlərinizi sevin, sizə nifrət edənlərə yaxşılıq edin, 28sizi lənətləyənlərə xeyir-dua verin, sizi incidənlər üçün dua edin.
29Bir üzünə şillə vurana o birini də çevir və üst paltarını aparandan köynəyini də əsirgəmə. 30Səndən bir şey diləyən hər kəsə ver və sənin malını aparandan geri istəmə. 31İnsanların sizinlə necə rəftar etməsini istəyirsinizsə, siz də onlarla elə rəftar edin.
32Əgər sizi sevənləri sevirsinizsə, hansı tərifə layiqsiniz? Çünki günahkarlar da onları sevənləri sevirlər. 33Əgər sizə yaxşılıq edənlərə yaxşılıq edirsinizsə, hansı tərifə layiqsiniz? Çünki günahkarlar da elə edirlər. 34Əgər geri almaq ümidi ilə insanlara borc verirsinizsə, hansı tərifə layiqsiniz? Günahkarlar da günahkarlara borc verirlər ki, həmin borcu tam geri alsınlar. 35Sizsə düşmənlərinizi sevin, onlara yaxşılıq edin və heç bir şey ummadan borc verin. Onda alacağınız mükafat böyük olacaq və siz Haqq-Taalanın övladları olacaqsınız. Çünki O, nankorlara və pis adamlara da xeyirxahdır. 36Atanız mərhəmətli olduğu kimi siz də mərhəmətli olun.

Matta 6:1-4

1Ehtiyatlı olun, siz saleh iş görəndə bunu insanların önündə, onlara göstərmək üçün etməyin. Yoxsa göylərdə olan Atanızdan mükafat almazsınız.
2Ona görə də sədəqə verdiyin zaman önündə şeypur səsi ilə car çəkmə. Çünki adamlar onları izzətləndirsin deyə ikiüzlülər sinaqoqlarda və küçələrdə belə edirlər. Sizə doğrusunu deyirəm: onlar mükafatlarını alıblar. 3Amma sən sədəqə verdiyin zaman sol əlin sağ əlinin nə etdiyini bilməsin. 4Belə ki verdiyin sədəqə gizli qalsın. Gizlində olanı görən Atan səni mükafatlandıracaq.

Matta 25:31-46

31Bəşər Oğlu bütün mələklərlə birlikdə izzəti ilə gələn zaman Öz izzətli taxtına oturacaq. 32Bütün millətlər Onun önündə toplaşacaq, O da qoyunları keçilərdən ayıran bir çoban kimi onları bir-birindən ayıracaq. 33Qoyunları sağına, keçiləri isə soluna qoyacaq.
34O zaman Padşah sağındakılara deyəcək: “Ey sizlər, Atamın xeyir-dua verdiyi adamlar! Gəlin, dünya yaranandan bəri sizin üçün hazırlanmış olan Padşahlığı irs alın. 35Çünki ac idim, Mənə yemək verdiniz; susamışdım, Mənə su verdiniz; qərib idim, Məni qəbul etdiniz; 36çılpaq idim, Məni geyindirdiniz; xəstə idim, qayğımı çəkdiniz; zindanda idim, yanıma gəldiniz”. 37Onda salehlər Ona cavab verib deyəcəklər: “Ya Rəbb, biz Səni nə vaxt ac görüb yemək verdik və ya susamış görüb su verdik? 38Nə vaxt Səni qərib görüb qəbul etdik və ya çılpaq görüb geyindirdik? 39Nə vaxt Səni xəstə və ya zindanda görüb yanına gəldik?” 40Padşah da cavab verib onlara deyəcək: “Sizə doğrusunu deyirəm: siz bu ən kiçik qardaşlarımdan birinə etdiyinizi Mənə etmiş oldunuz”.
41O zaman solundakılara deyəcək: “Ey lənətə gəlmişlər, çəkilin önümdən! İblislə onun mələklərinə hazırlanmış olan əbədi oda yollanın! 42Çünki ac idim, Mənə yemək vermədiniz; susamışdım, Mənə su vermədiniz; 43qərib idim, Məni qəbul etmədiniz; çılpaq idim, Məni geyindirmədiniz; xəstə və zindanda idim, qayğımı çəkmədiniz”. 44Onda onlar da cavab verib deyəcəklər: “Ya Rəbb, Səni nə vaxt ac, susamış, qərib, çılpaq, xəstə və yaxud zindanda gördük ki, Sənə xidmət etmədik?” 45O zaman onlara cavab verib deyəcək: “Sizə doğrusunu deyirəm: siz bu ən kiçiklərdən birinə etmədiyinizi Mənə etməmiş oldunuz”. 46Bunlar əbədi əzaba, salehlərsə əbədi həyata gedəcək».

Luka 14:12-14

12İsa Onu dəvət edənə də dedi: «Günorta yaxud axşam yeməyi verdiyin vaxt öz dostlarını, qardaşlarını, qohumlarını, dövlətli qonşularını dəvət etmə ki, onlar da səni çağıraraq sənə əvəzini versin. 13Amma qonaqlıq verəndə yoxsulları, əlilləri, topalları, korları çağır. 14Onda onlar sənə əvəzini verə bilmədiyinə görə sən bəxtiyar olacaqsan. Çünki salehlər dirildiyi zaman sənə əvəz veriləcək».

Həvarilərin İşləri 4:32-5:11

32İmanlıların hamısı canbir qəlbdə idi. Heç kim öz əmlakına «bu mənimdir» demir, bütün əmlaklarından birgə istifadə edirdi. 33Həvarilər Rəbb İsanın dirilməsi barədə böyük qüdrətlə şəhadət edirdilər və hamısının üzərinə bol-bol lütf ehsan olunurdu. 34Onların arasında heç kim yoxsul deyildi. Çünki onların arasında torpaq və ev sahibi olanlar mülkünü satıb pulunu gətirər, 35həvarilərin ixtiyarına verərdi. Bu da hər kəsə ehtiyacına görə paylanardı. 36Məsələn, Kiprdə anadan olan, həvarilərin Barnaba adlandırdığı (mənası «Təsəlli oğlu») Levili Yusif 37sahib olduğu torpaq sahəsini sataraq pulunu gətirib həvarilərin ixtiyarına verdi.

5 1Xananya adında bir kişi arvadı Sapfira ilə razılığa gəlib bir mülk satdı. 2O, pulun bir hissəsini özünə götürüb qalan hissəsini həvarilərin ixtiyarına verdi. Arvadının da bu işdən xəbəri var idi. 3Peter ona dedi: «Xananya, niyə ürəyinə Şeytanı buraxıb Müqəddəs Ruha yalan söyləyərək torpağın pulunun bir hissəsini özünə götürdün? 4Bu torpaq satılmamışdan əvvəl sənin deyildimi? Sən onu satandan sonra da pul sənin ixtiyarında deyildimi? Bu nə niyyətdir, ürəyində tutmusan? Sən insanlara deyil, Allaha yalan satdın». 5Xananya bunları eşidən kimi yerə yıxıldı və canı çıxdı. Bunu eşidən hər kəsi böyük bir vahimə bürüdü. 6Gənclər gəlib Xananyanın meyitini kəfənə bürüdülər və aparıb dəfn etdilər.
7Bundan təxminən üç saat sonra Xananyanın arvadı içəri daxil oldu. Onun olub-keçənlərdən heç bir xəbəri yox idi. 8Peter ondan soruşdu: «Mənə söylə, torpağı bu qiymətəmi satdınız?» Qadın cavab verdi: «Bəli, o qiymətə». 9Peter ona dedi: «Niyə əlbir olub Rəbbin Ruhunu sınamaq istədiniz? Budur, ərini dəfn edənlərin ayaq səsləri qapı ağzındadır, indi də səni aparmağa gəlirlər». 10Qadın həmin an Peterin ayaqları qarşısına yıxıldı və canı çıxdı. İçəri daxil olan gənclər gördülər ki, o da ölüb. Onlar onu götürüb ərinin yanında dəfn etdilər. 11Bütün imanlılar cəmiyyətini və bu hadisəni eşidənlərin hamısını böyük bir vahimə bürüdü.

2 Korinflilərə 8-9

1Qardaşlar, sizə bildirmək istəyirik ki, Makedoniyadakı cəmiyyətlərə verilən Allahın lütfü nə etdi: 2onlar böyük əziyyətlərlə sınananda coşğun sevincləri hədsiz yoxsul olduqları halda zəngin səxavət göstərmələri ilə aşıb-daşdı. 3Mən şahidəm ki, onlar bunu bacardıqları qədər, hətta artıqlaması ilə, könüllü surətdə etdilər. 4Bizə yalvara-yalvara müqəddəslərə yardım işinə şərik olmaq lütfünə nail olmaq istədilər. 5Bu, gözlədiyimizdən də artıq oldu, çünki onlar özlərini əvvəlcə Rəbbə, sonra Allahın iradəsi ilə bizə həsr etdilər. 6Ona görə Titdən xahiş etdik ki, onun başladığı bu xeyriyyə işini sizin aranızda başa çatdırsın. 7Sizsə hər şeydə – imanda, sözdə, bilikdə, hər cür cəhddə, sizə göstərdiyimiz məhəbbətdə zəngin olduğunuz kimi bu xeyriyyəçilikdə də zəngin olun.
8Mən bunları əmr edərək demirəm, lakin başqalarının cəhdi ilə müqayisədə sizin məhəbbətinizin həqiqiliyini sınaqdan keçirərək deyirəm. 9Rəbbimiz İsa Məsihin lütfündən xəbərdarsınız: siz Onun yoxsulluğu vasitəsilə varlı olasınız deyə Özü varlı olduğu halda sizin uğrunuzda yoxsullaşdı. 10Bu barədə sizə məsləhət verirəm. Siz keçən il bu işi nəinki gördünüz, hətta təşəbbüskarı oldunuz. Öz xeyriniz üçün 11indi bu işi başa çatdırın. Buna həvəsiniz necə idisə, imkan daxilində bunu elə də başa çatdırın. 12Çünki insanın həvəsi varsa, verdiyi yardım imkanı çatmadığı qədər yox, imkanına görə məqbul sayılır. 13Sizi əziyyətə salıb başqalarına rahatlıq vermək deyil, bərabərlik istəyirik. 14İndi sizin əlavə vəsaitiniz qoy onların ehtiyaclarını ödəsin ki, lazım olanda onların vəsaiti də sizin ehtiyacınızı ödəsin. Beləcə qoy bərabərlik olsun. 15Necə ki yazılıb: «Çox yığanın artığı, az yığanın əskiyi olmadı».
16Titin ürəyində sizin üçün eyni cəhdi oyadan Allaha şükür olsun! 17Çünki Tit bizim xahişimizi qəbul etməklə kifayətlənmədi, böyük cəhd göstərərək könüllü surətdə sizin yanınıza gəlir. 18Müjdəni yaydığına görə bütün cəmiyyətlərdə təriflənən bir qardaşı da onunla birgə yanınıza göndəririk. 19Həmçinin o, Rəbbi izzətləndirmək və yardım etməyə həvəsli olduğumuzu göstərmək üçün apardığımız bu xeyriyyə işində yol yoldaşımız olmaq məqsədi ilə cəmiyyətlər tərəfindən seçildi. 20Bu bol olan nəzir-niyazla əlaqədar xidmətimizdə heç kim bizdə səhv tutmasın deyə diqqət göstəririk. 21Çünki məqsədimiz yalnız Rəbbin gözündə deyil, insanların da gözündə doğru sayılan işləri görməkdir. 22Çox işdə dəfələrlə sınaqdan keçirib cəhdini gördüyümüz, indi sizə bəslədiyi böyük etibar sayəsində daha da cəhd göstərən başqa qardaşımızı da onlarla bərabər göndəririk. 23Titə gəlincə, o mənim şərikim, sizlərin arasında çalışan əməkdaşım, qardaşlarımızsa Məsihin izzəti üçün cəmiyyətlərin elçiləridir. 24Buna görə də cəmiyyətlərin qarşısında məhəbbətinizi və sizinlə fəxr etməyimizin səbəbini onlara sübut edin.

9 1Müqəddəslərə göstəriləcək yardımla əlaqədar sizə yazmağıma ehtiyac yoxdur. 2Çünki yardım etməyə həvəsiniz olduğunu bilirəm. Axayyada olan sizlərin keçən ildən bəri hazırlıqlı olduğunuzu söyləyərək Makedoniyalılar qarşısında fəxr etməkdəyəm. Sizin səyiniz onların çoxunu hərəkətə gətirdi. 3Sizinlə etdiyimiz fəxr bu işdə boşa çıxmasın deyə qardaşları yanınıza göndərirəm və dediyim kimi gərək hazır olasınız. 4Belə ki bəzi Makedoniyalılar mənimlə gəlib sizin hazır olmadığınızı görərsə, sizə etibar etdiyimizə görə nə biz utanaq, nə də siz. 5Ona görə də mən qardaşlardan xahiş etməyə ehtiyac duyuram ki, məndən əvvəl yanınıza gəlib vəd edilmiş bol bəxşişlərinizi qabaqcadan hazır etsinlər. Qoy bu bəxşişlər istismarçılıqla yox, könüllü surətdə hazır olsun.
6Yadda saxlayın: az əkən az, bol-bol əkən bol-bol biçəcək. 7Könülsüz yaxud məcburi yox, hər kəs ürəyinin niyyətinə görə pay versin. Çünki Allah sevinə-sevinə pay verən adamı sevir. 8Allah sizə hər bir neməti bol-bol verə bilər. Belə ki hər bir şeyə həmişə, hərtərəfli, kifayət qədər sahib olmaqla hər yaxşı əməl üçün bol-bol imkanınız olsun. 9Necə ki yazılıb:

«Səpələyər, fəqirlərə paylayar,
Salehliyi əbədi qalar».
10Əkinçiyə toxum və yemək üçün çörək ehtiyatı verən Allah sizin də əkin ehtiyatınızı çoxaldacaq və salehliyinizin bəhrəsini artıracaq. 11Hər tərəfli səxavətli olmanız üçün hər baxımdan varlandırılacaqsınız. Səxavətiniz bizim vasitəmizlə Allaha şükür etməyə səbəb olacaq. 12Çünki etdiyiniz bu xidmət yalnız müqəddəslərin ehtiyaclarını ödəməklə kifayətlənmir, həm də Allaha edilən çox şükürlərlə aşıb-daşır. 13Bu xidmətlə sübut etdiyiniz kimi, iqrar etdiyiniz Məsihin Müjdəsinə itaət göstərdiyinizə, onlara və hamıya səxavətlə yardım göndərdiyinizə görə Allahı izzətləndirirlər. 14Allahın sizə bəxş etdiyi hədsiz lütfə görə hər birinizin həsrətini çəkərək sizin üçün dua edirlər. 15Allahın sözlə ifadə oluna bilməyən bəxşişinə görə Ona şükür olsun!

1 Timotey 6:6-10

6Əlindəki ilə kifayətlənərək mömin olmaqsa böyük qazanc mənbəyidir. 7Çünki dünyaya heç bir şey gətirməmişik və oradan heç bir şey də götürə bilmərik. 8Yeməyimiz və paltarımız varsa, bunlarla kifayətlənirik. 9Zəngin olmaq istəyənlərsə sınağa və tora düşərlər; insanı məhvə və həlaka aparan bir çox axmaq və ziyanverici ehtiraslara batırlar. 10Çünki hər cür pisliyin kökü pulpərəstlikdir. Kimlərsə bu həvəslə imandan azıb öz-özlərinə sanki bıçaq soxmuş kimi çox əzab verdilər.

1 Timotey 6:17-19

17Bu dövrdə varlı olanlara buyur ki, təkəbbürlü olmasınlar və gəldi-gedər var-dövlətə yox, zövq almağımız üçün bizə hər şeyi bol-bol verən Allaha ümid bəsləsinlər. 18Xeyirxahlıq göstərsinlər, yaxşı işlərlə zəngin, əliaçıq olub öz malını başqaları ilə bölüşsünlər. 19Beləliklə, gələcək üçün özlərinə sağlam təməl olacaq bir xəzinə toplasınlar. Yəni həqiqi həyatı bərk tutsunlar.

Efeslilərə 4:28

28Oğurluq edən artıq oğurluq etməsin, əksinə, zəhmət çəkib öz əlləri ilə yaxşı əməl etsin ki, ehtiyacı olanlarla bölüşdürməyə bir şeyi olsun.

Luka 6:40

40Şagird müəllimindən üstün deyil, amma tam təlim alandan sonra hər şagird öz müəllimi kimi olacaq.

Mark 1:14-20

14Yəhya həbs olunandan sonra İsa Qalileyaya gəlib Allahın Müjdəsinivəz edirdi: 15«Vaxt yetişib, Allahın Padşahlığı yaxınlaşıb. Tövbə edin və Müjdəyə inanın».
16İsa Qalileya gölünün sahilindən keçərkən suya tor atan Şimonu və qardaşı Andreyi gördü. Bu adamlar balıqçı idi. 17İsa onlara dedi: «Ardımca gəlin, Mən sizi elə balıqçı edəcəyəm ki, insan tutacaqsınız». 18Onlar dərhal torları kənara atıb Onun ardınca getdilər. 19İsa bir az irəli gedib Zavday oğlu Yaqubu və qardaşı Yəhyanı gördü. Onlar qayıqda torlarını düzəldirdilər. 20İsa dərhal onları çağırdı. Onlar da qayıqda olan ataları Zavdayı və muzdlu işçiləri qoyub Onun ardınca getdilər.

Mark 1:14-15

14Yəhya həbs olunandan sonra İsa Qalileyaya gəlib Allahın Müjdəsinivəz edirdi: 15«Vaxt yetişib, Allahın Padşahlığı yaxınlaşıb. Tövbə edin və Müjdəyə inanın».

Mark 1:17

17İsa onlara dedi: «Ardımca gəlin, Mən sizi elə balıqçı edəcəyəm ki, insan tutacaqsınız».

Mark 1:18

18Onlar dərhal torları kənara atıb Onun ardınca getdilər.

Mark 1:20

20İsa dərhal onları çağırdı. Onlar da qayıqda olan ataları Zavdayı və muzdlu işçiləri qoyub Onun ardınca getdilər.

Mat. 28:16-20

16On Bir şagird Qalileyaya, İsanın onlara təyin etdiyi dağa getdi. 17İsanı gördükdə Ona səcdə qıldılar. Bəzisi isə şübhə etdi. 18İsa yaxınlaşıb onlara dedi: «Göydə və yer üzündə bütün səlahiyyət Mənə verilmişdir. 19Beləliklə, gedin, bütün millətləri Mənim şagirdim edin; onları Ata, Oğul və Müqəddəs Ruh adı ilə vəftiz edin; 20sizə əmr etdiyim hər şeyə riayət etməyi onlara öyrədin. Budur, Mən dövrün sonuna qədər hər gün sizinləyəm».

Mat. 28:18

18İsa yaxınlaşıb onlara dedi: «Göydə və yer üzündə bütün səlahiyyət Mənə verilmişdir.

Mat. 28:19

19Beləliklə, gedin, bütün millətləri Mənim şagirdim edin; onları Ata, Oğul və Müqəddəs Ruh adı ilə vəftiz edin;

Mat. 28:20

20sizə əmr etdiyim hər şeyə riayət etməyi onlara öyrədin. Budur, Mən dövrün sonuna qədər hər gün sizinləyəm».

Mat. 28:19

19Beləliklə, gedin, bütün millətləri Mənim şagirdim edin; onları Ata, Oğul və Müqəddəs Ruh adı ilə vəftiz edin;

Mat. 28:20

20sizə əmr etdiyim hər şeyə riayət etməyi onlara öyrədin. Budur, Mən dövrün sonuna qədər hər gün sizinləyəm».

Mark 9:33-37

33Onlar Kefernahuma gəldilər. İsa evdə olanda şagirdlərdən soruşdu: «Yol boyu nə barədə mübahisə edirdiniz?» 34Heç kim dillənmədi, çünki yol boyu öz aralarında kimin ən böyük olması barədə mübahisə etmişdilər. 35İsa oturub On İki şagirdi yanına çağıraraq dedi: «Əgər bir kəs birinci olmaq istəyirsə, hamıdan axırıncı və hamının xidmətçisi olsun». 36O, balaca bir uşağı götürüb şagirdlərin arasına qoydu və sonra uşağı qucağına alıb onlara dedi: 37«Kim Mənim adımla belə uşaqlardan birini qəbul edərsə, Məni qəbul edər. Kim Məni qəbul edərsə, Məni yox, Məni Göndərəni qəbul edər».

Luka 22:31,32

31Şimon, Şimon! Şeytan sizi buğda kimi xəlbirdən keçirməyə icazə istədi. 32Amma Mən imanın itməsin deyə sənin üçün dua etdim. Sən də bir zaman geri dönüb öz qardaşlarını qüvvətləndir».

Sül. 16:28

28Hiyləgər adam dava yaradar,
Qeybətçi əziz dostları ayırar.

Sül. 20:19

19Sözgəzdirən sirləri açıb yayar,
Gərək boşboğaza qoşulmayasan.

Sül. 26:20-22

20Odun qurtaranda ocaq sönər,
Qeybətçi olmayan yerdə dava bitər.
21Necə ki kömür köz salar, odun alışar,
Davakar adam da münaqişəni bu cür alovlandırar.
22Qeybətçinin sözləri şirin tikələrə bənzər,
Mədənin ən dərin yerlərinə düşər.

Ef. 4:29

29Ağzınızdan heç bir pis söz çıxmasın, amma eşidənlərə xeyir versin deyə lazım olanda başqalarının inkişafına səbəb olan sözlər deyin.

Yaq. 1:2

2Ey qardaşlarım, müxtəlif sınaqlarla üzləşəndə bunu böyük bir sevinc hesab edin.

Qal. 5:14-15

14Bütün Qanun tək bir sözdə tamamlanır: «Qonşunu özün kimi sev». 15Əgər siz bir-birinizi didib-yeyirsinizsə, ehtiyatlı olun ki, bir-birinizi tələf etməyəsiniz.

Vaiz 4:4

4Mən gördüm ki, bir adamın çəkdiyi bütün zəhmətlər, yaxşı gedən bütün işlər qonşusunda qısqanclıqdan həvəs yaradır. Bu da puçdur, külək dalınca qaçmağa bənzər.

Yaq. 3:14-16

14Amma ürəyinizdə acı qısqanclıq, xudbin ehtiras varsa, öyünməyin və həqiqəti inkar etməyin. 15Belə müdriklik yuxarıdan nazil olan müdriklik deyil, ancaq dünyəvi, ruhani olmayan və şeytani müdriklikdir. 16Çünki harada qısqanclıq və xudbin ehtiras varsa, orada qarışıqlıq və hər cür pis əməl vardır.

1 Kor. 13:4-5

4Məhəbbət səbirli, xeyirxahdır. Məhəbbət paxıllıq etməz, öyünməz, lovğalanmaz, 5kobudluq etməz, öz xeyrini güdməz, hirslənməz, ona edilən pislikləri sayıb-hesablamaz.

Fil. 2:1-11

1Beləliklə, Məsihdə bir ruhlandırılma, məhəbbətdən yaranan bir təsəlli, Ruha bir şəriklik, bir rəhm və mərhəmət varsa, 2həmfikir olub bir-birinizə eyni məhəbbəti göstərərək canbir və həmrəy olmağınızla sevincimi bütövləşdirin. 3Heç bir işi özünü göstərərək və ya lovğalıqla etməyin. Qoy hər biriniz itaətkarlıqda digərini özündən üstün saysın 4və yalnız öz mənfəətini deyil, başqalarının da mənfəətini güdsün. 5Məsih İsa necə düşündü, siz də elə düşünün. 6Allah surətində olduğu halda O Özünü Allaha bərabər tutmağı bir haqq saymadı. 7Lakin Özünü heç etdi və qul surətinə salıb insanlara oxşar oldu. İnsan şəklini alıb 8Özünü aşağı tutdu və ölümə qədər – çarmıx üzərində ölümə qədər itaət göstərdi. 9Buna görə də Allah Onu çox ucaltdı və Ona lütflə bütün adlardan ali bir ad verdi ki, 10göydə, yerdə və yerin altında olanların hamısı İsanın adına ehtiram edərək diz çöksün 11və hər dil Ata Allahın izzəti üçün İsa Məsihin Rəbb olduğunu bəyan etsin.

Mat. 7:1-5

1Mühakimə etməyin ki, siz də mühakimə olunmayasınız. 2Çünki hansı hökmlə mühakimə etsəniz, onunla da mühakimə olunacaqsınız. Siz hansı ölçü ilə ölçsəniz, sizin üçün də eyni ölçü ilə ölçüləcək. 3Sən nə üçün qardaşının gözündə çöpü görürsən, amma öz gözündəki tiri seçmirsən? 4Öz gözündə tir ola-ola qardaşına necə deyə bilərsən: “Qoy gözündəki çöpü çıxarım!” 5Ey ikiüzlü, əvvəlcə öz gözündən tiri çıxar, onda aydın görərsən ki, qardaşının gözündəki çöpü necə çıxarmaq olar.

Rom. 2:1-3

1Beləliklə, sən ey başqasını mühakimə edən adam, kim olursansa-ol, sən də üzrsüzsən. Çünki başqasını mühakimə edərkən özünü də məhkum edirsən. Ona görə ki başqasını mühakimə etdiyin halda özün də həmin işləri görürsən. 2Bizsə bilirik ki, belə işlərlə məşğul olanlara Allah həqiqətə əsasən hökm çıxarır. 3Ey belə işlərlə məşğul olanları mühakimə edərək özü də həmin işləri görən insan! Məgər elə güman edirsən ki, Allahın hökmündən qaça biləcəksən?

Rom. 14:1-13

1İmanı zəif olanı qəbul edin, amma onun fikirləri ilə mübahisəyə girişməyin. 2Biri inanır ki, hər şeyi yeyə bilər, amma imanı zəif olan yalnız tərəvəz yeyir. 3Yeyən yeməyənə xor baxmasın, yeməyən də yeyəni mühakimə etməsin. Çünki Allah onu qəbul edib. 4Sən kimsən ki, başqasının xidmətçisini mühakimə edirsən? O xidmətçini haqlı yaxud haqsız çıxarmaq ixtiyarı ağasına məxsusdur. Xidmətçi haqlı çıxacaq, çünki Rəbb onu haqlı çıxarmağa qadirdir.
5Kimsə bir günü o biri gündən üstün sayır, başqası isə hər günü eyni sayır. Qoy hər kəs öz fikrinə əmin olsun. 6Bir günü fərqləndirən adam onu Rəbb üçün fərqləndirir. Yeyən Rəbb üçün yeyir, çünki Allaha şükür edir. Yeməyən də Rəbb üçün yemir və Allaha şükür edir. 7Çünki bizim heç birimiz özümüz üçün yaşamırıq və özümüz üçün ölmürük. 8Yaşayırıqsa, Rəbb üçün yaşayırıq, ölürüksə, Rəbb üçün ölürük. Buna görə yaşasaq da, ölsək də Rəbbə məxsusuq. 9Çünki Məsih ona görə ölüb yenə yaşadı ki, həm ölülərin, həm də yaşayanların Rəbbi olsun.
10Bəs sən nə üçün qardaşını mühakimə edirsən? Yaxud nə üçün qardaşına xor baxırsan? Axı biz hamımız Allahın hökm kürsüsünün qarşısında dayanacağıq. 11Çünki yazılıb:

«Rəbb deyir:
Varlığıma and içdim,
Hər diz önümdə çökəcək,
Hər dil Allah olduğumu bildirəcək».
12Beləcə hər birimiz özü üçün Allaha hesabat verəcək.
13Buna görə də daha bir-birimizi mühakimə etməyək, əksinə, qərara alın ki, heç bir qardaşın önünə onu büdrədən yaxud pis yola çəkən bir şey qoymayasınız.

1 Kor. 5

1Danışırlar ki, aranızda cinsi əxlaqsızlıq baş verir: sizdən bir nəfər ögey anası ilə yaşayır. Belə cinsi əxlaqsızlığa hətta bütpərəstlər arasında da rast gəlmək mümkün deyil! 2Siz hələ lovğa-lovğa danışırsınız! Bunun əvəzinə yas tutmalı idiniz. Belə əməlin sahibi aranızdan qovulmalıdır. 3Mənsə cismən uzaqda olub ruhən aranızdayam və bu adam barəsində sanki aranızda olduğum üçün artıq hökm çıxarmışam: 4siz Rəbbimiz İsanın adı ilə toplaşanda, mən də ruhən və Rəbbimiz İsanın qüdrəti ilə aranızda olanda, 5həmin adamı Şeytana təslim edin ki, cismani təbiəti yox olsun, ruhu isə Rəbbin günündə xilas olsun. 6Sizin öyünməyiniz yaxşı deyil. Məgər bilmirsiniz ki, azacıq maya bütün xəmiri acıdır? 7Əslində mayasız olduğunuz kimi köhnə mayadan təmizlənin ki, təzə xəmir olasınız. Çünki bizim Pasxa quzumuz olan Məsih qurban verildi. 8Buna görə köhnə maya ilə, kin və pislik mayası ilə yox, amma səmimiyyətin və həqiqətin mayasız çörəyi ilə bayram edək.
9Mən əvvəlki məktubumda sizə əxlaqsızlıq edənlərlə ünsiyyətdə olmamağı yazmışdım. 10Amma mən demək istəmədim ki, bu dünyanın əxlaqsızları, tamahkarları, soyğunçu və yaxud bütpərəstləri ilə ünsiyyətdə olmayın. Belə olsaydı, siz bu dünyanı tərk etməyə məcbur olardınız! 11Əslində mən sizə yazmışdım ki, siz özünü bacı-qardaş adlandırıb, lakin əxlaqsızlıq, tamahkarlıq, bütpərəstlik, böhtançılıq, əyyaşlıq və yaxud soyğunçuluq edənlə ünsiyyətdə olmayın. Belələri ilə bir yerdə çörək belə, yeməyin. 12Çünki cəmiyyətdən kənardakıları mühakimə etməyə mənim nə ixtiyarım var? Məgər sizin mühakimə etməli olduqlarınız cəmiyyətdəkilər deyilmi? 13Cəmiyyətdən kənardakıları Allah mühakimə edəcək. Siz isə öz aranızdan pis adamı atın.

Mat. 18:15-17

15Əgər qardaşın sənə qarşı günah işlədərsə, get, onun günahını ona göstər. Qoy hər şey yalnız ikinizin arasında qalsın. O sənə qulaq asarsa, qardaşını qazandın. 16Amma qulaq asmazsa, özünlə bir və ya iki nəfər götür ki, “hər iddia iki yaxud üç şahidin sözü ilə təsdiq edilsin”. 17Əgər o bu adamların da sözünə qulaq asmaq istəməsə, vəziyyəti imanlılar cəmiyyətinə bildir. Əgər cəmiyyətin də sözünə qulaq asmaq istəməsə, onu bir bütpərəst və vergiyığan hesab et.

Rom. 16:17-18

17Qardaşlar, sizə yalvarıram ki, öyrəndiyiniz təlimin əleyhinə çıxaraq ayrılıq salan və büdrəməyə səbəb olan adamlara nəzarət edin və onlardan uzaq durun. 18Çünki belə adamlar Rəbbimiz Məsihə deyil, öz qarınlarına qulluq edirlər; onlar yağlı və yaltaq nitqləri ilə sadəlövh adamların ürəklərini tovlayırlar.

Yar. 37

1Yaqub atasının qərib olduğu Kənan torpağında yaşadı. 2Yaqubun tarixçəsi belədir.
Yusif on yeddi yaşında bir gənc idi. O öz qardaşları – atasının arvadları Bilhanın və Zilpanın oğulları ilə birlikdə sürü otarırdı. Yusif onların pis işləri barədə xəbərləri atasına çatdırırdı. 3İsrail Yusifi bütün oğullarından çox sevirdi, çünki Yusif onun qocalıq çağının oğlu idi. O, Yusifə əlvan paltar tikdirdi. 4Qardaşları gördülər ki, ataları onlardan çox Yusifi sevir. Buna görə də ona nifrət etdilər və onunla yaxşı rəftar etmədilər.
5Bir dəfə Yusif yuxu gördü və onu qardaşlarına danışdı. Bundan sonra ona daha çox nifrət etməyə başladılar. 6Yusif onlara dedi: «Gördüyüm bu yuxuya qulaq asın: 7biz zəminin ortasında dərz bağlayırdıq; mənim dərzim qalxıb dik durdu, sizin dərzləriniz isə mənim dərzimi əhatəyə alıb ona təzim etdilər». 8Qardaşları ona dedilər: «Doğrudanmı, sən bizə padşah olacaqsan, hökmranlıq edəcəksən?» Onlar yuxularına və sözlərinə görə Yusifə daha çox nifrət etdilər.
9Yusif başqa bir yuxu gördü və onu qardaşlarına danışıb dedi: «Yenə bir yuxu gördüm; gördüm ki, günəş, ay və on bir ulduz mənə təzim edir». 10O, yuxusunu atasına və qardaşlarına danışanda atası onu danlayıb dedi: «Bu gördüyün yuxu nə deməkdir? Doğrudanmı, mən, anan və qardaşların yerə əyilib sənə təzim etmək üçün gələcəyik?» 11Qardaşları ona paxıllıq etdilər, atası isə bu sözü yadda saxladı.
12Bir gün Yusifin qardaşları atalarının sürüsünü otarmaq üçün Şekemə getdilər. 13İsrail Yusifə dedi: «Qardaşların Şekemdə sürü otarırlar. Gəl səni də onların yanına göndərim». O, atasına dedi: «Getməyə hazıram». 14İsrail yenə ona dedi: «Get bax, qardaşların yaxşıdırmı, sürü salamatdırmı? Sonra mənə xəbər gətir». Beləcə onu Xevron vadisindən yola saldı.
Yusif gəlib Şekemə çatdı. 15Çöldə dolaşarkən bir nəfər ona rast gəldi. Bu adam «Nə axtarırsan?» deyə ondan soruşdu. 16O dedi: «Mən qardaşlarımı axtarıram. Mənə de görüm, onlar sürünü harada otarırlar?» 17Bu adam dedi: «Buradan getdilər, çünki mən onların “Dotana gedək” sözlərini eşitdim». Yusif qardaşlarının dalınca düşdü və onları Dotanda tapdı.
18Qardaşları onu uzaqdan gördülər. Yusif onların yanına çatmamış onu öldürmək qərarına gəldilər. 19Qardaşlar bir-birlərinə dedilər: «Baxın, bu yuxular görən gəlir. 20İndi gəlin onu öldürüb bir quyuya ataq, sonra da deyək ki, vəhşi heyvan onu parçaladı. Onda görərik, yuxuları necə çin çıxır». 21Ruven bunu eşidib Yusifi onların əlindən qurtarmaq üçün dedi: «Gəlin ona toxunmayaq». 22Ruven onlara «qan tökməyin, onu çöldə olan bu quyuya atın, ancaq ona toxunmayın» dedi. Bunu ona görə deyirdi ki, Yusifi qardaşlarının əlindən qurtarıb atasının yanına qaytarsın. 23Yusif qardaşlarının yanına çatanda onlar Yusifin əyninə geydiyi alabəzək paltarı dartıb çıxartdılar. 24Özünü də götürüb quyuya atdılar. Quyu boş idi, orada su yox idi.
25Qardaşlar çörək yemək üçün oturdular. Onlar başlarını qaldıranda gördülər ki, Gileaddan İsmaillilərin bir karvanı gəlir. Onların dəvələri ədviyyat, balzam və ətriyyatla yüklənmişdi və bunları Misirə aparırdılar. 26Yəhuda qardaşlarına dedi: «Əgər qardaşımızı öldürüb qətli ört-basdır etsək, bunun nə xeyri olar? 27Gəlin onu İsmaillilərə sataq və ona toxunmayaq, çünki qardaşımızdır, biz eyni qandanıq». Qardaşları onun sözü ilə razılaşdılar. 28Oradan Midyan tacirləri keçəndə Yusifi quyudan çıxarıb İsmaillilərə iyirmi gümüşə satdılar. Onlar da Yusifi Misirə apardılar.
29Ruven quyuya tərəf qayıdıb gördü ki, Yusif orada yoxdur. O, paltarını cırdı. 30Sonra qardaşlarının yanına qayıdıb dedi: «Uşaq yoxdur, bəs mən nə edim?» 31Onlar Yusifin paltarını götürdülər və bir keçi kəsib paltarı qana batırdılar. 32Sonra qardaşlar bu əlvan paltarı götürüb atalarına gətirdilər və dedilər: «Biz bunu tapdıq: gör, oğlunun paltarıdır ya yox?» 33O, paltarı tanıyıb dedi: «Bu, oğlumun paltarıdır; yəqin onu vəhşi bir heyvan yeyib. Həqiqətən, Yusif parçalanıb». 34Yaqub öz paltarını cırdı və belinə çul bağladı; o uzun müddət oğlu üçün yas tutdu. 35Bütün oğulları və qızları ona təsəlli vermək üçün yığışdı, ancaq o təsəlli tapmaq istəməyib dedi: «Kədərlə oğlumun yanına – ölülər diyarına enəcəyəm». Beləcə atası onun üçün ağladı.
36Midyanlılar isə Yusifi Misirdə fironun bir əyanı olan mühafizəçilər rəisi Potifara satdılar.

Yaq. 2:1-9

1Qardaşlarım, izzətli Rəbbimiz İsa Məsihə iman edənlər olaraq insanlar arasında tərəfkeşlik etməyin. 2Məsələn, toplandığınız yerə qızıl üzüklü, gözəl geyinmiş bir adamla eyni vaxtda kasıb, nimdaş paltarlı adam da gələrsə, 3gözəl geyinmiş adama diqqət yetirib «buyurun, burada əyləşin», kasıba da «sən orada dur» və yaxud «yerdə otur» deyərsinizsə, 4öz aranızda ayrı-seçkilik edib pis fikirli hakimlər kimi davranmırsınızmı? 5Ey sevimli qardaşlarım, dinləyin: Allah bu dünyada kasıbları imanda zənginləşmək və Onu sevənlərə vəd etdiyi Padşahlığın varisi olmaq üçün seçmədimi? 6Sizsə kasıbı hörmətdən saldınız. Məgər sizi sıxışdıran varlılar deyilmi? Sizi məhkəmələrə çəkən onlar deyilmi? 7Sizin məxsus olduğunuz Şəxsin şərəfli adına küfr edən onlar deyilmi?
8Əgər siz «qonşunu özün kimi sev» deyən Müqəddəs Yazıya görə Padşahınız Allahın qanununa həqiqətən əməl edirsinizsə, yaxşı edirsiniz. 9Amma əgər insanlar arasında tərəfkeşlik edirsinizsə, günah etmiş olursunuz və Qanuna əsasən onu pozanlar kimi məhkum olunursunuz.

1 Tim. 5:21

21Allahın, Məsih İsanın və seçilmiş mələklərin önündə sənin öhdənə qoyuram ki, ayrı-seçkilik salmadan, tərəfkeşlik etmədən bu təlimatlara riayət edəsən.

Yaq. 1:19-20

19Beləliklə, ey sevimli qardaşlarım, qoy hər bir adam eşitməkdə cəld, söz söyləməkdə təmkinli və qəzəblənməkdə də təmkinli olsun. 20Çünki insanın qəzəbi Allahın salehliyini hasil etmir.

Ef. 4:26-27

26Qəzəblənərkən günah işlətməyin. Günəş batmazdan əvvəl qəzəbinizi soyudub 27iblisə yer verməyin.

Ef. 4:31

31Qoy hər cür kinlə birlikdə acılıq, hiddət, qəzəb, çığırtı, böhtançılıq büsbütün sizdən uzaq olsun.

Sül. 14:29

29Gec qəzəblənənin böyük dərrakəsi var,
Hövsələsizlərdən səfehlik çıxar.

Sül. 15:1

1Həlim cavab hirsi yatırar,
Sərt söz qəzəbi alovlandırar.

Mat. 5:21-22

21Siz qədim zamanlarda adamlara “Qətl etmə, kim qətl edərsə, mühakiməyə məruz qalacaq” deyildiyini eşitmisiniz. 22Mənsə sizə deyirəm ki, qardaşına hirslənən hər kəs mühakiməyə məruz qalacaq. Kim qardaşına “axmaq” deyərsə, Ali Şuranın hökmünə məruz qalacaq. Kim qardaşına “səfeh” deyərsə, cəhənnəm oduna məruz qalacaq.

Sül. 8:13

13Rəbb qorxusu pisliyə nifrət etməkdir,
Lovğalığa, təkəbbürə, pis yola,
Hiyləli dilə nifrət edərəm.

Sül. 16:18

18Əcəldən əvvəl təkəbbür gələr,
Fəlakətdən əvvəl lovğalıq ruhu gələr.

Rom. 12:3

3Mənə verilən lütflə sizin hər birinizə deyirəm ki, lazım olduğundan artıq özünüz barədə yüksək fikirdə olmayın; lakin hər biriniz Allahın ona verdiyi imanın ölçüsünə görə ağıl-kamalla düşünün.

Rom. 12:16

16Bir-birinizlə həmfikir olun; təkəbbürlü olmayın, məzlumlarla dostluq edin. Özünüzü ağıllı saymayın.

Fil. 2:1-8

1Beləliklə, Məsihdə bir ruhlandırılma, məhəbbətdən yaranan bir təsəlli, Ruha bir şəriklik, bir rəhm və mərhəmət varsa, 2həmfikir olub bir-birinizə eyni məhəbbəti göstərərək canbir və həmrəy olmağınızla sevincimi bütövləşdirin. 3Heç bir işi özünü göstərərək və ya lovğalıqla etməyin. Qoy hər biriniz itaətkarlıqda digərini özündən üstün saysın 4və yalnız öz mənfəətini deyil, başqalarının da mənfəətini güdsün. 5Məsih İsa necə düşündü, siz də elə düşünün. 6Allah surətində olduğu halda O Özünü Allaha bərabər tutmağı bir haqq saymadı. 7Lakin Özünü heç etdi və qul surətinə salıb insanlara oxşar oldu. İnsan şəklini alıb 8Özünü aşağı tutdu və ölümə qədər – çarmıx üzərində ölümə qədər itaət göstərdi.

Qal. 6:1,2

1Qardaşlar, əgər bir adam bir təqsir üstündə tutulsa, siz ruhanilər onu həlimlik ruhu ilə bərpa edin. Sən də sınağa düşməmək üçün özünə fikir ver. 2Bir-birinizin yüklərini daşıyın və bu yolla Məsihin qanununu icra edin.

Ef. 4:11-12

11Özü kimini həvari, kimini peyğəmbər, kimini müjdəçi, kimini çoban və müəllim təyin etdi ki, 12Məsihin bədəninin inkişafından ötrü xidmət vəzifəsini yerinə yetirmək üçün müqəddəsləri təmin etsinlər.

Rom. 1:9

9Oğlunun Müjdəsini yaymaqda bütün qəlbimlə ibadət etdiyim Allah şahidimdir ki, mən sizi necə daim yada salıram.

Ef. 4:11-13

11Özü kimini həvari, kimini peyğəmbər, kimini müjdəçi, kimini çoban və müəllim təyin etdi ki, 12Məsihin bədəninin inkişafından ötrü xidmət vəzifəsini yerinə yetirmək üçün müqəddəsləri təmin etsinlər. 13Bunun nəticəsində hamımız imanda və Allahın Oğlunu tanımaqda birliyə, kamil insan səviyyəsinə, Məsihin tam yetkinliyi həddinə çatacağıq.

Kol. 1:9

9Ona görə bunu eşitdiyimiz gündən bəri sizin tam hikmət və ruhani idrakla Allahın iradəsini bütünlüklə qavramanız üçün biz də dualarımızı və yalvarışlarımızı kəsmədik.

Ef. 1:15

15Bundan ötrü mən də Rəbb İsaya olan imanınız və bütün müqəddəslərə göstərdiyiniz məhəbbət barədə eşidib

2 Sal. 1:11

11Buna görə sizin üçün daim dua edirik ki, Allahımız sizi Öz çağırışına layiq görsün, hər yaxşı niyyətinizi və imandan asılı hər əməlinizi Öz qüdrəti ilə yerinə yetirsin.

Yəh. 8:31-32

31O zaman İsa Ona inanmış Yəhudilərə dedi: «Əgər siz Mənim sözümə sadiq qalsanız, həqiqətən, Mənim şagirdlərimsiniz. 32Onda siz həqiqəti biləcəksiniz və həqiqət sizi azad edəcək».

Mat. 6:12-15

12Bizə borclu olanları bağışladığımız kimi
Bizim borclarımızı da bağışla.
13Bizi sınağa çəkmə,
Lakin bizi şər olandan xilas et.
Çünki padşahlıq, qüdrət və izzət
Əbədi olaraq Sənindir. Amin.”
14Əgər başqa insanların təqsirlərini bağışlasanız, Səmavi Atanız da sizi bağışlayar. 15Amma siz başqa insanları bağışlamasanız, Atanız da sizin təqsirlərinizi bağışlamaz.

Mat. 6:12

12Bizə borclu olanları bağışladığımız kimi
Bizim borclarımızı da bağışla.

Mat. 6:14-15

14Əgər başqa insanların təqsirlərini bağışlasanız, Səmavi Atanız da sizi bağışlayar. 15Amma siz başqa insanları bağışlamasanız, Atanız da sizin təqsirlərinizi bağışlamaz.

Kol. 3:12-14

12Beləliklə, Allahın seçilmişləri, müqəddəsləri və sevimliləri kimi ürək mərhəməti, xeyirxahlıq, itaətkarlıq, həlimlik və səbirə bürünün. 13Bir-birinizə dözün və birinizin digərindən şikayəti varsa, bağışlayın. Rəbb sizi bağışladığı kimi siz də bağışlayın. 14Bütün bunlardan əlavə, kamil birliyin bağı olan məhəbbətə bürünün.

Kol. 3:13

13Bir-birinizə dözün və birinizin digərindən şikayəti varsa, bağışlayın. Rəbb sizi bağışladığı kimi siz də bağışlayın.

Kol. 3:12

12Beləliklə, Allahın seçilmişləri, müqəddəsləri və sevimliləri kimi ürək mərhəməti, xeyirxahlıq, itaətkarlıq, həlimlik və səbirə bürünün.

Kol. 3:13

13Bir-birinizə dözün və birinizin digərindən şikayəti varsa, bağışlayın. Rəbb sizi bağışladığı kimi siz də bağışlayın.

Mark 11:24-25

24Buna görə sizə deyirəm: dua edib hər nə diləsəniz, inanın ki, artıq almısınız və istədiyiniz sizin üçün ediləcək. 25Durub dua edəndə kimdən narazılığınız varsa, bağışlayın ki, göylərdə olan Atanız da təqsirlərinizi bağışlasın».

Mark 11:24

24Buna görə sizə deyirəm: dua edib hər nə diləsəniz, inanın ki, artıq almısınız və istədiyiniz sizin üçün ediləcək.

Mark 11:25

25Durub dua edəndə kimdən narazılığınız varsa, bağışlayın ki, göylərdə olan Atanız da təqsirlərinizi bağışlasın».

Mat. 5:23-24

23Buna görə də qurbangah qarşısına qurbanını gətirdiyin zaman yadına düşsə ki, qardaşının sənə qarşı bir şikayəti var, 24qurbanını qurbangahın qarşısında qoy, get, əvvəlcə qardaşınla barış və ondan sonra gəl, qurbanını təqdim et.

Mark 11:25

25Durub dua edəndə kimdən narazılığınız varsa, bağışlayın ki, göylərdə olan Atanız da təqsirlərinizi bağışlasın».

Mat. 5:23-24

23Buna görə də qurbangah qarşısına qurbanını gətirdiyin zaman yadına düşsə ki, qardaşının sənə qarşı bir şikayəti var, 24qurbanını qurbangahın qarşısında qoy, get, əvvəlcə qardaşınla barış və ondan sonra gəl, qurbanını təqdim et.

Mat. 18:21-22

21O zaman Peter gəlib İsaya dedi: «Ya Rəbb! Qardaşım mənə qarşı günah işlədərsə, neçə dəfə mən onu bağışlamalıyam? Yeddi dəfəmi?» 22İsa ona dedi: «Sənə deyirəm: yeddi dəfə yox, yetmiş dəfə yeddi.

Rom. 12:17-21

17Heç kimə pislik əvəzinə pislik etməyin. Hamının gözündə yaxşı olan işlər görməyə diqqət yetirin. 18İmkan daxilində bacardıqca bütün adamlarla sülh içində yaşayın. 19Ey sevimlilər, heç kəsdən qisas almayın, Allahın qəzəbinə yer verin. Çünki yazılıb ki, Rəbb belə deyir: «Qisas Mənimdir, əvəzini Mən verəcəyəm». 20Əksinə, «düşmənin acdırsa, onu yedizdir, susuzdursa, ona su ver. Belə etməklə sanki onun başına köz tökərsən». 21Pislik sənə üstün gəlməsin, pisliyə yaxşılıqla qalib gəl.

Mat. 5:43-48

43“Qonşunu sev və düşməninə nifrət et” deyildiyini eşitmisiniz. 44Mənsə sizə deyirəm ki, düşmənlərinizi sevin, sizi təqib edənlər üçün dua edin. 45Belə ki siz göylərdə olan Atanızın övladları olasınız. Çünki O, günəşini həm pislərin, həm yaxşıların üzərinə doğurur, yağışını da həm salehlərin, həm də saleh olmayanların üzərinə yağdırır. 46Əgər sizi sevənləri sevirsinizsə, nə mükafatınız olacaq? Vergiyığanlar da belə etmirmi? 47Əgər yalnız qardaşlarınızı salamlayırsınızsa, başqalarından artıq nə etmiş olursunuz? Bütpərəstlər də belə etmirmi? 48Ona görə də Səmavi Atanız kamil olduğu kimi siz də kamil olun.

Mat. 6:12-15

12Bizə borclu olanları bağışladığımız kimi
Bizim borclarımızı da bağışla.
13Bizi sınağa çəkmə,
Lakin bizi şər olandan xilas et.
Çünki padşahlıq, qüdrət və izzət
Əbədi olaraq Sənindir. Amin.”
14Əgər başqa insanların təqsirlərini bağışlasanız, Səmavi Atanız da sizi bağışlayar. 15Amma siz başqa insanları bağışlamasanız, Atanız da sizin təqsirlərinizi bağışlamaz.

Mat. 18:21-35

21O zaman Peter gəlib İsaya dedi: «Ya Rəbb! Qardaşım mənə qarşı günah işlədərsə, neçə dəfə mən onu bağışlamalıyam? Yeddi dəfəmi?» 22İsa ona dedi: «Sənə deyirəm: yeddi dəfə yox, yetmiş dəfə yeddi.
23Ona görə də Səmavi Padşahlıq öz qulları ilə hesablaşmaq istəyən bir padşaha bənzəyir. 24Hesablaşmağa başladığı zaman onun yanına on min talant borcu olan biri gətirildi. 25Amma onun ödəməyə bir şeyi olmadığı üçün ağası əmr etdi ki, özü, arvadı, uşaqları və bütün malı satılaraq borcunu ödəsin. 26Elə bu vaxt qul yerə qapanıb ona səcdə edərək dedi: “Səbir et! Mən hamısını ödəyəcəyəm”. 27Ağasının o qula rəhmi gəldi, onu buraxdı və borcunu bağışladı.
28Amma o qul kənara çıxıb ona yüz dinar borclu olan bir yoldaşını tapdı. Onu yaxaladı və “Borcunu ödə!” deyərək boğmağa başladı. 29Yoldaşı yerə qapanıb ona “səbir et, borcunu ödəyəcəyəm” deyə yalvardı. 30O isə istəmədi. Gedib borcunu ödəyənə qədər onu zindana saldırdı. 31Ağanın digər qulları baş verən hadisəni görəndə çox kədərləndilər və gedib bütün olanı ağalarına nəql etdilər.
32Onda ağa o qulu yanına çağırıb dedi: “Ey pis qul, bütün o borcu sənə bağışladım, çünki mənə yalvardın. 33Mən sənə mərhəmət etdiyim kimi sən də yoldaşına mərhəmət etməli deyildinmi?” 34Ağası qəzəblənib bütün borcunu ödəyənə qədər onu işgəncə verənlərə təslim etdi. 35Hər biriniz qardaşlarınızı ürəkdən bağışlamasanız, Səmavi Atam da sizə elə edər».

Yeş. 53:7-9

7Ona zülm etdilər,
O iztirab çəkdi, amma ağzını açmadı.
Kəsilməyə aparılan quzu kimi,
Qırxımçıların qabağında dilsiz qoyun kimi
Ağzını açmadı.
8Ədalətsizliklə məhkum olunaraq ölümə aparıldı.
Onun nəsli haqqında kim düşünə bilərdi?
Axı xalqımın üsyankarlığına görə
O edam olundu, dirilər arasından atıldı.
9O heç bir zorakılıq etmədiyi,
Ağzından yalan söz çıxmadığı halda
Qəbri pis adamların yanında quruldu,
Dövlətli adamın yanında dəfn olundu.

Mat. 27:11-14

11İsa valinin önündə dayanmışdı. Vali Ondan «Yəhudilərin Padşahı Sənsənmi?» deyə soruşdu. İsa da ona dedi: «Sənin dediyin kimidir». 12Başçı kahinlər və ağsaqqallar Onu ittiham etdikləri vaxt İsa heç bir cavab vermədi. 13Onda Pilat Ona dedi: «Sənin əleyhinə edilən bu qədər şəhadəti eşitmirsənmi?» 14İsa onun heç bir sözünə cavab vermədi. Vali buna çox heyrətləndi.

Luka 23:33-34

33Kəllə adlanan yerə gələndə orada Onu və cinayətkarları – birini sağında, birini də solunda çarmıxa çəkdilər. 34Amma İsa deyirdi: «Ata! Onları bağışla, çünki nə etdiklərini bilmirlər». Onlar püşk ataraq paltarlarını aralarında bölüşdürdülər.

Yəh. 13:34-35

34Sizə yeni bir əmr verirəm: bir-birinizi sevin, Mən sizi sevdiyim kimi siz də bir-birinizi sevin. 35Əgər bir-birinizə məhəbbətiniz olsa, bütün insanlar biləcək ki, siz Mənim şagirdlərimsiniz».

Kol. 3:12-15

12Beləliklə, Allahın seçilmişləri, müqəddəsləri və sevimliləri kimi ürək mərhəməti, xeyirxahlıq, itaətkarlıq, həlimlik və səbirə bürünün. 13Bir-birinizə dözün və birinizin digərindən şikayəti varsa, bağışlayın. Rəbb sizi bağışladığı kimi siz də bağışlayın. 14Bütün bunlardan əlavə, kamil birliyin bağı olan məhəbbətə bürünün. 15Məsihin sülhü qoy ürəklərinizdə münsiflik etsin, çünki bir bədənin üzvləri kimi bu sülhə dəvət olundunuz. Həmçinin şükür edənlər olun!

1 Yəh. 4:7-12

7Ey sevimlilər, bir-birimizi sevək, çünki məhəbbət Allahdandır. Sevən hər kəs də Allahdan doğulub və Allahı tanıyır. 8Sevməyən kəs Allahı tanımır, çünki Allah məhəbbətdir. 9Allahın bizə olan məhəbbəti belə zahir oldu: Allah Öz vahid Oğlunu dünyaya göndərdi ki, biz Onun vasitəsilə yaşayaq. 10Məhəbbət bizim Allahı sevməyimizlə bağlı deyil, amma bundan ibarətdir: O bizi sevdi və Öz Oğlunu bizim günahlarımıza görə kəffarə qurbanı olaraq göndərdi. 11Ey sevimlilər, Allah bizi bu cür sevdiyi üçün biz də gərək bir-birimizi sevək. 12Allahı heç kim heç zaman görməyib. Əgər biz bir-birimizi sevsək, Allah bizdə qalır və Onun məhəbbəti bizdə kamil olur.

1 Yəh. 4:19-21

19Biz sevirik, çünki öncə O bizi sevdi. 20Kim «mən Allahı sevirəm» deyir, amma öz qardaşına nifrət edirsə, yalançıdır. Axı gördüyü qardaşını sevməyən görmədiyi Allahı sevə bilməz. 21Bizim Ondan aldığımız əmr budur ki, Allahı sevən gərək öz qardaşını da sevsin.

1 Pet. 3:8-12

8Nəhayət, hamınız həmfikir olun. Başqalarının hər bir hissinə şərik olun, bir-birinizi qardaşlıq məhəbbəti ilə sevin, rəhmli və itaətkar olun. 9Pisliyə pisliklə, söyüşə də söyüşlə cavab verməyin, əksinə xeyir-dua edin. Çünki bunun üçün çağırılmısınız ki, xeyir-duaları irs olaraq alasınız. 10Çünki:

«Kim həyatdan kam almaq,
Xoş gün görmək istəyirsə,
Qoy dilini şərdən,
Ağzını hiylə danışmaqdan qorusun,
11Qoy şərdən çəkinib yaxşılıq etsin,
Qoy sülhü axtarıb ardınca getsin!
12Çünki Rəbbin gözü salehlərin üzərindədir,
Qulaqları onların fəryadlarına açıqdır.
Amma Rəbbin üzü şər işlər görənlərə qarşıdır».

Mat. 18:15-17

15Əgər qardaşın sənə qarşı günah işlədərsə, get, onun günahını ona göstər. Qoy hər şey yalnız ikinizin arasında qalsın. O sənə qulaq asarsa, qardaşını qazandın. 16Amma qulaq asmazsa, özünlə bir və ya iki nəfər götür ki, “hər iddia iki yaxud üç şahidin sözü ilə təsdiq edilsin”. 17Əgər o bu adamların da sözünə qulaq asmaq istəməsə, vəziyyəti imanlılar cəmiyyətinə bildir. Əgər cəmiyyətin də sözünə qulaq asmaq istəməsə, onu bir bütpərəst və vergiyığan hesab et.

Kol. 3:12-14

12Beləliklə, Allahın seçilmişləri, müqəddəsləri və sevimliləri kimi ürək mərhəməti, xeyirxahlıq, itaətkarlıq, həlimlik və səbirə bürünün. 13Bir-birinizə dözün və birinizin digərindən şikayəti varsa, bağışlayın. Rəbb sizi bağışladığı kimi siz də bağışlayın. 14Bütün bunlardan əlavə, kamil birliyin bağı olan məhəbbətə bürünün.

Mat. 5:23-24

23Buna görə də qurbangah qarşısına qurbanını gətirdiyin zaman yadına düşsə ki, qardaşının sənə qarşı bir şikayəti var, 24qurbanını qurbangahın qarşısında qoy, get, əvvəlcə qardaşınla barış və ondan sonra gəl, qurbanını təqdim et.

Kol. 3:12-14

12Beləliklə, Allahın seçilmişləri, müqəddəsləri və sevimliləri kimi ürək mərhəməti, xeyirxahlıq, itaətkarlıq, həlimlik və səbirə bürünün. 13Bir-birinizə dözün və birinizin digərindən şikayəti varsa, bağışlayın. Rəbb sizi bağışladığı kimi siz də bağışlayın. 14Bütün bunlardan əlavə, kamil birliyin bağı olan məhəbbətə bürünün.

Matta 25:31-46

31Bəşər Oğlu bütün mələklərlə birlikdə izzəti ilə gələn zaman Öz izzətli taxtına oturacaq. 32Bütün millətlər Onun önündə toplaşacaq, O da qoyunları keçilərdən ayıran bir çoban kimi onları bir-birindən ayıracaq. 33Qoyunları sağına, keçiləri isə soluna qoyacaq.
34O zaman Padşah sağındakılara deyəcək: “Ey sizlər, Atamın xeyir-dua verdiyi adamlar! Gəlin, dünya yaranandan bəri sizin üçün hazırlanmış olan Padşahlığı irs alın. 35Çünki ac idim, Mənə yemək verdiniz; susamışdım, Mənə su verdiniz; qərib idim, Məni qəbul etdiniz; 36çılpaq idim, Məni geyindirdiniz; xəstə idim, qayğımı çəkdiniz; zindanda idim, yanıma gəldiniz”. 37Onda salehlər Ona cavab verib deyəcəklər: “Ya Rəbb, biz Səni nə vaxt ac görüb yemək verdik və ya susamış görüb su verdik? 38Nə vaxt Səni qərib görüb qəbul etdik və ya çılpaq görüb geyindirdik? 39Nə vaxt Səni xəstə və ya zindanda görüb yanına gəldik?” 40Padşah da cavab verib onlara deyəcək: “Sizə doğrusunu deyirəm: siz bu ən kiçik qardaşlarımdan birinə etdiyinizi Mənə etmiş oldunuz”.
41O zaman solundakılara deyəcək: “Ey lənətə gəlmişlər, çəkilin önümdən! İblislə onun mələklərinə hazırlanmış olan əbədi oda yollanın! 42Çünki ac idim, Mənə yemək vermədiniz; susamışdım, Mənə su vermədiniz; 43qərib idim, Məni qəbul etmədiniz; çılpaq idim, Məni geyindirmədiniz; xəstə və zindanda idim, qayğımı çəkmədiniz”. 44Onda onlar da cavab verib deyəcəklər: “Ya Rəbb, Səni nə vaxt ac, susamış, qərib, çılpaq, xəstə və yaxud zindanda gördük ki, Sənə xidmət etmədik?” 45O zaman onlara cavab verib deyəcək: “Sizə doğrusunu deyirəm: siz bu ən kiçiklərdən birinə etmədiyinizi Mənə etməmiş oldunuz”. 46Bunlar əbədi əzaba, salehlərsə əbədi həyata gedəcək».

Matta 25:31-32

31Bəşər Oğlu bütün mələklərlə birlikdə izzəti ilə gələn zaman Öz izzətli taxtına oturacaq. 32Bütün millətlər Onun önündə toplaşacaq, O da qoyunları keçilərdən ayıran bir çoban kimi onları bir-birindən ayıracaq.

Matta 25:32

32Bütün millətlər Onun önündə toplaşacaq, O da qoyunları keçilərdən ayıran bir çoban kimi onları bir-birindən ayıracaq.

Matta 25:31

31Bəşər Oğlu bütün mələklərlə birlikdə izzəti ilə gələn zaman Öz izzətli taxtına oturacaq.

Matta 25:34-36

34O zaman Padşah sağındakılara deyəcək: “Ey sizlər, Atamın xeyir-dua verdiyi adamlar! Gəlin, dünya yaranandan bəri sizin üçün hazırlanmış olan Padşahlığı irs alın. 35Çünki ac idim, Mənə yemək verdiniz; susamışdım, Mənə su verdiniz; qərib idim, Məni qəbul etdiniz; 36çılpaq idim, Məni geyindirdiniz; xəstə idim, qayğımı çəkdiniz; zindanda idim, yanıma gəldiniz”.

Matta 25:34

34O zaman Padşah sağındakılara deyəcək: “Ey sizlər, Atamın xeyir-dua verdiyi adamlar! Gəlin, dünya yaranandan bəri sizin üçün hazırlanmış olan Padşahlığı irs alın.

Matta 25:35-36

35Çünki ac idim, Mənə yemək verdiniz; susamışdım, Mənə su verdiniz; qərib idim, Məni qəbul etdiniz; 36çılpaq idim, Məni geyindirdiniz; xəstə idim, qayğımı çəkdiniz; zindanda idim, yanıma gəldiniz”.

Matta 25:37-39

37Onda salehlər Ona cavab verib deyəcəklər: “Ya Rəbb, biz Səni nə vaxt ac görüb yemək verdik və ya susamış görüb su verdik? 38Nə vaxt Səni qərib görüb qəbul etdik və ya çılpaq görüb geyindirdik? 39Nə vaxt Səni xəstə və ya zindanda görüb yanına gəldik?”

Matta 25:40

40Padşah da cavab verib onlara deyəcək: “Sizə doğrusunu deyirəm: siz bu ən kiçik qardaşlarımdan birinə etdiyinizi Mənə etmiş oldunuz”.

Matta 25:42-43

42Çünki ac idim, Mənə yemək vermədiniz; susamışdım, Mənə su vermədiniz; 43qərib idim, Məni qəbul etmədiniz; çılpaq idim, Məni geyindirmədiniz; xəstə və zindanda idim, qayğımı çəkmədiniz”.

Matta 25:44

44Onda onlar da cavab verib deyəcəklər: “Ya Rəbb, Səni nə vaxt ac, susamış, qərib, çılpaq, xəstə və yaxud zindanda gördük ki, Sənə xidmət etmədik?”

Matta 25:37-39

37Onda salehlər Ona cavab verib deyəcəklər: “Ya Rəbb, biz Səni nə vaxt ac görüb yemək verdik və ya susamış görüb su verdik? 38Nə vaxt Səni qərib görüb qəbul etdik və ya çılpaq görüb geyindirdik? 39Nə vaxt Səni xəstə və ya zindanda görüb yanına gəldik?”

Matta 25:45

45O zaman onlara cavab verib deyəcək: “Sizə doğrusunu deyirəm: siz bu ən kiçiklərdən birinə etmədiyinizi Mənə etməmiş oldunuz”.

Efeslilərə 2:8-10

8Çünki iman vasitəsilə, lütflə xilas oldunuz. Bu, sizin nailiyyətiniz deyil, Allahın hədiyyəsidir. 9Əməllərlə deyil ki, heç kim öyünə bilməsin. 10Çünki biz Allahın yaratdığı əsərlərik, əvvəlcədən hazırladığı yaxşı əməllərinə görə həyat sürmək üçün Məsih İsada yaradıldıq.

Efeslilərə 2:8

8Çünki iman vasitəsilə, lütflə xilas oldunuz. Bu, sizin nailiyyətiniz deyil, Allahın hədiyyəsidir.

Efeslilərə 2:9

9Əməllərlə deyil ki, heç kim öyünə bilməsin.

Efeslilərə 2:10

10Çünki biz Allahın yaratdığı əsərlərik, əvvəlcədən hazırladığı yaxşı əməllərinə görə həyat sürmək üçün Məsih İsada yaradıldıq.

Matta 25:40

40Padşah da cavab verib onlara deyəcək: “Sizə doğrusunu deyirəm: siz bu ən kiçik qardaşlarımdan birinə etdiyinizi Mənə etmiş oldunuz”.

Luka 10:25-37

25Bir qanunşünas İsanı sınamaq məqsədi ilə qalxıb dedi: «Müəllim, əbədi həyatı irs olaraq almaq üçün mən nə etməliyəm?» 26İsa ondan soruşdu: «Qanunda nə yazılıb? Orada nə oxuyursan?» 27Bu adam İsaya belə cavab verdi: «“Allahın Rəbbi bütün qəlbinlə, bütün varlığınla, bütün gücünlə və bütün düşüncənlə sev” və “Qonşunu özün kimi sev”». 28İsa ona dedi: «Sən düz cavab verdin, buna əməl et və yaşayacaqsan». 29Amma o özünə haqq qazandırmaq üçün İsadan soruşdu: «Bəs mənim qonşum kimdir?»
30İsa belə cavab verdi: «Bir nəfər Yerusəlimdən Yerixoya gedən yolda quldurların əlinə düşdü. Quldurlar onu soyundurub döydülər və yarımcan halda qoyub getdilər. 31Təsadüfən o yoldan bir kahin enirdi. Bu adamı görən kimi yolun o biri tərəfi ilə keçib getdi. 32Bir Levili də ora yaxınlaşıb o adamı görəndə yolun o biri tərəfi ilə keçib getdi. 33O yolla gedən bir Samariyalı isə bu adamı görəndə ona rəhmi gəldi. 34Ona yaxınlaşdı və zeytun yağı ilə şərab tökərək yaralarını sarıdı. Sonra bu adamı öz heyvanına mindirib mehmanxanaya gətirdi və ona qayğı göstərdi. 35Ertəsi gün o, iki dinar çıxarıb mehmanxana sahibinə verərək dedi: “Onun qayğısını çək. Əgər bundan da çox xərcin çıxsa, mən geri qayıdanda sənə verərəm”. 36Səncə bu üç nəfərdən hansı quldurların əlinə düşən adamın qonşusu idi?» 37Qanunşünas cavab verdi: «Ona mərhəmət göstərən». İsa da ona dedi: «Get, sən də elə et».

Həv. 9:36-42

36Yafoda İsanın şagirdləri arasında Tabita adlı bir qadın var idi. «Tabita» «Ceyran» deməkdir. Bu qadın həmişə xeyirxah işlər görür və yoxsullara kömək edirdi. 37Bu vaxtlarda o xəstələnib öldü. Onun meyitini yuyub yuxarı mərtəbədəki otağa qoydular. 38Lod Yafoya yaxın idi, ona görə də Peterin Lodda olduğunu eşidən şagirdlər iki kişini onun yanına göndərdilər və onlar gəlib xahiş etdilər: «Vaxt itirmədən yanımıza gəl». 39Peter durub onlarla getdi. Yafoya çatanda onlar Peteri evin yuxarı mərtəbəsinə çıxartdılar. Bütün dul qadınlar ağlaşa-ağlaşa Peterin yanına yığıldı və Tabitanın onlarla birlikdə olanda tikdiyi köynəkləri, paltarları göstərirdilər. 40Peter isə onların hamısını bayıra çıxartdı, sonra diz çöküb dua etdi. Bundan sonra isə ölüyə tərəf dönüb dedi: «Tabita, qalx!» Qadın gözlərini açıb Peteri görən kimi dik oturdu. 41Peter əlini uzadıb onu ayağa qaldırdı və sonra müqəddəslərlə dul qadınları çağırdı. Tabitanı sağ-salamat onların qarşısına çıxartdı. 42Bu xəbər bütün Yafoya yayıldı və çox adam Rəbbə iman gətirdi.

Həv. 6:1

1O günlərdə – şagirdlərin çoxaldığı vaxtda yunanca danışan Yəhudilər ibranicə danışan Yəhudilərdən şikayət etməyə başladılar. Çünki gündəlik yardım paylananda onların dul qadınlarını nəzərə almamışdılar.

Zəbur 27:1

1Rəbdir nurum, qurtuluşum!
Mən kimdən qorxum?
Rəbdir ömrümün qalası,
Mən kimdən vahimələnim?

Zəbur 56:10-11

10Vədinə görə həmd etdiyim Allaha,
Vədinə görə həmd etdiyim Rəbbə,
11Allaha güvənirəm və qorxmuram;
Fani insan mənə nə edə bilər?

Süleymanın Məs. 29:25

25İnsandan qorxan özünü tələyə salar,
Amma Rəbbə güvənən arxayın yaşar.

Qalatiyalılara 1:10

10İndi mən insanları, yoxsa Allahı məmnun etməyi axtarıram? Yoxsa insanlarımı razı salmağa çalışıram? Əgər mən hələ də insanları razı salmaq istəsəydim, Məsihin qulu olmazdım.

Yəhya 15:18-25

18Əgər dünya sizə nifrət edərsə, onda yada salın ki, sizdən əvvəl Mənə nifrət edib. 19Əgər dünyadan olsaydınız, dünya özündən olan sizləri sevərdi. Amma siz dünyadan deyilsiniz, Mən sizi dünyadan seçdim, buna görə dünya sizə nifrət edir. 20Mənim sizə söylədiyim sözü yadınıza salın: “Qul ağasından üstün deyil”. Əgər Məni təqib etdilərsə, sizi də təqib edəcəklər, Mənim sözümə riayət etdilərsə, sizin də sözünüzə riayət edəcəklər. 21Lakin bunların hamısını sizə Mənim adıma görə edəcəklər, çünki Məni Göndərəni tanımırlar. 22Əgər gəlib onlara söyləməsəydim, günahları olmazdı, amma indi günahları üçün bəhanələri yoxdur. 23Mənə nifrət edən Atama da nifrət edir. 24Əgər Məndən başqa heç kəsin etmədiyi işləri onların arasında etməsəydim, günahları olmazdı. Amma indi Mənim nə etdiyimi gördülər, həm Mənə, həm də Atama nifrət etdilər. 25Lakin bu ona görə baş verdi ki, öz Qanunlarında yazılan “Mənə nahaqdan nifrət etdilər” sözü yerinə yetsin.

Mark 14:50

50Onda hamı İsanı atıb qaçdı.

1 Pet. 4:1-2

1Beləliklə, Məsih cismən əzab çəkdiyinə görə siz də eyni düşüncələrlə silahlanın. Çünki cismən əzab çəkən günahdan vaz keçmişdir. 2Nəticədə cisimdə qalan vaxtını isə artıq bəşəri ehtiraslara görə deyil, Allahın iradəsinə görə yaşayır.

Mat. 10:16-42

16Budur, sizi qurdlar arasına quzular kimi göndərirəm. Ona görə də ilan kimi müdrik və göyərçin kimi məsum olun. 17İnsanlardan özünüzü gözləyin. Çünki onlar sizi məhkəmələrə çəkəcək, sinaqoqlarında qamçılayacaqlar. 18Onlara və millətlərə şəhadət etmək üçün siz Mənə görə valilərin və padşahların qarşısına aparılacaqsınız. 19Onlar sizi təslim edəndə necə və ya nə deyəcəyiniz barədə qayğı çəkməyin. Nə deyəcəyiniz həmin vaxt sizə bildiriləcək, 20çünki danışan siz yox, sizdə danışan Atanızın Ruhudur. 21Qardaş qardaşı, ata övladını ölümə təslim edəcək. Övladlar ata-anasına qarşı çıxıb onları edam etdirəcək. 22Mənim adıma görə hamı sizə nifrət edəcək. Amma axıracan dözən xilas olacaq. 23Sizi bir şəhərdə təqib edəndə başqasına qaçın. Çünki sizə doğrusunu deyirəm: siz İsrail şəhərlərini dolaşıb-qurtarmamış Bəşər Oğlu gələcək.
24Şagird müəllimindən, qul da ağasından üstün deyil. 25Şagirdin öz müəllimi, qulun isə öz ağası kimi olması ona kifayətdir. Əgər ev sahibinə Baal-Zevul dedilərsə, onun ailə üzvlərinə bundan nə qədər artıq deyəcəklər!
26Beləliklə, onlardan qorxmayın. Çünki elə örtülü bir şey yoxdur ki, aşkara çıxmayacaq və elə gizli bir şey yoxdur ki, bilinməyəcək. 27Sizə qaranlıqda dediklərimi gün işığında söyləyin və qulağınıza pıçıldananı damlardan bəyan edin. 28Bədəni öldürüb canı öldürə bilməyənlərdən qorxmayın. Həm canı, həm bədəni cəhənnəmdə məhv edə bilən Allahdan qorxun. 29İki sərçə bir qara pula satılmırmı? Onlardan biri belə, Atanızın izni olmadan yerə düşməz. 30Sizin başınızdakı saçlar belə, sayılıb. 31Ona görə də qorxmayın, siz saysız-hesabsız sərçədən daha dəyərlisiniz.
32İnsanlar qarşısında Məni iqrar edən hər kəsi Mən də göylərdə olan Atamın qarşısında iqrar edəcəyəm. 33Amma kim insanlar qarşısında Məni inkar etsə, Mən də onu göylərdə olan Atamın qarşısında inkar edəcəyəm.
34Düşünməyin ki, yer üzünə sülh gətirməyə gəlmişəm. Mən sülh deyil, qılınc gətirməyə gəlmişəm. 35Çünki Mən oğulu atasından, qızı anasından, gəlini də qayınanasından ayırmağa gəlmişəm.
36“İnsanın düşməni öz ev əhli olacaq”.
37Atasını ya anasını Məndən artıq sevən kəs Mənə layiq deyil. Oğlunu ya qızını Məndən artıq sevən də Mənə layiq deyil. 38Çarmıxını götürməyib ardımca gələn kəs də Mənə layiq deyil. 39Canını qoruyan kəs onu itirəcək, Mənim uğrumda canını itirənsə onu qoruyacaq.
40Sizi qəbul edən kəs Məni qəbul edər. Məni qəbul edən də Məni Göndərəni qəbul edər. 41Peyğəmbəri peyğəmbər olduğu üçün qəbul edən kəs peyğəmbərə layiq bir mükafat alacaq. Salehi saleh olduğu üçün qəbul edən də salehə layiq bir mükafat alacaq. 42Kim bu kiçiklərdən birinə şagird olduğu üçün hətta bir kasa soyuq su içirdərsə, sizə doğrusunu deyirəm: mükafatsız qalmayacaq».

Mat. 10:16

16Budur, sizi qurdlar arasına quzular kimi göndərirəm. Ona görə də ilan kimi müdrik və göyərçin kimi məsum olun.

Mat. 10:17-20

17İnsanlardan özünüzü gözləyin. Çünki onlar sizi məhkəmələrə çəkəcək, sinaqoqlarında qamçılayacaqlar. 18Onlara və millətlərə şəhadət etmək üçün siz Mənə görə valilərin və padşahların qarşısına aparılacaqsınız. 19Onlar sizi təslim edəndə necə və ya nə deyəcəyiniz barədə qayğı çəkməyin. Nə deyəcəyiniz həmin vaxt sizə bildiriləcək, 20çünki danışan siz yox, sizdə danışan Atanızın Ruhudur.

Mat. 10:18

18Onlara və millətlərə şəhadət etmək üçün siz Mənə görə valilərin və padşahların qarşısına aparılacaqsınız.

Mat. 10:19-20

19Onlar sizi təslim edəndə necə və ya nə deyəcəyiniz barədə qayğı çəkməyin. Nə deyəcəyiniz həmin vaxt sizə bildiriləcək, 20çünki danışan siz yox, sizdə danışan Atanızın Ruhudur.

Mat. 10:21-22

21Qardaş qardaşı, ata övladını ölümə təslim edəcək. Övladlar ata-anasına qarşı çıxıb onları edam etdirəcək. 22Mənim adıma görə hamı sizə nifrət edəcək. Amma axıracan dözən xilas olacaq.

Mat. 10:22

22Mənim adıma görə hamı sizə nifrət edəcək. Amma axıracan dözən xilas olacaq.

Mat. 10:24-25

24Şagird müəllimindən, qul da ağasından üstün deyil. 25Şagirdin öz müəllimi, qulun isə öz ağası kimi olması ona kifayətdir. Əgər ev sahibinə Baal-Zevul dedilərsə, onun ailə üzvlərinə bundan nə qədər artıq deyəcəklər!

Luka 11:14-15

14İsa bir adamdan lal olan bir cini qovurdu. Cin çıxandan sonra lal danışmağa başladı və camaat heyrətləndi. 15Amma onların bəzisi deyirdi: «O, cinlərin başçısı Baal-Zevulun gücü ilə cinləri qovur».

Mat. 10:25

25Şagirdin öz müəllimi, qulun isə öz ağası kimi olması ona kifayətdir. Əgər ev sahibinə Baal-Zevul dedilərsə, onun ailə üzvlərinə bundan nə qədər artıq deyəcəklər!

Mat. 10:26-28

26Beləliklə, onlardan qorxmayın. Çünki elə örtülü bir şey yoxdur ki, aşkara çıxmayacaq və elə gizli bir şey yoxdur ki, bilinməyəcək. 27Sizə qaranlıqda dediklərimi gün işığında söyləyin və qulağınıza pıçıldananı damlardan bəyan edin. 28Bədəni öldürüb canı öldürə bilməyənlərdən qorxmayın. Həm canı, həm bədəni cəhənnəmdə məhv edə bilən Allahdan qorxun.

Mat. 10:28

28Bədəni öldürüb canı öldürə bilməyənlərdən qorxmayın. Həm canı, həm bədəni cəhənnəmdə məhv edə bilən Allahdan qorxun.

Yaqub 4:12

12Qanunverən və Hakim birdir, xilas etməyə və həlak etməyə qadir olan Odur. Bəs sən kimsən ki, qonşunu mühakimə edirsən?

Mat. 10:29-31

29İki sərçə bir qara pula satılmırmı? Onlardan biri belə, Atanızın izni olmadan yerə düşməz. 30Sizin başınızdakı saçlar belə, sayılıb. 31Ona görə də qorxmayın, siz saysız-hesabsız sərçədən daha dəyərlisiniz.

Mat. 10:32-33

32İnsanlar qarşısında Məni iqrar edən hər kəsi Mən də göylərdə olan Atamın qarşısında iqrar edəcəyəm. 33Amma kim insanlar qarşısında Məni inkar etsə, Mən də onu göylərdə olan Atamın qarşısında inkar edəcəyəm.

Mat. 5:14-16

14Siz dünyanın nurusunuz. Dağın zirvəsində qurulan şəhər gizli qala bilməz. 15Heç kim çırağı yandırıb qabın altına qoymaz. Əksinə, çıraqdana qoyar ki, evdəkilərin hamısını işıqlandırsın. 16Eləcə də sizin nurunuz insanların qarşısında elə parlasın ki, onlar xeyirxah işlərinizi görüb göylərdə olan Atanızı izzətləndirsinlər.

Mat. 10:32-33

32İnsanlar qarşısında Məni iqrar edən hər kəsi Mən də göylərdə olan Atamın qarşısında iqrar edəcəyəm. 33Amma kim insanlar qarşısında Məni inkar etsə, Mən də onu göylərdə olan Atamın qarşısında inkar edəcəyəm.

Mat. 10:34-39

34Düşünməyin ki, yer üzünə sülh gətirməyə gəlmişəm. Mən sülh deyil, qılınc gətirməyə gəlmişəm. 35Çünki Mən oğulu atasından, qızı anasından, gəlini də qayınanasından ayırmağa gəlmişəm.
36“İnsanın düşməni öz ev əhli olacaq”.
37Atasını ya anasını Məndən artıq sevən kəs Mənə layiq deyil. Oğlunu ya qızını Məndən artıq sevən də Mənə layiq deyil. 38Çarmıxını götürməyib ardımca gələn kəs də Mənə layiq deyil. 39Canını qoruyan kəs onu itirəcək, Mənim uğrumda canını itirənsə onu qoruyacaq.

Mat. 10:34

34Düşünməyin ki, yer üzünə sülh gətirməyə gəlmişəm. Mən sülh deyil, qılınc gətirməyə gəlmişəm.

Yeşaya 9:6

6Çünki bizim üçün körpə doğuldu,
Bizə oğul verildi,
Hakimiyyət onun çiyinləri üzərində olacaq,
Onun adı Ecazkar Məsləhətçi, Qüdrətli Allah,
Əbədi Ata, Sülh Hökmdarı olacaq.

Mat. 10:35-37

35Çünki Mən oğulu atasından, qızı anasından, gəlini də qayınanasından ayırmağa gəlmişəm.
36“İnsanın düşməni öz ev əhli olacaq”.
37Atasını ya anasını Məndən artıq sevən kəs Mənə layiq deyil. Oğlunu ya qızını Məndən artıq sevən də Mənə layiq deyil.

Mat. 10:37-39

37Atasını ya anasını Məndən artıq sevən kəs Mənə layiq deyil. Oğlunu ya qızını Məndən artıq sevən də Mənə layiq deyil. 38Çarmıxını götürməyib ardımca gələn kəs də Mənə layiq deyil. 39Canını qoruyan kəs onu itirəcək, Mənim uğrumda canını itirənsə onu qoruyacaq.

Mat. 10:37

37Atasını ya anasını Məndən artıq sevən kəs Mənə layiq deyil. Oğlunu ya qızını Məndən artıq sevən də Mənə layiq deyil.

Mat. 10:38

38Çarmıxını götürməyib ardımca gələn kəs də Mənə layiq deyil.

Luka 9:23

23Sonra hamısına söylədi: «Əgər bir kəs Mənim ardımca gəlmək istəyirsə, özündən imtina etsin və hər gün çarmıxını götürüb ardımca gəlsin.

Luka 9:25

25İnsan bütün dünyanı qazanıb canını məhv edər yaxud itirərsə, ona nə xeyri var?

Matta 10:39

39Canını qoruyan kəs onu itirəcək, Mənim uğrumda canını itirənsə onu qoruyacaq.

Matta 16:25

25Kim canını xilas etmək istəyirsə, onu itirəcək, amma kim Mənə görə canını itirirsə, onu qoruyacaq.

Mark 8:35

35Kim canını xilas etmək istəyirsə, onu itirəcək, amma kim Mənimlə Müjdə uğrunda canını itirirsə, onu xilas edəcək.

Luka 9:24

24Kim canını xilas etmək istəyirsə, onu itirəcək, amma kim Mənim uğrumda canını itirirsə, onu xilas edəcək.

Luka 17:33

33Kim canını qorumaq istəsə, onu itirəcək, amma kim canını itirsə, onu yaşadacaq.

Matta 10:38-39

38Çarmıxını götürməyib ardımca gələn kəs də Mənə layiq deyil. 39Canını qoruyan kəs onu itirəcək, Mənim uğrumda canını itirənsə onu qoruyacaq.

Həv. 5:28-29

28«Bu adla təlim öyrətməyi sizə qəti qadağan etmədikmi? Amma siz təliminizi bütün Yerusəlimə yaydınız və o Adamın qanını bizim boynumuza yükləmək istəyirsiniz». 29Peter və başqa həvarilər belə cavab verdi: «İnsana deyil, Allaha itaət etmək daha vacibdir.

İbr. 11:38

38Dünya onlara layiq deyildi. Onlar səhralarda, dağlarda, mağaralarda və yeraltı oyuqlarda dolaşıb gəzdilər.

Rom. 8:31-39

31Bəs bunlar barədə nə deyə bilərik? Əgər Allah bizimlədirsə, kim bizə qarşı dura bilər? 32O Öz Oğlunu belə, əsirgəməyib Onu hamımızın uğrunda ölümə təslim etdisə, Onunla birgə bütün şeyləri də bizə lütf etməyəcəkmi? 33Allahın seçdiyi adamları kim ittiham edə bilər? Onları saleh sayan Allahdır! 34Məhkum edən kimdir? Ölmüş, üstəlik dirilmiş Məsih İsa həm Allahın sağındadır, həm də bizim üçün vəsatətçilik edir. 35Məsihin məhəbbətindən bizi kim ayıra bilər? Əziyyətmi, sıxıntımı, təqibmi, aclıqmı, çılpaqlıqmı, təhlükəmi, qılıncmı? 36Necə ki yazılıb:

«Biz gün boyu Sənin uğrunda öldürülürük,
Qurbanlıq qoyunlar sayılırıq».
37Lakin bizi Sevənin vasitəsilə bütün bunlarda tam qələbə qazanırıq. 38Çünki əminəm ki, nə ölüm, nə həyat, nə mələklər, nə başçılar, nə indiki, nə də gələcək şeylər, nə qüvvələr, 39nə ucalıq, nə dərinlik, nə də başqa bir məxluq bizi Rəbbimiz Məsih İsada olan Allah məhəbbətindən ayırmağa qadir olmayacaq.

Həvarilərin İşləri 22:24-29

24minbaşı əmr etdi ki, Paulu qalaya salsınlar. Onların niyə belə hay-küy qoparmalarının səbəbini bilmək üçün onu qamçılatmaqla sorğuya çəkmək istədi. 25Onu qamçılatmaq üçün bağlayanda Paul orada dayanan yüzbaşıya dedi: «Məhkum olmamış Roma vətəndaşını qamçılatmağa icazəniz varmı?» 26Yüzbaşı bunu eşidən kimi minbaşının yanına gəlib xəbər verərək dedi: «Nə edəcəksən? Bu adam Roma vətəndaşıdır». 27Minbaşı Paulun yanına gəlib soruşdu: «De görək, sən Roma vətəndaşısan?» Paul dedi: «Bəli». 28Minbaşı cavabında «mən nə qədər pula bu vətəndaşlığı əldə etmişəm» dedi. Paul isə «amma mən doğulandan Roma vətəndaşıyam» dedi. 29Onu sorğuya çəkmək istəyənlər dərhal onun yanından geri çəkildilər. Minbaşı qollarını bağladığı Paulun Roma vətəndaşı olduğunu öyrənərkən qorxdu.

Ef. 6:10-20

10Nəhayət, Rəbdə və Onun böyük qüvvəsində möhkəmlənin. 11İblisin hiylələrinə qarşı dura bilmək üçün Allahın verdiyi bütün zireh və silahlara bürünün. 12Çünki mübarizəmiz qandan və ətdən ibarət olan insanlara qarşı deyil, şər başçılarına və hakim olanlara, bu qaranlıq dünyanın hökmranlarına, səmadakı ruhani şər qüvvələrə qarşıdır. 13Buna görə Allahın bütün zireh və silahlarını götürün ki, pis gündə müqavimət göstərib, əlinizdən gələn hər bir şeyi etdikdən sonra dayana biləsiniz. 14Beləliklə, həqiqəti kəmər kimi belinizə bağlamış, salehliyi zireh kimi döşünüzə taxmış, barışıq Müjdəsini yaymaq hazırlığını ayaqlarınıza geyinmiş olaraq yerinizdə durun. 16Bütün bunlara əlavə olaraq şər olanın bütün yanar oxlarını söndürə bilmək üçün iman qalxanını əlinizə götürün. 17Xilas dəbilqəsini və Ruhun qılıncını, yəni Allahın kəlamını götürün. 18Hər cür dua və yalvarışla, həmişə Ruhun idarəsi ilə dua edin. Bu məqsəd uğrunda tamamilə mətin olub oyaq qalaraq bütün müqəddəslər üçün dua edin. 19Ağzımı hər açanda mənə lazımi söz verilsin deyə mənim üçün də dua edin ki, uğrunda zəncirlə bağlı halda elçilik etdiyim Müjdənin sirrini açım və bu Müjdəni lazımınca cəsarətlə bəyan edə bilim.

Həv. 4:23-31

23Azadlığa buraxılan Peter və Yəhya öz yoldaşlarının yanına gəlib başçı kahinlərlə ağsaqqalların sözlərini onlara çatdırdılar. 24Yoldaşları bunu eşidərkən bir nəfər kimi Allaha nida etdilər: «Ey Pərvərdigarımız, yeri, göyü, dənizi və bunların içindəki hər şeyi yaradan Sənsən. 25Müqəddəs Ruh vasitəsilə Öz qulun atamız Davudun dili ilə belə dedin:

“Nə üçün millətlər belə hirslənir,
Ümmətlər boş şeylər düşünür?
26Dünya şahları yığışır,
Hökmdarlar Rəbbə və Onun məsh etdiyinə qarşı birləşir”.
27Həqiqətən, Hirod və Ponti Pilat başqa millətlər və İsrail xalqı ilə birlikdə Sənin məsh etdiyin müqəddəs Qulun İsanın əleyhinə bu şəhərdə toplaşdı ki, 28Sənin əvvəldən qərar verdiyin, Sənin əlində və niyyətində olan şeyləri həyata keçirsin. 29İndi, ya Rəbb, onların etdikləri hədə-qorxuya bax! Biz qullarına güc ver ki, Sənin sözlərini tam cəsarətlə yayaq. 30Xəstələri sağaltmaq üçün əlini uzat və müqəddəs Qulun İsanın adı ilə əlamətlər və xariqələr göstər». 31Onlar dualarını qurtaran kimi toplandıqları yer lərzəyə gəldi və onların hamısı Müqəddəs Ruhla dolub Allahın kəlamını cəsarətlə yaymağa başladı.

Həv. 4:29-31

29İndi, ya Rəbb, onların etdikləri hədə-qorxuya bax! Biz qullarına güc ver ki, Sənin sözlərini tam cəsarətlə yayaq. 30Xəstələri sağaltmaq üçün əlini uzat və müqəddəs Qulun İsanın adı ilə əlamətlər və xariqələr göstər». 31Onlar dualarını qurtaran kimi toplandıqları yer lərzəyə gəldi və onların hamısı Müqəddəs Ruhla dolub Allahın kəlamını cəsarətlə yaymağa başladı.

Həv. 4:23-31

23Azadlığa buraxılan Peter və Yəhya öz yoldaşlarının yanına gəlib başçı kahinlərlə ağsaqqalların sözlərini onlara çatdırdılar. 24Yoldaşları bunu eşidərkən bir nəfər kimi Allaha nida etdilər: «Ey Pərvərdigarımız, yeri, göyü, dənizi və bunların içindəki hər şeyi yaradan Sənsən. 25Müqəddəs Ruh vasitəsilə Öz qulun atamız Davudun dili ilə belə dedin:

“Nə üçün millətlər belə hirslənir,
Ümmətlər boş şeylər düşünür?
26Dünya şahları yığışır,
Hökmdarlar Rəbbə və Onun məsh etdiyinə qarşı birləşir”.
27Həqiqətən, Hirod və Ponti Pilat başqa millətlər və İsrail xalqı ilə birlikdə Sənin məsh etdiyin müqəddəs Qulun İsanın əleyhinə bu şəhərdə toplaşdı ki, 28Sənin əvvəldən qərar verdiyin, Sənin əlində və niyyətində olan şeyləri həyata keçirsin. 29İndi, ya Rəbb, onların etdikləri hədə-qorxuya bax! Biz qullarına güc ver ki, Sənin sözlərini tam cəsarətlə yayaq. 30Xəstələri sağaltmaq üçün əlini uzat və müqəddəs Qulun İsanın adı ilə əlamətlər və xariqələr göstər». 31Onlar dualarını qurtaran kimi toplandıqları yer lərzəyə gəldi və onların hamısı Müqəddəs Ruhla dolub Allahın kəlamını cəsarətlə yaymağa başladı.

Yeşua 1:1-9

1Rəbbin qulu Musanın ölümündən sonra Rəbb Musanın köməkçisi Nun oğlu Yeşuaya belə dedi: 2«Qulum Musa öldü. İndi qalx, sən və bütün bu xalq İordan çayını keçib İsrail övladlarına verəcəyim torpağa gedin. 3Musaya dediyim kimi qədəm qoyacağınız hər yeri sizə vermişəm. 4Bu səhra ilə Livandan böyük çaya – Fərat çayına qədər, Xetlilərin bütün ölkəsi və günbatan tərəfdən isə Böyük dənizə qədər yer sizin torpaqlarınız olacaq. 5Bütün ömrün boyu heç kəs sənə qarşı çıxa bilməyəcək. Musa ilə olduğum kimi səninlə də olacağam, səni atmayacağam və tərk etməyəcəyəm. 6Möhkəm və cəsarətli ol, çünki atalarına vermək üçün and içdiyim bu torpağı bu xalqa irs olaraq sən verəcəksən. 7Qulum Musanın sənə tapşırdığı Qanuna tam və dəqiq əməl etmək üçün cəsarətli və çox möhkəm ol. Ondan nə sağa, nə də sola dön ki, hara getsən, uğur qazanasan. 8Bu Qanun kitabının sözləri dilindən düşməsin, orada yazılan hər şeyə dəqiq əməl etmək üçün gecə-gündüz onun üzərində düşün. Onda yolun uğurlu olacaq və müvəffəqiyyət qazanacaqsan. 9Sənə möhkəm və cəsarətli olmağı əmr edən Mən deyiləmmi? Qorxma və ruhdan düşmə, çünki Allahın Rəbb gedəcəyin hər yerdə səninlədir».

Matta 5:10-12

10Nə bəxtiyardır salehlik uğrunda təqib edilənlər!
Çünki Səmavi Padşahlıq onlarındır.
11İnsanlar Mənə görə sizi təhqir edib təqib edəndə, yalan söyləyib sizə hər cür böhtan atanda siz nə bəxtiyarsınız! 12Sevinin və şadlanın! Çünki göylərdə mükafatınız böyükdür. Axı sizdən qabaq gələn peyğəmbərləri də belə təqib ediblər.

Matta 24:9-14

9O zaman sizi əziyyətə təslim edib öldürəcəklər. Mənim adıma görə bütün millətlər sizə nifrət edəcək. 10Onda bir çoxu imandan büdrəyərək bir-birini təslim edəcək və bir-birinə nifrət edəcək. 11Bir çox yalançı peyğəmbər törəyib çox adamı aldadacaq. 12Qanunsuzluq çoxaldığı üçün bir çoxunun məhəbbəti soyuyacaq. 13Amma axıracan dözən xilas olacaq. 14Səmavi Padşahlığın bu Müjdəsi bütün millətlərə şəhadət olmaq üçün bütün dünyada vəz ediləcək. O zaman hər şeyin axırı gələcək.

Luka 21:10-19

10Sonra onlara belə dedi: «Millət millətə, padşahlıq padşahlığa qarşı çıxacaq. 11Güclü zəlzələlər, yerbəyer aclıq və vəba, dəhşətli hadisələr və göydən böyük əlamətlər olacaq.
12Amma bütün bu hadisələrdən əvvəl Mənim adıma görə sizi yaxalayacaqlar, təqib edəcəklər, sinaqoqlara və zindanlara təslim edəcəklər, padşahların və valilərin qarşısına aparacaqlar. 13Bu işlər şəhadət etdiyiniz vaxt olacaq. 14Buna görə də ürəyinizdə qərara alın ki, özünüzü necə müdafiə edəcəyiniz barədə əvvəlcədən düşünməyəsiniz. 15Çünki Mən sizə elə danışıq qabiliyyəti və hikmət verəcəyəm ki, sizə qarşı çıxanların heç biri nə ona etiraz edə biləcək, nə də ona qarşı dura biləcək. 16Hətta ata-analarınız, bacı-qardaşlarınız, qohumlarınız və dostlarınız sizi təslim edəcək və bəzinizi edam etdirəcək. 17Mənim adıma görə hamı sizə nifrət edəcək. 18Amma başınızdan bir tük belə, əskik olmayacaq. 19Dayanıb dözməklə canlarınızı qurtarın.

Yəhya 15:18-21

18Əgər dünya sizə nifrət edərsə, onda yada salın ki, sizdən əvvəl Mənə nifrət edib. 19Əgər dünyadan olsaydınız, dünya özündən olan sizləri sevərdi. Amma siz dünyadan deyilsiniz, Mən sizi dünyadan seçdim, buna görə dünya sizə nifrət edir. 20Mənim sizə söylədiyim sözü yadınıza salın: “Qul ağasından üstün deyil”. Əgər Məni təqib etdilərsə, sizi də təqib edəcəklər, Mənim sözümə riayət etdilərsə, sizin də sözünüzə riayət edəcəklər. 21Lakin bunların hamısını sizə Mənim adıma görə edəcəklər, çünki Məni Göndərəni tanımırlar.

Yəhya 16:1-4

1Büdrəməyəsiniz deyə bunları sizə söylədim. 2Sizi sinaqoqlardan qovacaqlar. Hətta o zaman gəlir ki, sizi öldürən hər kəs Allaha xidmət etdiyini zənn edəcək. 3Onlar bunları edəcəklər, çünki nə Atanı, nə də Məni tanıdılar. 4İndi bu şeyləri sizə bildirdim ki, vaxtı gələndə sizə söylədiyimi yada salasınız.
Əvvəldən bunları sizə söyləmədim, çünki sizinlə birlikdə idim.

Yəhya 16:33

33Məndə sülhünüz olsun deyə bunları sizə söylədim. Dünyada əziyyətiniz var, amma cəsarətli olun! Mən dünyaya qalib gəldim».

Həv. 4

1Kahinlər, məbəd mühafizəçilərinin başçısı və sadukeylər xalqa vəz edən Peterlə Yəhyanın üstünə getdilər. 2Çünki bu həvarilərin xalqı öyrətməsinə, İsaya şamil edərək ölülər arasından dirilməni bəyan etməsinə qıcıqlandılar. 3Onları tutdular və axşam olduğu üçün sabahkı günə qədər zindanda saxladılar. 4Lakin onların sözünə qulaq asanlardan bir çoxu iman etdi. Beləliklə, iman edən kişilərin sayı beş minə qədər çatdı.
5Ertəsi gün Yəhudilərin rəhbərləri, ağsaqqalları və ilahiyyatçıları Yerusəlimə toplaşdılar. 6Baş kahin Xanan, Qayafa, Yəhya, İsgəndər və baş kahinin nəslindən olanların hamısı orada idi. 7Peterlə Yəhyanı onların qarşısına gətirib soruşdular: «Siz bunu hansı qüdrətlə, kimin adı ilə edirsiniz?» 8O zaman Peter Müqəddəs Ruhla dolub dedi: «Ey xalqın rəhbərləri və ağsaqqalları! 9Əgər bu gün biz bir xəstəyə etdiyimiz yaxşılığa və onun necə sağalmasına görə sorğu-suala çəkiliriksə, 10hamınız, bütün İsrail xalqı bilsin ki, bu adam sizin çarmıxa çəkdiyiniz, lakin Allahın ölülər arasından diriltdiyi Nazaretli İsa Məsihin adı ilə qarşınızda sağlam durub. 11Siz “bənnaların rədd etdiyi daş guşədaşı olan” həmin İsadır. 12Ondan başqa heç kimdə xilas yoxdur. Çünki səma altında biz insanlara verilən başqa bir ad yoxdur ki, onun vasitəsilə xilas olaq».
13Onlar Peter və Yəhyanın cəsarətini görəndə, onların savadsız, sadə insanlar olduğunu biləndə heyrətə düşdülər, amma tanıdılar ki, onlar İsa ilə birgə olmuşdular. 14Şəfa tapan adam Peter və Yəhya ilə birgə onların gözləri qarşısında durmuşdu, buna görə onların əleyhinə heç nə deyə bilmədilər. 15Ali Şuranın üzvləri onlara bayıra çıxmağı əmr edəndən sonra aralarında müzakirəyə başlayıb 16dedilər: «Bu adamlara nə edək? Bütün Yerusəlim əhalisinə aydın olub ki, bu adamların əli ilə əhəmiyyətli bir əlamət göstərilib və biz bunu dana bilmərik. 17Amma bu xəbərin xalq arasında daha çox yayılmasının qarşısını almaq üçün onlara hədə-qorxu gələk ki, bundan sonra bu Adı çəkib heç kimə heç nə deməsinlər». 18Beləcə onları çağırıb əmr verdilər ki, İsanın adını bəyan etmək və bu adla hər hansı bir təlim öyrətmək qadağandır. 19Lakin Peterlə Yəhya cavab verib dedilər: «Özünüz qərar verin, Allaha deyil, sizə qulaq asmaq Allahın gözündə nə qədər doğrudur? 20Axı eşidib-gördüklərimizi deməyə bilmərik». 21Ali Şuranın üzvləri onlara cəza vermək üçün imkan tapa bilmədiklərinə görə onları bir daha hədələyəndən sonra azadlığa buraxdılar. Çünki bütün xalq baş verən hadisəyə görə Allahı izzətləndirdi. 22Bu əlamət vasitəsilə sağalan adamın qırxdan artıq yaşı var idi.
23Azadlığa buraxılan Peter və Yəhya öz yoldaşlarının yanına gəlib başçı kahinlərlə ağsaqqalların sözlərini onlara çatdırdılar. 24Yoldaşları bunu eşidərkən bir nəfər kimi Allaha nida etdilər: «Ey Pərvərdigarımız, yeri, göyü, dənizi və bunların içindəki hər şeyi yaradan Sənsən. 25Müqəddəs Ruh vasitəsilə Öz qulun atamız Davudun dili ilə belə dedin:

“Nə üçün millətlər belə hirslənir,
Ümmətlər boş şeylər düşünür?
26Dünya şahları yığışır,
Hökmdarlar Rəbbə və Onun məsh etdiyinə qarşı birləşir”.
27Həqiqətən, Hirod və Ponti Pilat başqa millətlər və İsrail xalqı ilə birlikdə Sənin məsh etdiyin müqəddəs Qulun İsanın əleyhinə bu şəhərdə toplaşdı ki, 28Sənin əvvəldən qərar verdiyin, Sənin əlində və niyyətində olan şeyləri həyata keçirsin. 29İndi, ya Rəbb, onların etdikləri hədə-qorxuya bax! Biz qullarına güc ver ki, Sənin sözlərini tam cəsarətlə yayaq. 30Xəstələri sağaltmaq üçün əlini uzat və müqəddəs Qulun İsanın adı ilə əlamətlər və xariqələr göstər». 31Onlar dualarını qurtaran kimi toplandıqları yer lərzəyə gəldi və onların hamısı Müqəddəs Ruhla dolub Allahın kəlamını cəsarətlə yaymağa başladı.
32İmanlıların hamısı canbir qəlbdə idi. Heç kim öz əmlakına «bu mənimdir» demir, bütün əmlaklarından birgə istifadə edirdi. 33Həvarilər Rəbb İsanın dirilməsi barədə böyük qüdrətlə şəhadət edirdilər və hamısının üzərinə bol-bol lütf ehsan olunurdu. 34Onların arasında heç kim yoxsul deyildi. Çünki onların arasında torpaq və ev sahibi olanlar mülkünü satıb pulunu gətirər, 35həvarilərin ixtiyarına verərdi. Bu da hər kəsə ehtiyacına görə paylanardı. 36Məsələn, Kiprdə anadan olan, həvarilərin Barnaba adlandırdığı (mənası «Təsəlli oğlu») Levili Yusif 37sahib olduğu torpaq sahəsini sataraq pulunu gətirib həvarilərin ixtiyarına verdi.

Həv. 5:17-42

17Bu, baş kahini və yanındakıların hamısını, yəni sadukey təriqətinə mənsub olanları hərəkətə gətirdi, çünki qısqanclıqları aşıb-daşırdı. 18Ona görə də həvariləri tutub ümumi zindana atdılar. 19Amma Rəbbin mələyi gecənin bir vaxtında gəlib zindanın qapısını açdı, onları bayıra çıxarıb dedi: 20«Gedin, məbəddə durun və camaata yeni həyatla bağlı sözlərin hamısını deyin». 21Həvarilər bunu eşidəndə səhər tezdən məbədə daxil olub təlimlərini öyrətməyə başladılar.
Baş kahin və yanındakılar gəlib Ali Şuranı – İsrailin bütün ağsaqqallar məclisini çağırdı ki, bir yerə yığılsınlar. Onlar həvariləri gətirtmək üçün mühafizəçiləri zindana göndərdilər. 22Lakin mühafizəçilər gəlib zindanda həvariləri tapa bilmədi və geri qayıdıb belə xəbər verdilər: 23«Gördük ki, zindan bağlıdır, tamamilə nəzarət altındadır və gözətçilər qapıda dayanıb. Amma qapıları açanda içəridə heç kimi tapa bilmədik». 24Bu sözləri eşidən məbəd mühafizəçilərinin başçısı ilə başçı kahinlər «Bu işin sonu necə qurtaracaq?» deyə çaşıb-qaldılar. 25Elə bu zaman kimsə onların yanına gəlib xəbər verdi: «Baxın, zindana saldığınız adamlar məbəddə dayanıb camaata təlim öyrədir». 26Bu vaxt başçı ilə mühafizəçilər gedib həvariləri gətirdilər. Xalqın onları daşqalaq etməsindən qorxduqları üçün güc tətbiq etmədilər.
27Onlar həvariləri Ali Şuranın qarşısına gətirdilər. Baş kahin onlardan soruşdu: 28«Bu adla təlim öyrətməyi sizə qəti qadağan etmədikmi? Amma siz təliminizi bütün Yerusəlimə yaydınız və o Adamın qanını bizim boynumuza yükləmək istəyirsiniz». 29Peter və başqa həvarilər belə cavab verdi: «İnsana deyil, Allaha itaət etmək daha vacibdir. 30Ata-babamızın Allahı sizin çarmıxa çəkib öldürdüyünüz İsanı diriltdi. 31İsrailə günahlarından tövbə və bağışlanma imkanı vermək üçün Allah Onu Bani və Xilaskar olaraq Öz sağ tərəfinə qaldırdı. 32Bu şeylər barədə biz şahidik, Allahın Özünə itaət edənlərə verdiyi Müqəddəs Ruh da şahiddir».
33Onlar bunu eşidəndə çox qəzəbləndi və həvariləri öldürmək istədilər. 34Lakin bütün xalqın hörmətini qazanmış Qanun müəllimi olan Qamliel adlı bir farisey Ali Şurada ayağa qalxdı və əmr etdi ki, bu adamları qısa müddətə bayıra çıxarsınlar. 35O, Ali Şuranın üzvlərinə belə dedi: «Ey İsraillilər, bu insanlara nə edəcəyiniz barədə yaxşı-yaxşı fikirləşin. 36Bir qədər bundan əvvəl Tevda özü barəsində yüksək iddiada olaraq ortaya çıxdı və ona təxminən dörd yüz nəfər qoşuldu. Lakin bu kişi öldürüldü, bütün tərəfdarları darmadağın edildi və bu hərəkat yatırıldı. 37Sonra siyahıyaalma zamanı Qalileyalı Yəhuda ortaya çıxdı və camaatı ardınca apardı. O da öldü və tərəfdarlarının hamısı darmadağın edildi. 38İndiki iş barəsində sizə onu deyirəm ki, bu adamlardan əl çəkin və azad buraxın. Əgər bu hərəkat, bu iş insandandırsa, məhv olub gedəcək. 39Yox, əgər Allahdandırsa, bu adamların işini məhv edə bilməzsiniz. Allaha qarşı çıxanların vəziyyətinə belə, düşə bilərsiniz». Onlar Qamlielin sözünə baxdılar, 40həvariləri içəri çağırıb qamçılatdılar və əmr etdilər ki, İsanın adını çəkərək heç nə danışmasınlar. Sonra onları azad etdilər.
41Həvarilər bu ad uğrunda təhqirə layiq görüldükləri üçün sevinərək Ali Şuranın önündən ayrıldılar. 42Onlar hər gün məbəddə və evlərdə təlim öyrətməkdən, İsanın Məsih olması barədə Müjdəni yaymaqdan əl çəkmədilər.

Romalılara 8:16-25

16Elə Ruh Özü bizim ruhumuzla birgə şəhadət edir ki, biz Allahın övladlarıyıq. 17Əgər Onun övladlarıyıqsa, deməli, həm də varisləriyik. Əgər Məsihin izzətinə şərik olmaq üçün Onun çəkdiyi əzablara şərik oluruqsa, Allahın varisləri və Məsihin irs şəriki oluruq.
18Belə düşünürəm ki, çəkdiyimiz indiki əzablar bizə zahir olacaq izzətlə heç müqayisəyə gəlməz. 19Yaradılış Allahın oğullarının zahir olmasını böyük həsrətlə gözləyir. 20Çünki yaradılış öz iradəsi ilə deyil, onu Təslim Edənin iradəsi ilə puçluğa təslim edildi. Amma ümidvardır ki, 21yaradılış özü də çürüməyə əsir olmaqdan xilas olub, Allah övladlarının izzətli azadlığına qovuşacaq. 22Çünki bilirik ki, bütün yaradılış indiyəcən birlikdə inildəyib doğuş ağrısı çəkir. 23Ancaq təkcə yaradılış yox, Ruhun nübarını alan biz özümüz də övladlığa qəbul olunmağımızı, yəni bədənimizin satın alınmasını gözləyərək içimizdə inildəyirik. 24Çünki biz ümidlə xilas olduq. Amma gözə görünən ümid ümid deyil. Axı kim gördüyü şeyə ümid edər? 25Amma görmədiyimiz şeyə ümid edəndə onu səbirlə gözləyirik.

Romalılara 8:28

28Biz bilirik ki, hər şey birlikdə Allahı sevənlərin, Onun məqsədinə görə çağırılanların xeyrinə işləyir.

Romalılara 8:31-39

31Bəs bunlar barədə nə deyə bilərik? Əgər Allah bizimlədirsə, kim bizə qarşı dura bilər? 32O Öz Oğlunu belə, əsirgəməyib Onu hamımızın uğrunda ölümə təslim etdisə, Onunla birgə bütün şeyləri də bizə lütf etməyəcəkmi? 33Allahın seçdiyi adamları kim ittiham edə bilər? Onları saleh sayan Allahdır! 34Məhkum edən kimdir? Ölmüş, üstəlik dirilmiş Məsih İsa həm Allahın sağındadır, həm də bizim üçün vəsatətçilik edir. 35Məsihin məhəbbətindən bizi kim ayıra bilər? Əziyyətmi, sıxıntımı, təqibmi, aclıqmı, çılpaqlıqmı, təhlükəmi, qılıncmı? 36Necə ki yazılıb:

«Biz gün boyu Sənin uğrunda öldürülürük,
Qurbanlıq qoyunlar sayılırıq».
37Lakin bizi Sevənin vasitəsilə bütün bunlarda tam qələbə qazanırıq. 38Çünki əminəm ki, nə ölüm, nə həyat, nə mələklər, nə başçılar, nə indiki, nə də gələcək şeylər, nə qüvvələr, 39nə ucalıq, nə dərinlik, nə də başqa bir məxluq bizi Rəbbimiz Məsih İsada olan Allah məhəbbətindən ayırmağa qadir olmayacaq.

1 Korinflilərə 15:58

58Beləliklə, ey sevimli qardaşlarım, Rəbdə çəkdiyiniz zəhmətin boşa çıxmayacağını bilərək möhkəm durun, sarsılmayın, hər zaman Rəbbin işində səylə çalışın.

Filipililərə 1:27-30

27Lakin həyat tərziniz Məsihin Müjdəsinə layiq olsun. Gəlib sizi görsəm də, gəlməyib haqqınızda eşitsəm də, bilim ki, siz bir ruhda möhkəm dayanıb Müjdəyə əsaslanan imanda canbir olaraq səy göstərirsiniz 28və heç bir şəkildə əleyhdarlarınızdan qorxmursunuz. Bu onlar üçün həlak, sizin üçünsə xilas əlamətidir. Bu da Allahın işidir. 29Çünki sizə yalnız Məsihə iman etmək deyil, Onun uğrunda əzab çəkmək üstünlüyü də ehsan olundu. 30Apardığım mübarizəni əvvəldən gördünüz, indi də bunun haqqında eşidir və siz də həmin mübarizəni aparırsınız.

İbranilərə 4:14-16

14Beləliklə, Allahın Oğlu İsa göylərdən keçən böyük Baş Kahinimiz olduğuna görə əqidəmizi möhkəm tutaq. 15Çünki bizim Baş Kahinimiz belə deyil ki, zəifliklərimizdə bizim halımıza acıya bilməsin. Əksinə, hər cəhətdən bizim kimi sınağa çəkilmiş, lakin günah etməmişdir. 16Buna görə də lütfkar Allahın taxtına cəsarətlə yaxınlaşaq ki, vaxtında köməyə nail olmaq üçün mərhəmət alıb lütf tapaq.

İbranilərə 11

1İman ümid edilənlərə etibar etmək, görünməyən şeylərə əmin olmaqdır. 2Əcdadlarımız imanları üçün müsbət şəhadət aldılar.
3İman vasitəsilə dərk edirik ki, kainat Allahın kəlamı ilə yarandı, beləcə də görünən şeylər görünməyənlərdən törədi.
4İman vasitəsilə Habil Allaha Qabildən daha yaxşı bir qurban təqdim etdi. Bunun vasitəsilə saleh olduğu təsdiq edildi, çünki Allah onun təqdimləri barədə şəhadət etdi. Habil ölmüş olduğu halda iman vasitəsilə hələ də danışır.
5Xanok ölümü görməsin deyə iman vasitəsilə dünyadan götürüldü. Onu tapa bilmədilər, çünki Allah onu dünyadan götürmüşdü. Götürülməzdən əvvəl o, şəhadət almışdı ki, Allahı razı salıb. 6İman olmadan Allahı razı salmaq qeyri-mümkündür. Çünki Allaha yaxınlaşan şəxs inanmalıdır ki, O var və Onu axtaranlara mükafat verir.
7Nuh hələ gözə görünməyən şeylər barəsində edilən xəbərdarlığa iman vasitəsilə ciddi yanaşaraq öz ev əhlinin xilası üçün gəmi düzəltdi. O, iman vasitəsilə dünyanı məhkum etdi və imana görə olan salehliyi irs olaraq aldı.
8İbrahim çağırılanda iman vasitəsilə itaətli olub irs alacağı torpağa getdi. O hara getdiyini bilməyərək yola çıxdı. 9İman vasitəsilə vəd edilmiş ölkədə bir qərib kimi məskunlaşdı. O eyni vədin həmvarisləri olan İshaq və Yaqubla birlikdə çadırlarda yaşadı. 10Çünki İbrahim memarı və banisi Allah olan bünövrəli şəhəri gözləyirdi. 11Sara özü sonsuz və yaşı ötmüş olduğu halda iman vasitəsilə nəsil yaratmaq üçün güc aldı, çünki vəd Edəni sadiq saydı. 12Buna görə də bir kişidən, artıq ölüdən fərqlənməyən birindən sayca göydəki ulduzlar qədər, dəniz kənarındakı qum kimi saysız-hesabsız nəsil törədi.
13Bunların hamısı imanlı olaraq öldü. Vəd edilən şeylərə nail olmadılar, amma bunları uzaqdan görüb salamladılar və özlərinin yer üzündə yad və qərib olduqlarını iqrar etdilər. 14Axı belə sözləri deyənlər bir vətən axtardıqlarını göstərirlər. 15Əgər onlar çıxdıqları ölkə barəsində düşünsəydilər, qayıtmağa imkanları olardı. 16Amma əslində onlar daha yaxşı bir ölkəni, yəni səmavi vətəni arzu edirdilər. Buna görə Allah Özünü onların Allahı adlandırmaqdan utanmır, çünki O onlar üçün şəhər hazırlamışdır.
17İbrahim sınağa çəkildiyi vaxt iman vasitəsilə İshaqı qurban olaraq təqdim etdi. Vədlərə nail olmuş İbrahim bircə oğlunu qurban vermək niyyətində idi. 18Halbuki ona «İshaqdan törəyənlər sənin nəslin adlanacaq» deyilmişdi. 19O, Allahı onu ölülər arasından diriltməyə qadir saydı. Buna görə də məcazi mənada İshaqı ölümdən geri aldı.
20İman vasitəsilə İshaq gələcək hadisələrlə əlaqədar Yaquba və Esava xeyir-dua verdi.
21Yaqub ölərkən Yusifin hər iki oğluna iman vasitəsilə xeyir-dua verdi və öz dəyənəyinin başına söykənib Allaha səcdə etdi.
22Yusif də ölərkən İsrail övladlarının Misirdən çıxacaqları haqqında iman vasitəsilə söz söyləyərək öz sümükləri barəsində əmr verdi.
23Musa doğulanda anası və atası iman vasitəsilə onu üç ay gizlətdilər. Çünki onlar uşağın gözəl olduğunu görüb padşahın fərmanından qorxmadılar.
24Musa böyüyəndən sonra firon qızının oğlu adlanmaqdan iman vasitəsilə imtina etdi. 25Günahdan müvəqqəti zövq almaqdansa Allahın xalqı ilə birlikdə əzab çəkməyi üstün tutdu. 26Məsih naminə çəkdiyi təhqiri Misir xəzinələrindən daha böyük var-dövlət saydı, çünki gözünü alacağı mükafata dikmişdi. 27İman vasitəsilə padşahın qəzəbindən qorxmayıb Misirdən çıxdı, çünki o, gözə Görünməyəni sanki görmüş kimi möhkəm dayandı. 28İman vasitəsilə Musa Pasxa qurbanının kəsilməsini və onun qanının çilənməsini həyata keçirtdi ki, ilk doğulanları öldürən məhvedici mələk İsraillilərə toxunmasın.
29İman vasitəsilə İsraillilər Qırmızı dənizi qurudan keçən kimi keçdilər. Misirlilər də bunu etməyə cəhd etdilər, amma boğuldular. 30İman vasitəsilə İsraillilər yeddi gün Yerixonun ətrafında gəzdikdən sonra onun divarları yıxıldı. 31İman vasitəsilə fahişə Raxav casusları dostcasına qarşıladığı üçün itaətli olmayanlarla birgə həlak olmadı.
32Daha nə deyə bilərəm? Gideon, Baraq, Şimşon, İftah, Davud, Şamuel və başqa peyğəmbərlər barəsində danışsam, vaxtım çatmaz. 33İman vasitəsilə onlar padşahlıqları məğlub etdilər, ədaləti icra etdilər, vədlərə nail oldular, aslanların ağızlarını bağladılar, 34şiddətli alovu söndürdülər, qılıncın ağzından qaçdılar, zəiflikdən qüvvətləndilər, döyüşdə güclü oldular, yadellilərin ordularını qovdular. 35Qadınlar öz ölülərini dirilmiş geri aldılar. Bəziləri işgəncə çəkəndə qurtulmaqdan imtina etdilər ki, dirilib daha yaxşı həyata nail olsunlar; 36digərləri də təhqir olunub döyüldülər, habelə zəncirlərə və həbslərə məruz qaldılar; 37onlar daşqalaq edildilər, mişarlanıb bölündülər, qılıncdan keçirilib öldürüldülər. Bəziləri isə qoyun dərisinə və keçi gönünə bürünərək gəzib-dolaşdılar, yoxsulluğa, əzab-əziyyətə məruz qaldılar. 38Dünya onlara layiq deyildi. Onlar səhralarda, dağlarda, mağaralarda və yeraltı oyuqlarda dolaşıb gəzdilər.
39Onların hamısı iman vasitəsilə müsbət şəhadət aldı, amma vəd edilənə nail olmadı. 40Çünki Allah bizim üçün daha yaxşı şey hazırlamışdır ki, onlar bizsiz kamilliyə çatmasın.

İbranilərə 12:1-3

1Buna görə bu qədər böyük şahidlər buludu ilə əhatə olunduğumuz üçün biz hər bir yükü və bizi asanlıqla çaşdıran günahı tərk edib qarşımızdakı yarışda dözümlə qaçaq. 2Gözümüzü imanımızın Banisi və Kamilləşdiricisi olan İsaya dikək. O, qarşısına qoyulan sevincə görə rüsvayçılığı heç sayıb çarmıxa çəkilməyə tab gətirdi və Allahın taxtının sağında oturdu. 3Günahkarlardan Ona qarşı olan bu qədər düşmənçiliyə dözən Şəxs barəsində düşünün ki, yorulub ruhdan düşməyəsiniz.

İbranilərə 12:11

11Hər tərbiyə isə indiki vaxt sevinc deyil, kədər verən bir şey kimi görünür, amma sonradan bu yolda yetişdirilənlərə salehliyin dinclik səmərəsini hasil edir.

Yaqub 1:2-4

2Ey qardaşlarım, müxtəlif sınaqlarla üzləşəndə bunu böyük bir sevinc hesab edin. 3Çünki bilirsiniz ki, imanınızın sınaqdan keçməsi dözüm yaradır. 4Dözüm də öz əməlini kamil etsin ki, siz yetkin və kamil adamlar olasınız, heç bir çatışmazlığınız olmasın.

Yaqub 5:7-11

7Beləliklə, ey qardaşlar, Rəbbin zühuruna qədər səbirli olun. Görün əkinçi birinci və axırıncı yağış yağanacan səbir edərək torpağın qiymətli məhsulunu gözləyir. 8Siz də səbirli və ürəkli olun, çünki Rəbbin zühuru yaxındır. 9Qardaşlar, mühakimə olunmamaq üçün bir-birinizdən gileylənməyin. Budur, Hakim qapı arxasında durur! 10Qardaşlar, Rəbbin adı ilə danışmış peyğəmbərləri əzablara tab gətirmək və səbir nümunəsi kimi götürün. 11Budur, biz dözümlü olanları bəxtiyar hesab edirik. Əyyubun dözümü barəsində eşitmisiniz və Rəbbin axırda nə etdiyini də gördünüz, çünki Rəbb çox rəhmli və mərhəmətlidir.

1 Peter 1:3-9

3Rəbbimiz İsa Məsihin Allahına – Atasına alqış olsun! O Öz böyük mərhəmətinə görə yenidən doğulmamızı təmin etdi. İsa Məsihin ölülər arasından dirilməsi ilə bizi canlı ümidə, 4çürüməz, ləkəsiz, solmaz bir irsə qovuşdurdu. Bu irs sizin üçün göylərdə saxlanılır. 5Siz Allahın qüdrəti ilə axır zamanda aşkar olunmağa hazır olan xilas üçün iman vasitəsilə qorunursunuz. 6Buna görə hal-hazırda qısa bir müddət cürbəcür sınaqlarda kədərə düşməyə məcbur olsanız da, hədsiz sevinirsiniz; 7belə ki imanınızın sınaqdan keçməsi İsa Məsihin zühurunda sizə tərif, izzət və şərəf gətirsin. Bu imanınız odla təmizlənsə belə, fani qızıldan daha çox dəyərlidir. 8Siz İsa Məsihi görməmisiniz, amma Onu sevirsiniz. Hətta siz Onu indi də görmürsünüz, lakin Ona iman edib təsvirolunmaz və izzətli sevinclə hədsiz sevinirsiniz. 9Çünki imanınızın nəticəsində canınızın xilasına nail olursunuz.

1 Peter 2:19-25

19Əgər biri Allah qarşısındakı vicdan naminə, haqsız yerə əzab çəkib kədərə tab gətirirsə, bu, tərifə layiqdir. 20Axı etdiyiniz günahlara görə döyülsəniz və buna dözsəniz, bu sizə nə şərəf gətirər? Amma siz yaxşılıq etdiyiniz üçün əzab çəkib dözsəniz, bu Allah qarşısında tərifə layiqdir. 21Siz məhz bunun üçün çağırıldınız. Çünki Məsih də sizin üçün əzab çəkdi və sizə nümunə oldu ki, siz də Onun izi ilə gedəsiniz.

22O heç bir günah etmədi,
Ağzından hiylə sözü çıxmadı.
23Onu söydülər, O isə cavabında söymürdü,
Əzab çəkərək heç kimi hədələmirdi,
Əksinə, ədalətli Hakimə Özünü təslim etdi.
24O, bədəni çarmıxa çəkilərək bizim günahlarımızı Öz üzərinə götürdü ki, biz günaha münasibətdə ölüb salehlik üçün yaşayaq. Onun yaraları ilə siz şəfa tapdınız. 25Hamınız qoyun kimi yolunuzu azmışdınız, indi isə canınızın Çobanına və Nəzarətçisinə tərəf döndünüz.

1 Peter 3:13-4:19

13Əgər yaxşılıq etməyə səy göstərsəniz, sizə kim pislik edər? 14Amma salehlik uğrunda əzab çəksəniz belə, siz bəxtiyarsınız. İnsanların hədə-qorxu gəlməsindən qorxmayın və lərzəyə düşməyin. 15Lakin Məsihi Rəbb kimi ürəyinizdə müqəddəs tutun. Daxilinizdə olan ümid barəsində sizdən hesabat istəyən hər kəsə cavab vermək üçün hazır olun. 16Vicdanınızı təmiz tutaraq bunu həlimliklə və ehtiramla edin ki, Məsihdə olan yaxşı davranışınızı təhqir edənlər sizə atdıqları böhtandan utansınlar. 17Əgər Allahın iradəsi budursa, yaxşılıq etdiyi üçün əzab çəkmək pislik etdiyi üçün əzab çəkməkdən yaxşıdır. 18Çünki saleh olan Məsih də saleh olmayanlar uğrunda, onların günahları üçün bir dəfə əzab çəkdi ki, sizi Allahın hüzuruna gətirsin. O cismən edam edilmiş, amma ruhən həyata qovuşmuşdur. 19O ruhən gedib zindandakı ruhlara da vəz etdi. 20Bunlar bir vaxtlar, Allah Nuhun gəmi düzəltdiyi dövrdə səbirlə gözlədiyi vaxt itaətsiz idi. O gəmidə isə az adam, başqa sözlə, səkkiz nəfər sudan sağ-salamat çıxdı. 21Bu nümunəyə uyğun olaraq vəftiz indi sizə İsa Məsihin dirilməsi ilə xilas gətirir. Vəftiz cismani çirki yumaqdan ötrü deyil, təmiz vicdanla Allah qarşısında söz vermək üçündür. 22İsa Məsih göyə qalxıb və Allahın sağındadır. Mələklər, hakimlər və qüvvələr də Ona tabedir.

4 1Beləliklə, Məsih cismən əzab çəkdiyinə görə siz də eyni düşüncələrlə silahlanın. Çünki cismən əzab çəkən günahdan vaz keçmişdir. 2Nəticədə cisimdə qalan vaxtını isə artıq bəşəri ehtiraslara görə deyil, Allahın iradəsinə görə yaşayır. 3Siz keçmiş vaxtlarda imanlı olmayanların istəklərini yerinə yetirib həyatınızı əxlaqsızlıqla, ehtirasla, əyyaşlıqla, eyş-işrətlə, içib azğınlıq etməklə, iyrənc bütpərəstliklə keçirdiyiniz yetər! 4İmanlı olmayanlar onlarla birlikdə eyni cür pozğunluğa uymadığınıza görə təəccüb edir, sizə şər atırlar. 5Onlar diriləri və ölüləri mühakimə etməyə hazır olan Allaha cavab verəcəklər. 6Çünki bu səbəbə görə Müjdə ölülərə də yayıldı ki, cismən onlar bütün insanlar kimi mühakimə olunduğu halda, ruhən Allah kimi yaşasınlar.
7Hər şeyin sonu yaxındır. Beləliklə, ağıllı-kamallı olun və dua etmək üçün ayıq durun. 8Hər şeydən əvvəl, bir-birinizi can-dildən sevin, çünki «məhəbbət çox günahı örtər». 9Şikayət etmədən bir-birinizə qonaqpərvərlik göstərin. 10Hər kəs Allahın çoxcəhətli lütfünün yaxşı idarəçiləri kimi aldığı ənama görə bir-birinə xidmət etsin. 11Kim danışırsa, Allahın sözlərini danışan kimi danışsın. Kim xidmət edirsə, Allahın verdiyi qüvvətlə xidmət etsin. Beləcə Allah hər şeydə İsa Məsih vasitəsilə izzətlənəcək. İzzət və qüdrət əbədi olaraq İsa Məsihindir. Amin!
12Sevimlilər, sizi sınamaq üçün aranızda baş verən odlu imtahana sanki başınıza gələn qəribə bir iş kimi təəccüb etməyin. 13Əksinə, Məsihin əzablarına nə qədər şərik olursunuzsa, o qədər sevinin ki, Onun izzətli zühurunda hədsiz sevinəsiniz. 14Məsihin adına görə təhqir olunsanız, siz nə bəxtiyarsınız! Çünki Allahın izzətli Ruhu üzərinizdə qalır. 15Lakin heç biriniz qatil, oğru ya başqa cür cinayətkar kimi yaxud başqalarının işinə qarışan şəxs kimi əzab çəkməsin. 16Amma bir insan məsihçi kimi əzab çəkirsə, qoy bundan utanmasın, bu adı daşıyaraq Allahı izzətləndirsin. 17Çünki mühakimənin Allahın ev xalqından başlandığı vaxt gəlir. Əgər mühakimə əvvəl bizdən başlanarsa, Allahın Müjdəsinə itaət etməyənlərin sonu necə olacaq? 18Əgər saleh belə, çətinliklə xilas olursa, bəs allahsız və günahkar necə olacaq? 19Bunun üçün qoy Allahın iradəsinə görə əzab çəkənlər yaxşılıq edərək həyatlarını sadiq olan Yaradana həvalə etsinlər.

1 Peter 5:6-11

6Allahın qüdrətli əli altında özünüzü aşağı tutun, onda Allah sizi vaxtı çatanda ucaldacaq. 7Bütün qayğı yükünüzü Ona ötürün, çünki O sizin qayğınıza qalır.
8Ayıq durun, oyaq olun. Çünki düşməniniz olan iblis nərildəyən və kimisə aşırmaq istəyən aslan kimi dolaşır. 9Möhkəm imanla ona qarşı durun. Bilin ki, bütün dünyada bacı-qardaşlarınız da eyni cür əzab çəkirlər. 10Siz qısa bir müddət əzab çəkdikdən sonra sizi İsa Məsihdə Özünün əbədi izzətinə çağırmış, hər cür lütf verən Allah Özü sizi bərpa edəcək, möhkəmlədəcək, qüvvətləndirəcək və sarsılmaz təmələ oturdacaq. 11Qüdrət əbədi olaraq Onun olsun! Amin.

Vəhy 2:8-11

8İzmirdə olan cəmiyyətin mələyinə yaz:
Birinci və Sonuncu Olan, ölüb yenidən Dirilən belə deyir: 9sənin əziyyətindən və yoxsulluğundan xəbərdaram, amma sən zənginsən. Yəhudi olduqlarını iddia edənlərin küfründən də xəbərdaram, amma onlar Yəhudi deyil, Şeytan yığıncağıdır. 10Çəkəcəyin əzabdan heç qorxma. Bax iblis aranızdan bəzisini zindana atacaq ki, sınaqdan keçəsiniz. Siz on gün əziyyət çəkəcəksiniz. Ölüm bahasına olsa da, sadiq qal, Mən sənə həyat tacını verəcəyəm.
11Qulağı olan qoy eşitsin ki, Ruh cəmiyyətlərə nə deyir. Qalib gələn ikinci ölümdən heç zərər görməyəcək.

Zəbur 3

1Ya Rəbb, düşmənlərim nə qədər çoxalıb!
Əleyhimə qalxanlar nə qədər artıb!
2Mənim üçün çoxları deyir:
«Allahdan ona xilas yoxdur». Sela
3Amma Sən, ya Rəbb, ətrafımda sipərsən,
Şərəfimsən, başımı ucaldan Sənsən!
4Rəbbi ucadan səsləyirəm,
O, müqəddəs dağından mənə cavab verir. Sela
5Mən yatıram, yuxuya gedirəm,
Yenə oyanıram, çünki Rəbb mənə kömək edir.
6Hər yandan məni mühasirəyə alan
On minlərlə xalqdan qorxmuram.
7Qalx, ya Rəbb! Ey Allahım, məni qurtar!
Çünki Sən bütün düşmənlərimin əngindən vurursan,
Pislərin dişlərini qırırsan.
8Qurtuluş Rəbdəndir,
Qoy Sənin xeyir-duan xalqının üzərində olsun!

Zəbur 5

1Ya Rəbb, sözlərimə qulaq as,
Ah-naləmə nəzər sal.
2Ey Padşahım, ey Allahım, fəryad səsimə qulaq as,
Çünki Sənə dua edirəm.
3Ya Rəbb, səhər erkən səsimi eşidirsən,
Səhər erkən Sənə dua edib cavab gözləyirəm.
4Çünki Sən pislikdən xoşlanan Allah deyilsən,
Şər Sənin yanına gəlməz.
5Təkəbbürlülər hüzurunda dayana bilməz,
Bütün şər iş görənlərə nifrət edirsən.
6Yalan söyləyənləri məhv edirsən,
Ya Rəbb, qaniçənlərdən, hiyləgərlərdən ikrah edirsən.
7Fəqət mən bol məhəbbətin naminə evinə gələcəyəm,
Üz tutub müqəddəs məbədinə qorxu ilə səcdə edəcəyəm.
8Ya Rəbb, ədalətinlə məni düz yola yönəlt,
Düşmənlərimin üzündən Öz yolunu qarşımda düzəlt.
9Onların dillərində düz söz yoxdur,
Ürəkləri pis niyyətlə doludur.
Boğazları açıq qəbirdir,
Dilləri yalan danışır.
10Ey Allah, onları təqsirkar çıxar,
Qoy niyyətlərinə görə bu şər insanlar yıxılsın.
Onları saysız günahlarına görə qov,
Çünki Sənin əleyhinə qalxıblar.
11Sənə pənah gətirənlərsə qoy sevinsin,
Qoy Səni daima mədh etsinlər,
Çünki onları Sən qoruyursan.
Sənin adını sevənlər sevincdən cuşa gəlsin!
12Ya Rəbb, salehə xeyir-dua verirsən,
Lütfünlə sipər kimi onları hifz edirsən.

Zəbur 13

1Ya Rəbb, nə vaxtadək,
Yoxsa əbədilikmi məni unudacaqsan?
Nə vaxtadək məndən üzünü gizlədəcəksən?
2Nə vaxtadək qəlbim qəmli olacaq?
Könlümdə hər günmü qubar qalacaq?
Nə vaxtadək düşmənim üstün olacaq?
3Bax mənə, cavab ver, ey Allahım Rəbb!
Gözümə nur ver ki, əcəl yuxusuna getməyim.
4Qoy düşmənlərim «uddum onu» deməsinlər,
Mən sarsılarkən şənlənməsinlər.
5Sənin məhəbbətinə güvənirəm,
Qurtuluşunla qəlbim şadlanacaq.
6Rəbbə ilahi nəğməmi oxuyacağam,
Çünki mənə comərdlik etdi.

Zəbur 18

1O belə oxudu:
Ey mənə qüvvət verən Rəbb, Səni sevirəm.
2Rəbb qayam, qalam, xilaskarımdır,
Allahım qayamdır, Ona pənah gətirəcəyəm,
Odur qalxanım, qüdrətli qurtarıcım, qülləm.
3Həmdə layiq Rəbbi çağıracağam,
Düşmənlərimin əlindən qurtulacağam.
4Ətrafımı ölüm ipləri bürümüşdü,
Məni əcəl selləri ürkütmüşdü.
5Ölülər diyarının ipləri mənə sarılmışdı,
Ölüm kəməndləri məni qarşılamışdı.
6Əzab içində Rəbbə yalvardım,
Allahıma fəryad qopardım.
O, məbədindən səsimi eşitdi,
Fəryadımsa hüzuruna, Onun qulağına yetdi.
7O zaman yer üzü sarsılıb titrədi,
Dağların təməlləri lərzəyə gəldi,
Onlar sarsıldı,
Çünki O qəzəbləndi.
8Burnundan tüstü çıxıb yüksəldi,
Ağzından yandırıb-yaxan alov püskürdü,
Bundan közlər tutuşdu.
9O, göyləri yarıb yerədək endi,
Qatı zülmət ayaqları altında idi.
10Bir keruva minib uçdu,
Yel qanadları üstə şığıdı.
11Gizlənmək üçün ətrafını zülmətə bürüdü,
Tufan qoparan qara buludlardan Özünə çardaq qurdu.
12Hüzurundan şəfəq saçdı,
Odlu közlər və dolu buludları yardı.
13Rəbb göylərdə gurladı,
Haqq-Taala səs saldı,
Odlu közlər və dolu yağdı.
14Oxlarını atıb düşmənləri darmadağın etdi,
Şimşəyini çaxdırıb onları dağıtdı.
15Ya Rəbb, Sənin məzəmmətindən,
Burnundakı nəfəsinin şiddətindən
Suların dərinlikləri göründü,
Dünyanın bünövrələri açıq qaldı.
16O, ucalardan əl uzadıb məni tutdu,
Məni dərin suların içindən çıxartdı.
17Məni qüvvətli düşmənimdən azad etdi,
Çünki yağılarım məndən güclü idi.
18Fəlakətli günümdə qarşıma çıxdılar,
Lakin Rəbb mənə dayaq oldu.
19O məni genişliyə çıxardı,
Məndən razı qalıb məni qurtardı.
20Rəbb mənə salehliyim naminə ənam verdi,
Mənə əlitəmizliyimin əvəzini verdi.
21Çünki Rəbbin yolunu tutmuşam,
Pis olub Allahımın yolundan azmamışam.
22Onun bütün hökmləri önümdədir,
Qaydalarından imtina etməmişəm.
23Onunla mən kamala çatmışam,
Özümü günahdan qorumuşam.
24Rəbb mənə salehliyimin əvəzini verdi,
Gözünün önündə əlitəmiz olmağımın əvəzini verdi.
25Sədaqətlilərlə sədaqətlisən,
Kamillərlə kamilsən.
26Təmizlərlə təmizsən,
Əyrilərlə əyriliyinə görə davranırsan.
27İtaətkar insanları qurtarırsan,
Təkəbbürlü baxışları alçaldırsan.
28Ya Rəbb, Sən çırağıma işıq verirsən!
Allahım Rəbb zülmətimi nura çevirir.
29Səninlə qoşun üstünə hücum çəkirəm,
Allahımla sədlər keçirəm.
30Allahın yolu kamildir,
Rəbbin kəlamı safdır,
Rəbb Ona sığınanların sipəridir.
31Rəbdən başqa Allah kimdir ki?
Allahımızdan başqa qaya kimdir ki?
32Allah məni qüvvəsi ilə bürüyər,
Yolumu kamil edər.
33Ayaqlarımı maral ayaqları kimi çevik edər,
Məni zirvələrimdə saxlar.
34Əllərimə döyüş təlimi verər,
Qollarım tunc kamanın yayını dartar.
35Sən mənə qurtuluş qalxanını verdin,
Mənə sağ əlinlə dayaq oldun,
Köməyinlə məni yüksəltdin.
36Geniş yer açdın ki, addımlayım,
Ayaqlarım büdrəməsin.
37Düşmənlərimi qovub onlara çatdım,
Onlar məhv olanadək geriyə qayıtmadım.
38Onları əzdim, qalxa bilmədilər,
Ayaqlarımın altına sərildilər.
39Döyüş üçün məni qüvvə ilə bürüdün,
Əleyhdarlarımı ayağımın altına saldın.
40Düşmənlərimin kürəyini mənə sarı çevirdin,
Mənə nifrət edən yağıları məhv etdim.
41Fəryad etsələr də, onları qurtaran olmadı,
Rəbbi çağırsalar da, cavab almadılar.
42Onları əzib külək sovuran toz etdim,
Küçələrin palçığı kimi tapdaladım.
43Sən məni xalqın çəkişmələrindən qurtardın,
Məni millətlərə başçı qoydun,
Tanımadığım xalqları mənə tabe etdirdin.
44Yadellilər mənə boyun əydilər,
Səsimi eşidəndə mənə itaət etdilər.
45Yadellilərin cəsarəti qırıldı,
Titrəyərək sığınacaqlarından çıxdılar.
46Rəbb əbədi yaşayır! Qayama alqış olsun!
Məni qurtaran Allahım ucalsın!
47O, Allahdır, mənə görə qisas alır,
Xalqları mənə tabe etdirir.
48O məni düşmənlərimin arasından xilas edir,
Bəli, məni yağılar üstündə ucaldır,
Məni zalımların əlindən qurtarır.
49Buna görə, ya Rəbb,
Millətlər arasında Sənə şükür edəcəyəm,
İsminə tərənnüm söyləyəcəyəm.
50Rəbb padşahına böyük zəfərlər verər,
Məsh etdiyi Davuda və nəslinə əbədi məhəbbət göstərər.

Zəbur 20

1Dar gündə Rəbb sənə cavab versin,
Yaqubun Allahının ismi səni hifz etsin!
2Müqəddəs məskənindən köməyinə çatsın,
Siondan sənə dayaq olsun!
3Bütün təqdimlərindən razı qalsın,
Yandırma qurbanların qəbul olunsun! Sela
4O səni ürəyinin istəyinə çatdırsın,
Hər bir niyyətini yerinə yetirsin!
5Biz sənin zəfərlərinə mədh oxuyarıq,
Allahımız naminə bayraqlarımızı qaldırarıq!
Rəbb səni hər bir diləyinə çatdırsın!
6İndi bildim ki, Rəbb məsh etdiyinə zəfərlər verər,
Müqəddəs səmasından ona cavab göndərər,
Sağ əlinin qüdrəti onu qalib edər.
7Bəziləri döyüş arabaları, bəziləri atları ilə öyünür,
Bizsə Allahımız Rəbbin adı ilə öyünürük.
8Onlar büdrəyəcəklər, yıxılacaqlar,
Bizsə qalxıb dik duracağıq.
9Ya Rəbb, Sən padşaha zəfər ver,
Səni çağırarkən bizə cavab ver.

Zəbur 23

1Rəbb mənim çobanımdır, möhtac olmaram.
2O məni yaşıl çəmənlərdə dincəldir,
Sakit axan sular kənarında gəzdirir.
3Məni yenə də canlandırır,
İsmi şərəfinə salehlik yolları ilə aparır.
4Ölüm kölgəsinin dərəsində gəzsəm belə,
Şərdən qorxmaram, çünki Sən mənimləsən,
Sənin əsan, Sənin dəyənəyin mənə təsəlli verir.
5Düşmənlərimin qarşısında
Mənim üçün süfrə açırsan,
Başıma ətirli yağ çəkirsən,
Ağzınadək camımı doldurursan.
6Bəli, bütün həyatım boyu
Yaxşılıq, məhəbbət məni izləyir.
Bütün ömrüm boyu
Rəbbin evində yaşayacağam!

Zəbur 27

1Rəbdir nurum, qurtuluşum!
Mən kimdən qorxum?
Rəbdir ömrümün qalası,
Mən kimdən vahimələnim?
2Ətimi yemək üçün hücum edən şər adamlar –
Yağılarım, düşmənlərim büdrəyərək yıxılarlar.
3Bir ordu qarşımda düzülsə belə, ürəyim qorxmaz,
Mənimlə döyüşsələr də, arxayınam.
4Rəbdən bir arzum, bir istəyim var:
Bütün ömrüm boyu Rəbbin evində yaşayım,
Məbədində Rəbbin camalına baxım,
Ona pərəstiş edim.
5Dar gündə məni çardağında gizlər,
Çadırının örtüyü ilə örtər,
Qaya başındakı yüksək yerə gətirər.
6İndi ətrafımdakı düşmənlərimin üzərində
Qələbələr çalacağam,
Rəbbin çadırında şənlik qurub qurbanlar kəsəcəyəm,
Onu ilahilərlə tərənnüm edəcəyəm.
7Ya Rəbb, dinlə, Səni çağırıram,
Lütf edib mənə cavab ver.
8Sən dedin: «Üzümü axtarın».
Ya Rəbb, mən Sənin üzünü axtarıram.
9Üzünü məndən gizlətmə,
Qulunu qəzəblə qovma.
Mənə Sən kömək etmisən,
Məni atma, tərk etmə,
Ey məni qurtaran Allahım!
10Ata-anam məni atsa belə,
Rəbb məni qəbul edər.
11Ya Rəbb, yolunu mənə öyrət,
Düşmənlərimdən ötrü mənə düz yolda rəhbərlik et.
12Məni düşmənlərin əlinə salma,
Çünki yalançı şahidlər, zorakılar əleyhimə qalxdılar.
13Rəbbin xeyirxahlığını dirilər arasında görəcəyəm,
Buna şübhəm yoxdur.
14Rəbbə ümid bağla!
Möhkəm və cəsarətli ol!
Rəbbə ümid bağla!

Zəbur 40

1Rəbbi səbir edərək gözlədim,
Mənə tərəf dönərək fəryadımı eşitdi.
2O məni çamırlı quyudan,
Lilli bataqlıqdan çıxartdı.
Ayağımı qaya üzərində bərkitdi,
Hər addımımı möhkəm etdi.
3Dilimə yeni bir nəğmə verdi,
İlahi ilə Allahımıza həmd etdim.
Bax nə qədər adam bunu görəcək,
Qorxub Rəbbə güvənəcək.
4Rəbbə ümidlə arxalanan,
Təkəbbürlülərə üz tutmayan,
Bütlərə aldananlara qoşulmayan
İnsan nə bəxtiyardır!
5Ya Rəbb Allahım, Sənə bənzəyən yoxdur!
Bizə aid xariqələrin, düşüncələrin çoxdur.
Onlardan danışmaq istəsəm,
Belə deyərdim: «Sayı-hesabı yoxdur».
6Qurbandan, təqdimdən xoşun gəlmədi,
Yandırma qurbanı, günah qurbanı tələb etmədin,
Amma mənim qulağımı açdın.
7O zaman dedim: «Budur, gəlmişəm,
Sənin tumarında mənim haqqımda yazılıb.
8Ey Allahım, Sənin iradəni yerinə yetirmək
Mənə zövq verir,
Qanunun qəlbimdədir».
9Çoxlu camaat arasında salehliyini car çəkdim,
Ya Rəbb, Sən bilirsən ki, ağzımı yummadım.
10Salehliyini qəlbimdə gizlətmədim,
Xilaskar olduğunu, sədaqətini söylədim.
Çoxlu camaat arasından
Məhəbbətini, həqiqətini gizli saxlamadım.
11Ya Rəbb, mərhəmətini məndən əsirgəmə,
Daim məni məhəbbətinlə, həqiqətinlə qoru.
12Çünki sonsuz bəlalar ətrafımı bürüdü,
Günahlarım mənə sarıldı.
Görə bilmirəm, çünki məndə ürək qalmadı,
Onlar başımın tükündən çoxdur.
13Ya Rəbb, lütfünlə məni xilas et,
Ya Rəbb, dadıma tez çat!
14Canımı almaq üçün qəsd quranlar
Qoy utanıb biabır olsunlar.
Pis günümdən zövq alanlar
Geri qovulub rüsvay olsunlar.
15Mənə «Aha! Aha!» deyənlər
Xəcalət içində çaşıb qalsınlar.
16Lakin Səni axtaranlar
Sənə görə qoy şad olub sevinsinlər.
Xilaskar olduğunu sevənlər
Daim «Qoy ucalsın Rəbb!» desinlər.
17Budur, bir məzlum, bir fəqirəm,
Lakin Xudavənd qayğıma qalır.
Köməyim, xilaskarım Sənsən,
Ey Allahım, ləngimə!

Zəbur 46

1Allah bizə sığınacaqdır, qüvvətdir,
Dar gündə çox kömək edir.
2Buna görə biz qorxmuruq:
Yer üzü alt-üst olsa belə,
Dağlar uçub dənizin köksünə aşsa belə,
3Dalğalar kükrəyib qalxsa belə,
Vurub dağları yırğalasa belə,
Biz qorxmuruq. Sela
4Bir çay var ki suları Allahın şəhərinə axır,
Haqq-Taalanın müqəddəs məskəninə sevinc gətirir.
5Allah bu şəhərin mərkəzində sarsılmaz durub,
Ona dan yeri söküləndə yardım edər.
6Millətlər kükrəyər, ölkələr sarsılar,
Allah səsini çıxaranda dünya əriyər.
7Ordular Rəbbi bizimlədir!
Yaqubun Allahı qalamızdır! Sela
8Gəlin, görün Rəbbin işlərini,
Dünyada etdiyi viranəliyi.
9O, yerin ucqarlarınadək döyüşləri dayandırar,
Kamanları qırar, nizələri sındırar,
Döyüş arabalarını oda atar.
10«Dayanın, bilin ki, Mən Allaham,
Millətlər arasında ucayam,
Yer üzündə ucayam!»
11Ordular Rəbbi bizimlədir!
Yaqubun Allahı qalamızdır!

Zəbur 54

1Ey Allah, isminlə məni qurtar,
Qüvvənlə mənə bəraət ver.
2Ey Allah, mənim duamı dinlə,
Dilimdən çıxan sözlərə qulaq as.
3Yadellilər əleyhimə qalxıblar,
Zalımlar canımı almaq üçün məni axtarırlar,
Heç Allaha baxmırlar. Sela
4Budur, Allah mənə kömək edir,
Xudavənd ömrümə dayaq olur.
5O bu şəri düşmənlərimə tərəf döndərəcək.
Mənim sadiq Allahım, düşmənləri yox et!
6Sənə könüllü qurban kəsəcəyəm,
Ya Rəbb, gözəl isminə şükür edəcəyəm!
7Məni hər darlıqdan xilas etdin,
Gözüm düşmənlərimin məhvini gördü.

Zəbur 56

1Rəhm et mənə, ey Allah,
İnsanlar sel kimi üstümə cumur,
Gün boyu döyüşərək məni sıxışdırırlar.
2Gün boyu düşmənlərim sel kimi üstümə cumur,
Əleyhimə qalxan məğrur döyüşçülər çoxdur.
3Bu dəhşətli gündə
Mən yalnız Sənə güvənirəm.
4Vədinə görə Allaha həmd edirəm,
Mən Allaha güvənirəm, qorxmuram;
Fani insan mənə nə edə bilər?
5Hər işimə onlar ziyan vururlar,
Həmişə mənə qəsd-qərəz qururlar.
6Xəlvət bir yerə yığılıb hər addımımı izləyirlər,
Pusqu qurub canımı almaq üçün gözləyirlər.
7Günahlarına görə onları cəzalandır,
Ey Allah, qəzəblə bu xalqları yerlə yeksan et.
8Dərdlərimi saydın,
Göz yaşlarımı tuluğuna yığ.
Bunlar Sənin kitabında yazılmayıbmı?
9Mən Səni çağıranda düşmənlərim geri dönür,
Bunu bilirəm, Allah mənim tərəfimdədir.
10Vədinə görə həmd etdiyim Allaha,
Vədinə görə həmd etdiyim Rəbbə,
11Allaha güvənirəm və qorxmuram;
Fani insan mənə nə edə bilər?
12Ey Allah, Sənə olan əhdlərimə əməl etməliyəm,
Sənə şükür qurbanı təqdim edəcəyəm.
13Çünki canımı ölümdən qurtardın,
Ayaqlarımı büdrəməyə qoymadın,
Belə ki Allahın hüzurunda,
Həyatın nurunda dolanım.

Zəbur 61

1Ey Allah, fəryadımı eşit,
Duamı dinlə.
2Düşkünlük qəlbimi alıb,
Mən dünyanın ucqarından Səni çağırıram.
Sən məni əlçatmaz bir qayaya apar.
3Çünki Sən mənim pənahgahımsan,
Düşmənə qarşı möhkəm qülləsən.
4Qoy sonsuzadək çadırında yaşayım,
Qanadlarının altında pənah tapım. Sela
5Sən, ey Allah, etdiyim əhdi eşitdin,
Adından qorxanlara təyin etdiyin payı mənə verdin.
6Sən ömür ver, qoy padşahın yaşasın,
İlləri nəsillərdən-nəsillərə qədər uzansın.
7Allahın hüzurunda daim taxtda otursun,
Məhəbbət və sədaqət ver, onu qorusun.
8Mənsə adını həmişə tərənnüm edəcəyəm,
Hər gün əhd etdiyim təqdimləri verəcəyəm!

Zəbur 62

1Susan qəlbim yalnız Allahı gözləyir,
Ondadır qurtuluşum.
2Yalnız Odur qayam, qurtuluşum,
O mənim qalamdır, mən əsla sarsılmaram.
3İnsan divar kimi əyiləndə,
Hasar kimi laxlayanda
Nə vaxtadək üstünə hücum edəcəksiniz?
Nə vaxtadək onu əzəcəksiniz?
4Yalnız fikirləşirsiniz, onu nüfuzdan salaq,
Çünki yalandan zövq alırsınız.
Diliniz xeyir-dua söyləsə də,
Qəlbiniz lənət yağdırır. Sela
5Ey qəlbim, sükutla Allahı gözlə,
Çünki ümidim Ondadır.
6Qayam, qurtuluşum yalnız Odur,
O mənim qalamdır, mən sarsılmaram.
7Qurtuluşum, şərəfim Allaha bağlıdır,
Allah möhkəm qayam və pənahımdır.
8Ey xalq, hər zaman Ona arxalan,
Onun hüzurunda qəlbini açıb-boşalt,
Çünki Allah bizim pənahımızdır! Sela
9Bəşər övladları yalnız bir nəfəsdir –
İnsan övladları fanidir.
Tərəzinin gözündə çəkərkən hamısı yuxarı qalxır,
Çəkisi bir nəfəsdən yüngül gəlir.
10Heç zaman zorakılığınıza güvənməyin,
Talan malına boş yerə ümid bağlamayın,
Var-dövlətiniz artsa da, ona arxalanmayın.
11Allah bir dəfə dedi,
Bunu iki dəfə eşitdim:
Qüdrət Allahındır,
12Ey Xudavənd, məhəbbət Sənindir!
Sən hər kəsə əməlinə görə əvəz verirsən!

Zəbur 68

1Allah qalxsın, qoy düşmənlər dağılsın,
Ona nifrət edənlər qarşısından qaçsın,
2Pislər çəkilən tüstü kimi dağılsın,
Alovun qarşısında mum kimi ərisin.
Qoy onlar Allahın qarşısında məhv olsun.
3Salehlər sevinsin,
Allahın hüzurunda fərəhindən coşsun,
Sevinib şad olsun.
4Allaha ilahi oxuyun, ismini tərənnüm edin,
Buludlar üstünə minənə yol açın.
İsmi Rəbdir, hüzurunda fərəhiniz çağlasın.
5Öz müqəddəs məskənində olan Allah
Yetimlərin atası,
Dul qadınların müdafiəçisidir.
6Allah kimsəsizlərə ev qurur,
Əsirləri firavanlığa çıxarır,
Günahkarlar isə quru yurdda yaşayır.
7Ey Allah, Sən xalqının önündə gedərkən,
Çöllükdə yürüşə çıxarkən Sela
8Sina dağındakı Allahın qarşısında,
Allahın, İsrailin Allahının hüzurunda
Yer lərzəyə gəldi, göydən yağış töküldü.
9Ey Allah, yaxşıca yağışlar yağdırdın,
Solan torpaqlarını canlandırdın.
10Xalqın orada məskən saldı.
Ey Allah, xeyirxahlığına görə
Məzlumlar üçün oranı Sən hazırladın.
11Xudavənd əmr edir,
Bir alay qadın
Belə müjdə paylayır:
12«Düşmən orduları qaçır!
Padşahları qaçır!
Evdə olanlar
Talan malını paylayırlar.
13Siz ağıllar arasında yatanda
Qanadları gümüş kimi bərq vuran,
Tükləri isə qızıl kimi parlayan,
Göyərçinə oxşayırsınız».
14Külli-İxtiyar padşahları elə dağıtdı ki,
Elə bil Salmon dağına göydən qar tökülür.
15Ey Başan dağı, Allahın dağı,
Ey zirvələri çox olan Başan dağı!
16Ey zirvələri çox olan dağlar,
Allah məskən salmaq üçün seçdiyi dağa
Niyə qibtə ilə baxırsınız?
Bəli, Rəbb orada əbədi yaşar.
17Allahın döyüş arabaları var
Minlərlə, saysız-hesabsız.
Xudavənd onlarla birgə
Sinadan müqəddəs məskəninə gəlib.
18Ya Rəbb Allah, Sən yüksək yerlərə çıxıb məskən saldın,
Əsir etdiyin düşmənləri Özünlə oraya apardın,
Sən bütün insanlardan,
Hətta üsyankarlardan da xərac aldın.
19Xudavəndə,
Bizi qurtaran Allaha –
Hər gün qayğı yükümüzü çəkənə alqış olsun! Sela
20Allahımız azad edən Allahdır,
Ölümdən qurtaran Xudavənd Rəbdir.
21Allah düşmənlərin kəlləsini,
Günah içində yaşayanların tüklü təpəsini əzəcək.
22Xudavənd belə dedi:
«Onları Başandan geri qaytaracağam,
Dənizin dibində olsalar belə,
Oradan geri qaytaracağam.
23Qoy ayaqların düşmənlərin qanına batsın,
Bundan itlərinin dilləri də pay alıb yalasın».
24Ey Allah, indi burada o zəfər yürüşün,
Ey Allahım, Padşahım, müqəddəs yerə gəlişin görünür,
25Öndə ilahi oxuyanlar,
Arxalarından isə çalğıçılar,
Aralarında dəfçalan qızlar gəlir.
26Ey İsrailin belindən gələnlər, cəmiyyət içində
Allahınız Rəbbə alqış edin.
27Qabaqda kiçik Binyamin qəbiləsi gedir,
Ardınca çoxlu Yəhuda başçıları,
Ondan sonra Zevulunun, Naftalinin başçıları gəlir.
28Ey Allah, qüdrətini,
Bizim üçün işlətdiyin qüvvətini göstər.
29Yerusəlimdəki məbədinə görə
Sənə padşahlar xərac gətirir.
30Qamışlıqda yaşayan heyvanları,
Xalqların danaları ilə buğa sürüsünü tənbeh et.
Bu gümüşpərəstləri təpiyinin altına sal,
Davakar xalqları pərən-pərən et.
31Misirdən Allahın hüzuruna elçilər gələcək,
Kuşlular da Ona əl açacaqlar.
32Ey dünya ölkələri,
Allaha ilahi söyləyin.
Xudavəndi tərənnüm edin, Sela
33Göylərin, ulu göylərin üstünə minəni,
Güclü səslə gurlayanı dinləyin,
34Allahın qüdrətini bəyan edin,
Əzəməti İsrail üzərindədir,
Onun qüdrəti göylərdədir!
35Müqəddəs məkanında olan ey Allah, zəhmlisən!
İsrailin Allahı Öz xalqına qüdrət, qüvvət verir.
Allaha alqış olsun!

Zəbur 70

1Ey Allah, məni xilas et,
Ya Rəbb, dadıma tez çat!
2Canımın qəsdinə duranlar
Qoy utanıb biabır olsunlar.
Pis günümdən zövq alanlar
Geri qovulub rüsvay olsunlar.
3«Aha! Aha!» deyənlər
Xəcalət içində çaşıb-qalsınlar.
4Lakin Səni axtaranlar
Sənə görə qoy şad olub sevinsinlər,
Verdiyin xilası sevənlər
Daim «Qoy ucalsın Allah!» desinlər.
5Budur, bir məzlum, bir fəqirəm,
Ey Allah, Sən Özünü tez yetir.
Köməyim, xilaskarım Sənsən,
Ya Rəbb, ləngimə!

Zəbur 91

1Haqq-Taalanın pənahında yaşayan,
Külli-İxtiyarın kölgəsində oturan insan
2Rəbb haqqında belə söyləyir:
«O mənim sığınacağımdır, qalamdır,
Allahımdır, Ona güvənirəm».
3Bil ki, O səni ovçunun tələsindən,
Ağır xəstəliyə düşüb ölməkdən qurtarar.
4Səni qanadlarının altına alar,
Pərlərinin altında sığınacaqsan.
Sədaqəti qalxanın, sipərin olar.
5Nə gecənin kabusundan,
Nə də gündüz atılan oxdan,
6Nə zülmətdə dolanan ağır xəstəlikdən,
Nə də günorta məhvedici qırğından qorxmazsan.
7Yanında min nəfər,
Sağında on min nəfər qırılsa,
Sənə xətər dəyməz.
8Gözlərinlə baxacaqsan,
Pislərin cəzasını görəcəksən.
9«Ya Rəbb, sığınacağımsan!» dediyin üçün,
Haqq-Taalaya sığındığın üçün
10Şərə düçar olmazsan,
Bəla çadırından uzaq qaçar.
11Allah sənə görə mələklərinə əmr edər ki,
Gedəcəyin hər yerdə səni qorusunlar,
12Səni əlləri üstündə aparsınlar,
Ayağın bir daşa dəyməsin.
13Şiri, gürzəni ayaqlayarsan,
Gənc aslanı, əfi ilanı tapdalayarsan.
14«Mən Rəbbi sevdiyinə görə onu azad edəcəyəm,
İsmimi tanıdığına görə onu yüksəldəcəyəm.
15Məni çağırarkən ona cavab verəcəyəm,
Dar günündə ona yar olacağam,
Onu xilas edib şərəfə-şana çatdıracağam.
16Onu uzun ömürlə doyduracağam,
Ona qurtuluşumu göstərəcəyəm».

Zəbur 121

1Gözlərimi dağlara dikirəm,
Haradan mənə kömək gələcək?
2Göyləri və yeri yaradan Rəbdən
Mənə kömək gələcək.
3O, ayaqlarını büdrəməyə qoymaz,
Səni qoruyan yatmaz.
4Bax İsraili qoruyan yuxulamaz,
Yatıb qalmaz.
5Səni qoruyan Rəbdir,
O, sağ tərəfindədir, sənə kölgədir.
6Gündüz günəşin ziyanı sənə dəyməz,
Gecə ay da sənə zərər verməz.
7Rəbb səni hər cür şərdən saxlayar,
Canını qoruyar.
8Rəbb gediş-gəlişini hifz edər
İndidən sonsuza qədər.

Zəbur 125

1Rəbbə güvənənlər Sion dağı kimi
Sarsılmaz, əbədi qalar.
2Dağlar Yerusəlimi dövrəyə aldığı kimi
Rəbb də indidən sonsuzadək xalqının ətrafındadır.
3Salehlərin payı üstündə
Şər insanların dəyənəyi hökm sürə bilməz,
Yoxsa salehlər də şərə əl atardı.
4Ya Rəbb, xeyirxahlara,
Ürəyidüz olan insanlara xeyirxahlıq et!
5Rəbb əyri yola dönənləri aparacaq,
Onları şər iş görənlərlə bir yerə qoyacaq.
İsrailin üzərinə sülh olsun!

Zəbur 130

1Ya Rəbb, dərinliklərdən
Səni səsləyirəm.
2Ey Xudavənd, səsimi eşit,
Yalvarış səsimi yaxşı dinlə.
3Ya Rəbb, bizim təqsirlərimizi siyahıya alsan,
Bəs, ey Xudavənd, kim bunun qarşısında dayana bilər?
4Amma Sən bağışlayansan,
Ona görə hamı Səndən çəkinir.
5Rəbbi gözləyirəm, döyünən ürəyim gözləyir,
Onun sözünə ümid edirəm.
6Keşikçilər səhərin açılmasını gözlər,
Bəli, keşikçilər səhərin açılmasını gözlər,
Qəlbimsə bundan da çox Xudavəndin həsrətini çəkər.
7Ey İsrail, Rəbbə ümidini bağla!
Çünki Rəbdə məhəbbət var,
Onda bol-bol qurtuluş var.
8Ey İsrail, O səni
Bütün təqsirlərindən azad edər!

Zəbur 140

1Ya Rəbb, məni şər adamlardan xilas et,
Məni qəddar insanlardan hifz et.
2Ürəklərində pis niyyətləri var,
Hər gün dava yaradırlar.
3Kəskin dilləri ilan tək çalar,
Sanki dodaqlarında gürzə zəhəri var. Sela
4Ya Rəbb, şər insanın əlindən,
Qəddar insanlardan məni qoru.
İstəyirlər ki, ayağımı büdrətsinlər.
5Bu təkəbbürlü insanlar mənə tələ qurublar,
Tor atıblar, cələlərini yolumun üstünə qoyublar. Sela
6Rəbbə dedim: «Allahım Sənsən,
Ya Rəbb, yalvarıram, Sən məni eşit!
7Ey Xudavənd Rəbb, Sən qüvvətli Xilaskarımsan,
Döyüş günündə başıma dəbilqə qoymusan.
8Ya Rəbb, qoy pis adam muradına çatmasın,
Pis niyyətinə imkan vermə, qoy lovğalanmasın». Sela
9Ətrafımdakıların ağzından çıxan pis sözlər
Qoy öz başlarına tökülsün!
10Qoy onların üstünə yanar közlər tökülsün,
Onlar quyuya düşüb, çıxa bilməsin!
11Qoyma ki bu ölkədə iftiraçı uğur qazansın,
Bəlalar qəddarı vursun, onu ovlasın!
12Bilirəm ki, Rəbb məzlumların məhkəmə işinə baxır,
Fəqirlərə haqq qazandırır.
13Bəli, salehlər Sənin isminə şükür oxuyacaq,
Əməlisalehlər hüzurunda yaşayacaq.

Zəbur 146

1Rəbbə həmd edin!
Ey könlüm, Rəbbə həmd et!
2Ömür boyu Rəbbə həmdlər söyləyəcəyəm,
Allahımı nə qədər varam, tərənnüm edəcəyəm!
3Əsilzadələrə,
Sizi qurtara bilməyən bəşər oğluna güvənməyin.
4Onlar canı çıxan kimi torpağa düşər,
Niyyətləri bircə anda yox olar.
5Nə bəxtiyardır Yaqubun Allahından kömək alan,
Yalnız Allahı Rəbbə ümid bağlayan insan!
6Odur göyləri, yeri, dənizi, dənizdəkiləri yaradan,
Odur əbədi sadiq qalan.
7O, miskinlərə haqq qazandırır,
O, acları azuqə ilə doydurur.
Rəbb əsirləri azad edir,
8Rəbb kor gözləri açır.
Rəbb qəddi əyilənləri düzəldir,
Rəbb salehləri sevir.
9Rəbb qəriblərə dayaq olur,
Yetimi, dul qadını ayağa qaldırır,
Pislərinsə yollarını dolaşdırır.
10Rəbb əbədi hökmranlıq edir,
Ey Sion, Allahın nəsillər boyu hökm verir!
Rəbbə həmd edin!

Yeşaya 26:3-4

3Ağlı Sənə yönəlmiş adamlara
Sən kamil sülh verirsən,
Çünki onlar Sənə güvənir.
4Rəbbə həmişə güvənin,
Çünki Rəbb Allah əbədi Qayadır.

Yeşaya 40:27-31

27Ey Yaqub nəsli, ey İsrail!
Nə üçün «Rəbb başıma gələnləri bilmir,
Allahım mənim haqqıma diqqətsizlik edir?»
Deyib gileylənirsən?
28Məgər sən bilmirsən?
Məgər eşitməmisən?
Rəbb əbədi Allahdır,
Odur bütün dünyanı yaradan.
Nə yorulur, nə taqətdən düşür,
Onun ağlı dərkedilməzdir.
29O, yorğunlara güc verər,
Taqətsizlərin qüvvətini artırar.
30Hətta cavanlar yorular, taqətdən düşər,
İgidlər əldən düşüb titrəyər.
31Rəbbə ümid bağlayanlarsa
Yeni qüvvət alar,
Qanad açıb qartal kimi yüksəklərə uçar,
Qaçanda taqətdən düşməzlər,
Yol gedib yorulmazlar.

Yeşaya 41:10

10Qorxma, çünki Mən səninləyəm,
Dəhşətə gəlmə, çünki Allahın Mənəm.
Səni qüvvətləndirəcəyəm,
Sənə kömək edəcəyəm.

Yeşaya 42:5-9

5Göyləri yaradıb onları sərən,
Yeri və onun üzərindəkiləri düzəldən,
Dünyadakı adamlara nəfəs verən,
Yer üzündə gəzən insanlara ruh verən
Rəbb Allah belə deyir:
6«Mən Rəbb salehliyimlə səni çağırdım,
Səni əlindən tutacağam,
Səni qoruyacağam,
Səni xalqım üçün əhd edəcəyəm,
Millətlərə nur edəcəyəm ki,
7Korların gözlərini açasan,
Zindandan dustaqları,
Zülmətdə, həbsxanada oturanları azad edəsən.
8Mən Rəbbəm, adım budur.
Öz izzətimi heç kimə vermərəm,
Həmdlərimi bütlərə bəxş etmərəm.
9Budur, əvvəlki işlər həyata keçdi,
İndi Mən təzə işləri bəyan edirəm,
Onlar yetişməmişdən əvvəl
Sizi xəbərdar edirəm».

Yeşaya 43:1-4

1İndi isə, ey Yaqub, ey İsrail, səni yaradan,
Sənə həyat verən Rəbb belə deyir:
«Qorxma, çünki Mən səni satın aldım,
Səni adınla çağırdım, sən Mənimsən.
2Dərin sulardan keçsən belə,
Mən səninlə olacağam,
Çaylardan keçəndə batmayacaqsan,
Odun içindən qaçsan belə, yanmayacaqsan,
Alov səni məhv etməyəcək.
3Çünki Mən sənin Allahın Rəbbəm,
İsrailin Müqəddəsiyəm,
Sənin Xilaskarınam.
Misiri sənin üçün fidyə,
Kuş və Seva ölkələrini
Sənin azadlığının əvəzinə verdim.
4Sən nəzərimdə qiymətli, çox əziz olduğuna görə
Səni sevdiyim üçün,
Sənin əvəzinə adamları, həyatın üçün ümmətləri verəcəyəm.

Yeremya 29:11-14

11Çünki sizin barənizdə olan fikirlərimi Özüm bilirəm” Rəbb belə bəyan edir. “Mən sizin pisliyiniz deyil, salamatlığınız barədə düşünürəm ki, sizə ümidli bir gələcək verim. 12Siz Məni çağıracaqsınız, gəlib Mənə dua edəcəksiniz, Mən də sizi eşidəcəyəm. 13Məni axtaracaqsınız, əgər bütün qəlbinizlə axtarsanız, tapacaqsınız. 14Məni tapmağınıza izin verəcəyəm” Rəbb belə bəyan edir. “Sizi sürgündən geri qaytaracağam, sürgün etdiyim bütün yerlərdən və millətlərin arasından toplayacağam. Oradan sizi sürgün olunduğunuz yerə qaytaracağam” Rəbb belə bəyan edir.

Matta 11:28-30

28Ey bütün yorğunlar və yükləri ağır olanlar, Mənim yanıma gəlin, Mən sizə rahatlıq verərəm. 29Mənim boyunduruğumu üzərinizə götürün və Məndən öyrənin. Çünki Mən həlim və qəlbən itaətkaram. Bununla canınıza rahatlıq taparsınız. 30Çünki Mənim boyunduruğum rahat və yüküm yüngüldür».

2 Timotey 1:1-2:3

1Məsih İsada olan həyat vədinə görə Allahın iradəsi ilə Məsih İsanın həvarisi mən Pauldan 2mənə sevimli oğul olan Timoteyə salam! Ata Allahdan və Rəbbimiz Məsih İsadan sənə lütf, mərhəmət və sülh olsun!
3Durmadan, gecə-gündüz dualarımda səni yada saldığım zaman ata-babalarım kimi təmiz vicdanla ibadət etdiyim Allaha şükür edirəm. 4Sənin göz yaşlarını xatırlayaraq səni görməyə həsrət çəkirəm ki, sevinclə dolum. 5Səndəki riyasız imanı yadıma salıram. Əvvəlcə nənən Lois və anan Evnikinin saxladığı bu imanı, əminəm ki, sən də saxlayırsan. 6Bu səbəbdən sənin üzərinə əl qoymağımla Allahın sənə verdiyi ənamı alovlandırmağını xatırladıram. 7Çünki Allah bizə qorxaqlıq ruhu deyil, güc, məhəbbət və ağıllı-kamallı olmaq ruhu vermişdir. 8Buna görə Rəbbimiz barədə şəhadət etməkdən və Onun uğrunda məhbus olan məndən utanma. Allahın gücü ilə Müjdə uğrunda mənimlə birlikdə əzaba qatlaş. 9Allah bizi əməllərimizə görə deyil, öz məqsədinə və lütfünə görə xilas edib müqəddəs olmağa çağırdı. Zaman başlamazdan əvvəl o lütf bizə Məsih İsada verilmişdi, 10indi isə Xilaskarımız Məsih İsanın zühuru ilə üzə çıxdı. O, ölümü yox etdi, Müjdə vasitəsilə həyatı və ölməzliyi aşkar etdi. 11Mən bu Müjdə üçün vaiz, həvari və müəllim təyin olundum. 12Bu əzabları çəkməyimin səbəbi də budur. Amma bundan utanmıram, çünki Kimə iman etdiyimi bilirəm və əminəm ki, mənə verdiyi əmanəti qiyamət gününə qədər saxlamağa qadirdir. 13Məsih İsada olan iman və məhəbbətlə məndən eşitdiyin sağlam sözlərdən nümunə götür. 14Sənə verilən yaxşı əmanəti bizdə yaşayan Müqəddəs Ruh vasitəsilə saxla.
15Bilirsən ki, Asiya vilayətində olanların hamısı məndən üz döndərdi. Həmçinin Figel və Hermogen də bunların sırasındadır. 16Rəbb Onisiforun ev əhlinə mərhəmət etsin. Çünki dəfələrlə məni ruhlandırdı, mənim zəncirlənməyimdən utanmadı. 17Əksinə, Romada olarkən məni səylə axtarıb tapdı. 18Qoy Rəbb qiyamət günü ona mərhəmət tapmağa imkan versin. Efesdə onun mənə nə qədər xidmət etdiyini sən çox yaxşı bilirsən.

2 1Sənsə, ey oğlum, Məsih İsada olan lütflə güclən. 2Bir çox şahidlərin önündə məndən eşitdiyin sözləri başqalarına da öyrətməyə qadir olan sadiq adamlara həvalə et. 3Məsih İsanın yaxşı əsgəri kimi mənimlə birgə əzaba qatlaş.

2 Timotey 1:1-2

1Məsih İsada olan həyat vədinə görə Allahın iradəsi ilə Məsih İsanın həvarisi mən Pauldan 2mənə sevimli oğul olan Timoteyə salam! Ata Allahdan və Rəbbimiz Məsih İsadan sənə lütf, mərhəmət və sülh olsun!

2 Timotey 1:3-5

3Durmadan, gecə-gündüz dualarımda səni yada saldığım zaman ata-babalarım kimi təmiz vicdanla ibadət etdiyim Allaha şükür edirəm. 4Sənin göz yaşlarını xatırlayaraq səni görməyə həsrət çəkirəm ki, sevinclə dolum. 5Səndəki riyasız imanı yadıma salıram. Əvvəlcə nənən Lois və anan Evnikinin saxladığı bu imanı, əminəm ki, sən də saxlayırsan.

2 Timotey 1:6-7

6Bu səbəbdən sənin üzərinə əl qoymağımla Allahın sənə verdiyi ənamı alovlandırmağını xatırladıram. 7Çünki Allah bizə qorxaqlıq ruhu deyil, güc, məhəbbət və ağıllı-kamallı olmaq ruhu vermişdir.

2 Timotey 1:7

7Çünki Allah bizə qorxaqlıq ruhu deyil, güc, məhəbbət və ağıllı-kamallı olmaq ruhu vermişdir.

2 Timotey 1:6

6Bu səbəbdən sənin üzərinə əl qoymağımla Allahın sənə verdiyi ənamı alovlandırmağını xatırladıram.

2 Timotey 1:8

8Buna görə Rəbbimiz barədə şəhadət etməkdən və Onun uğrunda məhbus olan məndən utanma. Allahın gücü ilə Müjdə uğrunda mənimlə birlikdə əzaba qatlaş.

2 Timotey 1:9-10

9Allah bizi əməllərimizə görə deyil, öz məqsədinə və lütfünə görə xilas edib müqəddəs olmağa çağırdı. Zaman başlamazdan əvvəl o lütf bizə Məsih İsada verilmişdi, 10indi isə Xilaskarımız Məsih İsanın zühuru ilə üzə çıxdı. O, ölümü yox etdi, Müjdə vasitəsilə həyatı və ölməzliyi aşkar etdi.

2 Timotey 1:11-12

11Mən bu Müjdə üçün vaiz, həvari və müəllim təyin olundum. 12Bu əzabları çəkməyimin səbəbi də budur. Amma bundan utanmıram, çünki Kimə iman etdiyimi bilirəm və əminəm ki, mənə verdiyi əmanəti qiyamət gününə qədər saxlamağa qadirdir.

2 Timotey 1:12

12Bu əzabları çəkməyimin səbəbi də budur. Amma bundan utanmıram, çünki Kimə iman etdiyimi bilirəm və əminəm ki, mənə verdiyi əmanəti qiyamət gününə qədər saxlamağa qadirdir.

2 Timotey 1:13-14

13Məsih İsada olan iman və məhəbbətlə məndən eşitdiyin sağlam sözlərdən nümunə götür. 14Sənə verilən yaxşı əmanəti bizdə yaşayan Müqəddəs Ruh vasitəsilə saxla.

2 Timotey 2:1-3

1Sənsə, ey oğlum, Məsih İsada olan lütflə güclən. 2Bir çox şahidlərin önündə məndən eşitdiyin sözləri başqalarına da öyrətməyə qadir olan sadiq adamlara həvalə et. 3Məsih İsanın yaxşı əsgəri kimi mənimlə birgə əzaba qatlaş.

2 Timotey 2:2

2Bir çox şahidlərin önündə məndən eşitdiyin sözləri başqalarına da öyrətməyə qadir olan sadiq adamlara həvalə et.

Qal. 5:22-23

22Müqəddəs Ruhun səmərəsi isə budur: məhəbbət, sevinc, sülh, səbir, xeyirxahlıq, yaxşılıq, sədaqət, 23həlimlik, nəfsə hakim olmaq. Bu kimi şeylərə qarşı qanun yoxdur.

2 Timotey 2:2

2Bir çox şahidlərin önündə məndən eşitdiyin sözləri başqalarına da öyrətməyə qadir olan sadiq adamlara həvalə et.

Həv. 1:4-8

4İsa onlarla duz-çörək kəsəndə bu əmri verdi: «Yerusəlimdən kənara çıxmayın, Atanın verdiyi, Məndən eşitdiyiniz vədin həyata keçməsini gözləyin. 5Belə ki Yəhya su ilə vəftiz edirdi, amma siz bir neçə gündən sonra Müqəddəs Ruhla vəftiz olacaqsınız».
6Həvarilər bir yerə toplaşanda İsadan soruşdular: «Ya Rəbb, İsraildə Padşahlığı indimi bərpa edəcəksən?» 7İsa cavab verdi: «Atanın hökmü ilə təyin olunan vaxtları və tarixləri bilmək sizin işiniz deyil. 8Amma Müqəddəs Ruh üzərinizə enəndə siz qüdrət alacaqsınız və Yerusəlimdə, bütün Yəhudeya və Samariyada, həmçinin yer üzünün qurtaracağınadək hər yerdə Mənim şahidlərim olacaqsınız».

Həv. 2:41

41Onun sözünü qəbul edənlər vəftiz oldular. O gün üç min nəfərə yaxın insan imanlılara qoşuldu.

Həv. 4:4

4Lakin onların sözünə qulaq asanlardan bir çoxu iman etdi. Beləliklə, iman edən kişilərin sayı beş minə qədər çatdı.

Mat. 26:69-75

69Peter isə bayırda, həyətdə oturmuşdu. Bir qarabaş ona yaxınlaşıb dedi: «Sən də Qalileyalı İsa ilə birlikdə idin». 70Amma Peter hamının qarşısında inkar edərək dedi: «Bilmirəm, sən nə danışırsan». 71Sonra darvazaya gələndə başqa bir qarabaş onu görüb oradakılara dedi: «Bu adam Nazaretli İsa ilə birlikdə idi». 72Peter yenə inkar edib and içdi: «Mən o Adamı tanımıram». 73Bir az sonra orada duranlar gəlib Peterə dedilər: «Doğrudan da, sən də onlardansan, çünki nitqin səni ifşa edir». 74Peter özünü qarğıyıb and içərək dedi: «O Adamı tanımıram».
Həmin anda xoruz banladı. 75Peter İsanın «xoruz banlamazdan əvvəl sən Məni üç dəfə inkar edəcəksən» dediyi sözü yadına saldı. Ona görə oradan çıxıb hönkür-hönkür ağladı.

Həv. 1:3

3Ölüm əzabını çəkəndən sonra həvarilərə çoxlu inandırıcı dəlillərlə Özünü diri olaraq göstərdi. O, qırx gün ərzində onlara görünərək Allahın Padşahlığı barədə danışırdı.

1 Kor. 15:3-8

3Özümün də qəbul etdiyim bu ən əhəmiyyətli təlimi sizə çatdırdım: Müqəddəs Yazılara uyğun olaraq, Məsih günahlarımız üçün öldü, 4dəfn olundu və Müqəddəs Yazılara uyğun olaraq, üçüncü gün dirildi. 5O əvvəl Kefaya, sonra On İki şagirdə göründü. 6Bundan sonra beş yüzdən çox bacı-qardaşa eyni anda göründü. Bu bacı-qardaşlardan çoxu indi də yaşayır, bəziləri isə vəfat etmişdir. 7Məsih daha sonra Yaquba, sonra bütün həvarilərə göründü. 8Hamıdan sonra isə vaxtından əvvəl doğulmuş bir uşağa bənzəyən mənə də göründü.

1 Kor. 15:54-58

54Çürüyən bədən çürüməzliyə və ölümə düçar olan bədən ölməzliyə büründükdə

«Ölüm yox edildi,
Onun üzərində qələbə çalındı!»
deyə yazılmış söz yerinə yetəcək.
55«Ey ölüm, qələbən hanı?
Ey ölüm, neştərin hanı?»
56Ölümün neştəri günahdır, günah isə gücünü Qanundan alır. 57Rəbbimiz İsa Məsih vasitəsilə bizə qələbə bəxş edən Allaha şükür olsun!
58Beləliklə, ey sevimli qardaşlarım, Rəbdə çəkdiyiniz zəhmətin boşa çıxmayacağını bilərək möhkəm durun, sarsılmayın, hər zaman Rəbbin işində səylə çalışın.

Həv. 4:12

12Ondan başqa heç kimdə xilas yoxdur. Çünki səma altında biz insanlara verilən başqa bir ad yoxdur ki, onun vasitəsilə xilas olaq».

Həv. 3:26

26Allah hər birinizi pis əməllərinizdən döndərmək və xeyir-dua vermək üçün Öz Qulunu dirildərək əvvəlcə sizin yanınıza göndərdi».

Ef. 5:3-15

3Əxlaqsızlığın, hər cür murdarlığın və yaxud tamahkarlığın adı belə, aranızda çəkilməsin, çünki bunlar müqəddəslərə yaraşmaz. 4Ədəbsizlik, boşboğazlıq və yaxud kobud zarafat da olmasın. Bunlar sizə yaramaz. Bunun əvəzində qoy şükür olsun. 5Əlbəttə, bilirsiniz ki, heç bir əxlaqsız, murdar yaxud bütpərəstə tay olan tamahkar adam Məsihin və Allahın Padşahlığında irsə malik olmayacaq.
6Qoy heç kim sizi boş sözlərlə aldatmasın. Bu şeylərə görə Allahın qəzəbi itaətsiz adamların üzərinə gəlir. 7Buna görə də onların şəriki olmayın. 8Siz də bir zamanlar zülmət idiniz, indi isə Rəbdə nursunuz. Ona görə də nur övladları kimi həyat sürün. 9Çünki nurun bəhrəsi hər cür yaxşılıqda, salehlikdə və həqiqətdə görülür. 10Rəbbi razı salan şeyləri ayırd edin, 11qaranlığın səmərəsiz əməllərinə şərik olmayın. Əksinə, bunları ifşa edin. 12Belə ki qaranlıqdakıların gizlicə etdikləri şeyləri söyləmək də ayıbdır. 13Nurun ifşa etdiyi hər şey aşkardır, 14bu cür nə aşkara çıxırsa, özü də nur olur. Buna görə belə deyilir:

«Ey yatan, oyan və ölülər arasından diril!
Məsih sənin üzərinə nur saçacaq».
15Beləliklə, həyat tərzinizə ciddi diqqət yetirin, müdriklikdən məhrum olanlar kimi deyil, müdriklər kimi həyat sürün.

1 Pet. 2:9-12

9Amma siz seçilmiş nəsil, Padşahın kahin dəstəsi, müqəddəs millət, Allaha məxsus olan xalqsınız. Sizi qaranlıqdan Öz heyrətamiz nuruna çağıran Allahın çox gözəl işlərini elan etmək üçün seçilmisiniz. 10Bir zamanlar xalq deyildiniz, amma indi Allahın xalqısınız. Bir zamanlar mərhəmət tapmamışdınız, indi isə mərhəmət almısınız.
11Sevimlilər, sizə yalvarıram, cana qarşı mübarizə aparan cismani ehtiraslardan uzaqlaşın. Çünki siz bu dünyada qərib və gəlməsiniz. 12İmanlı olmayanların arasında yaxşı həyat tərzi sürün ki, sizi pislik edən adamlar kimi təqsirləndirib böhtan atsalar da, yaxşı işlərinizi müşahidə edib Allahın onlara yaxınlaşdığı gündə Onu izzətləndirsinlər.

1 Yəh. 1:5-10

5Məsihdən eşitdiyimiz və sizə elan etdiyimiz xəbər budur: Allah nurdur və Onda zərrə qədər də qaranlıq yoxdur. 6Əgər biz «Allahla şərikliyimiz var» dediyimiz halda qaranlıqda gəziriksə, demək, yalan danışırıq və həqiqətə əməl etmirik. 7Amma O, nurda olduğu kimi biz də nurda gəziriksə, onda bir-birimizlə şərikliyimiz var və Onun Oğlu İsanın qanı bizi hər günahdan təmizləyir. 8Əgər günahsız olduğumuzu iddia ediriksə, özümüzü aldadırıq və daxilimizdə həqiqət yoxdur. 9Amma günahlarımızı etiraf ediriksə, Allah sadiq və ədalətli olduğu üçün günahlarımızı bağışlayacaq və bizi hər haqsızlıqdan təmizləyəcək. 10Əgər günahkar olmadığımızı iddia ediriksə, onda Onu yalançı yerinə qoyuruq və daxilimizdə Onun sözü olmur.

Mat. 7:7-11

7Diləyin, sizə veriləcək, axtarın, tapacaqsınız, qapını döyün və sizə açılacaq. 8Çünki hər diləyən alar, axtaran tapar, qapı döyənə açılar. 9Aranızdan kimsə oğlu ondan çörək diləsə, ona daş verərmi? 10Ya da balıq diləsə, ona ilan verərmi? 11Beləliklə, siz pis olduğunuz halda öz övladlarınıza yaxşı hədiyyələr verməyi bilirsinizsə, göylərdə olan Atanızın Ondan diləyənlərə gözəl hədiyyələr verəcəyi nə qədər yəqindir!

Luka 18:1-8

1İsa şagirdlərinə daim dua etmək və heç ruhdan düşməmək lazım olduğu barədə bir məsəl çəkdi. 2O dedi: «Bir şəhərdə Allahdan qorxmayan və adamlara hörmət etməyən bir hakim var idi. 3Elə həmin şəhərdə bir dul qadın da var idi. Qadın hey onun yanına gələrək deyərdi: “Rəqibimlə olan işimdə mənim haqqımı qoru”. 4Amma hakim bir müddət bunu etmək istəmədi, sonra isə öz-özünə dedi: “Hərçənd mən nə Allahdan qorxur, nə də adamlara hörmət edirəm, 5bu qadın mənim zəhləmi tökdüyü üçün onun haqqını qoruyum ki, bir də gəlib baş-qulağımı aparmasın”». 6Rəbb sözünə belə davam etdi: «Ədalətsiz hakimin nə dediyini dinləyin. 7Məgər Allah Öz seçdiklərini, gecə-gündüz Ondan imdad istəyənlərin haqqını qorumayacaqmı? Onları çox gözlədəcəkmi? 8Sizə bunu deyirəm: tezliklə onların haqqını qoruyacaq. Bəs Bəşər Oğlu gələndə yer üzündə iman tapacaqmı?»

Həv. 1:14

14İsanın anası Məryəmlə qardaşları və başqa qadınlar da həvarilərlə birlikdə dayanmadan dua edirdilər.

Həv. 12:5

5Peter buna görə zindanda saxlanılırdı. Lakin imanlılar cəmiyyəti ciddi-cəhdlə onun üçün Allaha dua edirdi.

Ef. 6:18

18Hər cür dua və yalvarışla, həmişə Ruhun idarəsi ilə dua edin. Bu məqsəd uğrunda tamamilə mətin olub oyaq qalaraq bütün müqəddəslər üçün dua edin.

Mat. 6:10

10Padşahlığın gəlsin,
Göydə olduğu kimi
Yerdə də Sənin iradən olsun.

Həv. 4:29-31

29İndi, ya Rəbb, onların etdikləri hədə-qorxuya bax! Biz qullarına güc ver ki, Sənin sözlərini tam cəsarətlə yayaq. 30Xəstələri sağaltmaq üçün əlini uzat və müqəddəs Qulun İsanın adı ilə əlamətlər və xariqələr göstər». 31Onlar dualarını qurtaran kimi toplandıqları yer lərzəyə gəldi və onların hamısı Müqəddəs Ruhla dolub Allahın kəlamını cəsarətlə yaymağa başladı.

Həv. 3:6-10

6Peter ona dedi: «Nə qızılım, nə də gümüşüm var ki, sənə verim. Nəyim varsa, sənə onu verirəm. Nazaretli İsa Məsihin adı ilə qalx, gəz». 7Sonra sağ əlindən tutub onu qaldırdı. Bu kişinin topuqları və ayaqları dərhal qüvvət aldı. 8Atılaraq ayağa qalxdı və yeriməyə başladı. Qaçıb tullana-tullana, Allaha həmd edərək onlarla bərabər məbədə girdi. 9Bütün xalq gördü ki, bu kişi yeriyir və Allaha həmd edir. 10Onun məbədin Gözəl qapısında oturub dilənən kişi olduğunu tanıyanda hamı ondakı dəyişikliyə mat qalıb heyrətə düşdü.

Həv. 3:16

16Gördüyünüz və tanıdığınız bu kişi İsanın adı sayəsində, Onun adına olan imanla sağaldı. İsa vasitəsilə olan imanla bu kişi hamınızın gözü qarşısında tam şəfa tapdı.

Mat. 10:7-8

7Getdiyiniz yerlərdə “Səmavi Padşahlıq yaxınlaşıb” deyə vəz edin. 8Xəstələrə şəfa verin, ölüləri dirildin, cüzamlıları pak edin, cinləri çıxarın. Müftə aldınız, müftə verin.

Həv. 2:43

43Bütün imanlıların ürəyinə qorxu düşdü. Həvarilər vasitəsilə çoxlu xariqələr və əlamətlər göstərilirdi.

Həv. 5:12-16

12Həvarilər vasitəsilə xalq arasında çox əlamətlər və xariqələr göstərilirdi. Bütün imanlılar Süleymanın eyvanına yığılardı. 13Xalqın gözündə böyük nüfuz qazansalar da, kənardan heç kim onlara qoşulmağa cürət etmirdi. 14Buna baxmayaraq, get-gedə daha çox qadın və kişi Rəbbə iman gətirirdi. 15Buna görə də Peter yoldan keçəndə heç olmasa kölgəsi xəstələrin üstünə düşsün deyə xalq öz xəstələrini döşək və çarpayı ilə birlikdə çıxarıb küçələrə qoyardı. 16Yerusəlimin ətraf şəhərlərində yaşayanlar da axın-axın gələr, öz xəstələrini və natəmiz ruhdan əzab çəkənləri gətirərdi. Onların hamısı şəfa tapardı.

Həv. 6:8

8Lütf və qüdrətlə dolu olan Stefan xalq arasında böyük xariqə və əlamətlər göstərirdi.

Həv. 8:6-8

6Filipi eşidib, göstərdiyi əlamətləri görən izdiham onun sözlərinə birlikdə diqqət yetirirdi. 7Natəmiz ruha tutulan çox adamdan bu ruhlar bərkdən çığıraraq çıxır, çox iflic və ayaqları şikəst olanlar şəfa tapırdı. 8Ona görə bu şəhərdə bol sevinc var idi.

Yaq. 5:14-16

14Aranızda xəstə olan varmı? Qoy imanlılar cəmiyyətinin ağsaqqallarını çağırtdırsın. Onlar da Rəbbin adına onu yağla məsh edərək dua etsinlər. 15İmanla edilən dua xəstəni sağaldacaq və Rəbb onu ayağa qaldıracaq. Əgər o adam günah edibsə, bağışlanacaq. 16Beləliklə, günahlarınızı bir-birinizə etiraf edin və bir-biriniz üçün dua edin ki, sağalasınız. Saleh adamın duası çox güclü və təsirlidir.

Həv. 10

1Qeysəriyyədə Korneli adlı bir nəfər yaşayırdı. O, İtaliyalı adlı alayın yüzbaşılarından biri idi. 2Həm özü, həm də bütün külfəti mömin olub Allahdan qorxardı. O, xalqa çox nəzir-niyaz paylayar, daim Allaha dua edərdi. 3Bir gün təxminən doqquzuncu saat radələrində görüntüdə aydın gördü ki, Allahın bir mələyi yanına gəlib onu çağırdı: «Ey Korneli!» 4Korneli qorxa-qorxa ona baxıb dedi: «Nədir, ey ağam?» Mələk ona dedi: «Duaların və nəzir-niyazların xatirə təqdimi kimi Allahın hüzurunda qəbul olundu. 5İndi Yafoya adamlar göndər, Peter adlanan Şimonu çağırtdır. 6O, dabbağ Şimonun dəniz kənarındakı evində qonaqdır». 7Onunla danışan mələk gedəndən sonra Korneli xidmətçilərindən ikisini və mühafizəçilərindən bir mömin əsgəri çağırtdırdı. 8Onlara hər şeyi danışdı və sonra onları Yafoya göndərdi.
9Ertəsi gün təxminən altıncı saat radələrində, onlar yolda olub şəhərə yaxınlaşanda Peter dua etmək üçün dama çıxdı. 10O acıb yemək istəyirdi. Yemək hazırlanarkən Peterin fikrini bir görüntü apardı. 11O gördü ki, göy yarıldı, böyük mələfəyə bənzər bir şey dörd küncündən asılaraq yerə endi. 12Onun üstündə hər cür dördayaqlılar, sürünənlər və göydə uçan quşlar var idi. 13Ona bir səda gəldi: «Qalx, Peter, kəs və ye!» 14Peter Ona dedi: «Əsla, ya Rəbb! Mən heç vaxt nə haram, nə də murdar bir şey yeməmişəm». 15Səda ikinci dəfə yenə gəldi və Peterə dedi: «Allahın halal dediyi şeylərə sən haram demə». 16Bu, üç dəfə təkrarlanandan sonra o şey dərhal göyə çəkildi.
17Peter bu görüntünün mənası barədə fikirləri ilə çaşbaş qalanda Kornelinin göndərdiyi adamlar Şimonun evini soruşurdular. Onlar qapı ağzında dayanıb 18bərkdən soruşdular: «Peter deyə çağırılan Şimon burada qalırmı?» 19Bu zaman görüntü barədə fikirləşən Peterə Ruh belə dedi: «Bax səni üç kişi axtarır. 20Dur, aşağı en və heç tərəddüd etmədən onlarla get. Çünki onları Mən göndərmişəm». 21Peter aşağı enib həmin adamlara dedi: «Axtardığınız adam mənəm. Niyə gəlmisiniz?» 22Onlar dedilər: «Korneli adlı bir yüzbaşı var. O, saleh və Allahdan qorxan kişidir; buna bütün Yəhudi milləti də şahiddir. Müqəddəs bir mələk ona əmr etdi ki, səni öz evinə çağırtdırsın və deyəcəyin sözlərə qulaq assın». 23Bundan sonra Peter onları içəri dəvət edib qonaq saxladı.
Ertəsi gün Peter qalxıb onlarla yola çıxdı və Yafodan olan bəzi qardaşlar da onlara qoşuldu. 24Sonrakı gün Qeysəriyyəyə çatdı. Korneli öz qohumlarını və yaxın dostlarını bir yerə yığıb onları gözləyirdi. 25Peter içəri girəndə Korneli ayağına düşüb ona səcdə etdi. 26Peter isə onu ayağa qaldıraraq dedi: «Qalx, mən də sənin kimi insanam». 27Peter Korneli ilə danışa-danışa içəri daxil olanda gördü ki, oraya xeyli adam yığılıb. 28Onlara belə dedi: «Bilirsiniz ki, Yəhudilərə hər hansı bir yadelli ilə ünsiyyət yaratmaq, onlara qonaq getmək qadağandır. Amma insanları haram və murdar saymamağı Allah mənə göstərdi. 29Buna görə məni çağıranda etiraz etmədən gəldim. Deyə bilərsinizmi, məni niyə çağırmısınız?» 30Korneli cavab verdi: «Üç gün əvvəl elə bu vaxtlarda doqquzuncu saatın duasını edirdim ki, birdən parlaq libaslı bir kişi qarşımda dayandı 31və dedi: “Ey Korneli, sənin duaların eşidildi və nəzir-niyazların Allah tərəfindən yada salındı. 32İndi Yafoya adamlar göndər, Peter adlanan Şimonu çağırtdır. O, dabbağ Şimonun dəniz kənarındakı evində qonaqdır”. 33Ona görə sənin yanına adamlar göndərdim və sən də xeyirxahlıq göstərərək gəldin. İndi hamımız Allahın önündəyik və Rəbbin sənə əmr etdiyi hər sözə qulaq asmağa hazırıq».
34Peter sözə başlayıb dedi: «İndi bildim ki, həqiqətən, Allah tərəfkeşlik etmir. 35Milliyətindən asılı olmayaraq kim ki Ondan qorxub əməlisaleh olarsa, Ona məqbuldur. 36O, İsrail övladlarına Öz kəlamını göndərdi və hamının Sahibi olan İsa Məsih vasitəsilə barışdırma Müjdəsini yaydı. 37Bilirsiniz ki, Yəhyanın vəftiz üçün çağırışından sonra Qalileyadan başlayaraq bütün Yəhudeyada nələr baş verdi. 38Allah Nazaretli İsanı Müqəddəs Ruhla və qüdrətlə məsh etdi. İsa xeyirxahlıq edərək hər yanı gəzib iblisin təzyiqinə məruz qalanların hamısını sağaltdı. Çünki Allah Ona yar idi. 39Yəhudilərin ölkəsində və Yerusəlimdə İsanın nələr etdiyinin şahidi olduq. Onu çarmıxa çəkib öldürdülər. 40Amma Allah Onu üçüncü gün diriltdi və bütün xalqa deyil, əvvəlcədən seçdiyi Öz şahidlərinə – ölülər arasından dirilməsindən sonra Onunla birlikdə yeyib-içən bizlərə aydın göstərdi. 42Bizə isə əmr verdi ki, “Allahın təyin etdiyi ölülərlə dirilərin Hakimi Budur” deyə bunu xalqa şəhadət etməklə vəz edək. 43Onun barəsində bütün peyğəmbərlər şəhadət edir ki, Ona iman edən hər kəsin günahı Onun adı ilə bağışlanır».
44Peter bu sözləri deyirdi ki, Müqəddəs Ruh söhbətə qulaq asan hər kəsin üzərinə endi. 45Peterlə birlikdə gəlmiş sünnətli imanlılar Müqəddəs Ruhun bəxşiş olaraq başqa millətlərin də üstünə töküldüyünə mat qaldı; 46onların başqa dillərdə danışıb Allahı mədh etdiyini eşitdilər. Onda Peter belə dedi: 47«Bu adamlar bizim kimi Müqəddəs Ruhu alıb. Bunların su ilə vəftiz olmalarına kim mane ola bilər?» 48Beləliklə, onların İsa Məsihin adı ilə vəftiz olmalarını buyurdu. Sonra onlar Peterdən xahiş etdilər ki, bir neçə gün onların yanında qalsın.

Həv. 8:26-40

26Bu zaman Rəbbin bir mələyi Filipə belə dedi: «Dur, cənuba tərəf, Yerusəlimdən Qəzzəyə düşən yola – səhra yoluna çıx». 27Filip qalxıb getdi. Yolda Həbəşli bir hərəmağası ilə rastlaşdı. Bu, kandakinin, yəni Həbəşlilərin mələkəsinin vəzirlərindən biri idi. O, mələkənin bütün xəzinəsinə cavabdeh idi. Yerusəlimə ibadət etmək üçün gəlmişdi. 28Arabasına oturub geri qayıdarkən Yeşaya peyğəmbərin kitabını oxuyurdu. 29Ruh Filipə dedi: «Get, bu arabaya çatıb yanında qal». 30Filip qaça-qaça arabanın yanına gəldi və eşitdi ki, hərəmağası Yeşaya peyğəmbərin kitabını oxuyur. Ondan soruşdu: «Görəsən oxuduğunu başa düşürsənmi?» 31Hərəmağası ona dedi: «Əgər mənə yol göstərən yoxdursa, bunu necə başa düşmək olar?» Sonra Filipdən xahiş etdi ki, arabaya minib onun yanında otursun. 32O, Müqəddəs Yazılardan bu hissəni oxuyurdu:

«Kəsilməyə aparılan qoyun kimi,
Qırxanların qabağında dilsiz quzu kimi
Ağzını açmadı.
33Alçaldığı zaman ədalətdən məhrum oldu.
Onun nəslini kim təsvir edə bilər?
Onun həyatı yer üzündən götürülür».
34Hərəmağası Filipdən soruşdu: «Xahiş edirəm, deyin, burada peyğəmbər kimdən bəhs edir, özündən, yoxsa başqasından?» 35Bundan sonra Filip sözə başlayıb danışdı və Müqəddəs Yazıların bu hissəsindən başlayıb İsa barədə olan Müjdəni bəyan etdi. 36Onlar yol gedə-gedə gəlib su olan yerə çatdılar. Hərəmağası dedi: «Burada su var. Mənim vəftiz olmağıma nə isə mane olurmu?» 37^38Sonra əmr etdi ki, araba dayansın. Filip hərəmağası ilə birgə suya girdi. Beləliklə, Filip hərəmağasını vəftiz etdi. 39Sudan çıxanda Rəbbin Ruhu Filipi götürüb oradan uzaqlaşdırdı. Filipi bir daha görməyən hərəmağası sevinə-sevinə yoluna davam etdi. 40Filip bir də gördü ki, Aşdod şəhərinə gəlib-çıxıb. O, Qeysəriyyəyə çatanacan bütün şəhərləri gəzib-dolaşaraq Müjdəni yaydı.

Həv. 16:6-10

6Müqəddəs Ruh onlara imkan vermədi ki, Asiya vilayətində kəlamı yaysınlar. Ona görə də onlar Frigiya və Qalatiya ərazisini keçib getdilər. 7Misiya sərhədinə gələrkən Bitinyaya getməyə çalışdılar. Amma İsanın Ruhu onlara izin vermədi. 8Ona görə Misiyadan keçib Troasa getdilər. 9O gecə Paul bir görüntü gördü. Makedoniyalı bir nəfər onun qarşısında durub yalvarırdı: «Makedoniyaya gəl və bizə kömək et!» 10Paul bu görüntünü görəndən sonra Makedoniyaya getmək üçün dərhal bir yol axtardıq. Bundan nəticə çıxartdıq ki, Allah bizi orada Müjdə yaymaq üçün çağırır.

Ef. 6:10-12

10Nəhayət, Rəbdə və Onun böyük qüvvəsində möhkəmlənin. 11İblisin hiylələrinə qarşı dura bilmək üçün Allahın verdiyi bütün zireh və silahlara bürünün. 12Çünki mübarizəmiz qandan və ətdən ibarət olan insanlara qarşı deyil, şər başçılarına və hakim olanlara, bu qaranlıq dünyanın hökmranlarına, səmadakı ruhani şər qüvvələrə qarşıdır.

Mat. 10:28-31

28Bədəni öldürüb canı öldürə bilməyənlərdən qorxmayın. Həm canı, həm bədəni cəhənnəmdə məhv edə bilən Allahdan qorxun. 29İki sərçə bir qara pula satılmırmı? Onlardan biri belə, Atanızın izni olmadan yerə düşməz. 30Sizin başınızdakı saçlar belə, sayılıb. 31Ona görə də qorxmayın, siz saysız-hesabsız sərçədən daha dəyərlisiniz.

Həv. 16:22-40

22Xalq da Paulla Silanın əleyhinə çıxdı. Hakimlər əmr verdilər ki, onların əyinlərindəki paltarları soyundurub dəyənəklə döysünlər. 23Onlara çox zərbə vurdular və sonra zindana atdılar. Zindanın baş mühafizəçisinə əmr etdilər ki, onları möhkəm nəzarət altında saxlasınlar. 24Bu əmri alan baş mühafizəçi onları zindanın xüsusi otağına aparıb ayaqlarını kündəyə saldı.
25Gecə yarısına yaxın Paulla Sila dua edir və Allaha ilahilər oxuyurdu. Digər məhbuslar da onlara qulaq asırdılar. 26Birdən elə güclü zəlzələ oldu ki, zindanın təməli belə, yerindən oynadı. Bir andaca bütün qapılar açıldı, hamının zəncirləri töküldü. 27Baş mühafizəçi oyanıb zindanın qapılarını açıq görəndə qılıncını çəkib canına qəsd etmək istədi. Elə bildi ki, məhbuslar qaçıb. 28Amma Paul bərkdən qışqırıb dedi: «Canına qıyma, hamımız buradayıq!» 29Baş mühafizəçi işıq gətirdib içəri qaçdı. Titrəyə-titrəyə Paul və Silanın qarşısında yerə döşəndi. 30Onları bayıra çıxararaq soruşdu: «Ağalar, xilas olmaq üçün nə etməliyəm?» 31Onlar dedilər: «Rəbb İsaya iman et, sən də, ev əhlin də xilas olarsınız». 32Sonra həm ona, həm də onun ev əhlinə Rəbbin kəlamını bildirdilər. 33Gecənin bu vədəsində baş mühafizəçi onları götürüb yaralarını yudu. Sonra həm özü, həm də ev əhli dərhal vəftiz oldu. 34Paulla Silanı evinə aparıb onlar üçün süfrə açdı. Allaha iman etdiklərinə görə o və bütün ev əhli şad oldular.
35Səhər açılanda hakimlər yasavullar göndərib dedilər: «Bu adamları azad et». 36Baş mühafizəçi bu sözləri Paula çatdırdı: «Hakimlər xəbər göndərdi ki, siz azad ediləsiniz. İndi çıxın, arxayın gedin». 37Amma Paul yasavullara belə dedi: «Roma vətəndaşı ola-ola bizi məhkəməsiz hamının qarşısında döyüb zindana atdılar. İndi bizi gizli-gizli qovmaq istəyirlərmi? Belə şey ola bilməz! Özləri gəlsin, bizi buradan çıxarsın!» 38Yasavullar bu sözləri hakimlərə çatdırdılar. Hakimlər Paulla Silanın Roma vətəndaşı olduğunu eşidəndə qorxdular 39və gəlib onlardan üzr istədilər. Sonra onları bayıra çıxarıb xahiş etdilər ki, şəhərdən çıxıb getsinlər. 40Paulla Sila zindandan çıxandan sonra Lidiyanın evinə getdilər. İmanlı bacı-qardaşlarla görüşüb onları ruhlandırandan sonra yola düşüb getdilər.

Mat. 10:17-20

17İnsanlardan özünüzü gözləyin. Çünki onlar sizi məhkəmələrə çəkəcək, sinaqoqlarında qamçılayacaqlar. 18Onlara və millətlərə şəhadət etmək üçün siz Mənə görə valilərin və padşahların qarşısına aparılacaqsınız. 19Onlar sizi təslim edəndə necə və ya nə deyəcəyiniz barədə qayğı çəkməyin. Nə deyəcəyiniz həmin vaxt sizə bildiriləcək, 20çünki danışan siz yox, sizdə danışan Atanızın Ruhudur.

Həv. 4

1Kahinlər, məbəd mühafizəçilərinin başçısı və sadukeylər xalqa vəz edən Peterlə Yəhyanın üstünə getdilər. 2Çünki bu həvarilərin xalqı öyrətməsinə, İsaya şamil edərək ölülər arasından dirilməni bəyan etməsinə qıcıqlandılar. 3Onları tutdular və axşam olduğu üçün sabahkı günə qədər zindanda saxladılar. 4Lakin onların sözünə qulaq asanlardan bir çoxu iman etdi. Beləliklə, iman edən kişilərin sayı beş minə qədər çatdı.
5Ertəsi gün Yəhudilərin rəhbərləri, ağsaqqalları və ilahiyyatçıları Yerusəlimə toplaşdılar. 6Baş kahin Xanan, Qayafa, Yəhya, İsgəndər və baş kahinin nəslindən olanların hamısı orada idi. 7Peterlə Yəhyanı onların qarşısına gətirib soruşdular: «Siz bunu hansı qüdrətlə, kimin adı ilə edirsiniz?» 8O zaman Peter Müqəddəs Ruhla dolub dedi: «Ey xalqın rəhbərləri və ağsaqqalları! 9Əgər bu gün biz bir xəstəyə etdiyimiz yaxşılığa və onun necə sağalmasına görə sorğu-suala çəkiliriksə, 10hamınız, bütün İsrail xalqı bilsin ki, bu adam sizin çarmıxa çəkdiyiniz, lakin Allahın ölülər arasından diriltdiyi Nazaretli İsa Məsihin adı ilə qarşınızda sağlam durub. 11Siz “bənnaların rədd etdiyi daş guşədaşı olan” həmin İsadır. 12Ondan başqa heç kimdə xilas yoxdur. Çünki səma altında biz insanlara verilən başqa bir ad yoxdur ki, onun vasitəsilə xilas olaq».
13Onlar Peter və Yəhyanın cəsarətini görəndə, onların savadsız, sadə insanlar olduğunu biləndə heyrətə düşdülər, amma tanıdılar ki, onlar İsa ilə birgə olmuşdular. 14Şəfa tapan adam Peter və Yəhya ilə birgə onların gözləri qarşısında durmuşdu, buna görə onların əleyhinə heç nə deyə bilmədilər. 15Ali Şuranın üzvləri onlara bayıra çıxmağı əmr edəndən sonra aralarında müzakirəyə başlayıb 16dedilər: «Bu adamlara nə edək? Bütün Yerusəlim əhalisinə aydın olub ki, bu adamların əli ilə əhəmiyyətli bir əlamət göstərilib və biz bunu dana bilmərik. 17Amma bu xəbərin xalq arasında daha çox yayılmasının qarşısını almaq üçün onlara hədə-qorxu gələk ki, bundan sonra bu Adı çəkib heç kimə heç nə deməsinlər». 18Beləcə onları çağırıb əmr verdilər ki, İsanın adını bəyan etmək və bu adla hər hansı bir təlim öyrətmək qadağandır. 19Lakin Peterlə Yəhya cavab verib dedilər: «Özünüz qərar verin, Allaha deyil, sizə qulaq asmaq Allahın gözündə nə qədər doğrudur? 20Axı eşidib-gördüklərimizi deməyə bilmərik». 21Ali Şuranın üzvləri onlara cəza vermək üçün imkan tapa bilmədiklərinə görə onları bir daha hədələyəndən sonra azadlığa buraxdılar. Çünki bütün xalq baş verən hadisəyə görə Allahı izzətləndirdi. 22Bu əlamət vasitəsilə sağalan adamın qırxdan artıq yaşı var idi.
23Azadlığa buraxılan Peter və Yəhya öz yoldaşlarının yanına gəlib başçı kahinlərlə ağsaqqalların sözlərini onlara çatdırdılar. 24Yoldaşları bunu eşidərkən bir nəfər kimi Allaha nida etdilər: «Ey Pərvərdigarımız, yeri, göyü, dənizi və bunların içindəki hər şeyi yaradan Sənsən. 25Müqəddəs Ruh vasitəsilə Öz qulun atamız Davudun dili ilə belə dedin:

“Nə üçün millətlər belə hirslənir,
Ümmətlər boş şeylər düşünür?
26Dünya şahları yığışır,
Hökmdarlar Rəbbə və Onun məsh etdiyinə qarşı birləşir”.
27Həqiqətən, Hirod və Ponti Pilat başqa millətlər və İsrail xalqı ilə birlikdə Sənin məsh etdiyin müqəddəs Qulun İsanın əleyhinə bu şəhərdə toplaşdı ki, 28Sənin əvvəldən qərar verdiyin, Sənin əlində və niyyətində olan şeyləri həyata keçirsin. 29İndi, ya Rəbb, onların etdikləri hədə-qorxuya bax! Biz qullarına güc ver ki, Sənin sözlərini tam cəsarətlə yayaq. 30Xəstələri sağaltmaq üçün əlini uzat və müqəddəs Qulun İsanın adı ilə əlamətlər və xariqələr göstər». 31Onlar dualarını qurtaran kimi toplandıqları yer lərzəyə gəldi və onların hamısı Müqəddəs Ruhla dolub Allahın kəlamını cəsarətlə yaymağa başladı.
32İmanlıların hamısı canbir qəlbdə idi. Heç kim öz əmlakına «bu mənimdir» demir, bütün əmlaklarından birgə istifadə edirdi. 33Həvarilər Rəbb İsanın dirilməsi barədə böyük qüdrətlə şəhadət edirdilər və hamısının üzərinə bol-bol lütf ehsan olunurdu. 34Onların arasında heç kim yoxsul deyildi. Çünki onların arasında torpaq və ev sahibi olanlar mülkünü satıb pulunu gətirər, 35həvarilərin ixtiyarına verərdi. Bu da hər kəsə ehtiyacına görə paylanardı. 36Məsələn, Kiprdə anadan olan, həvarilərin Barnaba adlandırdığı (mənası «Təsəlli oğlu») Levili Yusif 37sahib olduğu torpaq sahəsini sataraq pulunu gətirib həvarilərin ixtiyarına verdi.

Həv. 26

1Aqrippa Paula dedi: «Özünü müdafiə edə bilərsən». Onda Paul əl hərəkəti ilə özünü müdafiəyə başladı: 2«Padşah Aqrippa, Yəhudilərin məni ittihamlandırdığı hər şeyə görə bu gün sənin hüzurunda özümü müdafiə edəcəyim üçün özümü xoşbəxt sayıram. 3Çünki bütün Yəhudi adət-ənənələrinə və mübahisələrinə yaxşı bələdsən. Ona görə rica edirəm, mənə səbirlə qulaq as.
4Bütün Yəhudilər bilir ki, əzəldən, lap cavanlığımdan bəri həm öz elimdə, həm də Yerusəlimdə necə həyat sürmüşəm. 5Məni əvvəldən tanıyırlar, bilirlər ki, keçmişdə dinimizin ən ciddi təriqəti olan farisey təriqətinə necə bağlı yaşayırdım. İstəsələr, bu barədə şəhadət edə bilərlər. 6İndi isə Allahın ata-babalarımıza verdiyi vədin həyata keçməsinə ümid bağladığım üçün burada dayanıb mühakimə olunuram. 7Xalqımızın on iki qəbiləsi də gecə-gündüz Allaha sidq ürəkdən ibadət edə-edə həmin şeyə ümid bəsləyir. Ey padşah, Yəhudilər məni bu ümidə görə ittiham edirlər. 8Niyə Allahın ölüləri diriltməsi aranızda inanılmaz bir şey sayılır?
9Doğrusu, mən buna əmin olmuşdum ki, Nazaretli İsanın adı əleyhinə əlimdən gələni etməliyəm. 10Yerusəlimdə də bunu edirdim. Başçı kahinlərdən aldığım səlahiyyətə əsasən nə qədər müqəddəsi zindanlara saldırdım və edam olunanda onların əleyhinə səs verdim. 11Bütün sinaqoqları gəzib-dolaşaraq onları tez-tez cəzalandırır və öz etiqadlarına küfr etməyə məcbur edirdim. Mən elə dəli olmuşdum ki, onları ölkə xaricində olan şəhərlərdə belə, təqib edirdim.
12Bu iş üçün başçı kahinlərdən aldığım səlahiyyət və tapşırıqla Dəməşqə tərəf yola çıxdım. 13Ey padşah, günorta vaxtı yol gedirdim ki, göydən məni və yoldaşlarımı hər tərəfdən nurlandıran günəşdən daha parlaq bir işıq gördüm. 14Hamımız yerə yıxıldıq. Bir səsin mənə İbrani dilində dediyini eşitdim: “Şaul, Şaul, niyə Məni təqib edirsən? Bizin ucuna təpik vurmaq sənə zərər verər”. 15Mən dedim: “Ey Ağam, Sən kimsən?” Rəbb cavab verdi: “Mən sənin təqib etdiyin İsayam. 16Qalx ayağa və dur. Mən ona görə sənə göründüm ki, səni xidmətçi və haqqımda gördüyün, sənə göstərəcəyim şeylərin şahidi olmağa təyin edim. 17Səni öz xalqından, həm də başqa millətlərin əlindən qurtaracağam. Səni o millətlərin yanına göndərirəm ki, 18onların gözlərini açıb qaranlıqdan işığa, Şeytanın hakimiyyətindən Allaha tərəf döndərəsən. Belə ki onlar günahlarının bağışlanmasına və Mənə iman etməklə təqdis olunanlar arasında irsə nail olsunlar”.
19Buna görə mən, ey padşah Aqrippa, bu səmavi görüntüyə itaətsizlik etmədim. 20Əvvəlcə Dəməşqin, sonra Yerusəlimin və bütün Yəhudeya bölgəsinin əhalisini, başqa millətləri də tövbə edib Allaha tərəf dönməyə və bu tövbəyə uyğun tərzdə iş görməyə çağırdım. 21Yəhudilər buna görə məni məbəddə tutub öldürməyə cəhd göstərirdilər. 22Amma bu günə qədər Allah mənim dayağımda durdu və bunun sayəsində burada durub böyükdən kiçiyə qədər hamıya şəhadət edirəm. Mənim dediklərim peyğəmbərlərin və Musanın əvvəlcədən xəbər verdiyi hadisələrdən başqa bir şey deyil. 23Onlar bildirib ki, Məsih əzab çəkəcək və ölümdən dirilənlərin birincisi olacaq, həm Öz xalqına, həm də başqa millətlərə nur doğduğunu elan edəcək».
24Paul özünü bu cür müdafiə edəndə Fest bərkdən dedi: «Paul, dəlilik edirsən, çox oxumaqdan başın xarab olub». 25Paul dedi: «Hörmətli Fest, mən dəlilik etmirəm, həqiqəti və ağla batan sözləri danışıram. 26Padşahın bu barədə məlumatı olduğu üçün onunla cəsarətlə danışıram. Əminəm ki, olanların heç biri padşahın nəzərindən qaçmayıb. Çünki bu işlər künc-bucaqda görülən işlər deyil. 27Padşah Aqrippa, sən peyğəmbərlərə inanırsanmı? Bilirəm ki, inanırsan». 28Aqrippa Paula dedi: «Bu az müddətdə məni də inandıraraq məsihçi edəcəksən?» 29Paul dedi: «İstər az, istər çox müddət olsun, Allahdan istəyirəm ki, təkcə sən yox, bu gün mənə qulaq asan hər bir adam bu zəncirlərdən başqa mənim kimi olsun!»
30Sonra padşah, vali, Berniki və onlarla birlikdə oturanlar qalxdılar. 31Bayıra çıxanda aralarında belə danışdılar: «Bu adam ölümə yaxud həbsə layiq bir şey etmir». 32Aqrippa da Festə dedi: «Bu adam qeysərin məhkəməsinə müraciət etmək istəməsəydi, azad edilə bilərdi».

Qal. 1:6-12

6Heyrətlənirəm ki, Məsihin lütfü ilə sizi çağıran Allahı belə tezliklə tərk edib başqa bir müjdəyə tərəf dönürsünüz. 7Əslində başqa müjdə yoxdur. Amma sizi lərzəyə salıb Məsihin Müjdəsini təhrif etmək istəyənlər vardır. 8Amma istər biz, istərsə göydən gələn bir mələk belə, bizim sizə yaydığımız Müjdəyə zidd bir şeyi müjdə kimi yaysa, ona lənət olsun! 9Əvvəlcə dediyimizi indi bir daha deyirəm: kim sizə qəbul etdiyiniz Müjdəyə zidd bir şey yayırsa, ona lənət olsun! 10İndi mən insanları, yoxsa Allahı məmnun etməyi axtarıram? Yoxsa insanlarımı razı salmağa çalışıram? Əgər mən hələ də insanları razı salmaq istəsəydim, Məsihin qulu olmazdım.
11Qardaşlar, sizə bəyan edirəm ki, mənim yaydığım Müjdənin mənbəyi insan deyil. 12Çünki mən onu insandan almadım və insan tərəfindən də öyrədilmədim. Bunu mənə İsa Məsih vəhy vasitəsilə açdı.

Yəh. 20:30-31

30İsa şagirdlərinin gözü önündə bir çox başqa əlamətlər də göstərdi ki, bu kitabda yazılmayıb. 31Amma buradakılar onun üçün yazılıb ki, siz İsanın Məsih – Allahın Oğlu olduğuna inanasınız və iman edərək Onun adı ilə həyata malik olasınız.

1 Yəh. 1:1-4

1Biz Həyat Kəlamını elan edirik; bu həmin Kəlamdır ki, başlanğıcdan var idi və biz Onu eşitdik, gözlərimizlə gördük, seyr etdik və əllərimizlə hiss etdik. 2Həyat zahir oldu, biz də onu görüb şahidlik edirik və Ata ilə birlikdə olub bizə zahir olan əbədi həyatı sizə elan edirik. 3Biz sizə gördüyümüzü və eşitdiyimizi elan edirik ki, sizin də bizimlə şərikliyiniz olsun; bizim şərikliyimiz də Ata və Onun Oğlu İsa Məsihlədir. 4Biz bunları yazırıq ki, sevincimiz kamil olsun.

2 Pet. 1:16-21

16Rəbbimiz İsa Məsihin qüdrətini və zühurunu sizə bildirərkən uydurma əfsanələrə əsaslanmadıq. Amma öz gözümüzlə Onun ululuğunun şahidləri olduq. 17Çünki Böyük Ehtişamı Olandan Ona belə bir səs gəldi: «Bu Mənim sevimli Oğlumdur, Ondan razıyam». O vaxt Ata Allahdan izzət və şərəf qəbul etdi. 18Müqəddəs dağda Onunla birgə olduğumuz üçün göydən gələn bu səsi biz də eşitdik.
19Həmçinin bizdə daha əmin olan peyğəmbərlik sözləri var. Onlar qaranlıq yerdə işıq saçan bir çırağa bənzəyir. Səhər açılıb dan ulduzu ürəklərinizdə doğana qədər bu sözlərə diqqət verirsinizsə, yaxşı edirsiniz. 20Hər şeydən əvvəl bunu bilməlisiniz ki, Müqəddəs Yazılardakı peyğəmbərlik sözlərinin heç birini şəxsən şərh etmək olmaz. 21Çünki heç vaxt peyğəmbərlik insan iradəsi ilə qaynaqlanmamışdır, lakin Müqəddəs Ruh tərəfindən yönəldilən insanlar Allahdan gələn sözləri söylədi.

Həv. 15:1-11

1Yəhudeyadan gələn bəzi adamlar Antakyadakı imanlı bacı-qardaşlara belə təlim öyrədirdi: «Əgər siz Musanın qoyduğu adətə görə sünnət olmasanız, xilas ola bilməzsiniz». 2Paul və Barnaba bu adamlarla çox çəkişib mübahisə etdi. Nəhayət qərara alındı ki, Paulla Barnaba digər qardaşlardan bir neçəsini götürərək Yerusəlimə gedib bu sualın müzakirəsi üçün həvarilər və ağsaqqallarla görüşsünlər. 3Beləliklə, cəmiyyət tərəfindən göndərilənlər Finikiya və Samariya bölgələrindən keçdilər. Başqa millətlərin Allaha tərəf necə dönmələrini xəbər verə-verə oradakı bütün imanlı bacı-qardaşları çox sevindirdilər. 4Yerusəlimə çatanda oradakı imanlılar cəmiyyəti və həvarilərlə ağsaqqallar onları yaxşı qarşıladılar. Allahın onlar vasitəsilə etdiyi hər şeyi danışdılar. 5Amma farisey təriqətindən olmuş bəzi imanlılar qalxıb belə dedilər: «Başqa millətlərdən olanları sünnət etmək və onlara Musanın Qanununa riayət etmələrini əmr etmək lazımdır».
6Həvarilərlə ağsaqqallar bu mövzunun müzakirəsi üçün toplaşdılar. 7Uzun-uzadı mübahisələrdən sonra Peter ayağa qalxıb dedi: «Qardaşlar, bildiyiniz kimi Allah aranızdan çoxdan bəri məni seçib ki, başqa millətlərdən olanlar Müjdəni mənim dilimdən eşidib iman etsinlər. 8İnsanın ürəyindən xəbərdar olan Allah bizə verdiyi kimi Müqəddəs Ruhu onlara da verməklə təsdiq etdi ki, onları qəbul edir. 9Onlarla bizim aramızda heç bir ayrı-seçkilik yaratmadı, imanları ilə onların da ürəklərini təmizlədi. 10Elə isə nə bizim, nə də ata-babalarımızın gəzdirə bilmədiyi boyunduruğu niyə bu şagirdlərin boynuna yükləyərək Allahı sınağa çəkirsiniz? 11Əksinə, inanırıq ki, biz də Rəbb İsanın lütfü ilə xilas oluruq, onlar da».

1 Kor. 15:1-8

1İndi, qardaşlar, sizə bəyan etdiyim və qəbul edib əsaslandığınız Müjdəni yadınıza salmaq istəyirəm. 2Əgər sizə bəyan etdiyim sözə bağlanmısınızsa, o Müjdə ilə də xilas olmaqdasınız, yoxsa əbəs yerə iman etmisiniz. 3Özümün də qəbul etdiyim bu ən əhəmiyyətli təlimi sizə çatdırdım: Müqəddəs Yazılara uyğun olaraq, Məsih günahlarımız üçün öldü, 4dəfn olundu və Müqəddəs Yazılara uyğun olaraq, üçüncü gün dirildi. 5O əvvəl Kefaya, sonra On İki şagirdə göründü. 6Bundan sonra beş yüzdən çox bacı-qardaşa eyni anda göründü. Bu bacı-qardaşlardan çoxu indi də yaşayır, bəziləri isə vəfat etmişdir. 7Məsih daha sonra Yaquba, sonra bütün həvarilərə göründü. 8Hamıdan sonra isə vaxtından əvvəl doğulmuş bir uşağa bənzəyən mənə də göründü.

2 Tim. 2:2

2Bir çox şahidlərin önündə məndən eşitdiyin sözləri başqalarına da öyrətməyə qadir olan sadiq adamlara həvalə et.

2 Pet. 2:1-3

1Amma Allahın xalqı arasında yalançı peyğəmbərlər də ortaya çıxdı. Eləcə də sizin aranızda yanlış təlim yayanlar ortaya çıxacaq. Bunlar hətta özlərini satın alan Sahibini inkar edib gizlicə aranıza dağıdıcı və təfriqəçi təlim gətirəcəklər. Belələri öz başlarına tezliklə həlak gətirəcək. 2Hətta çoxları onların pozğunluğuna qoşulacaq və onların üzündən həqiqət yoluna küfr ediləcək. 3Tamahkarlıqlarından uydurma sözlərlə sizi istismar edəcəklər. Onların mühakiməsi çoxdan davam edir və həlakı hazırdır.

Mat. 13:31-33

31İsa onlara başqa bir məsəl də danışaraq dedi: «Səmavi Padşahlıq bir adamın götürüb öz tarlasında səpdiyi xardal toxumuna bənzəyir. 32Xardal toxumu bütün toxumların ən kiçiyi olsa da, böyüdükdə bütün bostan bitkilərindən hündür, lap ağac boyda olur. Belə ki göydə uçan quşlar gəlib onun budaqlarında yuva qurur».
33İsa onlara başqa bir məsəl də söylədi: «Səmavi Padşahlıq xəmir mayasına bənzəyir. Qadın onu götürüb üç kisə una qarışdırıb bütün xəmir acıyanadək saxlayır».

Həv. 2:42-47

42Onlar da özlərini həvarilərin təliminə, hər şeydə şərik olmağa, birgə çörək bölməyə və duaya həsr etdilər.
43Bütün imanlıların ürəyinə qorxu düşdü. Həvarilər vasitəsilə çoxlu xariqələr və əlamətlər göstərilirdi. 44İman edənlərin hamısı bir yerdə idi, bütün əmlaklarından da birgə istifadə edirdi. 45Onlar mallarını, mülklərini satıb pulu hər kəsə ehtiyacına görə paylayırdılar; 46hər gün məbədə yığılmaqda davam edir, evlərdə sevinə-sevinə, səmimi qəlbdən çörək bölüb yeyirdilər. 47Onlar Allaha həmd edir və bütün xalq qarşısında lütf qazanırdılar. Rəbb isə hər gün insanları xilas edir və imanlılara qoşurdu.

Mark 10:42-45

42Onda İsa şagirdləri yanına çağırıb dedi: «Bilirsiniz ki, millətlərin rəhbəri sayılanlar onların üzərində hökmranlıq, əyanları da onlara ağalıq edir. 43Sizin aranızda isə qoy belə olmasın. Sizlərdən böyük olmaq istəyən xidmətçiniz olsun. 44Aranızda birinci olmaq istəyən hamının qulu olsun. 45Çünki Bəşər Oğlu gəlmədi ki, Ona xidmət etsinlər, gəldi ki, Özü xidmət etsin və çoxlarını satın almaq üçün Öz canını fidyə versin».

Rom. 1:16-17

16Mən Müjdədən utanmıram, çünki o, iman edən hər kəsin – əvvəlcə Yəhudinin, sonra da Yunanın xilası üçün Allahın qüdrətidir. 17Müjdədə Allahın salehliyi aşkar olur və bu salehlik tamamilə imanla əldə edilir. Necə ki yazılıb: «Saleh adam imanla yaşayacaq».

Rom. 6:1-14

1Bəs nə deyə bilərik? Günah işlətməyi davam etdirək ki, Allahın lütfü çoxalsın? 2Əsla! İndi ki biz günaha münasibətdə ölmüşük, artıq günah içində necə yaşaya bilərik? 3Məgər bilmirsiniz ki, biz hamımız Məsih İsa ilə birləşmək üçün vəftiz olunarkən həmin vəftizlə Onun ölümü ilə birləşdik? 4Deməli, vəftiz olunub Onun ölümü ilə birləşməklə biz də Onunla birgə dəfn olunduq; belə ki Atanın izzəti ilə Məsih ölülər arasından dirildiyi kimi biz də həmin cür yeni həyat sürək.
5Əgər Onun ölümünə bənzər ölümdə Onunla bir olmuşuqsa, Onun dirilməsinə bənzər dirilmədə də Onunla bir olacağıq. 6Bunu bilirik ki, günahlı bədənin aradan qaldırılması üçün, daha günaha qul olmayaq deyə köhnə mənliyimiz Onunla birlikdə çarmıxa çəkildi. 7Çünki ölmüş adam günahdan azad olub.
8Əgər Məsihlə ölmüşüksə, Onunla yaşayacağımıza da inanırıq. 9Çünki bilirik ki, Məsih ölülər arasından dirildiyinə görə bir daha ölməyəcək və ölüm Ona artıq hökmranlıq etməz. 10Onun ölümü günahın müqabilində ilk və son ölüm oldu, yaşadığı həyatı isə Allah üçün yaşayır. 11Beləcə siz də özünüzü Məsih İsada olaraq günaha münasibətdə ölü, Allaha münasibətdə isə diri sayın.
12Ona görə də qoymayın ki, günah sizin fani bədəninizə hökmranlıq etsin və siz də bədəninizin ehtiraslarına itaət edəsiniz. 13Bədəninizin üzvlərini də haqsızlıq aləti olmaq üçün günaha təslim etməyin; əksinə, özünüzü ölülər arasından dirilənlər kimi Allaha, bədəninizin üzvlərini də salehlik aləti olmaq üçün yenə Allaha təslim edin. 14Günah sizə hökmranlıq etməyəcək, ona görə ki siz Qanun altında deyil, lütf altındasınız.

Zəb. 100

1Ey bütün dünya, cuşa gəlib Rəbbə nida edin,
2Sevinclə Rəbbə qulluq edin,
Mədh oxuyaraq Onun hüzuruna gəlin!
3Rəbb Allahdır, siz bunu bilin,
O bizi yaradıb, biz Ona aidik,
Xalqıyıq, otlağında otardığı sürüyük.
4Dərgahına şükürlərlə,
Həyətlərinə həmdlərlə gəlin.
Ona şükür edin,
İsminə alqış söyləyin.
5Rəbb nə yaxşıdır, məhəbbəti əbədidir,
Sədaqəti nəsillərdən-nəslə çatır!

Zəb. 119:9-16

9Bir cavan yolunu necə təmiz saxlaya bilər?
– Sənin sözlərinə bağlı qalmaqla.
10Bütün qəlbimlə Səni axtarmışam,
Qoyma əmrlərindən çıxım.
11Sənə qarşı günah etməyim deyə
Kəlamını qəlbimdə qoruyub saxlamışam.
12Ya Rəbb, Sənə alqış olsun!
Qaydalarını mənə öyrət.
13Ağzından çıxan hər hökmü
Dilimlə bəyan edirəm.
14Göstərişlərinin ardınca gedərkən sevinirəm,
Elə bil bolluca var-dövlətə çatmışam.
15Qayda-qanunlarını dərindən düşünürəm,
Sənin yollarından gözümü çəkmirəm.
16Qaydalarından zövq alıram,
Sözünü unutmuram.

Mat. 19:14

14Amma İsa dedi: «Uşaqları buraxın, qoy Mənim yanıma gəlsinlər! Onlara mane olmayın! Çünki Səmavi Padşahlıq belələrinə məxsusdur».

2 Tim. 3:14-15

14Sənsə öyrəndiyin və güvəndiyin şeylərə sadiq qal. Çünki bunları kimlərdən öyrəndiyini bilirsən, 15Müqəddəs Yazıları uşaqlıqdan bilirsən. Onlar Məsih İsaya olan iman vasitəsilə sənə xilas gətirən hikmət verməyə qadirdir.

Yəh. 6:35

35İsa onlara dedi: «Həyat çörəyi Mənəm. Mənim yanıma gələn heç vaxt acmaz, Mənə iman edən heç vaxt susamaz.

Yəh. 6:51

51Göydən enmiş canlı çörək Mənəm. Əgər kimsə bu çörəkdən yesə, əbədi yaşayar. Dünyanın həyatı üçün verəcəyim çörək Öz ətimdir».

Ef. 6:18

18Hər cür dua və yalvarışla, həmişə Ruhun idarəsi ilə dua edin. Bu məqsəd uğrunda tamamilə mətin olub oyaq qalaraq bütün müqəddəslər üçün dua edin.

2 Kor. 8:1-5

1Qardaşlar, sizə bildirmək istəyirik ki, Makedoniyadakı cəmiyyətlərə verilən Allahın lütfü nə etdi: 2onlar böyük əziyyətlərlə sınananda coşğun sevincləri hədsiz yoxsul olduqları halda zəngin səxavət göstərmələri ilə aşıb-daşdı. 3Mən şahidəm ki, onlar bunu bacardıqları qədər, hətta artıqlaması ilə, könüllü surətdə etdilər. 4Bizə yalvara-yalvara müqəddəslərə yardım işinə şərik olmaq lütfünə nail olmaq istədilər. 5Bu, gözlədiyimizdən də artıq oldu, çünki onlar özlərini əvvəlcə Rəbbə, sonra Allahın iradəsi ilə bizə həsr etdilər.

2 Tim. 2:1-2

1Sənsə, ey oğlum, Məsih İsada olan lütflə güclən. 2Bir çox şahidlərin önündə məndən eşitdiyin sözləri başqalarına da öyrətməyə qadir olan sadiq adamlara həvalə et.

Ef. 4:32

32Amma bir-birinizə qarşı xeyirxah, rəhmli olun və Allah Məsihdə sizi bağışladığı kimi siz də bir-birinizi bağışlayın.

Həv. 10:38

38Allah Nazaretli İsanı Müqəddəs Ruhla və qüdrətlə məsh etdi. İsa xeyirxahlıq edərək hər yanı gəzib iblisin təzyiqinə məruz qalanların hamısını sağaltdı. Çünki Allah Ona yar idi.

Mat. 25:31-40

31Bəşər Oğlu bütün mələklərlə birlikdə izzəti ilə gələn zaman Öz izzətli taxtına oturacaq. 32Bütün millətlər Onun önündə toplaşacaq, O da qoyunları keçilərdən ayıran bir çoban kimi onları bir-birindən ayıracaq. 33Qoyunları sağına, keçiləri isə soluna qoyacaq.
34O zaman Padşah sağındakılara deyəcək: “Ey sizlər, Atamın xeyir-dua verdiyi adamlar! Gəlin, dünya yaranandan bəri sizin üçün hazırlanmış olan Padşahlığı irs alın. 35Çünki ac idim, Mənə yemək verdiniz; susamışdım, Mənə su verdiniz; qərib idim, Məni qəbul etdiniz; 36çılpaq idim, Məni geyindirdiniz; xəstə idim, qayğımı çəkdiniz; zindanda idim, yanıma gəldiniz”. 37Onda salehlər Ona cavab verib deyəcəklər: “Ya Rəbb, biz Səni nə vaxt ac görüb yemək verdik və ya susamış görüb su verdik? 38Nə vaxt Səni qərib görüb qəbul etdik və ya çılpaq görüb geyindirdik? 39Nə vaxt Səni xəstə və ya zindanda görüb yanına gəldik?” 40Padşah da cavab verib onlara deyəcək: “Sizə doğrusunu deyirəm: siz bu ən kiçik qardaşlarımdan birinə etdiyinizi Mənə etmiş oldunuz”.

Rom. 8:28

28Biz bilirik ki, hər şey birlikdə Allahı sevənlərin, Onun məqsədinə görə çağırılanların xeyrinə işləyir.

Rom. 8:28-39

28Biz bilirik ki, hər şey birlikdə Allahı sevənlərin, Onun məqsədinə görə çağırılanların xeyrinə işləyir. 29Çünki Allah qabaqcadan tanıdığı adamları Öz Oğlunun surətinə uyğunlaşmaq üçün əvvəlcədən təyin etdi ki, O, çoxlu qardaş arasında ilk doğulan olsun; 30əvvəlcədən təyin etdiyi adamları da çağırdı; çağırdığı adamları da saleh saydı; saleh saydığı adamları da izzətləndirdi. 31Bəs bunlar barədə nə deyə bilərik? Əgər Allah bizimlədirsə, kim bizə qarşı dura bilər? 32O Öz Oğlunu belə, əsirgəməyib Onu hamımızın uğrunda ölümə təslim etdisə, Onunla birgə bütün şeyləri də bizə lütf etməyəcəkmi? 33Allahın seçdiyi adamları kim ittiham edə bilər? Onları saleh sayan Allahdır! 34Məhkum edən kimdir? Ölmüş, üstəlik dirilmiş Məsih İsa həm Allahın sağındadır, həm də bizim üçün vəsatətçilik edir. 35Məsihin məhəbbətindən bizi kim ayıra bilər? Əziyyətmi, sıxıntımı, təqibmi, aclıqmı, çılpaqlıqmı, təhlükəmi, qılıncmı? 36Necə ki yazılıb:

«Biz gün boyu Sənin uğrunda öldürülürük,
Qurbanlıq qoyunlar sayılırıq».
37Lakin bizi Sevənin vasitəsilə bütün bunlarda tam qələbə qazanırıq. 38Çünki əminəm ki, nə ölüm, nə həyat, nə mələklər, nə başçılar, nə indiki, nə də gələcək şeylər, nə qüvvələr, 39nə ucalıq, nə dərinlik, nə də başqa bir məxluq bizi Rəbbimiz Məsih İsada olan Allah məhəbbətindən ayırmağa qadir olmayacaq.

Mat. 6:12-15

12Bizə borclu olanları bağışladığımız kimi
Bizim borclarımızı da bağışla.
13Bizi sınağa çəkmə,
Lakin bizi şər olandan xilas et.
Çünki padşahlıq, qüdrət və izzət
Əbədi olaraq Sənindir. Amin.”
14Əgər başqa insanların təqsirlərini bağışlasanız, Səmavi Atanız da sizi bağışlayar. 15Amma siz başqa insanları bağışlamasanız, Atanız da sizin təqsirlərinizi bağışlamaz.

Matta 3:8

8İndi isə tövbəyə layiq bəhrə verin.

Qalatiyalılara 5:16-25

16Mən bunu deyirəm: Müqəddəs Ruha görə həyat sürün, o zaman siz cismani təbiətin ehtirasını əsla icra etməzsiniz. 17Çünki cismani təbiət Ruha zidd və Ruh cismani təbiətə zidd olanı arzulayır. Onlar bir-birinə qarşı durur ki, siz istədiyinizi etməyəsiniz. 18Amma Müqəddəs Ruhun rəhbərliyi altında olsanız, siz Qanun altında deyilsiniz.
19Cismani təbiətin əməlləri isə bəllidir. Bunlar cinsi əxlaqsızlıq, murdarlıq, pozğunluq, 20bütpərəstlik, sehrbazlıq, düşmənçilik, münaqişə, qısqanclıq, hiddət, özünü göstərmə, nifaq, təfriqələr, 21paxıllıq, sərxoşluq, eyş-işrət və buna bənzər şeylərdir. Sizə əvvəllər xəbərdarlıq etdiyim kimi indi də xəbərdarlıq edirəm ki, bunları edənlər Allahın Padşahlığını irs almayacaqlar.
22Müqəddəs Ruhun səmərəsi isə budur: məhəbbət, sevinc, sülh, səbir, xeyirxahlıq, yaxşılıq, sədaqət, 23həlimlik, nəfsə hakim olmaq. Bu kimi şeylərə qarşı qanun yoxdur. 24Məsih İsaya məxsus olanlar isə öz həvəs və ehtirasları ilə birlikdə cismani təbiəti çarmıxa çəkdilər. 25Madam ki, biz Ruha görə yaşayırıq, Ruha görə də rəftar edək.